b. sdb 


i - 
horizontai 


~ 
EI 


ROKVELAS KENTAS. pt ! 
i Salamila | 


^" , e 


Fi į i » 


1. ES V 


t 
nm 
qr 
^L» 
cy 


i et ha, V1 


NT eC e 
"a 
" Ms 


bug 5 y ru 


m 


nu "m 


dee 


Pia 


qar 
it i Ae Pi 


i 
l 
i 
| 
l 
| 


v 


" Ax Law! 


LJ I 
+ Au al 


$ 


v am ades = 


o^ 


ROKVELAS KENTAS 
Salamina 


Iš anglų kalbos vertė 
VIRGILIJUS ČEPLIEJUS 


VILNIUS „VYTURYS“ 1986 


847JAV Rockwell Kent SALAMINA 
Ke-116 New York, 1935 


ILIUSTRACIJOS AUTORIAUS 


4802000000—094 Vemma cenin 
kooo © Vertimas į lietuvių kalbą, 
M856(08)—86 i leidykla „Vyturys“, 1986 


AUTORIAUS PRATARME 

Pasakojama, kad Vilhelmas Užkariautojas, išlipęs Ang- 
lijoje, už kažko užkliuvo ir pargriuvo. 

— Štai taip aš užimu Angliją! — sušukęs išradingas 
hercogas. 

Jei aš būčiau toks pat išradingas kaip hercogas, po 
laivo katastrofos, apie kurią papasakojau kitoje knygo- 
je!, bangų išmestas ant Grenlandijos pakrantės uolų, bū- 
čiau galėjęs sušukti: 

— Štai taip aš spaudžiu Grenlandiją prie krūtinės! 

Ši knyga pavadinta vardu geros moters, kuri Gren- 
landijoje buvo mano draugė. Knygoje pasakojama, kaip 
aš, dar sykį aplankęs salą, laimingai gyvenau tarp šios 
Šiaurės šalies svetingų žmonių. 

Neseniai Maskvoje sutikau du talentingus jaunus dai- 
lininkus i$ Kijevo?. Jie gyveno ir dirbo Tarybinėje Ark- 
tyje, jie, kaip ir aš, myli Tolimąją Šiaurę ir jos gyvento- 
jus. Girdėjau, kai kurie draugai priekaištavo šiems daili- 
ninkams, kad Šiaurėje jie atitrūkstą nuo tikro gyvenimo. 
Koks neteisingas šis kaltinimas! 

Blizgantis šiuolaikinio gyvenimo apdangalas, kultūrin- 
gos manieros ir rūbai, didėjantys patogumai,— visa tai 
Žmonija, Žmogus su savo protu ir jausmais. Argi tai ne- 
verčia mūsų skverbtis pro apdangalus, kad pažintume 
žmogų, jo esmę? Argi menas neprivalo jos mums atskleis- 
ti? Tą esmę ir atskleidžia minėtų dailininkų darbai. Man 
ją atskleidė gyvenimas Grenlandijoje. Stengdamiesi su- 
kurti geresnį pasaulį, privalome pažinti molį, iš kurio 
lipdome žmogų. „„Daiktas, kurį žmonijai būtina pažinti — 
tai žmogus“, — rašė Aleksandras Popas“. 

Paprasti dalykai padeda pažinti sudėtingus. 


! „Kursas iš N į E". Rusų kalba ji išleista 1962 ir 1965 metais. 

2 Autorius kalba apie ukrainiečių dailininkus Ade Ribačiuką ir Vla- 
dimirą Melničenką. 

3 Aleksandras Popas (1688—1744) — anglų poetas, švietėjiško kla- 
sicizmo atstovas; poeziją laikė priemone švietėjiškoms idėjoms skleisti. 

Nors dabar, po dvieju amziu bendravimo su europie- 
Ciais, po dažnos kraujomaišos su jais, grenlandai jau ne 
tokie kaip akmens amžiaus laikais, nepanašūs į ankstes- 
niuosius inuitus*, vis dėlto daug kuo jie liko tokie pat, 
kokie buvo. Gyvenimo būdas, atšiauri buitis ir egzisten- 
cijos sunkumai kliudo greitiems pasikeitimams. 

„Kursas iš N į E" pratarmėje aš drįsau pareikšti viltį, 
jog ta knyga suartins mane su tarybiniais skaitytojais. 
Šioje pratarmėje reiškiu viltį, kad man pavyks pelnyti 
tarybinų žmonių simpatijas Salaminai ir jos tautai. Tegy- 
vena ji pasaulyje amžinai! 

Rokvelas Kentas 
Maskva, 1960 metai 


* Inuitas (eskim.) — žmogus. Autorius čia turi galvoje senuosius 
Grenlandijos gyventojus, izoliuotus nuo viso pasaulio. 


Pirma dalis 


Umanax, lat. 
x height 3710 ft 


— m 


2 DEALIAI ramus liepos vakaras. Nė debesė- 
lio. Umanako kalnų šešėliai gula ant kaimo: rudų uolų, 
rudos žemės, rudų velėninių namų ir dažais švytinčių da- 
niškų pastatų. Ir visa aplinka — jūra ir žemė, mėlyna ledo 
pritaškuota įlanka, kalnuotos salos, snieguoti toliai, arti- 
mos kalvelės ir Umanako viršukalnės skardžiai — užlieta 
niekad nenusileidžiančios Grenlandijos vasaros saulės. 

Paskui lyg švilpikai iš olų pasipila žmonės. Jie plūsta 
iš namų, skuba akmenuotais šlaitų takais ir buriasi prie- 
šais dailidės trobelę, kol ten ima šurmuliuoti didelė, gerai 
nusiteikusi, susijaudinusi ir nerami minia. Kažkas turi 
įvykti. 

Plačios dailidės dirbtuvės durys yra per tris laiptelius 
nuo žemės, pačiame tarpdury stovi stalas. Tas stalas už- 
dengtas šviesia staltiese, apkrautas virtinėm butelių, stik- 
linių, dėželių, čia stovi ir nikeliuota vaza. Prie stalo gu- 
viai darbuojasi vyriškis. Visų akys įsmeigtos į jį. 

Tai nedidukas baltasis, įdegęs, rausvanosis, raudonų 
lūpų. Žmonės stebi kiekvieną jo judesį. Berniūkščiai, pra- 
sispraudę artyn, dirsčioja po stalu į gerokai kreivas jo 
kojas. Pagaliau viskas, matyt, paruošta, žmogus atsire- 
mia delnais į stalą, palinksta priekin ir įsmeigia žvitrias 
išverstas akis į minią. Į jį atgręžta veidų jūra. 


Atsklandoje: Umanakas, 707944" N 52? W 
Aukštis 3720 pėdų 


Kokios tai kaukės! Plačiaskruosčiai ir tamsiaodžiai; 
stiprūs smakrai vyrų ir ramūs antakiai moterų pačiame 
žydėjime; išblukę ir vėjų nugairinti senių veidai; skais- 
tūs lyg poliruota bronza jaunuolių veidai; putnūs lyg 
nuolat juoktųsi kūdikiai ant rankų ir paišini berniūkščiai, 
užsikorę ant dėžių, stogų ir statinių. Visi prasižioję spok- 
so į tas hipnotizuojančias akis, o tos akys juos laiko 
prikausčiusios, net kvapą visiems užgniaužusios. Kai žmo- 
gus pagaliau lėtai pakelia baisų suluošintą tripirštį del- 
ną ir iškilmingai užverčia galvą — stoja tokia tyla, kokia 
galėtų būti per paskutinį teismą. 

Jis prabyla. Vietiniu beveik nesuprantamu žargonu 
apsako, ką ketina daryti, kokį stebuklą parodyti. Į ma- 
žą dėžutę įkiša nešvarią nosinę, užvožia dangtelį, iškelia, 
tvirtai uždarytą palaiko. Visi spokso į ją. Jis atsainiai 
prikiša dėžutę prie lūpų ir garsiai pūsteli į ją. Vėl pakelia, 
tris kartus mosteli ja. Tada padeda ant stalo, rimtai pa- 
tapšnoja. Vėl pakelia baisiąją ranką — žiūrėkit! Atidaro 
dėžutę, rodo žmonėms. Ši tuščia. Minia iš nuostabos su- 
ūžia. 

Jis praryja mėsininko peilį; padeda kiaušinį; į tuščią 
dėžę supila ko reikia sriubai ir išima ką — sriubą? Ne 
sriubą: Danijos vėliavą! Vandenį paverčia vynu, vyną 
vandeniu. Žmonės, pakerėti burtų, žiūri. Stebukladario 
balsas gilioje Grenlandijos tyloje skamba itin reikšmingai. 

Prieplaukoje stovi danų krovininis laivas, jūreiviai 
irgi išlipę į krantą. Girtas kūrikas, stovėjęs minios pa- 
krašty, svyrinėdamas prieina prie manęs, paima už ran- 
kos. Jis tai jau ne kvailys, tegu ir aš žinąs. 

— Čia nieko ypatingo nėra, tik prirankiota visokių 
velnio triukų, — šnibžda jis man. Bet niekas to negirdi, ne- 
supranta. 

Gaila, netrukus spektaklis baigsis, tik dar vienas di- 
delis stebuklas. Magas patraukia stalą šalin ir prieina 
arčiau, išsiima iš kišenės monetą ir paleidžia per rankas 
pasižiūrėti visiems: tai Grenlandijos krona. Žmonės grą- 
žina ją. Magas su baimę keliančiu kruopštumu ima ruoš- 
tis. Sriūbteli vandens, pagargaliuoja, tada atsisagsto plast- 
masinę apykaklę, liemenę, atleidžia diržą. Ar viskas jau 
paruošta? Tvarka! Jis pakelia monetą, prasižioja ir visų 

akyse įsideda burnon, užsičiaupia ir nuryja. Beveik ma- 
tyti, kaip varinė moneta slenka jo stemple. Aiškiai jau- 
ti, kad jam šiek tiek skauda. Pagaliau nuėjo — jis patapš- 
noja pilvą. Bet staiga, kol taip stovi ir šypsosi, jį sugrie- 
bia skausmas. Jo kančios iškreipti veido bruožai atsispindi 
geranoriškų, pasibaisėjusių žiūrovų veiduose. Jie iš užuo- 
jautos aikčioja. Staiga jis susiriečia, ir nuo to jam pa- 
lengvėja. Jo veide nušvinta didis laukimas: viltis, tikėji- 
mas ir ryžtas. Greitai kyšteli ranką už nugaros; visi išgirs- 
ta blerbiantį garsą! „Atgimusi“ moneta aukštai iškelta. 
Pasigėrėjimo riksmai. Jis atiduoda monetą artimiausiam 
žiūrovui, kuris ją nedrąsiai paima. Tai baltojo Žmogaus 
dovana Grenlandijai. 

Minia lūkuriuoja, aptarinėdama matytus stebuklus. Jie 
vadina burtininką angakok, kaip senovės stebukladarius. 
Susižavėjimas juo nė kiek nesumažėja, kai jie sužino, jog 
kiek toliau į šiaurę vienas jų gentainis daro tuos pačius 
stebuklus dar geriau, ir kad, anot kūriko, visa tai triukai. 


Al. NEZINOMOJ I SALA 


- —— ——— M —— — 


t ALOS dendi auks žmogų. Mane 
taip pat... 

Šiek tiek į šiaurę nuo Umanako — už penkių dešimčių 
mylių — yra didelė kalnuota sala, olandų banginių me- 
džiotojų vadinama Ubekentu, arba Nežinomoji. Tiek dėl 
vardo, tiek dėl padėties bei išvaizdos — nuošali, su pla- 
čiom apsnigtom didingom lygumom, kur ne kur kyšan- 
čiom didesnėm viršukalnėm, su tamsiu uolėtu barjeru 
rytiniam krante — sala atrodo nelyginant vartai į neap- 

sakomo didingumo šalį. Kai matai nepereinamas uolas, 
net nejsivaizduoji, jog Cia galétu büti gyvenama. Priar- 
téjes prie kalnuotesnio šiaurrytinio galo, kur stačiai į 
vandenį leidžiasi kalnas, pamatai barjero pabaigą ir lygią 
pakrantę, kuri maždaug mylios pločio lanku eina sausu- 
mon. Atsiveria lėkštas nuožulnus žalias plotas, lyg brang- 
akmenių prismaigstytas spalvingų dažytų namų ir žemės 
kauburėlių — vietinių žmonių būstų. Ir tada siela staiga 
pabunda, supratusi, ko jai visą laiką stigo, suspurda, ga- 
vusi trokštamą atpildą. Lygus krantas, žalios pievos, iš- 
raižytos takelių, žmonių namai, židinių dūmai, kylantys į 
nejudantį saulėtą ora,— ar gali būti koks kitas širdžiai 
artimesnis grožis? O aplink plytintis nelytėtas pasaulis, 
stulbinantis juodų kalno sienų artumas dar labiau paryš- 
kina tą įspūdį. 

Bet štai pasigirsta šūksmai, ir iš visų namų pasipila 
žmonės, sveikindami mus. Apsirengę spalvingais eskimų 
rūbais, jie eina paskui mūsų valtį krantu ir sustoja pa- 
sitikti. Keletas iki kulkšnių įbrenda vandenin ir ištraukia 
mūsų valtį. Kiti iškelia mūsų mantą ir paskui mus vore- 
le — vyrai, berniukai, moterys — patraukia į netoliese sto- 
vinti namą — pas prekybos punkto vedėją. Nešikai sude- 
da viską viduj prie durų ir išsiskirsto. 

— Sėskit, nieko nekalbėkit, būkit kaip namie,— įsako 
mano šeimininkas, mano palydovas, Igdlorsuito prekybos 
punkto vedėjas, Umanako angakokas. Keistas tipas tas 
Trolemanas, reikės susipažinti su juo doriau. 

Visas devynias prailgusias valandas, kol plaukėme čio- 
nai iš Umanako, jis be perstojo plepėjo, liejo ant manęs, 
įkalinto valty, nesibaigiantį, kunkuliuojantį prisiminimų, 
fantazijų srautą — nepatenkintos tuštybės vaisius. Mela- 
gystės — betikslės, beprasmės. Melagystės? Taip, jis net 
pats jomis girdavosi. 

— Aš esu,— Sükteldavo,— trečias melagis pasauly! Ak, 
kad mokėčiau rašyti! Iškločiau visą savo gyvenimo is- 
toriją. Baisus daiktas būtų! 

Dar vaikiščias pabėgo iš namų; vargo metai jūroje; 
jūreivis garlaivy, burlaivy; kapitono padėjėjas (ar tei- 


. V o ~— 


džiojęs rytinėse Grenlandijos pakrantėse. Galų gale, ska- 

tinamas nenuramdomo noro valdyti, bet anaiptol tam 
neturintis gabumų, šis žmogus tapo Igdlorsuito prekybos 
punkto vedėju ir žmonos eskimės valdovu. Iš garlaivio 
jungos — į karalius. 

Jis mėgo vadovauti. Ir savo stilių grindė tais virši- 
ninkais, nuo kurių praeity daugiausiai prisikentė; juk, 
šiaip ar taip, jis — laivo, tiksliau, savo namų kapitonas. 
Žmona — jo padėjėja, jos seserys — įgula. Ir prie kajut- 
kompanijos stalo jauna žmona buvo prileidžiama laikan- 
tis kieto snobizmo, kurs viešpatauja jūroje. Ji žinojo 
savo vieta. 

Buvo be galo graudu žiūrėti, kaip droviai, kone bai- 
mingai ji paklūsta savo valdovo reikalavimams ir įpro- 
čiams, kaip uoliai atlieka niekingas smulkmenas, deng- 
dama stalą, kaip stengiasi mėgdžioti kiekvieną vyro ju- 
desį peiliu ir šakute. Ji visa dvelkte dvelkė susirūpinimu. 
Ir tas susirūpinimas jau buvo spėjęs palikti žymių apie 
akis, ant kaktos. Jos veidas atrodė kaip vaiko, kuris, am- 
žinai sutrikęs, klausia save: „Ko jis nori? Ką dabar turiu 
daryti?" Bet ji nebuvo visiškas vaikas. Kartais atrodyda- 
vo, kad ji nekenčia jo — mano mielojo, triukšmingo šei- 
mininko, savo valdovo. 

— Regina, eikš čionai. — sakydavo jis. 

Ji prieina. Jis sodinasi ją ant kelių ir palenkia galvą, 
kad paglostytų. 

— Ką tu myli? — klausia jis. 

Ir ji kaskart lyg išmokytas mažas vaikas atsako da- 
niškai: 

— Savo mažytį Trolemaną. 

Būdama švelni ir prieraiši, ji išmoko viso to, kas jai 
naudinga, — įsiteikti ir meilikauti. Ir tai buvo jos vienin- 
telis ginklas prieš valdovo tironiją. 

Bet apskritai ji ko gero buvo patenkinta. Gyvenime 
daug kartėlio, bet jos gyvenime buvo ir didybės. Panieka 
ir neapykanta, kartais bejėgiškai surusendavusi jos akyse, 
gana greit išsisklaidydavo, prisiminus savo dabartinę pa- 
dėtį, svajojant apie nekantriai laukiamą kelionę Danijon, 
dėl kurios ir buvo sugalvotas visas tas kankinantis pra- 
tinimas prie baltojo žmogaus elgesio. Ir tai tęsėsi šeštus 
metus. Kiek per juos visko nutiko! 

III. REGINA 


EGINA į Igdlorsuitą atsikraustė 
tik prieš metus, kai jos vyrą perkėlė čionai iš jos gimtinės 
Agto. Čia ji liko svetima dėl savo išdidumo ir vyro valia. 
Žmonių pagarbą ji stengėsi pelnyti apsirengimu ir elge- 
siu, viešai rodydama savo tuštybę. Visa tai kėlė pavydą, 
tad ir prielankumo nebuvo ko tikėtis. Jau vien josios pa- 
dėtis vertė įtarti, jog perpasakoja vyrui — o gal, pati to 
nesuvokdama, iš dalies ji taip ir darė, — su kokia slapta 
pašaipa, pagrįstai ar ne, vietiniai žiūri į baltuosius ponus. 
Vargšelė — nei meilės, nei pasitikėjimo kaime! 

Pavasarį, vasarą, rudenį, žiemą pro uždarą langą ji 
stebėdavo savo gentainių gyvenimą — jų darbą ir žaidi- 
mus, meilę ir palaimingą tinginiavimą; nuo vaikystės iki 
ištekant prieš šešerius metus tai buvo ir jos gyvenimas. 
Ji girdėjo vaikščiojančių būrelių juoką, jų dainas vasa- 
ros naktimis. Kartais ji girdėdavo, kaip, pasislėpę už jos 
namo, šnibždasi įsimylėjusieji. Kai grįždavo medžiotojai, 
Regina drauge su visais sveikindavo juos, kartu su vi- 
sais didžiuodavosi savo vyrais, džiaugdavosi jų narsa — 
pabusdavo moterims būdingas aistringas jaunystės, jėgos, 
drąsos potraukis. Sieloje ji lenkėsi vyro drąsai. Ji troško 
viso to, prie ko nuo vaikystės buvo įpratusi. 

Prie lango, kuris lyg visa matanti akis žvelgia į kai- 
mą, sėdi nedidelis palinkęs žilagalvis žmogus. Jis rašo. 
Kasdien daugelį valandų, kruopščiai, didžiuodamasis ir 
gėrėdamasis savo rašysenos užraitymais,— jis registruoja 
dienos įvykius. Visus drąsius ir didvyriškus darbus, visa, 
kas taip jaudino kaimelį, kuo jis gyveno ištisą dieną. Jis 
rašo: X kilogramų taukų, y kailių vertė z kronų. Jis yra 
civilizacijos registravimo angelas. Regina, ruošdamasi vir- 

tuvéje, mato šią sulinkusią nugarq,— tai jos vyras. Varg- 
Sas kūdikis! Vienas dievas težino jos mintis. 

Kai į Agtą atkako naujas prekybos punkto vedėjas — 
viengungis Trolemanas, merginos pagyvėjo. Nors jos ir 
negalvojo apie vedybas, vis dėlto tikėjosi šiokio tokio 
prielankumo, kurį vyrai retkarčiais mėgsta parodyti. 
Trokšdamos pelnyti visuotinį dėmesį ir pagarbą, gal net 
kokių privalumų, merginos įsitraukė į tas gėdingas slė- 
pynes, kurios čia priimtos, kai merginamasi. Regina tada 
tikriausiai buvo nepaprastai graži, jos apvalaus jaunatviš- 
ko veido dar neženklino rūpesčiai, o žvilgsnis buvo at- 
viras ir paprastas kaip pats jos gyvenimas ir mintys. Jos 
grožis liejosi per kraštus: ilgos melsvai juodos storos 
kasos, susuktos aplink galvą, alyvų spalvos veido oda, 
raudonos lūpos, dantys balti lyg saulės nubalintas dramb- 
lio kaulas. Nenuostabu, kad prekybos punkto vedėjo 
akys greit apsistojo prie jos ir kad kaip tik ją jis pasi- 
rinko savo tarnaite. 

Trolemanas tarp sėsliųjų grenlandų buvo naujokas, ir 
visi ankstesni nuotykiai, leidžiantis į žmogaus kūnų me- 
džioklę, negalėjo jam padėti spręsti šitos naujos, su kita 
lytim susijusios problemos — šeimyninio gyvenimo. Per 
vienos nakties meilės žygį jūreiviai nedaug sužino apie 
moterį, be to, atkampių Sankt Paulio bei Front Stryto 
gatvelių Magdalena gerokai skiriasi nuo Martos, gyve- 
nančios padoresnėje vietoje. Šiaip ar taip, namų židinys, 
šeima Trolemanui buvo nepažįstama. Nors ir kaip jis 
niekino moteris dar nuo jūreivystės laikų, nauja aplinka 
uždėjo ant jo savo šventą ranką, apdairiai apgobė ne- 
švarų geidulingumą, kuris graužte graužė. 

Merginos gerumas — gal tai buvo tik įgimtas jos nai- 
vumas — taip jaudinamai atitiko Trolemano sampratą apie 
namus, kad galėjo ir sugėdinti jį, ir drauge skatinti geis- 
mus. Ji dar labiau sujaukė Trolemano protą; kaip — ryž- 
tingai, gudriai, atsargiai, apdairiai — turi jai mergintis? 
Jis žinojo, kad kiekvienas jo slaptas poelgis kaime taps 
paskalomis, ir nepaisant baltojo žmogaus didybės, bijojo 
pašaipų, tad jį ėmė kaustyti drovumas, kurio negalėjo 
užmaskuoti visu savo pasipūtimu. Regina suprato jo žai- 
dimą. Kas būtų to nesupratęs? Ir savo rolę vaidino su 

instinktyviu išmanymu. Regina išmanė, kas yra vyrai: 
meilė nebuvo paslaptis nei jai, nei iki jos gyvenusiems. 
Ji matė, kaip pradedami jos broliai ir seserys, matė, kaip 
jie gimsta; ji gyveno tarp visų žmogaus gyvenimo rei$- 
kinių. Apie meilę nekalbama, tai yra veiksmas, ir jis at- 
liekamas. O jei atėjo meilė, vadinasi, jau esi subrendusi. 

Regina nebuvo nekalta, bet ji buvo jauna. Trolemanas 
darė jai įspūdį ir baugino. Jis buvo toks triukšmingas. 
Vaikščioja po virtuvę ir stebi Reginą savo iššokusiomis 
akimis. Tai trikdė Reginą. Ji stengėsi kaip įmanydama, 
nes suvokė, jog nemoka šeimininkauti daniškai. Gal ji 
ką padarė negerai, kad Trolemanas šitaip į ją žiūri? Kai 
jis prabildavo, ji net krūpteldavo,— taip garsiai jis kal- 
bėdavo. O jis nusijuokdavo, trindamas delnus, patapšno- 
davo jai per nugarą ir greitai nueidavo. Jeigu tas visas 
triukšmas reiškė linksmumą, tai tas linksmumas labai 
skiriasi nuo grenlandų linksmumo. Ji, be abejo, nieko ne- 
suprasdavo. Kodėl jis kalba taip ūmai ir garsiai, paliečia 
ją ir atšoka lyg nusideginęs? Žnybtels jai į šoną, į šlau- 
nį ir pasitrauks. Toks nerimastingumas ją trikdė. Jeigu 
jis apkabintų ją kaip geisdamas, ji suprastų. Gal jis jos 
nenori? 

Kai vakare, nudirbusi dienos darbus, ji eidavo namo, 
jis atsistodavo prie durų ir neatsitraukdamas žiūrėdavo, 
kol ji dingdavo už kampo. Ji suraukdavo antakius: ko 
jam reikia? Gal derėjo pasilikti? Bet jis pats galėjo ją 
sulaikyti, jei tik norėjo. Ji jautė kažkokį trūkumą; ne, 
nepasakysi, jog ji geidė, kad jis ją apkabintų, ji papras- 
čiausiai tikėjosi to. Ir vieną vakarą viskas pasikeitė. 

Jis stovėjo ir žiūrėjo, kaip ji tvarkosi virtuvėje. Pa- 
baigusi pasuko prie durų. 

— Rytoj septintą? — paklausė ji. 

— Taip, — kimiai atsakė jis. 

Eidama ji girdėjo, kaip jis seka iš paskos. Pavijo ją 
priebutyje. Uždarė vidines duris, ir liko beveik visai 
tamsu, vasaros sutemos vos smelkėsi pro mažą langelį. 
Jis pakišo jai rankas po pažastimis, sugriebė už krūtinės 
ir, stipriai prisitraukęs, prispaudė šešių dienų barzdą jai 
prie skruosto. Ji pasipriešino — ne iš atgrasumo, ne iš 
baimės, tiesiog instinktyviai. Jos ranka buvo ant laukujų 

durų — stumteléjo ir atlapojo. Vidun plieské šviesa, kaž- 
kur apačioje už uolų pasigirdo juokas. Ji ištrūko. Kai 
bégdama atsigrįžo, 'pamatė jį, stovintį tarpdury išplėsto- 
mis akimis ir apstulbusį. Ir tada ji suprato, kad Trole- 
manas jos. 

Regina ėmė pelnytis iš Trolemano aistros. Ji nebuvo 
goduolė, ji tik mėgo gražius daiktus. Jai be galo patiko 
grožėtis savimi, kabintis ant kaklo blizgančius karolius, 
segėti žėrinčius auskarus, vilkėti prašmatnius drabužius; 
ji jautė didį pasitenkinimą, vaikščiodama su tom puoš- 
menom, žinodama, kad draugės jai pavydi. Tos puošme- 
nos buvo jos pranašumo įrodymas; beje, dalis tos garbės 
bei dovanų tekdavo ir namiškiams — našlei motinai ir be- 
galei vaikų. Jie nuolatos stypsodavo virtuvėje, valgydavo 
likučius nuo prekijo stalo ir tarytum teisėtai praleisdavo 
ten tiek laiko, kiek jiems patikdavo, tuo dar labiau truk- 
dydami mergintis, nes Trolemanas vengė parodyti aplin- 
kiniams savo ketinimus, romantiško įsimylėjėlio manymu, 
anaiptol ne dorus. 

Reginos medžioklė — tai vis dar buvo gaudynės — at- 
nešė buvusiam jūreiviui visas tas viltis, žavesį, Sirdper- 
šas ir nusivylimus, kurie būdingi pirmajai meilei. Jam 
trukdė — jis pats tai žinojo — amžius, pasipūtimas ir ne- 
viltį keliantis suvokimas, kad visa tai jam neprideda vy- 
riškumo. Meilė atėmė iš jo galią, o visi apribojimai, ku- 
riuos jam diktavo romantiniai įsitikinimai, visas romantiš- 
ko įsimylėjėlio elgesys (bematant palaužęs danų merginos 
širdį) šiai laukinei jo aukai netiko. Ji pripažino tik rea- 
lybę ir nieko daugiau; vienintelis tikras daiktas, kurį ji 
vadino meile, buvo aistra. Jis galėjo paimti ją. Ji būtų 
neatkakliai priešinusis, įsijaudrinusi ir pasidavusi. [sijaud- 
rinusi ne iš aistros, o pasyviai, kaip perdžiūvusi žemė 
priima lietų. Uždegti vyrą, kad jis tave valdytų, degti 
kaip liepsna — tokia jos meilės pareiga. Kokį švelnumą 
tai galėjo sukelti joje! 

Mergina pagonė. Kaip mažai du šimtai Kristaus tikė- 
jimo metų paveikė tai, kuo ji tapo per dešimt tūkstančių 
arba dešimtkart dešimt tūkstančių metų netikėjimo! Kad 
ir ką kalbėtume apie tiesą ir grožį, žengiantį iš dausų lyg 
dangiško dievo šviesa, Regina vaikščiojo pagonių žeme. 

Ir toje žemėje buvo jos šaknys, rasa tryško po jos pė- 
domis ir maitino ją. Joje gyvi seni genties papročiai. ,,Gro- 
žis yra jėga, — sakydavo jos poetai, — o jėga yra grožis.“ 
Vyrai moterį laimi jėga; galutinis merginimosi aktas bū- 
davo išprievartavimas. Reginos negalėjo pavergti žodžiai, 
ji negalėjo atsiduoti pati, kaip jaunas medelis negali su- 
linkti nuo vėjo. 

Pirmasis puolimas nuginklavo, Trolemanas nebeteko 
jėgų. Jos pasipriešinimas, staigus šviesos srautas, juokas, 
jos pabėgimas; kažin, ar žmonės matė juodu? Ar ji pati 
viską jiems papasakojo? Kai jis kitą dieną pasirodė kai- 
me, buvo dar triukšmingesnis kaip visada. Plojo vyrams 
per pečius, juokėsi, kvatojo. Žnaibė vaikams skruostus, 
tapšnojo moterims per nugarą. Svaidė Žmonėms į purvą 
saujas figų ir cukraus. Visas švytėte švytėjo ir stebėjo, 
ar niekas nesišaipo. Reginai pasidarė dar pasipūtėliškesnis 
ir valdingesnis. Šeimininkas ir tarnaitė! Griežtas, bet ge- 
ras. Jis kaip visada valgydavo vienas, bet dabar sėdėda- 
vo baisiausiai įnikęs į pernykštį laikraštį. Ji kukliai dar- 
buodavosi virtuvėje, mintyse šypsodamasi, ir nuolankiai 
patarnaudavo prie stalo. Lyg netyčia paliesdavo jo petį, 
statydama kavą, grįždama virtuvėn, pamiršdavo uždaryti 
duris, o atsisukusi pamatydavo, jog jis spoksote spokso 
1 Ja. 

Dabar, kai sužinojo, ko nori šeimininkas, Reginai ėmė 
patikti. Ji puikiai suprato, kodėl jam reikia patarnauti 
prie stalo, kodėl jis taip dažnai šaukia ją, kodėl menkiau- 
sia dingstim sukiojasi aplink, kai ji dirba. Regina nuspė- 
davo kiekvieną nekantrų Trolemano mėginimą priartėti 
prie jos ir kaskart mokėdavo jį sutrikdyti. Net kai jis 
paliesdavo ją, ji vien akimis priversdavo nuleisti rankas. 

Vienudu tame dideliame name! Sykį, kai ji vakare 
ilgai dirbo, jis pasišaukė ją į miegamąjį. Jis stovėjo pu- 
siau nusirengęs, dryžuoti flaneliniai marškiniai dengė ne- 
dailias baltas šlaunis. Pamačiusi jį, Regina nesusijaudino, 
nepajuto noro atsiduoti jam, bet nepajuto ir pasišlykštė- 
jimo. Trolemanas staiga susidrovėjo, atsistojo už stalo, 
kiek galėdamas oriau paliepė padaryti kažkokią smulk- 
meną ir leido eiti. 

Mergindamas Regina, Trolemanas stojo į tokį kelią, 
kuris, nors laikė arti jos, labiau suartėti neleido. Jų mei- 
lės principai buvo nesuderinami. Paklusdamas savo prin- 
cipams, Trolemanas santykiuose su Regina vaidino visai 
konkretų vaidmenį, kurio mesti negalėjo,— toks jau jis 
žmogus! — nors padėtis buvo tikrai beviltiška. Galimas 
daiktas, kad kitokiomis aplinkybėmis — be aplinkui knibž- 
dančių pašalinių, be orios senos motinos, tupinčios viI- 
tuvėje, ir žiopsančių vaikų — jis būtų ir iškeitęs riteriš- 
kumą į aistrą. Bet žiūrovai, motina ir vaikai, buvo čia, 
ir prie jų džentelmenas negalėjo rizikuoti užpulti, kaip 
ir pati Regina negalėjo atsiduoti neužpulta. Jis pasijuto 
supančiotas platoniškos meilės pančių, ir kasdien tie 
panciai veržė vis labiau. 

Tačiau sykį jam prireikė išvykti inspektuoti kaimų, 
kurie priklausė jo prekybos punktui. Kelionė turėjo truk- 
ti kelias dienas, ir kateryje, kuris atstos jam namus, rei- 
kėjo užsitikrinti šiokius tokius patogumus, tad Trolema- 
nas, nenusižengdamas grenlandų papročiams, nusprendė 
pasiimti drauge tarnaitę Reginą. Erdvioje katerio kajutė- 
je vietos dviem gultams pakako. Ji virs valgį, tvarkys 
būstą ir apskritai patarnaus jam. Regina, žinoma, buvo 
patenkinta. Ji mėgo keliauti, o aplinkiniuose kaimuose 
turėjo begalę draugų bei giminaičių: kaip smagu bus pa- 
sipuikuoti savo aukšta padėtim! Į kelionę ji apsitaisė 
kuo prašmatniausiai: balti iki kelių batai su baltais orna- 
mentais viršuje, iki pusės šlaunų — baltos medvilninės 
„kojinės“ su kryžiuku siuvinėtomis roželėmis ir nėriniais 
ir apkraštuotos juodu kaip anglis ruonio kailiu; paskui 
aptemptos ruonio odos kelnės, kiekviena klešnė papuošta 
besikaitaliojančiomis juostelėmis iš ryškiai raudonos odos, 
gero balto šuns kailio ir siuvinėtos odos. Palaidinė, arba 
anorakas, glaudžiai prigulusi prie kūno, buvo pasiūta iš 
bordo spalvos pliušo, su ryškiai dryžuoto šilko juosmeniu. 
Rankogaliai ir plati stačia apykaklė — iš juodos ruonio 
odos. Virš rankogalių buvo poros colių platumo nėriniai 
su karoliukais, o nuo apykaklės beveik iki alkūnių kabo- 
jo stora karoliais puošta pelerina. Kaklą glaudžiai juosė 
apykaklė iš baltos medvilnės su siuvinėtomis gėlytėmis 
ir didele stikline žiburiuojančia smaragdo žalumo sege. 

Juodi blizgantys plaukai ant žemos kaktos perskirti ir 
supinti, kasos susuktos aplink galvą, iš po jų blyksčiojo 
auskarai. Juodos akys žibėjo, balti dantys švietė, o jau- 
nas mielas veidas spinduliavo nekaltu džiaugsmu dėl vi- 
sų šitų spalvingų plunksnų. 

Be abejo, Reginos dailumas tą džiaugsmingą dieną Tro- 
lemanui teikė pasididžiavimą. Perdėtai pasipūtęs jis styp- 
čiojo menkomis, kreivomis kojomis ir lyg mažas admirolas 
vadovavo pasiruošimui. Pagaliau jie išplaukė, ir nešva- 
riai, apiplyšusiai, draugiškai miniai, kuri atsisveikindama 
mojavo krante, tikriausiai atrodė, kad tai Reginos trium- 
fo diena. Taip ir buvo. 

Trolemanas vis dėlto nebuvo įpratęs prie pono vaid- 
mens, kurį vaidino namuose, tad dabar pakluso aplinky- 
bėms ir senam įpročiui — ėmėsi darbo. Netrukus, pakrapš- 
tęs variklį, jis pasidarė toks pat murzinas kaip ir įgula; 
nejučiom jis ėmė pats patarnauti savo mielajai pakeleivei, 
išvaduodamas ją nuo darbų, kuriems jos prašmatnūs dra- 
bužiai netiko. Tą dieną jiedu vienodai pagarbiai žiūrėjo 
į jos drabužius. Puošmenų tikslas — skatinti meilę, tačiau 
dabar jos gerokai pranoko savo paskirtį: vyriškio geis- 
mas virto drabužių garbinimu, o moteris baiminosi dėl 
galinčio susitepti pliušo ar sudužti auskaro. Išvykę ke- 
lionėn, kuri pagal viską turėjo tapti jų medaus mėnesiu, 
jiedu beviltiškai nutolo vienas nuo kito. Kai prieš vidur- 
naktį ramiam užuteky nuleido inkarą, kai įgula susitvar- 
kiusi sugulė, vienišas vyriškis, Trolemanas, sėdėjo susi- 
mąstęs ir rūkė paskutinę pypkę, o jo mylimoji miegojo 
kajutėje. 

Kitą dieną jie aplankė vasaros stovyklą. Dar gerokai 
prieš pasirodant palapinėms, dangaus fone jie pamatė 
daugybę figūrėlių, kurios per kalvas galvotrūkčiais lėkė 
jų pasitikti. Figūrėlės pasiekė kyšulį ir sustojo. Kai ka- 
teris priartėjo, žmonės bėgte pasileido nuo kalvos, kaba- 
rodamiesi per akmenis, džiaugsmingai sveikino atvykė- 
lius. Stovykloje buvo trys ar keturios palapinės ir du 
nameliai iš velėnos. Stovykla priminė laikus prieš ateinant 
krikščionybei: odų palapinės, dvi didelės odinės valtys, 
istrauktos ant kranto ir apverstos, kad būtų po kuo mie- 
goti. Vietovė kaip ir visur kitur: lėkšta, be medžių, su 

banguojančiom kalvom, nykštukiniais krümeliais ir žole, 
liesa žeme, iš kurios tai šen, tai ten vis kyšo uolienų lui- 
tai. Žodžiu, niūru, monotoniška ir didinga. 

Tuo metu Regina keliasi į krantą. Žmonės atsinešė 
mažą valtelę, sausai nušluostė sėdynę ir, rodydami viso- 
keriopą dėmesį, padeda perlipti jon kiek nerangiai, dra- 
buziu suvaržytai merginai. Trolemanas, nusiprausęs ir 
švariai apsitaisęs, išdidžiai stovi šalia. Juos nuiria į kran- 
tą. Vyrai įbrenda į vandenį, ištraukia valtelę, Regina su 
Trolemanu išlipa. Ir kol Regina stovi, apsupta nešvarių 
tėvynainių, kurie spokso išplėstomis akimis laukdami nau- 
jienų, linksmasis prekeivis nuvedamas į namą. 

Trolemanas žemai pasilenkia ir apgraibom įlenda. į 
tamsią lyg kapas angą. Grabaliodamas prieš save, už- 
čiuopia šiurkštų ir riebų paviršių — turbūt durys. Neradęs 
skląsčio, pastumia; šios nulekia lyg suskilusios į gabalus 
ir atveria žemą, blausią patalpą — savotišką keturkampį 
urvą su nešvariomis grindimis, nešvariomis sienomis ir 
įlinkusių karčių laikomomis velėnos lubomis. Pro pūsle 
užtiestą langelį sklinda prieblanda. Trolemanui įėjus, dvi 
moterys atsistoja, pasiūlo sėstis ant dėžės. Pusę patalpos 
užima gultai. Ant jų suversti nešvarūs patalai. Tarp jų 
išryškėja senos moters galva ir pečiai. Geltona oda kie- 
tai aptempusi plačius skruostikaulius, akys užmerktos. Ji 
guli be jokios gyvybės ženklo, lyg mirusi. 

Paskui Trolemaną ateina ir kiti, dabar žmonių pilna 
aplink. Visi stovi ir viltingai žiūri į jį. Pasitikėjimo Tro- 
lemanui netrūksta, o dėmesys greičiau skatina negu trik- 
do, tad jis atsistoja ir prieina prie mirusiosios guolio. 
Kilsteli patalus, ištraukia moters ranką. Laiko savo delne, 
atsmaukia rankovę, susiranda pulsą. Ilgokai taip stovi, 
ir name negirdėti jokio garso, tik kosčiojimas. Jis palei- 
džia ranką, ir ši sunkiai nukrinta į patalus. Atsigręžęs į 
žmones, iškilmingai ir lėtai papurto galvą. 

Dabar name susirinkę jau visi, mažame plotely stovi 
vienas prie kito. Tarpdury pasirodo vienas iš valties įgu- 
los. Trolemanas ženklais ir kiek mokėdamas vietine kalba 
pasišaukia tą žmogų. Jo kalba buvo baisi, kvaila, bet 
niekas nesijuokė. Matyt, jis norėjo, kad jam atneštų iš 
valties kažkokią dėžutę, ir, besistengdamas ją nupasakoti, 

pavartojo žodį kivitok. Tas žodis reiškia žmogų, apsėstą 
savotiškos antgamtiškos beprotybės. Žmogus nuėjo kur 
lieptas, o Trolemanas pasisuko į bežadę moterį ir įsmeigė 
į ją įdėmias nemirksinčias akis. Siųstasis grįžo, ir minia 
prasiskyrė, duodama jam kelią. Trolemanas paėmė dė- 
žutę, padėjo ant gulto, atsegė dirželį, kuris laikė dangtį. 
Paskui, visiems įdėmiai stebint, atsigrįžo į lavoną, lėtai 
pakėlė rankas ir, ištiesęs delnais į apačią virš mirusiosios 
veido, ėmė lėtai judinti, lyg glostydamas nematomus spin- 
dulius, einančius iš veido. Jo nejudančios akys neapsa- 
komai išvirto, vyzdžiai pasidarė lyg taškeliai blizgančiuo- 
se pusrutuliuose. Kas būtų buvę, jei moteris staiga būtų 
atsimerkusi? Ar būtų jos sena širdis atlaikiusi? 

Lėtai, vis dar glostydamas rankomis orą, Trolemanas 
pasilenkė prie dėžutės, atidarė ją, greitai išėmė butelį ir 
atkimšo jį, prikišo kakliuką moteriai prie nosies. 

Praėjo kelios sekundės, visi sulaikė kvapą. Paskui vi- 
si pamatė, kaip negyvi vokai sukrutėjo, atsimerkė. Mote- 
ris truputį pasuko galvą, abejingai apsižvalgė. Ji atsipei- 
kėjo, atsigavo! 

Įvykis padarė pritrenkiantį įspūdį. Visi žinojo, kad 
stebuklai gali būti padaromi, kad jie buvo daromi, o ne- 
sena pažintis su bejėgiais krikščioniškos bažnyčios tar- 
nais tik atgaivino prisiminimus apie tėvynainių pagonišką 
praeitį, sustiprino pagarbą antgamtiškoms senovės žynių 
galioms. Štai čia vėl atsirado vienas iš jų, galintis prikelti 
mirusį, angakokas. Kaip nuo ežeran įmesto akmenuko 
ramiu vandens paviršiumi sklinda ratilai, taip ir jo šlovė 
pasklido, kol galop pasiekė tolimiausias gyvenamas Gren- 
landijos pakrantes. 

Kai Regina pamatė, kokią nuožmią galią turi žmogus, 
su kuriuo taip glaudžiai susijusi, širdį suspaudė baimė. 
Prisiminė jo elgesio smulkmenas, kurios atrodydavo keis- 
tos ir beveik juokingos, bet dabar visa tai įgavo pasibai- 
sėtiną svarbą kaip antžmogiškumo išraiška. Ji bijojo jo, 
bet kartu didžiavosi, kad tam tikra prasme priklauso jam. 
Jos maža siela aikčiojo iš pasitenkinimo nuo to dėmesio, 
kurį visi jai rodė kaip Trolemano artimai. Žmonės, ap- 
imti pagarbios baimės, nedrįso artintis prie Trolemano, 

tad juo glaudžiau supo ją, reikalaudami išaiškinti viso- 
kiausias smulkmenas, kokias tik ši galėjo žinoti. 

Tik vėlai naktį, kai Trolemanas, pavargęs nuo lauki- 
mo, atsigulė, kai naujo ryto šviesa jau balino dangų, kai 
visi dar miegojo, Reginą vyrai atplukdė į valtį, padėjo 
užlipti ant denio ir pašnibždom palinkėjo labos nakties. 
Tyliai, kad neprižadintų šeimininko, ji nulipo į kajute ir 
ėmė patyliukais rengtis. Nusiavė baltus batus, įkišo į juos 
ranką ir ištiesino nosis. Paskui atsargiai nusiėmė karolius 
ir pliušinį anoraką, meiliai sulankstė ir padėjo. Paprastai 
ji miegodavo su kelnėmis, bet šitos buvo naujos, tad nu- 
simovė ir jas — liko nuogom kojom, su marškiniais. Tada 
užlipo ant skrynios ir buvo besigulanti lovon, bet atsi- 
grezusi dar pažvelgė į Trolemaną. Ji sugniaužė gulto 
kraštą, kone nugriuvo iš baimės: jo akys buvo atviros, jis 
žiūrėjo į ją. 

Nepajėgdama pajudėti nei atitraukti siaubo kupinų 
akių nuo to antžmogiško žvilgsnio, ji taip ir stovėjo, įsi- 
kibusi į gultą. 

Tada jis pasakė: 

— Atsargiai, Regina, aš tavo miegamajame maiše ma- 
čiau kivitoką. 

Regina atšlijo, paskui vėl atsigręžusi įsmeigė akis į 
velnio apsėstą gultą. Ilgai žiūrėjusi, ji galop išlemeno: 

— Ne, ne. Ten nieko nėra. 

Ji vėl nedrąsiai žengtelėjo pirmyn, ištiesė ranką lyg 
vėl ketindama lipti gultan. 

— Atsargiai — pasakė Trolemanas, ir ji atsitraukė. 

Praėjo kiek laiko. Buvo visiškai tylu, tik švelniai 
pliuškeno potvynio bangelės. Regina stovėjo išplėstom 
akim, o Trolemanas žiūrėjo į ją. 

— Trolemanai,— tarė Regina silpnu balsu, nenuleis- 
dama akių nuo gulto,— gal aš galiu ateiti miegoti pas 
tave? 


Kai iki gimdymo Reginai liko keletas savaičių, Trole- 
manas, su deramu išdidumu ir gerbtinu abejingumu at- 
metęs tėvynainių pastangas sukliudyti mezaliansą, nusi- 
vedė Reginą prie altoriaus. Be abejo, Reginai tai buvo 

jos jaunystés apvainikavimas ir patenkinta svajoné, ku- 
rios nedrąsaus šnibždesio iš pradžių tik klausėsi, o paskui 
priglaudė prie krūtinės ir išmaitino. Ji ne tik išdrįso tikė- 
tis, ji pasiryžo. Ir tam panaudojo visus prigimties ištek- 
lius — protą ir sveiką nuovoką, ašaras ir šypseną, grožį, 
grakštumą ir žavesį. Su įgimtu mokėjimu ji kurstė savo 
mylimojo aistrą ir baimę netekti jos. Ji nugalėjo, jei tai 
galima vadinti pergale. Tai buvo prieš šešerius metus. 


Šešeri metai. Regina — klestinčio prekybos punkto ve- 
dėjo žmona, didelio namo šeimininkė, vilkinti „daniškai“. 
Ji dėvi štapelinę suknią iki kelių, laisvą it maišas ties 
liemeniu ir siaurą apačioj. Nugaroje per porą colių iš- 
lindę flaneliniai marškiniai. Kreivos kojos apmautos med- 
vilninėm languotom kojinėm, susmukusiomis virš pigių 
aukštų suvarstomų batelių. 

— Ji turi būti dané,— sako mano šeimininkas. 

Ji nedrąsiai pertaria savo valdovą ir sako, kad pietūs 
paruošti. 

— Sėskit! — surinka Trolemanas ir tvoja man per nu- 
garą.— Sėskitės, nieko nekalbėkit ir būkit kaip namie. 

Koks guvus ir nuoširdus vyras! 

— Valgykit! — šaukia jis — Imkit daugiau! Ne, ne, 
privalot valgyti! 

Jis įpila man dar. 

— Gal alaus? 

— Ačiū, mielai. 

Jis pripila man stiklinę. 

— Cukraus nereikia, ačiū. 

— Ne, ne, privalot, įsidėkit.— Jis įberia man šaukšte- 
lj.— Valgykit, valgykit! Gerkit iki dugno. Štai taip, tvar- 
ka,— griaudėja jis ir sviedžia šalin butelį, kuris nudarda 
per grindis ir trinkteli į virtuvės duris. Įeina jaunesnioji 
Reginos sesuo tarnaitė Elena — jaučio akių ir raudon- 
skruostė. Ji nedrąsiai atneša dar alaus. 

Ji privalo, jis privalo, jie privalo... 

Jei Trolemanas kada ir mokėjo daugiau negu liepia- 
mąją nuosaką, tai dabar viskas pamiršta. 

— Jos privalo klausyti. 

Dvi Reginos seserys gyvena namuose kaip tarnaitės. 
Jos miega siauroje žemoje lovoje viršuje, jų kambarys — 
kelių kvadratinių pėdų plyšys ant aukšto tarp visokiausio 
šlamšto. Elena — gyvesnė ir savaip patrauklesnė, o jau- 
nesnioji Ly, kuriai tik penkiolika metų, ko gero, išaugs 
dar gražesnė negu jos ištekėjusi sesuo. Be abejo, Ly dro- 
vi ir tyli iš prigimties, tačiau ji buvo labai prislėgta, ir 
atrodė, kad dėl to kalta gyvenamoji aplinka. Net keista, 
kad žmogus gali būti nelaimingas ten, kur viešpatauja 
toks dosnus svetingumas. 

Kas rytą Ly turėdavo pažadinti savo šeimininką ir 
šeimininkę. Kad ir kaip vėlai guldavo saulėtomis vasaros 
naktimis, kad ir kaip mėgaudavosi vidurnakčio laisve po 
šešiolikos valandų darbo namuose, stengdamasi pratęsti 
tą malonumą kuo ilgiau, net iki saulėtekio, žadintuvas 
prie lovos pakeldavo ją darbui septintą valandą. Ji ap- 
sirengdavo, nuskubėdavo apačion ir, perėjusi mano kam- 
bari, zadindavo Trolemana. 

Karta ryta, kol gyvenau pas Trolemana, pabudau anks- 
ti; bent taip man atrodé. Name buvo ramu, lauke irgi né 
gyvos dvasios. Guléjau ant sofos svetainėje ir žiūrėjau 
pro langą į prasidedančią saulėtą dieną. Diena, bet pa- 
saulis miega. Staiga išgirdau, kaip kažkas viršuje išlipo 
iš lovos ant grindų, vaikščioja. „Ly“,— pamaniau. Netru- 
kus ji jau nuskubėjo per kambarį ir nulipo laiptais. Atsi- 
darė durys. Ly per mano kambarį nuėjo pas Trolemaną. 
Ji kažką pasako. Jis kažko paklausia. Ly nuskuba atgal. 
Girdžiu, ji vėl užlipa laiptais, greitai perbėga grindimis. 
Vėl sugrįžta, lipa žemyn. Vėl atsidaro mano durys. Ly 
eina, laikydama rankoje žadintuvą. Įėjusi pas Trolemaną, 
uždaro duris. Namuose ramu, ir aš girdžiu, kaip Ly kalba. 
Staiga Trolemanas suriaumoja lyg liūtas. Girdžiu, kaip jis 
staugia, pašoka iš patalo; girdėti smūgiai, paskui tyla. 
Atsidaro durys, ir mažoji Ly, nuleidusi galvą ir užsiden- 
gusi veidą, nueina virtuvėn. Rengdamasis girdžiu jos slo- 
pinama rauda. Ly pamelavo. 

IV. PAMATAI 
———-- . 


AS, kas priprato gyventi vietose, 
kur kiekviena žemės pėda yra kieno nors nuosavybė, pa- 
matęs niekieno nevaldomus plotus, panūsta juos turėti. 
Negyvenami kalnai ir slėniai, nevaikščiota pieva, vietos, 
iš kurių atsiveria visas pasaulis, ir nuošalios miško lauky- 
més, kur galima nuo to pasaulio pabėgti, — visa tai bu- 
dina mintį apsigyventi čia ir susimąstyti, į ką pavers vie- 
nas kitą žmogus ir jį supantis pasaulis. 

Ne velnias, o dievas paėmė žmogų už rankos ir atve- 
dė jį ant kalno viršūnės, nuo kur matyti dykuma. 

— Visa tai, — tarė dievas, — priklauso tau. Daryk ka 
nori— Ir galbūt dievas pridūrė: — Ir tu parklupes nusi- 
lenksi man. 

Keista, bet suvokimas, jog tas vaizdas, ta žemė, tau 
panorėjus gali tapti tavo, sukelia neapsakomą meilę. Te- 
gu jūs visą laiką svajojot apie šilumą ir lepinimąsi tro- 
pikuose, o dabar gaunate pliką, niūrią, šaltą žemę, visai 
priešingą jūsų mintims apie žemės rojų, jūsų chameleo- 
niška siela vis tiek sušunka: 

— Viešpatie, aš myliu tą dyką žemę! 

Kodėl gi tada žmonės paliko komfortą, miesto gyve- 
nimo malonumus, įdirbtą žemę ir išpuoselėtą grožį ir rado 
laimę varge bei skurde, alinančiame darbe, sunkiausiose 
naujų žemių sąlygose? Kodėl žmogus myli negyvenamas 
vietas? Dėl kalnų? Jų gali ir nebūti. Dėl miškų, ežerų ir 
upių? Bet tai gali būti ir dykuma, -ir žmogus ją vis tiek 
mylės. Dykuma, monotoniškas vandenynas, nelytėti šiau- 
rės sniegynų plotai, negyvenamos erdvės, kad ir kokios 

niaurios,— yra vienintelés vietos pasauly, kur gyvena 
laisve. 

Laisva žemė aplink mažą Igdlorsuito kaimelį ir te- 
turėjo tuos privalumus, kad buvo laisva ir iš jos buvo 
matyti puikūs vaizdai. Norinčiam statyti namą tiko sta- 
tus žole apaugęs skalūno skardis, žema lygi aikštelė, ku- 
rios namų statytojai kažkodėl vengė, lėkštas rytinis Igdlor- 
suito slėnio šlaitas ir plyna žvyringa pakrantės juosta į 
vakarus nuo kaimelio. Tačiau žvyringą plynę, be jokios 
abejonės, užplūsta pavasario upokšniai, rytinis šlaitas ir 
statybininkų nepanaudoti plotai — pelkėti, o sausa žemė 
kalno papėdėje, sprendžiant iš ten riogsančių akmenų, 
ne ką saugesnė už mūšio lauką. Šie akmenys, šalčio at- 
skelti nuo kalnų ir išjudinami pavasario, yra amžina grés- 
mé kraštiniams kaimelio namams. Kai kurie namai to- 
kius bombardavimus patyrė, o vienas ne taip seniai buvo 
beveik sutraiškytas. Netgi užstatytame plote šen bei ten 
riogso kubinio jardo dydžio akmenys, nuolat primenantys, 
kad ant miegančio namo be jokio perspėjimo gali kristi 
pražūtingas smūgis. 

Statybai vietos galėjau rasti pačiame kaimely, bet 
baiminausi pažeisti atokumo ribas ir užstoti vaizdą, o šių 
dalykų, sprendžiant iš namų išdėstymo, čia buvo paisoma. 
Be to, Grenlandijoje ketinau būti stebėtojas, o ne stebi- 
masis, todėl norėjau žiūrėti į kitus apačioje iš viršaus, o 
ne priešingai. Tad išsirinkau kovos lauką aukštumoje ir 
kiek įmanydamas stengiausi nesipainioti po kojom krin- 
tantiems akmenims. Vieta pasirodė esanti vykusi, nors 
gal ir nesaugi. Jei ne galimas bombardavimas, vieta vi- 
siškai atitiko mano poreikius: kiek įkalniau nuo kaime- 
lio, ganėtinai atokiai nuo kitų namų, bet ne taip toli, kad 
kristų į akis atsiribojimas. Iš mano, kaip ir visų kitų kai- 
mo langų, matyti jūra, tačiau pirmame viso to vaizdo 
plane bus pats kaimelis su visu gyvu kasdieniniu gyve- 
nimu lauke. Laukas! Man dar buvo lemta sužinoti, ką 
jis gali reikšti žmogui. 

Gyvendamas Šiaurėje, stebėdamas ją pro savo langą, 
palengva — gal pirmą kartą gyvenime — pajutau pasau- 
lio grožį! Kiek daug čia užaugusiam reiškia tas vaizdas 
nuo kalno, tas įlankos horizonto rėželis tarp kyšulių, tas 

jūros tolis, tie kalnai! Kaip glaudžiai žmonių gyvenimai, 
įvykiai, nuotaikos susiję su permaininga to nepermainin- 
go pasaulio išvaizda! Žmogus stebi metų laikų kaitą, atei- 
nančią dieną ir naktį, saulėtekį ir saulėlydį vasarą, mė- 
nulį — žiemą, potvynius ir atoslūgius, oro permainas, lie- 
tų ir sniegą, ledą. Ir visame tame žmogus perskaito savo 
veiklos tvarką dienai, kiekvienai dienai kiekvienų metų, 
kiekvienos Igdlorsuito kartos. 

Kiek daug nuoširdesnis ir atsidavęs buvo šis nuolati- 
nis atsigręžimas Šiaurėn už dirbtines dievo tikinčiųjų po- 
zas! Čia buvo ir paties dievo veidas, jo skleidžiama švie- 
sa, jo formos didingumas, jo galia tvarkyti gyvenimą ir 
mirtį. Jo veidas toks gražus, kad žmonės tiesiog ant kran- 
to rengia žaidimus, skiria pasimatymus, ilsisi ir vaikščio- 
ja, įsimyli. Mes didžiuojamės, kad mylime gamtą, tačiau 
ką reiškia toji meilė, palyginti su meile tų, kurie yra gam- 
tos vaikai. Žiemą ir vasarą — kaip pamačiau vėliau — ir 
saulėtom, ir ūkanotom dienom, per lietų, sniegą, audrą 
ar geliantį šaltį, per visą dieną iki vėlios nakties jie bü- 
riuojasi pakrantėje. Drauge su oru, patys to nesuvokda- 
mi, jie traukia savin ir visą tą grožį. Argi oras dėl to, 
kad mes juo kvėpuojam, negalvodami apie tai, yra ma- 
žiau naudingas? 

Gėtė rašo apie tobulo grožio aplinką, kurioje užaugę 
jaunuoliai įgyja tokį sielos taurumą, jog kasdieniam pa- 
prastam pasauly nesutiksi. O kaip Grenlandijos grožis? 
Tai ne rūmai, ne parkai, ne statulos, ne sienų apmušalai, 
ne kilimai, ne užuolaidos, ne muzika, ne paveikslai — 
visa tai perdirbta žmogaus patirties ir vadinama menu,— 
o amžinasis šaltinis viso to grožio žmoguje ir mene — ne- 
lytėta visata. Kaip visa tai turi veikti šitų vargšų žmonių 
sielas! 

Vasara. Stoviu savo sklype, priešaky mėlynuoja pla- 
tūs ir ramūs įlankos vandenys. Šen bei ten plūduriuoja 
aisbergai; dideli kaip kalnai, bet jų permatomas mėlis yra 
kur kas švelnesnis nei pačių gležniausių gėlių. Kitapus 
įlankos, už aštuonių mylių — nepatyrusiai akiai atrodo kur 
kas arčiau, — yra kalnuota Upernaviko sala, kurios stačias 
sienas vietomis perrėžę ledingi slėniai. Tie ledynai yra 
panašūs į plačius vingiuotus nefrito kelius, vedančius nuo 

vasaros palei vandenį prie amžinos žiemos aukštuose le- 
dynuose sąlos gilumoje. Už šiaurinio Upernaviko kyšulio 
atsiveria į tolius nueinantys mėlyni kalnagūbriai su snie- 
guotom viršūnėm,— tarsi iškilę iš jūros. Tai nuostabusis 
Umiamako kraštas; jo vandenys ištisus metus — ledo dy- 
kumos, sausuma — piktų dvasių valdos. Šitų tolimų kalnų 
fone stūkso gotikinės Karato salos masyvas, šalimais — 
didžiulė Kakertarsuako sala su savo penkių tūkstančių 
pėdų Fudzijama. Už Kakertarsuako žemė vėl traukiasi už 
vingiuotų fiordų labirintų su kalnuotais krantais, paskui 
vėl staigiai priartėja. Tai Svartenhuko pusiasalis, savo- 
tiškai suspaustas, pradingstantis už šiaurinio Igdlorsuito 
įlankos kyšulio. Ten, kur kalnai susieina su dangumi, pu- 
siasalis atrodo mėlynas; ir visi kalnai, jūra, ledas nušvies- 
ta auksinės nenusileidžiančios vasaros saulės šviesos. 
Kur yra turtingųjų ir vargšų, baltųjų ir spalvotųjų, 
privilegijuotų klasių ir neprivilegijuotų, ten egzistuoja ir 
abipusio supratimo barjeras. Suartėti su žmonėmis ir pa- 
naikinti tą barjerą man labiausiai padėjo statyba, kai 
darbavausi ir pats, ir padedamas kaimynų. Jau pati namo 
statyba čionykščiame ramiame gyvenime buvo didelis 
įvykis; vieniems tai buvo proga užsidirbti, kitiems — regi- 
nys. Jis traukė vyrus, moteris, vaikus, nuo seno iki ma- 
žo; visi būriavosi mano šlaite, gulinėjo, rūkė, plepėjo, 
valandų valandas ničnieko neveikdami, vakarais ir die- 
nomis mėgavosi pačiu didžiausiu dykinėtojams malonu- 
mu — žiūrėti, kaip dirba kiti. Net tomis dienomis, kai lau- 
kiau atgabenant medžiagų, pasirodė, kad nekantrauju ne 
tik aš, nekantrauja visi. Vieta namui surasta, viskas su- 
planuota — kas toliau? Dienos eina. Škuna, turinti atga- 
benti rąstus, vinis, cementą, mano daiktus, visus tups 
stebinančius, gyvasčiai palaikyti skirtus reikmenis, ku- 
riuos grenlandai įprato sieti su europiečių pasirodymu; 
škuna su visa ta gausybe keistokų daiktų kažkodėl vėla- 
vo. Turbūt nebuvo nė valandos dieną ar naktį, kad kas 
nors nežiūrėtų, laukdamas jos, atsistojęs ant prieplaukos 
kalvos ir žvelgdamas į mėlynus ramius penkiasdešimties 
mylių tolius, kur už širdies pavidalo Umanako kalno tu- 
réjo išnirti škuna. Nuo prieplaukos kalvos į rytus žmo- 
nės dairėsi škunos, o iš pietų, pro dantytas salos pakran- 

tes laukė pamatysią mano katerį, kuris irgi vėlavo. Aš 
tuo tarpu negaišau, dariau ką galėjau. 

Laikoma, kad Grenlandijos prekybos punktuose turi 
būti tam tikrų paprastų europietiškų dalykų, prie kurių 
vietiniai žmonės per ilgą pažangos ir švietimo tarpsnį 
įprato. Tai šautuvai, šoviniai, peiliai, puodai, prikaistu- 
viai, indai, drabužiai, kava, tabakas, cukrus, sausainiai, 
kvietiniai ir avižiniai miltai, ryžiai, džiovinti žirniai ir 
pupos, figos, džiovintos slyvos, sirupas, šokoladas, virvės, 
valas ir kabliukai, rąstai ir vinys, auskarai, paveiksliukai, 
suvenyrai, žaislai ir visokiausi nenaudingi niekniekiai. 
Kiek ir kokių prekių yra punkte, priklauso nuo to, kaip 
punkto vedėjas išmoko perprasti gyventojų reikmes, nuo 
jo paties nuovokos, nuo kolonijos valdytojo ir jo padė- 
jėjų Umanake geros valios bei protingumo, nuo jų nuo- 
taikos, užgaidų ir atminties, t. y. nuo dalykų, visiškai 
nepaklūstančių jokiai apskaitai. Igdlorsuito prekybos 
punktas sezono prekių siuntą gaudavo tada, kai Umana- 
ko valdžiai atrodydavo ne taip sunku ją siųsti — nuo va- 
saros vidurio iki rudens. Net nuostabu, su kokia kantrybe 
žmonės pavasarį ir vasaros pradžios mėnesiais nešdavo į 
parduotuvę variokus, gautus už kailius ir taukus, keis- 
davo juos į užsigulėjusias europietiškas prekes. 

— Neturim sausainių, neturim džiūvėsių, bet turim 
žvakių; avižinių miltų nėra, bet yra pupelių. Kavos yra, 
bet nėra cukraus. Sirupo? Ką jūs, dar rudenį išpirkot. 

Auskarų merginoms nebuvo, bet buvo per akis senų 
apsiblaususių ir pažaliavusių žiedų, tokio didumo, kad 
būtų beveik tikę ant grenlandės riešo. Medžiagų nebuvo, 
tik ištepliotos, baisių spalvų atraižos. Buvo laikoma, kad 
į prekybos punktus neverta vežti gerų drabužių. Preky- 
bos punkto vedėjas cigarečių prekybai nepritarė. Bet ką 
pasakysit apie nikeliuotą portsigarą su gražios pusnuogės 
prancūzaitės atvaizdu? Sviesto, žinoma, nėra, o gal yra 
margarino? Ne, nieko panašaus. O miško medžiagos? Taip, 
pačios brangiausios, grenlandai jos neišperka. Cemento? 
Dvi statinės. Niekas jo čia nenaudoja. Vinių? Atleiskit, 
jau keletas mėnesių sandėly nė vinelės. 

Yra lentų klojiniams, yra cemento — galima pradėti 
darbą. Per visą kaimą pasklido žinia, kad man reikia vi- 

nių, ir žmonės pradėjo nešti savo sulankstytas ir surūdi- 
jusias santaupas. Joms tiesinti buvo paskirtas berniukas. 
Trolemanas atnešė vielgalių, likusių nuo išardytų dėžių, 
aš buvau atsivežęs kišeninį gulsčiuką, plaktuką, kirvuką. 
Vienas grenlandas paskolino seną pjūklą. Ir štai koks tu- 
zinas žmonių pradėjo nešti medieną, smėlį ir žvyrą. 

Į kalną kelias buvo gana status, bet niekas to nepaisė. 
Visų nuotaika buvo kuo pakiliausia, nešamas svoris kaip 
tik atitiko ją. Darbas buvo šventė, tad žmonės ir elgėsi 
šventiškai. Kartais kuris tyčia užsikeldavo itin sunkią 
naštą ir eidavo svirduliuodamas, o kiti juokdavosi. Už- 
kopes ant kalvos, numesdavo sunkenybę paskirton vie- 
ton, tada visi išsitiesdavo ant žolės pelnyto poilsio. Jie 
ateidavo septintą ir dirbdavo iki penkių, tų valandų lai- 
kydavosi tiksliai, visa linksma kompanija vieningai. Pa- 
sirodė, kad jie man už atlyginimą parduoda ne savo dar- 
bą, o valandas. Taigi kiekviena valanda būdavo nelygi- 
nant užsitęsęs pokylis, kur aš susipažindavau su daugybe 
nuostabių žmonių; beje, ir darbas šiek tiek krutėdavo į 
priekį. 

Aš džiaugiausi savo talkininkų gausumu, tad neėmiau 
galvon, kad kasdien ateidavo vis kiti. Ne bėda, jei žmo- 
gus, porą dienų padirbėjęs, sumanė eiti žvejoti arba tie- 
siog pavargo nuo samdomo darbo monotonijos ir mieliau 
nori pagulėti ant mano šlaito ir žiūrėti, kaip dirba kiti. 

Tauta, niekad nepatyrusi prievartos, savaime aišku, 
buvo įpratusi elgtis taip kaip nori. Neišmokę mylėti ma- 
terialinių vertybių taip, kaip nekentė to darbo, kuris rei- 
kalingas joms uždirbti, nestokodami kasdienio maisto, 
jie būtų kvailiai, jei norėtų dirbti. 

Pasakojama, kad vienas danas darbų vykdytojas, sta- 
tęs Grenlandijoje radijo stotį, sugalvojo įveikti žmonių 
tingumą, už vienos dienos darbą pasiūlydamas dviejų už- 
darbį. Visi kuo mieliausiai sutiko, visą dieną dirbo, at- 
siėmė užmokestį. O kitą dieną nepasirodė ničniekas. Jei 
per vieną dieną gavai dviejų dienų atlyginimą, tai kam 
dirbti antrą dieną? Iš tikro — kam? 

Kai ant kalvos galiausiai buvo prinešta pakankamai 
smėlio ir žvyro, liepiau visiems rinkti didelius ir mažus 

akmenis stačiame skardyje. Sis darbas ėjo ne taip sklan- 
džiai, ir jei man nebūtų šovusi mintis pasitelkti berniu- 
kus, tai namas gal ir šiandien būtų statomas. Berniukai 
tą darbą pavertė žaidimu, ir aplink pasipylė tokia ak- 
menų lavina, kad teko slėptis. Kai krovimo darbai baigėsi, 
aš jau žinojau, kuris darbininkas ima algą ne veltui. Pa- 
silikau keturis vyrus, o kitus paleidau. Leiskite man juos 
pristatyti. 

Janusas Zivertas Jensas Nikolajus Upernangitokas — 
šis vardas rodo jį pažeidus įstatymą, kuris grenlandui lei- 
džia turėti tik tris krikščioniškus vardus. Šiaip jis buvo 
ramus, nuobodus, drausmingas, doras pilietis, truputį kitų 
negerbiamas, nes į Igdlorsuitą atkako su Trolemanu. Jis 
buvo tamsiausios odos iš visų eskimų. Turėjo pravardę 
Dukajakas. 

Liudvigas... Beje, kam sakyti visus vardus? Liudvigas 
Vilė — nedidelio ūgio ir ašarojančiomis akimis. Jis tu- 
rėjo puikias rankas ir dirbo nuoširdžiai. Nemedžiojo, ne- 
turėjo kajako, rogių nei šunų. Tai linksmas, šaunus vai- 
kinas, iš kurio tikriausiai nieko doro nebus. 

Tomas Liovstriomas buvo laikomas seniu, nors dar tik 
penkiasdešimt šešerių metų. Jis turėjo mesti žvejybą, nes 
kajake jam kartais užeina svaigulys; gal kaip tik dėl to 
jis pradėjo galvoti esąs niekam tikęs ir susitaikė su se- 
nio likimu. Jis save skyrė prie tų senių, kuriems medžiok- 
lė baigėsi, vadinasi, baigėsi ir gyvenimas. Nebuvau ma- 
tęs žmogaus veide tiek švelnaus gerumo kiek jo. 

Karlas Tobijas Paulius Strytas, pravarde Olabis,— iš- 
imtinis reiškinys Grenlandijoje. Jis niekad nesėdėjo ka- 
jake, niekad nėjo medžioti, neturėjo šunų, nenutuokė apie 
važiavimą jais. Visa grynai vyriška veikla buvo jam ne- 
pažįstama. Bet Olabis buvo puikus darbininkas. Jis eida- 
vo su moterimis rinkti kuro ir grįždavo su tokia sunkia 
našta, kurios moteris nepakeltų. Jis nešdavo vandenį, 
virdavo valgį, ruošdavosi po namus. Kartu su berniukais 
ar moterimis gaudydavo ryklius, — tai buvo pagrindinis jo 
pragyvenimo šaltinis. Jis mokėjo puikiai siūti ir savo 
drabužių sukirpimu bei pasiuvimu ryškiai skyrėsi iš kitų 

zmoniu, kurie nuolankiai, be dvejonés seké seniai nusi- 
stovéjusiomis madomis. Jis mokéjo siuvinéti baltinius, 
nerti nérinius, papra$ytas megzdavo kepures ir Salikus, 
siuvinéjo karoliukais. Olabis buvo gerai sudétas, viduti- 
nio ūgio tvirtas vyriškis; vaikščiojo smulkiais žingsniais 
lyg puikuodamasis, kiek kraipydamas klubus. Europietiš- 
kų manierų mokėjo ne ką daugiau už bet kurį kitą men- 
kai išprususį kaimo vyrą ar moterį, tačiau apskritai ir 
prie stalo pas mane elgėsi gana delikačiai. Olabis gyveno 
su savo motina — sena, iškaršusia, bet dar gan guvia naš- 
le. Prieš daugelį metų Olabis gyveno pas grenlandą Han- 
są Nilseną; kadangi stigo vietos, miegodavo ant grindų 
su Nilso sūnumis. Sykį jis pamėgino prie vieno prisigre- 
tinti ir gavo atkirtj. Man atrodo, kad tai vienintelis žino- 
mas Olabio nusikaltimas, kurį visi prisimena. Olabio plau- 
kai plačiomis garbanomis krinta ant pečių, veidas pirma 
laiko susiraukšlėjęs, nors dar tik trisdešimt devyneri. Ga- 
lima pridurti, kad Olabio veidas, kuomet ramus, atrodo 
liūdnas, bet ir daugelio kitų grenlandų veidai liūdni. Gal 
jo šypsena ne taip paslepia liūdesį? Kalbama, kad Olabis 
yra kaip moteris, bet niekas jo neerzina. Žmonės jo tarsi 
gailisi, kad yra toks vienišas. 

Štai šitie žmonės maišė ir krėtė betoną į mano namo 
pamatus. Kai rūsio sienos buvo įpusėtos, išseko abi ce- 
mento statinės — darbą turėjome užbaigti. Taip ir pada- 
rėme. Nuo to laiko iki škunos atplaukimo gerą dienos 
tarpą iš ilgos virtinės mes praleisdavome ant prieplaukos 
kalvos, drauge su kitais žvelgdami į ramius jūros tolius 
Umanako link. Taigi ir aš, paskutinis atplaukęs salon, 
ėmiau, kaip ir visi kiti, laukti naujo atvykėlio. Tad leis- 
kit man, atsisėdus ant kalvos viršūnės ir neturint abso- 
liučiai jokio darbo, papasakoti savo atvykimo istoriją; 
ne tokią, kokią žinau pats, o kokia ji atrodė nuo kranto, 
konkrečiai — vienai merginai, kurios gyvenimą, nors keis- 
ta, tas įvykis pakeitė iš pagrindų. Bus teisinga, jei pa- 
sakojimą apie ją pradėsiu čia; pradėjęs turėsiu užbaigti 
jį iki galo, nors mums teks gerokai peršokti į priekį. Tai- 
gi pradedame nuo tos dienos, kai atplaukiau į salą. 

V. PELENĖ 


 GDLORSUITAS. Lišpės mėnuo. Niekas nič- 
nieko neveikia. 

Moterys neužsiėmusios ruoša — jos nėra. 

Vyrai nemedžioja — medžioti nėra ko. 

Vaikai ne mokykloje — atostogos. 

Ir visi lauke. 

Bevėjė, saulėta popietė. 

— Dieve, kokia diena! — sakytume mes. 

O jie nieko nesako. Tik traukia į save grožį, geria jį, 
kaip žmonės darytų arba kaip daro rojuje; kaip daro 
žmonės per nesuskaičiuojamus šimtmečius vasarą Šiaurė- 
je, kur nieko neatsitinka. Staiga pasigirsta tolimas skar- 
dus riksmas: 

— U-mi-at-si-ar-tor-pok! 

Tyla perplėšia šimtai tą pati atkartojančių balsų. 

Žmonės bėga prieplaukos kalvos link, visi — seni ir 
jauni, pasklida minia. O iki kalvos viršūnės gana toli, 
įkalnė stati. Žmonės ropšte ropščiasi aukštyn. Ten, kur 
prieš akis atsiveria jūros platybės ir tolimi kalnai, sustoja, 
žiūri. Ir tuose ramiuose saulės užlietuose toliuose jie pa- 
mato mažulytį taškelį. Kateris! Reikia pagyventi Šiaurė- 
je, kad suprastum, ką tai reiškia, 

Koks kateris? Kas juo plaukia? Tai, be abejo, gera 
naujiena, tačiau kokia? Koks įtemptas laukimas! Kaip lė- 
tai artėja mažas laivelis, ir nėra jokio orientyro, kurs 
patvirtintų jį judant! Kaip jis vos pastebimai auga, auga 
iš nieko į daiktą! Galop ataidi lygus variklio puk, puk, 
puk, puk; sakytum kambary laikrodžio tiksėjimas, kuris 
visą laiką buvo girdėti. Tuomet staiga drauge su stumia- 
ma banga kateris prilekia prie žmonių, praskrieja pro 

Salj. Visi pasisuka ir leidziasi bégti pakalnén palei kran- 
ta; minia lyg eskortas. Ir kai mažas kateris išmeta inka- 
rą priešais kaimą, palei vandenį jau stovi visi gyventojai 
ir sveikina. 

Atvykęs nepažįstamas, baltasis žmogus, atvykęs apsi- 
gyventi tolimoje Grenlandijoje, be abejo, yra pritrenkian- 
čios svarbos vietinis įvykis. Dėl neaiškių priežasčių pri- 
kaustytieji prie lovos atsikelia, luošiai ima bėgti, aklieji 
praregi, kurtieji girdi, o merginos pradeda puoštis ir 
praustis. Bet labiausiai aš negalėsiu pamiršti to pasiten- 
kinimo, to tyro paprasto malonumo, kai, išlipęs ant denio, 
pamačiau, su kokiu pasigėrėjimu į mano veidą ir mano 
laikyseną žvelgia visi susirinkusieji ir ypač daugybė spal- 
vingai apsitaisiusių žavingų merginų. O Velso prince, 
mums irgi pasitaiko didžių momentų! 

Koks palankus tą dieną man buvo likimas! Perpildy- 
toje valtelėje nėra vietos atsisėsti. Mane nuiria į krantą. 
Ištraukia valtelę ant sausos žemės, nėmaž nesušlapęs pa- 
dų, žengiu į krantą. Išdidžiai, tik slapta dirsčiodamas kai- 
rėn dešinėn, žengiu pro eiles pakerėtų žmonių prie pre- 
kybos punkto vedėjo namo, kuriame porą savaičių gy- 
vensiu. Tai, kas nutiko po to, sužinojau tik vėliau. 

Vienoje pačių mažiausių, pačių vargingiausių ir ne- 
švariausių kaimo trobelių gyveno didis medžiotojas, ger- 
biamas žmogus ir žymiausias pilietis Abrahamas. Su juo 
gyveno žmona, ketvertas vaikų, įsūnis ir neturtinga duk- 
terėčia Justina. Ten, kelių žingsnių didumo ir vos žmo- 
gaus ūgio aukščio vieninteliame kambary, gyveno jie vi- 
si! Valgė iš vieno puodo, miegojo susiglaudę dėl jaukumo 
ir šilumos vienoje plačioje lovoje — platformoje. Čia bu- 
vo pradėti ir gimė vaikai; čia kada nors mirs ir tėvai. 
Grenlandų gyvenimas vyksta bendroje lovoje. 

Šiame ankštame būste darbų būdavo nedaug: grindys 
plaunamos nedažnai, drabužiai skalbiami retai kada. Taip 
ir gyveno visi, per daug nesirūpindami namų ruoša, nes 
būtinybė ją pavertė genties papročiu. Vis dėlto Justina, 
kuri nešiojo kibirais vandenį iš atokaus purvino upelio, 
iš pakrantės ledo gabalus tirpinti geriamam vandeniui, 
jūros vandenį virti ruonio šonkauliams, Justina, kuri pri- 
žiūrėjo kūdikį, valė jo balutes, džiaustė prieš saulę pri- 

Šlapintus patalus, nešiojo vaikus ir ramino, kad neverktu, 
taigi Justina, dirbanti visus tuos darbus, buvo panaši į 
Pelenę, tokia pat nusivariusi ir nešvari, bet kaip parodė 
įvykiai, tokia pat laiminga. Ji buvo kukli, nuoširdi ir taip 
uoliai dirbo savo darbus, kad retai pasirodydavo pakran- 
tės vaikštynėse. Bent jau pastebėti ją galėjai retai: mat 
nei vaikiškas veido skaistumas, nei tobuli rytietiški bruo- 
žai, nei nepaprastai balti dantys, visa jos šviesa negalėjo 
prasimušti pro skurdo lukštą. Jos drabužiai buvo lyg ko- 
kia savigyna — purvo spalvos, kaip ir žemė, iš kurios 
tas purvas kyla. 

Nors ir šešiolikos metų, ji dar buvo nekalta; keista, 
neturėjo jokio supratimo apie tą gyvenimą, kurį jau pa- 
tyrė jos amžiaus merginos ir vaikinai. Protu ji buvo vai- 
kas, ir visa, kas ydinga, prie jos nelipo vien todėl, kad 
jai buvo neprieinama. Paikumas pasirodė besąs dorybė; 
drauge su anksti prabudusiu motinystės instinktu jis su- 
teikė Justinai, priešingai negu jos palaidoms draugėms, 
neapsimesto šventumo ir sielos tyrumo. Dėl neteisingo 
tikrovės suvokimo jos mintys bei emocijos nepasižymėjo 
gilumu, bet atrodė kilnesnės vien dėl tų pastangų, kurias 
darė menka galvelé — tai aiškiai atspindėdavo jos su- 
raukta kakta. 

Ji norėjo meilės — vienas dievas težino, kaip ji ją 
įsivaizdavo. Ji troško meilės — vyrai ją gąsdino. 

— Tasa! Šitaip nereikia! — sakydavo ji ir, nustūmusi 
vyriškį, bėgdavo šalin. Tai būdavo ne meilė. Ji toliau sva- 
jodavo apie gandrus (jeigu ji būtų žinojusi, bent kaip jie 
atrodo), apie kūdikius, apie didvyrį draugą, apie jaukius 
namus, savo namus. Niekas nežinojo Justinos minčių, ga- 
lėjai jas tik numanyti iš to švelnumo, kurį jos sukeldavo. 

Nekaltajai Brabanto mergelei Elzei išsvajotasis pasi- 
rodė kaip tik tada, kai jai labiausiai jo reikėjo. Grožis, 
kilnumas, jėga — jis buvo nelyginant girlianda, nupinta iš 
Asgardo gėlių. Taip ir pas Justiną į Igdlorsuitą — galbūt 
tą pačią valandą, kai kas nors kėsinosi į jos tyrumą, — 
atplaukė jos riterio laivė su gulbe; kai vieną liepos po- 
piete jos ausis pasiekė šūksnys „Valtis!“, ji drauge su 
visais pašoko ir nubėgo žiūrėti. Laivė su gulbe artinosi, 
su dunksinčia širdim ji klausėsi variklio pupsenimo, se- 

kė iš paskos ir matė, kaip buvo išmestas inkaras. Stovéjo 
su kitais ant kranto ir įdėmiai žiūrėjo. Ir iš tos gulbės iš- 
lipau aš. 

Ką kiti galvojo toje minioje — nesvarbu. Kas visos 
tos merginos su ryškiai raudonais batais ir margais kar- 
tūnais! Neapsakomoji Justina — pilka, apiplyšusi, purvi- 
na mergina — pažvelgė tik kartą. Ir ji suprato, kad nie- 
kad niekad, nei gyvenime, nei sapne, nėra mačiusi tokio 
grožio. Justina pažvelgė ir pamilo. Ir jos gyvenimas pra- 
sidėjo. 

Kaip jau sakiau, visa tai sužinojau tik po kelių mė- 
nesių. Dabar, mintimis grįždamas į tą liepos naktį, kai 
atplaukiau, svarstau, kodėl padariau Justinai tokį pri- 
trenkiantį įspūdį. Suprantu, ji buvo kvailutė. Tai daug 
lėmė. Be to, visi grenlandai sunkiai suvokia baltojo žmo- 
gaus amžių iš išvaizdos. Mes nepanašūs į juos. Pavyzdžiui, 
praplikimas — ką apie jį mano tie žmonės su plaukų ku- 
petom? Justinai mano galva turėjo atrodyti panaši į la- 
bai labai mažų vaikų galvas. Kaip aš norėčiau sužinoti, 
kodėl skaisčioji Justina pamilo mane! 

Taip, ji pamilo mane ir nėmaž to neslėpė. Visiems 
apie tai pasakojo. Pasakojo ir rodė visa savo esybe. Pa- 
skleidė tą žinią po visą kaimą. O kaip visi juokėsi iš jos! 
Kaip žiauriai tyčiojosi! Kuo ji buvo pranašesnė už kitus? 
Iš tikro — kuo? Visą dieną ir naktį pakrantės bulvare 
vaikščiojo spalvingos figūros: margi drabužiai, linksmi 
veidai, vylingi žvilgsniai, juokas, dainos. Jaunystės pa- 
radas. Ir retkarčiais su pilnais kibirais sunkiai pradūli- 
nanti Justina — vargšė tarnaitė! 

Galiausiai aš ėmiausi statyti namą — savo vieno kam- 
bario medinį rūmą. Tai buvo tikras įvykis, reginys visam 
kaimui. Suplūdo visi neturintys ko veikti: sėdi ir žiūri, 
šildosi saulėje, rūko, plepa, juokiasi, padeda man. Aš 
palengva su visais susipažįstu. Tik ne su Justina. 

Kaime yra vienas oriausių žmonių, Rudolfas. Jis — 
kubilius, dirba ištisus metus, už dieną gauna trisdešimt 
septynis centus algos. O jo žmona Margreta kiek įma- 
nydama tvarkosi po švarius, jaukius namus, visada gra- 
žiai apsirengusi. Taigi vieną dieną prie: Margretos durų 

atsiranda Justina, jeina, uzdaro duris ir nuleidusi galva, 
sutrikusi stovi. 

— Na, ką pasakysi, Justina? — klausia Margreta. 

Justina kažką murma, nepajėgdama ištarti žodžio. 

— Nagi sakyk, kas yra? — sako Margreta. 

Justina ryžtasi. Ji pakelia išraudusį veidą ir dabar jau 
aiškiai sako: 

— Gal galite paskolinti man savo auskarus? 

Margreta juokiasi. 

— Tu įsimylėjai? — klausia ji. 

Justina nusišypso, šypsena ėina lyg kažkur iš vidaus, 

— Ką jsimyléjai? 

Justina lyg atsibudusi iš miego atsidūsta ir sako: 

— Kintę. 

Po kelių minučių Justina skuba namo, rankoje laiko 
kietai suspaudusi, žinoma, ne porą auskarų (kas jai sko- 
lins), bet vieną atlikusį stiklinį auskarėlį. 

Justinos namuose veidrodžių negausu, tik viena šukė. 
Ji atremia šukę ant palangės ir prisikišusi ima gražintis. 
Veidas nešvarus! Brūkšteli su purvinu skudurėliu, kiek 
nusivalo. Pataiso išsitaršiusius plaukus, suriša juos. Atsi- 
dengia rausvi ausų speneliai. Taip ir turi būti. 

Justina paima rankon auskarą, dvejodama laiko jį. 
Pagalvojusi apsisprendžia. Į kairę. Prisega auskarą. Tada 
stveria du tuščius kibirus ir išeina iš namų. 

Takas nuo Justinos namų veda pro mane. Mano na- 
mas ant kalvos, o takas eina apačioje. Bet, kaip aš sa- 
kiau, prasidėjo Justinos gyvenimas. Takai, kuriais vaikš- 
čioja kiti, jau nebe jai. Ji lipa į skardį, mano namo link, 
prisiartina ir pasisuka visai netoliese, palikdama namą — 
atspėkite, iš kurios pusės? — sau iš kairės. 

Stačiam akmenuotam skardy Justina nusidaužo pirš- 
tus. Žiūrėti priekin! Paikas vaikelis! Vėl nusimuša pirštą. 
„Ak, kad tik jis pažiūrėtų!“ — meldžia ji. O stikliukas 
juda ir blyksi saulėje. 

O visą tą laiką aš dirbu jos akyse. Kalu prie sijos 
gegnes. [vares keturcolę vinį, kaskart atsitiesiu pasigėrėti 
reginiu, paganyti akis kalnuose, ledynuose, jūroje, nes 
tai yra dievo veidas, ir aš praturtėju, pasidarau kilnes- 
nis, bendraudamas su juo. O dievui aš tuščia vieta. 

Taip Justina nepastebéta praeina pro Sali. 

Prie duobės, kur semiamas vanduo, Justina pastato 
kibirus. Atsiklaupusi pripila juos puodeliu. Kibirai jau 
pilni. Viskas. Ji nusega nuo kairės ausies auskarą, kurį 
laiką meiliai žiūri, kaip jis blizgantis guli ant delno. Gana. 
Vėl prisega auskarą. Ne, šį kartą ne prie kairės ausies, o 
prie dešinės. Vanduo duobutėje jau nurimęs, Justina pa- 
silenkia ir žiūri. Iš tamsaus vandens į ją žvelgia veidas, 
nuauksintas atspindimos saulės šviesos. Jeigu dievas ką 
nors mato, tai ją privalo matyti. 

Bet tik dievas. Ir tik iš suminto tako, kurį aptikau 
prie savo namo, sužinojau, kad kai kurie kaimelio gy- 
ventojai turi keistą įprotį vaikščioti aplinkiniu keliu. 

Kai pagaliau mano namas buvo baigtas, pradėjau gy- 
venti: pažindintis su žmonėmis, kviestis juos į svečius, 
pats svečiuotis pas kitus. Įgijau draugų. Sykį prieš Ka- 
lėdas sėdėjau su savo miela šeimininke Salamina (jos var- 
du pavadinta ši knyga) pas savo bičiulius Rudolfą ir Marg- 
retą. Kokie tai būdavo malonūs vakarai! Rudolfas groda- 
vo lūpine armonikėle, o aš fleita, ir tiems, kuriems patik- 
davo, būdavo malonu. Salamina su Margreta plepėdavo. 

— Kas yra ta Justina, apie kurią kalbat? — paklausiau 
sykį nuleidęs fleitą. | 

— Kaipgi! — sušuko abi drauge.— Jūs nepažįstat jos? 
Juk ji jus įsimylėjusi. 

Ir abi prapliupo juoktis. 

Paskui papasakojo man visą Justinos istoriją maždaug 
taip kaip aš jums. 

— O dabar pasikviesim ją pačią! 

Ir vėl pradėjo abi juoktis, o Rudolfas nuėjo atvesti 
Justinos. 

Na ir nešvari ji buvo, kai stovėjo tame švarutėliame 
name. Drabužiai — nevalyvi skudurai. Vargšelė! Ir kaip ji 
ištverdavo visas tas patyčias ir pašaipą. Ji tiesiog pri- 
prato prie to. Gal jai būdavo nejauku? Taip. Bet laikėsi 
su keista savitvarda, sakytum, net būdama tarp kitų žmo- 
nių, turėtų ryšį su vidiniu pasauliu, priklausančiu tik jai 
vienai. Mes juokėmės, o ji mums šypsojosi. Ji tik labai 
miglotai nutuokė, kad mes juokiamės iš jos. 

Ją privertė viską pakartoti. 

— Ką tu myli? — paklausė ją. 

— Kinte,— sumurméjo ji. 

— Dabar suskaičiuok mus. 

Justinos mokslai buvo menki, visa matematika — su- 
skaičiuoti iki dvidešimties. 

— Vienas, du, trys, keturi, penki... — ant vienos ran- 
kos pirštų — šeši, septyni, aštuoni, devyni, dešimt, — ant 
kitos. Justina nutyla. 

— Skaičiuok toliau,— reikalauja jie, nes kaip tik čia 
ir prasideda visas smagumas. | 

— Nagga,— murma Justina, purtydama galvą.— Ne, 
ne. 

— Skaičiuok, skaičiuok! 

Ji atsidūsta ir pasiduoda. Stipriai primyga kairės ko- 
jos kulną ir nusiauna kairį batą, paskui taip pat nusiauna 
dešinį. Stovėdama nuogom blauzdom, ant kojų pirštų ji 
suskaičiuoja iki dvidešimties. 

Paaiškėjo, jog Justina turi pusę kronos. Ji pasisakė 
Kalėdoms nusipirksianti kilogramą kavos, kilogramą cuk- 
raus, kilogramą džiūvėsių, kilogramą šokolado, kilogramą 
figų, kilogramą ryžių, kilogramą šio, kilogramą ano ir... 
cigarą! „Vargšas vaikas, — pagalvojau ir greitai apsispren- 
dziau,— tu turėsi visa tai per Kalėdas, net jeigu man teks 
išleisti visus du dolerius.“ 

Nustebau, bet Salamina noriai įsijungė į žaidimą „Link- 
smos Kalėdos Justinai". Nupirkome visus Justinos minėtus 
daiktus, o paskui pirkom dar. O kai nebebuvo ko pirkti, 
ėmėmės tų lobių, kuriuos uoli žmona buvo man supirkusi, 
supakavusi ir užklijavusi etiketę ,Masalas moterims“. 
Kas per turtai! Karoliai, sagės, apyrankės, auskarai, kas- 
pinai, kartūnas — visa, ką galima rasti geriausia univer- 
salinėje ne per brangiausioje parduotuvėje. Justinai at- 
rinkome visa, kas prašmatniausia. Be to, aš turėjau gaba- 
lą šilko. Salamina iš jo pasiuvo Justinai marškinius (kaip 
jums patinka: eskimė su šilko marškiniais?) Pagaliau pas 
geriausią kaimo batsiuvį užsakėm Justinai batus ir susi- 
tarėme, kad jis tą laikytų paslapty. Marškiniai, anorakas 
iš ryškaus kartüno su šilko juosta, batai, auskarai, ka- 
IOliai ir taip toliau. Kas dar? Ak taip! — kelnės. Salamina 
pasiuvo ir jas. Pagaliau viskas baigta, Kalėdų vakaras. 

Dešimtą vakaro, kai dauguma kaimo gyventojų nuėjo 
miegoti (Grenlandijoje tuo metu poliarinė naktis), Sala- 
mina parsiveda Justiną. Įeik, Justina, uždaryk duris. Na- 
me šilta, užuolaidos užtrauktos, jauku. Ant viryklės ga- 
ruoja dideli puodai vandens. Ant grindų rėčka. 

— Nusirenk, Justina. 

Justina apie gyvenimą ir papročius išmano ne dau- 
giau kaip matematiką. Net mažiau — gyvenime ji pasiekė 
tik šešiolika. Po pusės minutės ji nuoga. Mes tuo metu 
jau pripyle rėčką. Justina stovi rėčkoje, o Salamina ir 
aš su šepečiais kimbam į darbą. Pradedam nuo viršaus 
ir einam apačion. Kai pasiekiam vandenį, pamatom, kad 
jis tiesiog prisodrintas Justinos — tikras Justinos tirpalas. 

— Išlipk, Justina, eik prie krosnies. 

Mudu svyrinėdami nuo svorio išnešam rėčką ir iš- 
pilam. 

Rėčka vėl pripilta švaraus vandens — Justina dabar 
sėdi — aš muilinu jai galvą. Puiku! Juodi tankūs plaukai 
tiesiog putoja nuo skutimosi kremo. 

— Užsimerk, Justina. Taipl 

Užpilu ant jos vandens kibirą. 

— Dabar atsistok. l 

Ir vėl nutrinam ją nuo galvos iki kojų. 

Ir žinot, pavyko puikiai! 

Susupame ją į storus rankšluosčius ir pasodiname prie 
krosnies, kad išdžiūtų plaukai. Duodam atsigerti karštos 
kavos ir pavaišinam pyragu. O tada, tada atnešame jai 
naujus rūbus. 

Justinos triumfas Kalėdų rytą bažnyčioje buvo tik 
preliudija triumfo prie pietų stalo. Tą dieną mes vaišinom 
visą kaimą, po dvylika žmonių vienu sykiu, vyrus, mote- 
ris, vaikus, visą popietę, pamainom. O prieš tai dešimt 
dienų kepėm, virėm, darėm alų. Žirnių sriuba su dar- 
žovėm ir ruoniena bei banginiena ir su mažais gabaliu- 
kais matako — sultinga baltojo delfino oda. Sriubos tu- 
rėjom visą statinę. Sriuba, duona su sviestu, pyragas su 
džemu, užsigerti alaus. O prie kiekvieno svečio vietos 
gulėjo kalnas dailiai suvyniotų kalėdinių dovanų. Taip, 
atrodė šauniai. 

Drauge su Justina prie stalo sédo pati Igdlorsuito aris- 
tokratijos grietinélé. Rudolfas su Margreta, Abrahamas 
su zmona, Luiza, Rudolfo brolis Hendrikas ir jo Sofija, 
ir... na visi geriausi ir svarbiausi žmonės. O galustaléje 
Justina. 

Prie visų tų svarbių žmonių ir mielų draugų vietų 
buvo krūvelės dailių dovanėlių, bet prie Justinos buvo 
sukrauta tiek, kiek prie visų kitų kartu; tiek, jog aplin- 
kui turėjom pastatyti keletą kėdžių, kad viskas sutilptų. 

Tos pamainos svečiai nedelsé susirinkti, nes visi Ži- 
nojo, koks siurprizas laukia Justinos. Ji, svarbiausia fi- 
gūra, atėjo vėliausiai. Kokia miela ji atrodė! Mes nuve- 
dėm ją prie stalo. 

— Štai, Justina, čia viskas tau. 

Ji tyliai aiktelėjo, buvo girdėti, kaip nurijo orą. Pas- 
kui nurimo. Vėl pasidarė tokia, lyg priklausytų tolimam 
nuo mūsų pasauliui, kuriame mano atvykimas ir šitos Ka- 
lėdos nėra netikėti dalykai. Ji be galo atidžiai vieną po 
kitos išvyniojo savo dovanas. Paskui kiekvieną vėl su- 
vyniodavo ir atsargiai padėdavo. Ir atrodė, kad šitaip ji 
kiekvieną daiktą priima, padaro jį lyg savo dalimi. 

Taip būtų galima ir baigti Justinos istoriją. Bet ji tę- 
siasi. Justina — tai vaikas, ir visa, kas nutiko per Kalė- 
das, dabar gyva joje. Ji eina savo keliu kur kas labiau 
pasitikėdama negu iki šiol. „Būk švari!“ — pasakėme mes. 
Ir nešvariuose savo namuose ji pradėjo praustis: tai pasi- 
darė jos įpročiu. Kai pas mus svečiai, kviečiame ir ją. 

— Įeik, Justina. Tu prauseisi? 

Ji linkteli galva. 

— Visa? 

— Taip. 

— Ateik, pasirodyk. 

Ir ji, priėjusi artyn, pakelia marškinius ir parodo šva- 
ru pilvą. 

— Šaunuolė! 

Ir Justina išdidžiai šypsosi. 

Švari, darbšti, uoli mergaitė. Ir kai birželio mėnesį į 
Igdlorsuitą atvažiavo vyriausioji Umanako vaikų ligoni- 
nės sesuo, aš papasakojau jai apie Justiną — kokia ji 
švari, kaip myli vaikus ir kaip juos globoja, 

— Parodykit ja,— tarė medicinos sesuo. 

Atėjo Justina. Sustojo tarpdury, apsitaisiusi ką tu- 
rėjo geriausia, skaisti, švari, žvilgėdama karoliais, sagė- 
mis, auskarais ir visu kitu. O kaip žibėjo jos dantys šyp- 
santis! 

Sesuo nusijuokė. 

— Paimsiu ją. 

O dabar (aš rašau 1934 metais) Justina dirba didelėje 
Umanako ligoninėje. Ji gyvena gerai, dirba gerai, gauna 
algą. Už pinigus ji gali nusipirkti gražių drabužių ir pa- 
sipuošusi eina pasivaikščioti; bet ne per dažnai. Kada 
nors, įgudusi tvarkytis po namus ir prižiūrėti vaikus, Jus- 
tina ištekės už gero medžiotojo, gyvens savo name, turės 
būrį vaikų ir gyvens per amžius laimingai. Tepadeda jai 
dievas! 

ER atplaukė tada škuna? 
Taip, iHa atplauké, pavélavusi dvi savaites. Joje bu- 
vo visi mano daiktai: dėžės, ryšuliai, maišai, krepSiai,— 
tai bent pasižiūrėjimas miniai. Sukroviau viską tuščiame 
name, kurio savininkas buvo išvykęs vasaros stovyklon. 
Škuna atvežė medienos, iš pažiūros gana daug, cemento, 
krosnį, kamino vamzdį, tolio, duris ir langus, cemento 
blokų kaminui, begales visokiausių medžiagų. Visa tai 
atkeliavo iš Danijos, tikėjausi, kad nieko netrūksta. Šku- 
na pakėlė inkarą ir nuplaukė. Dabar dirbti! 

Vėl mano marga krovikų vyrų ir moterų komanda 
knibžda po kalvą, panašu į karnavalą. Darbas sukėlė kai- 
mą ant kojų, sakytum žmonės tik ir laukė, kada gaus 
pažaisti su lentomis kaip vaikai su kubiukais. Jie ir Zai- 
dė, bet ir darbas palengva krutėjo į priekį. Kol baigiau 
sukrauta šalia. Dabar ręsime namą. 

Kampainis, pjūklas, plaktukas, lentos... Vinys? Kur jos? 
Išverčiame viską, atidarom kiekvieną dėžę, išrausiame 
visą mano turtą: vinių nėra. Jas pamiršo Umanake. 

Būtų negarbinga rašyti apie Grenlandiją, apie jos di- 
dingus fiordus ir kalnus, apie nesibaigiančias vasaros die- 
nas, apie ramią jūrą, mėlyną dangų, žydinčias pievas, 
apie aušrą ir žvaigždes, apie pavasario grožį, apie jos 
žmonių gerumą, apie dosnų Grenlandijos danų svetingu- 
mą, apie šio danų žygio labdaringumą ir nepasakyti — jei 
jau tai tiesa! — kad žiemos dieną tamsu, kad jūroje siau- 
tėja audros, kad dideli šalčiai, kad žydinčios pievos daž- 
nai pelkėtos, kad vasaros dienomis užplūsta mašalai, kad 
žmonės nešvarūs, dažnai utėlėti ir ne visada geri, o da- 
nai, nors ir labai geri, gan dažnai tinginiai ir neišmano 
savo darbo. Kadangi dar tikiuosi su džiaugsmu rašysiąs 
apie malonius dalykus, tad tebūnie dabar leista išlieti tul- 
žį ant nevykėlių ir jų kvailumo. Kad šie dalykai Gren- 
landijoje egzistuoja — jokia paslaptis patiems danams, o 
kad visa tai dirgina — patvirtinsiu aš. O tiems, kurie į 
mano nuskaustą verkšlenimą dėl vinių gali visai pagrįstai 
tarti: „Kas toks tamsta esi, kad pareigūnai turėtų rūpintis 
jūsų reikalais?", tegaliu atsakyti: „Niekas ypatingas nesu“, 
ir čia visa esmė. Nebuvo jokio noro pakenkti man konk- 
rečiai, nebuvo jokių piktų kėslų; tos pamirštamos vinys 
būdavo ne mano vieno, jos būdavo visų. Ir ne tik vinys — 
avižiniai miltai, duona, sirupas, šokoladas, mediena, sta- 
tybinė geležis, degtukai; vieni dalykai vienais metais, ki- 
ti kitais. Tad kodėl žmonės, gaunantys algą už tai, kad 
visa atsimintų ir padarytų, yra visiški neišmanėliai. 

Kad neapkalbėčiau apskritai viso kolonijos valdymo, 
priminsiu: mano patirtis apsiriboja Umanaku, o įvairių 
rajonų valdymas gali skirtis taip, kaip skiriasi lietingu- 
mas juose, 

Nors vinių ir neturėjau, keletai dienų darbo uztekau. 
Mano namas pagal planą turėjo būti daniškos konstruk- 
cijos. Padariau eskizą ir, nežinodamas danų pjautinės miš- 
ko medžiagos matmenų, nusiunčiau jį vienam talentingam 
danų architektui — tegu jis atasvarai būna pagarbintas; 
tasai padarė brėžinius ir kuo smulkiausią specifikaciją, 
pagal kurią Grenlandijos valdyba Kopenhagoje kuo tiks- 
liausiai išsiuntė — kaip vėliau sužinojau — kiekvieną lys- 
tele, varžtą, verzle ir vinį, be abejo, drauge su visa spe- 
cifikacija, kuri pagaliau užstrigo Umanake. Aš ją pro- 
bėgom mačiau ten ir paprašiau, kad atiduotų man. 

— Mes jums atsiųsime,— gavau atsakymą. 

Ne sykį po to apie ją kalbėjau ir rašiau, bet taip dau- 
giau nė sykio neberegėjau. 

Taigi turiu begalę neįprastų matmenų pjautinės me- 
dienos. Problema — ką iš kurios daryti. Nors mano na- 
mas dabar ne visai toks, koks buvo numatytas, vis dėlto 
yra geras, stiprus, sandarus, mažas statinys, įkurdintas 
šlaite, kol kurį pavasarį jį nušluos kalno griūtis. O vinys? 
Po keleto dienų atūžė mano pasamdyta motorinė valtis. 
Nuplaukiau į Umanaką ir atsiėmiau vinis. Taigi jos atsiėjo 
gana brangiai. 

Namo statymas buvo įdomus, pakilus darbas. Taip vi- 
sada būna, ypač statant namą sau. Gyvendamas vidutinė- 
je platumoje, pasakyčiau, jog dirbau nuo šviesos iki tam- 
sos. Čia nebuvo tamsos, kuri nutrauktų darbą, tai triū- 
siau be saiko, kiek pajėgdavau. Darbo dienos niekas 
nenutraukdavo, nebent tik dažnos kliūtys, o dažniausiai 
ta, kuri labiausiai erzindavo,— neprašyta pagalba. Dievas 
mums suteikė dvi rankas ir padarė protingai, — daugiau 
nė nereikia. Dažnai netgi jų per daug, todėl ir atsirado 
kišenės. O kai staiga pasijunti beturįs tuziną rankų, iš 
kurių gali valdyti tik dvi, o likusios dešimt nenori būti 
kišenėse, tai taip išsimuši iš vėžių, kad baisu. Vieną ran- 
ką tiesi prie lentos — tuo pačiu metu ją stveria dar de- 
šimtis. Imi pjūklą ir pajunti, kad jį laiko dešimtis rankų. 
Bet bėda ne vien ta: tos rankos priklauso kūnams su lė- 
tomis kojomis. Iš visų pusių spaudžia grüstis, alkūnės 
kliūva už žmonių, eidamas vis į ką nors atsimuši. Ir dar 
blogiau: į tave visą laiką spoksoma. Niekad nepamiršiu, 

kaip kabinau vidines duris! Už laukujų durų ir visa anga 
sausakimša veidų, kurie užstoja šviesą. Apačioje pro 
slenkstį kyšo vaikų veidai ir taip eilėmis iki pat viršaus — 
nelyginant kaukės, sukabintos ant sienos. Kad galėtų pa- 
žvelgti vidun, kiti užsilipo ant dėžių lauke. Niekas ne- 
kalba, tik žiūri, stebi menkiausią mano judesį net ne- 
krusteldami. Vos laikiausi neėmęs šaukti iš įniršio ir 
susierzinimo. Geriausia būdavo vakare; žinoma, šviesu, 
bet jau po vakarienės. Tuomet žmonės, lyg kokia prof- 
sąjunga jiems būtų nustačiusi tik devynių valandų spok- 
sojimą, išsiskirsto ir traukia pasivaikščioti. Tada galėda- 
vau rimtai padirbėti, pasispausti, matyti, kad reikalai 
kruta į priekį. Norėjosi greičiau baigti, įsikelti gyventi. 
Pabėgti nuo Trolemano. 

Mano šeimininkas — aš Trolemano svečias — buvo tik- 
rai svetingas. Jo šūksnys ,,Séskit, nieko nekalbėkit, būkit 
kaip namie!“ būdavo tikrai nuoširdus. Valgis, gėrimas, 
patogus gultas... Kaip šeimininkas jis nieko negailėjo. Jis 
kalbėdavo be perstojo, ir tas kalbėjimas virto kančia. 
Atkurkime, pavyzdžiui, vakaro sceną prieš miegą. 

Vidurnaktis. Trolemano svetainė, kampe pūkiniais pa- 
talais užklota sofa (man). Pro langą lyg auksinė ietis smin- 
ga saulės spinduliai. 

Kentas. (Žiovaudamas, rąžydamasis, pabrėžtinai iš 
nuovargio dūsaudamas, trečią kartą sako.) Ką gi, misteri 
Trolemanai, jau vėlu. Eisiu gulti. Reikės anksti keltis. 

Trolemanas. Taip, misteri Kentai, aš irgi eisiu 
miegoti. Anksti keltis, štai kur visa esmė. Viskas turi 
būti daroma laiku, aš taip manau. Taip, misteri Kentai, 
kaip tik laiku. Viskas turi būti daroma laiku. Aš niekada 
nelaukiu. Sykį, misteri Kentai, susiruošiau vesti. Na, ne- 
galiu sakyti, kad mes buvom pagal taisykles susižieda- 
vę... susižiedavę? Taip berods jūs vadinate? Taigi žinot, 
kaip ten buvo: sykį patekau į vieną pobūvį Kopenhago- 
je, manau, jį galima vadinti pobūviu. Ten buvo šeši žmo- 
nés. Ne! Meluoju, misteri Kentai. Buvom tik penki. Ir 
viena mergina, na, tiesą sakant, gal ne visai galima ją 
vadinti mergina, tiksliau — suaugusi moteris. Ji dirbo... 
kaip vadinasi ta gatvė? Ar jūs pažįstat Kopenhagos se- 

namiestj? Na, tiek to. Ten buvo vienas mano draugas. 
Tiesa sakant, misteri Kentai, jis buvo labiau mano brolio 
draugas, bet mes dažnai susitikdavome. Tas atsitiko... pa- 
laukit... jau buvau grįžęs iš Grenlandijos, iš rytų kranto... 
žinot, tai buvo tokia kelionė, aš esu jums pasakojęs, na, 
kai nusifotografavau su barzda, kai nuskandino „Tedį“. 
Taip, taip, galima sakyti, kad jį tikrų tikriausiai nuskan- 
dino. O kiek vargo paskui buvo dėl... 

Sustok, skaitytojau! Neišeik. Aš baigsiu greitai, jei 
kam nors rūpi sužinoti pabaigą. Tai įdomi istorija. Pa- 
sirodo, Trolemanui patiko ši mergina, ir jiedu susitarė 
kartu praleisti vakarą. 

— Mudu susitiksim,— pasakė Trolemanas,— aštuntą 
valandą stoties aikštės centre. 

Atėjo vakaras, paskirtoji valanda. Be dviejų minučių 
aštuntą Trolemanas stovėjo aikštės vidury ir žiūrėjo į 
laikrodį. Merginos nebuvo. Jis laukė, minutinė rodyklė 
judėjo. Kaip tik tada, kai rodyklė užslinko ant dvylikos, 
Trolemanas pamatė merginą, bėgančią iš traukinio plat- 
formos vartų. Jis staigiai apsigręžė ir nuėjo. Ėjo greitai, 
per stotį ir aikštę. Skubėjo tolyn. Pagaliau išgirdo, kaip 
uždususi mergina vejasi jį, bet vis tiek ėjo. Ji pasivijo, 
sugriebė už rankos. 

— Kas atsitiko? — sušuko ji.— Aš atėjau. 

— Nejaugi? — griežtai paklausė Trolemanas.— Ar jūs 
buvot aikštės centre aštuntą valandą? 

— Ne, ne visai tiksliai, bet... 

— Tada aš su jumis neturiu reikalų, — atsakė jis. 

Jis išsiskyrė su mergina ir daugiau niekada nesimatė. 

Tai tikrai įdomi istorija. O kai pasakodavo jis pats, 
atrodydavo dar įdomesnė. 

Aš tiesiog troškau baigti savo namą, įsikelti gyventi. 
Ir užbaigiau per aštuonias dienas nuo tada, kai ant pa- 
mato paklojau sijas. Baigiau apie vidurnaktį, iššlaviau ir 
sutvarkiau viską. Paskui nuėjau į namelį, kur buvo su- 
krautas mano turtas, ir pasiėmiau patalynę. Pasiklojau, 
uždariau duris, atsisėdau. Buvau savo namuose Grenlan- 
dijoje. 

Tai įvyko rugpjūčio keturioliktą. 

: IE negausūs malonumai, pasilinks- 
minimai ir pramogos Grenlandijoje, kaip matysim vėliau, 
yra labai paprasti. Atplaukusi valtis yra įvykis, vaišini- 
masis kava, vadinamasis kafemikas,— šventė. Vasarą 
geru oru kavos virimas ir gėrimas lauke labai įprastas 
visuotinis malonumas. Žmonės kur kas mieliau būna lau- 
ke negu namuose. „Ir nenuostabu!“ — sušuks kiekvienas, 
kas yra buvęs jų namuose. 

Vieną dieną, kai laukiau vinių, buvau pakviestas į 
kafemika ir atėjau į nurodytą vietą — į gražią pievą kal- 
vos šlaite, nuo kurios matėsi puikus įlankos vaizdas. Bu- 
vo atėję jau per dešimtį žmonių, nuo nedidelio krūmų 
lauželio rangési melsvas dūmelis, vinguriuojantis į ne- 
žinią. Ten radau Rudolią ir Margretą, Hendriką ir Sofiją, 
daugelį žmonių, apie kuriuos papasakosiu vėliau, radau ir 
Aną, kuriai buvo lemta suvaidinti nedidelį vaidmenį šei- 
myninėje dramoje mano pirmaisiais mėnesiais Grenlan- 
dijoje. Ana nebuvo nei jauna (turiu galvoje, nebejauna 
mergina), nei itin graži. Nebuvo graži nei grenlandams, 
kuriems patinka šviesi oda ir šviesūs plaukai, nei man, 
nepratusiam prie įkypų akių, mažų nosių ir didelių burnų. 
Iš pažiūros tikrų tikriausia eskimė. Žinoma, bet kurio ti- 
po žmonės su aiškiais bruožais turi savito žavesio. Šito 
„ Ana turėjo, bet ne daugiau. Jos siauros akys buvo lyg 
nubrėžtos meistro rankos — ryžtingai, tvirtai, tiksliai; no- 
sis... praleiskim ją, nes beveik tą patį padarė ir jos kūrė- 
jas. Burna — mes, be abejo, pasakytume — didžiulė. Taip 
ir buvo numatyta, sakytum kūrėjas būtų manęs, jog di- 
delė burna ir stiprus smakras yra puikiausia garantija, 

jog Ana tave suvalgys. Burnà buvo puikiai nulipdyta, 
lūpos aiškiai apibrėžtos, ryškiai raudonos. O dantys! Anos 
dantys buvo nuostabūs — lygutėliai, žvilgantys baltumu ir 
nedideli. Vis dėlto girti jos veido negaliu: nors ir egzo- 
tiškas, bet mūsų akims neproporcingas. Vos tik susipaži- 
nau su ja, iš karto visi kiti man pasidarė nebereikalingi, 
Ji užtemdė bet ką. Tačiau kas ji ir kur gyvena, man liko 
mįslė. 

Geras oras sakytum tam tyčia laikėsi ir laukė, kol 
baigsiu statybą, — vos tik persikėliau į savo namą, kitą 
dieną prapliupo lyti. Pylė kaip iš kibiro. Nepaisydamas 
lietaus, vis dėlto savo daiktus iš ten, kur buvo sukrauti, 
persigabenau ir išpakavau; nors lijo, didelis būrys sto- 
vėjo ir stebėjo mane pro atviras duris. Sykį kilstelėjau 
galvą ir netikėtai pamačiau Aną, per ją čiurkšlėmis te- 
kėjo lietus. 

— Ana, eikit vidun! — sušukau aš, ir ji įėjo. 

Priverčiau ją nusimesti peršlapusius drabužius ir už- 
sivilkti mano sausus. Pakūriau krosnį, ir name pasidarė 
šilta. 

— Dabar padėkit man,— paprašiau. 

Anos mokėjimas dirbti — greitai, vikriai, be triukšmo, 
polinkis prie tvarkos — patiko mano akims; širdžiai ji jau 
buvo patikusi anksčiau. 

— Ana,— pasakiau, — ar sutinkat būti mano kifakė? 

Vienas jaunas amerikietis, prikaustytas prie ligos (kaip 
pasirodė, mirties) patalo, žiemą, lūšnelėje, negyvenamoje 
Vrangelio saloje Arktikoje, savo dienoraštyje graudinosi 
dėl to, ką pagalvotų jo draugai ir šeima tėvynėje, jei su- 
žinotų, kad jis gyvena su eskime, kuri juo rūpinasi ir 
slaugo. Keista priežastis graudintis! Verčiau tegu draugai 
gailisi tų nelaimingųjų, kurie dėl kokių nors priežasčių li- 
ko be moters. Gyventi vienam — joks didvyriškumas, ne- 
bent žygdarbiu laikytume namų ruošos darbus. Bet aš 
taip nemanau. Jau seniai man nedavė ramybės mintis, 
kas kurstys mano židinį, kas neleis atšalti mano valgiui? 
Kas lauks manes su pietumis, kai grįšiu iš darbo? Kas 
plaus indus, tvarkys namus, pripils lempą smirdančių 
ruonio taukų? Kas siūs iš kailių drabužius ir taisys juos? 
Kas išsiuvinės man batus, tuos gražiuosius grenlandiškus 

kamikus? Draugas Olabis? (Apie jj esu pasakojes.) Jj man 
jau siülé. Tai jau ne! Jeigu moterys taip darkytusi kaip 
Olabis, i$ proto žmogų išvarytų. Taigi kas? Ir Stai pasi- 
rodė Ana. 

— Sutinku, — atsakė Ana, — jeigu leis vyras. 

Reikia paaiškinti, jog kifakė reiškia ne žmoną ir 
ne sugyventinę. Bet ir ne tarnaitę ta žeminančia prasme, 
kaip suprantama pas mus. Tarnautoja — būtų tiksliausias 
žodis. 

Kitą dieną Ana atėjo, vedina savo Johanu, tvirtu pa- 
trauklios išvaizdos vyriškiu. 

— Tegu ji dirba pas jus, — maloniai pasakė jis, — kol 
susirasite nuolatinę kifakę. O aš už tai noriu stiklinės 
šnapso. 

— Sutarta! 

Ir aš pakviečiau Johaną vidun. Padėjau ant stalo dvi 
stiklines, įpyliau — pirma jam, paskui sau. Kol pyliau 
sau, Johanas savo išgėrė, o kol užkimšau ir stačiau bu- 
telj, ištuštino ir manąją. 

— Gal cigaretę? — paklausiau ir atkišau atplėštą pa- 
kelį, kuriame buvo penkiasdešimt. 

— Ačiū,— tarė Johanas. Ir įsikišo pakelį kišenėn. 

Štai ką reiškia vertinti savo žmoną! 

Šiame pasakojime, kur Ana anaiptol nėra pagrindinis 
personažas, aš ketinu tik pasidžiaugti ta auka, kurią jai, 
deja, buvo lemta paaukoti. Tad čia Anai suteiksiu tik 
tokią formą ir turinį, kuris visišką jos ir jos kerų pralai- 
mėjimą įgalintų padaryti tokį pat realų ir aiškiai juntamą 
skaitytojui, koks jis tada buvo man. Kaip aprašyti tas 
nesuskaičiuojamas abipusės mudviejų laimės akimirkas, 
kai Ana, kukliai ir nuolankiai išklausiusi mano nuodug- 
nius pamokymus, kaip kepti papločius su kepimo milte- 
liais, atnešdavo man juos tiesiai iš krosnies šiltus, švel- 
nius ir lengvus. Skanumėlis! Kaip tyliai ji vaikščiodavo 
po kambarius lyg pelytė su savo minkštu apavu; tylu- 
mas buvo tiesiog jos charakterio išraiška. Ji pasirodyda- 
vo negirdimai lyg saulės spindulys. Paskutinė jos dienos 
pareiga būdavo paruošti man patalą — jos rankų prisi- 
lietimas palaimindavo mano miegą! 

Dažnai pietaudavome trise; mat Johanas, iš pradžių 
net nenorėdavęs artintis prie tos vietos, kur pagal su- 
tartį atidavė žmoną, dabar nusileido iki to, kad retsykiais 
net pietaudavo su mumis, užuot kaip anksčiau valgęs 
šaltą maistą, slapta parneštą Anos. Taip jau susiklostė, 
kad visi trys ėmėm su didėjančiu liūdesiu žiūrėti į neiš- 
vengiamai artėjančią numatytą išsiskyrimo dieną, kai aš 
išvažiuosiu ieškoti nuolatinės šeimininkės ir šita maloni 
intermedija baigsis. Štai vieną rytą atsikėliau iš patalo, 
kurį man paskutinį kartą paklojo Ana, pavalgiau pus- 
rIyčius, gal paskutinį kartą jos paruoštus, Ana įdėjo 
maisto kelionėn, į savo skarelę nuo galvos įrišo nedidelę 
baltinių pamainą, ir visi trys liūdni nusileidome prie jū- 
ros. Kadangi menkai pažinojau gyvenimą, nuoširdžiai ti- 
kinau juos, jog grįžus viskas bus taip pat puiku kaip iki 
šiol, o jie, pasirodo, pažinoję gyvenimą kur kas geriau, 
beviltiškai graibstėsi už šiaudelio ir liūdnai atsakinėjo 
man, kad tikisi to paties. Paskui paspaudėme vieni kitiems 
rankas, ir aš išplaukiau. Jie žinojo apie Salaminą, juk 
Grenlandija ne toks didelis kraštas. 

Buvau girdėjęs, kad Šiaurės Grenlandijoje pati ištiki- 
miausia, kilniausia, gražiausia ir apskritai pati patrauk- 
liausia moteris yra Salamina. Per daug? Ne! Juk tai bus 
šeimininkė vieno kambario name. Ir jeigu mano išsisky- 
rimą su švelniąja Ana ir jos geruoju Johanu galėjo kas 
nors sušvelninti, tai tik mintis apie Salamina. Mano lai- 
vas tolsta. Vis mažesnės ir mažesnės darosi figūrėlės ant 
prieplaukos kalvos, jų mosuojamos nosinės rankose at- 
rodo lyg mažyčiai balti taškeliai. Štai jie visai išnyko — 
priekyje Umanakas. 

Danai Umanake ėmė nedelsdami aktyviai rūpintis ma- 
nim. Reikia šeimininkės? Žinoma. Šeimininkės, be abejo, 
reikia. Yra Karena, bet ji jau sena ir silpna. Yra Marta, 
bet Martos nenoriu aš. Taip, Dortė gražuolė, bet išpai- 
kinta. O Antuanetė — tikra ,,Aftenbladet", vakarinis laik- 
raštis, platinantis visas naujienas apie tave patį. O Sa- 
lamina? Taip, ji yra čia. Bet neverta mėginti, ji nesutiks. 
Yra dar... 

— Aš noriu pažiūrėti Salamina,— pertariu. 

Aš pažinojau vieną vaikiną, visai neblogą, kuris tu- 
rėjo žemą įprotį skambinti telefonu nepažįstamoms mer- 
ginoms ir skirti joms pasimatymus. O paskui pats stovė- 
davo pasislėpęs už kolonos ir gerai apžiūrėdavo merginą. 
Jo būdas niekad neapvildavo — niekingas, garantuotas, 
suktas. Aš juo pasinaudojau. 

— Suveskit mane su ja,— paprašiau.— Ir nė žodžio 
apie tai, kokiu tikslu. 

Kai dabar prisimenu tą pirmąjį susitikimą su Salami- 
na, mintyse stoja šviesa, tokia ryški, kad net žilpina. Ži- 
nau, kad pro langą liejosi saulės šviesa, spinduliai ėjo 
per dulsvą foną ir krito ant švariai iššveistų grindų. Ži- 
nau, kad ant palangės stovėjo raudonos geranijos, kurios 
saulėje degė lyg cinoberis. Matau kambarį, taip per- 
smelktą saulės šviesos, kad net šešėliai atrodo lyg auk- 
siniai. Auksinė šviesa ir joje — pats jos šaltinis — mo- 
teris! 

— Bet aš turiu tris vaikus,— tarė Salamina, mat aš 
beveik iš karto leptelėjau, ko atėjęs.— Ir nenoriu jų pa- 
likti. 

Žinoma, kam palikti? Tegu jie važiuoja kartu. 

Virtuvėje stojo tyla. Salamina susimąstė. 

— Gerai, — pasakė ji,— tada aš sutinku. Pabüsiu pas 
jus kurį laiką, pamėginsiu. Jeigu patiks, pasiliksiu visai. 

Na ir audra buvo kitą dieną. Žeme paplūdo upeliukai, 
visi grioveliai virto upėmis. O vėjas! Jis šluote šlavė fior- 
dus. Audra siautė visą rytą ir po pietų iki ketvirtos. Pas- 
kui kiek aprimo, atrodė, liaujasi, ir mes išplaukėm. Kateris 
buvo pilnas — trys vyriškiai, dvi moterys, keletas vaikų, 
septyni šunys. Ir visi buvom tiesiog laimingi, kai po ke- 
leto valandų pasiekėm tarpinį uostą, vejami iš paskos 
siautėjančio ir baltas keteras keliančio štormo. Per tas 
neramias valandas, kai uždarę liukus tūnojom apačioje, 
Salamina, iki kulkšnių braidydama po vandenį tarp jūr- 
lige sergančių vaikų, parodė ko verta. Ji globojo vaikus, 
ramino dejuojančią moterį, laikė jos galvą. Paskui viską 
išvalė, sutvarkė. Nuostabi moteris! 

Mūsų parplaukimas į Igdlorsuitą buvo ne mažesnis 
įvykis už bet kokio kito katerio pasirodymą. Kaip visa- 
da, kažkas, laipiodamas po uolas, dar iš tolo pastebėjo 

mus. Per kaimą nuaidėjo šūksnis. Iš namų pasipylė zmo- 
nės, ir dar gerokai prieš kateriui pasiekiant sausumą, 
prieplaukos kalva knibždėte knibždėjo. Ir gal pirmą kar- 
tą per visą laiką Anos nebuvo nei ant kalvos, nei apskri- 
tai pakrantėje. Viską išdavė dūmai virš mano namo 
kamino. 

Į kalną mano namo link kopė ištisa vora: aš, vedinas 
vaiku, mano šeima, mano šunys; ir kone visas kaimas, 
pasidalinęs nešti mano daiktus taip, kad kuo daugiau 
žmonių turėtų priežastį eiti. Visi užkopėm ant kalvos, 
visi, teisingiau, kas tilpo, suėjom vidun. 

— Na, vaikai, Salamina, štai mes ir namie! O štai 
Ana. 

Prieš mus stovėjo Ana, apsirengusi visa kuo geriau- 
sia, pasirišusi švarutėlę prijuostę, kurią jai daviau, sau- 
godamas švarius drabužius. Ji stovėjo, kukliai nuleidusi 
galvą ir nežymiai šypsodamasi, žiūrėjo į mus. Paskui pri- 
ėjo prie Salaminos, visai arti, maloniai ištiesė rankas ir 
buvo bepabučiuojanti ją. Bet nepabučiavo; ir niekada 
nepabučiuos. Kiek pykčio, kiek nesutaikomo priešiškumo 
gali tilpti viename greitame, šaltame, apskaičiuotame 
žvilgsnyje! Ana nusirišo prijuostę, numetė ant suolo ir 
išėjo. Ji išėjo pirmoji, 

: OKS mažytis namas, kuriame apsi- 
gyvenome visa šeima,— vienas kambarys. Alkovoje — 
gultai, o viršum jų— durys į žemą ir siaurą palėpę. Po 
grindimis — žemas rūsys. Jį teko daryti, nes namas stovi 
šlaite. Žiemą jame šalta kaip ir lauke. Mano namas ne- 

buvo planuotas gyventi su šeima, ir kai Umanake tariau- 
si su Salamina, maniau pristatyti dar vieną kambarį; 
taip jai ir pasakiau. 

Vieną vakarą, netrukus po mūsų įkurtuvių, aš sė- 
dėjau ir piešiau, Salamina siuvo, o vaikai — jų buvo tik 
du, vienas liko Umanake — miegojo. Salamina nuleido 
siuvinį ir, pažiūrėjusi į mane, tarė: 

— Kam jums statyti antrą kambarį? Užtenka ir vieno. 

Ir aš, apsidžiaugęs, kad atkris tiek darbo, nes ir šiaip 
reikės statyti pašiūrę, sandėliuką, pasakiau: 

— Gerai! Gyvensim kaip dabar! 

Kol kas Salaminai nedavė ramybės tik vienas dalykas: 
aš miegojau ant grindų. Kaip vėliau sužinojau, ji labai 
uoliai laikėsi visų papročių; jai buvo svarbu, ką kalba 
žmonės. Tai, kad šeimininkas miega ant grindų, tvirtino 
ji, meta ant jos šešėlį. Kai aš nesutikau, ji pravirko. Pa- 
sakiau jai, kad Amerikoje vyriškis visada užleidžia savo 
kėdę moteriai, taip pat ir lovą. 

Taip mes gyvenome keturiese keletą savaičių, kol 
Frederiką, vyriausiąjį berniuką, paguldė į Umanako ligo- 
nine,— susirgo tuberkulioze. Taigi likom trise. Galima 
sakyti, dviese, nes mažoji penkerių metų Helena buvo 
tyli kaip pelytė, retai kada išgirsdavai ją šnibždant ar 
verkiant. „Taip“ ji pasakydavo, pakeldama antakius, o 
„ne“ — suraukdama mažą nosyte. Taip daro grenlandai. 
Ji galėdavo ištisą valandą išsėdėti ant gulto krašto nė 
nekrustelėjusi, nepratarusi nė žodžio. Meili, putni, svei- 
ka; visi jos žaidimai būdavo lauke. Ji pareidavo ir iš- 
eidavo kada nori, darydavo ką tinkama, išskyrus tuos 
retus atvejus, kai gaudavo kokį paliepimą. Tada paklus- 
davo iš karto, nesipriešindama. Ji niekad nebuvo bau- 
džiama; grenlandai vaikų nebaudžia. Ar ne todėl gren- 
landų vaikai tokie geri? 

Salaminai aš pavedžiau visus namų darbus, išskyrus 
vadovavimą valgio gaminimui, ir tai jai nepatiko. Šiek 
tiek mokėjo ir ji pati, prisižiūrėjo šen bei ten, bet visa 
bėda ir buvo tas „šiek tiek“. Ji būdavo patenkinta, kai 
mokydavau ją visiškai nežinomų dalykų, pavyzdžiui, 
spraginti pupas arba paruošti makaronus su pomidorų 
padažu, bet nemégdavo, kai kritikuodavau jos keptą duo- 

nq arba sakydavau, kad padaze yra gumuléliu. Kai klau- 
sydavosi, ji greit išmokdavo, bet išmokusi negalėdavo 
pakęsti, kad vyriškis kištųsi, jos nuomone, į grynai mo- 
teriškus dalykus. Dėl duonos tarp mūsų kildavo nejįtikėti- 
nų scenų. Parodau jai, kaip daryti: ištrinu mieles, užmai- 
šau tešlą, palieku rūgti. Ji niekada iki tol nekepusi iš 
raugintos tešlos. Išminkau tešlą, nakčiai šiltai apkamšau 
nuo skersvėjų. Rytą padarau kepalus, laukiu, kol pakils. 
Ji paniekinamai stebi mane. Ir vos tik minutei pasišalinu, 
ji greitai sukaišioja pusiau iškilusius kepalus į neįkaitusią 
krosnį ir viską sugadina. Aš darau iš naujo, ir vėl ji vis- 
ką sugadina per savo įžūlų nepaklusnumą. Sykį palikau 
kepalus kilti ir griežtai prisakiau jų neliesti. O kai po 
dešimties minučių pamačiau ją sukišus kepalus į krosnį, 
taip įniršau, kad visus ištraukiau ir išmečiau pro duris 
lauk. Tai Salaminą trumpam apmaldė, ji išsprūdino verk- 
dama. Aš užmaišiau duoną iš naujo ir iškepiau. Išėjo — 
ačiū dievui! — nuostabi. Viskas susitvarkė. Dabar Sala- 
mina iš tikros raugintos tešlos — kitokios nepripažįsta — 
kepa baltą aukščiausios kokybės duoną, kokios kitur Šiau- 
rės Grenlandijoje nesu ragavęs. 

Taigi jei darai, daryk gerai. Tai galėtų būti Salami- 
nos šūkis. Ji viską darė gerai ir tuo labai didžiavosi. Jei- 
gu mano kamikai nebūtų buvę gerai sukirpti ir pasiūti, 
mano anorakas — medvilniniai marškiniai su gobtuvu, 
kokius nešioja grenlandai, būtų blogai pasiūti, nepritai- 
kyti man ir nešvarūs, jei namai nebūtų visad tvarkingi, 
grindys ir suolai švariai nušveisti, ji būtų laikiusi tai savo 
gėda. 

— Ką apie mane žmonės pagalvotų? — sakydavo ji. 

Savo darbą ji atlikdavo nepaprastai garbingai. Ži- 
noma, ji tebuvo kifakė, tarnautoja, bet tarnavo dorai. 

Ji buvo daugiau negu tarnautoja, ji tapo namų šei- 
mininke. Nesant šalia kitos moters, tai buvo, jos įsitiki- 
nimu, jos teisė, jos pareiga ir jos privilegija. Greitas ir 
griežtas susidorojimas su Ana buvo pirmas žingsnis iš- 
valant savo namus. Čia niekas daugiau nesipainios, nie- 
kas jai neprimes senų skolų ir senų naštų. O gal ji pa- 
juto, kad Ana man patinka? Ir dėl to susirūpino? Visi 
namai, viskas drauge su manimi pačiu yra moters turtas, 


53 


priklauso jai. Laisvė rinktis draugüs ir svečius, laisvė 
rinktis, su kuo sveikintis promenadoje ir su kuo vaikš- 
čioti, apskritai laisvė, kurią laikiau tokia savaime supran- 
tama, jog net negalvojau apie ją, — visa tai staiga pasi- 
darė geidžiamu daiktu, kurį reikia išsikovoti, pelnyti 
gudrumu. Žmogui, kuris apskritai mėgsta savarankišku- 
mą, švelniai tariant, buvo nejauku, kai pasijuto besąs 
namų turtas, sekamas, šnipinėjamas, sekiojamas, vos tik 
užsimano eiti pasivaikščioti. Tai, kad mudu drauge eida- 
vome į kafemikus arba lankydavomės pas bendrus drau- 
gus, buvo natūralu, ir aš griežtai laikiausi visų nusisto- 
vėjusių elgesio visuomenėje taisyklių, kaip ir ji pati, 
įvedusi mane į tą visuomenę. Eidavome dviese ir pasi- 
vaikščioti — kartais. Bet kad visada eitume tik mudu — 
man nepatiko. Vaikščiojant drauge, mane slėgė jos mielas 
artumas, jos buvimas šalia. Užtekdavo man tik užkalbin- 
ti.. kur ten užkalbinti... tiesiog nusišypsoti, pažiūrėti į 
bet kurį žmogų, išskyrus vyriškį, kūdikį ant rankų arba 
moterį per šešiasdešimtį metų, ir tas vargšelis bėgte bėg- 
davo nuo jos žvilgsnio. Ji buvo stipraus charakterio, 
visi tai žinojo, jautė jos vidinę jėgą. O už tą baimę baus- 
davo mane: draugai manęs ėmė vengti. 

Bėgti! Buvo tik viena galimybė savaitei ištrūkti į lais- 
vę: Anos ir Johano padedamas, parengiau planą. 


IX. „ LASISU ZVEJYBA 


2 OHANAS ir Ana, Johano brolis Marti- 
nas, jų Dibioliai Nilsas ir Peteris ir aš sutarėme pagau- 
dyti lašišų. Su motoristu ir jūreiviais — devyni žmonės. 
Išplaukėme septintą valandą auksinėje gęstančios dienos 

Sviesoje ir tamsoje plaukéme iki ryto. Ankstyvoje, pil- 
koje aušroje pasiekėm žūklės vietą. Vos pernešėme visą 
nedidelę mantą nuo slidžių uolų į sausumą, kateris išplau- 
kė atgal. Penki vyriškiai ir viena moteris liko vieni ne- 
gyvenamam lopinėly. 

Žemė po rugsėjo lietaus permerkta, visur balos. Su- 
sikrovę ant pečių stovyklavimo reikmenis ir sunkias ma- 
no drobes, klampojam per purvą akmenų keteros link ir 
ten sausoje vietoje įsitaisom stovyklą. Po dešimties mi- 
nučių mes jau spraginame kavos pupeles traškančiame 
šliaužiančiųjų krūmokšnių lauželyje. Gera! Kaip viskas 
gardžiai kvepia: degantys spygliai, dūmelis nuo kavos, 
žemė. Pupelės apsprago, Martinas smulkina jas, daužy- 
damas akmeniu. Mes užplikiname kavą, įsipilame, geria- 
me. Kokia skani garuojanti kava, koks malonus jos karš- 
tis! Kaip gera paskui išsitiesti ant žemės, atmesti rankas 
ir kojas priešais švelnią ką tik pakilusios saulės šilumą! 

Palaimos paslaptis tikriausiai yra ta, kad nereikia nie- 
ko daryti. Ir kad gali pasirinkti: arba daryti kaip tik tai, 
ką nori, arba visai nieko nedaryti. Tam paklusdami, ke- 
turi vyrai po kokios valandos susirinko reikalingus daik- 
tus ir išplaukė irkline valtele kiton įlankos pusėn į lašišų 
upelį: jie nori žvejoti. Aš pasiimu dažus ir drobę ir einu 
palei krantą: aš noriu tapyti. O Ana lieka sėdėti prie 
palapinės: ji nenori nieko daryti. 

Tikriausiai žmogus visada nori apsidrausti nuo gali- 
mo pralaimėjimo, man tą rytą kaip tik to reikėjo. Tik- 
riausiai jei Ana nebūtų likusi sėdėti taip patraukliai tin- 
giai, jeigu ji, vos atėjusi stovyklon, nebūtų nusipraususi 
šalto vandens upokšny ir pasigražinusi prieš mažą kiše- 
ninį veidrodėlį, jeigu nebūtų apsitaisiusi „žygiui“ geriau- 
siais savo drabužiais, jeigu ji nebūtų buvusi Ana arba 
jeigu jos čia apskritai nebūtų buvę, tai aš būčiau pamilęs 
peizažą visa širdimi ir piešęs geriau. Šiaip ar taip, tos 
dienos didingumo labai nedaug atsispindėjo mano dro- 
bėje; todėl po tingių ir nenuoširdžių pastangų įpūsti pa- 
veikslui gyvastį lioviausi, susidéjau savo turtą ir sugrį- 
žau stovyklon. Prie palapinės tebesédéjo Ana. Pagalvojau: 
ak, kiek sykių čia sėdinti Ana gražesnė už jūrą, už dan- 
gu, už ledą ir už rusvus kalnų šlaitus! 

Ir kaip visa pagražėjo, kai, atsisėdęs šalia jos, pa- 
žvelgiau į tą patį vaizdą, kurį ką tik tapiau. Kokį jau- 
čiau pasitenkinimą! Sėdėjom abu tylėdami ir žiūrėjom. 
Ir nereikėjo aikčioti: „Žiūrėk! Matai?", kad parodytume 
vienas kitam. Abu suvokėme aplinką taip, kaip norėjome, 
ir buvo gera. Jei gyvenimas visada galėtų būti toks, mums 
nereikėtų meno. Todėl neturėjo reikšmės tai, kad eski- 
mų kalba temokėjau tik keletą iškraipytų daiktavardžių, 
o supratau dar mažiau. Mudu negalėjom kalbėtis. Bet to 
nė nereikėjo. Ir nors šio žygio dienomis pasitaikydavo, 
kad pokalbis būtų suteikes man įdomumo, dabar pokal- 
bis su Ana tebūtų suteikęs buitišką išraišką tokioms min- 
tims, kurios ištartos nepasidaro aiškesnės. Yra dalykų, 
kurie nieko nepelno iš to, kad apie juos kalbama. 

Tai liečia ir kalnus, dangų, ledynus, jūrą. Ir dieną 
bei naktį. ,Rami kaip naktis, gili kaip jūra“; „šaltas kaip 
ledas"; „platus kaip dangus“, — visi šie žmogaus aplinkos 
elementai yra ir minties, emocijų, kalbos elementai. Kal- 
bą savo aukščiausioje pakopoje, jau virtusią menu — me- 
tafora ir simboliu, ritmu ir sąskambiu, nuotaikos išraiš- 
ka,— žmogus semiasi iš savo aplinkos. Ką galima buvo 
pasakyti šalia sėdinčiai Anai? Ar aš galiu atskleisti jai 
naujas grožybes tame pasauly, kuris man buvo svetimas, 
jai savas nuo pat lopšio? Ką aš būčiau galėjęs jausti, ko 
bent iš dalies ji jau nebūtų patyrusi? Ką aš galėjau ži- 
noti iš to, ką galima žinoti apie pačią esmę, kurios nič- 
niekas nežino? Mudu negalėjom kalbėtis, bet mudviem 
buvo gera. Ir tik labai nenoriai paklausėm savo tuščių 
pilvų urzgesio ir ėmėm rūpintis pietumis. 

Virta ruoniena! Sėdėjom, pasistatę vidury puodą, ir 
pirštais graibėm mėsos gabalus. Įsikandame už galo ir, 
viena ranka pakėlę gabalą, atpjauname palei lūpas. Aš 
įsipjoviau į nosį, ir Ana susikrimto; aš pradėjau juoktis, 
Ana irgi. Kai prisivalgėme, užvožėme ant puodo dangtį 
ir nušluostėme į žolę peilius. Šitaip atlikę visus ūkinius 
darbus, išsitiesėm saulėkaitoje lyg sotūs šunys. Įsmeigėme 
akis į rausvą horizontą ir galvojome, koks gilus dangus. 
Nuo saulės užsimerkėme, ir permatomas raudonis vokuo- 
se teikė dar negimusio kūdikio ramybę ir gerumą. Už- 
migome. 

Krüpteléjes pabudau, atsisédau ir markstydamasis ap- 
žvelgiau pilką bespalvį pasaulį. Ka? Aš čia sau guliu, o 
darbas stovi vietoje! Dar apsvaigęs nuo miego, svyrinė- 
damas atsistojau, pasiėmiau tapybos reikmenis. Ana su- 
judėjo. Pažvelgė į mane pro primerktas blakstienas ir 
nusišypsojo. Paskui įsitaisė patogiau ir tuoj pat vėl už- 
migo. Aš nuėjau. Prakeikta darbštuolio sąžinė! 

Po trijų valandų atsitraukęs apžiūrinėjau savo pa- 
veikslą ir supratau, kad nutapiau dangų, beveik panašų 
į orą, kalną, beveik panašų į uolieną, jūrą, beveik pana- 
šią į vandenį, žodžiu, dvi plokštumas padariau panašias 
į tris, o spalvas priverčiau bent apytikriai atspindėti 
šviesą. Ir pagalvojau: „Bent jau nutapiau gerą paveiks- 
la." Sudéjes šį karta dėžėn drauge su teptukais ir dažais 
savo sąžinę, nubégau prie Anos, kurią jau pusvalandį 
atšlaitėje mačiau uoliai verčiant mėlynes į kūną ir krau- 
ją. Ji nusišypsojo man raudona burna ir parodė raudonas 
rankas, nudažytas kruvina uogų spalva; parodė rankas 
ir tai, ką tos rankos padarė — puse galono talpos kibi- 
rėlio uogų. Ėmėme ganytis kartu, Ana nuosekliai ėjo nuo 
vieno krūmelio prie kito, aš lyg per varžybas puldinėjau 
prie išvaizdesnių uogų. Kai pririnkdavau saują itin di- 
delių, atiduodavo suvalgyti Anai, o ji, pririnkusi saują 
didesnių, suvalgydavo pati. Gal ji manė, kad aš nemėgs- 
tu didžiųjų, todėl atiduodu. 

Kai vakare sėdom vakarieniauti ir vėl pirštais grai- 
bėm iš puodo ruonieną, viskas buvo kitaip. Ana, maty- 
dama, kad geresnius gabalus palieku jai, padarė gana 
logišką išvadą, kad aš neatskiriu, kurie gabalai geresni. 
Ji rinko pačius geriausius ir davė man,— kad paragau- 
čiau ir pats išmokčiau valgyti. 

Sutemo, ėmė pūsti aštrus rytų vėjas, prapliupo lyti. 

— Kur vyrai? — paklausiau. 

— Jie šiandien negrįš, — atsakė Ana, imdama iš puodo 
mėsos gabalą. 

Ji tikriausiai skaitė mano mintis arba girdėjo plakant 
mano širdį. Pažvelgė į mane ir nusijuokė. 

Ana valgė, kol pabaigė puodą. Nereikia skubėti, Ana, 
visa naktis mūsų. Sumetęs laužan likusius krūmelius ir 
įpūtęs ugnį, nubėgau šviesoje paieškoti dar kuro. „„At- 

Svesim",— pamaniau ir, numetes didelį glėbį krūmokšnių, 
kad būtų po ranka, dar pakurstęs laužą, atsigręžiau į Aną. 
Mano akys piktoje laužo liepsnoje tikriausiai degė ir ki- 
birkščiavo, išduodamos visas mano mintis. Pažiūrėjau į 
Aną. O dieve! 

— Ana! — sušukau.— Kas yra? 

Pašokau ir atsiklaupiau prie jos. 

— Ana! Pažiūrėk į mane! 

Ji nuleido galvą, stvarstėsi už pilvo, dejavo. 

— Oi, oi! 

Ji lingavo iš skausmo, pakėlė sopulinga, kančios ku- 
piną veidą. Dieve! Tai vargšelė. Jai skauda pilvą. 

Kuo švelniau pakėliau ją ir dejuojančią nuvedžiau į 
palapinę. Uždegiau žvakę ir paklojau guolį. Apklosčiau, 
apkamšiau. Ji gulėjo susirietusi iš skausmo, dejavo ir 
tyliai verkšnojo. Užpūčiau žvakę ir atsiguliau šalia. Ne- 
peržvelgiama tamsa, tylus lietaus barbenimas į palapinės 
stogą ir Anos verkšnojimas. Mūsų meilės naktis! Kad tik 
greičiau išauštų! 

Paryčiu Anos skausmai padidėjo. Ką daryti? Atsikė- 
liau, uždegiau žvakę. Mes turėjom puodą, kavinuką, ki- 
birėlį uogoms ir kvortinį butelį. Kibirėlis skylėtas, iš jo 
menka nauda. Butelyje žibalas. Paėmiau puodą, apgrai- 
bom nuslinkau pakrantėn ir prisėmiau vandens. Sugrįžęs 
uždegiau primusą ir pastačiau puodą. Žibalą išpyliau į 
kavinuką. Kai vanduo užkaito, per popierinį piltuvėlį 
pripyliau butelį. Tada užkimšau, suvyniojau į marškinius 
ir atsargiai uždėjau ant skaudančio Anos pilvo. Kai pa- 
budau, buvo visai šviesu. Butelis padėjo. 

Ana tikrai sirgo, tai buvo matyti ir dieną. Ji nebuvo 
iš tvirtųjų, net kiek moteriškesnė už kitas grenlandes, 
ir nuo skausmo sulyso, išbalo, nusiminė. Be to, jai trūko 
moralinės stiprybės slėpti savo kančią, o gal noro. Visą 
rytą kamšiau ją ir stengiausi išblaškyti verksmingą nuo- 
taiką, galiausiai subariau. Ne dėl to, kad būčiau netekęs 
kantrybės, o daugiau norėdamas, kad ji suimtų save į 
rankas. Subariau ir, susirinkęs tapybos reikmenis, išėjau. 

Kai po keleto valandų grįžau, radau Aną sėdinčią pa- 
tale, gerokai žvalesnę, žiūrinėjančią iliustruotus danų žur- 
nalus, kuriuos buvo pasiėmusi kelionėn. Ji liūdnai nusi- 

šypsojo man ir su reikšmingu paslaptingumu užkišo už 
nugaros žurnalą, kurį žiūrėjo man įeinant. Įsijungęs į 
jos mažą žaidimą, nežinia, koks jis buvo, aš irgi atsisė- 
dau ir, pasiryžęs prisikasti prie paslėptojo, ėmiau vieną 
po kito vartyti kitus žurnalus. Ten buvo Kopenhagos, ka- 
raliaus ir karalienės, Gretos Garbo nuotraukos, automobi- 
liai ir lėktuvai, kareiviai, patrankos ir tankai (dievas Ži- 
no, ką apie juos galvojo Ana!), žodžiu, tolimo pasaulio 
daiktai ir žmonės. Aš žiūrinėjau visa tai, gal net per il- 
gai. Pagaliau Ana lyg nemačiom išsitraukė paslėptąjį 
žurnalą, truputį praskleidė ir dirstelėjo. Aš baisiausiai 
susidomėjau. 

— Ana, parodyk ir man. 

Ji užverčia žurnalą ir prispaudžia prie krūtinės. 

— Parodyk, Ana,— spiriuosi aš ir švelniai traukiu iš 
jos Žurnalą. 

Atverčiu. Šį kartą ne Greta Garbo ir ne karalius. Tai 
aš! Nuotrauka, kurią jai daviau ir kurią ji dabar atsinešė 
čia. 

Ana vėl nuleidžia galvą, verkia. Ir drauge juokiasi. 

Toli įlankoje pasirodė tamsus taškelis; tai grįžtančių 
žvejų valtis. Per valandą ji lėtai priartėjo, pagaliau din- 
go už pakrantės skardžio. Ir kai ketvertas vyrų su sun- 
kiais nešuliais atklampojo per pelkę, juos jau sveikino 
mano ūžiantis laužas. Vyrai nešė po sunkų maišą. Susto- 
jo visi eilėn, numetė nešulius, su palengvėjimu atsitiesė 
ir nusišypsojo. Paskui vėl visi drauge pasilenkė, suėmė 
maišus už kampų ir pažėrė žibančias žuvis. Johanas nu- 
ėjo tiesiai prie Anos, ir kol toji meili porelė burkavo, 
mes suskatome ruošti pietus. Supjaustėme vieną žuvį ga- 
balais, kad tilptų į puodą, pridėjom sklidiną ir užpylėm 
jūros vandeniu, pakurstėm laužą ir, pakabinę puodą, 
ėmėm užkandžiauti žalios žuvies griežinėliais. Greitai 
vanduo užvirė, žuvis netrukus buvo gatava. Susikibę ran- 
komis, iš palapinės išėjo Ana su Johanu — galima sėsti 
valgyti. 

Prie laužo buvo atnešti du plokšti akmenys. Ant vie- 
no akmens iš puodo padedami keli rinktiniai gabalai, 
likusieji išverčiami ant kito akmens. Man, atrodo, reikės 
valgyti vienam. Ir padėkojau likimui. Mat vos tik di- 

džioji krūva buvo papilta, eskimai puolė prie jos lyg 
išalkusių šunų ruja. Po kokios minutės baisaus rijimo, 
čiulpimo ir kaulų spjaudymo jų akmuo liko švarus. Jie 
sėdi, laižydami skaniai taukuotas rankas bei lūpas ir ste- 
bi, kaip darbuojuosi aš. Sutvarkę antrą puodą, paskui ir 
trečią, mes tariame, kad prisivalgėm. Vyrai pavargę, tam- 
su ir šalta. Einame gulti. 

Netvirta, kreiva palapinė iš miltų maišų pastatyta su 
neįtikimu abejingumu tam, kas po apačia. Vieta pasitai- 
kė gana lygi, bet mūsų sausa pakilumėlė buvo iš ledyni- 
nių riedulių, akmenys ne tik kur ne kur kyšojo, bet jų 
buvo pilna visur po kokio colio storumo minkšta velėna. 
Visos mano pastangos įsitaisyti bent kiek patogiau su 
Ana dabar nieko nereiškė, nes tame mažam plotely tu- 
rėjom tilpti šešiese. Pusę nakties aš tarytum klejojau, 
jog esu didžiulis neapsakomai jautrus padaras, kurio gal- 
va ir pečiai guli ant Uolinių kalnų, nugara — ant Siera 
Nevados, šlaunys — ant kranto gūbrio, o kojos — lijo 
lietus — Ramiajame vandenyne. Tad nenuostabu, kad aš, 
kaip ir kiekvienas miegantis žmogus, nesąmoningai ieš- 
kodamas patogesnės vietos, įsirangiau į Anos pūkinį guo- 
lj; o Ana, per miegus ieškodama erdvės, nustūmė Johaną 
į palapinės pakraštį po palašu, bet Johanas iš nuovargio 
toliau kuo ramiausiai miegojo. Nenuostabu ir tai, kad 
Martinas, Peteris ir Nilsas iš kitos pusės, ieškodami šilu- 
mos, prisispaudė prie manęs. Dieve mano! Mes turėjom 
susispausti. Manot, kad šitie vyrai atsigabeno ką pasi- 
kloti ir užsikloti? Beveik nieko. Vaikiškus pataliukus 
Anai ir miegamuosius maišus sau. Todėl platus lamos 
kailis, kurį turėjau pasiėmęs sau, buvo mūsų visų ant- 
klodė. Žvejai buvo labai pavargę, be abejo. Kad ir kaip 
utėlės — pasirodo, šiek tiek, nedaug, utėlių jie turėjo — 
stengėsi pažadinti savo šeimininkus, joms tai nepavyko. 
Tai rodė miegančiųjų knarkimas, ir dar koks! Nežinojau, 
neįsivaizdavau, kad žmogus gali kone dusti nuo knarki- 
mo ir likti gyvas. Tai bent triukšmo naktis. Lietus, vėjas, 
besiplakanti palapinė, bangų šniokštavimas į krantą, skili- 
nėjančių aisbergų dundesys, kai vėjas suvaro juos į krū- 
vas ant seklumų, pašėlęs niežtinčių vietų kasymasis, 
riaugéjimas nuo persivalgymo ir tas agoniškas knarki- 

mas lyg dūstant. Knarkimas prasideda aukštu nosiniu 
garsu, pažemėja iki gerklinio, stiprėja iki dusinančio pa- 
simėgavimo ir baigiasi kosulio spazmomis. Ir tai dedasi 
tamsoje, sausakimšoje palapinėje, nuo tamsos viskas pa- 
didėja, darosi baisu. 

Mudu gulėjome greta, vienas šalia kito ir nemiegojo- 
me; lyg vaikai iš pasakos, pasiklydę per audrą naktį už- 
burtame miške, mudu kiek galėdami glaudėmės vienas 
prie kito ir apsikabinome. Galų gale, matyt, vis dėlto 
užmigau. 

Kai kitą dieną paklausiau Aną: „Ar visi grenlandai 
miegodami taip bjauriai knarkia?" — ji atsakė: „Galbūt, 
bet jūs irgi miegojot.“ 

Penki vyrai, viena moteris, keturiasdešimt žuvų — už- 
teks dviem dienoms. Po poros dienų mes jau keliausim 
atgal, tad kam vargti ir gaudyti daugiau? Matyt, taip 
samprotavo grenlandai. Taip jie, be abejo, buvo nusi- 
teikę. Taigi — nors visas žygis buvo sumanytas prisigau- 
dyti žuvies žiemai — dabar žvejai ėmė valgyti tai, ką tu- 
rėjo sugavę, vaikščiojo po salą, rinko uogas ir miegojo. 
Aš piešiau, valgiau žuvį ir uogas, miegojau. Išskyrus po- 
rą linksmų valandų prieš miegą palapinėje, tai buvo vi- 
sas mūsų gyvenimas. Vakaras būdavo pagrindinis dienos 
įvykis. 

Palapinėje buvo drėgna, naktys šaltos. Nors aš, pas- 
kutinę minutę nusileidęs vyrų prašymams, vis dėlto įsi- 
dėjau primusą, bet apgavau juos, paėmęs labai mažai 
žibalo,— tas dienas norėjau pagyventi tikrai grenlandiš- 
kai. Tad kaip tikri grenlandai mes sudėjom savo kūnų 
šilumą į krūvą, glausdamiesi prie kits kito. Visi vyrai 
buvo Anai kuo dėmesingiausi, bet kai vakarais sėdėda- 
vom palapinėje, jos vieta būdavo tarp kitų dviejų ge- 
riausiųjų vietų. Tos dvi vietos būdavo skirtos Johanui 
ir man. O jeigu pasitaikydavo, kad laisva vieta būdavo 
tik vienoje Anos pusėje ir ten sėdėdavo Johanas, tai 
jis būtinai užleisdavo tą vietą man už nedidelį mokestį 
cigaretėmis. Johanas buvo ne iš tų žmonių, kurie pra- 
leidžia progą pasipelnyti. O kai jis pasiūlė man savo 
žmoną mainais už pypkę, tai tuo tik parodė, kiek mažai 

krikščionybė tepakeitė senas jo genties pažiūras. Jam 
patiko mano pypkė. 

— Už ją — pasakė jis — gali imti Aną ir gyventi su 
ja kalnuose kiek tau patiks. 

Gana pelningas pasiūlymas, bet kai aš atsisakiau, mo- 
tyvuodamas, kad šitą pypkę ypač vertinu, Johanas mane 
suprato. Pypkę už Aną? Būčiau davęs tuziną pypkių, jei 
būčiau turėjęs, bet tik ne šitą. Ir nors mudu nesusiderė- 
jom — aš siūliau aliuminį puodą ir dėžutę cigarečių, ne- 
sutikau duoti filmavimo kameros — iš derybų paaiškėjo 
štai kas: jei Aną įmanoma nupirkti, vogti jos nevalia. 

Šiaip ar taip, aš galėjau sėdėti šalia Anos. Daviau 
Johanui už tą privilegiją tuščią skardinę nuo pieno, mu- 
du apsikeitėm vietomis, prisitaikėm patogiau prie grindų 
topografijos, užsidegėme pypkes ir uždainavome. Jeigu 
prekyba žmonomis dievui atrodo nuodėmė, tai dievo au- 
sys atleido mums. Kaip nuostabiai, ritmingai ir harmo- 
ningai tie žmonės dainavo! Kaip gera, naktį skambant 
tokioms dainoms, galvoti apie brangakmenius, slypinčius 
tamsiose vandenyno olose, apie neregėtas gėles, apie pa- 
kalnutes prie samanotų akmenų. Pažvelk, dieve, žemyn, 
į Šiaurės pasaulį, gerai įsižiūrėk; tegu tavo dangiškos 
akys apsipranta su neperžvelgiama tamsa, su vėju ir lie- 
tum. Tamsa? Ne, pažiūrėk dar ton vieton, kur yra Gren- 
landija. Matai tą begalinį, nuolat besirangantį, virpantį 
šviesesnės tamsos siūlą? Bangų mūša? Ji ženklina kranto 
liniją. Už tos linijos, už visų jos vingių ir linkių galbūt 
tiktai tamsa — tai žemė. Ar ten gyvena žmonės? Ar apsk- 
ritai yra kokia gyvastis? Dar sykį gerai įsižiūrėk — štai 
ten tamsoj kažkas panašus į didžiulį pusiasalį, matai? Mes 
irgi žiūrėjom, mes, žmonės, žiūrėjom net prisimerkę, 
stengdamiesi pamatyti dievą. Bežvaigždėmis naktimis mes 
žiūrėjom į dangų, ieškodami vienintelio vilties spindulio, 
vienos žvaigždės. Žiūrėk ir tu. Kaip? Radai? Taip, ta švie- 
sa silpna, menkutė žvakės liepsnelė palapinėje. Naktis 
audrota, žvakė plevena nuo vėjo. Kokie garsai! Audra, 
bangų mūša griaudžia tūkstančiuose pakrantės mylių. 
Tai tavo paties balsas, dieve! Palenk savo ausį, kaip mes 
kartais lenkiam savąsias, norėdami išgirsti tavo ramų, 
tylų balsą. Palink prie palapinės ir jsiklausyk. Girdi dai- 

ną? Ji graži. Žodžiai tavo išlavintoms europiečio ausims 
atrodo keisti, bet melodiją tu žinai. Tau ji miela, dieve. 
Tau ji šiame nelytėtam krašte yra mielesnė negu švento 
Petro ir Povilo bažnyčių chorai. Ka? Tu verki, dieve? 
Taip, jie tikrai daug arčiau tavęs, negu patys mano. 

Tą naktį palapinė sugriuvo. Kažkas, matyt, vėjas, pra- 
sigavo po apačia, pakėlė ją ir nubloškė; mes likom gu- 
lėti lietuje. Visi gulėjo ir juokėsi iš tokio linksmo nuo- 
tykio, o aš įniršęs pašokau statyti palapinės iš naujo. 
Tada vyrai irgi sukilo. Bet jei ne aš, jie būtų nesivargi- 
nę — tik būtų kiečiau susiglaudę ir miegoję toliau. 

Ėjo naktys ir dienos. Ketvirtąją dieną viską susikro- 
vėm ir ilgai sėdėjom, turėjo atplaukti kateris. Paskui su- 
gulėm ir užmigom. Išaušo, o katerio nėra. Ir visą tą dieną 
nepasirodė. Tas truputis kavos, kur atsigabenom, baigėsi, 
valgėm žuvį. Lašišų nebebuvo, tad vyrai ėmėsi fiordo pa- 
krantėje gaudyti menkes. Mitome vien virta žuvimi. Visą 
laiką lijo, mūsų palapinė, drabužiai ir batai peršlapo ir 
nedziuvo. Naktį būdavo geriau, mes susispausdavom ir 
miegodavom. 

Atėjo septintoji naktis. Kelinta valanda? Niekas ne- 
žino. Tamsu, ramu, smulkus lietus barbena į palapinę, 
krantan šliūkščioja bangos, knarkia vyrai ir plaka dvi 
širdys. „Tuk, tuk, tuk“ tvaksi jos. „Tuk, tuk, tuk, puk, 
puk, puk, puk". Ana atsisėda. 

— Ts-s! Klausykit! 

Užgoždamas visus kitus garsus, mūsų ausis pasiekia 
katerio variklio tuksenimas. 

Grenlandijos gydytojo periodiški apsilankymai gyven- 
vietėse retai sutampa su tais momentais, kai jis labiau- 
siai reikalingas; kitaip ir neįmanoma. Jis gali tik patik- 
rinti žmonių sveikatą, palikti naują vaistų atsargą vieti- 
nei akušerei, palinkėti visiems geros kloties ir atsisveikinti. 
Va taip netikėtai, vėlų audrotą rudenį gydytojas apsi- 
lankė Igdlorsuite. 

— Kaip gerai, kad atplaukét,— pasakė žmonės gydy- 
tojui.— Umivike yra penki eskimai ir Kinte. Jų valtis 
sugedusi stovi prieplaukoj, ir jie neturi kuo grįžti. 

Gydytojo kateris ir pargabeno mus namo. 

Valgėme gydytojo dosniai atsiųstą maistą: duoną, mė- 
są, gėrėme karštą kavą. Kai galop net Johanas iki soties 
privalgė ir atsigėrė, nusiunčiau juos visus, padaręs iš- 
imtį tik Anai ir Johanui, į galą prie variklio, kad ten, 
kaip nors susimetę krūvon, apsigintų nuo lietaus. Bet ir 
kajutėje nesijautėm itin patogiai, mat drabužiai buvo 
šlapi. Ana atsigulė ant skrynios, aš apklosčiau ją savo 
antklode; pats neužsiklojęs atsiguliau ant kitos, o Joha- 
nas atsisėdo prie Anos kojų. Br-r-r! Šalta. Taip pagalvojau 
aš; Johanas, atrodo, netrukus irgi taip pagalvojo. Netru- 
kus jis pastūmė Aną prie sienos ir, atsigulęs šalia, apsi- 
kamšė mano antklode. Mano antklode!.. Su mano... — ne, 
pypkė liko pas mane — su savo žmona. Jo apsukrumas 
sunervino mane. Jis émé knarkti, ir tai buvo paskutinis 
lašas. 

Kajutėje ant lentynos gulėjo du gydytojo cigarai. Aš 
atsistojau, paėmiau tuos cigarus, nuėjau prie to knar- 
kiančio meškino ir pažadinau. 

— Jeigu tu,— pasakiau, tardamas kuo aiškiausiai ir 
pasigelbédamas ženklais,— dabar atsikelsi, išeisi į deni, 
uždarysi duris ir būsi ten, kol grįšim į Igdlorsuitą, tai 
cigarai tavo. 

Jis sutiko. 

Salamina buvo ne iš tų, kurias patenkina kokie nors 
pasiaiškinimai. Nors tokiu kritišku metu, koks buvo mū- 
sų sugrįžimas, ji vis dėlto nusileido ir išklausė mano 
gražbylystes, bet jos triuškinanti skeptiška šypsena rodė, 
jog ji netiki mano pasiaiškinimais. 

— Imaka,— tarė ji (mūsiškai — galbūt), kai baigiau 
mikčioti. Ir viskas. Ji pasitiko mane ant kranto ir nusi- 
vedė namo. 

— Mane apniko vabaliukai, kurie kandZziojasi,— pa- 
sakiau.— Nelabai daug. 

Ji greitai susidorojo su jais. 

— Štai, — pasakė ji, baigusi darbą, — kas atsitinka, kai 
susidedi su tokiais žmonėmis. 

Tą vakarą, paguldžiusi vaikus, apklosčiusi mane gul- 
te ant grindų ir užgesinusi šviesą, ji atsiklaupė prie 
manęs. 

— Ka... — pradėjau aš, bet ji užspaudė man burną šla- 
piu rankšluosčiu. Paskui nušluostė juo mano lūpas ir pa- 
silenkusi pabučiavo: labanakt. 


X. BALTIEJI DELFINAI NM — — 


; UNKI žemų debesų marška ap- 
gaubė dangų. Šalta. Vėlyvas rugsėjis. Šiaurys smelkiasi 
kiaurai per drabužius, per kūną, eina iki kaulų. 

Minkštaprotis Tukajako sūnus stovi šalia drebėdamas, 
susigrūdęs rankas į kišenes, apstulbintas mano miklumo. 
Nagi lipk ant jos, Lukai! Atplėšk šitą lentą. O tu nejkai- 
nojamas Tukajakai, drėbk ant jos dažus. Ką? Šalta? Tada 
drožk namo ir atsinešk pirštines. Tik paskubėk, reikia 
dirbti. Šiandien baigsim. Aš priderinu ir įstatau dvejas 
sandėliuko duris, įdedu rūsio lango rėmą, apkamšau jį 
ir sandariai užkalu lentomis. Dabar greičiau čionai visą 
gendantį maistą. Kraukit viską... šitą... ir šitą į šiaudus. 
Gerai! Dabar į kiemą. Nukapokit kastuvais visą tą ledą 
nuo lentų. Sukraukit jas, padėkit pagalius. Sušluokit 
skiedras. Oho, kaip jas nešioja vėjas! Šiaurės vėjo sūku- 
riai. Baigta! Rugsėjo trisdešimta, šešta valanda. Tegu 
sau ateina žiema. 

Daug kam, visą dieną stebėjusiam šituos darbus, at- 
ėjo mintis, kad paruošti namus žiemai visai nebloga min- 
tis ir kad jie patys tai kurią dieną padarys. Kurią dieną? 
Amžinai gulės pievoje žydinti velėna, nesupjaustyta žie- 
mai, o namų sienose žiojės skylės. Pagaliau prispirti bū- 
tinybės, visada per vėlai, keletas sušalusių kaimo vyrų 

atplėšia nuo sušalusios žemės keletą luitų vėjo prapučia- 
moms skylėms užkimšti, ir šiems metams gana. 

Vis dėlto kaime ir be pjūklų žviegimo, plaktukų pyš- 
kesio ir darbo regimybės yra pakankamai sumišo bruz- 
desio, rodančio metų laikų kaitos dramą. Žmonės vis 
dėlto dirba. Kai kurie, per daug nesirūpindami būstu, 
tvarko ir remontuoja daiktus, kurių prireiks po dienos 
ar savaitės. Apačioje lygiame pakrantės plotely jie tie- 
sia ir lopo tinklaičius ir didelius tinklus iš virvelių su 
aštuonių colių akimis. Atrodo, kad spalis žada kažkokią 
nepaprastą žvejybą. 

Keista, kaip mažai mūsų vaizduotė domisi tuo pasau- 
liu, kuris glūdi po jūros paviršiumi, keista, kad vaizduo- 
tė plevena ir niekada neplaukia. Mintimis mes noriai 
pasineriam į stichiją, kurios apatiniuose sluoksniuose ne- 
gyvena žinduoliai, o viršutiniuose apskritai neįmanoma 
jokia gyvybė, bet retai net svajonėse įsivaizduojame, kad 
esame povandeniniam pasauly, kuriame gyvena mūsų 
gentainiai. Ir tuo laiku, kai poetai pakiliai gieda apie 
žemųjų stuburinių plunksnuočius ir puošia angelus spar- 
niukais, mūsų artimesnieji kraujo ir kūno giminaičiai, 
pavyzdžiui Delphinapterus leucas? — toks mielas, slidus 
ir (sprendžiant iš kvailo snukučio) simpatiškas, pats di- 
džiausias iš visų įmanomų mūsų giminaičių — gimsta, kaž- 
ko siekia, plaukioja visą savo gyvenimą ir pagaliau nu- 
miršta. Ir niekam jis neparūpsta. 

O jeigu ir parūptų, jei mes bent mintimis nusikeltu- 
me su juo į vandens stichiją, kuri yra jo pasaulis, jeigu 
pažvelgtume iš tų gelmių pro besikaitaliojančią vandens 
storybę aukštyn, pamatytume mėlyną dangų, saulę, mė- 
nulį, šiaurės pašvaistę, žvaigždes, jeigu mintimis pakiltu- 
me paviršiun pro apverstus ledkalnius, šituos stalaktitus, 
nukarusius iš dangaus, aštuonis kartus didesnius už tai, 
ką matome viršuje; jeigu, keldami putas, išsiveržtume 
akinančion dienos švieson ir akimirką pajustume karštus 
saulės spindulius, įkvėptume oro; jei galėtume pajusti 
visą tą pajautų gamą ir įsivaizduoti sau vieną dieną iš 
to, kas yra neprotingo delfino gyvenimas, tai tas gyve- 

nimas pasirodytų nejkandamas mūsų protui. Nenuostabu, 
kad delfinai atrodo kvaili. 

Gal delfino smegenys susitraukė lyg akies lėliukė, 
žiūrinti į šviesą, o kūnas padidėjo todėl, kad jis galėtų 
kasdien ištverti šitokį reginį. Kad galėtų ištverti visas 
to savo gyvenimo mįsles, jis privalo būti didžiulis. Įsi- 
vaizduokite, kaip rudenį apsiniaukia gelmės, kai jas už- 
kloja ledas, kai staiga stoja mirtina ramybė, įsivaizduoki- 
te tą grėsmę, kurią ledas kelia kiekvienam plaukiojan- 
čiam padarui, kvėpuojančiam mūsų oru. Ruoniai pasidaro 
kvėpavimo angas ir laiko nuolat jas atviras; delfinai šito 
negali. Jiems storas ledas tolygu mirčiai. Kartais šitie 
galiūnai, prispausti bėdos, susiburia kokioje plačioje pro- 
peršoje ir, iškišę galvas, kvėpuoja, nepaisydami sulėku- 
sių medžiotojų, kurie juos žudo. Tai rodo, kokia beviltiš- 
ka delfinų padėtis. 

Baltojo delfino, Delphinapterus leucas, migracija į pie- 
tus vyksta taip reguliariai ir tokiu nekintamu maršrutu, 
kad nebenuostabu, kas tuos gyvūnus ištinka. Taukų jis 
turi daug ir skanių, mėsa gera, oda sultinga. Žmogus ži- 
no delfino kelius, tepadeda jam dievas! 

Igdlorsuito vyrai tinklus nuleido spalio antrą. Jau tre- 
čią pasigirdo riksmai: ,,Katakak!" Delfinai pasirodė, vie- 
nas įkliuvo. 

Iš namų pasipylė žmonės. Visi. Jie bėga pakrante iki 
tos vietos, kur už keliolikos jardų valtelėje triūsia kele- 
tas vyrų. Rytas niūrus, pilkas, šaltis veriantis. Šalta vien 
tik žiūrėti į šitą darbą, nekalbant apie rankų kišimą į 
ledinį vandenį, kaip daro šitie vyrai. Lėtai, sieksnis po 
sieksnio, tinklas traukiamas iš vandens, perduodamas 
toliau. Vyrai dar labiau įsiręžia, ir nuo svorio valtis taip 
pakrypsta, kad vidun šliūkščioja nedidelės bangos. Išny- 
ra balti pelekai, ant uodegos užneriama virvė, užveržia- 
ma. Tinklas nuimamas nuo delfino ir vėl paleidžiamas. 
Atokvėpis pasitrinti sugrubusiems pirštams. Dabar prie 
irklų. Jie iriasi palei krantą iki Trolemano namų, ten 
valties priekis užslenka ant pakrantės smėlio. Minia kim- 
ba į valtį, išvelka ją ant kranto. Paskui visi, vyrai, mo- 
terys, vaikai, pakišę petį po virve, išvelka delfiną ant 
kranto, tempia toliau, kur... pokšt! Virvė trūksta, žmonės 

griūva krüvon. Sugriaudžia juokas... bet delfinas jau guli 
ant kranto. 

Ką tik atsikėlęs, iš namų ateina Trolemanas; jis išdi- 
džiai žingsniuoja, visas paskendęs savo kailiuose ir plunk- 
snose. 

— Na, na, na, na! — šaukia jis. — Kas čia dabar? Kas 
gi čia dabar? Matot, kaip aš dirbu, misteri Kentai? 

— Kaip jūs dirbat? — klausiu aš gana nustebęs, nes 
pats mažiausias vaikigalis čia prisidėjo daugiau už jį. 

— O kaipgi, misteri Kentai? Mano tinklas, mano del- 
finas. 

— Suprantu: tai jūsų artelė. 

Trolemanas sustoja, mat visą tą laiką jis išdidžiai vaikš- 
tinėjo kaip tikras vadas. 

— Artelė! — sušunka jis, nuoširdžiai nustebes.— Jo- 
kios artelės. Aš gaudau. Visą laiką gaudžiau. Ne, misteri 
Kentai, artelės nėra. Matot, misteri Kentai,— aiškina jis — 
kai būna artelė, su ja dalinamasi. Iš to nieko gero. Ne, 
ne. Aš pats dirbu. Na, taip, — priduria kiek priešiškai — 
aš leidžiu jiems padėti. Jiems tas patinka. Ne, misteri 
Kentai, ne ir dar kartą ne — jokios artelės. 

Tuo tarpu delfinas meistriškai išdorojamas, taukai ir 
mėsa sunešama ir sukraunama šeimininko sandėly, o 
oda — matakas — suryjama taip greit, kaip tesugeba tik 
pusšimtis burnų. Ir nors šitas reginys buvo panašus į 
skerdyklą, visi iki ausų išsitepliojo krauju, turiu iš 
karto pasakyti, kad baltojo delfino oda, virta ar žalia, 
yra vienas didžiausių skanėstų pasauly. Kaip vis dėlto 
nupasakoti mataką? Kietas? Išdirbtas jis naudojamas rim- 
bams ir pakinktams. Kai kramtai šviežią, jis beveik toks 
pat kietas kaip diržas ir stangrus kaip guma. Pakramtykit 
gumą ir suprasit, kokio skonio yra matakas: saldoko, 
kiek panašaus į arbūzo. Žinoma, tas palyginimas gal ne 
visai tinka, bet tarsim šitaip: nenusakomo salsvumo. Iš- 
virtas jis visai kitoks. Sriuboje, supjaustytas mažais ga- 
baliukais, jis kiek panašus į žaliąjį vėžlį. Jei suraižysi jį 
dryželiais, didumo sulig mažuoju piršteliu, ir pakepsi, jis 
dailiai susiraitys ir pasidarys kaip kietoka kepta austrė, 
tik skonis bus kiek kitoks, nors ne mažiau subtilus. Troš- 
kintas riebaluose, tiesiog išvirtas, o dar geriau virtas su 

ryžiais ir aštriu padažu, jauno delfino matakas yra toks 
švelnus, kad nereikia jokio peilio, ir toks skanus, kad 
padarytų amžiną garbę bet kokiam prancūzui virėjui. 
Bet išmanantieji žmonės sako, kad skaniausia šitaip: imi 
sušalusį, įsikandi, peiliu iš apačios atsirėži palei nosį ir 
ryji beveik nekramtęs. Kaip tik šitas nuostabus būdas ir 
buvo taikomas, kol Trolemanas nutraukė puotą ir nusi- 
nešė likusius odos gabalus. 

Kai visa, kas galėjo dominti žmones, buvo nunešta, 
atėjo eilė šunims, kurie iki tol rimbais buvo prilaikomi 
atokiau. Šunys puolė, pasigirdo baisus šimto gerklių urz- 
gimas. Dviem eilėm jie brukosi prie delfino liekanų, tam- 
pė žarnas, maudėsi kraujo klanuose. Delfinas pasitraukė 
iš scenos. 

Mano tinklas — aš, be abejo, ketinau nuleisti tinklą, 
pasirūpinti matako, mėsos žmonėms ir šunims, praturtėti 
(grandioziniai planai) — dar buvo nenumegztas. Gaudy- 
mo sezonas atėjo anksčiau, negu supratau jo reikšmę 
mūsų kaimo gyvenimui ir kad aš taip pat galiu gaudyti 
delfinus. Ne, aš neketinau kaip Trolemanas imtis to da- 
lyko vienas. Delfinų gaudymas šiaip yra laikomas kolek- 
tyvine pramoga. Tik dėl to man jis ir patiko. Visų pirma 
aš buvau — kaip ir privalo būti kiekvienas, studijuojantis ` 
žmonių padermę — žmonių gaudytojas. Taigi ir pradėsim 
pasakojimą nuo žmonių, kuriuos pagavau, nuo mano ar- 
telės. l 

Pašalinis žmogus, patekęs savo reikalais užsiėmusion 
bendruomenėn, negali tikėtis, kad gaus pasisamdyti ge- 
riausius darbininkus. Todėl buvau maloniai nustebęs, kai 
radau Igdlorsuite (tokiu momentu, kai man reikėjo žmo- 
niu ir kai mažiausiai galėjau tikėtis jų rasti) tokį žymų 
žmogų kaip mano artimiausias kaimynas Abrahamas Ab- 
rahamsenas. Tai buvo doras, garbingas ir darbštus „vyras, 
geras medžiotojas, iš tų žmonių, kurie eina savo keliu 
ir nesikiša į kitų reikalus. Aš iš pirmo žvilgsnio juo pasi- 
klioviau ir padariau jį savo kompanionu. O ką jis pa- 
samdys, vieną ar du žmones, ir kiek jiems mokės iš savo 
pusės — buvo jo reikalas; išlaidas tinklui ir kitiems reik- 
menims prisiėmiau aš. Viskas atrodė labai paprasta. Vis 
dėlto kiek sutrikau, sužinojęs, kad Abrahamo surinkta 

artelė — ne vienas ir ne du žmonės, o trys, ir visi tokių 
charakterių, kad sudėjus jų neigiamybes krūvon, kiek- 
vieno vertė atskirai ne padidėja, o sumažėja. Lukas, ma- 
no patikėtinio sūnus, geroje draugijoje — kartu su tė- 
vu — galėjo būti visai naudingas. Bet ką reiškia jų ne 
itin karštas troškimas dirbti — sakykim, jie jo turi — prieš 
įgimtą, įsišaknijusį, išpuoselėtą ir subrandintą profesiona- 
lų tingumą, įkūnytą Jorne ir Joase; negana to, pirmasis 
dar buvo minkštaprotis. Kertu lažybų, kad ne Abrahamas 
juos pasirinko, o jie jį. Jie užuodė jaukias lovas ir susi- 
rengė jose pamiegoti. O artelės pasiūlymas statyti tinklą 
už penketo mylių Ingijoje, iš pradžių mane nudžiuginęs 
kaip didelio uolumo ženklas, iš tikrųjų tebuvo tos mielos 
porelės suktas planas įkurti stovyklą tokioje vietoje, kur 
niekas netrukdytų atostogauti. Tačiau net toks suintere- 
suotumas negalėjo jiems pagelbėti prieš Izaoko rūstį. Be- 
je, kas tas Izaokas? 

Izaoko Zejebo šeima buvo susijusi giminystės ryšiais 
su gausia ir galinga Nilsenų dinastija Igdlorsuite. Pats 
Izaokas, dėl senatvės aktyviau nebežūklaujantis, garsėjo 
kaip narsus (tai ypač keista, turint galvoje jo mažą ūgį), 
protingas bei doras žmogus. Tai galėjo patvirtinti ir jo 
sūnų sumanumas bei pagarba tėvui. Jo suaugę sūnūs 
buvo Abrahamas, Johanas ir Martinas. Vyresnysis — Ab- 
rahamas — visų gerbiamas, doras, darbštus ir sumanus, 
už visas tas savybes buvo išrinktas kaimo seniūnu. Veik- 
dami išvien ir vadovaujami Izaoko, Zejebai buvo nuo 
seno užvaldę šiaurrytinį Ubekento salos galą, vadinamą 
Ingija, kaip nuosavą deliinų gaudymo bazę, turėjo ten 
pasistatę du velėninius namelius, kuriuose sezono metu 
gyvendavo. Tai buvo tolregiškai sumanyta. Ingija nuo 
Igdlorsuito buvo gana toli, o sausuma jon patekti būda- 
vo įmanoma nebent per patį atoslūgį, todėl Zejebai tapo 
vieninteliais valdovais vienoje iš strateginių pozicijų del- 
finų kelyje ir jautėsi visos šiaurinės pakrantės savinin- 
kais. Dėl to mūsų artelė ir susidūrė su jais. Taigi Izaokas 
uždraudė mums gaudyti Ingijoje. 

Taip bent supratau iš savo margaplunksnės artelės 
pasakojimo, kai jie visi supuolė pas mane namo aiškiai 
sunerimę ir, manding, mažumą išsigandę. 

— Kodél negalima? — paklausiau.— Kaip jis mums 
uzdraus? 

— Jis sako,— pradėjo aiškinti Abrahamas,— kad jūs, 
kaip amerikietis, neturite teisės žvejoti Grenlandijoje. 

Pagalvojau, kad Izaokas Zejebas sako teisybę. 

Suprantama, šis aiškinimas grynai akademinis, jis ne- 
nukreiptas prieš grėsmę, jog aš savo tinklais išgaudysiu 
delfinus, jis nukreiptas ne prieš mane asmeniškai, o 
prieš mus, t. y. žvejus, besiveržiančius į Ingiją. Tiesiog 
senasis Izaokas nori vienas valdyti visą šiaurinę pakran- 
tę, visa jo argumentacija išgalvota, o pats Izaokas — se- 
nas savanaudis nelabasis, ginantis savo išimtines teises 
ne blogiau už kokį šaunų akcinės bendrovės juriskon- 
sultą; visa tai buvo aišku. Atrodo, vienu ėjimu gavom ir 
šachą, ir matą. 

— Abrahamai,— tariau aš,— jei tinklas priklausytų 
jums, būtų jūsų nuosavas, ar jūs statytumėt jį Ingijoje? 

— Taip, — atsakė Abrahamas. 

— Tada tinklas jūsų, — pasakiau aš.— Jūs tik turėsit 
išmokėti man už jį po pusę laimikio. 

Visi nukreipė akis į Abrahamą, šis stovėjo ir mąstė. 

— Ne, — atsakė jis, — aš Igdlorsuite esu naujokas ir ne- 
noriu veltis į bėdą. 

Anksčiau aš neturėjau ketinimų eiti į Ingiją, bet da- 
bar niekas nebūtų sustabdęs manęs. 

— Ruoškitės, einam,— pasakiau.— Tinklas jūsų. Aš 
atsakau už tai, ką mes darome.— Sukurstęs savyje tikrą 
kovos įniršį, išstūmiau savo leisgyvę artelę pro duris 
ruoštis žvejybai. 

Įsiutęs užmiršau visą sveiką protą. Kai po valandos 
tą spalio penkioliktąją susėdome plaukti, purvinoje, kiau- 
roje, senoje valtyje buvo sukrauta tiek puikaus dar ne- 
naudoto inventoriaus, kad būtų padaręs garbę ir rinktinei 
parduotuvės vitrinai. O balta naujutėlė palapinė, o ži- 
bantys puodai, o auksinis primusas! Dieve, kokį išniekini- 
mą patirs tie daiktai! Kava, cukrus, džiūvėsiai, pemika- 
nas skardinėse, ryžiai — kiek maisto! Aš nieko negailėsiu 
savo šauniesiems vyrams. Plaukiam! 

Irti grenlandišką valtį — nejuokai. Plokščiadugnės val- 
ties ir umiako? hibridas, padarytas anaiptol ne jūreivių 
ir ne dailidžių — nestabilus, griozdiškas, prisisunkęs van- 
dens. Dilės irklams? Vienoj pusėj surūdijęs kaištis, ki- 
toj — virvagalis, sulinkęs metalo gabalas, tabaluojantis 
išsimalusioje skylėje. Irklai? Jaunos pušelės su pririštomis 
„Misisipės“ garlaivio mentimis. Nei žaidimas, nei dar- 
bas. Smarkiau irtis neįmanoma, pats mėginau. 

— Pirmyn, vyrai, viens, du! — surikau ir griuvau ant 
nugaros, mat lūžo mano pušelė. Nusijuokéme, paskui su- 
raištėme irklą. Jis atrodė, kaip sakoma, lopas ant lopo, o 
kelnių nė kvapo. 

Buvo maloni ankstyvos žiemos diena, nešalta dirban- 
čiam, bet gana žvarbi žiopsančiam. Irklai buvo trys, tad 
šalome iš eilės. Galop po pustrečios valandos netvarkingo 
irklavimo apiplaukėm Ingijos kyšulį ir iš šešėlio išnirome 
į vėlyvos popietės saulę. Čia, netoli uolėto kyšulio, sto- 
vėjo Zejebų tvirtovė. Ištemptas aukštai ant kranto, gu- 
lėjo jų umiakas, stovėjo dvi žeminės, o iš dviejų kami- 
nų kilo dūmai (ne mums). Mes nusiyrėme toliau. Su mo- 
terimis ir vaikais, išėjusiais pasižiūrėti, nesisveikinome, 
jie mūsų irgi nesveikino. 

Kokią valandą ar ilgiau yrėmės palei šiaurinę pakran- 
tę — daugelio mylių smėlio arba žvyro juostą. Nesusto- 
dami praplaukėme tris Zejebų tinklus, pagaliau netoli tos 
vietos, kur paplūdimys baigėsi kyšuliu, išmatavome gy- 
li — keturi jūros sieksniai — ir pasukome į krantą. Kilo 
stiprus šiaurės vėjas, iš Bafino įlankos pradėjo ristis ban- 
gos, tad nuo mūšos gerokai sušlapome. 

Tą dieną artelė dirbo kaip reikiant — vertė šaltis. Iš- 
tiesėme tinklą ant smėlio, pririsome penkias plūdes iš 
ruonio odos, o kampe — didelį plūdurą iš visos ruone- 
nos. Inkarams paėmėm du didelius akmenis ir aprišom 
juos viela. Pasvarams prisirinkom kumščio didumo ak- 
menų, užnarstėm ant jų kilpas ir pririšom prie tinklo. 
Viskas paruošta? Statyti tinklą! 


$ Umiak (eskim.) — didelė valtis gabenti kroviniams ir banginių 
medžioklei. 

Véjas ir bangos vis kilo, buvo potvynio metas. Kad 
ir kaip stengėmės, niekaip negaléjom išlaikyti valties, at- 
suktos nosimi į jūrą, o kai pagaliau viską susikrovėm, 
nepajėgėm nutempti jos į vandenį. Per pusvalandį viską 
supainiojom. Galop atrišom viską, ką buvom pririšę, po 
vieną įvilkom vandenin inkarinius akmenis ir pririšom 
prie jų plūdurus, paskui, jau statydami tinklą, vėl pri- 
raišiojom pasvarus. Taigi darbą vis dėlto atlikom, ir ne- 
blogai. Tada išvilkom negrabiąją valtį toli ant Zvyringo 
skardžio, užkėlėm ant akmenų krūvos, pririšom ir, užsi- 
vertę visą mantą, patraukėm kurti stovyklos. Nežinau, 
kaip būtume nunešę iki vietos visą savo turtą, jeigu iš 
„priešo“ tvirtovės Ingijoje pačiu laiku nebūtų atėję du 
jaunuoliai; vienas iš jų, Jozefas, trykšdamas jėga ir no- 
rėdamas mums pademonstruoti, koks jis vyras, užsikėlė 
ant pečių suaugusio vyro naštą ir nuėjo su ja. Ir jeigu 
ne Jornas, kuris beveik nieko nenešė, tik greit nukūrė į 
priekį, mes vargiai būtume be poilsio nuėję iki Ingijos. 
Pagalvojau, kad jis žino gerą stovyklavietę ir mus ten 
veda. Taip ir buvo: jis atvedė prie sandaraus ir kuru 
aprūpinto namelio, kuris už dvi kronas parai būdavo 
nuomojamas keliautojams. Ten Jornas ir laukė mūsų. O 
kai aš neleidau jame įsikurti, mano artelė tiesiog ap- 
stulbo. 

Nuotykis palengva neteko karinio šaunumo. Ne tik 
kad buvom beįsikurią stovyklą prie pat priešo vartų, bet 
ir tas priešas neatrodė nusiteikęs kovai. Tik paklausykit: 
nuėjus pusę kelio iki Ingijos, kai svoris ir nepatogūs ne- 
šuliai buvo bepriveikią mus, pustomo sniego ir smėlio 
pusiau apakintomis akimis išvydome artinantis penkis 
vyrus, penkis Zejebus. „,Prasideda“,— pagalvojau. Kai su- 
sitikome, aš įsmeigiau rūstų žvilgsnį pirmyn ir, netaręs 
nė žodelyčio, nuėjau. Ir ką gi! Vyrai apsisuka, pasiveja 
mane ir, kuo maloniausiai pasisveikine, siülyte siūlosi 
perimti mano nešulį. Padėtis beviltiška. Bijodamas, kad 
Zejebai galutinai visko nesugadintų, pasiūlę apsigyventi 
pas juos, liepiau tuoj pat statyti palapinę. Padedami Ze- 
jebų klano, tai padarėme greit ir nedailiai. 

Abrahamas Zejebas buvo kresnas, plačiapetis, didelės 
krūtinės. Juodbruvas, juodais antakiais ir juodais ant 

kaktos užkritusiais karčiais. Veido bruožai niūrūs, lūpos 
Igdlorsuito Nilsenų, kaip Burbonų. Žodžiu — rūstus. Jis 
įėjo, pririšo palapinės durų raištį ir atsisukęs maloniai 
nusišypsojo. Rūstus? Jo veidas švietė nuo šilumos ir drau- 
giškumo. Abrahamas atsisėdo, pasivaišino tuo, ką galė- 
jom pasiūlyti, — džiūvėsiais su sviestu, kava. Maistas jam, 
kaip ir mums visiems, patiko. Jis kiek pasėdėjo su mu- 
mis iš mandagumo, paskui išėjo. Po valandos sugrįžo ir 
atnešė mums visiems dovanų didelį gabalą matako. Nuo 
to laiko tarp priešiškų artelių įsiviešpatavo didelė drau- 
gystė. Palapinės skvernas nuolat kilnojosi, nuolat ėjo 
draugingi lankytojai. Kad ir kiek deginom mažą primusą, 
palapinėje buvo šalta. Pagaliau sušilę iš vidaus ir pasi- 
sotinę pemikanu bei ragu iš matako su ryžiais, mes su- 
stūmėme į krūvą savo guolius ir sugulėme miegoti. 

Naktis buvo žvarbi ir audringa; mūsų palapinės plaz- 
denimui pritarė nuolatos griaudžianti jūra, kuri per visą 
šiaurinę pakrantę ginė dideles bangas. Aš gulėjau tarp 
Abrahamo (ne Zejebo) ir Jorno, o Lukas ir liūdnasis Joa- 
sas iš kraštų. Abrahamas buvo pasiėmęs tarytum didžiu- 
lę pagalvę dviejų pėdų iš keturių, Lukas — tikrą mieg- 
maišį iš šunų kailių; aš turėjau nebaigtą siūti miegmaišį 
iš elnenų, lamos kailį prisidurti kur trūks ir vilnonį pončą 
pasikloti. Kiti du neturėjo nieko. Jiems atidaviau pončą, 
jiedu susivyniojo į jį ir apsikabino. Lamos kailiu apsiklo- 
jome mudu su Abrahamu. Taip ir miegojome tas naktis 
Ingijoje. Aš jau minėjau garsus: vėją, palapinės plaki- 
mąsi, jūros dundesį. Bet visa tai negalėjo užgožti baisaus 
Jorno murmėjimo ir inkštimo. Kas tai per nelaiminga ar 
kankinama siela, kad žmogus turi per miegus inkšti! Be 
abejo, jam buvo šalta; jis taip per miegus spardėsi ir 
mosikavo rankomis, kad gindamasis galiausiai turėjau jį 
apkumščiuoti. O Abrahamas nepabusdavo. Degančios žva- 
kės šviesoje su megzta vilnone kepure, užtraukta iki akių, 
su anorako gobtuvu, dengiančiu smakrą, jis atrodė pa- 
našus į bronzinę gero, kilnaus riterio statulą, kurio siela 
jau ilsisi. O kai rytą pilka šviesa prasismelkė į palapinę, 
Abrahamo viduje nebebuvo. Jis tyliai išėjo patikrinti 
tinklo. 

Visi tinklai buvo pavojuje. Audra tebesiautéjo. Dar- 
bas, kurį teko įdėti, kol išgelbėjom tinklus nuo ledo, pa- 
rodė man, kaip rizikavau, čionai įdėdamas kapitalą. Bet 
kai atsikėlė Jornas ir Joasas, tas darbas jau buvo už- 
baigtas. 

Vėjas nesiliaudamas pūtė visą rytojaus dieną ir naktį. 
Veikti neturėjome ko, nebent retsykiais nusileisti pa- 
krantėn; šiaip sėdėdavome palapinėje, sėdėdavome, ger- 
davome kavą, virdavomės valgyti, vėl sėdėdavome, 
rūkydavome, priiminėdavome svečius, kviesdami į palapi- 
nę, kur jie stovėdavo, žiūrėdavo ir rükydavo mūsų ci- 
garetes. Kartais šokdavome laukan tvirčiau akmenimis 
prispausti palapinės kraštų prie žemės. Dieną palapinė 
būdavo šaltas ir nelinksmas prieglobstis, o vakare, žva- 
kės šviesoje, ji pasidarydavo panaši į šiltą žėruojančią 
visatos širdį. Ji skatino mus tinginiauti, mėgautis tabaku 
ir vienas kito draugija. 

Taigi antrą vakarą, kai sėdėjome palapinėje su savo 
draugais Zejebais ir Ana — ji irgi čia buvo — visi jau- 
kiai susiglaudę, palapinės anga užsegiota, jaunasis Lukas 
pradėjo pasakoti: 

— Štai, — tarė jis, — istorija apie Dalagę. 


XI. DALAGĖ 


buvo taip. 

Sykį diio vieno karaliaus duktė. Nors karalius iš- 
siuntė žmones jos ieškoli, niekas nerado. Tada jos ieško- 
ti į pasaulį leidosi kito karaliaus sūnus. Jis ėjo ir ėjo. 
Pagaliau vieną dieną pamatė pilį su trimis bokštais, Jis 

priėjo prie pilies, bet žmonių niekur nebuvo matyti. Ta- 
da karalaitis įėjo vidun ir rado ten tokią liesą ir baltą 
moterį, kokios dar niekad nebuvo regėjęs. Ji paklausė, 
ko jis norįs. Jis atsakė: 

— Aš ieškau tavęs. 

Ji pradėjo pasakoti savo istoriją. 

— Dėl mano dingimo kaltas Dalagė, jis pagrobė ma- 
ne. Štai jo atvaizdas. 

Ir ji parodė paveikslą ant sienos — ten buvo nupieš- 
tas padaras, panašus į paukštį su uodega. 

— Dalagę galima pasišaukti,— aiškino moteris,— jei 
paliesi šilą paveikslą. Jei paliesi švelniai, jis alėjęs bus 
labai geras; bet jei paliesi šiurkščiai, jis ateis labai pik- 
tas. 

— O,— pasakė karalaitis — tada aš jį pasišauksiu. 

— Ne! — sušuko karalaité.— Jeigu jis nori, tegu pats 
ateina. 

Ir ji puolė laikyti karalaičio rankos, kad nekeltų prie 
paveikslo. Bet nespėjo. Tada karalaitė pasakė: 

— Dabar slėpkis! 

Vos spėjo karalaitis palįsti po lova, tučtuojau pasi- 
rodė Dalagė. Jis buvo baisiai piktas ir paklausė: 

— Kodėl šauki mane taip netikėtai? Kai esu toli, ta- 
vo kvietimas man sukelia nerimą. 

„Ir jis, stvėręs karalaitę, taip trenkė į grindis, kad net 
kraujas ėmė tekėti. 

Tai išvydęs, karalaitis išlindo iš po lovos ir pasakė: 

— Ne ji tave šaukė, o aš. 

— Visaip gali būti, — atsakė Dalagė ir papūtė į kraują. 

Vos tik Dalagė papūtė, karaliaus duktė atsigavo, bet 
dabar ji buvo dar blyškesnė. Štai kur dingo jos kraujas. 
Dalagė čiupo karalaitį ir, išsinešęs iš pilies, nuskrido 
tolyn. 

Galop jie atsidūrė prie tokio aukšto kalno, kad ne- 
begalėjo praskristi. Tada Dalagė pasakė: 

— Dabar tu būsi beždžionė. 

Ir nuskrido. Karalaitis apsidairė ir pamatė, kad iš 
tikrųjų pavirto beždžione. Jis apėjo aplink kalną ir iš- 
vydo, jog apačioje visur uolos ir fiordo link teka upė. 

Dar jis pamatė, kad apačioje yra tarpeklis, į kurį gali 
nušokti. Ten augo medžiai, panašūs į vaismedžius. 

Jis pagalvojo: „Dabar aš esu didelė beždžionė, tad 
nieko tokio, jei ir užsimušiu. Tad verčiau pabandyti 
šokti.“ 

Jis pasikabino ant uolos briaunos ir tol slinko, kol 
nusigavo iki tarpeklio krašto. 

„Ar galiu rizikuoti ir šokti į tą prarają? — pagalvojo 
karalaitis, bet tuoj susigriebė: — O kas čia tokio, jeigu 
užsimušiu?“ | 

Ir jis šoko. Nukrito ant pilvo, bet taip laimingai, kad 
visai nesusitrenkė. Tada jis nuėjo prie upės ir ilgai gėrė. 
Paskui nuėjo į mišką ir iki soties prisivalgė vaisių. Ga- 
lop jis ir apsigyveno tame miške, kad galėtų maitintis 
vaisiais ir gerti iš upės. 

Vieną dieną prie fiordo žiočių jis pamatė laivo stie- 
bus. Jis žiūrėjo, žiūrėjo, o laivas vis artinosi, įplaukė į 
fiordq ir sustojo prie upės. Kol jūreiviai sémé iš upės 
vandenį, beždžionė prilaužė nuo medžių šakų, dalį jų 
sumetė į vandenį, dalį paliko ant kranto. O kai atėjo 
potvynis, beždžionė užsilipo ant šakų ir nuplaukė pavėjui. 

Jūreiviai prisisėmė vandens ir jau buvo beišplaukią, 
bet škiperis pamatė beždžionę ir liepė komandai įkelti 
ją laivan. Mat sakoma: „Jei laive yra beždžionė, tai visą 
laiką pūs geras vėjas“. Škiperis beždžionę prisiėmė į savo 
kajutę, papūtė palankus vėjas, ir laivas išplaukė. Ir per 
visą kelionę pūtė geras vėjas, o beždžionė kaip ir visos 
beždžionės pradėjo mėgdžioti jūreivius. 

Vieną dieną jie atplaukė tokion karalystėn, kur ne- 
seniai buvo miręs karaliaus raštininkas. Karalius liepė, 
kad visi iš laivo, nuo jungos iki škiperio, atneštų rašto 
pavyzdžius. Jeigu kuris iš jų rašylų taip pat gražiai kaip 
numirusysis raštininkas, ka:alius priimtų jį velionio vie- 
ton. 

Škiperis atsisėdo savo kajutėje ir ėmė rašyti, o bež- 
džionė, būdama čia pat, pradėjo. jį mėgdžioti. Škiperis 
išgirdo už nugaros krebzdant plunksną ir atsigręžęs pa- 
matė viską. Beždžionės braižas pasirodė jam toks dailus 
kaip niekieno. 

Baigęs rašyti, škiperis surinko visos įgulos rašysenos 
pavyzdžius, taip pat ir beždžionės. Tada nuėjo pas kara- 
lių ir parodė visus — nuo jungos iki savo paties. Karalius 
šalia turėjo pasidėjęs savo mirusio raštininko raštą: žiū- 
rėjo visus pavyzdžius ir lygino su tuo. Galop nustūmė 
viską į šalį. 

— Tada,— tarė škiperis karaliui — pažiūrėkit į mano 
beždžionės raštą. 

Karalius perpyko ir sušuko: 

— Nemanyk, kad aš kvailas, kam rodyti man bež- 
džionės raštą! 

Bet škiperis spyrėsi ir vėl tarė: 

— Vis tiek pažiūrėkit. 

— Nagi duok šen,— tarė karalius. 

Jis palygino tąjį su savo mirusio raštininko raštu ir 
pamatė, kad šiedu visai tokie pat. 

Tada karalius nusišypsojo ir pasakė: 

— Parduok man tą beždžionę. 

Kai beždžionė tapo karaliaus raštininku, jis ją gerai 
apžiūrėjo ir suprato, kad tai netikra beždžionė. 


Čia vienas klausytojų pertarė pasakotoją: 

— O kaip galima atskirti tikrą beždžionę nuo ne- 
tikros? 

— Reikia gerai apžiūrėti plaukus, — patarė kažkuris.— 
Tikra beždžionė turi tikrą kailį, o ne plaukus. 

— Ne,— tarė Jornas, — atskirti galima iš lyties orga- 
nų. Beždžionės yra panašūs į šuns. Ar ne taip? — paklau- 
sė jis, atsisukęs į mane. 

Aš nežinojau. Tada užvirė ilga ir rimta diskusija, nes 
šitas klausimas domino visus. Bet kadangi iš mūsų visų 
tik aš vienas tebuvau matęs tikrą beždžionę, o netik- 
ros — niekas, problema liko neišspręsta. 

— Na, nežinau, bet buvo taip, — tarė Lukas ir ėmė 
toliau pasakoti iš įdomumo sulaikiusiems kvapą klausy- 
tojams. 


Karalius pasišaukė savo dukterį ir paklausė ją: 
— Ar nori pažiūrėti mano beždžionės? 

Jornas apžvelgė mus visus, lyg klausimas būtų išsi- 
sprendęs jo naudai, bet mes nekreipėm į tai dėmesio. 


Karalaitė apžiūrėjo beždžionę ir pasakė tėvui: 

— Tai ne beždžionė, tai karalaitis. 

Tada karalius paklausė dukterį, ar nebūlų galima bež- 
džionę vėl paversti žmogumi. 

— Galima,— atsakė dukté,— bet jei taip padarysim, 
tai tas, kuris pavertė jį į beždžionę, ateis su mumis kautis. 

Bet karalius laikėsi savo, tada duktė nusileido ir pa- 
saké: 

— Na, tada eime laukan. 

Jie nuėjo į sodą, ir visi trys susėdo vienas prieš kitą. 
Iš už medžio pasirodė gaidys. Kai jis kvėpavo, iš jo bur- 
nos kyščiojo mažas kardas, kurs kaskart vis žybsėjo ir 
mirgėjo. 

Staiga karaliaus duktė atsistojo ir ėmė kautis su gai- 
džiu, ir netrukus jiedu dingo už medžio. Staiga karalius 
su karalaičiu išgirdo kažkieno atodūsį ,ai-ja" ir pamatė, 
kad karalaitė jau sėdi savo kėdėje. Ji pasakė: 

— Aš jį priveikiau, bet jis dar sugrįš. 

Netrukus nuo kalvelės atšliaužė didelė gyvatė — pa- 
tinas. O kai ji kvėpavo, iš burnos kaskart plyksčiojo 
ugnis, vis žybsėjo ir mirgėjo. Staiga karaliaus duktė pa- 
kilo ir stojo į kovą su gyvate. 

Kaudamiesi jiedu dingo už kalvelės, netrukus kara- 
lius su karalaičiu išgirdo kažkieno atodūsį ,ai-ja" ir pa- 
matė, kad karalaitė jau sėdi savo kėdėje. Ji pasakė: 

— Aš ją galutinai priveikiau, daugiau kautis nebe- 
reikės. Bet kai ėjau šalin, gyvatė papūtė į mane, ir da- 
bar mano viduj ugnis. 

Vos ji ištarė tuos žodžius, vietoje pavirto į pelenus. 

Karalius supylė pelenus į degtukų dėžutę; toji net 
nebuvo pilna. Jie palaidojo karalaitę sodo kampe, kur 
sėdėjo. Tada kaialius išlupo abi akis karalaičiui, vieną 
akį savo vežėjui ir vieną akį savo žirgui. Ir išvarė visus 
tris, kad nusigaluotų badu. 

— Stai ir viskas,— taré Lukas. 

Kurį laiką visi tylėjo. Laisvumas ir nuoširdi iškalba, 
su kuria buvo pasakojama, dėstymo pasikartojimai, pa- 
kilus jaunuolio veidas padarė didžiulį įspūdį. Kokia tu- 
rėjo būti senovės skaldų galia! 


XII. DELFINAI IR MEILĖ 


dėti šaltoje palapinėje Ingijoje ir laukti, kol delfinai nu- 
sigaluos tinkluose, todėl trečią dieną susivyniojau pata- 
lynę, užsimečiau ant nugaros ir, prasidėjus atoslūgiui, pa- 
traukiau i kaimą kartu su Jornu, kuris norėjo pasiimti 
maisto, su Abrahamu, kuris ketino aplankyti žmoną, su 
Luku, kuriam pritrūko tabako, ir su Joasu, kuris neno- 
rėjo likti vienas. Gerokai paslidinėję ant apledėjusių ak- 
menų, pabridę keliasdešimt žingsnių vandeniu aukščiau 
kelių, kol aplenkėm uolą, pagaliau parėjome. Pagalvo- 
jau: „Juk į Ingiją ėjau tik dėl karo, bet karas neįvyko. 
O toliau tesitvarko mano vyrai — artelé." 

Abrahamas rado žmoną sveiką ir patenkintą, globoja- 
mą jauno eskimo, kuris patogumo dėlei buvo net apsi- 
gyvenęs pas ją; Lukas apsirūpino tabaku, žinoma, iš 
manęs, Jornas — iš manęs — maistu, Joasas pasiėmė dar 
kiek maisto iš manęs, visi susikrovė maistą, kavą, taba- 
ką, kurą ir per sekantį atoslūgį patraukė atgal. Neskai- 
tant tų sykių, kai vos vienas kuris arba visi kartu grįž- 
davo pas mane, aš jų apskritai nemačiau tris savaites, 
kol baigėsi baltojo delfino gaudymo sezonas. Ir aš ištvė- 

riau tai iki galo, nors kantrybė, išdidumas ir piniginė 
beveik išseko. 

Pagaliau vieną dieną jūroje pasirodė perkrautas Ze- 
jebų umiakas, o iš paskos — mūsoji vandens prisisunkusi 
valtis, kuri priešingai it skiedra šokinėjo ant bangų. Tai 
man buvo itin džiugus reginys, todėl nubėgau pakrantėn 
pasveikinti sugrįžtančiųjų. 

— Sveiki! — sušukau.— Kaip sekėsi? 

— Du! — atsiliepė Abrahamas. (Zejebai turėjo dvy- 
lika delfinų.) 

Tiek to — delfinai dideli. 

— Neškit mėsą, — sušunku aš ir skubu namo paruošti 
vietos savo sandėliuke. Juos reikia išdėlioti plačiai. 

Netrukus iš tikro pasirodo Abrahamas. Rankoje jis 
kažką turi. 

— Ak,— sako Abrahamas. „Ak“ reiškia „aš atiduodu 
tau tai, imk, čia tavo". Paėmęs matau, jog „tai“ yra į ma- 
tako gabalą suvyniota poros plytų dydžio brangenybė — 
bryzas rausvos delfino mėsos. 

„Itin skanus gabalas specialiai man,— pagalvojau.— 
Ak tu, mielasis Abrahamai! Gerasis žmogau! Eikš vidun. 
Išgerk kavos, šnapso, rūkyk cigarus. Ne, imk daugiau, vi- 
są saują.“ Jis taip ir padarė. „O dabar neškit čionai mė- 
są.“ 

— Va ji, — sako Abrahamas, rodydamas į blizgantį 
gabalą, gulintį lėkštėje,— mėsa čia. 

— Ne, ne, mano mielasis Abrahamai, tu nesupratai. 
Aš tau paaiškinsiu. Aš turiu galvoje dviejų delfinų mėsą. 
Jūs pagavote du delfinus, todėl vienas yra mano. Neš- 
kit jį čionai. 

Ir išsiuntęs su tokiu paliepimu kiek sutrikusį Abra- 
hamą, ėmiau laukti. 

Gyvenimas ne drama. Jei kiek pagalvosi apie begales 
priežasčių, kurios neturėjo pastebimų padarinių, apie pir- 
mus ir antrus aktus, kurie neturėjo tęsinio, apie nepavy- 
kusius ketinimus, apie neišsipildžiusias viltis, tai tikrai 
nustebsi, kaip kažkam atėjo į galvą gyvenimą palyginti 
su drama. Štai žiūriu pro savo Grenlandijos namo langą 
į žemės, tolimos jūros ir dangaus panoramą — tai scena, 
kurioje vyksta mano knygos veiksmas. Man atrodo, kad 

čia, pačioje gamtos širdy, visoje aplinkoje ir glūdi drama. 
Jeigu kaip vakar aplinkui ramybė, jeigu jūra lygutėlė, 
o dangus žemas ir švininis, tai aš žinau, ką tai reiškia. 
Galiu išpranašauti: rytoj bus audra. Išaušta rytas — o die- 
ve! — kokia saulėta, graži, rami, maloni diena. Taip jau 
atsitiko, kad šioje istorijoje apie mano žvejybos artelę 
nėra paskutinio akto — nėra delfino. Delfinai — abu! — 
jų mėsa nuo galvų iki pat uodegų, jų kraujas, viduriai, 
oda, kaulų ir galvų smegenys — visa buvo Luko, Joaso, 
Jorno ir Abrahamo pilve. 

Palapinė? Mano daiktai? Kai kuriuos atgavau atgal. 
Palapinė buvo juoda, sodraus velveto juodumo, kaip 
neliesti suodžiai. Nepataisoma. Primusas sugadintas. Puo- 
dai dvokė. Juos bent galima išplauti; taip ir padariau. 
Ir tai viskas. 


Tuo tarpu, pasislėpęs po įvykių paviršiumi ir keistai 
susijęs su delfinų žvejyba, daug labiau pavaldus tai ma- 
žai nesantaikai, negu man lemta suprasti, vystosi roma- 
nas. Ana? Taip, žinoma, ji buvo Ingijoje. Ji ten atstojo 
saulę. Bet visa tai niekai; aš kalbu tik apie realius įvy- 
kius. 

Kai grįžau iš Ingijos, kitą dieną keletas Zejebų, tarp 
jų ir Ana, atėjo į Igdlorsuitą produktų. Salamina pasakė 
man, kad Ana susižeidė ranką. Didžiam mano nustebimui, 
Salamina pasisiūlė atvesti ją pas mane, kad apžiūrėčiau 
jos žaizdą ir duočiau vaistų. Šitas Salaminos rūpestis ir 
gerumas, net prieraišumas sugrįžusiai Anai taip neside- 
rino su jos įprastiniu kietu ir negailestingu požiūriu į 
įtariamą varžovę, kad aš net nustebau ir apsidžiaugiau, 
jog gali ateiti ramios dienos. Ir štai šita abipusės neapy- 
kantos pora sėdi, geria kavą, juokiasi ir šnekučiuojasi 
tarsi geriausios draugės. 

— Matai, kokia linksma yra Ana, kai tu gera jai — 
pasakiau vėliau Salaminai, nes ji niekad nepraleisdavo 
progos pasijuokti iš Anos niūraus tylumo, dėl kurio pati 
kalta buvo. 

— Taip — atsakė Salamina, bet taip abejingai, kad 
aš nustebęs klausiamai pažvelgiau į ją. Tada ji man ir 
papasakojo. 

Tą dieną ji gavo laišką nuo Martino. 

— Štai jis, — tarė ji ir, atidariusi savo siuvinėtą dėže- 
lę, padavė man. 

Laiškas buvo kruopščiai parašytas pieštuku ir prasi- 
dėjo žodžiais Assasora Salamina (mieloji Salamina), bet 
toliau ėjo tokia grenlandų kalba, kad be žodyno niekaip 
negalėjau suprasti. Žinoma, Salamina ir nemanė, kad aš 
suprasiu; tik kai su žodynu pradėjau šiek tiek gaudytis, 
ji atėmė iš manęs tą laišką ir sudegino. Bet šiek tiek 
supratau: „Mieloji Salamina! Pagaliau, mano akies vyz- 
dy (taip nevykusiai vertė žodynas), aš galiu pasakyti 
tau, ką jaučiu. Atėjo laikas, kai tu turi atplaukti pas 
mane Ingijon..." 

Cia ji sudegino laišką. 

— Štai kas čia yra,— pasakė Salamina balsu žmogaus, 
kuris pagaliau atskleidė niekšingą užmačią.— Todėl jie ir 
kvietėsi mane gerti kavos į namus ir atsiuntė dovanų 
matako. Štai dėl ko. Dabar aš viską supratau.— Verkda- 
ma ji nuėjo prie savo rūbų skrynios, kurioje laikė visas 
brangenybes, išėmė mažą buteliuką kvepalų ir su panieka 
numetė ant stalo.— Va, ką jis man padovanojo! 

Taip, visai įtikėtina; jie mėgino sulaikyti mus, rėmėsi 
savo teisėmis, kad neitume Ingijon. O kaipgi? Nuotaka 
visiems patinka, vestuvės aptartos šeimos susirinkime, 
pakrantė — šiaurinis krantas — laisvas pagrobimui. Kaip 
visam tam planui trukdė mūsų žygis Ingijon! Jie grasina 
mums, bet veltui; tada jie laukia tinkamo momento. Ir 
vos tik aš pasisuku eiti, dar neataušus mano pėdoms, jie 
uždega dagtį. Na, o Salamina užgesina jį. Ji užpučia jį 
ir paskandina savo ašarose. 

Ir dabar ji raudojo smarkiai, nesivaldydama. Bet ko- 
dėl? 

— Aš paprašysiu, kad jam nuneštų atgal, — sušuko ji 
ir, stvérusi kvepalus, įniršusi pasisuko eiti. 

— Sustok, Salamina, palauk. Juk Martinas geras vai- 
kinas, gerbiamas zmogus,— sakau jai. Ji tik dar labiau 
pravirksta ir priekaištingai pažvelgia į mane.— O jeigu 
tu ištekėsi uz jo — dabar ar kada vėliau — tau atiteks 
visas šitas namas ir viskas, kas yra jame. 

— Ne! 

Išaiškinau jai, kad kvepalų, kuriuos jis nupirkęs ir 
idavęs atnešti jai tą dieną, ji dabar negali jam grąžinti. 
Tai būtų kvaila! Jis jausis tikras kvailys su kvepalais ir 
be merginos. Galop įtikinau ją, kad už kvepalus nusiųstų 
jam šimtą cigarečių — tada visa tai atrodys kaip mainai, 
o ne dovana. 

— Štai, imk nusiųsk jam šitas. 

Taip ji ir padarė. O kadangi klausimą dėl piršlybų 
ji buvo išsprendusi, kaip man pasakė, ilgame jau seniau 
parašytame ir išsiųstame laiške, tai galutinį apsisprendimą 
patvirtino papildomame laiškely. Salamina užkalė meilės 
karstą. 

Kaip sužinojau, Ingijoje su mano artele Zejebai elgė- 
si ne visai bičiuliškai. Bendrauti jie bendravo; tam pa- 
dėjo mano kava. Tačiau kaip delfinų žvejai Kento vyrai 
buvo apstatyti be skrupulų. Martinas, atsidėkodamas už 
tai, kad maniškiai tinklą pastatė už mylios nuo jo, sa- 
vąjį perkėlė taip, kad užblokuotų mūsiškį — už kokių 
penkiasdešimties jardų traukė tuos delfinus, kurie šiaip 
turėjo atitekti mums. Mano artelės vyrai nieko nepada- 
ré, kad susigrąžintų laimikį — tam reikėjo padirbėti, 

Martinas karą laimėjo: tai buvo jo teisė. Bet liko jo 
meilė. Per ją aš su juo artimai susipažinau. O galiausiai 
su šiuo kilnios širdies žmogum susibičiuliavau. 


XIII. ANA kraikui 

S. eme =“ į Aną retai is net 
slapta dirstelėti, nes Salaminos akys savo varžovę sekė 
ne mažiau akylai už manąsias. Jos gerumas buvo laikinas, 

ir aš nors visaip gudravau, taikydamas pasimatyti su 
Ana, tas pasimatymas būtinai įvykdavo trise. 

Igdlorsuite buvo įprasta kas vakarą, net tada, kai sau- 
lė amžinai pasislėpdavo, eiti pasivaikščioti pakrante, vie- 
tos bulvaru, atlikti promenadą. Tai buvo ir mano papro- 
tys, ir Salaminos. Ir nors dažnai būčiau mieliau prisi- 
jungęs prie nerūpestingo ir pokštus krečiančio jaunimo 
būrio, negu marširavęs pirmyn atgal vienas — su Sala- 
mina įkandin! — ilgainiui prie to pripratau. Takas buvo 
siauras, mes eidavom vora. Taigi vieną vakarą, švie- 
čiant tik žvaigždėms, aš kaip visada žingsniavau pakran- 
te, kai mane pralenkė Ana. Viena. Ji praėjo; mudu 
nepasukom galvos, nepasikalbėjom — bijojom. Ir aš nu- 
žingsniavau tolyn. Nuėjau ir net žingsnių tempo nepa- 
keičiau — pasikeitė tik jų ilgis. Viens, du, viens, du... 
taip lygiai, lėtai, kad manoji Nemezidė, žengianti iš pas- 
kos tamsoje, nepastebétu. O aš kiekvieną žingsnį ištem- 
piau dvigubai. Ir nutolau. Pagaliau įsitikinęs, jog atsiplė- 
šiau pakankamai, išdrįsau atsisukti — juoda tamsa. Su- 
stojau — jokio garso. Vienas! Kuo tyliau pabégéjau į 
priekį, kur netoli tako stovėjo keletas statinių taukams. 
Susigūžiau už jų, pasislėpiau ir ėmiau laukti. Salamina 
artėjo. Girdėjau jos greitus lengvus žingsnius, net ma- 
čiau tamsų siluetą — ji praėjo ir dingo tamsoje. Laikas! 
Laikydamasis kiek atokiau nuo jūros, kad nesutikčiau 
kitų vaikščiojančių, be garso — tuo buvau tikras, nes 
grenlandiški batai labai minkšti — nusekiau Aną. Po ku- 
rio laiko pavijau ją tamsoje. Ji buvo gerokai nutolusi. 

— Ana! — sušnibždėjau. 

Ji išgirdo mane, sustojo. Atsigręžė. Mačiau, greičiau 
jaučiau, kaip ji neramiai pažvelgė pro mane į tamsą. 

— Ana... | 

Ji pridėjo prie lūpų pirštą. Pasiklausė — ne manęs. 
Pasisuko eiti, aš pastvėriau jos ranką. 

— Prie mokyklos, ten susitiksim, — sušnibždėjo ji, sten- 
gdamasi ištraukti ranką. 

— Bet kodėl? Kodėl tu nueini? — paklausiau, palei- 
dęs ją. 

— Salamina,— atsaké Ana ir tuoj nuéjo. 

Kai priėjo Salamina, aš nieko netares nudrožiau tie- 
siai ten, iš kur buvau atėjęs. Ji nusekė iš paskos. Aš pa- 
spartinau žingsnius; ji irgi neatsiliko. Ėmiau bėgti, ji 
irgi. Po velnių, reikia išsiaiškinti vieną kartą. Ėmiau lėk- 
ti lyg sprinteris. Gerą galą ji laikėsi man už nugaros, 
paskui palengva atsiliko. Pabėgėjau dar porą šimtų jar- 
dų iki taukų statinių ir pasislėpiau už jų. Po penkių se- 
kundžių pasirodė ir ji. Sunkiai kvėpuodama, pasuko tie- 
siai prie statinių. Kai ji žiūrėjo iš vienos pusės, aš išlin- 
dau kitoje. Ji pamatė mane, ėmė eiti artyn. Aš staigiai 
pasukau dešinėn, nubėgau tolyn nuo kranto, smukau už 
kažkokio namo. Ji apibėgo namą iš kitos pusės ir vos 
nesugavo manęs glėbin. Netoliese buvo apgriuvęs san- 
dėlis. Nubėgau prie jo. Pusiaukelėj apsisukau ir netrukus 
susitikau Salaminą. Ji tiesiog pergudravo mane. Pasi- 
leidau iš kaimo į kalvas, bet Salamina vis sekė iš paskos. 

Tamsoje vaikščioti po tas drėgnas kalvas ne taip leng- 
va, bet aš, nuolat klupinėdamas, kopiau aukštyn. Pasie- 
kiau skalūno viršukalnę, pabėgėjau galą, kad viršūnė at- 
sidurtų tarp mudviejų, staigiai pasukau kairėn, šimtą 
jardų nulėkiau kiek įkabindamas ir pagaliau kritau pas- 
likas už kauburio kapinėse. Dievaži, buvau visai uždusęs. 
Praėjo kokia minutė. Tada, tamsi ir aiški žvaigždėto dan- 
gaus fone, pasirodė Salamina. Ji užlipo ant kalvos, su- 
stojo ir apsidairė. Už jos slėnio tamsoje žibėjo keletas 
kaimo žiburių. Priekyje, irgi tamsoje, plytėjo „niekieno“ 
Salamina atsiduso, paskui praėjo pro mane ir dingo tam- 
soje. 

Tik po kurio laiko išdrįsau pajudėti. Be garso, susi- 
rietęs, kad nebūčiau pastebėtas dangaus fone, nusėlinau į 
kitą kalvos pusę. Pagaliau laisvas! 

Mokyklon galėjai patekti ir neidamas per kaimą, nes 
ji buvo aukščiau, visai prie pat kalno masyvo. Vieta bu- 
vo nuošali ir tamsi. Mokyklai buvo skirtas tik trečdalis 
viso namo; ten dar buvo ir bažnyčia — vidurinėje, di- 

džiausioje daly, o priešingame gale — lavoninė. Visam 
tam kompleksui puikiai galėjo tikti šūkis „Nuo lopšio iki 
grabo“. Ana buvo čia. 

Po tokių įnirtingų gaudynių ėjau labai ramiai, be to, 
iš tokios pusės, jog buvo aišku, kad ištrūkau sėkmingai, 
tad Ana man pasirodė visai atsikračiusi tos baimės, kuri 
ją neseniai buvo suparaližavusi. Ji vėl juokėsi lyg ano- 
mis dienomis, ir mudu su palengvėjusia širdimi, nors vis 
dėlto pašnibždom ėmėme aiškintis, pasakotis ir guostis, 
nes tai man jau seniai rūpėjo padaryti. Net mano iškrai- 
pyta eskimų kalba nesumenkino sakomų žodžių žavesio. 
Tai buvo nuostabus susitikimas... Tss! 

Stovėjome užgniaužę kvapą — tamsu nors į akį durk, 
spengianti tyla. Paskui aiškiai lyg pelės krebždėjimą ty- 
liam kambary išgirdom, kaip po kažkieno itin atsargio- 
mis kojomis šnara smulkus skalūnas. Staiga šnaresys lio- 
vėsi. Tyliai kaip mintis ir be jokio garso Ana paspaudė 
mokyklos durų rankeną, pastūmė duris ir įėjo. Aš irgi 
tuojau įėjau. Uždarėme duris, jos girgžtelėjo. Stovėjome 
mokyklos koridoriuje ir klausémés beveik visiškai su- 
laikę kvapą. 

Pasigirdo aiškūs artėjantys žingsniai, prie durų su- 
stojo, nutolo, paskui vėl sugrįžo. 

Po minutės mums pasirodė, jog lauke tyliai tipena 
jau nebe dvi kojos. Paskui išgirdome šnibždantis. Spąs- 
tuose, bet dar nesugauti. 

Už mūsų buvo dar vienos durys. Ana atidarė jas. Aš 
be garso nusekiau iš paskos ir uždariau duris. Apčiuopiau 
raktą ir pasukau. Tada tai jau pasigirdo garsas. 

Iš balsų ir beveik nesisaugančių kojų trepsėjimo, gir- 
dimo pro dvejas duris, dabar mums buvo aišku, jog 
lauke vaikšto nebe dviese, o kur kas daugiau žmonių. 
Triukšmas stiprėjo. Supratome, jog tenai renkasi minia. 

Stovėjome mažame vestibiulyje, nė kiek ne šviesesnia- 
me už tą koridorėlį, iš kurio pabėgome. Mūsų kojos rė- 
mėsi į laiptus. Abiem šovė į galvą ta pati mintis, ir ėmė- 
me lipti jais į viršų. Lubose buvo liukas. Mudu pakėlėm 
dangtį, išlindom viršun ir vėl uždarėme. Atsidūrėme ant 

aukšto, kuris be jokių pertvarų ėjo virš visų trijų patal- 
pų — mokyklos, bažnyčios ir lavoninės. Mokyklos gali- 
nėje sienoje buvo durys, abipus jų — du maži langeliai, 
o pačioje pastogėje prakirsta nedidelė skylė. Pro ją bu- 
vo matyti žvaigždėtas dangus, bet šviesa vidun nesklido. 

Dabar jau buvo visai aišku, jog aplinkui knibžda pu- 
sė kaimelio. Medžiotojai užspeitė mus. Ir nors dievaži 
mūsų pasimatymas buvo grynai mudviejų reikalas, ir ga- 
na nekaltas, neapgalvotai pabėgę į šventą vietą ir joje 
užsidarę, ne tik išdavėme savo romaną, bet ir pažeidėme 
„papročius, jeigu ne įstatymus. Mes įkliuvome visais at- 
žvilgiais. O faktas, kad jie nepuolė tučtuojau šturmuoti 
mūsų tvirtovės, tik dar labiau rodė mūsų netinkamą el- 
gesį: jie laukė leidimo čionai įeiti. 

Pastoriaus padėjėjas Samuelis jau miegojo, kai pas jį 
atėjo pasiuntiniai. Jis pašoko, užsimovė kelnes ant ilgų 
vilnonių apatinių, basas įsispyrė į kamikus, užsivilko 
megztinį ir išbėgo laukan. Nedažnai Grenlandijos pasto- 
ko šitokia proga. Vadovauti? Samuelis be galo mėgo tai. 
Minia prasiskyrė, duodama Samueliui kelią. 

Jis atidarė duris, įėjo vidun. Koridorėlis buvo tuš- 
čias, visi tai nujautė. Jis paklebeno antras duris, ku- 
rios — mudu puikiai žinojom! — buvo užrakintos. Tada 
Samuelis sugriaudėjo: 

— Ei, atidarykit! Lipkit žemyn, išeikit! 

Bet ant aukšto nebuvo nė garso. Galite patikėti ma- 
nimi — aš tuo laiku galvojau. 

Durys galinėje sienoje buvo viršum klasės dešimties 
pėdų aukštyje nuo žemės, o apačioje stovėjo minia. Laip- 
tai, vienintelis kelias čia patekti, vedė prie tų pačių du- 
rų, pro kurias įėjom. Neįmanoma. Aš per dėžes, tinklus, 
virves, kurių buvo priversta ant aukšto, nusigavau prie 
angos kitame gale. Jokios naudos. Skylė buvo išpjauta 
tik tam, kad būtų galima iškišti ranką, jei prireiktų pri- 
rišti naują virvę prie varpo, kuris kabojo lauke. Varpas! 

Tarp kitų prisitaikymo prie gamtos būdų klaidinimas 
kaip slėpimosi priemonė yra itin dažnai naudojamas. Ku- 

rapka, paslépusi savo jauniklius, netrukus pasirodo ir 
nuvilioja uzpuolika šalin. Suklaidinimas — pusė išsigel- 
bėjimo. Tarkim, kad mano jauniklis — Ana, reikia išgel- 
bėti ją ir save. 

Prigriozdintame aukšte nebuvo sunku surasti galą vir- 
vės, kad užtektų nuo vienos galinės sienos iki kitos. Ži- 
noma, tam prireikė šiek tiek laiko, ir Samuelis ėmė nirš- 
ti. Na ir tegu! Paėmęs vieną virvės galą, užlipau prie 
skylės virš lavoninės. Iškišau ranką ir kuo atsargiausiai, 
kad nesuskambėtų, užnėriau kilpą ant varpo šerdies ir 
užveržiau. Stengdamasis netimptelėti virvės, nulipau že- 
myn ir nuėjau į kitą aukšto galą, tiesdamas virvę ant 
grindų. Siautėk, Samueli, siautėk! Mes jau pasiruošę. 

Net tokiu kritiniu pavojaus momentu kaip šis žmogu- 
je išlieka dramatizmo, meno jausmas; jis puikiai jaučia 
būtinybę padaryti tai, ką privalo. Mano suvokimu, vai- 
dinimas turėjo prasidėti kaip Bethoveno Penktoji simfo- 
nija; be jokios įžangos. Taigi abiem rankom suspaudžiau 
virvės galą ir, šokęs priekin, smarkiai patraukiau. Pa- 
čiu pirmu smūgiu išgavau triukšmo viršūnę. „Bum, bum, 
din, din!“ skambinau ir skambinau nesiliaudamas. 

Po pirmo varpo dūžio minia puolė prie lavoninės ga- 
lo. Ir lyg patrauktos atsiradusios tuštumos, atsidarė mü- 
sų gale durys. Na, Ana, greičiau! 

Ana iškišo kojas, nusileido ant rankų ir nušoko. „Bum, 
bum, din, din!" griaudė varpas. Dabar aš. Paleidau virvę, 
išlindau ir, pasikabinęs ant rankų, nušokau. 

— Ana! —su$nibzdéjau, pajutęs prilaikančias mote- 
riskas rankas. 

— Ka? — paklausė Salamina. 

Štai kaip kartais atsitinka. 

Salamina nebuvo man šiurkšti, kai, stipriai suspau- 
dusi mano ranką, nusivedė namo. Nebuvo šiurkšti ir na- 
mie. Galbūt griežta, ne itin linksma, bet nešiurkšti. Juk 
Suns mušimu neįpratinsi mylėti savo namų. Mano pata- 
las jau buvo paklotas. Salamina nuavė man batus, ap- 
kamšė antklodę. 

— Labanakt, Kinte. 

AS paukštis ėmė man jkyréti. Be 
abejo, jis buvo nuostabus vyras. Mokéjo daryti triukus 
su kortomis, mokéjo traukti i$ jüros delfinus, kaip fo- 
kusininkai traukia iš skrynelės triušius. Jis mokėjo da- 
ryti begales dalykų, bet atrodydavo, kad jis nedaro nie- 
ko; mokėjo ir nieko nedaryti su didžiule energija. Apsk- 
ritai jis viską darė pasirodymui, ir būti prekybos punkto 
vedėju jam reiškė atrodyti panašiam į tokį. Ak, kaip 
džiugiai jis sveikindavo išaušusį rytmetį, žinoma, vėlyvą. 

— (Gerai, gerai, gerai! — šaukdavo jis, tuo atlyginda- 
mas žmonėms už laukimą. 

— Kalbėkit su jais,— mokydavo jis mane,— papras- 
čiausiai kalbėkit. Jiems tai patinka. Ką sakai — nesvarbu, 
jie vis tiek mėgsta.— Ir nuoširdžiai rėkaudamas, tapšno- 
davo vyrams per nugarą, žnybčiodavo merginoms krūtis. 

Griežtesnį charakterį jam verčiau derėjo rodyti tik 
namie. Į jo įniršio riksmus, kai kas nors netyčia jį už- 
Jo smurtas, nors objektus rinkdavosi gana išmintingai, 
baigdavosi neįspūdingai, dažnai ir nelaimingai. Kanutas' 
teisingai padarė, kad paliko ramybėje jūros bangas. O 
Trolemanas su žmonių banga elgėsi neišmintingai. 

Žmonių bangos, vakare užliejančios pakrantę, taip 
tiksliai atitikdavo kranto vingius, lyg tai būtų jūros da- 
lis. Minia tekėjo ten, kur nebuvo vandens. Kaip jūra 


7 Turimas galvoje padavimas apie Anglijos karalių Kanutą (1016— 
1035). Karalius sėdėjo ant kranto. Jį apliejo banga. Karalius įsakė bangai 
liautis, bet ji vėl apliejo. Tada karalius nuėjo šalin. 

neišvengiamai išnaudoja visus kranto išlinkimus, taip 
ir žmonių srautas veržėsi ten, kur žemė įsiterpdavo jū- 
ron. Toks įsiterpimas lygioje Igdlorsuito pakrantėje buvo 
prieplauka, savotiška Fandžio* įlanka sausumoje, jeigu 
spręsim iš ją užliejančių potvynių. Ir Kanutas-Trolema- 
nas, kvailys, uždraudė ten eiti. Jis parašė skelbimą ir 
prikalė prie stulpo. „Į prieplauką neiti.“ 

— Štai taip, — tarė Kanutas-Trolemanas ir oriai nu- 
žingsniavo namo. 

Atėjo vakaras, su vakaru ir žmonių potvynis. Žmonės 
plūdo pro namų duris į pakrantę, ėjo vaikščioti, dyki- 
nėti, mėtyti jūron akmenukus, gaudyti smulkią žuvį, 
spardyti akmenis, nieko neveikti — šiaip pabūti. Jie ei- 
davo ten, kur traukdavo nuotaika, o ji nuvesdavo juos 
prie jūros, į patį prieplaukos kyšulį. Žmonių potvyniai 
čionai suplūsdavo ir atslūgdavo kiekvieną vakarą. Pa- 
galiau, trinamas daugybės pečių, nuo saulės ir lietaus, 
skelbimas visai nubluko. Žmonių bangos plūdo kaip plū- 
dusios. 

Vieną dieną Trolemanas sėdėjo prie savo lango ir 
kelintą kartą skaitė pernykščius Kopenhagos laikraščius. 
Pagaliau jam tai nusibodo, jis nusižiovavo, nuleido laik- 
raštį ir pažvelgė pro langą. Tiesiai prieš jį prieplaukoje 
stovėjo trys berniukai. Trolemanas įsiuto. Jis pašoko, iš- 
lėkė laukan ir, atbėgęs prieplaukon, lyg griausmas su- 
dundėjo — nedelsiant palikti prieplauką. Gryna teisybė! 
Įpykęs Trolemanas gali įbauginti vaikus. Bent jau du 
iš tų trijų išgąsdino, nes šie spruko lyg paties velnio 
vejami. Bet trečiasis, vyresnis, kokių penkiolikos metų 
berniukas, turėjo įmerkęs vandeny valą ar kokią virve- 
lę. Šiaip ar taip, jis judėjo taip lėtai, kad velnias pavijo 
Jl 

— Nešdinkis iš čia! — suriko Trolemanas ir puolė 
ant jo. 

Gal grenlandai nesimuša todėl, kad yra stiprios pri- 
gimties žmonės? Neniuksuoja vaikų ir labai retai muša 
žmonas. Jakobas — berniukas buvo Jakobas Nilsonas, Aro- 
no sūnus — per visą savo trumpą gyvenimą nebuvo pa- 


8 Fandžio įlanka garsėja staigiais potvyniais. 

tyres tokio elgesio ar mates su kitais taip elgiantis. Jj 
staiga apėmė didelis piktumas, jis atstūmė užpuoliką. 
Trolemanas, dar labiau įsiutęs, supurtė jį, parmetė ant 
žemės; kai berniukas šiaip taip ištrūkęs atsistojo, Tro- 
lemanas sugriebė jį ir nustūmė nuo prieplaukos. 

Trolemanas paskui ilgokai įrodinėjo savo teisumą ir 
išdidžiai atsisakė atlyginti berniuko tėvui už suplėšytą 
anoraką. Bet vietinių papročių galia ir teisė nugalėjo; 
kaimo tarybos pagrasintas teismu, Trolemanas užmokėjo. 
Jeigu jis būtų ėmęsis proto ir visa tai užmiršęs! Bet 
Trolemanas buvo ne iš tokių. Jis ėmė laukti progos, ir 
ši netruko pasitaikyti. 

— Lauk iš čia! — suriko Trolemanas, vieną šaltą die- 
ną užtikęs vaikiščius anglies pašiūrėje.— Lauk! 

Berniukai nuėjo prie durų, bet Jakobas nenoriai slin- 
ko paskutinis. 

Trolemanas puolė berniuką ir išmetė pro duris, bet 
pats tuo metu atsidūrė tarpdury ir pateko tiesiai į Ja- 
kobo tėvo rankas. Šios stambios rankos kietai sugniaužė 
Trolemano kaklą. Jos atstūmė jį atgal, pakėlė, papurtė 
lyg žiurkę ir numetė ant anglių krūvos tarytum kokį 
maišą su šunų mėsa. Iš lauko sklindančioje šviesoje Nil- 
senai, stovintys virš Trolemano, atrodė juodi ir didžiu- 
liai. Jie tikrai buvo stambūs, ir Trolemanas, spręsdamas 
iš jų žvilgsnių ir žodžių, privalėjo gulėti kuo ramiau ir 
tyliau. Taip jis ir darė. Pavojus praėjo. 

Bet pateiksiu pavyzdį, kokie nepatikimi yra istorijos 
duomenys, kaip visuomet būna, kai įvykį aiškina dvi pu- 
sės; pacituosiu Trolemano žodžius apie tą įvykį. 

— Aš tik pastūmiau jį — pasakojo jis apie Arona Nil- 
seną, — ir jis nuvirto ant anglių krūvos. Aš nenorėjau pa- 
daryti jam nieko blogo. 

Tai irgi buvo protinga, nes Aronas — labai stiprus 
vyras. 

Dvi pusės, du skirtingi požiūriai; be abejo, nuo to ir 
prasidėjo nesutarimai tarp manęs ir Trolemano, kol galų 
gale diplomatiniai santykiai buvo visiškai nutraukti. Kad 
Trolemano gyvenime tokie nesutarimai gana dažni, rodė 
būdinga jo veido išraiška — kažkas tarp nustebusio prie- 
šiškumo ir priešiško nustebimo. Man atrodo, ir mano 

paties išraiška, kalbantis su Trolemanu, dažnai įgydavo 
tą pačią išraišką, nors gana greit aš nustojau bet kuo 
stebėjęsis. Bet mudu tikrai buvom skirtingi žmonės, kaip 
skiriasi balta spalva ir raudona: aš buvau kūrėjas, o jis 
buvo prekybininkas. Aš turiu galvoje ne tai, kad jis buvo 
prekybos punkto vedėjas ir dalino pupas už taukus, vedė 
sąskaitas; tai buvo jo tarnyba. Ir ne tai, kad jis čia ge- 
Iai tvarkėsi. Anaiptol. Jis buvo toks prekybininkas, kad 
negalėjo nespausti naudos iš sandėrio, pagal kurį parda- 
vinėjo savo laiką už algą. Pirk pigiai, parduok brangiai, 
duok mažai, gauk daug; jis gyveno tik dėl pelno ir kur 
kas mažiau rūpinosi savo oficialiomis pareigomis Igdlor- 
suitui, negu Igdlorsuito teikiamomis galimybėmis pasida- 
ryti pinigų. 

Aš patekau į jo rankas kaip avis po žirklėm. Ir nors 
visi žino, kokią panieką jaučia darbininkas tam, kuris 
nieko nedirba, o tik prekiauja darbininko gaminiais, aš 
vis dėlto raustu iš gėdos dėl to beveik kūdikiško naivu- 
mo, per kurį, pirmą kartą atkakęs į Umanaką, leidausi, 
kad prekybininkas Johanas Langė, padedamas ir palai- 
komas prekybininkų Nilseno ir Trolemano bei raštininko: 
Binzerio, parduotų man septynis šunis, kiekvieną po pen- 
kiasdešimt kronų. Geras šuo kainuodavo tik dešimt kronų. 
. O kaip apsikvailinau su Tukadžaku, tuo pačiu, kurį 
pasisamdžiau darbininku. Paklausykit, kaip čia elgėsi pre- 
kybininkas Trolemanas. | 

— Nuostabus darbininkas,— kalbėjo jis, — kaip tik 
toks, kokio jums reikia. Aš pats pakalbėsiu su juo. 

— Mokėsit jam,— sako Trolemanas, pranešęs apie 
sėkmingą sandėrį, — šimtą kronų per mėnesį. (Nusisto- 
vėjęs užmokestis buvo viena krona ir dešimt erių. per 
dieną.) Ir štai kas,— pridūrė jis,— aš turiu planą. Šitie 
žmonės taupyti nemoka. Bet mes juos priversim. Pusę 
algos jūs, misteri Kentai, duosite Tukadzakui, o pusę 
man. Aš tuos pinigus dėsiu jo sąskaiton į banką. 

Nejaugi aš buvau toks avigalvis, kad tuo patikėjau? 
Buvau. Kai po keleto mėnesių išvijau Tukadžaką už vi- 
sišką kvailumą ir absoliutų nenaudingumą, sužinojau, 
kad jis niekad neturėjo jokios banko sąskaitos ir nė ne- 
uostė tų pinigų. Prekyba — labai įdomus daiktas. 

Na, bet idant išsaugotume mano reputaciją, pereikime 
prie didesnės operacijos, — mėsos šunims pirkimo, nes čia 
išsikapsčiau ne taip jau blogai. 

Vienas iš reikalingiausių daiktų, gyvenant Grenlan- 
dijoje, yra maistas šunims. Danijoje man tai buvo pri- 
minta, tad iš pietų Grenlandijos atsigabenau gana nema- 
žai džiovintos smulkiažvynės stintos, bet ne tiek, kad 
užtektų rudeniui ir žiemos mėnesiams. Netrukus po to, 
kai atvykau į Igdlorsuitą, pasakiau Trolemanui, kad pra- 
dėsiu kaupti atsargai ryklių mėsą, kuri čia yra pagrin- 
dinis šunų maistas; vasarą jos sugaunama apsčiai. 

— Nepirkit dabar,— pasakė jis.— Tik ne dabar. Šiuo 
metu ji dar nepakankamai išdžiūvusi ir jūs už savo pi- 
nigus gausit mažiau. Palūkėkit. Aš jums pasakysiu, kada 
pirkti. 

Ką gi, patarimas neblogas. Ėmiau laukti. 

Ėjo laikas. Netrukus pastebėjau, kad Trolemano len- 
tynos net linksta nuo džiovintos ryklienos. 

— Gal jau pirkti? — paklausiau Trolemaną, nes tuo 
laiku jis buvo (ir pats to siekė) mano patarėjas visais 
naujo gyvenimo klausimais. 

— Dabar? — sušuko Trolemanas, žvelgdamas į mane 
su ta savo pikta nuostaba.— Ne, ne, misteri Kentai, ne, 
ne, jokiu būdu ne dabar. Juk sakiau, kad pasakysiu 
jums, kada. Palaukit. 

Taip ir dariau. Laikas ėjo. 

Pagaliau, matydamas, kad jo lentynos treška nuo pri- 
krautos mėsos, pamėginau dar kartą. 

— Na taip, žinoma, — sušuko jis nustebes.— Ką? Jūs 
neturit šunims mėsos? Žinot, misteri Kentai, šiuo metu 
negausit. Niekur jos nėra. Ne, misteri Kentai, dabar mė- 
sos šunims nenusipirksit. Nėra. Ne, misteri Kentai, ne, 
ne, tikrai nėra. Baigėsi. 

— Bet,— apstulbes jsiterpiau,— jūs man liepėt palauk- 
ti, sakėt, kad pasakysit man... 

Jis net sužiopčiojo iš nuostabos ir.pasipiktinimo. 

— Ką, aš jums taip sakiau? Sakiau palaukti? Aš sa- 
kiau jums? Taip, taip, misteri Kentai, kažką lyg prisi- 
menu. Ne, ne, mėsos šunims nėra. 

Ir nebuvo. Patikékit — net dabar gédinuosi, kai apie 
tai rašau. Tikras kvailys. Ir po to juo pasitikéjau. 

Netrukus man prireikė vykti į Nugatsiaką — prekybos 
punktą, esantį už dvidešimties mylių nuo mūsų kitapus 
Igdlorsuito įlankos ir Karato fiordo. Ir ten — ačiū die- 
vui! — sutikau didį pagyrūną Nugatsiako pirklį su pira- 
tišku auskaru, grenlandą Paviju Korceną; jis. turėjo at- 
liekamos ryklienos, kuri parduodama pigiai, po šešis erius 
už kilogramą, o Igdlorsuite priimta kaina buvo aštuoni. 

— Aš imu keturis šimtus kilogramų, — pasakiau. 

— Tiek gali ir nebūti, — atsakė jis. 

— Tada viską, ką turite. Skol, Pavijau. (Į sveikatą. 
Pavijau). 

Alų jis mėgo. 

Palikęs mėsą, kad atgabentų su artimiausia prekine 
škuna, aš lengva širdim išplaukiau namo. 

Žinoma, jeigu būčiau“ apie tai nieko nesakęs, jeigu 
iš džiaugsmo nebūčiau išsiplepėjęs Trolemanui, jei bū- 
čiau turėjęs proto, jokių bėdų nebūtų buvę. Bet kadangi 
proto neturėjau, tai po dviejų dienų, kai Trolemanas pa- 
prašė paskolinti katerį nuplaukti į Tartusaką (ten buvo 
pašto stotis, kurią jis, kaip prekybos punkto vedėjas, 
turėjo kasmet aprūpinti anglimi ir mėsa šunims), aš ne- 
svarstydamas pasakiau: „Žinoma, prašau.“ 

Buvo trečia rugsėjo savaitė. Kaskart vis daugiau ly- 
čių plaukė iš Rinko fiordo ir, papūtus stipresniam šiau- 
rės vėjui, rikiavosi lyg manevruojanti armija puolimui į 
Igdlorsuitą. O mano kateris su sugedusiu motoru stovėjo 
bejėgis ir laukė būsimų įvykių. Veltui prašiau Umanako 
valdžios vyrų, kad paskolintų takelažo įrenginius, idant 
galėčiau, kilus pavojui, ištraukti katerį į krantą. Jie pa- 
žadėjo ir nieko neatsiuntė. Vėl atplaukė škuna, bet be 
takelažo. Susirūpinęs nusprendžiau plaukti su škuna į 
Umanaką, pasiimti takelažą ir grįžti ta pačia škuna, kai 
ji po dešimties dienų plauks atgal. Drauge būčiau pasi- 
ėmęs ir mėsą šunims, nes artimiausias uostas, kur škuna 
sustos, buvo Nugatsiakas. 

Bet Trolemanas, vos išgirdęs mano ketinimus, ėmė 
kuo energingiausiai protestuoti. 


95 


— Ne, ne, neplaukit. Kam plaukti, misteri Kentai? 
Jie patys atsius takelaza. Neplaukit. 

Iš pradžių mane net suglumino šito nediduko impul- 
syvaus žmogučio susijaudinimas. Jis visuomet mėgdavo 
pašnekėti, bet dabar tiesiog tratėte tratėjo. Jis visada 
buvo geros širdies vaikinas, linksmas, atviras: „Sveikas, 
bičiuli“, „būk kaip namie“ — o dabar tiesiog mylėjo 
mane. 

— Nagi, misteri Kentai, verčiau išgerkim. Užeikit pas 
mane! Būtinai privalot išgerti. Prašom vidun. 

Versti kaltę ant kito — blogas įprotis. Dalį atsakomy- 
bės užkraudamas Trolemanui, turiu pripažinti, kad ir pats 
buvau kaltas dėl to, kas atsitiko, bent jau priartinau ka- 
tastrofą. 

— Negaliu užeiti išgerti — pasakiau — nes prieš iš- 
plaukiant reikia pritaisyti kateriui antrą inkarą. Visai ne- 
beturiu laiko. 

— Na, na, misteri Kentai, ką jūs, aš to nedaryčiau. 
To visai nereikia. Užeikit vidun, misteri Kentai, prašom. 

— Galiu lažintis, kad prireiks antro inkaro, kai tik 
pakils vėjas. Ne, leiskit man eiti. 

Bet jis neleido, tiesiog įsikirto į mane — toks pasida- 
riau brangus svečias. 

— Aš pats pritaisysiu antrą inkarą, — pasakė jis, — 
pats nuleisiu. Kai tik jūs išplauksit, tuoj ir padarysiu 
viską. Užeikit, misteri Kentai, užeikit! 

Na, aš kaip kvailys įėjau vidun ir išgėriau — vieną, 
dvi, tris, keturias, neskaičiavau. O linksmuolis Trolema- 
nas tiesiog kunkuliavo nuo užplūdusio draugiškumo. Vis- 
kas gerai, reikia eiti į laivą, aš atsistojau. Ne, jis mane 
privaląs palydėti. 

— Aš nuirsiu jus valtimi, būtinai nuirsiu. 

Su škunos škiperiu Trolemano santykiai buvo blogi. 
Tad kol Trolemanas, drauge užlipęs į laivą, liejo man 
prieraišumo likučius, škuna pakėlė inkarą ir tyliai nu- 
plaukė. 

— Sudie, sudie! — verkė Trolemanas, nieko nepaste- 
bėdamas.— Laimingos kelionės, linkiu greitai sugrįžti. Ak, 
tiesa! Atiduokit šitą Pavijui Korcenui, čia mano skola 

jam.— Jis padavė man uzlipdyta voka.— Na, o dabar lai- 
mingos.. viešpatie, juk mes plaukiam! 

Škiperis buvo neperkalbamas. Sustoti dėl Trolemano! 
Škiperis kvatojosi. Kai Trolemanas pagaliau išlipo iš šku- 
nos į valtį, tai vos neapsivertė. 

— Neužmirškit antro inkaro, būtinai! — sušukau jam. 

— Neužmiršiu,— atsiliepė jis. 


Tą vakarą Nugatsiake aš rašiau: ,...dienos puikumas, 
saulė, mėlyna jūra, auksiniai snieguoti kalnai, aštrus, 
šaltas. švarus šiaurryčių vėjas...“ Ir dabar atsimenu tą 
nuostabią dieną, tą auksinį sniegą, apie kurį rašiau, jo 
violetinius šešėlius, auksinę ir violetinę spalvą žemo, 
melsvo dangaus fone. Atsimenu vėją, beveik audrą: mo- 
torinė škuna, plaukdama tiesiai prieš vėją, vos nusikasė 
į Nugatsiaką. Ir taip pūtė visą naktį. Mes likom laive. 

— Čia jums nuo Trolemano,— pasakiau Pavijui kitą 
dieną ir padaviau voką. 

— Man? — Jis atrodė nustebęs. Atplėšė voką, pamatė 
pinigus. Dar labiau nustebo.— Man? Už ką? 

Aš nežinojau. 

— O dabar norėčiau pasiimti tą mėsą šunims. 

— Ji pas jus, — atsakė Pavijus.— Daugiau aš neturė- 
jau. Taip pasakiau ir Trolemanui, kai jis atplaukė jos 
jums paimti. 

Mano šunims skirta mėsa atsidūrė Tartusako pašto 
punkte. 


— Dabar į Umanaka,— tarė škiperis Olsenas, atstūmęs 
lėkštę ir atsistojes.— Ačiū, Pavijau.— Ir visi trys nužings- ` 
niavom jūros link. 

Pakrantėje jau buvo prisirinkę žmonių; ką tik kaja- 
ku buvo atplaukęs eskimas. Jis išlipo iš savo mažo laivo, 
pasilenkė, įkišo ranką iki alkūnės į kokpitą, lengvai pa- 
kėlė laivelį ir, užnešęs saugion kranto vieton, atsargiai 
padėjo ant žemės. Tada nuėjo tiesiai prie Pavijaus ir 
padavė jam laišką. | 

— Čia jums,— pasakė Pavijus, pažiūrėjęs į užrašą. 
Atplėšiau ir perskaičiau: 


Igdlorsuitas, sekmadienis, 
20 d., 11 val. ryto 
Mielas Kentai, 


Jūsų katerį praėjusią naktį priplakė prie kranto, jame 
yra skylė, bet mes nežinom, kur ji ir kokio didumo. Mes 
liksim čia ir pamėginsim per potvynį ištraukti katerį į 
krantą. Bus geriausia, jei susitarsit, kad Umanako šku- 
na atplauktu čia ir nugabentu jį į Umanaką. Jis tikriau- 
siai ilgai neišsilaikys ant vandens, o mes daug laiko ne- 
turim ir negalim čia likti. 


Jūsų J. O. B. Petersonas 


(Petersonas buvo Kanados geologas, dirbantis danų 
užsakymu, ir atkako į Igdlorsuitą kaip .tik pačiu laiku, 
kad išgelbėtų mano katerį nuo visiško sunaikinimo. Ačiū, 
Petersonai. Jis išplaukė kitą dieną.) 


Naktis buvo tamsi, audringa. Šviesos ruožas nuo ži- 
binto, kurį kažkas laikė ant Igdlorsuito prieplaukos, šo- 
kinėjo neramiam vandeny. Toje šviesoje buvo matyti 
pakrantėn suplakti ledai. Mano kateris stovėjo su inkaru, 
jame degė blausi švieselė. Krante mūsų laukė minia ir 
Trolemanas. Jie papasakojo apie praüzusiq audrą, kuri 
atvarė viską šluojančius ledus, kaip kateris bejėgis pla- 
kėsi tarp bangų ir ledo gabalų. Apie tai, kaip jie su Pe- 
tersono kateriu nutempė manąjį, kaip į jį ėmė sunktis 
vanduo — matyt, kažkur atsirado plyšys ar skylė — ir 
dabar jis laikosi paviršiuje tik todėl, kad nuolat siurbia- 
mas vanduo. 

Atsisukau į Trolemaną. 

— Ar išmetėt antrą inkarą? 

— Na, kaipgi, matot, taip atsitiko, teisybę sakant... 
ne, misteri Kentai... aš... 

— O kur mėsa mano šunims? 

A-a, čia visai kas kita; taip, jis tiesiog švytėjo. Pre- 
kybininkas pasitrynė rankas. 

— Matot, čia kitas dalykas, misteri Kentai. Supran- 
tat... 

— Eikit po velnių! 

Taip įvyko lūžis, mudviejų keliai išsiskyrė, prasidėjo 
karas, ir aš, užuot paliktas draugų ir viso kaimo atstum- 
tas, pasidariau tiesiog visų numylėtinis. Atstumtuoju ta- 
po prekybininkas. 

Bet tą kartą, kai mano kateris buvo tik kiauras ke- 
valas, o aš pats dar neapsiplunksnavęs pabėgėlis iš ofi- 
cialaus lizdo, viskas man atrodė juoda kaip ir ta juoda 
naktis. Mane palaikė įniršis ir... Salamina. Anksčiau aš 
tik pykau ant jos dėl nuolatinių perspėjimų saugotis Tro- 
lemano ir numodavau ranka į dažnus jos skundus dėl 
jo sukčiavimo, o dabar jos išdidus „Ar aš nesakiau?“ 
kalbėjo ne tik apie jos ištikimybę, bet ir kažkaip rodė, 
jog už jos — ir uz manes! — stovi visa jos tautos armija. 
Ir aš apsisprendžiau, prisišliejau prie jos. 

— Eik, Salamina, krauk daiktus, savo, vasi ir mano. 
Plauksim į Umanaka. 

Buvo apie vidurnakti, kai Skuna i$plauké, vilkdama 
mano katerį, kuriame sėdėjo du grenlandai ir aš. Per 
akis būtų užtekę ir dviejų žmonių. Bet prieš pat lipant į 
valtį, mano šimtakronis gražuolis Tukadžakas sustreikavo. 

— Aš ir dar du,— pasakė jis. 

— Tu, dar vienas ir a$,— atsakiau jam. 

— Ne, dar du, arba mes neplaukiam. 

Aplink stovėjo minia, mūsų laukianti irkliné valtis 
trynėsi į prieplaukos laiptelius. Ne laikas buvo scenoms 
ir ginčams. f 

— Gerai. Tada visi pasilikit namie, — man jau viskas 
įgriso. 

Nušokau į valti, atsistūmiau. Jie vos neapverté val- 
telés, puldami jon. Taigi per naktį trise budėjom ir pa- 
sikeisdami siurbėm vandeni. 

Paryčiu į škunos galą atėjo Salamina, laikydama ran- 
kose popierinį paketą. Aprišusi paketą virvele ir pada- 
riusi kilpą, uznéré ją ant buksyrinio lyno ir paleido. Pa- 
ketas nuslydo nuo aukšto laivo j mūsų ištiestas rankas — 
müsy pusryčiai. 

Ak, tas Trolemanas, ak, ta mésa! Kadangi visi daiktai 
turi savo kaina, a$ paskelbiau Igdlorsuite, jog uz kilo- 
gramą mokésiu po dešimt erių, ir šiek tiek mėsos gavau. 
Pakėliau kainą iki dvylikos, ir mėsos atsirado per akis. 
O kai turėjau tiek, kiek buvau pirkęs iš Pavijaus, lio- 
viausi — užteks. Paskui, atsiskaitydamas su Trolemanu 
už šį ir aną, už naudojimąsi kateriu, paėmiau iš jo, kaip 
sutarta, už benziną, tepalą ir įgulą. Dar priskaičiavau 
po šešis erius už kiekvieną kilogramą mėsos, kaip tu- 
rėjau mokėti, iš tų dešimties ir dvylikos, kuriuos per- 
mokėjau. 

— Aš nesutinku,— suriko Trolemanas. 

— Nesutikit,— atsakiau a$.— Bet jeigu reikės, tai aš 
tą reikalą iškelsiu pačiam Danijos karaliui. 

Jis užmokėjo. Prekeivio širdis buvo palaužta. 


XV. DĖMELĖ 

AKTAS mums visada atrodo neginčijamas. 
Ir mes niekada nesusimąstome, kodėl taip esti: kodėl eina- 
ma nuo mažų dalykų prie didelių; nuo Trolemano ir ma- 
nęs, nuo Salaminos ir vaikų, nuo Martino, Abrahamo, 
Jorno, Joaso, Luko, Tukadžako, nuo to, ar už mėsą šu- 
nims moki šešis erius ar dešimt, nuo to, ar žmonės myli, 
ar nekenčia, gyvena ar miršta, nuo žmogaus santykių su 
kitu pereikim prie to, kas visai bešališka — pažvelkim į 
dievo veidą. Pažvelkim? O kuo gi meš gyvi diena iš die- 
nos, jeigu ne šituo? 
Šis reginys turi dvi savybes: yra baigtinis ir begali- 
nis. Tai plati žmogaus veiklos zona, jo kovos už gyveni- 

mą arena; tai neišmatuojama bedugnė, į kurią žmogus 
lieja savo mintis, siekius, net patį save. Žmogus pasiinetė 
joje. Ir gali būti, jog viso žmogaus gyvenimo veikla ir 
teturi tą vienintelį tikslą — atlyginti tai, kas nesugrąži- 
namai išgaruoja dievopi? Kas atsitinka, kai mūsų nelie- 
ka? Kas iš mūsų dingsta? Dailininkui, poetui itin rūpi 
apčiuopti tą dingimą, suvokti jį, pasverti. Bet tai tuščias 
darbas, tas pats kaip nemiegančiam sapnuoti, 
Pasitenkinimas pačiu egzistavimo faktu, kuris mus vi- 
sus kartais aplanko ir kuris daugumai nereiklių žmonių 
yra kasdienybė, yra bene pats tobuliausias mūsų ryšys 
su visata, kurią mes vadiname dievu. Sunku pasakyti, 
ką mes tada galvojame ir ar tai, kas dedasi mumyse, pa- 
kankamai apčiuopiama, kad galima būtų pavadinti min- 
timi. Gal visos tos pajautos ir tėra tik jausmai, ne dau- 
giau? Bet nuo to jausmingumo jos ne mažiau pakilios. 
Negalvojant atsiduoti tam, kieno dėka ir kam mes esam 
gimę: saulei, mėnuliui, žvaigždėms, jų šviesai — aš rašau 
apie Šiaurę, — krintančiai ant snieguotų kalnų, ant plau- 
kiančių balto ledo kalnų, ant jūros; ūžiančiam vėjui, ban- 
gu mūšai, saulės, šalčio, vėjo pajautimui; visiems mūsų 
jausmams, kurie sudaro daugiabriaunę estetinę visumą. 
Liautis galvojus ir atsiduoti visam tam. Na, o jeigu pro- 
tas vis dėlto nenurimsta, tai tegu mintis sau dreifuoja, 
plaukia laisvai ore kaip dūmas ir išsisklaido sau. Manau, 
kad labai nedaugelis galvoja apie dievą. Ir ačiū dievui. 
Vargingi Donegolo? žmonės turi mums nebūdingą įpro- 
tį — kiek žinau, apskritai visi Airijos kaimiečiai — pa- 
tiems paprasciausiems pasakymams suteikti įtaigaus rim- 
tumo. „Kaip gyvenat?" — klausia jie sveikindamiesi. Ir 
atsakymas į tai yra ne abejingas „Ačiū, o kaip jūs?“, bet 
maždaug toks: „Nieko, bet vakar ėmė mažumą skaudėti 
dantį. Į vakarą aprimo, gal šiandien visai nustos.“ 
Grenlandai, kiek pastebėjau, neturi formalaus’ pasi- 
sveikinimo, du žmonės prasilenkdami tik linkteli vienas 
kitam, o kartais nė to nepadaro, ir apskritai jie labiau 
linkę patylėti, negu plepėtis apie nereikšmingus dalykus, 
tačiau orą aptarti būtina. Todėl pirmiausia grenlandas 


9 Šiaurės Airijos grafystė. 

sako: „Puiki diena.“ Ir tas „puiki diena“ — sila pinaka — 
beveik toks pat reikšmingas kaip airių pasisveikinimas. 
Tai yra apgalvotas pasakymas. Visų pirma žodis sila reiš- 
kia ne tik orą, bet ir visa, kas po atviru dangumi, pasau- 
l, visatą. Norint išversti ir perteikti tai mūsų kalba, 
reikėtų pasakyti: ,Dievazi pasaulis tikrai puikus!“ 

Ir tikrai šitos šaltos spalio dienos gražios. Oras žie- 
miškas, šaltas, kandus. Pakrantėje kur kas mažiau vaikš- 
tinėtojų; kalno šešėlis uždengė mus ir taip laikys iki 
kovo. Saulė traukiasi, jūra pavirsta į ledą. Taip, be galo 
gražus tas didingas metų laikų kaitaliojimosi fenomenas. 

Pakrantėje mažos figūrėlės. Ką jos ten daro, kodėl 
bėgioja? Nuleidžia vandenin valtį, sulipa jon ir kaip pa- 
trakę iriasi. Du žmonės išplaukia kajakais. Gal lenkty- 
nės? Žiū! Iš už kyšulio pasirodo trečias. Tai tikrai lenk- 
tynės; jis lenkia tuodu. Visi įnirtę iriasi jūron. Žmonės 
susilipo ant kalvos; jie stovi lyg pulkelis lėlių dangaus 
fone ir žiūri... Į ką? Kažkas ten vyksta. Pasiimu žiūronus, 
atsuku jūron. Linzės galingos, todėl apima labai siaurai. 
Apžiūrinėju paeiliui valtį, kajakus, vienas, du, trys. Jei- 
gu čia lenktynės, tai valtis neturi jokių šansų — ji toli 
atsilikusi. Vienas kajakas gerokai atsiplėšęs priekyje. Kur 
jis skuba? Kodėl? Apžiūriu vandens plotą priešais kaja- 
ką: nieko nematyti, ničnieko... bet ne! Vandeny, beveik 
visas paniręs, plūduriuoja tamsus daiktas. Štai kas — ne- 
gyvas ruonis arba kas kitas. Jie skuba, kad gautų savo 
dalį. Bet kas ten dar prie to juodulio galo? Kažkas bal- 
tas, judantis. Taip, juda. O dieve! Atpažįstu tą virpantį 
daiktą. Tai skęstantis žmogus. 

Lenktynės vyko toliau, žmonės valtyje ir kajakuose 
įnirtingai yrėsi, nors turėjo įveikti apie dvi mylias. Su- 
pratau, kad žmonės kajakuose, sėdintys žemai, vandens 
lygyje, iriasi aklai, vadovaudamiesi tiktai orientyrais, ku- 
riuos įžiūrėjo krante. Jie gerokai nukrypo nuo teisingo 
kurso. Dar keletas jardų pavėjui, ir priekinis kajakas 
praplauks pro šalį. Jis ir buvo bepraplaukiąs, bet staiga 
apsigręžė ir pasuko tiesiai prie skenduolio. Kaip maloniai 
turėjo skambėti jo šauksmas nelaimės ištiktajam! 

Kaip vyko gelbėjimas, nuo kranto nebuvo matyti; ka- 
jakai, žmonės, pagaliau ir atskubėjusi valtis atrodė kaip 

vienas knibzdantis künas. Net ir tada, kai valtis atsiskyré 
ir pasuko krantan, dar negaléjai pasakyti, ar gelbéjimas 
pasisekė, ar ne. Kaip lėtai laukiančiai miniai plaukė val- 
tis. Kas skendo? Niekas nieko nežino. 

Štai pagaliau valtis artėja, žmonės susiburia prie pat 
vandens. Vyrai išstumdo ledus, kad būtų kur priplaukti. 
Valtis peršliuožia per nedideles bangas ir atsiremia į 
smėlį. Gale ant dugno, prilaikomas kito vyro tarp kojų, 
sėdi Dovydas. Žmonės pakelia jį lyg kokį daiktą ir nu- 
neša į artimiausią namą, pas Jensą. Dovydas turi sąmo- 
nę, kilsteli galvą ir mėgina — jam tai pavyksta! — nusi- 
šypsoti. 

Nuo jo nuvelka šlapius rūbus. Kaip graudžiai plonai 
jis tevilkėjo! Kamikai, bet be įprastinių ruonio arba 
šuns kailio kojinių; vieną kamiką jis pametė, besigrum- 
damas už gyvybę. Geros ruonio odos kelnės, bet be apa- 
tinių. Du megztiniai. Jo kūnas kaip ledas; dešimt žmonių 
trina jį nuo galvos iki kojų. Priešais mane Martinas — 
prakaitas nuo jo veido srūte srūva. Dovydas vargais ne- 
galais nuryja romą, kurio įpilu jam į burną. Bet galop 
jis atsipeikėja, į jo baltą veidą palengva grįžta gyvybės 
spalva. 

Dovydas išbuvo vandenyje apie keturiasdešimt minu- 
čių, kol valtis sugrįžo į krantą, praėjo dar pusvalandis. 
Jau trečią kartą jis buvo arti mirties. Nušovęs ruonį, 
įtraukė jį kajakan, pasiguldė už nugaros. Staiga dešinėje 
netoli išniro itin didelis ruonis. Dovydas įsmeigė į jį že- 
berklą, bet odinis diržas išsivyniojo ir užkliuvo — kaja- 
kas apsivertė. 

Grenlandų kajakas yra turbūt pats nuostabiausias iš 
visų žmogaus išrastų daiktų. Tai ne tiek valtis ar kanoja, 
kiek paties žmogaus tąsa, įgalinanti jį laikytis ant van- 
dens; kajakas ir žmogus — tai lyg vienas kūnas. Vienas 
tiesiogine prasme, nes véjuotu oru žmogus, dėvintis 'il- 
gąjį žaketą“, būna sujungtas su kajaku, prisirišęs prie 
jo. Ruonio odos drabužis su gobtuvu glaudžiai suveržia- 
mas prie kaklo, ant riešų ir prie kajako kokpito. Per jį 
gali ristis bangos, dažnai ir ritasi, bet vanduo tegali pa- 
tekti tik per nosį ir burną. Valtis gali apvirsti — dažnai 

ir taip atsitinka, bet žmogus moka vėl „atsistoti ant ko- 
ju". 

Normaliu oru žmogus kajake dėvi tik „pusžaketi“. Tai 
ruonio odos cilindras, apjuostas aplink kokpita ir petne- 
šomis parištas po pažastimis. Atrodo, lyg žmogus sėdėtų 
tanko bokštely, iškišęs tik galvą ir pečius. Taip buvo 
apsivilkęs ir Dovydas. Bet apvirtęs jis negalėjo „atsisto- 
ti" nes prie kajako buvo pririštas nukautasis ruonis, be 
to, antrasis agonijoje blaškėsi aplink, uz žeberklo diržo 
tampydamas valtelę. Kaip jis išlindo iš kajako, niekas 
nežino, gal net jis pats. 

Dovydas liko gyvas. Tą dieną jam buvo liepta sėdėti 
namie, o rytojaus dieną jis nušovė kitą ruonį. Tokie 
Grenlandijos jūrų medžiotojai. 


XVI. PRAMOGOS 


e ——————- T — 


TOVĖDAMAS pakrantės kalvos skar- 
dyje Todiorsuiies priešais matai lyg didžiulio teatro sceną. 
Lygi jūra yra tos scenos grindys, didžiulis dangaus lau- 
kas — avanscenos arka, du kyšuliai — kulisai. Jūra, kal- 
nai, ledas — nuolatinės dekoracijos; saulė, mėnulis, žvaig- 
ždės — apšvietimas. Begalinės šioje scenoje vykstančios 
dramos tema — dievo abejingumas žmogaus gyvenimui. 
Bet kaip tik ši tema, pabrėžiama bejausmio scenos gran- 
dioziškumo, tik dar labiau sustiprina žmonėse žmogaus 
svarbumo žmogui pojūtį. Nors toje scenoje žmogus ma- 
žas, tereikia jam tik pasirodyti, įžengti scenon, ir visų 
žvilgsniai kiek tik siekia akis jau įsmeigti į jį. Ta dė- 

melė — tikras įvykis. Kovojantis už gyvybę Dovydas žiū- 
rintiems nuo kranto buvo tik dėmelė. Akys pamatė ir 
pažino ją. 

Akys pamato, kas dedasi toli, o burnos paskelbia 
naujienas. Sugrįžęs iš sėkmingos kelionės medžiotojas, 
sugautas baltasis delfinas, narvalas, ruonis, lokys; sugrįžę 
elnių medžiotojai, prikrautu umiaku parplaukę stovyk- 
lautojai, vyrai, moterys, vaikai, kajakai,— visa tai yra 
naujienos. O visi svečiai iš toliau: motorinė valtis, šku- 
na, paštas žiemą yra didelės naujienos! Kaip aplinkos 
grandioziškumas regimai pabrėžia dėmelės regimą svar- 
bumą, taip ir ilga laiko monotonija sustiprina įvykio 
reikšmę. 

Jeigu namai nebūtų buvę sumanyti žmogui apsiginti 
nuo stichijos, tai jie tikriausiai būtų išrasti žmogaus gy- 
venamai erdvei sumažinti, kai to prisireikia. Namai tar- 
nauja abiem tikslams. Didelė erdvė kartais esti nepa- 
kenčiama, taip atsitinka ir su laiku; jam nugalėti žmonės 
pasitelkia pramogas. 

Mes, kurie didžiumą laiko praleidžiame patalpose, net 
važinėjame šildomuose kambariuose su ratais, mes, pa- 
darę pramogą kone gyvenimo tikslu ir paskirtimi, esame 
įdiegę sau būsimo galo nuojautą ir todėl privalome bėgti 
nuo to baisaus suvokimo. Žinoma, grenlandas, neturėda- 
mas mūsų romantinio mąstymo atspalvio, nėra linkęs, 
kaip mes, matyti ,Zvaigzdétame nakties veide didžius, 
miglotus romantinius simbolius“. Manding, jis tokių min- 
čių neturi, o kadangi neturi, tai gali suvokti aplinkos 
grandioziškumą kaip vaikai, kurie, negirdėję pasakų apie 
vaiduoklius, nebijo tamsos. Šiaip ar taip, jam tai patinka. 
Ir gal dėl to grenlandų gyvenime nei namai, nei pasi- 
linksminimai neturi tokios vietos kaip mūsų gyvenime. 
Iš dalies tai patvirtina jų namų mažumas ir tai, kad juo- 
se visiškai nėra jokio komforto. O tokie žaidimai, kaip 
kortos ir šachmatai, pažįstami iš bendravimo su baltaisiais, 
grenlandų retai žaidžiami, ir tai rodo, jog jiems nereikia 
stumti laiko, bent taip kaip mums. Jų pramogos — tai 
svečiavimasis, ir jis, ar tai būtų kafemikas, ar šokiai, 
būna toks energijos ir išmonės atskleidimas, kad niekaip 
nepalyginsi su tokiu mūsų kortavimu, kuomet beprasmiš- 

kai Svaistoma begalés laiko ir jégu. Nepasakysi, kad ju 
išmonė — mūsų akimis — būtų aukšto lygio, o šokiai dai- 
lūs; taip nėra. Už tai jie turi būti dėkingi pastoriams — 
nuobodulio kūrėjams. Vietoj sveikų, linksmų pagoniškų 
orgijų, puotų, šokių, dainų dabar jie turi... trumpai ta- 
riant, viena — kafemiką. 

Pirmiausia gaunamas kvietimas; jį ateinant išgirsti. 
Jis krapštosi su tavo durų skląsčiu, brūžina kojas prie- 
menėj, suspaudžia delne durų rankeną, nedrąsiai paspau- 
džia ją ir lėtai atidaro. Jis įeina lyg pelė, tyrinėjanti pil- 
ną kačių kambarį, ir pagaliau kvietimas sustoja — švariai 
nusiprausęs, gražiai apsitaisęs. Tai maža mergaitė. Šian- 
dien jos gimtadienis. Vos girdimu balseliu ji sušnibžda 
žinią ir pakviečia į kafemiką. Tai atsitinka tokiu laiku, 
kai nesi nusiteikęs mesti darbą ir eiti linksmintis į sve- 
čius. Yra dešimta valanda ryto arba pusė trijų po pietų, 
arba pats vidurdienis — gal ruošeisi pietauti. Tačiau tu 
esi supratingas — meti visus darbus ir eini: Betgi reikia 
dovanos. Kaip manot, kam jie jus kviečia? Na, dėl do- 
vanos perdėm nesijaudinkit. Igdlorsuite per metus būna 
apie šimtas aštuoniasdešimt gimimo dienų. Jūsų dovana 
gali būti bet kas: muilo gabalėlis, šokolado plytelė, sal- 
dinto kondensuoto pieno skardinė, kaspinas, pora pirš- 
tinių, sagė, beveik viskas. Paimi tą daiktą ir suvynioji. 
Tai laikoma geru tonu. Na, tam tinka bet kokia ne itin 
purvina popieriaus skiautė. Laikraštis? Puiku! Suvynioji 
daiktą ir įteiki mergaitei. Ji padėkoja — galbūt; tada turi 
eiti paskui ją. Ji nuveda tave namo ir daugiau jos ne- 
bematai: pobūvis skirtas suaugusiems. 

Nuspyręs iš po kojų porą šunų siaurame koridoriuje, 
pamažu įeini, grabaliodamas, kur galėtų būti durys; su- 
radęs jas pastumi ir žengi vidun. Tarkime, kad tai vieni 
iš geresnių namų. Kambarys— namas gali būti dvylikos 
pėdų pločio ir ilgio, gal net ir didesnis. Jame galima sto- 
vėti stačiom. Viduje švaru, na, gana švaru. Grindys, gul- 
tas, kėdė — jeigu ji yra — viskas nuvalyta. Sienos ir lu- 
bos nudažytos jau senokai blyškiai mėlyna spalva. Stovi 
sena komoda, ant jos — muziejinė kolekcija. Ant kryže- 
liais siuvinėtos staltiesėlės išrikiuoti visi šeimos nieknie- 
kiai. Liūdnai atrodo visas tas neskoningas menkavertis 

turtas; išblukusios nuotraukos baisiuose rémeliuose, jmant- 
rios peleninés, visos tos pretenzingos, surogatinés atlie- 
kos, kurias išmeta lauk baltieji. Ir tarytum komoda būtų 
altorius, — ant jos net yra mažų kalėdinių žvakelių, — virš 
jos kabo prasta chromolitografija prastos prastai žalios 
Gvido Reni imitacijos — raudanti Magdalena arba Jėzus 
su ėriuku. Šis paveikslas nėra stabas arba simbolis; jis 
čia yra ne todėl, kad žmonės garbina jį. Daug blogiau — 
jis jiems patinka. O abipus altoriaus poromis su geomet- 
riniu tikslumu sukabinti vienodi „meniniai“ atvirukai iš 
senų krautuvėlėje pardavinėtų serijų. Atlenkiamo gulto 
lenta nuleista, ji užima trečdalį kambario; kampe stovi 
viryklė, kambario vidury — mažas stalas. Ant stalo stal- 
tiesė, ant jos trys puodeliai su lėkštutėmis. Tiek apie 
būstą. 

Ant gulto ir visur, kur tik yra vietos, sėdi žmonės, kur 
jos nėra — stovi. Įėjus atrodo, lyg būtum patekęs į patį 
kokio susirinkimo įkarštį; bet pasirodo, kad tas įkarštis — 
tyla. Galima justi, kad ta tyla priverstinė, nes kai ji 
retkarčiais pertraukiama, dažniausiai kokios moters rep- 
lika kitai („Tavo kamikai dailiai išsiuvinėti, o kaip tau 
patinka mano?“), tai kalbama pusbalsiu. Ir nors retkar- 
čiais dėl ko nors gali prapliupti juokas arba iš karto su- 
šneka trys ar keturi žmonės, bendras pokalbis užsimezga 
retai: Bet šitoji tyla gera: tai gražūs, malonūs žmonės, 
visada pasiruošę uz šypseną atsilyginti šypsena. 

Vaišės jau turbūt gerokai įpusėjusios, nes viryklė ap- 
krauta kavos puodais, suneštais iš keleto gretimų namų, 
kurie prisideda prie šventės, spragindami žalias kavos 
pupeles ir miežius, parūpintus šeimininkės. Šiaip ar taip, 
kava naujiems svečiams paruošta. Taip pat ir puodeliai — 
jie ką tik perskalauti dubeny nešvaraus vandens -ir iš- 
šluostyti purvinu skuduru. Šeimininkė pripila du puode- 
lius, ne — tris, mat ką tik įėjo dar vienas svečias. Pri-- 
pila tiek, kad kava per kraštus bėga į lėkštutę. ,,Ak",— 
sumurma ji ir grįžta prie viryklės. Priėjęs ar pasiekęs 
ranka, pasiimi savo puoduką, iš lėkštės ant stalo — kiek 
reikia cukraus. Vėl atsisėdęs, įsimeti burnon cukraus ga- 
baliuką, prisipili į lėkštelę kavos ir geri iš jos. Pabaigęs 
padedi puodelį su lėkštute ant stalo, vėl atsisėdi ir būni 

kaip visi — tyli. Tuo tarpu ankstesnieji svečiai, kurie jau 
išgėrė kavą ir atbuvo savo laiką, stojasi ir eina namo. 
Kiek palaukęs eini ir tu. Pobūvis šitaip tęsiasi beveik vi- 
są dieną. Svečiai ateina ir išeina, kol pagaliau apsilanko 
visas kaimas. O vakare šokiai. 

Senovėje, kai Grenlandija buvo izoliuota nuo pasau- 
lio, žmonių gyvenimo būdas, jų elgesys ir įsitikinimai bu- 
vo vienalytė kultūra, kai žmonių norai proporcingi jų 
išpildymo priemonėms. (Tai laiminga būsena. Mes sukam 
galvą dėl laimės, o viskas priklauso nuo proporcingumo.) 
Anais laikais viskas turėjo savo vietą ir tą vietą atitiko. 
Tiesiog buvo neįmanomas atvejis, kad norėtųsi šokti, o 
tam nebūtų vietos. Kiek vargų atneša Progresas! Jis iš- 
mokė grenlandus turėti daiktų. „Nors ir nekoks, — sako- 
ma,— bet mano.“ Tie nekokie daiktai pirmiausiai buvo 
maži nameliukai, kad žmonės galėtų tūnoti juose ir turėti 
savo daiktų. Progresas išmokė, bent jau mėgino išmo- 
kyti žmones dorybės, ir vietoj nepadoraus solinio šokio, 
pritariant chorui, atsirado masiniai apsikabinusių porų 
šokiai. Tai išmokė juos bučiuotis, išmokė daugelio daly- 
kų, kurių dabar čia neliesime. Na, bet toliau apie šokius. 
Kur šokti? Anų laikų misionieriai, be abejo, kviesdavosi 
drausmingesnius eskimus į kleboniją, kur erdviuose kam- 
bariuose jie su savo žmonomis demonstruodavo iškilnios 
laikysenos pavyzdį ir mokydavo guvius, primityvius es- 
kimus europietiškų liaudies šokių. Gal tais laikais, kaip 
ir dabar, žmonėms buvo duodama kokia tuščia patalpa 
prekybos punkto kontoroje, kad visi galėtų šokti. Taip 
visada daroma kolonijose, prekybos centruose. Bet mes 
čia rašome ne apie tokius parodomuosius administracijos 
poelgius. Mes esame Igdlorsuite, nuokampioje vietoje, 
gamybiniame Šiaurės punkte, kur vyrai — medžiotojai, 
stovi ant savo kojų, šoka savo kojomis ir kur laikoma, 
jog turi vietos šokiams. Ir iš tiesų turi. O raktą nuo tos 
vietos turi prekybos punkto vedėjas Trolemanas. Jis šiek 
tiek gaili savo valdų, ir tas gailėjimas priklauso nuo jo 
nuotaikos. Niekad nesi tikras. Tą vakarą jis duoda raktą. 

Apačioje prie kranto stovi apgriuvusi velėnų trobelė 
su plačiomis durimis ir langu be stiklų. Velėnų sienos 
sudžiūvusios ir suzmekusios, stogas paremtas kartimis, 

tarp sienų ir stogo — keleto colių tarpas. Pro tą plyšį 
matyti žvaigždės, sninga arba lyja. Toji trobelė — tamsi, 
drėgna skylė — kubiliaus dirbtuvė. 

Vietos nedaug — dešimt pėdų ir dvylika; dalis jos dar 
užimta kubiliaus varstoto ir instrumentų, be to, lygiai 
pusė iki pat gegnių prikrauta druskos maišų. Druską čia 
laikyti nėra jokio reikalo, bet ji čia. Iš jos sunkiasi drėg- 
mė, ir ant aslos telkšo balos. Šlapias, purvinas šešių ir 
dešimties pėdų plotelis vėjo pustomoje skylėje. Prašom, 
jūs, šimtas žmonių, šokite, linksminkitės! Ir baisiausia, 
kad jie linksminasi. 

Apsivilkę lengviau žiemos vakaro šokiams, jie susi- 
kemša į tą ledinį urvą, stumdosi aplink lauke. Viduje 
tiesiog rūkas nuo kvėpavimo ir prakaito, menka plazdan- 
čios žvakės švieselė mirga ant blizgančių veidų. Spraus- 
kitės vidun ir šokite, šokite, šokite! Pirmyn, atgal, ap- 
link; vienas, du, trys, keturi: kojos muša keturis taktus, 
trypia maršą. Sokite, grok, akordeone! Lauke šviečia mé- 
nulis ir žvaigždės, savo šydą kloja šiaurės pašvaistė. 
Kiaurai veria šaltas vėjas; vėjas, žvaigždės, naktis — kaip 
gražu! 


XVII. SARGAS? SEN EL 

vėlyvą rudens naktį, kai danguje švietė pilnatis, vos už- 
temdyta debesies, ir liejo ryškią nežemiškos dienos švie- 
są, kai naktis visai nutilo, tarytum laukdama kažko at- 
sitinkant, jaunimas vaikštinėjo dideliu būriu pakrantėje 
ir choru dainavo. Tai buvo ne mažiau gražu už pačią 
naktį. 

Vieną vėlyvą rudens naktį, kai aštrus šiaurys kaukė 
kaimelyje, vėjo nušluotame danguje švietė mėnulio del- 
čia. Jo šviesoje jūros pakrašty ryškiai bolavo prie kran- 
to sunešti aisbergai; nuo jų ant šviesaus jūros paviršiaus 
tiso juodi šešėliai. Staiga danguje plykstelėjo didžiuliai 
šviesos pluoštai. Mėnulio delčia, žvaigždės, šiaurės pa- 
švaistė; nerami mėnesienos nušviesta jūra; ledai, ledai; 
ir tolumoje pro miglotą šviesą matyti aukštos snieguotos 
kalnų virtinės. Žmonės, dėl šilumos prisispaudę vienas 
prie kito, stovi ir žiūri. 


Vieną naktį — lapkritį naktis beveik ištisinė, — kai 
prieblanda dar virpėjo ant pietinių šlaitų, šiaurėje virš 
kalnų keteros staiga pasirodė mėnulis. Nakties tamsa 
sutirštėjo, vėjo šiaušiama įlanka pajuodo, o aisbergai 
mėnesienoje sublizgo lyg brangakmeniai. Pakilo planeta — 
didžiulė, raudona. Lyg koks pasakiškas žibintas ji kabojo 
virš kalnų. 

Ką pasakysi, sarge? 

O dieve, nežinau. 


XVIII. DAUG À TRIUKSMO | 


jas, tamsu, bet aS kaip Visada išėjau pasivaikščioti pa- 
krante. Žingsniavau jsikandes pypkę. Susitikau pribuvėją 
Martą ir jaunąją jaunojo medžiotojo Bojės žmoną Sarą. 
Marta nešėsi ant nugaros metukų sūnų. Éméme žings- 
niuoti visi kartu — pirmyn, atgal, pirmyn, atgal, bet ga- 
lop mano pypkė užgeso ir pasidarė nuobodu, 

— Na,— tariau sustojęs toje vietoje, kur mano namų 
link suko takas, — laikas namo. 

Šitokiu būdu atsisveikinęs, nuėjau savo keliais. 

Tuo laiku — beje, ir dabar — mano grenlandiška šnek- 
ta buvo baisi, tad negalima kaltinti mano draugių, kad 
atsisveikinimą suprato kaip kvietimą. Jos priėmė jį. Kai 
pamačiau, jog jos eina iš paskos, nesiryžau nuvaryti jų 
namo, kaip kokių šalin genamų šunų. O kodėl jos ne- 
galėtų eiti su manimi, jeigu taip nori? Bet po perkūnais! 
Kils baisus skandalas, kai paržygiuosiu su jom abiem! 
Salamina, be abejo, namie; kai išėjau, ji liko. Ji man 
buvo nepaprastai atsidavusi; manding, kitaip nė nepasa- 
kysi. Spausdamas durų rankeną drebėjau. Bet koks buvo 
mano džiaugsmas, kai įėjau ir neradau... nieko! Prašom, 
merginos, prašom vidun! Uždarykit duris. Sėskitės. Štai 
mes ir namie. Ir atrodė, kad čia visa esmė, jog mes na- 
mie. Grenlandės — gana tylios moterys. Taigi Sara ir 
Marta su kūdikiu ant kelių sėdi vienoje stalo pusėje, aš — 
kitoje. Dega lempa, viduje šilta; ne kažkokios linksmy- 
bės, bet jauku. Tokį vakarą ir tiek pakanka. 

Kas čia? Name tylu, ir mes girdime net menkiausią 
garsą. Pasisukame. Už lango pro stiklą spokso begalė 
akių. Aš padariau lemtingą klaidą, nors pasielgiau visai 
instinktyviai, reaguodamas į tokį įžūlumą,— užtraukiau 
užuolaidas. Na ir prasidėjo. 

Atrodė, kad tamsa už sienų, iki tol tenkinusis ir ste- 
bėjusi mus pro langą, staiga būtų baisiausiai įniršusi. Lyg 
pirmas staigus vėjo gūsis prieš audrą, sudrebinantis lan- 
gines ir pašiaušiantis kraigą, aplink namą nuvilnijo mur- 
mesio banga; vadinasi, susirinko minia. Buvo girdėti be- 
galės trepsinciu. kojų, minios trynimasis ir dunksenimas 
į sienas: prislopintas minios griaustinis. Mano viešnios 
persigando. 

— Neikit, mielosios viešnios, nesijaudinkit, sėskit vėl. 

Staiga išgirstame atsidarant ir užsitrenkiant laukujes 
duris, greitus žingsnius priemenėje. Atsilapoja kambario 
durys. Ak, tai Salamina! Kakta suraukta. Kas atsitiko? 
Ko ji stovi tokia pikta? 

— Salamina,— sakau a$,— būk gera, duok mums ka- 
VOS. 

Turbūt retai prisieina, kad iš svetingumo turėtum iš- 
varyti laukan gerbiamus svečius. Ir vis dėlto kažin ar 
pasielgiau dorai, sulaikydamas tas dvi išsigandusias su- 
trikusias moteris išgerti nuodų puodelio, kurį paruošė ma- 
no piktoji ragana. Taip, Salamina pakluso. Ji išvirė mums 
kavos, bet kaip! Ji stumdė baldus, trankė puodelius ir 
lėkštutes. Piktai trypė kojomis, svaidė iš akių žaibus. Ir 
visą laiką tylėjo? O ne, ji siautėjo. 

— Liaukis, Salamina, gana, nutilk! 

Ji vis tiek siautėja. 

— O ką, —-įterpiau jos piktan žodžių srautan,— jeigu 
pasikviestume Martiną su Peteriu ir dar Boję? 

Kuo čia dėti Martinas ir Peteris, — nežinau, nors abu 
kadai peršasi jai. Dėl Bojės, tai gerai, ji sutinka. 

— Gerai, liepk pašaukti jį — sakau. 

Ir tikrai — Salamina noriai puolė vykdyti šio pavedi- 
mo, o mano viešnios šyptelėjo. Pasidarė linksmiau. 

Kas konkrečiai buvo pasakyta Bojei, nežinau, bet tai 
buvo kvietimas ateiti skubiai. Nes atėjo jis tučtuojau. 
Jis atrodė audringas ir sutrikęs, matyt, tokio būta ir ma- 
no kvietimo. Aš maloniai pasveikinau jį; jis tarytum 
nustebo. 

— Séskités,— pasakiau ir pasikviečiau jį šalia sa- 
vęs.— Salamina, atnešk dar kavos. 

Bojė neramiai, pusbalsiu ėmė šnekėtis per stalą su 
Sara; jis buvo susijaudinęs, piktas, bet valdėsi. Aš ža- 
vėjausi jo savitvarda. Kavą jis gėrė, bet mano pasiūly- 
tos cigaretės atsisakė. Cigaro, kurį padėjau priešais jį, 
irgi nepalietė. Galop stojo tyla, tik Salamina žingsniavo 
iš vieno kampo į kitą. Nuo to buvo ne lengviau! Salami- 
nos žingsniai, minia už sienų, sunki, slogi tyla. Kaip visa 
tai nutraukti? Kaip? Žinoma! Mielais muzikos garsais, 
armonika ir fleita. 

Padėjau lūpinę armonikėlę priešais Boję, ragindamas 
groti, bet jo veide pasirodė liūdna šypsena. 

— Ne,— pasakė Bojė.— Ne, kam reikia? 

Vėl stojo tyla. 

Martos kūdikis, jau spėjęs sušlapinti mamos kelius 
ir grindis, ėmė niurnėti. Šio liūdno garso priedangoje ir 
paskui, visiems sužiurus į žindomą vaiką, aš palengva 

pradėjau groti. O sidabrinė fleita! Ne taip dažnai tu ma- 
loninai žmonių ausis, bet vis dėlto esi turėjusi gerų va- 
landėlių. Viena iš jų dabar. Sėdėkit, svečiai, sau niūrūs 
ir galvokit; vaikščiok sau, pikčiurna; tylėkite sau, vieš- 
nios, ir galvokite, bet ir klausykitės. Pradėjau groti taip, 
lyg mano gyvenimo siūlas kabotų ant melodijos. Ką gro- 
jau? Nesvarbu ką, bet grojau. Ausys mėgsta tai, prie 
ko pripratusios: aš grojau jiems, grojau melodijas, ku- 
rias jie žinojo. „Namai, mielieji namai", ,, Artyn prie tavęs, 
viešpatie“, „Mano mielas Augustinai“, „Ar susitiksim už 
upés?", „Pavargau gyventi vienas“. (Kokia žodžių ironi- 
ja!) Grojau ir negalėjau sustoti. O kai šių melodijų re- 
pertuaras išsisėmė, puoliau į savo atminties užkaborius 
ir ištraukiau ,Elzés sapną“ ir ,Svajas". Staiga Salamina, 
norėdama vėl atkreipti rampos šviesas į save, puolė prie 
užuolaidų ir — lyg tik dabar pastebėjusi tokį įžūlumą — 
atitraukė jas. AS lioviausi grojęs ,Mielaji svajonių mė- 
nulį“, vėl aklinai užtraukiau užuolaidas ir užslopinau pa- 
šėlusį Salaminos protestą „Rožių sodu". 

Tuo tarpu Sara ėmė meilintis Bojei su nuotraukomis, 
kuriomis aš prieš tai linksminau Sarą su Marta. Tarp jų 
buvo ir viena mano nuotrauka, gana baisi, bet Sara ją 
dievino. 

— Gerai, — tariau tada aš.— Tegu tai būna mano do- 
vana Bojei. 

Sara dabar surado tą nuotrauką. 

— Šitą, — pasakė ji,— Kintė tau dovanoja. 

Bojė, kuris iki šiol jai nepratarė nė žodžio, ištiesė 
ranką, paėmė nuotrauką, apžiūrėjo. Pagalvojau, jog da- 
bar jis ją suplėšys, ir užgrojau linksmesnę melodiją. Ap- 
žiūrėjęs nuotrauką, Bojė padėjo ją ant stalo. Paskui vėl 
paėmė. Vėl ilgokai žiūrėjo, pagaliau pasidėjo šalia savo 
kepurės. Jis paėmė dovaną. Kai aš vėl vingiavau „„Artyn 
prie tavęs, viešpatie“, Bojė ramiai paėmė armonikėlę ir 
pradėjo groti. Jis grojo. Paskui grojo Marta. Mudu gro- 
jom, o Bojė dainavo. Vienas grenlandas, atrodo, pasto- 
riaus padėjėjas arba Godhauno pastorius, sykį sapnavo 
angelą, kuris stovėjo priešais jį ir dainavo. Ir angelo dai- 
nos melodija bei žodžiai buvo tokie jausmingi, kad jis 
atsibudo ir užrašė: 

Guterput kutsinermio nalangnarssingardle nuna er- 
kigssinekardle! (Tebūna pašlovintas aukščiausiasis dan- 
guje ir taika žemėje!) 

Užrašė ir melodiją. 

Gal tas angelas buvo Šubertas, padaręs danguje tai, 
ko nesuspėjo padaryti žemėje. 

Bojė dainavo tą dainą, mes grojome. Taika tikrai at- 
ėjo į žemę, ir vakaras buvo išgelbėtas. 

D 
dabar edel kaip pries 
daugelį metu važiavau pasisvečiuoti į kaimą. 

Paskutinę kelio atkarpą mane vežė nedidelis berniu- 
kas karietaite. Netrukus pravažiavom mažą namelį su 
trikampiu frontonu, apaugusį, atrodo, vijoklinėmis pu- 
pelėmis. Tas namelis buvo toks mielas, jog atrodė, kad 
jame būtinai gyvena itin malonūs, laimingi, kultūringi 
žmonės, tad aš sušukau: 

— Žiūrėk! Matai tą namelį? Kas per žmonės jame 
gyvena? 

Berniukas pažvelgė į mane lyg būčiau staiga išprotė- 
jęs ir atsakė: 

— Kas? Visai paprasti žmonės. 

Tai buvo atkirtis visiems mums, kurie į viską žiūrime 
turisto akimis. 

Turisto akis mato visus skirtumus ir perdeda juos. 
Ji mato rūbų sukirpimą, šukuoseną. Ji mėgaujasi vaiz- 
dingumu ir savitumais, maitinasi naujenybėmis. Ir sutel- 

kes dėmesį egzotiškų smulkmenų apmąstymams, turistas 
mokslo vardan pateikia mums pavyzdį, kaip labai skiria- 
si žmonės. Kur tik nenuklysta žmonės, ieškodami pras- 
mės smulkmenose! 

Nesunku pastebėti, kad grenlandės mėgsta sėdėti at- 
kišusios kojas į priekį, kartais išsitiesia ant gulto, stalo 
arba suolo ir užsikelia ištiestas kojas viršun. 

— Man pasakojo,— aiškina vienas keliautojas,— kad 
moterys taip daro dėl prietaro, jog po gultu tūno velnias. 

Kodėl jam neatėjo į galvą, jog kieta batų oda joms 
spaudžia nuogus pakinklius? Kodėl jis nepastebėjo, kad 
ryškiai raudoni dažai ant batų skeldėja ten, kur susimeta 
raukšlės? Juk kiekviena moteris stengiasi išlaikyti savo 
kamikus naujus, tiesius ir nesubliuškusius. O gal paže- 
mėje šalta, o iš po gulto traukia skersvėjis? 

Visa bėda, jog mes savo poelgius laikome neabejoti- 
nai racionaliais net tada, kai jie tokie nėra, o kitų tautų 
elgesį suvokiame kaip keistą, neprotingą, nepanašų į 
mūsų ir reikalingą paaiškinimo. Ir štai prisiskaitę apie 
papročius ir tabu, mes imame į visa tai savarankiškai gi- 
lintis, nors savo nenuovokumui turime nekokią atsvarą. 
Mes artinamės prie savo tikslo, prie savo brolio širdies 
ir proto ilgu aplinkiniu keliu, prasidedančiu nuo jo elge- 
sio prie stalo. 

Po šitokios įžangos tikiuosi galįs prisipažinti, kad į 
siautėjančią Salaminą žiūrėjau ne kaip į primityvią mo- 
terį, kuriai vyriškis — tai jos nuosavybė, bet jos elgesį 
laikiau įrodymu (beje, to man nelabai reikėjo), jog ji 
tiesiog paprasta moteris. O mano paties elgesys buvo 
tūrumą. Aš garsiai, pompastiSkai ir piktai reiškiau savo 
įžeistą vyriškumą. Ir tai, žinoma, veikė. Ak, bet kartais 
mes gyvenome nuostabiai! 

Pavyzdžiui, kad ir mūsų vakaronės, į kurias kas sa- 
vaitę, o kartais ir dažniau susirinkdavo tam tikri žmonės. 
Tuos žmones išrinkdavo Salamina; sveikas protas liepė 
man pasitikėti Salaminos nuožiūra, nes ji pažįsta savo 
tautą, o atsargumo sumetimais nuo savęs į svečius nega- 

lėjau kviesti nė vienos moters. Taigi viską tvarkė Sala- 
mina. Kaip ir galėjai tikėtis, žinodamas jos charakterį, 
pažiūras, jos snobiškumą, ji išrinkdavo pripažintą ,,vie- 
tos aristokratiją“. Mūsų svečiais tapo geriausi vyriškiai 
ir jų kilmingos žmonos. Ir turiu būti dėkingas Salaminos 
įgimtai sveikai nuovokai, kad ji išgelbėjo mane nuo 
daugybės spąstų, į kuriuos patenkama per atsitiktinę drau- 
gystę. Išvardinti mūsų svečius — tas pats kaip pateikti 
Igdlorsuito visuomenės sąrašą. 

Patys pirmieji, geriausi ir artimiausi mūsų draugai bu- 
vo Rudolfas ir Margreta Kvistai. Prekybininkai Grenlan- 
dijoje laikomi pačiu aukščiausiu sluoksniu, kuriam prilygs- 
ta nebent neteisėti danų palikuonys, — tai Danijos perai. 
Ir Rudolfas, ir Margreta buvo perai, nes Rudolfo tėvas iš 
profesijos buvo kubilius ir kurį laiką prekybininkas, o 
jo motina — seno dano Nilseno Igdlorsuito prekybos punk- 
to vedėjo duktė. Margreta buvo ne tik prekybininko duk- 
tė, bet ir sesuo Johano Langės — pačio apsukriausio pre- 
kijo visose Umanako apylinkėse. Geras kraujas, ir, net 
keista, tai buvo matyti. Rudolfas buvo gražus, nepapras- 
tai gražių tamsių pilkai melsvų akių po tankiais antakiais; 
plačiapetis, tiesus ir aukštas. Santūrios ir išdidžios lai- 
kysenos. Jis turėjo du delfinų tinklus ir dvylika šunu. 
patį geriausią kinkinį kaime, o gal ir apylinkėje. Jo rei- 
kalai klestėjo. Jis dirbo kubiliumi prekybos punkte. Marg- 
reta nepasižymėjo grožiu, bet mokėjo laikytis ir buvo 
įspūdingos povyzos. Ji turėjo trigubą pagurklį, o kai sė- 
dėdavo — tai lyg su dviem gelbėjimo ratais ant pilvo. 
Jai nepatiko, kad yra tokia stora, tad pasišaipydavo iš 
to storumo. Ji gerai rengėsi, namuose visada būdavo 
švaru ir tvarkinga. 

Apie Abrahamą Zejebą aš jau pasakojau. Jis irgi bu- 
vo vaikaitis seno prekijo Nilseno, mažo juodaplaukio 
dano, kuriam žmona eskimė pagimdė visą būrį augalotų 
vyrų ir moterų Igdlorsuite. Luiza, Abrahamo žmona, bu- 
vo Rudolio sesuo ir savo vyro pusseserė. Pažiūrėti ji bu- 
vo miela, šokti smagi, kalbėtis neįmanoma — visiškai 
kvaila. 

Toliau Hendrikas, Rudolfo brolis, ir jo pusseserė žmo- 
na Sofija. Rudolfas kalbėdavo nedažnai, Luiza retai, O 
Hendrikas niekada. Jis buvo kresnas ir nepaprastai stip- 
rus; gebėjo viską, net užauginti daug vaikų. Tačiau jis 
nebuvo iš klestinčiųjų. Na, bet Grenlandijoje viskas pri- 
klauso nuo moters šeimininkavimo, o Sofija ne tik nuo- 
latos gimdė, bet dar buvo ir šluba. Man ji atrodė pati 
mieliausia moteris Igdlorsuite, ko gero, vienintelė miela. 
Ne tiek graži, kiek miela. 

Sofijos motina Elizabeta ir jos vyras Jonas irgi buvo 
mūsų draugai. Elizabeta buvo senojo Nilseno duktė, vy- 
riško ūgio ir sudėjimo, charakterio, kurį mes įpratę lai- 
kyti vyrišku ir kuris per keturias dešimtis metų įsitvirtino 
visuose jos nugairinto veido bruožuose, atsispaudė be- 
galėje raukšlių ir raukšlelių. Didžiulė, stambių kaulų, tie- 
sios nugaros Amazonė; Jonas tiesiog dievino ją. Ir ji 
galėjo didžiuotis tuo, kad turi patį gražiausią vaikiną vi- 
same kaime. Gerą žmogų ir džentelmeną. Pirmą kartą 
atvykęs į Igdlorsuitą, aš paklausiau municipaliteto pata- 
rimo ir į tuo laiku tuščius Jono namus kaip į sandėlį 
susikroviau savo mantą. Jonas su šeima netikėtai grįžo ir 
rado savo būstą užimtą. Jis iškart atėjo pas mane. 

— Atėjau padėkoti, kad pasinaudojote mano namu,— 
pasakė jis, ir, neleidęs man išsikraustyti, apsistojo kitur. 

Severinas Nilsenas neatrodė panašus į grenlandą. Jis 
buvo taip nuostabiai panašus į vieną mano draugą tė- 
vynėje, kad aš sykį per vakarinę promenadą užšnekinau 
jį ir parsivedžiau namo. Išėmiau viskį, įpyliau jam ir sau 
ir pasakiau: 

— Į tavo sveikatą, Džekai. 

Jis buvo nedidukas ir liesas, atrodė geros širdies ir 
nepaprastai jausmingas. Jo pusseserė Salamina, Rudolfo 
sesuo, buvo jo žmona. Tai ji sulaužė Kvistų šeimos ty- 
lėjimo įžadus — gyva, ūmi, šneki, žavinga nedidukė mo- 
teris. 

Užeidavo ir Martinas, bet — deja! — be žmonos. Jis 
buvo tik ištvermingai ir melancholiškai atsidavęs mano 
Salaminai ir drauge — nors keista — man. Jo veidas bu- 
vo lyg mėnulio pilnatis, šypsena lyg tekanti saulė, o aša- 

ru liaukos lyg Niagaros krioklys. Ne karta matéme, kaip 
jis po kokios nevykusios pastabos dél jo nelaimingos mei- 
lės stojasi nuo stalo ir eina laukan, slépdamas ašaras, ku- 
riu negali suvaldyti. 

Mūsų namas tikrai tiko priiminéti aukštiems svečiams, 
kadangi po Trolemano kontoros pastato buvo geriausias 
visame kaime. Visų pirma jis buvo pastatytas iš rąstų; 
tai darė įspūdį žmonėms, kurie, kaip ir visi, linkę ver- 
čiau šalti padoriame name, negu sėdėti kokioje kitoje 
šiltoje vietoje. Mūsų namas buvo šaltas, bet šiaip dau- 
geliu atžvilgių patogus, jame buvo tiek vietos podėliui, 
kad nereikėjo užgriozdinti kambario. Viduje viskas jau- 
ku, linksma. Sienos rausvos, užuolaidos ir miegamojo ni- 
ša mėlynos, o nišos užuolaidos karališko purpuro. Visi 
baldai sumeistruoti vietoje; šiurkštūs, neišvaizdūs, bet 
patogūs, jie teikė kambariui jaukumo, paprastumo, ir 
svečiai jame jautėsi laisvai. 

Svečius mes priiminėjome ne taip, kaip jie buvo įpra- 
tę. Jiems nebūtų buvę jokios naujienos valgyti virtus 
ruonio šonkaulius iš puodo arba, atėjus išsipuošus lyg 
į kokį priėmimą, pamatyti tuos pačius papročius kaip 
savo namuose. Mūsų svečiai pamatydavo ilgą stalą su 
balta staltiese, nušviestą lempų ir žvakių, žibantį nuo si- 
dabro (arba jo pakaitalų), nuo stiklo ir porceliano, ap- 
krautą gerais valgiais. Jie įeina. Kaip įeina? Ogi nedrą- 
siai, neišmanydami, kaip elgtis. Bet jaudintis dėl to ne- 
reikia, palikime juos ramybėje. Neužmirškime, kad jie 
jaučiasi netvirtai, ir rodykime pavyzdį. Susodinkime juos: 

— Tu čia, Luiza, Margreta, sésk čia. Tu, Rudolfai, 
prie galo, toliau Sofija. O dabar, Salamina, duok lėkš- 
tes... man, pirmiausia man.— Tai svarbiausia — rodyti pa- 
vyzdį. Jie stebi kiekvieną mano judesį. 

Kai visi sočiai prisivalgome, stalas atitraukiamas. Da- 
bar jis paverčiamas baru — ant jo pristatoma alaus. Tada 
prasideda šokiai; jie tęsiasi tol, kol yra alaus. Laikas ne- 
labai ko tevertas tamsiomis lapkričio ir gruodžio dieno- 
mis — darbo nėra, ko veikti nėra. Jūra — nei vanduo, 
nei tvirtas ledas, siautėja štormai. Ilgai miegoti, valgyti 

retai, vaikštinėti ir šokti — tokia dienotvarkė. Taigi šo- 
kame. Kažkodėl, gal nuo maisto, alaus, lempos šviesos 
ir kambario jaukumo, žmonių sambūrio, tvankumos, pri- 
kvėpuoto oro, tabako dūmų ir prakaito, nenutylančio 
akordeono, svaiginančio šokio, o gal labiausiai dėl atvi- 
ro, nerūpestingo, linksmo mūsų svečių charakterio, mes 
linksminomės kaip niekad šauniai. 

Ir kaskart, kai brėkštant atsisveikindami sustojame 
kalno šlaite ir karštais veidais jaučiame šaltą, gryną anks- 
tyvo rytmečio orą, mums visad ateina mintis — kaip ge- 
ra! Apkabiname vienas kitą per pečius — skirtis nesinori, 
Labanakt, mieli bičiuliai. 


Frons [pa lef ent the £r £ EL Tears al! "T time, Sri im pr AE ALAS 
DE ways iei E RA toks nuostabus dalykas — vaka- 
ronés. Kas jas ruošdavo? Kas suteikdavo man malonumą 
štai taip sėdėti? Pabarbenti krumpliu į tą ilgą namų dar- 
bo lentinį stalą, sušukti „Staleli, pasidenk!", ir šis iš tik- 
rųjų lyg per stebuklą lūžta nuo vaišių? O kai paskui, 
privalgęs ir pavaišinęs svečius, sušunki „Staleli, nusi- 
denk!", jis lieka švarus, šiukšlės iššluojamos, ir kambarys 
paruoštas šokiams. Kas pripila mūsų stiklines ir žiūri, kad 
jos nebūtų tuščios? Ir paduoda cigaretes, ir patarnauja 
svečiams, ir išpila peleninės, ir palaiko tvarką, ir padaro 
visa, ką reikia padaryti? Niekas kitas, tik Salamina. Visą 


Atsklandoje: Mano namas. Nenupiešiau tik kamino — baisaus grioz 
do iš vamzdžių ir atotampų. 

vakaronę nuo pradžios iki galo, nuo pasiruošimo iki grin- 
du plovimo rytą ir vakare — jau kitai dienai, — viską da- 
rydavo ji. Ir kaip darydavo! Su kokiu tikslumu ir vik- 
rumu, su kokia neblėstančia energija, su kokiu tobulu- 
mu! Ne kaip tarnaitė, o kaip šeimininkė, nepasinerdama 
į darbą visa, o kažkaip sugebėdama ir triūsti, ir sėdėti 
prie stalo, ir šokti. Ačiū už tų dienų linksmybes ir alui, 
ir maistui, ir šiam, ir tam, bet labiausiai ačiū dievui už 
Salaminą! Sykį Abrahamas, kalbėdamas už visus Igdlor- 
suito gyventojus, kreipdamasis į mane kaip į visų tų 
linksmų dienų kaltininką, spausdamas man ranką, pa- 
sakė: 

— Ačiū jums, Kinte, už tai, kad atvežėt čionai Sala- 
miną. 

Taip, dirbti ji mokėjo. Tik pažvelk: tiesi kaip nendrė, 
stipri kaip jautis, lanksti kaip katė. Jos delnai šiurkštūs 
ir kieti. Kai sulenkia ranką, raumenys iššoka lyg kietas 
apvalus beisbolo kamuolys. Eskimės gimusios darbui, 
bent kai kurios. Ir jis joms patinka — bent kai kurioms, 
Joms darbas — visas gyvenimas. Apie jas negalvoji kaip 
apie švelniąją lytį, jos neatrodo švelnios. Sunku pasa- 
kyti, kaip iš tiesų. 

Vieną dieną — neprisimenu ko — pas mus atėjo varg- 
šelė Karena, ir aš ją išbariau už vieną iš tų jos menkų, 
žemų, slaptų šunybių, už kažkokią suktybę, kurią ji iš- 
krėtė per mano gerą pažiūrą į jos vyrą Deividą. Aš kaip 
reikiant išbariau ją ir liepiau eiti namo. Salamina jautė, 
kokia niekinga visa ši scena. Ji padengė stalą vakarie- 
nei, mudu pavalgėme. Salamina beveik nekalbėjo. Paskui 
ji atsisėdo šalia manęs ir uždėjo man ant peties ranką. 
Patylėjusi tarė: 

— Dvidešimt septintaisiais metais mirė mano vyras, 
ir man tie metai buvo baisūs. Dvidešimt aštuntieji buvo 
blogi, dvidešimt devintieji kiek geresni. Trisdešimtaisiais 
aš gyvenau ramiai ir neturėjau jokio vyro. Trisdešimt pir- 
maisiais į Umanaką atvažiavo Kinté ir paprašė Salamina 
plaukti čionai ir gyventi jo namuose. Trisdešimt antrai- 

siais Kinté iškeliaus atgal į Amerika ir niekad nebesugrįš 
į Grenlandiją. Ir aš niekaip to neiškęsiu, nes daugiau 
mano gyvenime nieko nebebus. 

Aš priglaudžiau jos galvą prie savo krūtinės, ir per 
mano rankas pabiro jos ašaros, 

> = RYS dešimtys mylių nuo Umanako, 
Umanako fiordo gilumoje, yra mažas Ikerasako kaimelis. 
Kaip ir dauguma šiose vietose, jis yra saloje ir kaip Uma- 
nakas stovi kalnų, bet mažesnių, papėdėje. Mažas kai- 
melis, mažesni ir kalnai. Ir valdovas čia buvo nedidelis 
karalius. Karaliais ko gero gali būti ir visai maži žmonės, 
nes garbinamas karaliaus titulas; juk tai žinoma visiems 
amerikiečiams, nes jie pačias stambiausias antraštes ski- 
ria pačioms nežymiausioms įžymybėms. Šis žmogus dėl 
savo aštraus ir aiškaus proto, dėl medžiotojo ir šunų važ- 
nyčiotojo sugebėjimų, dėl nuokampaus prekybos punkto 
vedėjo autoriteto, dėl savo karališko svetingumo, drau- 
giškumo bei dosnumo, taip pat dėl įsitikinimo — tai ne 
mažiau svarbu — savo vikingiška kilme — iš tikrųjų buvo 
beveik karalius. Jo kilmė, nesvarbu, kur jos pradžia, tu- 
rėjo reikšmės. Šios dinastijos vyrai visada stovėdavo prie 
valdžios, o moterys dėl grožio ir būdo ištekėdavo už žy- 
mių danų, ir jų aštriabruožiai palikuonys dabar yra apy- 
linkių vietinė aristokratija. Mes sakome, jog kraujas 

svarbu, bet jsitikinimas, jog jis svarbu, yra dar svarbes- 
nis. Ir šis mišriakraujo mažo karaliaus įsitikinimas į se- 
natvę taip suklestėjo, kad jis virš savo velėnų pilies sie- 
nų iškėlė Norvegijos vėliavą. Pakvaišo? Šiek tiek, bet, 
šiaip ar taip, tai buvo žavus pakvaišimas. Nors karališ- 
kųjų sandėlių (Danijos karaliaus sandėlių) rekvizicija ga- 
liausiai atėmė iš jo sostą, jis ir toliau iki pat mirties gy- 
veno mylimas ir gerbiamas. Ir dar ilgai žmonių atminty 
gyvuos „dėdė Jensas“. 

Dar svarbiau už dėdės Jenso kilmę buvo tai, kad jis 
grojo smuiku, grojo puikiai, grojo Šumaną, vokiškas dai- 
nas ir Bethoveno menuetą, kad jis turėjo gerą senovišką 
rojalį ir šiek tiek skambino juo, kad buvo itin jautrus 
kultūros dalykams, ir tai buvo matyti iš jo paties, iš jo 
namų, jo gyvenimo; kad jis buvo džentelmenas pačia 
tikriausia to žodžio prasme. Ir kai mažoji jo žmonos se- 
serėčia Salamina atkeliavo pas juos iš Karajako fiordo 
į svečius, tai pateko į tobulesnę aplinką negu buvo jos 
namai — apskritai geri, bet skurdūs. 

Mažoji Salamina ir pati buvo kilusi iš tokios šeimos, 
kuri net Grenlandijoje laikoma gera. Salamina buvo to- 
lima dėdės Jenso giminaitė, duktė žmogaus, kuris buvo 
ir geras medžiotojas, ir pastoriaus padėjėjas (retas reiški- 
nys); o jos šeima priklausė tai laimingų žmonių klasei, 
kuri, gyvendama tolimose vietose, sugebėjo perimti iš 
danų kultūros tai, kas geriausia, ir nepasiduoti metropo- 
lijos ydoms. Tokie dalykai tikrai yra svarbūs. Dar svar- 
biau buvo tai, kad Salaminos tėvas prie nepastovių me- 
džiotojo pajamų dar prisidurdavo nedidelį, bet nuolatinį 
mokytojo atlyginimą. Salamina valgė sočiai. Stipri ir 
tvirta, nuo šeimininkavimo žaidimų ir smėlio pyragų ke- 
pimo ji perėjo prie lakstymo su berniukais ir vadovavi- 
mo jiems. Ji buvo tikra padauža. Šaudydavo iš lanko snie- 
gines startas, sėlindavo iš paskos, kai jos purpsėdavo nuo 
vieno akmens ant kito, šaudavo, nepataikydavo, vėl šau- 
davo. Ji laipiodavo po uolas, vaikščiodavo po kalnus. 
Žodžiu, kaip ir visi grenlandų vaikai gyveno laisvą, ne- 

varžomą gyvenimą. Jei kur gaudavo guzą — neverkdavo. 
Taip reikia grenlandiškoje Spartoje. Ir dirbo. 

Žiemos rytas, šaltas ir tamsus. 

— Kelkis! — purto mama, išvaikydama visus sapnus.— 
Kelkis, kurk viryklę! 

Ir ji basnirčia, žiovaudama, keliasi. Jai dešimt metų. 

Apsirengusi kaip berniukas — odinės kelnės, anora- 
kas, — ji eina kartu su motina į kalnus rinkti krūmynuose 
žagarų kurui, svirdinėdama neša namo didelius ryšulius. 
Tai kasdienis darbas visą vasarą ir ankstyvą rudenį. O 
kai pasirodo sniegas ir baltosios kurapkos iš kalnų nu- 
sileidžia ieškoti maisto, Salamina ima tėvo šautuvą ir su 
vyriSkomis kelnėmis klampoja į priekalnes jų medžioti. 
Taip, ji mokėjo šaudyti, pasitaikydavo žuvėdrų, kurapkų; 
ji nušovė net keletą ruonių, bet ant ledo. Sykį pamėgino 
plaukti kajaku — atsisėdo, atsistūmė. Bet paskui išsigan- 
do, metė irklą, pradėjo šaukti, įsikibo į kokpitą ir apsi- 
vertė. Nors ir su berniuko kelnėmis, ji vis dėlto buvo 
mergaitė. Bet šunis ji valdė puikiai, ir šviesiomis žiemos 
galo dienomis jos rogės lėkdavo ne blogiau už kitas. 

Išvykos į Ikerasaką visada teikdavo jai didelį malonu- 
mą. Dažniausiai ten važiuodavo žiemą, be garso slysdavo 
lygiu, snieguotu užšalusio fiordo paviršiumi, į vakarus 
akinančiu saulės taku. Ak, tos kelionės! Visas pasaulis 
baltutėlis, o dangus skaisčiai mėlynas. Neapsakomas gro- 
žis! Ir štai tas nuostabus penkių kambarių namas iš ve- 
lėnos! Ir dėdė Jensas su Nikolena; jie tiesiog dievino 
ją. Jensas turėjo begalę sūnų ir dukterų; vaikų namuose 
visuomet knibždėte knibždėjo. O Salamina dabar kaip 
jauniausioji tapo numylėtine. Kai ji išsitepliodavo dėdės 
Jenso šokoladu, burną šlapiu skuduru jai valydavo Ni- 
kolena. Jos priedermė buvo prižiūrėti išpaikintą vaiką. 
Ori dama! Ji žiūrėjo, kad viskas eitų pagal taisykles, 
kad dirbtų, kad būtų švarūs, kad vakare būtų namie, 
nesišlaistytų ir neflirtuotų. Šokoladą šluostyti reikėdavo 
ne tik nuo burnos! Sykį mergaitė, nepasitenkinusi tuo, 
ką suvalgė, užsikišo gabalą šokolado už ilgo bato ir nu- 
bėgo žaisti. Diena buvo karšta; žaisdama ji visai pamiršo 

savo kontrabanda bate. Kai reikéjo eiti gulti, jos koja 
atrodė šauniai. 

Paaugusi, perėjusi iš vaikiško amžiaus į mergaitišką, 
ji vis ilgiau ir dažniau būdavo tų namų šeimos narys. Ji 
padėdavo visur; jų gyvenimas pasidarė jos gyvenimas. 
Ir Nikolenos apsukrumas bei įpročiai, jos siekimas tobu- 
lai tvarkyti namų reikalus perėjo mergaitei ir liko visam 
gyvenimui. 

Visko, ko mokė Nikolena, taip pat skaityti ir rašyti, 
visų berniukiškų dalykų, Salamina, galima sakyti, išmoko 
pati; bet visos kitos žinios susigėrė jau nepastebimai. Ži- 
nios paprastai imasi lengvai, kai nėra prievartos. Tai pri- 
imama kaip motinos pienas, pagal vaiko apetitą ar po- 
reikj. Tai ateina kaip pusiausvyros jausmas, mokėjimas 
kalbėti. O visi tie dalykai, apie kuriuos mes rašome kny- 
gose, apie kuriuos nutylime knygose,— patarimai mergai- 
tėms, patarimai berniukams, patarimai jaunavedžiams, 
patarimai, patarimai — visa tai grenlandų vaikas sužino 
savaime. Kokie mes, pasirodo, kvaili! Kambary gyvena 
visa šeima. Galima sakyti, tarsi viename kevale. Tas, kas 
gyvena tokiom sąlygom, pažįsta gyvenimą, auga kartu 
su juo. Grenlandų vaikas yra auklėjamas realybės ir sa- 
vo žaidimus grindžia ja. Kokiam vaikui reikės lėlės, jei 
jis turi gyvą kūdikį, su kuriuo gali žaisti motiną? Sala- 
mina auklėjo savo jaunesniąją seserį, kai ši atsirado, ap- 
vilkdavo ir nuvilkdavo ją, nešiojo ant rankų. Lėlė Sa- 
laminai būtų seniai įkyrėjusi arba nuo ilgo tampymo 
būtų išsinėrusios kojos, rankos arba galva. Bet kūdikis 
kas kita — paaugo ir ėmė žaisti kartu. 

Salamina mylėjo savo mažąją seserį, visi ir ją mylėjo. 
Ir kasmet ji darėsi gražesnė, visi ją pažinojo ir kalbėjo, 
kokia ji bus graži, kai užaugs. Užaugo ji greit; kaip spaI- 
čiai lekia metai! Tuoj jai bus devyneri. O kokį apetitą 
turi sveikas augantis vaikas. Namie ji prisivalgo iki soties 
ruonio mėsos, paskui nueina pas kaimynus ir ten už- 
kabina košės, nes kaimynai geri žmonės ir mėgdavo ją 
pamyluoti. Pas juos dažnai stovėdavo avižinės košės puo- 

das ir Jobo palikta lėkštė su šaukštu. (Vargšas Jobas! 
Jis vis sirgo ir numirė staiga. Gydytojas sakė, kad nuo 
tuberkuliozės.) 

Ir toje pačioje lovoje, kur gimė Salamina, jų bendro- 
je lovoje numirė ir Salaminos mažoji sesuo. Kalbėjo, kad 
irgi nuo tuberkuliozės. Grenlandijoje vaikai auga šalia 
mirties. 

Salaminai buvo tik dvidešimt metų, kai mirė jos tė- 
vas; tais pačiais metais mirė jos motina. Sakytum per- 
nelyg buvo pripratę gyventi kartu, kad ištvertų vienatvę. 
Taigi, pragyvenę visą gyvenimą ranka rankon, jie pasi- 
dalino ir bendra liga — tuberkulioze. 

Salaminos brolis jau buvo vedęs ir persikėlęs į Ike- 
rasaką, tad Salamina liko gyventi pas dėdę Jensą ir 
Nikoleną. Ir visais atžvilgiais buvo gerai, nes ji susidrau- 
gavo su savo pusbroliu Frederiku, ištekėjo už jo ir fak- 
tiškai tapo tų namų dukra. 

Dėdė Jensas buvo ne iš tų, kurie nesirūpintų vaikų 
lavinimu. Jo paties kultūra ir europietiški šeimos ryšiai 
nulėmė jo polinkius; jis, be abejo, norėjo, kad. vaikai 
eitų jo pėdomis. „Tai yra pažanga“, — sakoma Grenlan- 
dijoje. Ir geranoriška administracija skatina tai, steigda- 
ma įvairias mokyklas, kuriose iš pirmarūšių medžiotojų 
ruošiami trečiarūšiai tarnautojai ir tingūs pastoriaus pa- 
dėjėjai. ; 

Ir ima atrodyti, jog tos klasės — nuo menkų tarnau- 
tojų iki bankininkų — žmonių pajamos yra dievo siųstas 
teisingumas, dovana už tai, kam juos pasmerkė visuo- 
menės beprotiškumas. Šiaip ar taip, Frederikas, Umanako 
tarnautojas, visą gyvenimą gavo pastovią algą; jo žmo- 
na — Salamina. Jie pradeda gyvenimą, jie įsitvirtina. Jis 
buvo santūrus, ramus žmogus. 

— Jei kas ir nesisekdavo, tai būdavo mano kaltė, — 
pasakojo man Salamina.— Jis visą laiką buvo vienodas, 
visada geras. | 

O kai gimė vaikai — pirmiausia Regina, paskui Fre- 
derikas, paskui mažoji Elena, kuri dabar su mumis, ve- 
dybos įgavo savo formą ir esmę — atsirado šeima. Štai 

dabar galime drasiai tarti — prasideda gyvenimas. Bet 
Frederikui jis greit baigėsi. Jis mirė nuo tuberkuliozės, 
gimus trečiajam vaikui. 

Tačiau Salaminai prasidėjo kitas gyvenimas. 


— Kas yra, Salamina? 

Salamina, sėdinti netoli manęs lempos šviesoje, nu- 
leidžia savo siuvinį ir keistai žiūri į mane. 

— Salamina ajorpok? Ar Salamina bloga? — klausia ji 
mano paties dialektu. Per kokį stebuklą ji sužinojo, kad 
rašau apie ją?! 

— Ne,— juokdamasis atsakau. 

Ji nusišypso ir vėl imasi darbo. 


: I, Martinai! Pasuok čionai! 

Mažas ruonio odos maišelis, prikimštas žolės, lekia 
artyn; aš bėgdamas spiriu į jį: spiriu, paslystu, griūvu, 
šliopt — krintu užpakaliu ant kieto ledo. Atsistoju ir ve- 
juosi sviedinį! Apie jį — gausus būrys. Puolu tarpan, 
Spirk, spirk! Tau irgi kažkas spiria į koją, griūvi, vėl 
keliesi, stumi, kumščiuoji, pakiši koją, laikai rankomis — 
jokių taisyklių, tik kovok. Peteris — lyg taukuotas žai- 
bas, Nilsas — lyg riaumojantis liūtas, Paulus stovi kaip 
bokštas iš sušalusios velėnos: pulk ant jo! Tai stiprūs ir 
greiti vaikinai. 

— Gaudyk, Samueli! 

Bet Nilsas rékia ant jo: 

— Tu dar čia! Ak, tu pastoriaus padėjėjau! 

Dieve, tik pažiūrėkit į Nilsą! Jis griebia pamokslinin- 
ką ir užsimeta jį ant peties kaip taukų maišą. Bėga per 
aikštę su juo, pamokslininkas mataruoja kojomis. Nilsas 
gauna sviedinį. Dieve, pažiūrėkit į Nilsą! Įvartis! 

Ankstyvos popietės prieblanda, šiaurėje mėnulio pil- 
natis. Ir retsykiais kvailas maišelis su žole pralekia mė- 
nulio veidu, lyg vaikiščiai mėtytų akmenukus į dangaus 
langą. 


XXIII. SENI LAIKAI 


B. 

I, Olabi, paduok čionai! 

Olabis su žavinga, gana šleikščia šypsena švelniai 
paima iš manęs sklidiną puodelį ir paduoda motinai. Ji, 
vargšė, pati negali, jau keletą savaičių nepasikelia. Tik- 
ra nelaimė atgulti tokiame name kaip jos, žemame, ankš- 
tame urve, juodame ir nešvariame. Olabis turi eleganci- 
jos, bet kaip tarnaitė namams tos elegancijos nesuteikia. 
Aplink perskilusią viryklę ant grindų pilna pelenų, puo- 
das apaugęs pluta. Na, Olabis ir pats ne švareiva; jam 
reikėtų nusiskusti, nusiprausti. Nepasakysi, jog jis ne- 
žinotų, kad švarumas — dorybė; ant jo meniškų siuvi- 
nėjimų ir nėrinių, kuriuos mums rodė, nerasi nė dėmelės. 
Jo širdis atiduota tam darbui; gal ji irgi be dėmelės. 

Šarlotė atsigeria iš puodelio ir pastato jį. 

— Aja, aja, aja, aja, kuja, kuja,— dainuoja ji savo 
senu, gergždžiančiu balsu. Ji džiugiai rėkia, bet suimta 
spazmos užsikosėja. 

— Kuja, kuja, kuja,— dainuoja toliau nepasiduodanti 
mirčiai senutė. Pusiau gyva nuo astmos, širdies ligos, 
tuberkuliozės ir dievai žino ko, ji yra gyvybingesnė, 
turi daugiau gyvenimo džiaugsmo, negu bet kas kitas 
visam kaime. Ji tai žino, demonstruoja, rodo seną senų 
laikų liekaną. 

— Kuja, kuja. 

Ji linguoja visu kūnu, kinkuoja galva; staiga liauja- 
si, su niūriu įniršiu patraukia pypkę nugraužtu kandik- 
liu; vėl ima griausmingai kosėti ir nusilpusi susmunka. 
Taip! Draskyk kosuliu savo plaučius, senele, tegu plyšta 
tavo šonai; kriok, būk laiminga ir numirk. Tu su kaupu 
pergyvenai visus. 

Mudu buvome geri draugai, ši sulinkusi senutė ir aš. 
Man patikdavo jos pasakojimai, ji mielai man porindavo. 
Jai patikdavo mano pasakojimai, ir aš nesivaržiau. Dau- 
gumą žmonių pažįsti palengva, bet Šarlotė mane užgriu- 
vo staiga. 

Niekad nepamiršiu tos liepos dienos, kai uždengiau 
savo stogą! Žmonės ramiai kilo takeliais į kalną prie 
mano namo su puodukais rankose, visi nusiteikę iškil- 
mingai atšvęsti šitą dieną, bet staiga stogo skliautas su- 
drebėjo nuo riksmo: viešpatie, kas čia! 

Kalvos šlaito vidury stovėjo Šarlotė, susirietusi, su- 
linkusia nuo senatvės nugara ir kojomis, bet smakras 
užverstas aukštyn. 

— Aja, aja, aja, aja,— šaukė ji, judindama pilvą, mo- 
suodama rankomis su puoduku kavai ir pypke.— Aja, aja, 
aja, aja. 

Minia griaudėjo nuo juoko. 

— Aja, ajaja, ajaja, aja,— šaukė ji garsiai lyg lau- 
kinė. Paskui staiga sustojo, pasisuko ir, įtempusi paskuti- 
nes jėgas, vėl ėmė lyg voras ropštis į kalvą. Šitaip ji 
apskelbė savo džiaugsmą. 

Tai buvo jos šventė, ir ji atšventė kaip reikiant. Ko- 
kias dainas ji dainavo, sėdėdama ant kalvos šlaito! Die- 
vas pasitraukė, Tornarsukas!? atsibudo, troliai klausėsi 


10 Tornarsukas-— galingiausia ir svarbiausia - Grenlandijos eski- 
mų dvasia. 

jos kalnų viršūnėse ir šiepė dantis. Paprastos, nepadorios, 
laisvos dainos: žmonės kvatojosi merginos rankomis 
dangstėsi ausis, o gal laikė delnus kaip kaušelius. Su 
kokia jėga ši sena ragana griovė šimtmečių ribas: 


Labai gera atgaivinti atmintį, 
Labai gera, ija, ija. 

Mana ajaja, ajaja, aja-a, 

Aš nedorėlė, nedorėlė, aš nedorėlė. 


Aja, neturiu aš nė vieno vaiko, 
Aja, neturiu aš nė vieno vaiko, 
Aja, neturiu aš nė vieno vaiko, 
Mergelė ir neturiu nė vieno vaiko. 


Aja, tai aš esu, 
Visų vyrų žaislas. 


Mano vaikinas vis liečia mane, 
Jis numauna mano apyrankes, 
Jis numauna mano... 


Toliau pasakoti nebegalima. Negalime leisti, kad sena- 
sis Tornarsukas sukrėstų Manhatano pamatus, kad tro- 
liai paliktų savo riebius letenų pėdsakus ant metalinių 
Kreislerio pastato panelių. Negalima leisti, kad senės pa- 
sakotų viską, ką žino. „Aja, ajaja, aja". Koks linksmas 
dalykas gyvenimas. Senieji tai žino. 

Arba senoji Beata — tiesą sakant, ne tokia jau ji se- 
na, tik daug mačiusi. Miela, keista, guvi, žavinga. Ne- 
didutė, su didele galva; du trečdaliai jos — tai galva ir 
kūnas, vienas trečdalis — kojos. Ir sulinkusios ne nuo se- 
natvés, o iš įpročio, jos atrodė visiškai nesiderinančios 
prie lankstaus kaip ungurys liemens. Ji tai tikrai supra- 
to gyvenimo džiaugsmus! Ji raitėsi iš smagumo, šoko. 
Niekai visi tie žingsniukai ant linoleumo, tos pozos mi- 
sionierių svetainėse, visas tas pabrėžtinas dabartinio jau- 
nimo atsainumas — ji šoko. Ritmiški išsilenkimai, trau- 
kuliai ir jos lankstaus kūno judesiai buvo tartum aistros 
ir juoko pantomima. Nuožmi, laukiniška, groteskinė, ne- 
suvaldoma pantomima, bet paklūstanti jos valiai; tikra 

artistė. Žinoma, ji šokdavo viena. Ta vakarą mano na- 
muose tarytum vėl atgijo praeitis — tai buvo šokis su 
būgneliu. Ji mušė panašų į tamburiną būgnelį ir dainavo 
aistringu žemu balsu. 

Mano būgnas — jajija-ja-ja- ja, 

Mano būgno lazdelės — jajijaja, 

Mano balsas — jajijaja. 

Ajija jaja kanarajaja-a — ajijara. 


Ritmas pavergia, užhipnotizuoja. Imi mušti koja tak- 
tą, linguoti į šalis, pasineri užmarštin. Na ir tegu! 

Beata nutyla. Jos brolis Emanuelis paima būgnelį. 
Jis — senas medžiotojas, vienas geriausių. Nedidelis, kres- 
nas, raukšlėto tamsaus veido; ir judrus lyg jaunuolis. Jis 
giriasi, kad jo senelis buvo angakokas; jei šiais laikais 
būtų angakokų, tai Emanuelis būtų vienas iš jų. Tai auto- 
ritetingas žmogus ir aistringas meilužis. Tyla, jis pra- 
deda: 

— Aja! (Jis pradeda aukštu komišku balsu. Būgneliu 
lyg dengiasi nuo žmonių, nedrąsiai dirsčioja iš už jo. Laz- 
delę laiko pabrėžtinai grakščiai.) 


Aja! Ir šiaurėje, ir pietuose, 
Kai aš buvau jaunas, 

Aš pasiilgdavau moterų; 
Aja, ajaja. 


Staiga jis lyg pašėlęs šoka į rato vidurį. 

— Aja, ajija,— šaukia jis, staigiais judesiais métyda- 
mas būgnelį kairėn ir dešinėn. „Tam, tam, tam, tam, tam, 
aja, ajaja." Jis rangosi visu kūnu, išdarinėja nepadorius 
ir juokingus judesius, vaiposi lyg velnias. Paskui pasi- 
lenkia, atkiša smakrą, būgną prisideda prie užpakalio 
lyg uodegą — šiurkšti klounada. Minia muša taktą ir 
pritaria priedainiui: 

— Uch-a-uch, uch, uch! 

Įsiaudrinimas auga, namai virsta beprotnamiu. Jei 
Emanuelį kada ir varžė kokios normos, tai dabar jos ne- 
beegzistuoja. Jo šokyje nebėra jokio simbolizmo, viskas 

kaip ant delno. Galop jis griūva kniūpsčias ant grindų 
ir užbaigia vaidinimą. 

Ir Mala šoko. Beatai, Emanueliui ir Šarlotei daina ir 
šokis būdavo vaidinimas. Jie vaidindavo tam tikrą vaid- 
menj. Jie turėjo artisto gebėjimą be vargo greitai ir vi- 
siškai įsijausti į vaidmenį, o paskui lengvai pasitraukti 
nuo scenos lyg paprasčiausiai pasidėtų kaukę. Mala buvo 
kitokia. Tai buvo vargšė sena moteris su užslopintais ins- 
tinktais, pusprotė, ir šokyje visiškai atsiskleisdavo jos 
nesveika siela. Ji šokdavo su baisiu įkarščiu, veidas per- 
sikreipdavo nuo pusiau apsimesto, pusiau tikro žiaurumo, 
balsas būdavo lyg šuns Jojimas. Ji būdavo puiki, tra- 
giška. 

Šokdavo ir Abelona, ir Peteris Sokiasenas, bet šokti 
mokėjo tik senieji, nors visi mes iš pavydo ir susijaudi- 
nimo bandydavome juos mėgdžioti. Tai buvo senių va- 
karas — neteisėta tapusios praeities įtvirtinimas, jos pri- 
kėlimas ir šlovinimas. „Štai, grenlandai,— tarytum sakė 
seniai, — kokie buvo jūsų tėvai.“ 

— Jūs puikiai šokate! — pasakiau aš Beatai. Ji nu- 
švito, ištiesė man rankas. 

— Ateik kurią naktį pamiegoti su manim,— pasakė ji 
su apsimesta audringa aistra.— Oho! Ilgai nesnausk. 

— Reikės pasiklausti Justinos,— atsakiau aš. 

— Justinos! — Ji paniekinamai prunkštelėjo.— Tos 
jauniklės nieko neišmano.— Ir smarkiai pasilenkusi visu 
juokingu savo kūnu, ji ėmė skaniai kvatotis. 

Taigi vieną vakarą atgimė senovė. Suliepsnojo už- 
tryptos rusenančios seno laužo žarijos. Jų šviesoje, žvaigž- 
džių ir mėnulio šviesoje minia išsivaikščiojo. Emanuelis 
nuėjo namo su savo maža sena žmona; Beata grįžo pas 
savo dukterį ir vaikus; Mala, vergė Knudo namuose, 
nuėjo tenai, kur lyg šuo susirangys kampe ant purvinų 
grindų. Visi išsiskirstė po namus ir užmigo. O paskui, 
atsibudę pilkoje realybėje, jie gal ir pagalvotų, jog šita 
senovės orgija buvo tiktai sapnas, jeigu ne tas pasipütes 
asilas pastoriaus padėjėjas, kuris įsiutęs lakstė aplink ir 
grasino pragaro liepsnomis visiems, kurie dar kada dris 
šokti senovišką šokį. 

: KI ioti nė nemaniau, jog tartia būti ver- 
ta. O Grenlandijoje isitikinau, jog pinigai — pats nuosta- 
biausias, tiesiog žavus daiktas. Ne, Grenlandijoje aš ne- 
susikroviau turtų, neradau lobio. Tiesiog pamačiau, kad 
Grenlandijoje aš— turtuolis. Pats turtingiausias žmogus 
Ubekento saloje ir vienas turtingiausių apylinkėje. Pini- 
gus aš leidau draugams pirkti... 

Pirkti draugams. Gal tai žiaurų; tada tarkim — įgyti 
draugams. O tai daroma taip paprastai ir teikia tiek ma- 
lonumo bei pasitenkinimo, jog negaliu atsistebėti, kad 
beveik niekas to nepraktikuoja. Be abejo, tai nėra nauja 
idėja, eskimai patys senovėje tai praktikuodavo, bent 
jau Amerikoje. Kokiu nors būdu sukaupę nedidelį turtą, 
jie nupirkdavo arba įgydavo kaip draugus visą bendruo- 
mene per vieną didelę išlaidavimo orgiją, potlačę!!. Tai 
turėdavo būti labai įdomu — supirkti vienu mostu visa, 
kas parduodama draugystės turguje. Norėčiau turėti tiek 
drąsos ir atlikti tokią operaciją. Krikščionys šioje srityje 
kažkodėl drovūs. 

Turėtų būti malonu ir tada, kai perkama tavo paties 
draugystė, kai koks nors turtuolis tau sako: 

— Štai, imkite čekį. Prašau. 

Kiek draugiškų jausmų tai sukeltų jumyse. Garbingas 
apsikeitimas malonumais. O kiek pasauly draugystės, ku- 
ri niekam nereikalinga. 

Grenlandijoje — taip sako drovus krikščionis — drau- 
gystė pigi. Draugą gali įgyti mažiausiai už tabako ply- 


! Potlačė (eskim.) — dovana; Šiaurės Amerikoje — tautų šventė, 
kurios metu rengiamos puotos, iškilmės, dalinamos dovanos, 

tele. O dieve! Amerikoje žmonės moka dešimtis tükstan- 
čių dolerių, kad gautų akmenukų vėrinį, ir nežino, ar tie 
akmenukai tikri; o draugai dažniausiai tikri. Šiaip ar taip, 
jie priimami patikliai, nečiupinėjant, ar tai tikra vilna, 
ir nežiūrint, ar turi aukščiausios rūšies etiketę. Tiesiog 
įteiki savo dovaną, eini namo ir įrašai naujo draugo 
vardą į savo sąrašą. 

Be smulkios spekuliacijos draugais, Grenlandijoje aš 
tapau bankininku, įsteigiau banką. Kai pirmą kartą čionai 
patenki, kitaip neįmanoma. Antroje spalio pusėje, kai 
prasideda rudens audros ir medžioklė nutrūksta, per visą 
spalį, tamsų lapkritį ir gruodį, maždaug iki kovo, stoko- 
dami maisto ir neturėdami pinigų jam nusipirkti, žmonės 
eina pas mane po vieną, po du kasdien pasiskolinti iš 
mano banko; ir aš skolinu. Vieną kroną, dvi, kartais 
penkias, kartais tik penkiasdešimt erių. Iš pradžių aš ra- 
šydavau sumas ant popieriaus lapelio, paskui užsivedžiau 
knygą. Žinoma, tai buvo tik banko žaidimas, nes nebuvo 
jokio paskolų garantavimo ir jokių procentų, o valdybos 
viršininkas negaudavo nei algos, nei premijų. Nenorėjau 
būti Grenlandijoje pirmas žmogus, pareikalavęs gauti 
daugiau, negu paskolinta. Tiesą sakant, būdavau toks 
dėkingas, kai jie apskritai man grąžindavo skolą, jog 
pats mokėdavau jiems procentus cigarais ir alumi. Tai 
man šiek tiek kainavo, bet skolas grąžino visi, išskyrus 
vieną. 

Artėjant Kalėdoms pasirodė, kad reikės nutraukti dar- 
bą, uždaryti kontorą. Bankas tiesiog buvo atakuojamas, 
ir ne todėl, kad būtų apėmusi panika, jog banko fondai 
baigiasi, o todėl, kad pasklido gandas, kad tie fondai ne- 
išsenkami. Ir aš niekaip negalėjau pasiskųsti neturtingu- 
mu; šitaip gyvendamas, — tokiame name, su dviem vari- 
nėm kabinetinėm lempom, turėdamas per dešimtį puodų 
ir keptuvių ir per akis maisto. Jų požiūrį lėmė paprasta 
logika — turintis privalo duoti neturinčiam, ir ši logika 
tikriausiai buvo tokia pat nepaneigiama kaip fizikos dės- 
niai: gamta bijo tuštumos ir vanduo nuteka žemyn. Ko- 
dėl ir auksas negalėtų paklusti tam dėsniui? Be abejo, 

kartais jis ir paklüsta. Mes kaupiame auksa, atiminédami 
i$ tu, kurie jo turi nedaug — a$ nemoralizuoju, juk i$ 
kazkur jj reikia paimti,— ir didiname atsargas tu, kurie 
jo turi daug, giliname slėnius ir krauname ant viršukal- 
nių tol, kol — bumt! — atsiranda nuošliauža, griūtis ir 
viską tenka pradėti iš naujo. 

Šiaip pinigus aš skolinau, o negrazinamai duodavau 
tik tokiais ypatingais atvejais kaip šeimos maitintojo li- 
ga ar mirtis, arba šventė. Ir nuostabu, kad visi atiduoda- 
vo. Tiesiog stebuklas, kad grąžino visi, išskyrus vieną. 
Tą patį nelaimingą, inkščiantį kaip išplaktas šuo Joasą. 
Papasakosiu apie jį. 

Jis ir jo žmona, tokia pat kaip ir jis, jų vaikai, ir dar 
Kornelija su savaisiais gyveno viename būste, panašiame 
į lokio irštvą. Joasas, sveikas vyras jėgų žydėjime — jei 
taip galima jį vadinti — laikė visą šeimą skurde .ir ne- 
švarumuose, prie kurių visi, be abejo, buvo įpratę ir ne- 
sibodėjo. Jiems trūko energijos, noro net pirštu nusiva- 
lyti nosį. Katės prausiasi, kiaulės, jei turi galimybę, irgi 
būna švarios; bet ne jie. Tie smirdantys valkatos, tfu! 
Kam jie rūpi? 

Man, kaip bankininkui, jie irgi nerūpėjo. Jie ateida- 
vo: vieną dieną krona, kitą dieną krona, paskui dvi, pas- 
kui penkios ir taip toliau. Ir visada sakydavo, kad pinigų 
reikia Kornelijai. O Kornelija buvo iš tų nelaimingųjų, 
kurių žmonės — tiesą sakant, daugiausia vyrai, — gailisi. 
Ji neturėjo nei šeimos, nei padėties, nei reputacijos, nei 
moralės, nei žavesio. Ji buvo iš tų nuolankių moterų, 
kuri neatsakydavo nė vienam vyrui, ir neapsakomai daug 
jų tuo naudojosi. Kai atėjo laikas pasakyti vaiko tėvo 
vardą, ji išsirinko — be abejo, tvirtai tikėdama — puikų 
vyriškį Severiną. Penkios kronos per metus — tokie jsta- 
tymo nustatyti alimentai. Ir Severinas, klausydamas įsta- 
tymo bei papročių, moka pinigus ir apsimeta nepažįstąs 
nei vaiko, nei motinos. Tai atrodė žiauroka. Kornelijai 
aš pinigų duodavau. 

— Kodėl,— paklausė sykį Salamina, sugrįžusi iš par- 
duotuvés,— jūs duodat tiek daug pinigų Joasui ir jo žmo- 
nai? 

— Aš jiems neduodu,— atsakiau.— Aš duodu Korneli- 
jai, ji vargšė, jai reikia. 

— Kornelijai! Juk ji jau seniai negyvena jų namuo- 
se. Jie už tuos pinigus perka kavą, cukrų ir sausainius, 

Tai buvo teisybė. Aš ėmiau laukti progos. Netrukus 
Joasas atėjo vėl: penkių kronų Kornelijai. 

Kartais labai trūksta eskimų kalbos žodžių. Kokia iš- 
kalbinga būtų buvusi mano angliška šneka! Aš būčiau 
išplūdęs jį ir gražiai užbaigęs: 

— Eik lauk, prakeiktas bjaurus melagi! 

O eskimų kalba? Tinkamiausia, ką mokėjau pasakyti, 
tinkamiausia, kas, mano manymu, yra jų kalboje, aš ir 
pasakiau: paaiškinau, kokią jis padarė nuodėmę, o pas- 
kui piktai sušukau: 

— Tu blogas žmogus, tu labai blogas žmogus. Išeik! 

Joasas stovėjo ir tylėjo. Paskui apsisuko, išėjo ir 
smarkokai užtrenkė duris. 

Na, pagaliau atsikračiau, nesvarbu, kokia kaina. Ačiū 
dievui, daugiau nebeateis. Ar tikrai? Po kokių dešimties 
dienų jis vėl pasirodė. Ne, Joasai, tau neduosiu. Viso 
gero! Daugiau niekada — aš rašau 1934 metais — niekada 
Joasas arba kas nors iš jo šeimos... Luktelėk, skaitytojau, 
minutėlę, atleisk man. Aš tuoj grįšiu. Kažkas lauke bel- 
džiasi prie vartelių. 


Juokingas sutapimas: tai buvo Joaso žmona. Ji bijojo 
šunų ir prie namo durų nėjo. 

— Šunys nepikti,— pasakiau aš. | 

— Ne, bet va šitas, — šniurkščia ji — aš jo bijau. 

Aš maniau, kad šunų Grenlandijoje bijo tik šunys. 

— Ko tau reikia, Luiza? 

— Aš noriu pasiskolinti pinigų. 

Ji atrodė baisiai: nešvari, drabužiai tiesiog juodi nuo 
taukų, kamikai apgailėtini, susiraukšlėję, nunešioti; be 
kojinių — pliki keliai žiemą! Ir tas silpnaprotiškas vei- 
delis su apsklidusiom plaukų sruogom, prisivėlusiom pū- 
kų. Neseniai jai iš nosies bėgta kraujo — viršutinė lūpa 
ir visas smakras apkrešėjęs. Ką gi, pinigų jai daviau. 

XXV. ZMONOS 

IE banko knygos įrašai galėtų daug 
papasakoti apie kaimo namų ūkį įvairiose šeimose; jie 
atspindėjo ne tiek medžiotojų uždarbį, kiek jų žmonų 
mokėjimą leisti pinigus. Nė viena mano klientų šeima 
nėra toks geras pavyzdys kaip mano artimiausias kai- 
mynas ir darbininkas Deividas ir jo žmona Karena. Jie 
buvo mano svarbiausi skolininkai, nes, tik pajutę mano 
minkštumą, ėmė nuolatos ir beveik neribotai naudotis 
tuo ypatingu kreditu, kurį kaip Deivido darbdavys jiems 
teikiau. Šį atvejį reikėtų panagrinėti banko požiūriu. 

Deividas Liovstriomas — sūnus to paties mielojo se- 
nojo Tomo, apie kurį jau kalbėjau pirmuose šios knygos 
puslapiuose. Pats Deividas tiek išvaizda, tiek charakteriu 
buvo kūo puikiausias tėvo dorybių pavyzdys. Be to, jis 
buvo geriausias kaimo šaulys ir, kaip rodė prekybos 
punkto knygos, pirmavo visoje apylinkėje pagal pristaty- 
tus ruonius. Dėl viso to ir dėl savo draugiškumo jis pel- 
nė viso kaimo pagarbą ir simpatiją, taip pat savo ne- 
paprastos žmonos meilę. Alkį, šaltį, nuovargį, pavojus 
ir savo žmoną, — visa, kas lemta, Deividas kentė nesiskųs- 
damas. Skųstis? Jam nė tokia mintis neatėjo. Tegu gula 
ant pečių sunkumai. 

— Ajungulak! Gerai! — sako Deividas. 

O Karena tikrai buvo ypatinga. 

Ji tokia tapo. Žmogus nepaveldi savo elgesio, Karena 
irgi nepaveldėjo. Tas elgesys — Karenos nuopelnas. Bet 
pagal charakterį ir temperamentą ji buvo tikra tėvo Ema- 
nuelio duktė. Nuostabu, kad nedidelėje negausaus kaimo 

bendruomenéje, kur per daugelj kartu neribotai kryzmi- 
namasi giminingose santuokose, kur gyvenimo šaltiniai 
ir gyvenimo büdas visu vienodas, Seimos gali büti tokios 
skirtingos. Zejebai, Nilsenai, Liovstriomai ir Emanuelio 
šeima, Samuelsenai — visi turi savo bruožų, yra nevieno- 
do charakterio ir išvaizdos. Samuelsenai, net jaunesnioji 
šeimos karta, sakytum buvo senosios Grenlandijos atsto- 
vai. Jie buvo senoviški ne lėtumu, ne bukumu, bet at- 
kaklumu. Kai senasis Emanuelis girdavosi savo proseniu 
angakoku, tai būdavo matyti, kad jie visi, net patys jau- 
niausi, didžiuojasi savo giminės praeitimi ir tuo, kad ta 
praeitis dar gyva juose. Nepataisoma padermė. Samuel- 
senai buvo tvirto taisyklingo sudėjimo, nedideli. Puikūs 
medžiotojai, žmonės negailintys savęs. Net Karena mokė- 
jo valdyti kajaką kaip vyras. Ji buvo net nudobusi ruonį. 
Nedaugelis grenlandžių galėtų jai prilygti. 

Išvaizdos Karena buvo greičiau originalios negu gra- 
žios. Veidas apvalus kaip mėnulio pilnatis; jis galėjo 
spinduliuoti elfišku geraširdiškumu, bet galėjo ir pasida- 
ryti tiesiog bjaurus iš pykčio. Tada jos mažos akys su- 
siaurėdavo kaip plyšeliai, oda nueidavo dėmėmis kaip 
senas sūris. Taip būdavo, kai kas nors įkyrėdavo jai, bet 
tai atsitikdavo nedažnai. O jei kas mėgindavo įkyrėti, 
pavyzdžiui, Deividas, tai greit liaudavosi, nes žinodavo, 
kuo tai baigsis. 

Žmonės kaime šaipydavosi iš Deivido padėties, nuo- 
širdžiai jo gailėdamiesi. Jis vargšelis dažnai būdavo na- 
mie, kai ji, gulėdama lovoje, spardydavo viską, ką pa- 
siekdavo, ir kaukdavo kaip visa šunų ruja. Ir niekur 
negalėjai pabėgti nuo to gūdaus kaukimo, jis aidėdavo 
per visą kaimą. Deividas daugiau niekam nesiryždavo, 
tik tyliai išeidavo laukan, atsiremdavo į namo sieną ir 
laukdavo, kol ji nusiramins; jeigu reikėdavo — ir po ke- 
letą valandų. į 

Su jais ir dviem jų vaikais dar gyveno Anekė su sa- 
vo betėviu vaiku. Anekė — tai vargana, minkštaprotė, ne- 
aiški būtybė, niekam nereikalinga ir labai nešvari. Ji 
neigiamai veikė namų ūkį ir savo nepaslankumu tikriau- 
siai ardė darbo nuotaiką. Mažame name buvo ankšta ir 
nešvaru, o ką veikia tos dvi moterys — niekas nežinojo. 

Karena buvo gana guvi; dirbti ji galéjo, bet nenoréjo. 
Ji puikiai siuvo, bet uzsisakes pas ja ka nors, niekada 
nezinojai, ar darbas bus gerai atliktas ir ar apskritai bus 
kada atliktas. Ji buvo švaistūnė ir smaguré, ir didesnė 
dalis nemenko Deivido uždarbio išeidavo pirkti krautu- 
vėje skaniems valgiams jiedviem su Aneke. Ji rengėsi 
gerai, o Deividas dažnai vaikščiodavo kone su skudurais. 
Buvo įprasta, kad jos maži vaikai šliurksi su senais tėvo 
kamikais. Grenlandijoje sakoma: apie merginą sprendžia- 
ma iš jos kamikų, apie moterį — iš jos vyro kamikų. Gė- 
da Karenai! 

Numauti kelnes tokiai ir gerai įkirsti su lazda. Žmo- 
nės sakydavo, kad tada dingtų jos priepuoliai. Gal ir 
taip, bent jau pamėginti tikrai vertėtų. Bet ruonių me- 
džiotojas Deividas tokiems dalykams buvo per švelnus. 

Apie vieną žmogų iš Skanseno Disko saloje pasakoja- 
ma, kaip jis vedė gražią merginą iš sostinės Godhauno, 
kaip ji, įkyrėjus nuobodžiam užkampio gyvenimui, ėmė 
šlaistytis, išvažiuodavo ir ilgai gyvendavo pas tėvus ir 
draugus. Dėl nuolatinių važinėjimų į miestą jos parsi- 
vežti ir dėl to, kad namų ruoša vis labiau gulė vien ant 
vyro pečių, šeimyninis gyvenimas buvo ne visai toks, 
koks turėjo būti. Jam atsibodo ginčytis ir galiausiai ją 
prilupo. Jokios naudos, nepadėjo. Aha, šaukia minkšta- 
širdžiai, tai niekada nepadeda. Bet palaukit. Vieną sykį 
jis ją parsivežė namo, paskui išsivedė į kiemą ir vidury 
dienos visiems matant išpėrė lazda. Ir pasakojama, kad 
nuo to karto — o tai buvo prieš daugelį metų — ji tapo 
pavyzdinga mylinčia žmona. 

Kartą per metus, pavasarį, kai ruonių labai daug, Dei- 
vidas su Karena, dar gerai prisimindami žiemos šalčius, 
nusprendžia ir imasi vieno darbo: pristatyti priebutį. Dei- 
vidas kreipiasi į municipaliteto kasą dėl kredito parduo- 
tuvėje, nusiperka lentų ir pastato priebutį. Baigiasi vasara, 
vėl ateina ruduo; dabar priebutis tikrai pravers. Juoba 
todėl, kad Karena nepririnko žagarų, nepasirūpino ve- 
lėnos atsargų, nepataupė pinigų pirkti kurui. Nepataupė 
kurui? O kaipgi? Juk yra priebutis. Taigi atėjus žiemai, 
jie sudegina viską, lentą po lentos. Protingas sprendimas 
išeina dūmais. 

Taigi tokia jau ta pora: puikus medžiotojas ir švais- 
tūnė žmona. Jie gyvena skurde. 

Jonas, mažasis džentelmenas, apie kurį jau pasakojau, 
gyveno su savo sena Elizabeta ir dviem suaugusiais vai- 
kais viename iš didžiausių ir geriausiai sutvarkytų namų 
visame kaime. Sūnus Izaokas dėl epilepsijos priepuolių 
medžioti negalėjo. Šiek tiek pinigų jis užsidirbdavo gau- 
dydamas ryklius. Jo šešiolikametė sesuo Dortė buvo vi- 
sai sumani ir, kai reikėdavo, padėdavo ūkyje. Pinigų ji 
neuždirbdavo, o valgė daug. Jonas buvo puikus vyras, 
bet turėjo nesveikas akis ir blogai medžiojo. Tų namų 
pajamos buvo ne didesnės už pusę Deivido uždarbio. Bet 
jie gyveno gerai, gerai rengėsi, žiemą turėjo kuro ir vi- 
sus metus nestokojo maisto. Iš kur? Todėl, kad Elizabeta 
mokėjo tvarkytis ir buvo sumani. 

Pamatęs Grenlandijoje daugybę neturtingų šeimų, ku- 
rios gyvena gerai, ir begalę turtingų, gyvenančių prastai, 
net labiausiai užkietėjęs viengungis apsivestų. 

kybos. Be daiktų Grenlandijoje. reikia apsieiti. 
Atsklandoje: Mažas namas (6X10 pėdų), kuriame gyvena nuo pen- 


kių iki penkiolikos žmonių. Iš viršaus: skrynia, gultai, viryklė, stalas, 
patalynė, velėnų sienos. 

Bet grenlandas yra keistai uzsispyres arba nesuvokia 
kiekybinés daiktų vertės. Jis nemato apčiuopiamos nau- 
dos iš to, kad turės daugiau daiktų, negu jų gali prireikti, 
arba kad panaudos daugiau daiktų, negu jam būtina. 
Visai paprasta buvo atpratinti jį daryti — meistriškai ir 
su meile — medinius kibirus, inkrustuotus raižytu kaulu, 
pasiūlius jam cinkuotos skardos kibirus. Skardiniai kibi- 
rai buvo geresni, jų kaina pagal įdėtą darbą mažesnė. 
Bet kad jis naudotųsi dviem kibirais vietoj vieno — tai 
jau ne. Šautuvas — taip, jam jo reikia. Bet ne dviejų! Ki- 
biras, šautuvas, kavinukas, puodas, naktipuodis, viryklė, 
puodukas atsigerti. Visų tų daiktų reikia po vieną. At- 
rodytų ne taip bloga, bet prekyba dar vos pradėta. Rei- 
kia padaryti, kad jiems reikėtų daug daiktų, kad norėtų 
sėdėti ant kėdžių, valgyti nuo stalo, turėti stalčius stalo 
įrankių. Viešpatie, juk reikia civilizuoti juos. Bet jie la- 
bai uzsispyre. 

Jie, atrodo, nesuvokia turėjimo dėl turėjimo, net tada, 
kai Igdlorsuite Trolemano namuose mato pavyzdį, mi- 
niatiūriškai iliustruojantį mūsų suprantamą kultūrą, nuo- 
stabią niekniekių, pigių papuošalų ir mechaninių prietaisų 
kultūrą. Štai Trolemano kambarys, jo plotis maždaug 
dvylika pėdų, ilgis — keturiolika. Jame sutalpinta: dvi 
kušetės; mažas pietų stalelis; keturios kėdės, aptrauktos 
raudonu pliušu; keturios Viktorijos laikų stiliaus kėdės, 
aptrauktos raštuotu geltonu pliušu ir papuoštos spurgais 
(jos sudėtos viena ant kitos palei sieną); dvi didelės pin- 
tos kėdės su ranktūriais ir sofuté prie jų; didelis, apvalus, 
poliruotas, grotelėmis ir raižytais borteliais papuoštas ge- 
ros kokybės riešutmedžio stalas (ant jo — žalios gelumbės 
staltiesė su kutais ir išsiuvinėtom saulutėm; vidury — pin- 
ta staltiesėlė; ant jos — dar karoliukais siuvinėta staltie- 
sėlė; vazelė su popierinėmis gėlėmis; penkios suderintos 
vazos, du melchioro kavinukai; du variniai vimpelai su 
Danijos vėliavomis, suvyniotomis į rūkomąjį popierių; 
dvi peleninės — peteliškė ir šiaurės lokys; prespapjė); 
mažas stalelis su gramofonu; kitas mažas stalelis su ra- 
dijo aparatu; raižytas kronšteinas su papuoštu garsiakal- 
biu; pintas vaikiškas stalelis ir dvi kėdutės prie jo; jū- 
reiviška skrynia — labai graži; riešutmedžio komoda su 


140 


veidrodžiu, o ant jos... ak, nesvarbu, pakaks... dar kros- 
nelė. 

Atrodo, viskas. O ne! Sienos! Ant vienos sienos penki 
aliejaus paveikslai, anot Trolemano, „piešti ranka“. Ant 
visų kitų sienų — litografijos, spalvotos reprodukcijos, 
pretenzingos išvaizdos Trolemano pažįstamų žmonių nuot- 
raukos ir Trolemano pažįstamų kuklesnių žmonių nuotrau- 
kos. Taip pat padidintas retušuotas Trolemano su barzda 
portretas (blogas) ir kitas — Trolemano be barzdos (dar 
blogesnis), daili Reginos su kūdikiu nuotrauka, daryta 
ligoninėje. 

Dar pabaigai pridėkime nėriniuotas užuolaidas ir be- 
galę pliušinių pagalvėlių su Amerikos indėnais ant so- 
fos... Ne, dar ne viskas! Lubos su šviestuvu. Jis savo 
didybe temdė visą kambarį. Tai buvo tarytum brangak- 
menis, o kambarys — tik jo apvadas. Ko gero pats nuos- 
tabiausias iš visų šedevrų, kada nors sukurtų žmogaus 
fantazijos. Begalės pakabukų, grandinėlių ir karoliukų, 
tarytum bėgančių į šalis nuo pagrindinio viso to įrengi- 
nio tikslo — šviesos; atrodė, kad tas dirbinys iš simboliš- 
ko metalo simbolizavo ekscentrišką Trolemano protą. Die- 
važi tai tikrai buvo simbolis. Nes pačiame jo vidury, 
beveik nematoma per vario puošmenas, kabėjo abstrakti 
paties proto idėja — lempa. Ji niekada nešvies, niekada 
nebus pripilta, tai draudžiama įstatymo. Ta lempa žiba- 
linė! 


Štai toks kambarys; daugelis Igdlorsuito žmonių jj 
yra matę. Šeštadienio rytą kaimo moterys, išplovusios 
arba neišplovusios savo puodo, neišplovusios grindų, sto- 
viniuoja aplink krautuvę ir žiūri, kaip Regina su Elena 
dulkina ir šluosto visus tuos dalykus, išneštus iki vieno 
laukan. Moterys saulėkaitoje stovi ir stebi dirbančią Re- 
giną, ir jų širdyse nėra nė kiek pavydo. Jos mato, kaip ji 
skalbia ir džiausto ant virvių žlugtą — begales drabužių, 
paklodžių, užvalkalėlių ir kitko. Ir jos nepavydi jai. Jos 
gyvena savo mažuose vieno kambario namuose ir yra 
visai patenkintos. Jos turi daugumą tų daiktų, kurie joms 
reikalingi; joms reikia nedaug. Jų turtas toks negausus, 
kad visą jį galima išvardinti keliomis eilutėmis: 

Viryklé, lempa, puodas, kavinukas, keptuvé kavos 
pupeléms spraginti, naktipuodis, medinis šaukštas, veid- 
rodis ir šukos, puodelis su lėkštute (gal du ar trys), du- 
buo, šautuvas, kajakas su reikmenimis, meškerė rykliams 
ir paprasta meškerė, drabužių pamaina kiekvienam šei- 
mos nariui (gal daugiau, gal mažiau), stalas ir komoda 
(ne visada), medinė skrynia, keletas senų skardinių, pjūk- 
las, virtuvinis peilis, laikrodis (galbūt), rogės, šeši šunys, 
patalynė. Štai ir viskas. 

Toks gali būti namų turtas kuklioje šeimoje su vienu 
maitintoju. Deividas ir kiti kai kurie turi kur kas mažiau, 
kai kas — šiek tiek daugiau. Jei šeimoje žmonių daugiau, 
tai nereiškia, kad ir daiktų turi būti daugiau. Peterio So- 
kiaseno namų plotas — aštuonios iš dešimties pėdų, ir aš 
ten negaliu išsitiesti visu ūgiu; tuose namuose gyvena 
keturiolika žmonių, daiktams tiesiog nebūtų vietos. Šei- 
moje trys medžiotojai, kiekvienas jų turi kajaką ir tik 
penketą šunų su vieneriomis rogėmis. 

Ir vis dėlto, kad ir kaip mažai daiktai reiškia Gren- 
landijoje, pats jų negausumas, žmonių skurdas, namų 
ankštybė rodo pasikeitimus, galima sakyti, pažangą. Žmo- 
nės suvokė patį svarbiausią šios pažangos principą: turėti 
privačią nuosavybę. Visi tie maži nameliai rodo žmonių 
norą atsiskirti, kad galėtų individualiai naudotis ir džiaug- 
tis tuo, ką jie gali turėti kaip nuosavybę. Pacituosiu žo- 
džius vieno jauno grenlando, kuris trečiame praėjusio 
amžiaus ketvirty rašė šitaip: 

„Kai buvau vaikas, niekur nebuvau išvykęs iš Kaker- 
tako ir užaugau, ničnieko nežinodamas apie žmonių gy- 
venimą kitose vietose. Todėl ilgą laiką neturėjau supra- 
timo apie savo krašto žmonių skurdą. Bet dabar, kai 
subrendau ir nemaža keliavau, pastebėjau štai ką: gren- 
landai ėmė gyventi labiau atsiskyrę ir dėl to sumažino 
savo būstus, ir tai, mano manymu, yra jų smukimo prie- 
žastis; šias eilutes rašau dėl to, kad noriu pasakyti: tegu 
jie gerai pagalvoja, jog verta vėl apsigyventi krūvoje, 
mylėti vienas kitą ir padėti vienas kitam. Kai aš buvau 
vaikas Kakertake, ten stovėjo dideli namai su trimis lan- 
gais, o visi gyventojai mylėjo vienas kitą ir padėdavo 
atlikti viską, ko reikia pragyvenimui. Jei prakiurdavo 

kajakai, juos po trejetą įnešdavo į namą išdžiovinti ir 
užlopyti. O kai reikėdavo kajaką aptraukti oda, tai irgi 
būdavo atliekama patalpoje; ir visi gyventojai padėdavo 
vienas kitam, nesikreipdami pagalbos į europiečius; jie 
senesniųjų moterų. Jie turėdavo puikių palapinių pava- 
sario išvykoms į salas arba žuvingas vietas. Matydamas 
vaikystėje, kaip gerai gyvena mano žmonės, aš maniau, 
kad žmonės ir kitose vietose gyvena taip pat pasiturimai. 
Mano įsitikinimą sustiprino ir atplaukęs laivas. Visi Ka- 
kertako apylinkių žmonės suplūdo čionai pasižiūrėti lai- 
vo, nustatė pakrantę gražiomis palapinėmis. 

Grenlandų smukimo priežastis — atsisakymas nuo pir- 
mykščio gyvenimo krūvoje dideliuose namuose; ir tai jų 
skurdo priežastis. Antra vertus, kiti laiko, kad grenlandai 
atsiskyrė dėl to, jog ėmė pirktis europietiškus skanėstus 
ir drabužius; šeimynykščių jau nebepatenkino bendras 
turėjimas tokių daiktų, kurių teikiami džiaugsmai tėra 
trumpalaikiai. Kai vienam toks džiaugsmas baigiasi, ki- 
tam tik prasideda, tad kilo barniai, pykčiai, ir tai, ko ge- 
IO, buvo išsiskyrimo priežastis. Bet mes nepritariame to- 
kiam samprotavimui, nes šie žmonės nesidomi, kas at- 
eina po linksmybių ir kas ateina po skurdo.“ Ir kas ateina 
po vadinamosios civilizacijos, nors aš ne kartą stengiausi 
jiems tai išaiškinti. 

— Amerikoje, — pradėjau aš sykį, kreipdamasis į drau- 
gus, kurie prie stalo eilinį kartą užvertė mane begale klau- 
simų apie mūsų gyvenimą, ko mes turime ir kiek kas 
kainuoja, — Amerikoje beveik kiekvienas dirba kam nors 
kitam. Sakykim, vienas žmogus turi automobilių fabriką, 
ir jam dirba šimtai tūkstančių žmonių. Tie žmonės tik 
daro automobilius, taip kaip jūs esate tik medžiotojai. 
Vieną dieną ateina to žmogaus sandėlininkas ir sako: 
„Automobilių niekas nebeperka. Jų jau užtenka.“ — „Ge- 
rai — sako fabriko savininkas, — nueik ir pasakyk, kad 
devyniasdešimt tūkstančių darbininkų man nebereikalin- 
gi." Taip ir padaroma. Šitie darbininkai mėgina susirasti 
kitą darbą, bet to kito darbo nelabai moka. Be to, dar 
yra šimtai tūkstančių kitų darbininkų, kurie ieško darbo 
ir negali rasti. Tada jie eina namo. Sėdi alkani. Ameriko- 

je nuéjes nenusišausi ruonio arba elnio, ju ten nėra. Be 
to, visos žemės kam nors priklauso. Vaikščioti galima tik 
takais. Žmonės negali nieko nusišauti, todėl jie eina į 
krautuvę pirkti maisto. Pardavėjas sako: „Jeigu nori pirk- 
ti maisto, tai turi užmokėti už ji." — „„Bet,— sako tie žmo- 
nės — mes neturime pinigų, nes negauname darbo.“ — 
„Tada negausite ir maisto.“ Ir žmonės eina namo. O ten 
randa laukiantį žmogų, kuris jiems sako: „Jeigu norite 
toliau gyventi šitame name, turite užmokėti.“ 

— Tai ką, — klausia kažkuris klausytojas, — ar namas 
nepriklauso žmonėms? 

— Ne. Ir todėl reikia išeiti iš namo, ir jie negali eiti 
į kieno nors žemę. 

— Tai ką jie daro? — klausia kažkas. 

— Na, kiti žmonės duoda jiems keletą erių, arba šiek 
tiek gauna iš municipaliteto kasos. Ir tai viskas. Baigta. 

Klausytojai spokso į mane ir vieni į kitus, sukrėsti iš 
nuostabos. 

— Na,— sako kažkuris uz visus,— man atrodo, kad 
Grenlandijoje viskas gerai. 


XXVII. ESKIMŲ TALKOS 


apie kurią rašė jaunas grenlandas, kadaise tikriausiai bu- 
vo miela. Tie dalykai yra pagrindiniai pirmykštės bend- 
ruomenės komponentai ir dingsta atsirandant pažangai. 
Grenlandijoje iš viso to likę tik maža dalelytė. Ir vis 
dėlto svetimšalis Grenlandijoje pasielgs teisingai, jeigu 
nesipuikaus savo dosnumu ir prisimins, kiek kartų eski- 

mai jam pačiam padeda be jokio užmokesčio ir kiek pats 
yra jiems skolingas. ] 

Sakykime, man atgabenta daiktų; jie bemat noriai uz- 
simetami ant pečių ir ištisos minios atnešami man namo. 
Ir nors talkininkams patiems labai įdomu atidarinėti dė- 
žes bei pintines ir nešti daiktus vidun, vis tiek jie man 
padeda. Tas darbas privalo būti įdomus, ir gaunančiojo 
naudą pareiga pasirūpinti, kad būtų įdomu. Pareiga, taip, 
bet žemo išsivystymo lygio visuomenėje, kur padedan- 
tieji yra draugai ir kaimynai, tai daugiau ne pareiga, o 
puiki proga. Kai sutinki svečius, tai savaime aišku, jog 
turėsi juos ir vaišinti. 

Iškilmės, kuriomis buvo pažymėtas mano namo geg- 
nių iškėlimas, be abejo, pradžią gavo iš puotos, kadaise 
vykusios Europoje ir Amerikoje, užbaigus visos bend- 
ruomenės talką statant namo sienas. Mano namo staty- 
mas Igdlorsuite kaip tik buvo toks bendruomeninis dar- 
bas, nes kiekvieną dieną, ypač paskutinę, prie mano 
nedidelių samdytų pajėgų prisidėdavo daug daugiau sa- 
vanorių. O kiek merginų ir moterų suplūdo tą paskutinę 
dieną padėti viską išvalyti; kaip noriai jos laipiojo po 
kalvas ir rinko įvairius pataisus bei spalvingas gėles pin- 
ti girliandoms! Kaip jos didžiavosi, puošdamos namą! Tai 
buvo jų šventė. 

Gaila, bet visuotinis susidomėjimas namo statyba, bu- 
ves man geroka našta, kilo iš smalsumo, malonumų nuo- 
jautos ir naudos, matant, kaip dirba amerikietis dailidė, 
iš to, kad aš pats jiems atrodžiau įdomus, iš mano ciga- 
rečių ir tabako, iš visko ko nori, bet ne iš bendruomenės 
dvasios. Mat vienas grenlandas, kuris visai netoliese 
statė savo namą, buvo paliktas pats vienas kasti sunkius 
velėnos gabalus, tempti juos ant nugaros ir krauti ant 
sienų, ir niekas neatėjo jam padėti. 

Tačiau darbo, kurio neatliksi vienas, be atlyginimo 
griebiasi tiek žmonių, kiek reikės. Visi padės ištraukti 
sunkią valtį ant kranto arba nustumti ledus ankstyvą ru- 
denį nuo užinkaruotos arba prieplaukoje stovinčios val- 
ties. Taip pat traukiant oda kajakus, kaip rašė jaunasis 
grenlandas, be užmokesčio pasitelkiamos norimos mote- 
rys. Tai skubus darbas; odos yra šlapios, ir siūti reikia 

baigti, kol jos nepradeda džiūti bei trauktis. Padėjėjoms 
gali būti patiektas pietums didelis puodas sušokusios 
drungnos avižinių miltų košės. Tai šventė. 

Tačiau apskritai čia ne ką daugiau savitarpiškos pa- 
galbos kaip kituose pasaulio kraštuose, kur laikas pasi- 
daręs matuojamas, ir tas matas — pinigai. Nors grenlan- 
dai, dar tik neseniai išvydę pačius pinigus, vis dėlto 
nejprato prie sąvokos „laikas — pinigai“, bet kai jie par- 
duoda savo laiką, tai, atrodo, negalvoja apie padarytiną 
darbą. 

Tiesą sakant, grenlandai daugeliu atžvilgių yra išmušti 
iš vėžių jiems primestų naujų sampratų, kurios ne tik 
skiriasi nuo senųjų, bet ir netinka Grenlandijos gyveni- 
mui. Žinoma, galima nustatyti laiko vertę, apskaičiuoti ją 
erėmis valandai ir išspausdinti prekių kainoraštyje, bet 
kas čia pirks laiką? Ir nors mums atrodys visai protingas 
pažangos duotas klausimas: ,Kam švaistyti brangų laiką, 
gaminant kaulu inkrustuotus kibirus, kai kibirą galima 
nusipirkti už kroną?“, klaida čia ta, jog laikas Grenlan- 
dijoje buvo brangus tada, kai reikėdavo daryti tokius 
daiktus kaip inkrustuoti kibirai ir panašiai. Dievas mato, 
dykinėti gryname ore geriau negu kilnoti maišus malū- 
ne, bet daryti gražų daiktą — paklauskit menininko — ge- 
riau negu dykinėti. 

Dieviškos išminties administracija turėtų pasakyti 
grenlandams: „Mes pirksime iš jūsų mums reikalingus 
daiktus ir parduosime jums tai, ko jums reikia, bet ko 
negalite pasigaminti.“ O ko jiems reikia? Ar iš viso ko 
nors reikia? Ko apskritai reikia žmogui? Kas žino! Be to, 
apie tai kalbėti jau per vėlu. 

AT, ka vadinama poliarine nakti- 
mi, greičiau yra ne naktis, o visą dieną trunkanti prie- 
blanda. Šiaurėje ji ateina ne tiek kaip pailgėjęs tamsus 
paros laikas, o labiau kaip tolygus ryto ir vakaro sutemų 
ilgéjimas, kol galų gale jos susitinka. Tada, kai dvi su- 
temos susiduria vidurdienį, ateina poliarinė naktis. Siau- 
rės platumų žiemos tamsa kaip kontrastas vasaros vidur- 
nakčio saulei taip stipriai veikia žmonių vaizduotę, jog 
daugelis nė nesuvokia, kad žiemos vidudienį gali šviesti 
mėnulis. Nuolatinė diena ir nuolatinė naktis Šiaurės žie- 
mos danguje — tai nepastovumo simbolis mūsų poetams. 
Šiaurės žiemos naktys yra mėnesėta prietema, kurioje 
pati tamsiausia gamtos dalis, dar neužšalusi jūra, gali 
būti ne tamsesnė už patį dangų. 

Igdlorsuitas yra atsisukęs šiaurėn, ir jį, kaip sakėme, 
iš trijų pusių supa kalnai. Net vasarą saulė sukdamasi 
tarytum pasistiepia ant pirštų galų, kad galėtų pažvelgti 
pro kalnų viršūnes. Ir greitai saulė pavargsta. Rudens 
vidury prasideda mūsų „naktis“. Bet dar visą mėnesį 
mes gyvename lyg žiūrėdami iš tamsios salės į šviesią 
sceną; matome, kaip ilgėja šešėliai ir kaip kalnų šlaitus 
iš apačios užkloja ilgas dviejų mėnesių užtemimas. At- 
eina paskutinė diena. Paskutinė viršukalnė akimirksnį 
blyksteli ir užgęsta. Poliarinė naktis. 

Dabar, ne tiek dėl tamsos, kiek dėl kitų su metų lai- 
kais susijusių sąlygų, žmonėms prasideda nieko nevei- 
kimas, nuo kurio galėtum ir išprotėti, jeigu ilga naktis 
tikrai veiktų psichiką taip neigiamai, kaip kartais sa- 
koma, 

Jūra — medžioklės vieta — šiuo metu išgyvena persi- 
kūnijimo bei gimdymo kančias, ir kol ji nevirs ištisiniu 
ledu, medžiotojui retai tepasitaikys proga nukelti koją 
nuo sausumos. Sutemos ir nieko neveikimas. Pridėkime 
dar bado grėsmę, tokią realią, jog mažiau apdairesni nuo 
jos ginasi tik menkomis pašalpomis iš apsilpusios mu- 
nicipalinės kasos ir — per mano neilgą buvimą čia — iš 
„banko“. Ta grėsmė tokia reali, jog Nugatsiake, artimiau- 
siame nuo mūsų prekybos punkte, daugelis žmonių jau 
lapkričio pradžioje turėjo valgyti savo šunis, kamikus 
ir odinius kajakų apvalkalus. Žinoma, visų tų vargų per 
akis, kad galėtų pažadinti depresiją, jeigu tik ji snaustų 
žmonėse. Bet žiema čia linksmiausias metų laikas, kuo 
tamsiau, tuo gyvenimas smagesnis, kol galop per Ka- 
lėdas ateina pats linksmumas. 

Liūdesys? Ne. Nebent kartais imtų liūdėti savo dide- 
liame name senasis Trolemanas, įkišęs savo raudoną nosį 
į pernykštes skandalingų kronikų skiltis. Jis skaito, mąs- 
to, apgalvoja savo skriaudas. Tos tamsios dienos jį pri- 
baigia. Jis imasi kurti planus, sugalvoja, kaip mane su- 
šaldys ir numarins badu. Pasinaudojęs prekių stygiumi, 
jis ima nebeparduoti man tokių būtinų dalykų kaip alie- 
jus lempai, anglis ir pagrindiniai maisto produktai. Kvai- 
las planas! Jis galėjo suprasti, kad aš aplenksiu jį, pa- 
sitelkęs draugus. Čia mums labai padėjo Rudolfas, jis 
talkindavo krautuvėje, žinojo, ko ten kada yra, ir visada 
mums pasakydavo. Ir ne tik tai. Jis pats ir nupirkdavo 
mums. Visa tai paįvairindavo tamsias dienas — mes ska- 
niai juokdavomės. 

Žinoma, senasis Trolemanas rūpesčių turėjo: visų pir- 
ma aš pakėliau baltųjų kurapkų kainas. Jis reagavo 
skausmingai. Pernai jis pirko jas po penkiolika erių už 
vieną. Per mane kaina pakilo iki dvidešimt penkių, be- 
je, tiek pat ir pagal kainininką. 

— Jūs nesilaikot žaidimo taisyklių — pasakė senasis 
prekijas Trolemanas. 

— Kokio žaidimo? — paklausiau. 

Ir visos berniukų sugaunamos kurapkos ėmė plaukti 
prie mano durų. Kurapkos — skanus maistas. Tas pats 
buvo ir su krabais: nuo penkių erių kaina pakilo iki de- 

Simties. Ir tai dar buvo pigu. Didžiulis šiaurės krabas — 
puikus delikatesas. Taip, didysis kainų karas patiko vi- 
siems, bet ne Trolemanui. 

Paskui narvalo iltys. (Leiskite man papasakoti iš ei- 
lės — juk dabar tamsu, ypatingų pramogų metas.) 

Dar anomis bičiulystės su Trolemanu dienomis sykį 
jam pasakiau: 

— Aš labai noriu gauti narvalo iltj; kad galėčiau 
parsivežti namo. 

— Matot,— pasakė Trolemanas,— čia jų nebūna. O 
jeigu pasitaikys — tada gerai. 

Ir štai vieną lapkričio vakarą, kai Salamina, mažoji 
Elena ir aš sėdėjome jaukiame kambary ir valgėme avi- 
žinę košę, lauke staiga pasigirdo daugelio gerklių riks- 
mas. Metėme šaukštus ir išbėgome laukan. 

— Emanuelis, — pranešė riksmai,— pagavo narvalą. 

Dar tebeaidint šauksmams, aš nusiunčiau Salaminą 
prie kranto nupirkti ilti, mat jau buvau išmokęs nepa- 
sitikėti Trolemanu. 

— Stovėk ten,— pasakiau jai, — ir lauk, kol Emanue- 
lis išlips į krantą. Jei reikės, brisk jo pasitikti. Žodžiu — 
būtinai nupirk iltį! 

Po pusvalandžio ji grįžo visa švytinti. Emanuelis — 
ne tas senojo angakoko vaikaitis, o kitas — pažadėjo jai 
parduoti iltį. 

— Ir kai aš jau ėjau šalin — pridūrė Salamina, — at- 
bėgo susijaudinusi Regina. 

— Man atrodo,— pasakiau Salaminai, — kad mums 
reikia dar sykį ten nueiti. 

Nuėjome. Vaizdas nežmoniškas: minia, vyrai, pasi-. 
lenkę prie didžiulės skerdienos, kurią pjaustė į gabalus, 
ant sniego juodas kraujas, aplink šunų pulkas. Taip, pul- 
ke ir Regina, pačiame tirštume. Ir Trolemanas, atokiau, 
pakelta nosimi. Šita nosis — tikras barometras. „Kažkas 
dedasi. Įsikišk ir suzinok!" 

Salamina, reikia jos garbei pasakyti, nėra iš tų, ku- 
rie grumiasi alkūnėmis, bet tą naktį aš norėjau, kad 
būtų priešingai. Palaukusi, kaip dera, kol „viskas baigsis 
ir Emanuelis bus laisvas, ji priėjo, kreipėsi į jį, ir paaiš- 
kėjo, kad, nepaisant jo pažado, iltis vis dėlto priklauso 

Trolemanui. Jis pareikalavo jos kaip prekybos punkto 
vedéjas. 

Nemanau, kad Trolemanas, kuris po pusvalandžio vėl 
pasinėrė į savo senus laikraščius, iki ryto būtų sužinojęs, 
kad ilti, užmokėjęs daugiau, perémiau aš ir tą patį va- 
karą parsinešiau namo. 


XXIX. ELENOS GIMIMO DIENA 353 


K, kas per šokiai tamsiuo- 
ju metu! Visai nesvarbu, ar naktis šalta, ar siautėja vėjas, 
ar sninga, ar tamsu; jei žmonės turi progą šokti, jie šoka. 
Ir nors „šokių urvas“ buvo duodamas tik kieno nors gim- 
tadieniui, o bažnyčia per adventą šokti draudė, bet vai- 
kų, gimusių lapkritį, kažkodėl buvo daugybė, o viena 
iš jų — Elena. Lapkričio — pažiūrėkim užrašus — dvide- 
šimt aštunta. Buvo šeštadienis, Elenai sukako penkeri. 

Jos garbei mes iškėlėm tikrą puotą. Gal vaiko gimimo 
diena ir ne visai taip turi atrodyti, greičiau tai buvo 
šventė, surengta jos garbei, tad visi, ir pati Elena, turėjo 
"pagrindo džiaugtis, kad ji gimė. Žinoma, ji ir džiaugėsi, 
nors buvo ir sunku išskaityti mintis ramiame, uždarame, 
mažo kaip pelytė vaiko veidelyje. Jai patiko pyragas su 
žvakutėmis, patiko dovanos — nors dauguma jų buvo 
muilo gabalėlis arba nosinė,— patiko naujutėliai kamikai 
ir švarūs drabužiai, kuriais ji buvo apvilkta tą dieną. 
Be to, ji buvo iš dalies ir šeimininkė: pati apėjo pažįsta- 
mus ir pakvietė kavos. 


150 


Pokylis, žinoma, buvo kafemikas, į kurį visi kaimo 
gyventojai kviečiami dalimis, po tiek, kiek telpa name. 
Pokylio akcentai buvo papuoštas pyragas, tiksliau du 
pyragai, ir gana dideli, kad užtektų po gabalėlį kiekvie- 
nam. Su žvakutėmis bei užrašu „Elena“ jie buvo tokie 
gražūs, jog Salamina nenorėjo jų pjaustyti. Taip, jie bu- 
vo gražūs. Bet tai, kaip visi žinojo, nebuvo jų svarbiau- 
sias privalumas; ir ne skonis. Per daug negalėčiau pa- 
girti jo. Jų žavesys slypėjo viduje — ten buvo įkepta 
pinigų. O tai, kas dėjosi dalinant gabaliukus, labiausiai 
panėšėjo į aukso karštligę Jukone. Valgyti? Taip, pas- 
kui. Bet pirmiau — kasinėjimai. Žmonės draskė gabalus, 
maigė juos į trupinius. Dvi erės, dešimt erių, penkios 
eres, penkiasdešimt: tokio masalo pakako, kad visi bud- 
riai lauktų pagrindinio prizo — kronos. Žaidimas visiems 
patiko, žmonės pasilikdavo laukti sekančios pamainos, 
ir namas buvo sausakimšas. Per kaimą nuėjo gandas, Ele- 
nai svečių nebereikėjo kviesti — rinkosi patys. Būriavosi 
priemenėje, stumdėsi prie durų lauke. Su kiekvienu at- 
pjautu pyrago gabalu susijaudinimas vis augo: krona 
vis dar buvo neiškasta. Staiga pasigirdo veriantis riks- 
mas; tai senoji Abelonė, ragana su dviem dantimis. Su- 
spaudusi kaulėtoje rankoje, ji laikė iškeltą kroną. 

— Ajajai! — rypavo Abelonė, o visi klykė iš susi- 
jaudinimo. 

Tą vakarą būtinai reikėjo surengti šokius. Tad kiek 
vėliau žmonės nuėjo pas Trolemaną ir paprašė rakto. 

— Ne,— pasakė Trolemanas. 

Juk neįmanoma įsileisti viso kaimo pas save į namus 
šokti. Be abejo, mano namas didesnis negu „šokių urvas“, 
ir netilpusieji galėtų laukti už durų. Svarbu buvo ne 
patalpos dydis, o pats patalpos pobūdis, švara, kuria 
mes visą laiką rūpinomės ir tai, kad ant lentynų stovėjo 
mano daiktai, geri daiktai. Ir mano darbo stalas, ir ma- 
no raštai bei knygos: visa tai gali sutepti nešvari minia. 
Ne, visų neįmanoma įsileisti, nebent kai kuriuos. 

— Eik, Salamina, pakviesk ką nors į šokius. 

Kadangi Elenos gimtadienis buvo šeštadienį, o prieš 
tai šokių nebuvo mažiausiai savaitę, tai ketinome kiek 
pasišokti, pasikviesti šiek tiek žmonių, na, gal dvidešimt. 

Dvidešimties pakanka. Bet vos tik Peterio akordeono 
garsai nuaidėjo kaime, tuščias kiemas priplūdo žmonių. 
Minia grumdėsi apie langus ir duris, sūkuriavo aplink 
namą lyg vandens srovė aplink uolą. Mes užtraukėme 
užuolaidas, uždarėme duris ir šokome toliau. Nuo paki- 
lusių dulkių, dūmų ir karščio pasidarė nebepakenčiama, 
ėmėme dusti. Puolėme laukan pakvėpuoti. Ak, saldus, 
švarus, ledinis oras, ak, puikioji naktis, ak, mėnulis, ak, 
žibantis sniegas ir ledas, ak, šiaurė — kaip puiku! Ir tu, 
didelė draugiška minia, kuri stovi ir šypsodamasi laukia 
lauke! Aš neištvėriau ir pakviečiau dar dešimtį žmonių 
vidun. Tada jau tikrai pasidarė ankšta. 

Elena tyli sėdėjo ant gulto plačiai atvertomis akimis 
ir stebėjo viską. Tobijas, mūsų nedidelis pagalbinis ber- 
niukas, irgi šoko. Mes iš pradžių paraginome jį, o pas- 
kui jau niekas nebūtų pajėgęs jo sustabdyti. Jam itin 
patiko stambios moterys; labiausiai Margreta. Jis stovėjo 
su ja pakėlęs smakrą, siekė jai iki krūtų. Mes pradėjome 
juoktis. Spūstis tikrai buvo didelė. Iš kur jie visi? O die- 
vel Jie sulaužė vartelius, suplūdo vidun kaip potvynis. 

Kai mes mandagiai, bet gana ryžtingai išprašėme iš 
namo kokius du trečdalius nekviestų svečių, Abrahamas, 
kaip kaimo bendruomenės tarybos pirmininkas, kreipėsi 
į visus su linksma kalba apie jų elgesį ir išaiškino, kad 
tai nėra jų namas, ne jų pokylis, ir ypač dėl to, kad 
trūksta vietos, jie privalo pasitenkinti, stovėdami lauke. 
Jie taip ir padarė. O kad neliktų jokių neaiškumų, ne- 
tvarkos ir kviestieji šokti nesusimaišytų su atstumtaisiais, 
jie perpjové skląsčio virvele. Mes likome belaisviai. 

Aš nenorėjau laužyti kruopščiai padaryto skląsčio, bet 
kitos išeities nebuvo. Užguliau duris ir, triokštelėjus me- 
džiui, išlėkiau laukan. Naktį užliejo bėgančių kojų trep- 
sėjimas. Liko tik, vienas žmogus — pastoriaus padėjėjas. 

— Ne aš, ne aš taip padariau. Ne ašl 

Ak, vargšas padėjėjas! 

norastyje parašyta: 

Šeštadienis, gruodžio devyniolikta. Kalėdoms suvy- 
niota per 200 dovanų, 45 maišeliai saldainių, 22 gausy- 
bės ragai su saldainiukais. Eglutė siovi papuošta. Ją sle- 
pia nuo lubų nuleista užuolaida. Mes Elenai pasakome, 
kad ten pasislėpęs žmogus. Ji bijo eiti artyn. 


Toliau yra ilgas įrašas apie Justiną, su kuria neseniai 
susipažinau, ir sąrašas dovanų jai. Toliau: 


Sekmadienis, gruodžio dvideSimla. Netikėta tragedija 
įvyko vakar vakare. Aš sėdėjau prie rašomojo stalo, Sa- 
lamina siuvo prie kito stalo. Baiges dirbti, perėjau prie 
jos stalo paskaityti. Šviesa buvo bloga, ir aš nepatenkin- 
tas sušukau: „ajorpok“ (blogai) ir grįžau prie savo stalo. 
Gerą pusvalandį paskaičiau, o Salamina toliau siuvo. Lai- 
kas gulti. Salamina padėjo siuvinį ir alsistojo. (Jos pa- 
reiga — kas vakarą kloti man lovą.) Salamina buvo labai 
rami. Aš užkalbinau ją — jokio atsakymo. Priėjau prie 
jos, įdėmiai pažiūrėjau į veidą ir pamačiau, kad jis vi- 
sas dėmėtas ir uZverktas. Kas atsitiko, Salamina? Ir tada 
ji pratrūko priekaištauti man, kam pevas ja „ajor- 
pok”. 


O dabar, gal dėl to, kad tai kažkaip susiję su Sala- 
minos ašaromis ir, be abejo, su manimi, ir ypač su, Gren- 
landijos gyvenimu — mano Grenlandijos gyvenimu ir bet 
kokio žmogaus gyvenimu toli nuo namų,— privalome grįž- 

ti atgal ir sužinoti teisybę apie tamsą Grenlandijoje. Tarp 
tirštėjančių žiemos sutemų ir mano minčių niūrėjimo bu- 
vo ryšys. 

Rytinėje Grenlandijos pakrantėje pasakojama legenda 
apie seną vyriškį, kuris keliavo su sūnumi į pietus ir į 
vakarus, ieškodamas geresnių vietų medžioklei. Ir rado 
vakariniame krante kalnų papėdėje. Ėjo laikas, ir senį 
tartum liga apėmė ilgesys. Jo galvoje tebuvo viena min- 
tis — prieš mirtį dar sykį pamatyti, kaip iš vandenyno 
pakyla saulė. Taigi jiedu iškeliavo atgal į namus. Paga- 
liau aplenkę pietinį kyšulį, jie pasiekė rytinį krantą, 
įsikūrė stovyklą. O sekantį rytą senis atsistojęs ėmė 
žiūrėti, kaip iš vandens kyla saulė. Ir iš džiaugsmo nu- 
mirė. 

Kokia palaima sėdėti namie ir keliauti mintyse. 
„Štai, — galime durti pirštu į žemėlapį, — čia norėčiau nu- 
kakti. O čia galėčiau gyventi." Mums atrodo, kad terei- 
kia tik tos laisvės, kurią teikia pinigai, ir galėsime nusi- 
gauti beveik bet kurion išsvajoton vieton ir gyventi ten 
iki pat amžiaus galo. Turėdamas laisvę ir galimybes arba 
nieko neturėdamas, kas nėra svajojęs apie geresnes me- 
džioklės vietas? Mūsų rasė užplūdo visą pasaulį, ieško- 
dama tų vietų, rado jas, apgyveno. Bet tik nedaugelis tų 
emigrantų nepatyrė nostalgijos. Pagal tai, ką nostalgija 
mums reiškia, pagal jos vietą mūsų mintyse, pagal ši- 
lumą, šviesą jos simbolis gali būti tik saulė. Aš esu se- 
nas keliautojas, nuolat bastausi iš vietos į vietą ir pui- 
kiai žinau, ką reiškia kasdien laukti patekant saulės. 

Gal ne tiek pačios saulės kiek jos spindesio, jos švie- 
sos atšvaito debesyse, kokios nors užuominos, kokio žo- 
džio, kad saulė tebėra; bent taip jausdavausi aš. Ir kai 
rudenį jokių užuominų nebeliko, kai paštą gabenančios 
škunos nebeatvežė man laiškų, kai klausydamasis ore 
nebegirdėjau šnibždesio, tariančio mano vardą, tada, pa- 
sakysiu jums, atėjo tikroji tamsa. 

Salamina gerai suprato, kokia man svarbi saulė ma- 
najame horizonte, — aš buvau apsuptas jo atvaizdų. Aš 
dažnai pasakodavau apie jį, nes Salamina ir visi mūsų 
draugai labai mėgo klausytis apie mano pasaulį, jo gy- 
venimą, jo žmones. Mano pasakojimai praplėtė jų pačių 

horizontą: jie susipažino su mano draugais, mano šeima, 
mano ferma, mano namais, mano arkliais, mano šunimis. 
Jiems tikrai patiko mano šeimyninis albumas. Gyvenda- 
mi tokioje nedidelėje erdvėje, amžinai tematydami tą 
nedaugelį savo kaimo žmonių, pažįstamų nuo vaikystės, 
apie svetimšalius ir jų gyvenimą sužinodami tik iš tolimų 
šaltinių, jie be galo džiaugėsi, girdėdami apie mano pa- 
saulį iš pirmų lūpų. 

— Jeigu būčiau turtingas, — pasakiau — tai nupirk- 
čiau laivą ir nusigabenčiau jus ten metus pagyventi. 

Ganėtinas laiko tarpas, kad pasiilgtum namų. 

Taigi Salamina žinojo apie mano pasaulį, mano saulę. 
Ir su kokia greita, neklystančia savo intuicija viskam, į 
ką ypač linko mano mintys, ji pajuto virš mano pasaulio 
debesis. Ji įėjo į tą tamsą kartu su manimi, lyg tai bū- 
tų buvusi ir jos tamsa. 

Kai iš saulės šviesos žvelgiu atgal į tas tamsias die- 
nas, jos man atrodo beveik nerealios. Atrodo, tarytum 
aš pats tada užmerkdavau akis, kad būtų tamsa. Šian- 
dien aš supratau visišką tų dienų nerealumą. Tai buvo 
tikras košmaras, tikras košmaras. O poliarinės naktys... 
dieve, kokios jos ilgos! 

Galima daug galvoti — aš dažnai taip ir darau — apie 
tai, ko mums reikia, ko apskritai reikia žmogui, kad bū- 
tų patenkintas. Ar mums reikia knygų ir meno, darbo, po- 
ilsio, gryno oro, tiek daug svarų bulvių savaitei, aviži- 
nių miltų, mėsos, meilės? Ko mums reikia iš tikrųjų? 
Būtų gera tai žinoti. Bet žmogus lieka tos nuomonės, kad 
tam sąrašo nėra, tai priklauso nuo... ko? Nuo tempera- 
mento? Jeigu taip, tai diskutuoti nėra ko. Su tuo išpai- 
kintu vaiku kalbėtis neįmanoma. Vis dėlto atrodo, kad 
tai priklauso nuo individualybės — jei atmesim tempera- 
menta,— nuo jos skonio. Bet tai įgyjamas dalykas; skonį 
lemia tai, ką žmogus įpratęs daryti. Nejaugi mes tapome 
vergais viso to, prie ko įpratome? Čia mes griebiamės 
savigynos: mes nesame paprasčiausi sensualistai!ž. Pasi- 
reiškia mūsų gebėjimas vertinti, daryti atranką, charak- 


12 Sensualizmas — filosofinė srovė, pojūčius laikanti vieninteliu pa- 
žinimo šaltiniu. 

teris įtvirtina tai, kas atrinkta. Tačiau tai, kas liko, mums 
tikrai reikalinga. Tuo likučiu mes remiamės; ir dėl lai- 
més, o gal ir dėl paties gyvenimo. 

Turėjau gauti radiogramą. Praėjo dvidešimt keturios 
valandos, ir aš ėmiau galvoti. Tai pavojinga. Po ketu- 
riasdešimt aštuonių valandų ėmiau spėlioti. Po savaitės 
mano vaizduotė kaip pašėlusi piešė ir bloga, ir gera. Po 
dviejų savaičių aš atmečiau — visi taip daro — gera ir 
sutelkiau dėmesį prie blogo. Perkračiau visus įmanomus 
baisius atsitikimus, pridėjau keletą neįmanomų siaubų, 
kurį laiką juos puoselėjau, iškėliau iki visai įmanomų 
dalykų lygio. Lapkričio mėnesį jau buvau kaip nesavas. 
Nugabenti telegramą į Godhauno radijo stotį; atrodė, 
kad nuo to priklauso visas mano gyvenimas. Bet kaip? 
Gal iš Umanako į pietus bus vežamas žiemos paštas, bet 
kaip įveikti penkiasdešimties mylių jūros plotą? Niekas 
nesutiko. Geriausias kaimo kajakininkas susitvarkė vis- 
ką, pasiskolino iš kažko vandens nepraleidžiančią striu- 
ke — jis buvo neturtingas ir savos neturéjo,— dvi dienas 
dairėsi dangun ir jūron nuo prieplaukos kalvos ir paskui 
pasakė — ne. Pinigai? Aš pasiūliau daug. Grenlandas men- 
kai suinteresuotas savo našlės geru gyvenimu. 

Tuo tarpu šaltis vis labiau stiprėjo; jis rungėsi su vė- 
ju, siekdamas greičiau užšaldyti jūrą. Galima stebėti, kaip 
vandenynas šąla, matyti, kaip jis kietėja, įgauna stiklinę, 
nejudrią išvaizdą, sakytum prieš užšaldamas vanduo pa- 
sidarė gerokai tirštesnis. Paskui staiga atsiranda ledas, 
gana keistas, panašus į blynus keptuvėje, kai jų kraštai 
sulipę. Jeigu pasitaiko šalta ir rami diena, ledas greit 
tampa ištisinis. Meldiesi, kad ramus oras pasilaikytų il- 
giau. Viena, dvi, trys dienos, savaitė; vis ramu. Lapkri- 
čio ledas; kokia laimė! Medžiotojai taiso šunų pakink- 
tus, mankština sukietėjusią žalią odą; suveržia kiečiau 
rogiu diržus. Stebėtojai kas valandą nuo prieplaukos kal- 
vos praneša, kad kiek užmato akis — ištisai ledas. Ledas! 
Tai reiškia laisvę, kalėjimo vartų atidarymą, salos kali- 
nių galimybę bendrauti su pasauliu. Galimybė medžioti, 
keliauti, dirbti. Laisvė vėl visiems duos maisto, o man 
laišką iš Amerikos. „Ledas ilgam",— sako jaunieji me- 
džiotojai. „Ledas turi būti ilgam",— sakau aš. O seni vy- 

rai linguoja galvas ir murma įprastinį: „maka — gali 
büti." 

— Rytoj? Į Umanaka? — klausiu Deividą, savo rogių 
važnyčiotoją, kai jis grįžta nuo kalvos. 

— Imaka,— atsako jis.— Arba poryt. 

O dieve, kada mes galėsim išvažiuoti? O kokia buvo 
rytdiena! Giedra, rami, šalta. Tiktai niūrūs seniai linga- 
vo galvas. Seni kvailiai. 

Po pietų dangų palengva užtraukė debesys, bet tai 
žmonės ne itin matė, nes lapkričio keturioliktąją visa 
apylinkė pradėjo devynių savaičių gyvenimą visiškai be 
saulės. Debesys, žinoma, galėjo sukelti nerimą, jeigu ne 
audringas optimizmas dėl ledo, viešpatavęs visame kai- 
me. Debesys ir visiška ramybė; tai galėjo pranašauti tik- 
tai sniegą. O iš tikrųjų pranašavo audrą. Ji siautėjo visą 
tamsią naktį, siautėjo visą rytojaus dieną. Ir kai vidu- 
dienio prieblandoje susirinkome ant kalvos pažiūrėti, ką 
padarė audra, ten, kur būta ledo, pamatėme tuščius vė- 
jo pašiaušto vandens plotus. 

Neabejoju, kad tos dienos be saulės, ta prieblanda 
veikė mane, žadino niūrias mintis. Bet vis dėlto aš džiau- 
giausi absoliučia pačių niūriausių naktų tamsa, nes ji 
išvadavo mane nuo nuolatinių įtemptų pastangų slėpti 
savo nerimą. Tik tamsoje aš galėjau būti vienas. Ir aš 
valandų valandas žingsniavau pakrantės juosta, ieSkoda- 
mas palengvėjimo pokalbyje su savimi, ašarose, visiškai 
nebesivaldydamas. Namuose kartais pasidarydavo nebe- 
pakenčiama. Salamina tiek daug žinojo, tiek daug su- 
prato. Aš nuo jos neturėjau paslapčių, o mano graužatis 
buvo pati intymiausia paslaptis. Kam koks reikalas, jeigu 
aš nekalbu, nesi$ypsau, nesijuokiu? Argi neturiu teisės 
savoms mintims? Ir Salamina, stebėdama mane, staiga 
pakildavo ir išeidavo iš namų. Žinoma, aš viską supras- 
davau, juk matydavau jos paraudusias akis. Dieve, kaip 
aš nekenčiau to nuolatinio verkimo! 

Gruodžio dvidešimt trečiąją, kai mes prie lempos va- 
karieniavome, Trolemano tarnas man atnešė tris popie- 
riaus skiauteles — tris radiogramas. Daviau berniukui ke- 
lias cigaretes ir padėkojau. Kai jis išėjo, paėmiau lapelius 
ir vieną po kito perskaičiau, padėjau į šalį, pasiėmiau 


157 


sviesta ir tepiau ant riekes duonos. Staiga Salia manes 
atsidūrė Salamina. Ji uždėjo man ant peties ranką, pri- 
glaudė savo galvą prie manosios ir pratrūko konvulsin- 
gai raudoti. Ji žinojo, kad toji telegrama neatėjo. 

Jau sakiau, kad visa tai buvo košmaras, kad aš pats 
užsimerkiau ir pasidariau tamsą. Bet man ji buvo tokia 
reali, tokia tamsi, kad vienintelis nešvarus popierėlis, at- 
neštas rytojaus dieną, per kūčias toje vidurnakčio tam- 
soje, buvo kaip saulė. Kalėdų dieną toji pakilusi saulė 
man švietė kuo aiškiausiai. 

| AIGI Kalédu eglutés kamieng atsto- 
jo narvalo iltis — j viršų smailėjantis kaulinis šešių pėdų 
smaigas. Šakos buvo dailiai suraitytos iš vielos. Širdies 
formos kartoniniai lapeliai, nudažyti žaliai, buvo priseg- 
ti pluošteliais ir ant spyruokliuojančių vielinių kotelių 
virpėjo kaip epušės. Medelis atrodė kaip gyvas; švietė 
įvairiaspalviais popieriniais žiedais, žėrėjo kabančiais fo- 
lijos karpiniais, mirgėjo žvakutės. Eglutė buvo tikrai 
graži. 

Dovanėlės buvo suvyniotos į rūkomąjį popierių, dau- 
gelį mėnesių taupytą. Jos buvo perrištos spalvoto po- 
pieriaus juostelėmis ir raudonais kaspinėliais nuo cigarų. 
Paketėlių buvo visa krūva. 

Pietums — mes juos ruošėm dvi savaites — buvo visa 
statinė... kaip čia pavadinus? — ragu iš baltojo delfino. 
Į jį dėjome džiovintų žirnių, džiovintų pupelių, pemikano, 

kiaulienos, ruonienos, matako. Skonis buvo geras. Tu- 
réjome keliasdešimt kepalų duonos, pasidaréme dvi sta- 
tines alaus. 

Salamina pasipuošė. Ji vilkėjo šilkinį perlų pilkumo 
anoraką, dryžuotą juostą, kurioje vyravo raudona spal- 
va, naujas kelnes su dailiomis odos aplikacijomis, naujus 
kamikus, žinoma, ryškiai raudonus, raudonus auskarus 
ir raudonus karolius ant kaklo. 

Elena Kalėdoms pasipuošė naujais kamikais ir ant 
savo berniukiško apdaro užsivilko ryškią raudono kar- 
tūno suknelę. 

Aš pasipuošiau naujais kamikais — be galo gražiais. 
Jie buvo pasiūti iš plonos juodos ruonio odos; viršuje 
aplink ėjo balta dviejų colių pločio siuvinėtu pakraščiu 
juostelė; ant kelių iš priekio buvo siuvinėtos juostos, 
puspadžių šonuose — siaura balta juostelė. Jaunimas 
mėgsta puoštis. Vilkėjau medvilninį blyškiai mėlynos 
spalvos anoraką, prieš tai apsikirpau plaukus ir nusi- 
prausiau kaklą. 

Visi pasipuošė Kalėdoms; į kalnelį bažnyčion kopė 
tikrai puošni procesija. Per pietus mus aplankė mielų 
vaikų būrys; visi buvo nusiprausę. 

Kai visi vaikai gavo dovanų saldainių bei kitokių 
daiktų ir, iki soties prisižiūrėję į eglutę, vorele išėjo į 
kiemą, ten staiga kilo tokia linksmybė, tarytum pas ma- 
ne jie būtų išbuvę dvidešimt minučių nekvėpuodami. 
Grenlandų vaikai gana tylūs, ir jie nepasidaro gyvesni 
nuo to, kad tėvai slapta juos gąsdina lyg baubais mu- 
mis, svetimšaliais keliautojais kaip aš arba daktaru, arba 
prekybos punkto vedėju. 

Suaugusieji — kas kita. Jie laiko, kad visai patogu 
mumis gąsdinti vaikus, bet patys nebijo. Kad ir kokius 
jausmus jie mums jaustų — nuostabą, pavydą, draugišku- 
mą ar panieką, eidami į svečius, pasikliauja mūsų sve- 
tingumu ir žengia kaip į tikrą puotą su puikiausiu ape- 
titu. Jeigu sutelkus vaizduotę galima prisiversti patikėti, 
kad tie drungnos avižinės košės mėgėjai turi skonį, tada, 
Salamina ir Rokvelai Kentai, jūsų maistas, jūsų gėrimai 
buvo skanūs, svetingumo užteko. Jiems patiko. 

Paprastai linksmiausi būdavo seniai. Nuotaiką kel- 
davo gal nejučiom laužomas šiuolaikinis etiketas, iš ku- 
rio jaunimas baisiausiai kvatodavo, o gal jų spontaniškas 
linksmumas. 

— Aja, aja! — sušuko Šarlotė, tarp savo dovanų ra- 
dusi tabako plytele.— Kuja, kuja, kuja! 

Ji įsisiautėjo, ir niekas jos nebegalėjo pranokti. Jei- 
gu jau ji nesukels pagyvėjimo, tai niekam kitam nepa- 
vyks. Tegu mano svečiai būna tik seniausieji; arba dar 
geriau būtų, jei aš būčiau gyvenęs tada, kai šios seno- 
vės liekanos buvo jaunos. Turbūt gerai gyveno tie, ku- 
rie dabar, Slubuodami prie kapo, nuoširdžiai dainuoja: 
„Ačiū, ačiū!“ 


Papietavusius mūsų namuose svečius siunčiame pas 
Sofiją gerti kavos; puikus planas, nes šitaip ištuštiname 
namus naujai pamainai. O jeigu žmonės sugalvotų ten 
užsisėdėti, ji mokėtų su jais susitvarkyti. Beje, pramogų, 
žinoma, kafemikų, buvo apstu ir kitur, ir visi traukė į 
naujus pasilinksminimus. Kai vakarop stojo tamsa, visas 
kaimas virto festivalio arena. Nežinau, gal jis truko visą 
naktį, bet kitą vakarą viskas prasidėjo iš naujo. Nespė- 
davai pareiti namo iš vieno kafemiko, tuojau pat ateida- 
vo išsipustęs vaikas ir kviesdavo tave į kitą. Turiu pa- 
sakyti, kad visi namai buvo iššveisti, visi papuošti pri- 
einamais meno kūriniais — nuo laikraščių iliustracijų 
vargingesniuose iki kalėdinių atvirukų ir litografijų tur- 
tingesniuose, visur prikabinėta namų darbo girliandų, 
pas daugelį stovėjo iš medžio padarytos eglutės, visur 
degė žvakės, visur buvo pasirūpinta — numanau, kad iš 
eilės — puodukais ir šaukšteliais, visur buvo pyrago, o 
kai kur cigarų ir cigarečių. Trumpai tariant, nors buvo 
daroma viskas, kad pokyliai būtų linksmi, jie nebuvo 
linksmi. 

„Mes visi išsipustėme,— tarytum sakė žmonės, — ir da- 
bar nežinome, ką veikti.“ 

Štai tokia šiandien Grenlandija. 

UM! Bum! Bum! Gali pagalvoti, kad 
yra liepos ketvirta, bet šiandien tik gruodžio trisdešim- 
toji. Žmonės repetuoja Naujųjų metų naktį. Rytoj pra- 
sides iš rimtuju. | 

Bum! Garsas toks stiprus, jog atrodo, kad šauta pa- 
čiam kambary. Durys atsilapoja ir įpuola Beata. 

— Kroną, duokit man kroną, aš ją nušoviau! — Ir Bea- 
ta kreta iš juoko, keistai sukiodama į šalis savo įdomų 
kūną.— Aš nušoviau ją. Duokit ja man. 

— Tu negalėjai nušauti jos, Beata, nes mano namuo- 
se nėra kronos. Štai cigaretės, gal tu jas nušovei. 

Ir paduodu jai saują. Jeigu nebūčiau išgelbėjęs ban- 
ko nuo indėlininkų antplūdžio, jis būtų sproges. Antplu- 
džio? Tai buvo tikrų grobikų antplūdis. Visą dieną prieš 
pat mano duris arba po langu griaudėjo kurtinantys 
sprogimai, paskui įeidavo šaulys ir ko nors reikalaudavo. 
Aš išgelbėjau savo lempas, fleitą, daugybę vertingų daik- 
tų, mainais atidavęs nemažai degtinės, tabako, alaus, kon- 
densuoto pieno. Tie, kurie nešaudė mano nuosavybės, 
gaudavo jos, atėję palinkėti laimingų Naujųjų metų. Po 
vieną ar būreliais, visi pasipuošę, daugiausia vaikinai. 
léjes kiekvienas iškilmingai paspaudžia man ranką, o pas- 
kui stovi ir sutrikęs laukia. 

O Naujųjų metų vakarą staiga, lyg visi baisiausiai 
skubėtų iki metų galo užbaigti, kas dar nepadaryta, ma- 
ne užplūdo toks srautas gana baisių ruonio odos degtu- 
kinių, futliarų žirklėms ir laikrodžiams, tabakinių, pini- 
ginių, kad susijaudinau kone iki ašarų. Tuojau pat pa- 

kviečiau visas tas moteris su vyrais į vakarienę su šokiais. 
Ir žinote — mes atšventėm Naujuosius metus kaip rei- 
kiant! Mūsų draugiška linksmybė išsiplieskė kaip lieps- 
na ant papuošto vaisiais ir romu perpilto pyrago. O galų 
gale, nebepajėgdami užgniaužti meilės žmonėms, mes pa- 
siėmėm pieno butelių (90 laipsnių stiprumo) ir patraukė- 
me per visą kaimą, nuo namo prie namo, keldami visus, 
kurie miegojo, ir linkėdami laimingų Naujųjų metų. 

Naujieji metai atėjo, bet Kalėdų dar buvo likusios 
penkios dienos. 


Nežinojau, kuri diena, kuri valanda, kur aš. Nieko 
nežinojau. Tiesiog girdėjau, kaip sapne pasakišką muzi- 
ką, angelų chorą. Sapnas? Negali būti, aš nemiegojau. 
Atsimerkiau — taip, kambary dega lempa, jaučiau, kaip 
iki mano patalo sklinda šiluma nuo krosnies. Aplinkui ty- 
liai vaikščiojo Salamina. Bet muzika vis dėlto buvo: su- 
tartiniai balsai, netoli manęs, bet kiek pritildyti, nuosta- 
biai malonūs. , Venite adoremus“!3— giedojo jie. Paga- 
liau prasiblaiviau, pašokau iš lovos. Paėmiau lempą ir 
prikišau prie lango, šviesa pasklido lauke ant sniego. 
Pro apšalusį stiklą neaiškiai pamačiau stovinčius žmones. 
Pastatėme ant palangės eilę degančių žvakių, ir aš išėjau. 

Atsidūriau lauke kaip tik tuo metu, kai giedojimas 
liovėsi. Buvo šalta, labai ramu ir tamsu. Pažemė buvo 
miglota lyg nuo krintančio sniego, danguje švietė kelios 
žvaigždės. „Ačiū, ačiū“, — sakė kiekvienas, imdamas iš 
manęs dovaną. Tai buvo Trijų karalių rytas. 

Kai dainininkai baigė savo kelionę per kaimą ir su- 
grįžo, jau buvo paruošta kava su pyragais, kuriuos aš 
jiems pažadėjau. Kava ir pyragai Trijų karalių rytą su 
angelais! Vos jiems nuskridus, susirinko daugybė svečių; 
diena prasideda gerai. Apšilę jie išėjo namo. Vos nutilo 
jų žingsniai, prie durų pasigirdo šnekos, trypimas prie- 
menėje, barbenimas į duris. Į kambarį įvirto minia, stum- 
dama prieš save tris demoniškas figūras — juodais vei- 


13 Ateikite nusilenkti (Iot.). Krikščionių maldos pradžia. 

dais, apsidangsčiusias kailiniais, nepadoriai Sokancias: 
aistringo košmaro įsikūnijimas. Trys karaliai — prasidėjo 
šokiai. Net šunys persigandę spruko į šalis nuo tų vai- 
duoklių. 


Ah G 


x ——. IE Naujieji metai kaip ir dera pra- 
sidéjo su ledu. Visa gruodį tęsėsi ta neaiški padėtis — 
tuoj, tuoj, bet dar nėra. Ledas užšaldavo per kiekvieną 
štilį, bet kilus vėjui vėl sulūždavo. Ir lytys plaukdavo pa- 
sroviui arba, varinėjamos vėjo bei potvynių, griausmin- 
gai daužėsi viena į kitą, tad pakraščiuose susidarydavo 
pylimai bei grioviai, kurie pavargusiam keleiviui yra tas 
pats kaip ir puolantiems kareiviams. Bet šaltis yra ne- 
gailestingas. Ledas, užšalęs per speigus, laikosi tvirtai, O 
atviri ploteliai pagaliau pasidaro tokie maži, kad greitai 
užsitraukia. Taigi sausio pirmą Deividas, žinodamas mano 
pasiryžimą važiuoti į Nugatsiaka, pareiškė, kad jau sau- 
gu ir galima mėginti. 

Grenlandų rogės ir šunų kinkinys yra verti aprašyti. 
Mano rogės buvo devynių pėdų ilgio ir trijų pėdų plo- 
čio. Pavažos suveržiamos žalios odos diržais, ir dėl to 
rogės turi pagrindinį savo privalumą — lankstumą. Šunys 
kinkomi vėduokle. 

Atrodytų, kad šitaip kinkant dalis kraštinių šunų jė- 
gos prarandama. Teoriškai taip, bet praktiškai nuostolis 
nedidelis. Viržiai yra devynių ar dvylikos pėdų ilgio, ir 
geri šunys gerai valdomi bėga šalia vienas kito. Tiesiog 
nuostabu, kokį mažą plotą užima gerai sutariantis dvy- 

likos ar net keturiolikos šunų kinkinys. Vėduoklinis kin- 
kinys turi privalumų, kurie itin ryškūs Grenlandijoje. Ke- 
lyje beveik nepasitaiko jokių kliūčių, medžių nėra. O 
sniegas ant jūros ledo paprastai esti kietai supustytas, ir 
pėdų minti nereikia. Grenlandų važnyčiotojas patogiai 
sėdi, jo botagas siekia visus šunis. 

— Eu, eu! — Ir jis pliaukšteli botagu per batą. Iške- 
liaujame. 

Važiuojame trise: Deividas, Salamina ir aš. Kartu va- 
žiuoja ir Martinas — savo rogése vienas. Salamina neno- 
ri važiuoti su juo. Išvažiavome dieną pusę pirmos. Diena 
puiki — rami, giedra, tikra Naujųjų metų diena. Kalnai 
pietuose rausvi, o kalnai užpakaly mūsų tamsuoja švie- 
saus dangaus fone. Pirmiausia mums reikia pervažiuoti 
mylios pločio ledų sangrūdas; man, naujokui, jos atrodė 
tiesiog nejveikiamos. Tokiu ledu nepavažiuosi patogiai 
atsilošęs; reikia dirbti, sunkiai dirbti. Kelti, stumti į prie- 
kį, prilaikyti, nuleisti žemyn. Atkabinti už ledo kyšulio 
užsikabinusį viržį; ištraukti šunį, kuris įkrito duobėn. 
Bet Salamina vis dėlto važiavo su mumis, ji pati norėjo, 
jai tai patiko. Ir viskas baigėsi gerai. Pervažiavę sangru- 
das, patekome ant gero ledo, rogės per negilų sniegą 
slydo lengvai, šunys bėgo lygia risčia. Ir kai sutemo — 
naktis buvo tamsi — mes jau buvome įveikę tris ketvir- 
čius dvidešimt dviejų mylių atstumo iki Nugatsiako. 

Bet tikroji tamsa, kuri laukė mūsų, buvo po kojomis. 
Lygus baltas sniegas dingo, atsirado plikas tamsus ledas, 
protarpiais juodavo neužšalę lopinėliai vandens. Į rytus, 
sausumos pusėn nuo mūsų, ištisai tyvuliavo vanduo. Mes 
jaudinomės — kas priekyje. Privažiavę prie vieno iš be- 
galės ledkalnių, kurie kyšojo iš užšalusios jūros, mes su- 
stabdėme šunis, ir Martinas su Deividu užlipo pasidairyti. 
„Blogi dalykai", — pranešė jie. Perkėlėme Salamina į Mar- 
tino roges ir nuvažiavome toliau, bet dabar jau į vaka- 
rus, beveik stačiu kampu kirsdami reikiamą kryptį. 

Jeigu dabar, pasakodamas apie šias valandas ant le- 
do, apsimesčiau, kad turėjau kokį supratimą ar nuovoką, 
ką mes darome, atimčiau iš mūsų nuotykio tai, kas teikė 
visą aštrumą, — aš iš tikro nieko nenutuokiau. Jeigu per 

nelaime būčiau ten atsidūręs vienas, tai būčiau béges nuo 
to žibančio ledo kaip nuo mirties. Jis buvo panašus į 
lango stiklą, pro kurį žiūrime gelmėn, paprastai taip bau- 
ginančion mūsų vaizduotę. Nors nuskęsti galime taip pat 
sėkmingai šešių pėdų gylyje kaip ir šešių šimtų, bet kai 
galvoji apie šimtus, grėsmė atrodo daug siaubingesnė. O 
kai tarp mūsų ir vandens yra ledas, tai mintyse pridedi 
ledo storį prie vandens gylio. 

Greitai paaiškėjo, kad ledas plonas ne tik mano vaiz- 
duotėje; Deividas tai suprato. Šunys buvo sustabdyti, o 
abu vyrai ėmė tikrinti ledą ilgomis peikenomis su kalto 
pavidalo antgaliais; jos būna kiekvienose rogėse. Kai vėl 
pajudėjom pirmyn, priekyje ėjo Deividas. 

Šunys nuostabiai pakluso jam, komanduojama buvo 
tokiu tyliu balsu, kad kartais net aš negirdėdavau. Buvo 
labai tylu; sakytum prireikė visų mūsų jutimų, kad ras- 
tume kelią. 

Pasirodė aiškios Nugatsiako šviesos, bet maždaug tuo 
pat metu paaiškėjo, kad mus nuo tikslo skiria keleto my- 
lių atviro vandens plotas, kuris tyvuliuoja kiek siekia 
akys kairėn ir dešinėn mūsų kelio. Norėdami aplenkti 
vandenį, pasukome į vakarus; ir tai mums pagaliau pa- 
vyko tik dėl puikios vyrų nuovokos, paremtos gerai pa- 
žįstamomis ledo savybėmis tose vietose ir dėl nesenkančios 
Deivido energijos, kai pėsčias visą kelią vedė mus. 

Prie Nugatsiako atsidūrėme ant tvirtesnio ledo. Dei- 
vidas griuvo šalia manęs ant rogių, šunys ėmė bėgti 
risčia. 

— Eu! Eu! l 

Kelionė ėjo į pabaigą. Nuo kranto jau bėgo žmonės 
pasitikti pirmųjų žiemos svečių — tikras įvykis. Staiga 
vienas mūsų šuo nugriuvo. Jis kurį laiką svirduliavo, 
paskui krito. Rogės perlėkė per jį ir nuvilko iš paskos. 
Mes sustojome, pakéléme šunį; jis lyg girtas susvirdulia- 
vo ir vél nugriuvo. Mesk ji į roges, prisésk ir gerai lai- 
kyk; pirmyn! Šalia bėgant miniai, perlekiame kranto 
sangrūdas ir atsiduriame ant žemės; pakylame į staigią 
įkalnę, per vėjo pustomas kalveles tiesiai prie Pavijaus 

namų. Sustojame. Dešimtys rankų iškinko šunis, atriša 
krovinį. 

— Prašom vidun! — šaukia Pavijus, piratas su auska- 
ru ausyje. 

O šuo? Jis sveikas arba pasitaisys iki ryto. Papras- 
čiausiai apgirto, prisirijęs vogtos šviežios ryklienos. Ta 
mėsa jiems tiesiog nuodai. 

Pavijaus namuose baisiausia netvarka — visada taip 
buvo. Nešvaru buvo visur, bet nešvaros centras — vir- 
tuvė. Tiesiog siaubas. Ir kaip ji bus švari, jei jos tik du 
geri žingsniai skersai ir tiek pat išilgai, o- viduj nuola- 
tos pilna nešvarių nakvynininkų, valkatų, veltėdžių, tar- 
nų, giminaičių ir draugų? Tai buvo Nugatsiako vargšų 
klubas ir nakvynvietė. 

Iš virtuvės buvo matyti miegamasis. Buvo matyti, nes 
durys nuolat atdaros. Atdaros todėl, kad galėtų patekti 
dvokianti virtuvės šiluma ir išeitų šeimos kvapai. Šis 
kambarys irgi perpildytas. Visai šeimai — viena dvigulė 
lova. Vieni gulėjo, kiti sėdėjo ant jos, dar kiti — ant nak- 
tipuodžių. Ané, putni miela žmona, sėdėjo vidury viso to 
būrio ir savo holšteiniška krūtine žindė našlaitį kūdikį, 
kurį jie pasiėmė iš gailesčio. 

— Prašom į vidų! — pasakė Pavijus, ir aš nuėjau pas- 
kui jį pro kitas duris į kambarį, kuris, be abejo, turėjo 
būti vadinamas svetaine, nes ne taip dažnai atveriamas. 
Tai buvo geras didelis kambarys su atskira krosnimi, ap- 
statytas geru švedišku raudonmedžio imitacijos komp- 
lektu, kurį galima užsisakyti paštu. Kelias iš virtuvės į 
svetainę puiki iliustracija, kas buvo Pavijus, ir kas bus. 
Bet Pavijus ir Anė buvo nepataisomai grynakraujė, se- 
noviška, geraširdiška grenlandi$ka pora, pakilusi virš 
kitų tuo, kad nekreipė į juos dėmesio. Tai įgalindavo jį 
dar labiau padėti kitiems. Prašom, prašom visi! Toks jis 
buvo. Prašom vidun, sėskite, valgykit, gerkit, linksmin- 
kitės. Taip — gerkit; tą jis ir pats mėgo. Kadangi Pavijus 
alaus turėdavo visada, ir nemažai, tai niekad negalėjai 
tikėtis atsigulti anksčiau, nei tą alų su juo pabaigsi. 

Pulkas virtuvėje... na šitie dar ten sėdės. Miegoti su- 
guls ant žemės, tarnaitė prieš tai grindis iššluostys, jos 

to prašyte prašosi. Salamina svetainėje ištiesia mūsų mieg- 
maišius. 

— Labanakt, Pavijau. 

Ačiū dievui, labanakt! 


jau Pr AR kūčių vakarą apie vidurnaktį gavau radio- 
grama. Ir nuo tada mane užvaldė viena vienintelė min- 
tis — atsakyti į ja. Nugabenti telegramą į Godhauną. 

Vienas iš Igdlorsuito pranašumų prieš daugelį kitų 
gyvenamų vietovių buvo tvirtas ledas. Žiemos pradžioje, 
anksčiau ar vėliau, įlanka būtinai užšąla, ir jūra pavirsta 
dideliu vieškeliu į Nugatsiaką ir žemyno fiordus. Ir me- 
džiotojų Visai nedomino arba beveik nedomino, kas de- 
dasi Umanako fiordo platybėse ir ar užtrauks Umanaką 
ledas, ar ne. Paskutiniaisiais metais užšalęs fiordas pasi- 
darė greičiau išimtis negu taisyklė, ir žiemos paštas bū- 
davo siunčiamas valtimis bei rogėmis ilgu aplinkiniu ke- 
liu per Satuta, Uvkusigsata, Kangerdluarsuką ir Kangerd- 
lugsuaka; bet kam rūpi vingiai? Paštininkams mokama už 
mylias. 

Vis dėlto pirmosiomis sausio dienomis, apie kurias 
pasakojama, aplinkinis kelias netiko, nes fiordai buvo 
neužšalę. Tą pamatėme savomis akimis Naujųjų metų 
dieną. Ir medžiotojų žodžiai sekančiomis dienomis nesu- 
teikė jokių vilčių — ledas traukiasi lėtai. Nepagreitino to 
nė mano paties stebėjimai nuo kalvos viršūnės: kai žiūri 
į puodą, jis niekada neužvirs, taip pat ir neužšals. Bet 
mano orakulas buvo Deividas. 

— Rytoj,— pagaliau pasakė jis,— iškeliaujam. 

Buvo puikus ankstyvas rytas be mėnulio, tačiau šiek 
tiek švietė žvaigždės, nekaltas žemės baltumas ir užšalusi 
jūra. Labiau jautei negu matei sniego dulksną, kabančią 
prie pat žemės. Krovinys rogėse, šunys sugaudyti ir pa- 
kinkyti — viskas? Gerai! Pasileidžiam nuo kalvos žemyn 
per lygumėlę, per pakrantės juostą, su trenksmu per- 
lekiam ledų sangrüdas.. išvažiavom! Rogės sklandžiai 
slysta per lygų ledą. Priekyje iš tamsos suboluoja žmo- 
gaus figūra; tai senasis Tomas tikrina savo ryklines meš- 
keres. 

— Inuvdluarna, Tomai! Sėkmės! 

— Ivdludlo! Ir jums! 

Jį praryja tamsa, mes liekame vieni. Aukštai virš 
galvų, už mūsų pietuose, ties mūsų salos snieguotomis 
viršūnėmis moja savo šydu šiaurės pašvaistė. 

Vandeniu iki Umanako penkiasdešimt mylių; o ap- 
linkiniu keliu — trigubai daugiau. Mes ketiname nusigau- 
ti per tris dienas, su dviem nakvynėm. Tiksliau žiemos 
kelionėse neplanuojama. Iš Igdlorsuito išvažiavom aštuntą. 

Dabar, pateisindamas tokį smulkų Šiaurės kelionės 
aprašymą, kurį išdėstysiu šiuose puslapiuose, turiu pa- 
sakyti štai ką: jeigu ši knyga kuo nors panaši į gyvenimą, 
tai pirmiausia tuo, jog joje svarbiausia ne tikslas, o tai, 
kas nutinka kelyje iki jo. Viena žavesnių Grenlandijos 
gyvenimo pusių yra ta, jog čia neketinama gyventi dėl 
kokio nors tikslo. Viskas eina savaime. Gera nenešti jo- 
kios vėliavos, neturėti jokio plakato su keistu šūkiu, su- 
stoti kelyje į niekur ir atsigręžti atgal. Šiaurės pašvais- 
tės skraistė virš snieguotų Igdlorsuito viršukalnių taip 
pat jaudina mane kaip ir Žvaigždės virš mus supančio 
rūko. Tad eikite paskui mane, nes irgi esat naujokai 
šiaurės kelionėse, ir pasidalinkite su manimi — jei mo- 
kėsiu pasidalinti aš, — malonumais ir pavojais, džiaugs- 
mais ir nuovargiu, viskuo, ką atneš kelio mylios. 

Mes dviese — Deividas ir aš; ir septyni šunys. Gren- 
landijoje du vyrai paprastai nekeliauja vienose rogėse. 
Bet Deividas neturi šunų, o aš negaliu ir nenoriu keliauti 
vienas. Be to, geram kely du vyrai septyniems šunims 
nėra per daug. Krovinio turėjome nedaug: šiek tiek dra- 

buziu ir stovyklos reikmenu, mano fotoaparatus ir maistq 
sau bei Sunims. 

Iki Kangerdlugsuako jokių kliūčių nepasitaikė, tik 
viena kita sangrūda arba koks aisbergo luitas, kurį be 
vargo galėdavome aplenkti. Šunys lėkė taip, kad aš, 
dėl plono apdaro pasišovęs bėgti paskui roges, gan greit 
uždusau; kai gaudydamas orą pagaliau kritau į roges ša- 
lia Deivido, buvau permirkęs prakaitu. „Tu mirtinai per- 
sisaldysi",— pasakytume mes žmogui, kuris atsisėdo toks 
šlapias ir sušilęs kaip aš. Bet šiaurėje kažkodėl nepersi- 
šaldai. Paprasčiausiai sušąli. Taip atsitiko ir man, ir 
greit vėl išlipau iš rogių bėgti, kad vėl sušilčiau ir vėl 
peršlapčiau. Karšta, šalta; karšta, šalta. Gera taip bėgti, 
jeigu to norisi. Man derėjo prisiminti, kad mums iki 
nakvynės reikės įveikti keturiasdešimt penkias ar pen- 
kiasdešimt mylių, ir kad gyvenimas ankštoje salelėje men- 
kai tepadeda treniruotis maratonui. Bet velniop atsargu- 
mą! Argi išsėdėsi su tokiomis aistringomis mintimis kaip 
mano? Su tokia telegrama, kokią aš nešiau, prispaudęs 
prie krūtinės? „Lopum dubcu dubew dubme dubog“ bu- 
vo joje parašyta. Degantys magiški žodžiai. Užšifruoti? 
Žinoma. Tegu taip ir lieka. 

Iki Kangerdlugsuako buvo penkiolika mylių, ir lenk- 
dami kyšulį pamatėme, jog visas pietinis dangus užlie- 
tas dienos šviesos. Sveika, diena! Sudie! Prieš mus 
buvo kanjono prieblanda; mes nėrėm jon. Ir iš karto ta- 
rytum sumažėjome iki vabzdžių dydžio šalia tų milžiniš- 
kų kalnų sienų. Atrodė, kad mes tik šliaužiame; ir iš 
tikrųjų vos šliaužėme. Sniego lyguma staiga baigėsi, pra- 
sidėjo plynas ledas, slidus ledas lyg ant ką tik užšalusio 
tvenkinio. Šviežias juodas ledas buvo nuklotas balta 
griene. „Sniegas“, — pagalvojau. Bet tai buvo druska, ku- 
ri, kaip nusprendžiau, išsiskyrė šąlant. Šunys įsiręžė, ge- 
ležinės pavažos slydo lyg per švitrinį popierių. Dabar 
abiem teks padirbėti kojomis. 

Sumažėjus svoriui, šunys vėl galėjo bėgti risčia. Šunų 
risčia — tą dieną mes pajutome, ką ji reiškia. Ji per 
greita žmogui eiti žingsniu ir per lėta bėgti; pats baisiau- 
sias. žmogaus kojoms tempas. Mylią po mylios mudu ken- 
tème, pagaliau, labiau išsekę dvasiškai negu fiziškai, ne- 

ištvėrėme ir nusprendėme lipti į roges. Tiksliau — vienas 
sėdi rogėse, kitas bėga. Ir niekad nesustojam. Tą dieną 
ir vakarą reikėjo nuvažiuoti dar daug, tamsa uzgulé mus 
gana greitai — maždaug pusiaukelėje. Nuo tada vadova- 
vomės tiktai šviesa, sklindančia iš mažos bemėnulio dan- 
gaus juostelės tarp kalnų masyvų, ir dar Žvaigždžių ap- 
šviestomis viršukalnėmis. 

Važiavome jau keletą valandų, daugiausia ant kojų, 
bėgte, paviršiumi, lygiu kaip betoninis šaligatvis. Ap- 
siavę buvome eskimiškai — kamikais. Nors jie pamušti 
šuns kailiu ir prikloti žolės, vis dėlto tokiam risnojimui 
buvo per kieti. Abu pradėjome šlubčioti; gana skaudu 
risnoti maudžiančiomis kojomis per kietą ledą. Bet kai 
paméginu užjausti Deividą, jis tik šypteli. ,, Ajungulak",— 
sako jis ir šlubčioja toliau. 

Tamsa priekyje neperžvelgiama, galvoje nepabaigia- 
mos mintys, nepabaigiamos atrodo valandos, nepabaigia- 
mas kelias. Priekyje dangaus fone pasirodė tamsus dide- 
lis masyvas. ,,Ten apsistosime",— pasakė Deividas. Bet jis 
tai pasakė prieš kelias valandas, o ta vieta atrodė nė 
kiek ne arčiau. Mudu žvelgėme priekin ir gyvenome dėl 
siekiamo tikslo; tą vakarą mums atrodė, kad tikslo sie- 
kimas turi prasmę. O kaipgi! Ką reiškė mums ta aplink 
tvyranti vienoda juoduma? Jei turi gyventi ateities lau- 
kimu, tai padaryk mintyše savo ateitį niūrią, prisiversk, 
kad ji atrodytų tikra krikščioniška ašarų pakalnė, ir gy- 
venk rojaus laukimu. Galima sakyti, kad tikėjimas ro- 
jaus palaima atvirkščiai proporcingas žmogaus gebėjimui 
linksmai praleisti laiką. 

Nepamenu, kaip mes pagaliau atsidūrėme prie to juo- 
dojo masyvo; tai buvo kokio tūkstančio pėdų uola, ap- 
link pribirę riedulių, o mudu galvojam: kas, jeigu ak- 
muo nukris ir dabar? Mudu apsukome uolą ir įvažiavo- 
me į nedidelį urvą, sustojome. 

— Palaukit Cia! — pasakė Deividas ir dingo tamsoje. 
Įžiebiau degtuką ir pažiūrėjau į laikrodį. Buvo devinta 
valanda. į 

Sugrįžo Deividas ir pasakė, kad vieta, kur apsistodavo 
medžiotojai, dabar šlapia, nakvoti netinkama. Vadinasi, 
reikės statyti palapinę. 

Kaip statyti palapine ant ledo, neturéjau supratimo; 
nebuvau to nei dares, nei skaitęs, kaip tai daroma. Aš 
lūkuriavau, bet pamatęs, kaip Deividas riša šunis, šį tą 
supratau. Jis paėmė peikeną ir vikriai iškirto lede pleišto 
pavidalo įdubą. Ta įduba turėjo išlaikyti septynis šunis, 
tad ir palapinės problema buvo išspręsta. Keletas tokių 
įdubų, keletas akmenų iš pakrantės, rogės; palapinė bu- 
vo pastatyta per keletą minučių. Aš patiesiau paklotą, ant 
viršaus — elnio kailį, įnešiau miegmaišius... ne, tik vie- 
ną, savo... o kur tavasis, Deividai?.. uždegiau primusą, 
užkaičiau puodą sniego tirpti. Po keleto minučių sėdėjo- 
me taip šiltai, kad turėjome nusivilkti viršutinius dra- 
bužius. 

Pavalgėme — kas valgoma knygose apie Arktiką? — 
pemikano. Pemikaną pirmieji pradėjo daryti Amerikos 
indėnai. Tai būdavo mušta džiovinta mėsa, sumaišyta su 
riebalais. Dabar jis parduodamas skardinėse. Mano pe- 
mikanas buvo aukščiausios rūšies, kokį tik gali padaryti 
Danijos virėjai. Išviriau prie pemikano ryžių puodą; pri- 
sivalgėme sočiai. 

— Deividai, kur tavo miegamasis maišas? 

Buvau to jį klausęs prieš išvažiuojant. „A, turiu“, — 
atsakė jis tada. 

Dabar jis šyptelėjo ir prisipažino: 

— Neturiu maišo. 

Kaip pastebėjau, Deividas apskritai nedaug turėjo: nei 
miegmaišio, nei kailio, ir drabužių ne kažin kiek. Jis 
dėvėjo ruonio odos kelnes, bet po jomis tikriausiai nie- 
ko; vilkėjo megztinį ir nudėvėtą medvilninį anoraką, 
megztą vilnonę kepurę, batus, štai ir viskas. Naktis buvo 
šalta. i 

— Ajungulak,— pasakė Deividas juokdamasis. 

Atidaviau jam viską, ką galėjau, paskui jlindau j sa- 
vo šiltą elnio kailio maišą ir užpūčiau žvakę. 

„Sušals vargšelis, kaip gyvas neužmigs“,— galvojau 
gulėdamas. 

— Chrrrr! — atsakė Deividas. 

Taip baigėsi sausio keturioliktoji. 


171 


SAUSO rytas. Prieš devyniai vėl iškeliavo- 
me. Viskas buvo gerai — išsimiegojome, atsigėrėme ka- 
vos. Išardėme palapinę, susikrovéme, pakinkėme šunis, 
nuvažiavom. Prieky ilga įkalnė. 

Paieškoję vietos, kur keltis į krantą, pagaliau radome 
tinkamą plyšį prie užšalusios upės žiočių ir ėmėme ropš- 
tis į statų skardį. Keistas buvo tas važiavimas slidžiu 
skardžiu. Pradedam gerai, bet Sunes ima slysti ir ne- 
tenkam greičio; akimirką rogės laikosi vietoje, o mes 
ir šunys karštligiškai kabinamės kojomis į ledą, paskui 
nuslystame atgal, ir viskas baigiasi šunų ir žmonių urzgi- 
mu. Mes neturėjom alpinistų batų ir negalėjome išsilai- 
kyti. Pagaliau pririšome prie rogių virvę, vienas iš mūsų 
užlipo ant stataus upelio kranto ir užtempė šunis. 

Tada patekome ant tokio plono ledo, kad kas žings- 
nis įlūždavome, tad iki kelių klampojome per tą ploną 
plėvelę, kurią smagiai skalavo kalnų vanduo. Ir visą lai- 
ką į kalną! Bet mūsų vargai baigėsi prie upokšnio išta- 
kos, prie ežero — lygios, tvirtos sniego lygumos. Šunys 
pasileido risčia, mudu sušokome ant rogių. Kelionė vėl 
virto malonumu. 

Vietovė už ežero buvo nelygi; mes sukiojomės po 
vingiuotą tarpeklį, leidomės žemyn, kėlėm roges, stū- 
mėm per sniego pusnis kalvų šlaituose, kilom aukštyn ir 
aukštyn. Dieve, nejaugi nebus. viršūnės? Aukštyn, aukš- 
tyn, pagaliau pasiekėm ją. 

— Čia viršus? 

— Dar ne,— atsakė Deividas ir linktelėjo galva prie- 
kin. Taip, aš ir anksčiau mačiau tą smaragdinį ledo 
kalną. 

— Nejaugi mums reikės ant jo užkopti, Deividai? 

— Taip, — atsakė jis. 

Tai buvo didelio ledyno liežuvis. Tekėdamas nuo kal- 
nų mūsų dešinėje, tas liežuvis kirto mūsų kelią. Toliau 
jis siaurėjo, leidosi į pietus Kangerdluarsuko link ir ne- 
toli fiordo baigėsi. Mums reikėjo tą ledyną pereiti. 

Mano susižavėjimas grenlandų šunimis buvo toks di- 
džiulis, kad aš beveik tikėjau, jog jie įsiropš ir į tą sta- 
čią sieną, bet prieš pat ledyną mes pasukome į šalį. Ta 
įkalnė, kur jie įsiropštė, buvo apie šešiasdešimties laips- 
nių statumo. Kas yra po sniegu, mes supratome tik kop- 
dami keliais ir rankomis — ten buvo nuo ledyno atskilę 
gabalai. Šiuo keliu žmonės žiemą traukė jau daugelį 
kartų, ir tai, jog jis nepavirto nuolaidžiu šlaitu iš žmonių 
kaulų, galima paaiškinti tik nuostabiomis grenlandų šuns 
ir jo šeimininko savybėmis. Štai tas skardis — šimto pė- 
dų aukščio, iš jų šešios dešimtys neregėto statumo. Mes 
jį įveikėm. 

Mes beveik gulėjom ant tos sienos ir šliaužėm viršun 
per sniegą; įsispirti nebuvo į ką, nebent į ledo luitą. Šu- 
nys įsiręžia ir patempia roges per pėdą ar dvi, paskui 
paslydę bejėgiškai kapstosi, susipainioja ir ima peštis. 
Tada ateina pagalbon botagas, skambus ir skaudus tarsi 
pistoleto šūviai. Šunys išsiskiria ir vėl imasi darbo. O 
mudu padedam savo menka jėga, ne tik stumiam roges 
viršun, kone nešdami jas ant galvos, bet ir laikome jas, 
kol šunys riejasi. Beprotiškas kopimas. Mums pavyko. 

Ant ledyno irgi buvo ne itin gera. Sniego nedaug, o 
lede įšalęs žvyras, stabdantis pavažas, kankino mūsų 
nuvargintas kojas ir draskė nervus. Džyrrrr! slysta pa- 
vazos per žvyrą. Bet nesvarbu, Kangerdluarsukas jau ma- 
tyti, kelias veda nuokalnėn. Bet kol jį pasieksime, praeis 
nemaža laiko. Kai pagaliau atsidūrėm prie fiordo, buvo 
jau pusvalandis po vidurdienio. 

Fiordu keliavome irgi lėtai kaip ir vakar, ledas pasi- 
rodė besąs su smėliu. Net tuščios rogės šunims buvo lyg 

švino prikrautos, jie ėjo žingsniu. Tai tiko mums, toks 
tempas labai derėjo prie mūsų — šlubių. 

Diena buvo debesuota, ir greit sutemo. Pūtė aštrus 
rytų vėjas. Šeštą valandą sustojom — reikia leisti pailsėti 
šunims ir patiems pasistiprinti. Karštas maistas — kaip 
skanu! Po keturiasdešimties minučių buvome vėl ant 
kojų. 

Deividas, kuris šias ledo platybes pažinojo ne blogiau 
kaip mes pažįstame pievelę savo sode, abejojo, koks bus 
ledas už Akpatsiaito kyšulio, Kurį mums reikės apva- 
žiuoti išsigavus iš fiordo. Jo abejonės pasirodė pagrįstos. 
Ledas buvo šviežias, blizgantis, rogės slydo per jį pui- 
kiai. Bet atgaivą atsisėdus ir palengvėjus kelionei mes 
būtume galėję atmiešti samprotavimais apie mirtį, jeigu 
būtume tam nusiteikę. Ledas buvo plonas. Jis pasidarė 
toks plonas, kad Deividas, paprastai nuosaikiai atsargus, 
greitai išlipo iš rogių ir nuėjo į priekį. Ledas linko nuo 
mūsų svorio, ir ilga peikena nuo vieno smūgio perlįsda- 
vo kiaurai. Du coliai? Gal trys? Nematavau. Bet gana 
plonas. 

Aš jau pasakojau apie grenlandų šunų paklusnumą 
tokiu metu — tai daro įspūdį, Deividas tyliai švilpteli — 
šunys sustoja. Sustoja bemat, atsigula ir ramiai žiūri, kaip 
jis eina priekin į tamsą. Po kito beveik šnibždesiu duoto 
signalo jie pašoka ant kojų ir seka paskui jį, pasirengę po 
tylaus signalo vėl sustoti. Aš visiškai neturėjau ko veik- 
ti, tad, įtikinęs save, kad Deivido globoje galima niekuo 
nesirūpinti, atsiguliau rogėse ir ėmiau snūduriuoti. 

Tai buvo beveik miegas, balansavimas ant miego ir 
būdravimo ribos; mano galvoje vienas po kito plaukė ma- 
lonūs vaizdiniai. Dėl tų vaizdinių, nuostabios tamsos ir 
švelnaus rogių slydimo lygiu ledu ta valanda atrodė ne- 
pakartojama. Kartais per snaudulį šunys man atrodydavo 
tarsi kokie pamėkliški dvimačiai siluetai švytinčioje tam- 
soje. Kadangi nejaučiau rogių judėjimo į priekį, pro šalį 
neslinko jokie daiktai, atrodė, kad šunys sustojo eilėn ir 
šoka man. Jie atrodė ne šunys, o žmogeliukai, keisti, į 
gnomus panašūs žmogeliukai. Toji iliuzija buvo tokia 
tikroviška, kad turėdavau prisiversti išsiaiškinti ją protu. 
Bet ir išsiaiškinęs,— pamatęs, kad tos mažos kilsčiojan- 

čios žmogeliukų galvos yra uodegos, jų pečiai — nugaros, 
į kišenes sukištos rankos — šunų šonai, kojos — irgi ko- 
jos, bet tik šunų užpakalinės; net visa tai proto pastan- 
gomis suvokęs, aš vėl palaimingai pasiduodavau tai iliu- 
Zijai ir mėgaudavausi ja. Kai mes pavydavom Deividą, 
jis stūksodavo virš mūsų kaip koks milžinas. Taip, aš 
pavargau. 

Bet netrukus mes išvažiavome ant tvirto seno ledo ir 
pasirodė Uvkusigsato žiburiai; šunys atkuto ir nuskuodė 
lyg skubėdami namo. Deividas sėdo į roges. Fiordas per- 
važiuotas; žemės rankos išsitiesė, apkabino mus. Pradar- 
dame pakrantės ledu ir išlekiame ant žemės. Aplinkui 
renkasi minia. Atvykom! 

Uvkusigsato prekybos punkto vedėjas yra Fleišeris, 
Salaminos pusbrolis ir svainis. Noblesse oblige“. Jis ne 
toks kaip Pavijus. Jis nepratrūksta reikšti svetingumo, jis 
neturi miesčioniško familiarumo arba piratiško plataus 
užmojo. Jis, kiek matyti, apskritai nieko neturi. Ir kur 
jis? Kur mes dėsimės su visa savo manta? Kur eisime? 
Bet Deividas neabejoja, kad aš suteiksiu džiaugsmą ve- 
dėjo namams, ir suka tenai. O kai įeiname pro vartelius, 
namo durys atsidaro, ir vedėjas maloniai sveikina mus. 
Vėliau daug sykių buvau Fleišerio svečias ir visada sve- 
tingai priimtas. Ir jis lankėsi pas mane, mudu daug bend- 
ravom. Ir vis dėlto, nepaisant svetingumo ir jo draugų 
gerų atsiliepimų, aš neturiu pagrindo manyti, kad jis 
geras žmogus. Bet ir priešingai manyti neturiu pagrindo. 
Retai sutiksi už jį negyvesnį, tylesnį, niūresnį žmogų. Pa- 
dorus, rimtas vyriškis, geras vyras ir visa kita; ne itin 
išmanantis savo darbą, bet doras ir teisingas, — taip man. 
buvo pasakyta. Štai jis prieš mus, pailgo veido, niūrus. 
Minėjau, kad jis maloniai sutiko mus: pamelavau. Jis ma- 
loniai sutiko mane: Í 

— Prašom vidun,— pasakė jis. 

O kai Deividas padėjo savo naštą priemenėje, Flei- 
Seris uždarė prieš jį duris ir nuėjo paskui mane. Ak, tie 
mokyti gerų šeimų grenlandai, jie snobiškesni už pačius 
blogiausius iš mūsų. Mes bent turime virtuvės duris, pro 


14 Padėtis įpareigoja (pranc.). 

kurias vidun pakviečiame samdyta darbininką. Beje, to- 
kių durų yra ir Uvkusigsate, kiek nori. Deividas įėjo 
pro vienas iš jų ir, be abejo, dabar sėdi virtuvėje, kurią 
pats pasirinko, ir pasakoja kaimui naujienas. Mes bu- 
vom pirmieji svečiai iš šiaurės. 

Nors buvo jau po dešimtos, vedėjo namuose pasigirdo 
bruzdesys ir indų tarškėjimas, pakvipo gaminamais ska- 
nėstais. Netrukus mes jau sėdėjom prie deramai padeng- 
to stalo — Fleišeris su žmona, vaikai ir aš — ir valgėme, 
lyg visą dieną nieko burnoje neturėję. Puiki virėja Flei- 
" Serio Žmona. 

Ir kokia miela, švari, sumani jauna moteris. Ji buvo 
gerai išauklėta ir mokėjo tuo naudotis. Iš pažiūros nie- 
kad nepasakytum, kad ji grenlandė. Beje, tik pusiau 
grenlandė, nes jos tėvas, kaip pirmai progai pasitaikius, 
man su pasididžiavimu pranešė Fleišeris, buvo... tiek to, 
nesvarbu, kas... visa tai plepalai. Svarbu, koks yra tė- 
vas; Oo aš iš asmeniškos pažinties galiu pasakyti, kad tai 
kuo galantiškiausias ir maloniausias džentelmenas, visų 
mylimas ir gerbiamas. Bet kai aš, per vieną kelionę ap- 
silankęs jo namuose, geriant kavą ėmiau pelnytai sakyti 
komplimentus Uvkusigsato prekybos punkto vedėjo žmo- 
nai, kurie tėvo ausims, manding, turėtų patikti, jis pašoko 
nuo stalo ir, atsiprašęs dėl skubių reikalų, išbėgo iš kam- 
bario. „Juokinga“,— pagalvojau. Ta proga galima pri- 
durti, jog gana įdomus psichologijos dalykas yra tai, kaip 
atkakliai daugelis danų — gerų grenlandų vaikų tėvai — 
žaidžia strutį, nors tėvystės paslaptis visiems seniai ži- 
noma. Žmonės yra linkę saugoti palaidotas paslaptis net 
tada, kai skeletas seniai pabalo atviroje vietoje nuo oro 
arba nudegė saulėje ir sveikai paraudo. (Kažkokia kandi 
mano alegorija.) 

Na, bet jau vėlu! Negalima sėdėti ir plepėti visą nak- 
ti. Laikas gulti. Ka, ant tos sofos? Ant šito pūkų kalno? 
Pasitiesiau maišą ant čiužinio, kurį naudoju jau daug 
mėnesių. Labanakt. 

AAA VI. TRECIOJI DIENA 


2 AŽIUOTI išsirengėme tik-dešimtą va- 
landą. Nors negerai leisti kiekvienai nakčiai pavogti iš 
dienos valandą, bet ši diena paskutinė. Ačiū dievui! Mat 
mudu šlubavom iš skausmo ir juokingai klibikščiavome 
paskui roges. Šunys irgi pavargo. Važiavome neskubė- 
dami. 

Už keleto mylių nuo Uvkusigsato pravažiavome nedi- 
delį kaimelį, kurio žiburiai pralinksmino mus vakar va- 
kare: tris mažus namelius iš velėnos ant uolėto kyšulio. 
Nė nenutuokiau, kokį draugiškumą man ten lemta vėliau 
patirti. Kai važiavom pro šalį, žmonės stovėjo ir žiūrėjo. 
Mes pamojavom jiems ir dingom už kyšulio. Diena praėjo 
be nuotykių, kaip visada, kai kelias geras. Sniegas buvo 
kietas, pavažos slydo lengvai, rogėse sėdėjom pakaitom. 
Dar sutemose pamatėme Satutą, daugybę to klestinčio 
miestelio žiburių ir didelius sandėlių stogus. Likus kokiai 
myliai, staiga išėjo iš rikiuotės vienas šuo. Jis atsigulė 
ar parkrito ir liko vietoje. Rogės pralėkė ir nuvilko šunį 
iš paskos. Deividas sustabdė roges ir ėmė mušti šunį bo- 
tago rankena, spardė; šuo pasikėlė, stojo savo vieton, ir 
mes nuvažiavom. Netrukus šuo vėl atsigulė, tiesiog krito 
it negyvas. Jis gulėjo ir ramiai kentė Deivido mušamas. 
„Užmušk mane,— tarytum sakė jis — bet aš negaliu at- 
sistoti.“ Įkėlėm jį į roges, rišti jo nebuvo reikalo. Satute 
nuvažiavom pas prekybos punkto vedėją, iškinkėm šu- 
nis ir paleidom. Šunys žinojo savo namus. 


Johanas Langė, tas beprincipis sukčius, kuris nulupo 
iš manęs po penkiasdešimt kronų už šunį, šitas titnaginis 
grenlandų pirklys yra ne tik pats gudriausias ir protin- 

giausias Grenlandijos gyventojas tarp baltuju ir eskimu, 
bet ir pats mieliausias ir dosniausias Seimininkas, jeigu 
jam patiksi. Namie jo neradome: prieš valandą išvažia- 
vęs į Umanaką. Bet mes vis tiek įėjom į namą: Elizabeta, 
jauna — kas skaičiuoja metus? — miela kaip mergaitė 
žmona buvo namie. 

Ji mus priėmė ir pavalgydino. Ir visa tai darė taip 
pat lengvai, kaip viską visą savo gyvenimą — nuo vaikų 
gimdymo iki vaikaičių prižiūrėjimo — linksmai, gerašiI- 
diškai, ir tarp savo vaikų ji atrodė kaip vyresnioji sesuo. 
Mūsų nuovargis išgaravo, skaudžios kojos atlėgo. Įėjo 
dukterys, paleido gramofoną; mes pašokome. Ak, kaip 
sunku vėl ruoštis į kelią! 

O kelias buvo sunkus: visas šešiolika mylių ledas 
nelygus, sušalusi košė, į aštrius gurvuolius nusidaužėme 
kojų pirštus, ištampėme pėdų raiščius. Šlubi ir pavargę 
žmonės, nusivarę šunys. Ir tamsu, nors pirštu į akį durk. 
Tiek to, kam kamuotis dėl praeities! Dešimtą valandą 
mes įsiveržėm į miestelį: šunys paskutinį galą bėgo bėgte, 
mes irgi pasitempėm, rogės šokinėjo. Kelkis, negyvas 
Umanake, atvažiavo pirmos rogės iš šiaurės! 

— Kas atsitiko jūsų plaukams? — paklausė mano šei- 
mininkas danas, įsmeigęs akis ir juokdamasis, kai tik 
jéjau švieson. 

Mano plaukai? Kas jiems gali būti? Salamina juos 
apkirpo prieš kelionę. 

— Padaryk mane tokį gražų, — pasakiau tada,— kad 
iš karto įsimylėtų visos Umanako merginos. 

— Mano plaukams? — atsakiau dabar.— Nežinau. Ne- 
žiūrėjau į veidrodį. 

— Tai pažiūrėkit. 

O dieve! Atrodė, kad mano galvoje darbavosi skėriai 
arba kandys ir paliko savo darbą nebaigę. Didi moteris 
Salamina; gabi, mokanti gudriai tvarkyti visa, kas jai 
priklauso. 

Rytą buvau kontoroje. 

— Kada į pietus išeina paštas? — paklausiau. 

— Po dienos, kitos. Greit, — gavau atsakymą. 

Padaviau savo telegrama. Ir su tuo dvasiniu pasiten- 
kinimu, kurj gauni, kai padarai viska, kas nuo taves pri- 
klauso, aš atsiloSiau ir ištiesiau kojas. 

Umanake išbuvome keturias dienas. 

KTYVI, protinga, pagal ti- 
pa artima Cau arba nencu laikai. Kai kas sako, kad ji 
kilusi iš vilko, tačiau iš to pėdsakų nelikę. Ar tokie ne- 
teisėti palikuonys galėtų daugintis? Nežinau. Šiaip ar 
taip, kad ir kokie būtų šio šuns tolimieji tėvai, jis yra 
Grenlandijos šuo, jau keletą šimtmečių nesimaišęs su 
kitomis veislėmis. O šimtmetis šunų gyvenime — tai dau- 
gelis kartų. Vis dėlto šis tipas turi ir savitumų — ilgesnes 
kojas ir ilgesnį bei smailesnį snukį. Spalva įvairuoja nuo 
visiškai baltos iki juodos arba nuo lapės rudumo iki 
tamsaus rudumo. Gali būti balti su juodomis dėmėmis ir 
antraip. Mano paties šunys šeši buvo balti, vienas pilkas 
su tamsiais dryžiais. 

Kai Igdlorsuite sėdžiu prie lango ir dirbu, mano dė- 
mesį kasdien patraukia kaimyno Hendriko kalė, kuri mo- 
ka įeiti į namą. Jų durys atsidaro išorėn, ir skląstis ar 
kas jas laiko, yra traukcmas pririštu žalios odos dirželiu. 
Kai kalė nori įeiti — o tai atsitinka visada, kai ją išva- 
ro— ji atsistoja ant užpakalinių kojų, priekinėm atsire- 
mia į duris, įsikanda dirželį ir šoka tolyn. Durys prasi- 
veria. Šuo paleidžia dirželį, snukiu atidaro duris ir įeina. 
Durų neuždaro. Visi Hendriko šunys moka šį pokštą, bet 
atlieka ne taip vikriai. 

Sunku pasakyti, ar grenlandų šuo turi kokių ypatingų 
gabumų kinkiniui ir vežioti kroviniams. Jis užauga su tuo 
darbu; tai viena jo gyvenimo sąlygų, prie kurios jis ga- 
na noriai prisitaiko. Jeigu jo, dar mažo šuniuko, pikti 
vaikiščiai nepakinkė į rogutes ir neplakė botagu, tai jis 
netrukus pakinkomas rimtam darbui su apmokytu kinki- 
niu. Ir jeigu šuo stokoja noro bėgti pirmyn, nesidomint, 
kas pririšta užpakaly, tai jis dosniai vaiSinamas botagu. 
O botago jis bijo, ir ne be reikalo. 

Tebūnie man leista, rašant apie tokį puikų padarą 
kaip grenlandų šuo, išnagrinėti jo gyvenimą kaip biogra- 
fai daro su žmonėmis. Gimimas, tėvai, jaunystės metai, 
poveikis iš šalies. Visi tie faktoriai šuns gyvenime ne 
mažiau svarbūs kaip žmogaus gyvenime, ir nulemia cha- 
rakterį suaugus. Aptarkim vieną bruožą, dėl kurio mūsų 
šuo dažnai kaltinamas, net visuotinai smerkiamas už žiau- 
rumą. Aš būsiu šuns gynėjas. Pažvelkim į jį, tiksliau į 
du. Tegu tai būna Hendriko šunys, nes rašydamas juos 
matau. 

Tiedu Hendriko šunys — penkių savaičių šuniukai; 
dažnai matau, kaip jie žaidžia su motina, kuri moka ati- 
daryti duris. Neseniai mačiau, kaip vienas iš jų stvėrė už 
uodegos mamai, kai ši lipo laipteliais aukštyn. Ji neteko 
pusiausvyros ir nusirito žemyn. Bet dabar ji vis dėlto yra 
name; šeimininkai humaniški ir neveja lauk. Vienas šu- 
niukas tupi ant laiptelių viršaus ir dairosi. Durys atsida- 
IO, ir išeina Hendriko berniukas. (Jeigu dabar rašytume 
ne apie šuniuką, o apie berniuką, tai reikėtų kalbėti ir 
apie tėvystę. Bet nenukrypkime.) Jis gero sudėjimo, tvir- 
tas aštuonerių metų berniukas, ausyse kaip Hendrikas tu- 
ri auksinius auskarus. Vyriškas berniukas; kai užaugs, 
bus geras medžiotojas, geras vyras, geras tėvas. Taigi 
jis išeina. Pamato šuniuką. Atsainiai, neištraukdamas iš 
kišenių rankų, vikriai paspiria šuniuką, ir šis kūlverstom 
lekia per visus keturis laiptelius. Ne, šuniukui neužginta 
tupėti ant laiptų, jis ir praeiti netrukdė, nė kiek. Hendri- 
ko berniukas tiesiog norėjo jį nuspirti. Bet šuniukas dėl 
to labai nepyksta; jis pašoka ir po minutės laksto po kie- 
mą, linksmai šokinėja aplink berniuką, kuris ką tik tin- 
giai nulipo laipteliais. Berniuko koja vėl pakyla, pataiko 

šuniukui į nosį — jis nulekia kokias šešias pėdas. Šitaip 
jau skauda, šuniukas suinkščia ir bėga šalin. ,,A-a-a-a",— 
žiovauja Hendriko berniukas. Ką dabar veikti? 

Prieina pastoriaus padėjėjo berniukas, dešimties — dvy- 
likos metų. Šie berniukai kartu žaidžia. Bet ką veikti? 
Pažaiskim su šunimis! Kur šuniukai? Ogi va — po laipte- 
liais. Nagi imk pagalį ir išvyk juos iš ten. Keletą kartų 
pamaišoma lazda, ir šuniukai išbėga. Ak taip, tu taip! 
Ir pastoriaus berniukas baksnoja vieną šuniuką pagaliu. 
Paskui jiedu pastveria po šuniuką už uodegos. Jie suka 
juos aplink, ratu, ratu. Paskui nuleidžia ant žemės, Šu- 
niukai mėgina eiti, bet negali. Jie apsvaigę, kaip girti. 
Juoko per akis. Paskui jiedu suka šuniukus už uodegų 
aplink ir mėgina pataikyti, kad jie susidaužtų. Plumpt! 
Irgi juokinga, pamėginkim dar kartą! Jie vėl suka šu- 
niukus, bet dabar laiko už kojos. Įsukę paleidžia lėkti iš 
inercijos. Paskui sugalvoja pasivaržyti, kuris numes to- 
liau. Bet ir tai nusibosta. Pamėginkim užmesti ant stogo! 

Hendriko stogas medinis, nuolaidus, atsuktas mano 
pusėn ir yra per kokias penkias pėdas nuo žemės. Ber- 
niukai ima šuniuką už kojos ir meta kiek išgalėdami to- 
liau. Šuniukai nukrinta ant stogo, paskui ritasi žemyn. 
Šlepteli ant žemės. Pamėginkim dar sykį! Ir dar. Ir dar. 
Šuniukai jau gerokai apkvaitę. 

Hendriko berniukui šauna mintis! Susiranda du viI- 
vagalius, užneria šuniukams ant snukių ir suka juos ši- 
taip. Išeina didesnis ratas. A! Pamėginkim šitaip: pakel- 
kim juos ant virvės ir žiūrėkim, kiek ištvers. Šuniukai 
tveria ilgai, per ilgai. Vaikams nusibosta. Jie numeta ap- 
kvaitusius šuniukus ant žemės ir kiekvienas smagiai pa- 
spiria savąjį. Tada šuniukai ir vaikai nueina į skirtingas 
puses. | 

Kartais jie mėgina nuskandinti šuniukus nutekama- 
jam kanale; na, gal ne iš tikro nuskandinti — tiesiog nar- 
dina juos gilyn, spaudžia purvan lazdomis. Štai kur tikras 
malonumas! Įvyti šuniukus į kampą, iš kur jie negali iš- 
sprūsti, ir pliekti juos botagu. Nuostabi treniruotė! 

Šuniukai, nepaisydami vaikų, auga. Ir kur kas grei- 
čiau negu berniukai. Pasidaro tokie dideli, jog vaikams 
nebesinori su jais prasidėti. Jie palieka šunis ramybėje. 

Ir $unys— nesuprantu kodėl — palieka juos ramybėje, 
Kartais pasitaiko, kad vaikas netyčia užkliūva už kokio 
šuns arba paslydęs nugriūva tarp jų. Jį gali ir apkandžio- 
ti, yra buvę, net ir mirtinai. Suaugusių šunų geriau veng- 
ti, nors jei drąsiai eisi tiesiai į juos, jie pasitrauks. Šu- 
nys įbauginti, dėl to taip yra. Tiek žmonės, tiek ir šunys 
kandžiojasi tik iš bailumo. 

Šunų elgesys priklauso nuo šeimininko, kurio jie vi- 
sada bijo ir turi tam priežasčių. Jie gauna iš jo ne tik 
lupti, bet ir maistą. Pamačius šeimininką, jiems ima te- 
kėti seilės, jie susispiečia aplink. Jis pačiupinėja jų nu- 
garas, tikrindamas įmitimą; tai jiems lyg glamonės. Jis 
pataršo jų kailį, išpeša pernykščių plaukų kuokštus; tai 
pakutena jų nervus, tai jiems patinka. Ir nuo viso šito 
labai priklauso šunų elgesys. Šunys myli savo šeiminin- 
kus ir apskritai ne itin nekenčia žmonių. 

Žmonės šiek tiek myli šunis, bet šunys turi žinoti sa- 
vo vietą; ta vieta nei prie židinio, nei ant kelių, nei šir- 
dyje. Bet tai ne tikra meilė. Ir gal čia glūdi šunų laimė 
ir žmogaus sveikas protas. 

Generalinis Grenlandijos direktorius turi dosnų papro- 
ti: per kiekvieną savo kasmetinį oficialų apsilankymą 
Umanake surengti kafemiką. Šitaip jis atgaivina žmonių 
atminty tas senas auksines dienas, kai buvo Umanako 
valdytojas. Šie subuvimai rengiami lauke arba aikštėje 
tarp švarių, dailių administracinių pastatų. Iš tos aikštės 
matyti Umanako kyšulys, ir kai ji užlieta rugsėjo saulės 
šypsenos — kaip tą dieną, apie kurią rašau, — tai visame 
pasauly nerasi kitos tokios gražios ir taip kafemikui tin- 
kamos vietos. Vidury aikštės pastatomas didelis stalas, 
ant jo prikraunama daug valgomų dalykų ir vienas ge- 
riamas — vietos supratimu, tai kas skaniausia. 

Paskirtą valandą būriais suplūdo žmonės, ir aikštė 
pražydo raudonais, baltais, mėlynais, žaliais, geltonais, 
oranžiniais ir purpuriniais apdarais. Tą dieną atsitiktinai 
dalyvavo daug žymių europiečių ir amerikiečių svečių 
iš uoste stovinčio laivo; jie kaip turistai keliavo po Gren- 
landiją. Šis pokylis jiems buvo tikra pramoga. O kai vis- 
kas baigėsi, grenlandai sustojo būriu ir ėmė dainuoti 
svečiams. O jų dainavimas tikrai daro įspūdį. Visų pir- 

ma jie mėgsta dainuoti ir taip gerai jaučia ritmą, toną, 
harmoniją, kad jų choras, nepaisant šiurkščių ir nelavin- 
tų balsų, skamba įspūdingai. Buvo sekmadienis, jie gie- 
dojo giesmes. Iškilminga muzika tiko prie aplinkos, prie 
dienos, prie geros nuotaikos, kuri, atrodo, buvo apėmusi 
visus. Tą nuotaiką sukūrė muzika. Tokia jos galia. 

Kai dainininkai susiėjo į glaudų būrelį, tarp jų ir 
klausytojų liko tuščias plotelis; vos prasidėjus dainavi- 
mui, ten atbėgo keli šuniukai ir pradėjo žaisti. 

— Oi, žiūrėkit, kokie mieli šuniukai! — sušuko viena 
moteris. 

Atsitiko taip, kad žiūrovai per koncertą stengėsi pri- 
sivilioti šuniukus vaikišku ulbėjimu ir cukrumi. Viskas 
paaiškės tada, jei pasakysiu, kad vaikai tiesiog išplėtę 
akis spoksojo į cukraus gabalėlius, kai šie iš popierinių 
maišiukų keliavo į šunų nasrus; vaikai norėjo cukraus. 

Grenlandas medžiotojas šuns nesužmogina; jo žmona 
pati turi vaikų. Niekas, žiūrėdamas į šunį, nepasakys ar 
nepagalvos: „Kažin ar jį mylėjo tėvai?“ Žmonės yra rea- 
listai, o šunys yra gyvuliai. Naudingi gyvuliai, todėl jie 
ir laikomi, ir šeriami. Arba laikomi ir šeriami kurį laiką, 
paskui, kilus būtinybei, papjaunami ir suvalgomi, taip, 
kaip mes papjauname ir suvalgome karvę. Bet grenlan- 
das elgiasi su šunimi ne kaip su žmogumi, nors toli gražu 
ir ne kaip su šunim. O savo jautrių širdžių kančias, žiū- 
rėdami į Hendriko sūnaus išdaigas, galime prislopinti, 
prisiminę, kaip šunys elgiasi su šunimi. Hendriko šuniu- 
kai jau penkių savaičių, ir už tai dėkingi turi būti savo 
motinai, kuri juos gina nuo tėvo ir nuo dėdžių. Ištvėrę 
šitą pavojingą periodą, šuniukai dar turi atsilaikyti prieš 
savo gentainių iltis, kuriomis juos baudžia visi suaugę 
šunys, mokindami gerbti vyresniuosius. Per gautus ran- 
dus jie užsigrūdina. Tai šuns gyvenimas tarp šunų. Vie- 
nam šuniui, be tikslo sužalotam vaikų, tenka tūkstančiai, 
kuriuos papjauna kiti šunys. 

Kadangi šuo Grenlandijoje laikomas ne prabangai (tai 
čia būtų tiesiog neįmanoma), tai bendravimą su jais rei- 
kia vertinti pagal jų teikiamą naudą. Ar tie šunys būtų 
geresni, jei žmonės juos lepintų? Sunku pasakyti. Švel- 
numo jie trokšta: duok jiems jo truputį, jie užsinorės 

dar daugiau. Leisk šuniui įkišti nosį tarp durų, jis įeis 
vidun ir suės tavo pietus. Beje, Grenlandijoje šunys į 
vidų neleidžiami. Ir tam yra priežastis. 

Kartais su šunim elgiamasi nepagrįstai žiauriai, bet 
gana retai. Geras šunų važnyčiotojas, panašiai kaip ge- 
ras raitelis, yra tas, kuriam gyvulys tarnauja gerai ir 
ilgai. Botagas, kaip ir pentinai, naudotinas kuo rečiau. Ir 
šis dalykas Grenlandijoje taip gerai suprantamas, kad 
abejingumas bei atsainumas, važnyčiojant šunis, yra lai- 
komas geru tonu. 

Šunų savininkas vieną kartą per dieną patiria laukinį 
malonumą. Tai šunų šėrimo laikas. Turbūt nėra puikesnio 
žvėrių žiaurumo vaizdo: už tą, kai su mėsos dubeniu, 
pakeltu aukštai virš galvos, įeini į aptvarą ir aplink tave 
siautėja godi, kaukianti, lojanti, staugianti, inkščianti 
šunų ruja. Tada šunys tikrai panašūs į šunis, hienas, vil- 
kus, į bet kokį laukinį žvėrį, bet ne į naminį gyvulėlį. 
Čia teisus stipresnysis, ir jėga rodoma žiauriai bei grei- 
tai. Nekalbėkite apie šunis, jeigu nesate jų šėręs. Kuris 
tarp šunų turi pirmenybę? Numeskit jiems mėsos ir su- 
žinosit. Stebėkite juos, ne vieną sykį, bet nuolatos. Šitie 
pikti šuoliai ir žaibiški ilčių grybšniai nėra šiaip sau. 
Žiūrėkite, kaip iš momentą trukusio chaotiško, netvar- 
kingo mėsos ėdimo išryškėja absoliučiai tikslingas vaiz- 
das, kur seniai įtvirtinta jėga lemia sau viršenybę, o vir- 
šenybė — tai teisė į maistą. Visa, kas iš pradžių atrodė 
kaip šunų troškimas sunaikinti vienas kitą, buvo tik pa- 
rodomasis seniai įtvirtintos absoliučios valdžios žiauru- 
mas. Pažiūrėkit, kaip vedlys neskubėdamas ėda mėsos ga- 
balus iš savo krūvos, o kiti, seniai baigę ėsti, bet dar 
nesotūs, jos neliečia. Kaip? Kodėl? 

Amerikos garbei, ji buvo pirma pasaulio tauta, at- 
siuntusi įgaliotąjį pasiuntinį Grenlandijon“. Ir dar di- 
desnė garbė Amerikai, kad ji rado žmogų, kuris norėjo 
čia važiuoti. Važiavo Ruta Brajen Oven, Amerikos am- 
basadorė Danijoje. Grupė oficialių asmenų, vaikščiodama 


l 15 Rutos Brajen Oven misija turėjo išaiškinti padėtį Grenlandijoje, 
į kurią JAV seniai pretendavo. 

po vieną koloniją, užėjo būrelį šunų, tarp kurių stovėjo 
vienas toks didingas, kad visi vienu balsu sušuko: 

— Žiūrėkit, vedlys. 

Paskui svečiai ėmėsi svarstyti klausimą, kurį ką tik 
iškėlėme mes. 

— O kas paskiria vedlį? — paklausė viena dama.— 
Karalius, kitaip tariant, šuns savininkas? 

Misis Brajen buvo savo tėvo duktė ir demokratė. 

— Ne, jo nepaskiria, jis renkamas, — pasakė ji. 

Taigi — Amerikos vedliai renkami, skaičiuojant dvie- 
jų priešiškų žmonių armijų balsus, o Grenlandijos šunų 
visuomenėje — išbandant jėgą. Šuo, užėmęs pirmą vietą 
savo demokratijoje, beveik be išimties yra gerbiamas vi- 
sų kitų (tai turėtų mus dominti). Jų ištikimybė vedliui 
yra tokia, kad jie palaikys ir pripažins jo valdžią net ta- 
da, kai būryje atsiras naujas, stipresnis šuo. Tokia nedis- 
kutuotina valdžia gali trukti keletą metų. Esu girdėjęs, 
jog kartais ji baigiasi tragiškai — mirtina dvikova; šunų 
rinkimai. (Nebloga mintis!) 

Nors kartais būdama žiauri, valdžia tarp šunų yra 
pateisinama. Vedlys palaiko būryje tvarką, jis nemėgsta 
šeimyninių skandalų. Didesnę dalį maisto jis pasiima 
sau — tai jo alga. Vedliais tampa išradingi, budrūs, ener- 
gingi ir stiprūs, turintys šuniškų dorybių. Kartais pagal- 
voji — kokiomis savybėmis pasižymi mūsų vedliai? 

Apie savo šunis. Į galą aš jų turėjau šešiolika — du 
gerus kinkinius. Būrio branduolys buvo Johano Langės 
šunys, jų vedlys tapo sachemu!5. Šunimis aš domėjausi 
ir daug išmokau. Man reikėjo išmokti. Tai prasidėjo Uma- 
nake; mes išvažiavome su dešimtimi šunų. 

Pasukome tiesiai namo — visas Umanako fiordas bu- 
vo gerai užšalęs. Vidudienį, kai atsisukę pasižiūrėjome į 
Umanaką, pamatėme jo viršūnę žėrint raudonai lyg įkai- 
tintą geležį. Saulė pakilo. 


16 Aukščiausiasis vedlys (eskim.). 

ŽŽ TT DSS 
—  AULE šviečia, kad matytume, ledas 
yra tam, kad galėtume keliauti, darbas — kad galėtume 
dirbti. Mano darbas — piešti. Tam atvažiavau į Grenlan- 
diją, dėl to, o gal dėl to gyvenau ir jaučiausi beveik ge- 
rai, beveik visur vienas. „Jeigu žmogus, — pasakė Sok- 
ratas, — būdamas vienas, pamato kokį daiktą, tai jis tuč- 
tuojau eina ieškoti kito žmogaus, kuriam galėtų parodyti 
savo atradimą, ir kuris patvirtintų tą jo atradimą“. Taip 
ir dailininkas — radęs vienatvę, jis turi išreikšti tai, ką 
matė, tokia forma, kad viskas išliktų, kol jis ieškos ir 
ras sau draugų. Jie patvirtins tai, ką jis matė. 

Atradimai. Argi mes, rašytojai, poetai, skulptoriai, 
tapytojai esame atradėjai? Taip, niekas negali pasiekti 
daugiau. Leifas Eriksonas, Magelanas, Kukas, pirmosios 
piramidės architektas, pirmojo laivo statytojas, Homeras, 
Šekspyras, Euklidas, Niutonas, Einšteinas,— visi jie yra 
atradėjai; jie atskleidė tai, kas buvo ir kas yra: žemynus, 
gamtos dėsnius, žmogaus sielą. Tarkime, kad dievas su- 
kūrė Adomą. O Mikelandželas turėjo atrasti lyg pirmą 
kartą, koks Adomas gražus. Ir visi mes amžinai turėsime 
lyg pirmą kartą atradinėti, koks gražus yra saulėtekis, 
mėnulis, naktis, lygumos ir kalnai, žemė ir jūra, vyras 
ir moteris, koks yra gražus gyvenimas. Ir ar mes dary- 
sim savo atradimus visiems įprastoje namų aplinkoje, ar 
toliau, svetimuose menkai pažįstamuose kraštuose, mes 
visur rasime laukus netyrinėtus, kupinus neatskleisto 
grožio. 

Aš iš tų, kurie daug keliauja. Prieš daugelį metų 
Aliaskoje radau salą, kuri man patiko, pasistačiau būstą 

ir apsigyvenau dirbti. Už dvidešimties mylių nuo tos sa- 
los kadaise dėl neaiškių priežasčių buvo pastatytas mažas 
miestelis; kadangi tai buvo Aliaska, tai miestely gyveno 
žmonės, atvažiavę čia ieškoti aukso ir jo neradę, radę ir 
jį išleidę, tyrinėtojai, tie, kurie visada seka paskui aukso 
ieškotojus — prekybininkai, viešbučių, viešnamių savi- 
ninkai, viešnamių išlaikomieji ir taip toliau. Ir visi jie 
buvo pasiekę ribą — turėjo žemės, tinkamos statybai. Jie, 
žinoma, susivienijo, įsteigė prekybos bendriją, išleido 
prospektą, iškėlė šūkį „Ramiojo vandenyno Niujorkas“, 
o toliau nieko kito nebeliko daryti, kaip neprarasti vil- 
ties ir laukti neišmanėlių. Jiems buvo pikta, kai aš pra- 
ėjau nemažą — dvidešimt penki iš šimto pėdų — pelkę 
„Didžiajame Bulvare“ ir įsikūriau saloje. Nejaugi aš ma- 
nąs, kad ten yra aukso? Tapyba? O kas tai? Jie nuspren- 
dė, kad blogiausiu atveju aš esu vokiečių šnipas, o ge- 
riausiu — vargšas visiškas kvailys. Kai kurios kalbos 
pasiekdavo mane, bet aš ne itin paisiau — dirbau. Bai- 
giau maždaug po metų. Susikroviau visa tai, ką „išplo- 
viau lovelyje“, atvažiavau į miestą ir ėmiau laukti gar- 
laivio. Uosto sandėly stovėjo dėžė su meno „smėliu“, su 
visu mano darbu. Ant dangčio stambiais skaičiais buvau 
užrašęs: ,„Vertė — 10000 dolerių“. Taip, spoksokit, bank- 
rotai, nekilnojamo turto savininkai; žemė turi aukso ten, 
kur jūs nė nesapnavot. Ir jie tikrai spoksojo. 

Girdėjau, kad yra stebuklingų lazdelių ieškoti žemėje 
slypintiems lobiams, vandeniui, naftai, net sako — auk- 
sui. Nemanau, kad jos padeda. Mene jos tikrai nepadeda. 
Turiu galvoje taisykles, formules, parodančias žmogui, 
ar daiktas gražus, ar ne, arba pamokančias, kaip pačiam 
pasidaryti gražų daiktą. Geriausios iš tų lazdelių yra pa- 
našios į tą seną lazdyno vytelę, padedančią rasti vandenį 
ten, kur jo tikrai esama, kai nei jūs, nei vytelės savi- 
ninkas ta vieta nė kiek neabejojo. Gal ieškant grožio 
esti priešingai? Gal ne mes surandame grožį, o jis pats 
mums atsiskleidžia? Bent taip atsitiko vieną vasario naktį 
Šiaurėje. 

Buvo laikas miegoti, aš padėjau knygą ir išėjau lauk. 
Naktis buvo be mėnulio, žvaigždėta, šalta, giedra ir gana 
tamsi, tik pietryčiuose danguje prie horizonto sklido kaž- 

kokia šviesa, lyg už kalnų būtų žiburiai. Man bežiūrint, 
ta šviesa pavirto susikryžiuojančiais šviesos pluoštais. 
Jie išplėšė iš tamsos lėtai plevenančią uždangą, klostė- 
mis nukarusią iš dangaus. Gal tai buvo į dangų pakeltas 
Izoldos" apklotas, kuris nuo jos aistringo kvėpavimo 
pasidarė karštas ir šviesus. Izoldos kvapas bėgo per ap- 
klotą, virpėjo ir bangavo. Tai buvo panašu į jos šauks- 
mą: „Jis ateina! O dieve, jis ateina!“ Uždanga sulieps- 
nojo ir uždegė dangų. 

Šis Šiaurės žiemos dienų grožis nėra toks apčiuopia- 
mas ir patrauklus kaip kuris kitas man žinomas grožis, 
bet yra absoliutesnis. Mėlynas dangus, baltas pasaulis ir 
geltona saulės šviesa, surišanti tą baltumą su saulės ap- 
šviesta mėlyne. Jeigu mes personifikuojame saulę ir už- 
jaučiame ją dėl nuolatinių pastangų suderinti tarpusavy 
įvairių spalvų daiktus — raudonas darzines su vasaros 
gamtovaizdžiu, laukines rožes su védrynais,— kurti har- 
moniją ten, kur viešpatauja sąmoninga disharmonija, tai 
kokią palaimą, mūsų nuomone, turėtų jausti saulė, švies- 
dama į sniegą! „Aš esu niekas, — šnibžda ta kukli baltu- 
ma,— aš jungiuosi prie tavęs, mieloji saule, prie mėlyno 
dangaus, kuriame tu švieti, ir pasidarau graži.“ Grenlan- 
dijoje tarytum pirmą kartą pajunti, kas yra grožis. Te- 
atleidžia man dievas, kad aš mėginau tą grožį nupiešti. 
Mėginau nuolatos. Pririšdavau didelę drobę prie rogių 
stovų lyg prie molberto, ant skersinio pasikabindavau 
krepšelį su dažais ir teptukais, ant rogių pasidėdavau pa- 
letę. Pasigaudavau ir pakinkydavau šunis. Tada, po pa- 
siutusio lėkimo žemyn ir per pakrantės sangrüdas,— ne- 
išvengiamas kelionės etapas, — aš abejingai ir tingiai lyg 
sultonas atsilošdavau ant elnio kailio ir traukdavau į pa- 
simatymą. Atvažiavęs sustabdydavau šunis, pasukdavau 
roges taip, kaip man reikia, išsidėliodavau dažus bei tep- 
tukus ir pradėdavau darbą. Kad teptuką laikanti ranka 
nesušaltų, apsimaudavau šiltą pirštinę be nykščio; pro 
prakirptą skylutę įkišdavau teptuko kotą ir laikydavau 
šiltais pirštais. Kartais tapyti būdavo labai šalta, atrody- 


17? Izolda— herojė iš vieno populiariausių ir mėgstamiausių vi- 
duramžių poezijos kūrinių —, Sakmeés apie Tristaną ir Izoldq". 

davo, kad sustingo kraujas. „Taip yra todél,— galvoda- 
vau,— kad mes dirbame su galva ir kraujas plūsta į ją." 
Tai buvo maloni mintis. Kai baigdavau, paprasčiausiai 
paragindavau šunis keltis (jie visą laiką nejudėdami gu- 
lėdavo), pasukdavau juos šauksmu „eu, eu“ (į kairę) aI- 
ba „ile, ile“ (į dešinę), sugindavau į krūvą botagu, pa- 
ragindavau atsiliekančius, paplekšnodavau botkočiu per 
batą, kad bėgtų greičiau, ir lėkdavau namo. Šunys pri- 
veždavo tiesiai prie durų. Kai šitokiu būdu keliauji, ar 
ne tas pats, kiek mylių — dešimt, dvidešimt? 

Skirtumas tik toks, kad į tolimesnes keliones imdavau 
maisto atsargą ir patogumo dėlei pasidarydavau bazes. 
Paprastai rinkdavausi Nugatsiaką: fiordai prie jo būdavo 
tiesiog neįtikėtinai didingi. 

Sykį, ketindamas nuvažiuoti tik į Nugatsiaką, pasi- 
ėmiau Deividą, pažadėjęs duoti jam roges su šunimis me- 
džioklei, kol pats dirbsiu ant kranto. Maždaug už penkių 
mylių nuo Nugatsiako yra Karato sala, bene mažiausia 
salyne, bet itin graži. Ji, gana atoki nuo kitų, išsiskiria 
dėkinga kalnų masyvo architektūra. Bokštai ir sienų 
kontraforsai, iškilę aukštai stačiame skardy, salai teikia 
didingą milžiniškos tvirtovės išvaizdą, atrodo, kad ta tvir- 
tovė saugo nuostabaus Umanako krašto vartus. Man 
seniai norėjosi ten apsistoti tapyti. Todėl kai tą sykį su 
Deividu atvažiavau į Nugatsiaką ir sužinojau, kad va- 
kariniame Karato pakrašty yra tuščias namas, mane iš- 
kart užvaldė tik viena mintis: apžiūrėti tą namą ir išsi- 
aiškinti, ar negalima jame apsistoti. Tučtuojau nuskubė- 
jau pas jo savininką Nugatsiake, įėjau vidun, žemai 
nusilenkiau ir likau taip stovėti iš pagarbos jo luboms ir 
savo galvai. Paskui sėdėjau su juo ir gausia jo šeima 
viename iš mažiausių, mieliausių, nešvariausių ir svetin- 
giausių namų, kokiame tik esu kada buvęs, ir šeiminin- 
kas su džiaugsmu bematant leido man gyventi jo name 
Karate. 

— Jums reikės rakto,— pasakė jis.— Jis kyšo duryse. 

Buvo tikra kvailystė, bet kitą dieną aš iškeliavau į 
Karatą, nors maisto teturėjau iki rytojaus. Vos pamačiau 

iš trijų pusių uždarą loma, kurioje stovėjo namelis, ir 
išvydau iš ten atsivėrusį vaizdą, — iš karto pasiryžau iš- 
būti čia kuo ilgiau. 

— Palik mane Cia,— pasakiau Deividui, — grįžk į Nu- 
gatsiaką, rytoj atvežk man daugiau drobių ir maisto, o 
paskui gali penkias dienas medžioti kur tik nori. 

Slėnis, iš trijų pusių apsuptas stačių šlaitų ir kranto 
skardžių, buvo puikiai apsaugotas nuo vėjų. Už nugaros 
stūksojo Karato tvirtovės sienos, prieky plytėjo kalvotos 
Kangerdlugsuako fiordo žiotys. Tokioje vietoje apsigyve- 
nęs kvėpuoji giliai ir tankiai. 

Vienas, ko gero, ne taip greitai būčiau radęs šitą na- 
mą — tokie menki čia atrodo žmogaus rankų sukurti daik- 
tai. Deividas, kuris žinojo tą vietą, atvažiavo tiesiai prie 
slėnio pradžios, uždrožė šunims, varydamas juos į statų 
skardį, ir sustojo. Sniego kalvelėje buvo matyti velėnos 
juosta: tai buvo namas. 

Mes tetrukom kokią minutę, kol atkasėm sniegą nuo 
žemų durų, pasukom raktą (šeimininkas sakė teisybę, na- 
mas buvo užrakintas), perėjom žemą prieangį ir atsidū- 
rėme viduje. Patekome tartum į ledo urvą, blausiai ir 
paslaptingai apšviestą šaltos šviesos, sklindančios pro 
pusnį už lango ir pro apsnigtą kamino skylę stoge. Ten, 
kur pro tą skylę ir visus kitus plokščio stogo plyšius bu- 
vo sunktasi vandens, dabar kabojo dideli blizgantys sta- 
laktitai, kurie man ne visai patiko. O tiesiai po kamino 
skyle (krosnies nebuvo) stūksojo pėdos aukščio ledo krū- 
velė. Sienos, lubos, grindys — visur ledas, ledas. Nelabai 
panašu į mums įprastus namus. Bet nesvarbu, tiks. Sune- 
šėme mano daiktus, pastačiau primusą ir uždėjau tirpti 
sniegą; po dvidešimties minučių gėrėme kavą. Iš visų 
kampų pradėjo papsėti vanduo. 

Deividas stovėjo ir laukė, aš paėmiau pieštuką ir po- 
pieriaus ir nupiešiau viską, ko man reikės per tas dienas. 
Buvo gana sunku išreikšti savo norus taip, kad suprastų 
Pavijus, tad savo varganą eskimų kalbą papildžiau meno 
priemonėmis. Ryžiai, avižiniai miltai, kava, grenlandiš- 
kas uotas.. viskas. Ak ne! Dar prierašas dėl linksmumo, 

kad senasis Pavijus pasijuoktu. ,Dar ama,— prirasSiau,— 
nivissak pinakak." Ir nupieSiau tą daiktą — dailia moterį. 
Paskui, liepęs Deividui paimti dar keletą drobių iš mano 
atsargų, išleidau jį. 


-— om — 


XXXIX. ADOMAS IR IEVA 


; RGI žmogui netenka per 
savo amžių vis iš naujo taisytis gyvenamojo būsto? Na- 
mus iš kėdžių, šalikų, namus medžiuose, sniego namus, 
urvus, slėptuves krūmų tankynėse, lapines, rąstų name- 
lius, palėpes, apleistas lūšnas, pašiūres, valtis, tikrus na- 
mus. Jų kūrimo džiaugsmas neblėstantis. Aš maloniai 
žvelgiau savo ledo urvui į veidą; jis liejo paskatinimo 
ašaras. Na, gana. Su to darbo vertu įkarščiu ėmiausi dau- 
žyti ledą nuo žilos kaktos, grandyti jį nuo apšalusių 
skruostų, kapoti nuo... teks atsisakyti fizionomikos... grin- 
dų ir tirpdyti jį, kiek pajėgė mano primusas. Eidamas 
gulti, galėjau pasimėgauti pavertęs sausą šaltą ledo ur- 
vą į ledo šaltumo balą. Tokia jau yra pažanga. Įlindau 
į maišą ir užmigau. 

Dailininkui nebūtina turėti studiją su langais į šiaurę 
ir į pietus, kaip nebūtinas jam ir molbertas. Lauke jis 
yra tokia našta, kad aš niekad jo nenaudoju. Pagalys 
pakabinti drobei ir keli akmenys prislėgti apačiai — to 
pakanka visais metų laikais. Bet kai gilu sniego, tinka 
kušetė; aš ją radau Karato namelyje. Tai buvo gana dai- 
lus daiktas, be abejo, namų darbo, medinė, bet gražios 
formos su įmantria rankena ar atrama viename gale. 
[states ją iki pusės į sniegą, atrėmęs drobę į rankeną, 

pasidéjes palete šalia, kitą rytą atsisėdau ant kalvos ir 
pradėjau dirbti. Piešiau kalnus, priekiniame plane snie- 
gas, balta užšalusio fiordo lyguma. Ėjo valandos. Buvo 
beveik vidudienis, kai pakėlęs galvą pamačiau, jog prie- 
kiniame plane slenka mažytės rogės, tempiamos lyg vabz- 
džių— šunų. Jie tikrai atrodė maži toje beribėje platybeje: 
Palikau darbą ir nuėjau ju pasitikti prie namo. 

Deividas atvežė ko prašiau — tai pamačiau jau iš to- 
lo. Bet kiek daug! Mano drobės, taip, jos matyti, bet ką 
jis vežė dar, prieš saulėje žibantį sniegą buvo sunku 
įžvelgti. Kurį laiką rogės su šunimis dingo už kalvos. 
Girdėjau, kaip švilpčioja botagas, skardų lojimą, Deivido 
šūksnius „eu, eu“. Pasirodo šunys su nuleistom galvom 
ir pakeltom uodegom, pasirodo rogės, važnyčiotojas — 
Deividas ir — o dieve — mergina. Mano prierašas — gy- 
vas. 

— Vadinasi, atvežei viską — sakau Deividui, kai iš- 
krauname. 

— Taip, — atsako jis, — rodos, viską. 

— Tai eikit vidun, gersim kavą. 


— Penkios dienos. Atsimink, Deividai. Paskui grįžk. 

— Gerai,— sako jis ir nuvažiuoja. 

Paulina — toks buvo jos vardas — ir aš žiūrime nuo 
kalvos, kol jis virsta taškeliu. Prieš tai pamojavome atsi- 
sveikindami. 

Ji buvo maloni, ramaus būdo, subrendusi dvidešimties 
metų moteris. Nedidukė, raudonskruostė, grenlandų su- 
pratimu, net graži. Normali, sveika Grenlandijos Ieva. 
Bet jeigu ne pagarba, kurią jaučiau Grenlandijos moterų 
spartietiškumui, tai būčiau pradėjęs baimintis dėl ro- 
jaus, į kurį ją įvedžiau. Greitai ji pati išsklaidė mano 
būgštavimus. Nesvarbu, ką ji darė tomis dienomis — ar 
kapojo ledą nuo lubų, ar kapstė pūvančius kaulus ir at- 
liekas iš balos, kuri vadinosi grindimis, ar nieko neveik- 
dama drebėjo, ar braidžiojo po pusnis, kad sušiltų — ji 
visą laiką buvo absoliučiai, visiškai patenkinta ir laimin- 
ga. Įėjęs į tą varvantį namą, aš sudrebėdavau ir lyg žva- 
lindamas ją klausdavau: 

— Ajorpa? (Ką, labai blogai?) 

Tai Salamina. Ji kabina skalbinių spaustukus. Jei būčiau nupiešęs ir 
skalbinius, jie būtų uždengę jos rankas. Ji visada stengdavosi jas pa- 
slėpti — tai buvo darbo rankos. Bet šioje knygoje slėpti nieko negalima 

Tai Regina; vargu ar ji kada pripras prie savo dailiu drabuziu 


Justina. Tokia ji vieną dieną būtų galėjusi tapti, jeigu amautai ir šitokia 
didelė vaikų meilė tebebūtų madingi dalykai 

Tai Karena, Deivido zmona. Viena diena, kai ji Sitaip lupo vyro sume- 
džiotą ruonį, jos dėmesį patraukė kažkas pakrantėje. Ji išbėgo, palikusi 
duris atdaras. Po šešiasdešimt sekundžių name buvo šešiasdešimt šunų. 
Atbėgo vyrai su pagaliais ir turėjo gerai pasišvaistyti. Ištisas dešimt mi- 
nučių jie vijo šunis pro duris 

Tai eskimas su „ilguoju žaketu“. Galima pamanyti, kad aš neismanau 
anatomijos, bet grenlandų pirštinės turi du nykščius 

Deividas, Karenos vyras, einantis plonu ledu. Mirties jis nebijo 

Moteriškė promenadoje. Jei ji nelaikytų kelnių, jos nukristų 


REM 
w h tg TE, 

RA ^» A 
up a 
"A B 


uns 


S 


S 


S | 


, kelnė 


WIENINCETIN 


TT 


triukė iš elnio kailio 


S 


* 
- 


„dog itoa bato, 
ziemine apranga. 


Walls a £e) «amete P; 


tojas su 


a 
- 
E 
2 
+ 
Uir 
a“ 
Z10 


TE 
F 
" 
NOR 
MS 
HS 
MS 
d -* 
vex 
ters 
Med 


mikent of seat 


Prindaor asore 


i$ ruonio 


pirštinės 


ANE thi eh AN EI 1. y A R eri e OE sm d D Vet ir FACES AER E UPS 


ses a ota i . " EX EI "+ i - ISO 
"22 ^ cU. Pau" » be * . . Ar. Ne s. 1“. 741) A 


i 


CST 


E 


Tirs sE tuo Aerar sidl up af 
Amosten rira mp anster fo 


topete pw Pr 


Tai mieloji, dailioji Pavijaus Amoseno žmona; ji neša vandenį išvirti jam 
kavai 


Iw TW. 
! ` 


Our Aarono between the Imes” 
does a: one dou m Roma 


Mūsų herojė, minima „tarp eilučių“ 


uS » x "T 
"t >., * 4 » —— > 
D “ . vw ^ 
* .* +4* 
ett B^ are s, 
- ` - a " 
- > 
| * 
E 


r - 
"i LE 


Tw TUUS PP LL 
Ime: wg ED. 
E 


And sore (t Ofasr , 


gaméo/ m, 
as € fes feet. 


Cia Olabis; jis mėgdavo linksmai pašokinėti 


And tare are 
lots hke er | 


Tokių kaip ji — daugelis! 


A 


siej r cuoi r1 * bey 
' 1 "D? Lt ' 14 LI i 1 Ip mI + 
tu RE B » P od. er r LL : Lm Aat es - "a 


"oT " 2 e Y 

E PCR S Prem IN DD SM. 
eis 
vt 


Medžiotojas prie savo tinklo. Jis rengiasi iškirsti per naktį užšalusį ledą. 
Ruonio jis dar nepagavo — kol kas. Virvės pririštos prie ledo luitų. 
Masyvas dešinėje — aisbergas 


rh 


y 


“ Da 


€ — "T$ mem c 


— — —————M——MM —— M — 


lady looting for fronste 


Sau 


7^ 


Mergina. Ji laukia nelaimés 


CULA Ty 
* ` "» wow 
Pv NO b 


VUE AD 
2 


Čia mūsų žemė, čia mes ir liekame 


Ji pakeldavo galvą nuo darbo ir šypsodamasi atsaky- 
davo: 

— Ajungulak. (Gerai.) 

Mes giriame vieversį už tai, kad jis gieda vasaros 
danguje; Paulina valandų valandas dainuodavo tame ur- 
ve. 

Maisto turėjome ne per daug; juk neplanavau, kad 
bus dvi burnos. Pusryčiams išvirdavau ryžių su pemika- 
nu arba žuvimi, vakarienei avižinę košę, be nieko. Indų 
neturėjome, tad valgėme paeiliui iš puodo, neturėjom 
nei šaukštų, nei šakučių, aš išpjoviau medinį šaukštą iš 
lentos. 

— Mamapok,— pasakė Paulina, paragavusi košės. Tai 
reiškia „nuostabu“. 

Name niekad nebuvo šilta, primuso nepakako. Visą 
laiką deginti jo negalėjau, nes neturėjau tiek žibalo. Po 
valandos jį užgesinus grindys ir sienų apačia vėl užšal- 
davo. Paulina buvo apsirengusi nestorai. 

— Kur tavo drabužiai, Paulina? — paklausiau. 

— Štai, — atsakė ji, rodydama į savo kamikus ir ano- 
raką. 

Miegoti tegalėjome tik mano maiše. Jeigu iš galan- 
tiskumo būčiau jj užleidęs Paulinai, tai naktį sušalęs vis 
tiek būčiau į jį įlindęs. O jei ir nebūčiau, tai niekas tuo 
vis tiek nepatikėtų. Iš pradžių bandėme įlįsti maišan su 
drabužiais, bet nepavyko. Tada nusirengėme. Tarytum du 
pirštai viename pirštinės piršte — taip mums buvo ankš- 
ta. Naktys buvo siaubingos. Paeiliui iškišdavome ranką, 
kol ji beveik sušaldavo. Tai buvo vienintelė atgaiva. Pau- 
lina miegojo nedaug ir jau nebedainavo. 

Aš galėjau išsiųsti Pauliną atgal tą pačią dieną, kai 
atvažiavo; bet tai buvo tiesiog neįsivaizduojama. Juk 
rašiau Pavijui apie merginą — štai ji Cia. Ir ne taip svar- 
bu, ar Pavijus turėjo nuostabų jumoro jausmą, ar buvo 
nepaprastai gabus prekeivis. Išsiųsti namo! Paulina ne- 
būtų ištvėrusi tokios gėdos. Ji tą puikiai žinojo, todėl 
pasiliko. 

Dieną ji tvarkydavo namą, išplaudavo puodą ir šaukš- 
tą, paskui vaikštinėdavo ir dainuodavo. O vakare, sek- 
dama mano tyčia rodomu begėdišku pavyzdžiu, ji nusi- 

mesdavo savo skurdžius drabužius ir ljsdavo į šiltą elne- 
nos maišą šalia manęs. Vargšelė, drebanti, į ledą susti- 
rusi, nesiskundžianti eskimė — ji būdavo beveik suragė- 
jusi iš šalčio. Paskui sušildavo, ir tada su šiluma kartais 
ateidavo miegas. 

Dienos slinko be įvykių, oras buvo švelnus, giedras. 
Virš mūsų aukštas tamsiai mėlynas skliautas, prieš akis — 
didžiulės snieguotos kalno sienos ir pro siaurą plyšį — 
užšalusios jūros plotai, besidriekiantys iki tolimų Nug- 
suako viršūnių ir kalnų virtinių. Virš mūsų stūksojo Ka- 
rato kalnas, jo tamsiai raudonos uolos saulėto dangaus 
fone atrodė lyg auksinės. Mes re:ai eidavome kur to- 
liau, nes sniegas buvo gilus ir minkštas, bet koks vaiz- 
das atsiverdavo nuo kyšulio! Sniego liga — gal ji atima 
mums akis tam, kad išgelbėtų sielą? 

Mudu atsikeldavome anksti, o guldavomės sutemus; 
beveik visą dieną aš dirbdavau. 

Per tą laiką mus aplankė du svečiai. Pirmasis buvo 
medžiotojas iš Kangerdlugsuako; pamatė mane dirbant ir 
priėjo pasišnekėti. Tai buvo nelaimingas žmogus. Jis pa- 
pasakojo, kad jo žmona numirė, ir dabar jo namai tušti. 
Toks geras namas, su stikliniais langais ir krosnimi. Taip, 
namas Nugatsiake dabar stovi tuščias. Žmogus ilgai sé- 
dėjo tylėdamas. 

— Kadaise Karate buvo daug namų,— pagaliau pasa- 
kė.— Vienas stovėjo čia, kitas ten. Taip, seniau buvo 
daug namų. Dabar tik vienas. Nebėra namų, nebėra 
žmonių. 

Maniau, kad jis apsiverks. Jis papasakojo anksčiau 
pagaudavęs daug ruonių, dabar nė vieno. Sunkios dienos, 
sunkūs laikai. Dabar jis neturi ko valgyti. Ar negalėčiau 
paskolinti jam dvidešimt penkių erių? Jei pagaus ruonį, 
tai atiduos, o jei nepagaus, tai neatiduos. Jis pasakė, 
kad jo vardas Jakobas. 

Antras svečias buvo Abrahamas. Jis atvežė man laiš- 
ką nuo Salaminos ir dvi kurapkas. Mes šauniai papuo- 
tavome. 

Du svečiai ir kurapkos — tai buvo visi įvykiai per 
penkias Paulinos gyvenimo dienas. Ramus gyvenimas sa- 
loje ir šie įvykiai — puiki iliustracija, kaip tekės Paulinos 

gyvenimas keturias deSimtis metu. Namai, vyras, dirban 
tis savo darbus, neturinčius nieko bendro su ja, namı 
ruoša, ilgos nuobodžios valandos prie lango arba kieme 
šiek tiek maisto, šiek tiek šilumos — tai Grenlandijos mo 
ters gyvenimas. Ir kaip papildomas produktas — vaikai 
Taip, po kurio laiko Paulina stovės prie lango ir, linguo- 
dama visą kūną, sups ant rankų kūdikį. Tik toks skir- 
tumas. 

Įdomu būtų žinoti, kaip tai atrodytų — Paulina ir sa- 
la visam gyvenimui. Kažin, ar baltajam vyrui užtektų 
proto nesikišti į įvykius, leisti bendro gyvenimo dienoms 
tekėti sava vaga ir nepradėti kasinėjimų egzotiškoje Pau- 
linos sieloje ir net negalvoti, kad ji turi sielą, net nesi- 
domėti tuo. Tikriausiai tas kvailys įsimylėtų ją ir viską 
sugadintų; jos nuostabai, imtų keistai elgtis, panašiai kaip 
romantiškas įsimylėjėlis; jos ramiame veide imtų atkak- 
liai ieškoti bedugnių pagoniškų gelmių; spoksotų į ją, 
ji sutriktų, nervintųsi. Jeigu po tokių keistenybių Pau- 
lina galų gale nesuprastų, kas yra tas vargšas idiotas, 
nesuvoktu, ko jis vertas, tą jo vertę išreiškus suknelė- 
mis ir auskarais, daniškomis suknelėmis, laisvalaikiu, 
kurį jis gali duoti, tarnais, užtikrinančiais tą laisvalaikį, 
jeigu ji nesusiprotėtų priversti savo kvailo garbintojo 
persikelti su ja į didelį miestą Umanaką, tai ji būtų kvai- 
lė arba filosofė. Paulina, man atrodo, nebuvo nei viena, 
nei antra. Ir jeigu baltasis vyras romantikas, susižavėjęs 
pirmykštės moters vaizdiniu, tikrai įsimylėtų Pauliną, tai 
ji savo pačios labui su juo pasielgtų taip, kaip ir kitos 
„pirmykštės“ moterys elgėsi su panašiais vyrais. 

Penktą dieną atvažiavo Deividas, mes sukrovėme daik- 
tus ir išvažiavome. Kai grįžome į Nugatsiaką, aplink su- 
sirinko minia. 

— Kaip tau patiko gražuolė? — paklausė Pavijus. 

— Gražuolė gera, — atsakiau jam. 

= š TĖJO pagaliau laikas, kai 
po keleto savaičių "diskusijų nusprendėm keliauti pasi- 
svečiuoti į Nugatsiaką. Nuolat mums kas nors trukdė: 
tai kas nors išvažiavęs ekspedicijon, tai man reikia už- 
baigti paveikslą, tai atėjo paštas iš šiaurės, paskui snie- 
gas. Jis buvo toks gilus ir purus, kad šunys prasmegdavo 
jame iki nugaros, o rogių beveik nebūdavo matyti. Gi- 
lus, gražus, minkštas sniegas, bet važiuoti per tokį — 
tikra kankynė. Paskui staiga prasidėjo atodrėkis, tikras 
pavasariškas atodrėkis vidury vasario, tirpo dieną ir nak- 
tį. Vanduo sunkėsi per sniegą iki tvirto ledo apačioje, 
susidarė sluoksnis košės, virš kurios dar buvo šviežio 
sniego. Iš pažiūros viskas atrodė gerai, bet pamėgink pa- 
važiuoti! Paskui dvidešimt devintą dieną pašalo. Sutarė- 
me išvažiuoti kitą rytą dešimtą valandą. 

Diena išaušo gera, giedra, lyg tyčia tokiai kelionei; 
artėjant išvykimo valandai, ėmė bruzdėti visas kaimas. 
Dešimtą valandą lyg po šūvio rogės pajudėjo. Nusileidu- 
sios nuo kranto įvairiose vietose, jos visos susibūrė į iš- 
važinėtą taką, išsirikiavo ilga vora — dvylika rogių trau- 
kė šiaurėn. Visa tai aš mačiau, stovėdamas prie kelionei 
paruoštų savo rogių. Trepsėjau kojomis ir žiūrėjau, kaip 
rogės tolsta. Vos tik mes išlėkėm ant lygaus ledo, kaž- 
kas nuo kranto suriko: 

— Sustokit! Palaukit! Beata irgi važiuoja! 

Senutė visą rytą bėgiojo lyg perekšlė. Iš pradžių sakė 
važiuosianti, paskui ne. Taip taip, ji važiuos, ne, neva- 
žiuos. Paskutinis jos žodis buvo „ne“, o gaila, mes no- 
rėjom, kad važiuotų. O dabar ji sugalvojo važiuoti, aš, 

žinoma, palaukiau. Rogės priekyje tolo. Velnias griebtų 
tas moteris. 

Pagaliau pasirodė ir Beata, juokingai bėganti nuo kal- 
vos. Ji nešėsi patalus, ir pati vos buvo matyti. Iš po naš- 
tos kyšojo vikrios, kreivos kaip krabo kojos; viršuje — 
didelė galva, aprišta skarele, plaukų kuodas, šokinėjantis 
į šalis. Burnoje, žinoma, apkramtytoji pypkė. 

— Gerai, Beata, sėskis. Štai taip, mieloji. Tegu Sala- 
mina apkamšo tave. s 

Iš pradžių visi lékéme greitai, bet netrukus sulėtino- 
me tempą. Ar kelias geras? Bjaurus, sniegas — beveik 
košė. Ir pirmas kelias mylias padoriai važiavome tik per 
didelę šunų jėgą ir energingą nuotaiką. Sunkus darbas — 
jiems tai patiko. Mes pasivijome, ėmėme lenkti kitas ro- 
ges ir atsidūrėme tarp pirmaujančių. Jie, kiek pasivaržę, 
pasigailėjo mano šunų ir sustoję palaukė. Tarp jų buvo 
ir Martinas, jis vėl važiavo vienas. Aš jam perleidau 
Beatą kaip damą. Nuo tos vietos mes, pirmaujantieji, lai- 
kėmės krūvoje — didelės Nugatsiaką šturmuojančios ar- 
mijos avangardas. 

Keliavome jau keletą valandų, bet kai sutemo, daug 
valandų dar buvo likę iki tikslo. Kelionė pasidarė dar 
sunkesnė. Šunys sunkiai tempė roges per pažliugusį snie- 
gą, 0 mes eidami smukom iki kelių. Smukimas — ne pats 
blogumas, vargas būdavo ištraukti koją. Tarpais mūsų 
greitis būdavo ne daugiau kaip mylia ar pusantros per 
valandą. Bet net ir judant tokiu sraigės žingsniu, kai aš 
sykį sustojau pasiimti pamestos pirštinės, su didžiausiu 
vargu pasivijau roges, nutolusias nuo manęs per dvylika 
pėdų. Pagalvojau: „Jei toje šlapio sniego jūroj paliksi 
stiprų vyrą vieną ir be rogių, tai jis daugiau kaip my- 
lig nenueis“. ` 

Aš turėjau pasiėmęs sniegžengius, kurie kėlė grenlan- 
dų smalsumą, gal net šypseną. Keista, bet čia jų visai 
niekas nežino. Aš į juos įsistojau, o visi sustabdė roges 
pasižiūrėti, kas bus. Ir buvo sniegžengių triumfas. Ten, 
kur kiti su vargu klampojo, aš lengvai bėgau. Sniegžen- 
giai pasirodė tiesiog per daug geri — turėjau paeiliui vi- 
siems juos skolinti, kol Salamina su jais pasileido į priekį. 
Ji bemat paliko visus užpakaly, o paskui — kad ją kur! — 

pasuko į šalį nuo mūsų krypties, lyg nematydama prie- 
kyje sniego lygumoje žiburių. Ji arba negirdėjo mūsų 
šauksmų, arba neklausė. Ir tik tada, kai įsitikino, jog 
mes paskui ją nesukame, sugrįžo ir teisindamasi paaiš- 
kino, kad sausio mėnesį Nugatsiako žmonės tose vietose 
statę meškerės rykliams ir ten turėtų būti takas. Visi ėmė 
juoktis. 

Kai priartėjome prie Nugatsiako, mus pasitiko su sli- 
dėmis atšliuožęs Eskijas. 

— Jums reikėjo važiuoti pro ten, — pasakė jis ir pa- 
rodė ton pusėn, kur buvo pasukusi Salamina. 

Visas miestelis, žinoma, išėjo mūsų pasitikti ir išsi- 
vedžioti po namus. Įėjęs pas Pavijų, pasižiūrėjau į laik- 
rodį: buvo pusė aštuonių. Beveik dešimt valandų dvi- 
dešimt dviem mylioms. Juk kartais trukdavome tik dvi 
valandas. O karavano galas atkaks tik dar po kelių va- 
landų. 

Mūsų įsiveržimas į Nugatsiaką buvo panašus į kelio- 
nę tėvynėn, tik atvirkščiai: Nugatsiako gyventojai buvo 
išeiviai iš Igdlorsuito. Būtų labai malonu tokį masinį sve- 
čiavimąsi vaizduotis kaip nusistovėjusį seną paprotį, ta- 
čiau turiu pripažinti, kad jis atsirado tik šiemet ir mano 
skatinamas. Grenlandų kaimai yra panašūs į stovintį van- 
denį; tad buvo sumanyta juos išjudinti. Grenlandai, gy- 
venantys mažomis atskiromis grupėmis nedidelėse salose 
tuščiuose plotuose, atrodo, turėtų kaip nors plačiau bend- 
rauti, nepasitenkinti sėdėjimu laidotuvių kafemikuose, šo- 
kiais, miegojimu ir vedybomis su savo pusbroliais bei pus- 
seserėmis. Šiandieninę Grenlandijos kultūrą mes, be abe- 
jo, galime vadinti pereinamąja, ir tai, ką matome, laikyti 
pažanga, kurios šūkis — prekyba. 

Grenlandijos prekijai taip vaikosi savo menkos nau- 
dos — procentų nuo taukų ir kailių — o geranoré admi- 
nistracija taip atkakliai siekia Grenlandijos pažangą ver- 
tinti kronomis, kad pirmieji per daug dažnai priešinasi 
viešiesiems pasilinksminimams, o antrieji nenori apie 
juos galvoti. 

Trolemanas šokių pašiūrės rakto neduodavo, jausda- 
mas savo teisumą: jie privalo dirbti. Nebe toks teisus jis 
buvo tada, kai vertė kaimo kubilių dvejus metus dirbti 

be poilsio dienos, o dabar nenoréjo jo leisti vaziuoti su 
mumis. Tai buvo didelis smūgis Rudolfui ir Margretai, 
mums irgi labai gaila. (Bet viskas baigėsi gerai, apie tai 
bus papasakota, kai ateis laikas.) 

Dviejų vakarų ir vienos dienos „savaitės“ linksmybės 
buvo įvairios ir gausios. Be abejo, buvo kafemikai, dau- 
gybė; bet kaip jie skyrėsi! Šeimininkus tiesiog atgaivino 
svečių buvimas, atsirišo jų liežuviai; žmonės kalbėjosi, 
juokėsi. Dabar ne įeidavai, atsisėsdavai, prarydavai savo 
puodelį, palaukdavai iš padorumo ir atsistojęs išeidavai. 
Dabar pasilikdavai. Ir kol dar sėdėdavai čia, tave jau 
kvieste kviesdavo pasisvečiuoti kitur. 

Antri namai pagal prestižą po Pavijaus buvo Benja- 
mino, pastoriaus padėjėjo. Prekybos punkto vedėjo na- 
'mai prestižą turi savaime, pastoriaus padėjėjo — kas kita. 
Ir tas mažas šokinėjantis pajacas Benjaminas ką nors 
reiškė tiktai pats sau. Jo namams orumo teikė motina — 
ji ten valdė kaip karalienė. Ir visa, kas ten buvo geriau- 
sia, — ėjo iš jos. Ji buvo nuostabi: apie šešiasdešimties 
metų, veidas beveik be raukšlių, dantys sveiki ir kokia 
šypsena! Drabužiai nepriekaištingi, plaukus ji nešiojo se- 
noviškai — surištus kuokštu ant pakaušio. Juodas šilkinis 
šalikas, užrištas kaip turbanas ant galvos, pabrėždavo jos 
rytietiškumą ir karališką orumą. 

Dar buvo Eskijo namai, Eskijo ir Deboros. Eskijas — 
visais atžvilgiais vertas žmogus. Kai dirbo pastoriaus pa- 
dėjėju tolimuose Grenlandijos pietuose, buvo taip mėgs- 
tamas moterų ir pats jas taip mėgo, kad bažnyčiai teko 
atsisakyti jo. Nenuostabu, kad bažnyčiai kaip tik lieka 
tie žmonės, kurių niekas nemyli. Bet pasirodė, kad Debo- 
ra protingesné už bažnyčią. Jiedu, nors turi būrį vaikų, 
yra labiausiai pasiturinti pora apylinkėje. Nesipuikau- 
damas savo mokytumu, Eskijas ėmėsi medžioklės ir, ne- 
paisydamas moterų, sugebėjo neprarasti Deboros. O De- 
bora, būdama graži ir žavi, yra ir protinga. Jų namuose 
man patiko labiausiai; ten aš surengiau savo kafemiką. 

Esu -pasakojęs apie turtingus namus; dabar pakalbė- 
kim apie varguolio namus — Mortono urvą, olą, niekingą 
landynę. Mortonas nedidukas, stipraus sudėjimo, malo- 
naus, nors kiek minkštokų bruožų veido, švelnių akių ir 

drėgnų lūpų. Nešvarus; jo drabužių skiautes krūvoje 
laikė tik pagrindinė medžiaga — taukai. Jo elgesys buvo 
saviškas. 

— Mano pavardė Mortonas,— sakydavo jis nepažįs- 
tamam žmogui pusėtina danų kalba.— O kaip jūsų? — Ta- 
da paspausdavo ranką.— Aš ekspedicijos dalyvis. Keliavau 
su Lauge Kochu!š. Girdėjau, kad jūs puikus žmogus. Aš 
irgi puikus žmogus. Jūs turite priimti mane pas save. 

. Bet jo neimi. Mortonas savimyla, juo nelabai pasitiki. 
O paskui apie jį kai ką sužinai. Jis visoje apylinkėje pa- 
garsėjęs iš blogosios pusės. Grenlandai nepasakoja vis- 
ko, ką žino, jie linkę nuslėpti nuo svetimų žmonių atsi- 
tiktinius tamsius darbelius, kurie nedaro garbės jų tautai. 
Šitoks jų solidarumas — patys savęs neskundžia. Pats ge- 
riausias jūsų draugas grenlandas gali ramiai rekomen- 
duoti tau kitą ir palikti pačiam aiškintis tai, ką visi Ži- 
no,— jog rekomenduotasis niekam tikęs. Kadaise kažkas 
man šnipštelėjo, kad Mortonas užmušęs savo žmoną. Aš 
ėmiau klausinėti, tačiau nieko nepešiau. Bet daugelis sa- 
ko, kad jis blogas žmogus, vadinasi, tikrai blogas. Gir- 
dėjau, kad girtas grenlandas linkęs muštis. Nesmarkiai, 
pridūrė pasakotojas, ne taip kaip europiečiai. Kumščiais 
muštis Grenlandijoje — tabu. Bet aš esu matęs, kaip Mor- 
tonas blaivus padarė tą juodą darbą — trenkė savo stam- 
biais krumpliais žmogui į veidą. 

Tai atsitiko Nugatsiake. Kai Pavijaus nebuvo namie, 
jo padėjėjas prisipylė alaus iš šeimininko statinės ir mir- 
tinai nusigėrė. Girtas minios linksmybei išgriuvo gatvėn. 
Gerai nežinau, kas ten atsitiko, — stovėjau atokiau. Mor- 
tonas irgi ten buvo, gal jis ką nors pasakė berniukui 
(šis iš tikro buvo ne ką vyresnis), tas tikriausiai atsikirto. 
Šiaip ar taip, Mortonas puolė jį, smarkiai trenkė į veidą 
ir parbloškė. Berniukas atsistojo ir puolė ant Mortono, 
Mortonas vėl jį partrenkė. Tai padaryti buvo labai leng- 
va. Berniukas nesisaugodamas vis puolė, o Mortonas be 
gailesčio mušė. Pagaliau berniukas liovėsi ir nuėjo namo. 
„Viskas baigėsi“, — pagalvojau aš. Visa tai įvyko taip 


Iš Laugė Kochas (1892) — danų geologas ir šiaurės tyrinėtojas, 
atlikęs keletą ekspedicijų į Grenlandiją. 

greit, kad aš stovėjau pritrenktas, dorai nesusigaudes. 
Minia išsisklaidė — muštynės išgąsdino ją. Bet staiga 
žmonės sukruto, ėmė bėgti į šalis. Iš namo išpuolė ber- 
niukas su šautuvu rankose. Mortonas ėmė trauktis mano 
pusėn, berniukas iš paskos. Paskui jis sustojo, pakėlė 
vamzdį, ilgai taikėsi; galop numetė šautuvą žemėn. Kaip 
vėliau supratau, šautuvas buvo neužtaisytas. Girtas ber- 
niukas apie tai nepagalvojo. Jam toptelėjo: čiupti šau- 
tuvą ir nušauti Mortoną. Nusitaikęs jis, aišku, paspaudė 
gaiduką, dar sykį paspaudė, paskui suprato, kas yra. 
Numetes šautuvą, pasiėmė keletą akmenų ir sviedė į 
Mortoną. Mortonas pasuko prie jo, bet tada atsipeikėjęs 
pribėgau aš. 

— Liaukitės! — sušukau Mortonui.— Gana, einam na- 
mo! ` 

Mortonas pakluso. Berniukas mėtė akmenis ir ėjo ar- 
tyn. Ir šūkavo, manau, ne itin draugiškai. Žodžių nesu- 
pratau, bet jų tonas sakė daug. Jis atitiko kruviną pykčio 
iškreiptą veidą. Dar niekad anksčiau nebuvau girdėjęs 
tokios ritmiškos kalbos; sakytum jo sunkus kvėpavimas 
ir sunkūs pulso tvinksniai savo ritmu rikiuotų žodžius; 
meno požiūriu — didvyriškas vaizdas. Kai sustabdžiau jį, 
jo žodžiai man skambėjo tarytum įniršio litanija. Na, 
bet palikim jį šūkaujantį ir eikim pas Mortoną. 

Jo urvas — vos penkių pėdų aukščio, o dydis ne dau- 
giau kaip šešių pėdų iš aštuonių. Sienos iš velėnos. Asla 
irgi buvusi iš velėnos, bet dabar jos sandarą sunku būtų 
nusakyti. Stogas irgi iš velėnos, kurią tarytum gegnės 
laiko kartys. Daugiau kaip pusę aslos užima gultas, ant 
jo sėdi dvi moterys ir keturi Vaikai. Patalynė, tokia pat 
nešvari kaip ir moterų rūbai, sudėta už jų prie sienos. 
Čia pat stovi apvalios krosnelės liekanos, ji sulopyta se- 
rcmis skardinėmis ir suraišiota vielomis. Durelių nebėra, 
pelenai byra. Pelenuose stovi nešvarus puodas, kampe ant 
grindų purvina mėsa. Fu, kaip dvokia! Eikim laukan. Ma- 
žai rasi apylinkėje namų, blogesnių už Mortono. 

Ret Morionas nekvailas. Iš Kopenhagos jis parsivežė 
medalį, kurį, kaip sakėsi, gavo iš karaliaus. Medalį jis 
pardavė už penkias kronas. Jis tiek nebuvo vertas. Tai 
buvo daniška varinė dviejų kronų moneta. 

XLI. RÜKAS (( 


OJI „savaitės tėvynėje“ šventė bu- 
vo surengta dekai tą dieną, kai mes atvykome. Tam Pa- 
vijaus namuose buvo ruoštasi tiek, kiek reikia dienų iš- 
rūgti alui. Grenlandijoje šventę sukuria alus, o alų kūrė 
Pavijus. Jo buvo užtektinai. O užtektinai būna tada, kai 
visi užmiršta save ir savo bėdas; kai visi myli savo kai- 
mynus ir tai rodo; kai nemokantys dainuoti dainuoja, o 
mokantieji ant jų nepyksta; kai visi iš visko juokiasi; 
kai visi nori, kad tai tęstųsi amžinai ir kad jūra būtų pil- 
na alaus, kai visi mano, jog kibiras ant grindų pilnas 
alaus, ir staiga vienas sako: „Žiūrėkit, kaip aš jį vienu 
mauku susiversiu“, o pakėlęs pamato, jog kibiras tuš- 
čias. Va tada alaus užtektinai. Taip atsitiko su kibiru, 
visais buteliais, asoCiais, bakeliais ir statinaitémis. Ir per- 
kūniškai gerai, kad jūroje ne alus; jie būtų pramušę le- 
dą, atkimšę ją ir arba iki dugno išgėrę, arba patys nu- 
skendę. 

Tai vėl buvo senių vakaras; jie visur pasirodė puikiai. 
Šešetas šoko: trys iš Igdlorsuito, trys vietiniai, groteski- 
niai talentai. Vietinių trejetas vaidino: vienas rato vidury 
šoko su būgnu, o kiti du pritarė jo dainai ir šokiui gar- 
siu, ritmingu ükséjimu „Uha, uh, uh, uh!“ Žmonės pri- 
sijungė prie jų, ir minios balsas virto pulsuojančiu griau- 
dėjimu. Beata šoko ir pelnė visų širdis savo fantastiška 
gracija; Emanuelis suteikė vaidinimui mėgstamo crotiško 
atspalvio. Peteris Sokjasenas pranoko visus aktoriaus 
meistriškumu. 

Paskui užgrojo akordeonas, ir pirmieji įspūdžiai ga- 
ruote išgaravo; kojos trypia į taktą širdžių plakimui, tų 

kojų daugybė, ir koks trypimas! Tempas pašėlęs. Per 
įprastinį greito šokio taktą — vienas, du, trys, keturi — 
jauni vyrai suspėdavo padaryti šešiolika žingsnių — aš- 
tuonis per sekundę, kaip suskaičiavau. Ir ne šiaip sau 
tapnoti pėda, prispaudus kulną prie žemės, o kaskart stip- 
riai ir skambiai suduoti visu padu žemėn. Kai tą pada- 
ro koks tuzinas iš karto, tai būna panašu į žemą aidų 
tolimą griaustinį. Nuo šito ir nuo šokėjų sukimosi net 
galva svaigsta. Ir viskas atliekama su precizišku tikslu- 
mu — besisukančios poros ankštame kambary susiduria 
ne dažniau už karuselės arklius. Mes gėrėme alų ir šo- 
kome; alus, šokiai, alus, šokiai ir prakaitas. Oho, kaip 
įkaito kambarys. 

Rytojaus dieną kilo audra — smarkiai snigo, pustė. 
Tarp kafemikų mes dirbome, ruošėme naujas, platesnes 
pavažas rogėms, nes kelionė atgal po tokio snigimo tu- 
rėjo būti sunki. Vakare erdvioje prekių sandėlio patal- 
poje buvo surengti bendri šokiai. Mes, svečiai, buvome 
išalkę šokių. Kiek žinau, jie truko visą naktį. Taip baigėsi 
didžioji šventė — „savaitė senojoje tėvynėje“. 

Šalta, vėjas ir tirštas rūkas, gilus sniegas. Galima 
buvo važiuoti ir be naujų pavažų, kai kurie taip ir darė. 
Bet dviem trečdaliams kelio jos pravertė. Mes išvažiavo- 
me dešimtą, vidudienį vėjas nurimo, ir mus apglobė tirš- 
tas, žemas rūkas. Žemės nematėme ir tik iš vos įžvel- 
giamos prieblandos horizonte galėjome spėti, kad ten pie- 
tūs, mūsų kryptis. Šviežiame sniege pėdsakų, žinoma, 
nebuvo. 

Kartais primityvesniems žmonėms priskiriamas ypa- 
tingas gebėjimas, kuris padedantis orientuotis tuščiose 
vietovėse. Sakoma, kad jie tiesiog jaučia kryptį. Bet tą 
dieną, sniegynuose be jokio pėdsako ir tirštame rūke, 
šešių ar aštuonių važnyčiotojų nuomonės dėl krypties 
taip skyrėsi, kad atrodė, jog nė vienas dorai nežino. Jų 
spėjimai įvairavo devyniasdešimties laipsnių kampu, ir 
nė vienas nebuvo tikras savo įsitikinimu. Ko] neprabilo 
Salamina. 

— Va ten,— pasakė ji kategoriškai, kaip visada, kai, 
jos nuomone, abejoti nebūdavo ko,— yra Igdlorsuitas, o 
ten Ingija. 

Ir parodė. Abrahamas visada gerbė Salamina; dabar 
jis sutiko su ja ir nuvedė mus ten, kur ji parodė esant 
Ingiją. 

Man nuolat nesisekė su šunimis. Iš Johano Langės 
šunų teliko penketas; kitus susirankiojau šen bei ten. Jie 
nemėgo vienas kito ir nuolatos kriko į šalis arba suko 
atgal, lyg ieškodami savo dingusių draugų. Eskijui par- 
daviau vieną niekam tikusį ir jo vieton nusipirkau labai 
gerą. Bet jis buvo su charakteriu; vos tik išvažiavom, 
ėmė spyriotis. Botagu nuginiau jį vieton ir priverčiau bėg- 
ti, bet už šimto jardų jis vėl pradėjo savo. Paprasčiausiai 
pasisuko ir nubėgo atgal, o kai rogės pralenkė jį ir ėmė 
vilkti, atsigulė ir leidosi tempiamas. Šitą triuką jis darė 
per visą kelią iki namų. Prireikė keleto dienų, kol jį 
įveikiau. Vis dėlto galų gale jis pelnė deramą vietą tarp 
penkių aristokratų; vienintelis svetimas šuo, jų priimtas. 
Jis buvo visai baltas ir gerai derėjo prie kitų išvaizda bei 
ūgiu. Gal šunims tikrai svarbu išvaizda. Kai aš vėliau ati- 
daviau jį vokiečių filmavimo grupei ir jį valtimi nuvežė į 
katerį, tai kiti penki šunys visi kaip vienas puolė į van- 
denį ir nuplaukė iš paskos. O rudenį šešetas vėl susi- 
jungė. Jie buvo nuvežti Šveicarijon, kur buvo filmuoja- 
ma bjauri parodija apie nuotykius Grenlandijoje. Vie- 
ną ar du vakarus jie šmėsčiojo Brodvėjaus ekranuose, o 
paskui dingo — tokios pat teisėtos likimo aukos kaip ir 
su jais vaidinę aktoriai. 

Ropojome pirmyn, tiesiai nuo savo paliktų vėžių. Mes 
norėjom pasiekti tam tikrą tašką sausumoje, — adatą rūko 
plotuose; užtektų penkių šimtų jardų į šalį, ir jos nebe- 
matysi. Kitas taškas, jei anas liktų dešinėje, būtų kaž- 
kokia vieta Bafino Žemėje. Bet pagaliau pasirodė kran- 
tas — tai buvo Ingija. Salamina niekad nesigarsindavo 
daug išmananti; jei kas ją girdavo už antgamtišką nuo- 
jautą, ji garbingai ir didžiai sutrikusi gindavosi. Bet vis 
taip tiksliai ir teisingai suderintais tarpusavy, jog galė- 
davo bemat aiškiai ir teisingai nusakyti reiškinį, kuris 
kitiems dar atrodydavo neaiškus. Jos suvokimas klosty- 
davosi lyg pasąmonėje ir todėl atrodė dar autentiškesnis. 

Toliau turėjome važiuoti palei krantą, šunys, pajutę 
namus, atkuto. Pusę šešių buvome kaime. 
— Margreta, ar man yra telegrama? Dar ne? O dieve! 


XLII. KALENDORIUS ————— 


ELEGRAMA neatėjo. Nors visą mė- 
nesį kasdien žiūrėjau į kalendorių lyg į kokią pranašys- 
čių knygą; pranašystės neišsipildė. 

— Rytoj — pasakė man Umanake,— išsiųsim paštą, 
rytoj arba pirmą gražią dieną. 

Tai buvo sausio dvidešimt pirmą. Iš Umanako iki God- 
hauno geru ledu ir geru oru penkios dienos, pridėkim 
dar tris. Mano telegrama iki Amerikos, atsakymas at- 
gal, jos perdavimas per radiją į Igdlorsuitą — dar trys 
dienos. Daugiausia vienuolika dienų. Vadinasi, atsakymą 
turiu gauti iki vasario pirmos. Bet kvailas tas žmogus, 
kuris Grenlandijoje skaičiuoja dienas. Tada aš to neži- 
nojau. 

Pavasaris — iškilmingas laikas, juo prasideda metai. 
Jo pažadai tokie nerealūs kaip neišsipildžiusios, nepasi- 
teisinusios viltys, kurios išsisklaido kartu su paskutiniu 
užverstu lapu. Vasario dvidešimt devintą aš rašiau; 


Dvi paskutinės dienos tikrai buvo pavasariškos. Pu- 
čia šilias pietų vėjas, sniegas nuo namų nutirpo. Gilus, 
palaidas sniegas apačioje suzmekęs. Ant ledo sniegas 
taip suguro, kad rogių vėžės dabar atrodo lyg kokios 
dambos. Visi žmonės lauke: moterys džiausto skalbinius 
ir palalynę, merginos nešioja ant nugarų vaikus, visur 

pilna berniukų. Vakar vakare su sniegžengiais buvau nu- 
ėjęs ant prieplaukos kalvos pasižiūrėti į Umanaką. Įlan- 
ka pilna ledo, bei matyti ir dideli ruožai atviro vandens. 
Kai grįžau, buvau taip sušilęs, kad išsinešiau kėdę lau- 
kan ir atsisédau parūkyti. 


Nakti pašalo, bet pavasaris — jaučiau širdimi — vis 
tiek atėjo. 


XLIII. SENOVĖ E 


————— ———— 
——— ——_ ———— — m 


L S tikrųjų gera turėtų būti senam, kai ne- 
jauti jaudulio persivertus puslapiui ir atėjus pavasariui, 
gera palikti praeitį praeičiai ir džiaugtis jos prisiminimais. 
Senukai Grenlandijoje taip ir daro. Žiemos vakarais jie 
susirenka prie ryškios steatito lempos, kuri skleidžia ši- 
lumą ir, ko gero, yra daug senesnė negu senukų prisime- 
nami laikai. Savo kalbomis senukai atgaivina praeitį, pa- 
sakoja senus padavimus, savo genties Senąjį testamentą. 
Tai, jog tie senovės padavimai įsimenami ir pasakojami 
šiandien, rodo grenlandų polinkį į pagonybę, jeigu ne 
tikrą jų tikėjimą visais tais įvykiais ir personažais. Mū- 
su Testamentą, be tikinčiųjų, mažai kas skaito; o mes, 
visiškai netikėdami eskimų legendų prietarais, maža te- 
randame sau įdomaus. Antra vertus, uolumas, su kuriuo 
daugelis istorijų perteikiama iš kartos į kartą, įrodo, jog 
šiandien krikščioniškieji grenlandai tiki savo praeities pa- 
sakojimais. Žmonės, neprisiliečiantys prie meno, gerbia 
tik tiesą. Grenlandams jų padavimai — tai istorija. ` 

Senajam Emanueliui, tam guviam angakoko vaikaiciui, 
tie pasakojimai buvo šeimos prisiminimai, veiksmo vie- 
ta — jo . gyventi kraštai, personažai — jo protėviai. Lai- 
kas — praeitis, bet ne itin tolima nuo dabarties. Tie pa- 
davimai parodo dabarties šaknis. Paklausykime Emanue- 
lio. 


1869 metais aš pirmą kartą pastebėjau, kad turiu seną 
bobute. Pagal grenlandų pap:otį aš su ja miegojau. Tai- 
gi visą laiką buvau su ja, kol ji numirė, — iki 1876 metų. 

Kol buvo gyva, atsigulęs su ja, prašydavau ją papasa- 
koti apie savo protėvius. Ir ji pradėdavo, ir jos pasakoji- 
mai būdavo tokie: 1) ką ji pati matė ir patyrė, 2) ką 
girdėjo. 

Ta moteris (mano senelė) maža buvo nekrikštyta. Bet 
ją pakrikštijo užaugusią. Jos pagoniškas vardas buvo 
Arnapė, o pakrikštyta pasidarė Karena. Jos vyras buvo 
pagonis, vardu Ersakilas. 

Ji pasakodavo, kaip buvo užmuštas jos tėvas — to da- 
lyko ji niekaip negalėjo pamiišti. Ji pasakodavo: 

— Sykį, kai tik Umanakan atplaukė prekybos laivas, 
mano tėvas su kitu medžiotoju ėmė ruoštis kelionėn į ko- 
lonijq — iš Kekertato į Umanaką. Kiekvienas važiavo sa- 
vo rogėmis, o a3 turėjau važiuoti su tėvu; tuo laiku. dar 
buvau netekėjusi. Mano tévo vardas buvo Nernakas, jo 
draugo — Ajė. 

Prieš kelionę Nernako žmona perspėjo, kad verčiau 
nevaziuotu — mat ėjo kalbos, kad žmonės, gyvenantys to- 
liau fiorde, žada nužudyti Nernaką. Bet Nernakas pasa- 
kė: „Aš negaliu išvengti jų nesusitikes." Ir jie išvažiavo. 
Umanake apsipirko ir vėl iškeliavo atgal į šiaurę. 

Važiuojant pro Agpato salą, žmonės pamatė juos ir 
pakvietė sustoti ir užeiti į namus. Kai Nernakas įėjo vi- 
dun, pamatė, kad name moterų nėra, vien tik vyrai. Tada 
jis ir suprato, kad jį ketina nužudyti. Iš pradžių žmonės 
davė Nernakui mėsos, ir jis valgė kol pasisotino. Paskui 
su draugu išėjo, ketindami važiuoti toliau. 

Jis priėjo prie rogių, paragino šunis ir netrukdomas 
nuvažiavo. Bet tada vienas žmogus, vardu Ertagsiakas, 
ėmė bėgti iš paskos, pasivijo roges ir, čiupęs užgalį, ap- 

vertė jas. Tada pribégo visi kiti ir sučiupo Nernaką. O 
Ertagsiakas turėjo ilgą peilį, kuriuo ketino nudurti Ner- 
nūką. Pasakojama, kad Ertagsiakas mėgino įsmeigti peilį 
Nernakui į širdį, bet Nernakas pačiupo už ašmenų. Kai 
žmogžudys tiūktelėjo peilį, visos Nernako rankos saus- 
gyslės buvo perpjautos. Tada jį nužudė ir numetė į tar- 
peklį. 

O Ajė, palikęs savo negyvą draugą, netrukdomas iš- 
keliavo toliau į šiaurę. Išvažiuodamas jis mėgino pasi- 
imti savo negyvo diaugo nusipirktus daiktus. Bet žudikai 
pasiliko sau tuos ryšulius, kuriuose manė esant daugiau- 
siai prekių. Bet ten tebuvo tik druska. 

Tuo laiku Nernako sugrįžtant laukė šeima. Labiausiai 
laukė du bioliai, Nernako sūnūs. Jų vardai buvo Kiviu- 
likas ir Atatė. Pagaliau jie pamatė artėjant dvejas roges; 
jos užvažiavo už aisbergo, o vėl pasirodė tik vienerios. 
Grįžęs Ajė papasakojo, kaip jo draugą nužudė žmonės 
saloje, ir pasakė, kad parsivežė tik savo pirkinius. 

Šitai Arnapė pasakodavo su didele gėla. Jei tėvas nu- 
žudytas, namiškiai stengėsi atgauti bent jo daiktus, bet 
nepasisekė. 


(Ką darė Emanuelio senelė per visą tą laiką, man vi- 
siškai neaišku, kaip ir tai, kaip rogių sezonu Umanake 
atsidūrė laivas.) 


Kaip Nernako palikuonys atkeršijo 

už jo mirtį 

Daug metų praėjo nuo to laiko. Nernako sūnūs, Kiviu- 
likas ir Atatė, augo ir stiprėjo. Slapta bandydavo savo jė- 
gq. 

Vienq pavasarį Kekertate apsilankė žmogus iš salos, jo 
rogės buvo tos pačios, kuriomis tada išvažiavo Nernakas. 
Naktį visi atsigulé miegoti. Kai svečias atsibudo, jo rogiu 
nebebuvo. Gal Nernako vyriausioji duktė Unasalena pa- 
žino savo tėvo roges ir naktį, kai visi miegojo, paslėpė 
jas tarp ledynų. 

Po keleto metų nuo to įvykio pas Nernako našlę at- 
važiavo du jauni vyrai. Jie pasakė jai, kad jų 'kaime 

gyvena viena moleris, jos vyro Zudiko giminaité. Ji pri- 
valanti atkeršyti ir nužudyti tą moterį, o jie galį padėti 
jai. 

Pagaliau Nernako našlė nusp:endė veikti. Buvo pava- 
saris, šildė saulė, žmonės išėjo iš namų ir pasistatė pala- 
pines. Palapinių stogai buvo iš ruonių odos, šonai — iš 
ruonių žarnų. Vieną dieną Nernako našlė pamatė tą mo- 
terį, kurią turėjo nužudyti. Ji stovėjo prie savo palapinės 
angos ir rankiojo nuo išverstų kojinių utéles. Ji buvo at- 
sisukusi į saulę. Našlė prisélino iš užpakalio, moteris jos 
nepastebėjo — taip uoliai rankiojo utėles. 

Priėjusi Nernako našlė stvėrė moterį už pečių. Jau- 
nieji vyrai, kurie žadėjo jai padėti, stovėjo netoliese. Ner- 
nako našlė veltui mėgino pamatyti jų akis — jie neatėjo 
jai pagalbon. 

Tada Nernako našlė įrėmė kelį tai moteriai į nugarą 
ir patraukė pečius atgal; iš burnos pasipylė kraujas, vis- 
kas nusidažė raudonai. 


(Palapinių statymo metu buvo paprotys keltis į naujas 
vietas. Todėl Nernako našlė ir galėjo atsidurti šalia savo 
priešės.) 


Kai Nernako sūnūs Kiviulikas ir Atatė užaugo ir tapo 
gerais medžiotojais, jie iš Kekertato persikėlė gyventi į 
Sarkaką. Tada jie jau buvo pakrikštyti. 

Kai jie atvažiavo į Sarkakq, dar buvo ledas, o pava- 
sarj ledas priartėjo prie pat jų namų. Jie eidavo prie ledo 
pakraščio medžioti narvalų ir baltųjų delfinu. Kai ėmė 
šildyti saulė, jie pasistatė palapinę ir gyveno joje. Giliau 
krante palapinėje gyveno žmogus, vardu Etarkutokas. 

Vieną dieną, kol medžiotojai prie ledo pakraščio me- 
džiojo narvalus, jie išgirdo riksmus „Laivas!“ Tai buvo 
anglų banginių medžiotojų laivas. Kiviuliko šeima labai 
apsidžiaugė, nes laivams parduodavo daug siuvinėtų niek- 
niekių. Kiviulikas mainais už moterų siuvinius gaudavo 
įvairių gelezgaliu, adatų, senų drabužių. 

Pasakojama, kad senais laikais fiorduose prie Igdlor- 
suito būdavo labai daug banginių. Kiviuliko giminės pa- 

sakė tai anglams, ir tie čia puikiai medžiojo. Kai anglų 
laivai išplaukė, atsitiko vienas dalykas. 

Iš Karnusako į Sarkaką atbėgo baltas šuo, o kai jis 
jau norėjo grįžti namo, Kiviuliko giminės šuniui ant gal- 
vos užrišo skarelę, kurią gavo iš anglų laivo, ir paleido 
jį namo. Pasirodo, šuo priklausė seniausio Karnusako žmo- 
gaus dukteriai; ji buvo jauniausia iš vaikų ir labai myli- 
ma. Todėl kai šuo sugrįžo su skarele ant galvos, tėvas už- 
mušė jį, liepė žmonai nulupti kailį ir kaip galint greičiau 
išdžiovinti. 

Kiviulikas ir jo jaunesnis brolis tuo laiku jau nebetu- 
rėjo motinos, ir vienintelis jų rūpestis buvo jų vyriausio- 
ji sesuo Unaralaka. 

Kai šuns oda išdžiūvo, žmona, vyro prižiūrima, su- 
pjaustė ją į tokias juosteles, kurios naudojamos moteriš- 
koms kelnėms siuvinėti. Tada nunešė jas Unaralakai. Una- 
ralaka pasisiuvo kelnes ir kai buvo gatavos, užsimovė 
jas. Vos tik ji užsimovė, jos kojas paraližavo, ėmė visa 
drebėti. Karnusako senieji turėjo daug paslaptingų galių 
ir mokėjo piktų dalykų, tad ir dabar Unaralaka, užsimo- 
vusi naujas siuvinėtas kelnes, pradėjo vaikščioti keturio- 
mis kaip šuo. 

Šitaip padaręs, Etarkutokas, seniausias -Karnusako žmo- 
gus, įdavė keletą šuns kailio juostelių ir Eserajukai, vy- 
riausiajai nevedusiai Kasiako dukteriai, kuri gyveno Na- 
kerdloke su tėvu. 

Bet Kasiakas jau buvo girdėjęs, kaip Unaralakai, 
paėmus to šuns juosteles, suparaližavo kojas. Todėl jis nė 
nerodė dukteriai juostelių, paėmė jas, nunešė fiordo gi- 
lumon už Nakerdloko ir grįžo be jų. Ir nieko niekam ne- 
pasakojo. Kai vakare gulėsi miegoti, jis pasakė: 

— Aš apėjau su tomis juostelėmis apie namus, o pas- 
kui numečiau jas. 

Vėliau jie išgirdo, kad visiems Karnusako žmonėms 
atėmė kojas, tad visi pikti kėslai atsirūgo jiems patiems. 


Kunakas ir Evis 


Šio pasakojimo pradžioje buvo kalbama apie du vyrus, 
kurie išvažiavo į koloniją apsipirkti, ir kaip vienas jų, 
Nernakas, buvo nužudytas. Nernako žmona turėjo du bro- 

lius, Kunakq ir Evį. Evis vedė ir susilaukė sūnaus. Kai 
mažasis pradėjo vaikščioti, Evis pagonišku papročiu ant 
jo kamikų raiščių užrišo karoliukų. Sūnus augo, ir buvo 
matyti, kad i$ jo bus greitas ėjikas. Kai kiti stebédavosi, 
kaip jis greit bėga, ir girdavo jį, tėvas sakydavo: 

— Kai karoliukas pradeda riedėti, negreit sustoja. 
(Sūnus tapo greituoliu todėl, kad tėvas kaip amuletus už- 
rišo karoliukus.) 

Evio šunys irgi buvo greiti; jis išmokė juos lakstyti, 
vaikydamas paskui sviedinį. Kai sūnus ganėtinai paaugo, 
važiuodavo kartu su tėvu. Kartais kelionėje tėvas sušal- 
davo, nulipdavo nuo rogių ir bėgdavo šalia, įsikibęs į 
užgalį, o sūnus sėdėdavo priekyje, susikišęs rankas į kai- 
lines rankoves. Kai užsinorėdavo, ir jis išlipdavo iš rogių 
ir bėgdavo kairėje pusėje priešais šunis, mosuodamas sa- 
vo kailinėmis rankovėmis lyg sparnais. Tada jo tėvas ly- 
gindavo jį su sakalu, kuris skrenda greitai palei pat ledą. 
Tada jie gyveno Kekertate. 

Sūnus įgijo kajaką ir pradėjo su tėvu plaukti jūron. 
Tais laikais aplink Kekertatą buvo labai daug elnių. Kai 
tėvas su sūnum, plaukdami kajakais, krante pamatydavo 
elnius, tėvas liepdavo sūnui išlipti ir varyti juos į van- 
denį. Nors elnių būdavo daug, sūnus juos mušdavo per 
nugarą ir sugindavo į vandenį, o tėvas badydavo juos 
ietimi. Grįžęs namo, tėvas pasakodavo apie begales elnių, 
kurie plaukė jūroje, ir apie tai, kaip keletą jų nudūrė. 
Šitaip jis išlaikydavo paslaptyje sūnaus gebėjimą nuosta- 
biai greit lakstyti. Jis nėmaž neabejojo: jei kaimynai su- 
žinotų, jog tai sūnus sugena elnius į vandenį, jie imtų 
pavydėti ir iš pikto jpratimo jį užmuštų. Sykį sūnus pa- 
sivijo lapę, spyrė jai ir užmušė. Kitą kartą jis vijosi ir 
triušį, bet su tuo gavo ilgiau pavargti. 

Kai ledas užtraukdavo vandenį, tėvas su sūnumi ei- 
davo medžioti. Senovėje žmonės ruonius medžiodavo, ty- 
kodami su žeberklu prie aketės. Vieną dieną jiems taip 
medžiojant prie akelės, sūnus, greitasis bėgikas, įkrito 
vandenin. 3 

Tuo metu Evio brolis buvo namie, jis pasijuto nepa- 
prastai laimingas. Jis sédéjo an( gulto ir nepaliaudamas 
dainavo. 

Kai greituolis išsigavo iš vandens, tai nubėgo namo 
kaip galėdamas greičiau, bet buvo labai šalia ir netrukus 
jo drabužiai sušalo į ledą, ir jis nebegalėjo pajudėti. Tada 
tėvas pastvėrė jį ir ėmė vilkti į krantą. Iš pradžių sekėsi 
gerai, bet netoli kranto pavargo, nebeturėjo jėgų pavilkti 
sūnaus. Jis nustebęs atsigręžė — ten buvo jo vyresnysis 
b-olis, kuris visą laiką sėdėjo namie ir dainavo; jis tempė 
sūnų atgal. Evis nuvarė jį šalin ir ėmė vilkti toliau. 

Bet greit vėl turėjo sustoti, nes vyresnysis brolis vėl 
įsikibo ir tempė atgal. Jis dar sykį nustūmė brolį, bet 
galop tėvas turėjo pasiduoti, nes kažkas vis tempė atgal. 
Greitakojis bėgikas jau buvo be sąmonės, o brolis atsi- 
liko, tad tėvas nubėgo namo pasiimti rogių. Kai įėjo į 
namą, pamatė savo brolį, kaip buvo palikęs,— sėdintį ant 
gulto galo, neapsirengusį. Bet kad prieš minute matė jį 
trukdant gelbėti sūnų, tai neištvėrė ir pasakė kelis piktus 
žodžius. Bet vyresnysis brolis nė nebuvo išėjęs iš namų. 
Tas rodo, kokią baisią magišką jėgą turėjo Evio brolis. 

Sūnų, paliktą ant ledo, jie parsivežė su rogėmis, bet 
jis, žinoma, jau'buvo mires. Jį palaidojo už nedidelės kal- 
velės. Žmonės tą vietą dabar vadina „Didžiojo skenduo- 
lio kapu“. 

Tada Evis visam laikui išėjo iš Kekertato. 


Vieną žiemą, užšalus ledui, daugybė žmonių iš greti- 
mų kaimų suvažiavo į Kekertatq pažaisti sviediniu. Kai 
tik atvažiuodavo rogės, Evio vyresnysis brolis klausdavo: 
„Kas atvaziavo?", nes kiekvieną svečią reikėjo pavaišinti 
šaldyta mėsa. Netrukus ir Evis atvažiavo į brolio kaimą 
pažaisti sviediniu. Tai buvo pirmas Jo apsilankymas Ke- 
kertate nuo sūnaus mirties. 

Kai jis atvažiavo, jo vyresnysis brolis kaip visada 
pasiteiravo, kas atvažiavo. Kai žmonės atsakė, jog Evis, 
jis pasakė: „Nesuprantu, ko jam čia reikia.” Gal jis bi- 
jojo, nes, pasitelkęs savo magišką galią, buvo pražudęs 
greitąjį bėgiką. 

Kai visi suvažiavo, ėmė ruoštis žaidimui; visas roges 
sustatydavo taip, kad būtų atsuktos į ią kaimą, iš kur 
atvažiavo. Žaisdavo sviediniu, padarytu iš ruonio odos, 
o vidun pripildavo smėlio, kad būtų apvalus. 

Pagaliau visi, vyrai ir moterys, susirinko ant ledo ir 
pradėjo žaisti su sviediniu. Žaidė ir Evis su vyresniuoju 
broliu. Staiga vienas žaidėjas pagriebė sviedinį ir nubėgo 
su juo prie savo rogiu, kurios stovėjo paruoštos. Bet vie- 
nas vijikas pagavo jį ir pastūmęs pargriovė, prasidėjo tik- 
ras žaidimas. 

Žaidžiant kažkas pastebėjo, kad Evio brolis nustvėrė 
jį ir grumiasi su juo, ketindamas pargriauti; be to, dar 
buvo pastebėta, kad jis, visai panašu į jį, rankovėje turi 
geležinį virbą, su kuriuo ketina užmušti brolį. Tada visi 
žaidėjai subėgo prie jų, pastvėrė vyresnįjį brolį, atėmė 
iš jo geležinį virbą ir padavė Eviui. Evis paėmė virbą, 
keletą kartų trenkė juo broliui per galvą ir užmušė jj. 

Tada jis ėmė raudoti ir pasakė: 

— Ak, ak, o kadaise aš klausiausi tavęs! 

Evis taip pasakė todėl, kad kadaise mėgdavo klausy- 
tis brolio dainų. 

Tada žmonės vėl atsigrįžo į sviedinį, visiems labai rū- 
pėjo žaidimas. Žaidžiama taip: vejiesi tą, kuris turi svie- 
dinį, pastūmęs pargriauni jį ir, atėmęs sviedinį, stengiesi 
nubėgti prie savo rogiu ir parsivežti sviedinį į savo kaimą. 
Parsivežęs, žmogus bėga su sviediniu prie savo namų; 
nors tasai yra sunkus, meta per langą vidun. Jei pavyks- 
ta, visi kaimo žmonės labai didžiuojasi, kad jų kaimynas 
laimėjo. 

Sviedinys ne visada būdavo pripiltas smėlio. Kartais 
grenlandai pridėdavo į jį daiktų, kurie senovėje būdavo 
labai vertinami, pavyzdžiui: pjaustytos narvalo mėsos, 
elnio odos ar ko kito. Tad visiems labai rūpėdavo laimėti 
sviedinį. Senovėje elnių Grenlandijos šiaurėje buvo labai 
mažai, ir elnio kailio atraižos molerų gobluvams buvo la- 


bai brangios. | 

Parvaziaves namo, sviedinio laimétojas sukviesdavo vi- 
sus kaimo žmones — būdavo šventė su dainomis. Papras- 
tai suvažiuodavo daug žmonių ir iš gretimų kaimų, namas 
būdavo pilnas žmonių, visi smagiai linksmindavosi. Kai 
visi pradėdavo skirstytis, moterys eidavo pasitikti vyrų; 
todėl vaikų į tas šventes neimdavo, juos palikdavo pri- 
žiūrėti kokiam invalidui. 


213 


Kai Kekertate žaidimas baigėsi, namo su sviediniu grį- 
žęs nugalėtojas surengė šventę. Kai kurie svečiai vaikus 
pagal paprotį paliko namie senutės priežiūrai. Kai kuris 
nors vaikas pradėdavo verkti, kitas vaikas prašydavo 
auklės, kad iš šuns mentės padarytų ajagoką. Tada visi 
imdavo žaisti su ajagoku. 

Jei žaidžiant kuris vaikas nepataiko į kurią nors sky- 
lute ajagoke, tai perduoda ajagokq kitam. Taip iš eilės 
ajagokas pateko mažiausiam vaikui. Jis pataikė į visas 
skylutes. Šitaip žaidžiant, vienas vaikas pastebėjo, kad 
gultas, kur jie sėdi, juda ir odinis langas išsigaubė vidun. 
Tada vienas vaikas metė į langą ajagoką. Buvo labai vė- 
juota, ir visos lempos užgeso. Vaikai sulindo į kampą 
ant gulto, o pats vyriausias nuėjo į gretimą namą atsi- 
nešti ugnies uždegti lempoms. Paskui jie vėl ėmė žaisti, 
ir vėl jauniausias vaikas pataikė į visas skylutes. Ir vėl 
gultas pradėjo judėti, o prieangio gale pasirodė didelė 
moteris su amautu (kailinis drabužis su gobtuvu, kuria- 
me nešiojami maži vaikai). Ji buvo nusigręžusi jūron ir 
artinosi atsukusi nugarą. Kai ji pagaliau atsisuka ir pa- 
rodė veidą, visi vaikai išsigandę pabėgo. Tada vaikus 
prižiūrinti moteris paėmė savo ulo!? ir trenkė juo šmėk- 
lai per veidą, ėmė spardyti ją ir išvarė laukan. 

Kai žmonės sugrįžo iš šventės, senesnieji sakė: ,,Aja- 
sisarput'. 

Taip baigiasi istorija apie Nernakq ir jo šeimą, papa- 
sakota Nernako dukters Arnapés. 


Sprendžiant iš tolimesnių Emanuelio „prisiminimų“, ga- 
lima daryti išvadą, kad jo senelis angakokas buvo — jei 
apskritai buvo — jo proprosenis. Iš pasakojimo tai aišku, 
bet datos tiesiog painiote painioja. Emanuelis gali kuo 
ramiausiai pasakyti: „1869 metais aš pirmą kartą paste- 
bėjau, kad turiu seną bobute",— bet bažnyčios knygos 
rodo, kad iki 1871 metų kovo dvidešimt aštuntos arba, 
pridėjus aštuonis mėnesius, t. y. iki 1870 metų rugpjūčio, 
Emanuelio motina negalėjo pastebėti turinti Emanuelį. Bet 
ką tie seni žmonės nutuokia apie datas? Ar jos jiems rū- 


1? Lenktas eskimų peilis. 

pi? Per Emanuelio sesers Beatos gimimo dieną aš paklau- 
siau jos: 

— Kiek jums šiandien metų, Beata? Trisdešimt dveji? 

— Nežinau, — atsakė ji,— gal. 

— O gal trisdešimt trys? — paklausiau. 

— Taip, — atsakė ji ir nusišypsojo. 

Ir dar tie kvaili įrašai rodo, kad Beata Elžbieta Katri- 
na (Samuelson) Liovstriom yra gimus 1878 m. birželio 
13 d. Šiaip ar taip, jeigu didysis Emanuelio protėvis ir 
negalėjo gimti 1700 metais, jis vis dėlto galėjo būti pa- 
goniškas angakokas Grenlandijos šiaurėje aštuoniolikta- 
me amžiuje arba vėliau. Tegu skaičiai meluoja, bet Ema- 
nuelis nemeluoja. Tylos! Kalba Emanuelis. 


Pasakojimas apie Arnapės vyrą 


Pasakotojas pradėjo šitaip: 

„Dabar aš papasakosiu tau apie savo senelį. Jis gimė 
apie 1700 metus ir buvo didis angakokas, jo žmona irgi 
buvo angakokė. Ji buvo net didesnė angakokė už vyrą, 
todėl turėjo atsikišusias akis; tai rodė, kad ji daug kovo- 
jusi dėl savo pagalbininkių dvasių.“ 

Jiedu visą amžių gyveno šiauriau Igdlorsuito pajūryje, 
Erkutane. Jie turėjo tiktai sūnus, o žmona labai norėjo 
bent vienos mergaitės. Ilgiau nebegalėdama tverti, ji nu- 
ėjo pas kitą vyrą, kad nuo jo pastotu ir turėtų mergaitę. 
Ir iš tikrųjų gimė mergaitė. Tai buvo jos paskutinis ir 
jauniausias vaikas, ir ji taip džiaugėsi, kad beveik neat- 
sitraukdavo nuo dukters. 

Vieną dieną, kai duktė jau buvo putni, motina sėdėjo 
ant lovos ir laikė ją ant kelių. Staiga ji pajuto svaigulį, 
sąmonė pritemo. Būdama angakokė, ji negalėjo slėpti jo- 
kių savo gyvenimo nuodėmių. Ji numetė savo mylimą 
dukterį prieangin (ji sveika ir gyva nukrito į šunų pul- 
ką) ir apkvaitusi papasakojo motinai viską, kaip gulėjo 
su svetimu vyru. Tada dukterimi ėmė rūpintis kita mote- 
ris ir pavadino ją Arnaluaka. Ją pakrikštijo tik senat- 
vėje. 

Vienais melais kilo epidemija iš ligos, kurią atvežė 
anglų laivas; beveik visi kaimo žmonės išmirė. Tai atsi- 

tiko vasa;q, kai visi gyveno palapinėse. Arnaluakos mo- 
lina nieko negaléjo padaryti, visi Zmonés sirgo ir miré; 
bet savo vaikus ji uzbüré dar prieš ligą. Ji padarė taip: 

Vieną rytą labai anksti ji nusivedė visus vaikus prie 
jū:os, aprengusi vienomis kelnėmis, be kamikų. Pakran- 
tėje kiekvieną vaiką paeiliui įmetė jūron, paskui apšlaks- 
tė sūriu vandeniu. Viską atlikusi, parsivedė juos namo, 
sustatė visus į eilę pagal amžių, pradžioje vyriausias, ga- 
le jauniausias. Leisdama į palapinę, kiekvienam davė pa- 
liesti slaptą baltojo delfino dantį, atnes$tq mėnulio žmo- 
gaus. 

Kai vaikai suėjo palapinėn, ji atsistojo į vieną kampą, 
paskui į kitą ir taip da:é visą dieną. Taip ji užleido ant 
vaikų angakoko kerus ir apsaugojo juos nuo ligos. Nė 
vienas vaikas nenumirė, nors kaime niekas neliko gyvas. 

Vaikai augo ir žiūrėjo, kaip tėvas daro Tornarsuko 
magiją. Kai tėvas ruošdavosi magijai, vaikai pasislėpda- 
vo po gultu. Ten jie uždegdavo lempas ir atidžiai užkam- 
šydavo plyšius. Lempas uždegdavo todėl, kad tais laikais 
būdavo sunku gauti ugnies, o degti lempų kambary, prie 
dirbančio angakoko, nedrįsdavo. 

Angakoką paguldydavo ant grindų ir stipriai surišda- 
vo, kad negalėtų atmazgyti viiviu. Ant grindų paklodavo 
kailį. Angakokas pradėdavo specialią dainą „Akiut“. Su- 
sirinkusieji dainuodavo kartu. Dainuodamas angakokas 
išsinarpliodavo iš virvių, atsistodavo ir imdavo kviesti sa- 
vo padėjėją dvasią Milatdlusokunę. Kartais dvasia at- 
eidavo ir pasakydavo: „Putukuto, putukuto". Tvirtinama, 
kad dvasios taip sako tada, kai laukia skurdas. Žmonės 
labai nusimindavo, išgirdę tą žodį. Bet kartais įėjusi dva- 
sia pasakydavo: „Kajak, kajak", ir žmonės džiaugdavosi, 
nes lai pranašaudavo sotų gyvenimą. Kai dvasia išeidavo, 
angakokas pasišaukdavo savo Kavdlunakunę. Šis visada 
sakydavo tą patį: „To:na-sukas piktas, ar ne teisybė?“ 
Angakokas jam pritaidavo, tada dvasia siaiga prabildavo 
daniškai, ir angakokas imdavo ve:sti. Kai ši dvasia išei- 
davo, angakokas pasišaukdavo savo dvasią Arnakune. 
Pasi:odžius tai didžiulei moteriai, visi bėgdavo iš namų. 
Ji eidavo vy:ų link, kraupiai šaukdavo „bum, bum!“ Tuo 
metu patys krisdavo žemėn jos drabužiai, Vyrai baisiai 

bijojo Arnakunés. Net angakokas išsigąsdavo ir įsikibda- 
vo i siją, nes dvasios to nemėgsta. 

Kai Arnakunė pagaliau išeidavo, angakokas pasišauk- 
davo Atdlernakune — požemių dvasią. Šita visai nebaisi. 

Dar vienas angakoko padėjėjas būdavo didelis kaja- 
kas, teisingiau sakant, tikiai pirmagalis. Tas kajakas pa- 
dėdavo tada, kai kuris angakoko sūnus plaukdavo kaja- 
ku per audrą ir patekdavo bédon. 

Dvasia padėjėja būdavo ir aisbergas. 

Jeigu angakokas norėdavo, kad jo dvasia Mitatdluso- 
kunė ateitų į namus, tai užgesindavo žiburį, nulįsdavo į 
tolimą kampą ir daužydavo odas. Tada ūmai prašviesė- 
davo, ir mėsa ant odų imdavo ba:škėti. Angakokas pa- 
rodydavo Mitatdlusokunei nuo senatvės pražilusio sakalo 
sparna. 

Arnaluaka buvo vienintelė duktė šeimoje. Ji kartais 
pasakodavo apie didelę tėvo dvasią Arnakusuane: tada 
vaikai suljsdavo po gultu, o vyrai iš baimės vos nenu- 
mirdavo. 

Būdavo baisu. 


XLIV. TIKĖJIMAS 

: RAS buvo audrotas, pats 
tamsiausias meti laikas, mes vakare sédéjome nedideliu 
būreliu pas mane aplirk stalą, apšviestą lempos. Ir kaž- 


Atsklandoje: Kadengi erkiieko niekcd nebuveu mates, tai pesiklau- 
siau vietos specialisto — pastcri^us pē dėjėjo. „AŠ né vieno nesu mates,— 
atsakė jis,— bet mačiusieji sako, kad jis turi zmcgaus kūną ir galvą ir 
šuns kojas.“ Aš taip ir nupiešizuų, Bet yra išlikę piešinių, pieštų žmonių, 
kurie tikrai jj matė, 

kodėl išėjo kalba apie angakokus. Ak, taip, atrodo, aš 
tada žaidžiau su moneta, taip. Padariau kažkokį paprastą 
triuką. Parodžiau vieną sykį ir ret pats nustebau — pasi- 
sekė. Man užteko proto daugiau neberodyti. Visi apstul- 
bo. Nuo to ir prasidėjo kalba apie angakokus, jų tautos 
burtininkus. 

— Gal ir jūs angakokas? — paklausė kažkas. 

— Gali būti, — atsakiau aš ir reikšmingai nusišypsojau. 

— Mano senelis, — pasakojau toliau, nes visi įdėmiai 
klausėsi — buvo Amerikos indėnų angakokas. Tornarsu- 
kas, nors ten jis turi kitą vardą, yra jų dievas. Nors aš 
pats niekada nesiverčiau magija, Tornarsukas davė man 
tornaką (saugančią dvesią), o mano senelis davė arnauką. 
Senelis man atskleidė daug savo paslapčių. 

— Jūs turit arrauką? Parodykit mums! — sušuko vi- 
sos moterys. Jų buvo trejetas: Margreta, Salamina ir per 
kažkokį atsitiktirumą Regina. 

Įdomu tai, ked dvi iš jų buvo apsišvietusios moterys, 
apdovanotos įgimtu protu, o Regina turėjo užtektinai lai- 
ko prasiskverbti į baltojo angakoko Trolemano paslaptis. 
Vyrai — Rudolfas ir Abrahamas — arba juokėsi su mani- 
mi, arba netikėjo, arba manė, kad tai gali būti teisybė; 
bet tai nesvarbu. Šiaip ar taip, mes, vyrai, ėjome išvien, 
ir mums patiko neprincipingas eksperimentas su moterų 
tikėjimu. Matyt, užtenka giliau pakrapštyti grenlandą, 
ir rasi pagonį, nes toliau su deramu dramatizmu man pa- 
vaidinus savo pagonišką vaidmenį, moterys po kelių mi- 
nučių jau žiūrėjo į mane itin maloninančiais žvilgsniais, 
kupinais pagarbos ir baimės, ir man panorėjus, būtų ėmu- 
sios klykti iš baimės. Mano negausūs žodžiai ir veiksmai 
darė moterims didžiulį įspūdį. Jos sėdėjo susispaudusios, 
įsmeigusios į mane akis, ir vos tik baisesniu žvilgsniu 
dėbteldavau į jas, tuoj atšlydavo iš baimės. Jos bijojo ir 
drauge buvo susižavėjusios. Jos prašė, kad parodyčiau 
savo arnauką, arba amuletą, kurį pasakiau turįs prie sa- 
vęs; jos nėmaž tuo neabejojo ir tiesiog vaikiškai troško 
pamatyti tą stebuklą. Regina prisispyrusi prašė: gal bent 
kada nors parodysiu jį ir išmokysiu ją burti (dievai žino, 
kuo ji būtų pavertusi savo vyrą!) 

— Gerai,— atsakiau jai,— bet būk pasiruošusi viskam. 
Pažįstu žmonių, kurie, pažvelgę į tokį arnauką kaip mano, 
bemat neteko plaukų. O vienai moteriai paraližavo kairę 


ranką. 

Regina krūptelėjo. 

— Jeigu jau būčiau buvusi Danijoje, tai gal rizikuo- 
čiau, — pasakė ji sutrikusi.— Bet be plaukų negaliu ten 
važiuoti. 

Kelias dienas po to savo namuose turėjau persigandu- 
sią moterį; prisidėjo daugybė smulkių papildomų darbų — 
kai tik ko prireikia, pačiam tenka eiti į rūsį, tamsoje ly- 
dėti Salaminą laukan. Ji bijojo ne manęs, bandžiusio at- 
sikratyti įkyrėjusio senelio, o to antgamtiško pasaulio, 
kuriuo vis dar tikėjo, nepaisydama savo sveiko guvaus 
proto ir išsilavinimo, suteikto ikonoklasto dėdės Jenso. 
Aš tiesiog pajudinau praeitį. O ji daugumai grenlandų yra 
gyva. 

Jie tiki Tornarsuku — superdemonu, kuris vienas val- 
do senovės dvasių pasaulį, kuriame vaikšto žmonės. Jie 
tiki kivigtokais, žmonėmis, kurie pabėgo iš kaimų ir gy- 
vena kalnuose kaip demonai; tiki igaligdlitais — laukiniais 
velniais, gyvenančiais krašto gilumoje ir ryjančiais dvė- 
selieną; tiki erkigdlitais — pusiau žmonėmis, pusiau šuni- 
mis. Jų bijodama, Salamina puolė man ant kaklo stovyk- 
loje Umiamake. Šitie erkigdlitai kadaise buvo žmonės iš 
kraujomaišingos genties, kuri gavo pradžią nuo žudiko, 
drauge su žmona pabėgusio nuo keršto į tą ledynų kraš- 
tą. Kivigtokai, erkigdlitai — tie laukiniai žmonėms prie- 
šiški padarai, tie paslaptingi Umiamako gyventojai gren- 
landams atrodė tokie realūs, kad valdžia organizavo tų 
vietų apžiūrą iš lėktuvo tūkstantis devyni šimtai trisde- 
šimt antraisiais metais nuo Kristaus gimimo. Rogių vė- 
žės, strėlės, pėdsakai: jei žmonės nori tikėti, įrodymų vi- 
sada ras. 

 Grenlandai tiki atdlitais, benosiais padarais, panašiais 
į undines, tik vyriškos giminės, kurie vilioja vyrus su ka- 
jakais ir pražudo juos. Jie tiki raganomis ir jų prakeiks- 
mų galia. Sykį Rudolfas juokais žnybtelėjo į skruostą ma- 
žajai Anai.. Boleta, senė, laikoma ragana, pamačiusi tai 

ir neteisingai supratusi, prakeiké Rudolfo ranka. Netru- 
kus ta ranka émé skaudéti. Ir keleta ménesiu skaudéjo. 

— Gal čia ir ne Boleta kalta,— pasakė Rudolfas,— aš 
nežinau. 

Grenlandės savo vaikus gąsdina, jog ateisiančios Tor- 
narsuko dvasios, jeigu jie blogai elgsis. Daugelis suaugu- 
sių merginų, apsišvietusi jaunoji karta, vienos tamsiu me- 
tu bijo išeiti laukan. 

Bet kas iš to? Kas, jeigu jie tiki demonais, troliais, 
velniais, raganomis, visa pragaro kompanija, kuria tiki 
pagonys? Ir mes, net klestint krikščionybei, visu tuo ti- 
kėjome. Toks tikėjimas prieštarauja krikščioniškai teo- 
logijai. Ir niekas to nesuprato geriau už Hansą Egedę, 
pirmą tikrojo tikėjimo apaštalą Grenlandijoje. Jis patvir- 
tino viską, kuo jie tikėjo. Tornarsukas su savo bendrais 
buvo tartum pagal užsakymą sukurtas krikščionybei: tai 
buvo Tamsos Jėgos. Jis to mokė eskimus, mokė juos 
šlykštėtis, nekęsti, nusigręžti nuo senovės piktųjų dievų, 
bet nevertė tikėti jais. Tikėdami jais šiandien, grenlandai 
bijo jų, kaip bijo audros, prievartos ir mirties. Kadangi 
krikščioniškas dievas geras, jo nebijoma, vadinasi, apie 
jį ir negalvojama. Beje, dievas, grenlandams buvo ne 
toks jau geras. Žmonės, gyvenantys plikoje be medžių 
sausumos juostelėje aplink ledo žemyną, net labai ieško- 
dami, neras šventame rašte nė žodžio apie tas materia- 
lines gėrybes, kurias jiems teikia dievas. Čia dievo buvi- 
mo nėra justi, todėl Evangelija atrodo kiek nereali. Gal 
dievas čia negyvena? 

Pirmieji krikščionys turėjo pakankamai pagrindo die- 
vinti ir garbinti tą, kurs pasakė ant kalno pamokslą. Ma- 
ses, spaudžiamas žiaurios aristokratijos, tas pamokslas 
išmokė gerbti savo neturtingumą, rasti jame ir nuolanku- 
me raktus nuo dangiškųjų malonumų, kurių jie neturi 
žemėje. Tokią įtaką pamokslas galėtų turėti Grenlandi- 
joje. Čia būtų galima pasakyti: „Pagal savo gyvenimo 
būdą jūs — dievo vaikai. Jūs gyvenate labdaringai; tikė- 
kite dievu, ir tas tikėjimas atgaivins jūsų sielas ir suteiks 
jums laimę.“ Bet apaštalas Hansas gimė aštuonioliktame 
amžiuje ir buvo finansuojamas pirklių. Jis atėjo, laikyda- 
mas rankose po testamentą — senąjį ir naująjį; senąjį — 

pamokslą ant kalno, naująjį — didelę knygą. Viename 
testamente buvo pažadai, kitame — pinigai. Vienas sa- 
kė — negalvok apie rytdiena, išdalink savo turtus varg- 
šams, būk neturtingas. Kitas sakė — gyvenk taupiai, dirbk 
nuoširdžiai, taupyk pinigus ir būk turtingas. Apaštalas 
Hansas labai gerai susiejo bažnyčią ir prekybą. Ir dabar 
tie dalykai darbuojasi ranka rankon; todėl Evangelija 
kiek nereali. Bet grenlandai yra krikščionys ir eina į baž- 
- nyčią. 

Kai sekmadienio rytą kvailiukas Jornas Mideris tre- 
čią kartą ima sumazgytą ir apšiurusią virvę nuo tinklo, 
tabaluojančią ant mažo varpo šerdies, ir kviečia visus į 
mišias, išsipustę žmonės ima plūsti iš namų ir vorele 
traukia į maldos namus. Jie vos sutelpa mažoje medinėje 
kaimo bažnytėlėje. Vienoje pusėje sėdi vyrai ir berniu- 
kai, kitoje pusėje moterys ir maži vaikai. Abiejuose šo- 
nuose dideli langai, bet visi žmonės žiūri tik kairėn, nes 
ten matyti jūra, tolimi kalnai ir mėlynas dangus. Ir ty- 
ras oras, nes viduje tvanku. Visi kosti. 

Gražūs daiktai atrodo lyg padaryti dievo, jie turi jo 
savybę — tobulumą. Blogas staliaus darbas, blogas ama- 
tininko dirbinys, blogas menas turėtų būti dievo akiai 
užgaulus; o bažnyčioje tokie dalykai — tiesiog šventva- 
gystė. Jeigu kas nors ieško krikščionybės smukimo, tai 
neras geresnių įrodymų kaip netikę projektai, prasta sta- 
tyba ir itin prastas bažnyčių papuošimas. Kaip gali gar- 
binti dievą tie, kurie mėgsta blogą meną? Gal manote, 
kad šitoje Grenlandijos bažnytėlėje altoriaus tvorelė su- 
tvirtinta vėplio kaulo smaigais ir inkrustuota kaulo rai- 
žiniais, vaizduojančiais ruonius ir banginius — vieninteles 
dovanas, kuriomis dievas iš savo didelio dosnumo apdo- 
vanojo šitą tautą, kad ji turėtų maisto, šilumos ir šviesos? 
Gal čia visi su meile atnašauja visa, kas geriausia, ką 
sugebėjo sukurti iš meilės dievui, tam, iš kurio spindu- 
liuoja visas tas grožis? Ne, altoriaus barjerą iš paprasto 
luoto laiko pigūs komiški stulpeliai, kaip priebučio laip- 
tams, pats altorius — negrabi dėžė su baisiomis gotiško- 
mis arkomis, prikaltomis vinimis iš priekio. Nedailus dar- 
bas paslėptas po pigiais dažais. Kokią meilę dievui rodo 
ta menka ir pretenzinga šventovė? 


221 


Senovės angakokai paprastai būdavo patys žymiausi 
žmonės; jie būdavo vadai, įrodę savo vyriškumą, mokan- 
tys dirbti. Danų prekybininkas 1750 metais taip rašė apie 
vieną angakoką: 

„Jis mane aplanko kiekvieną dieną, jis mėgsta klau- 
sytis apie dievą ir jo dieviškus darbus, kuriais niekada 
nepaliauja žavėtis; bet čia viskas ir baigiasi, visais kitais 
atžvilgiais jis nenukrypsta nuo savo principų. Apskritai 
jo gyvenimas yra pavyzdingas, ir turiu pripažinti, kad 
iš pokalbių su tuo žymiu žmogumi aš labai daug sužino- 
jau apie Grenlandiją.“ 

Bet grįžkime į bažnyčią. Štai atsistoja Samuelis — pas- 
toriaus padėjėjas. Šventiškai atrodo jo juodas alpakos 
anorakas ir celiuliozinė apykaklė. Kasdieniškai atrodo jo 
alkanos akys, geltona, nesveika oda, mažas išpuoselėtas 
plaukų kuokštelis po apatine lūpa, panašus į pudelio šluo- 
telę. Jo kalba lipšni, jis labiau pataikauja dievui, o ne 
garbina jį. Jis pozuoja: trypia kojomis, užverčia smakrą, 
pakelia alkūnes, suneria pirštus. Palankiai nužvelgęs sa- 
vo bandą, Samuelis nusisuka į lentą ir kreida užrašo gies- 
mių numerius. Šita pantomima kiek nuobodi, bet jam, 
be abejo, ji turi prasmę. Kai giesmės užrašytos, Samue- 
lis nueina prie fisharmonijos ir atsisėda. - Atsiverčia gies- 
myną, susiranda reikalingą vietą, pasitrina rankas, nes 
bažnyčioje šalta. Tada sugirgžda pedalai, sušvogždžia 
dumplės, suklapsi klavišai — prabyla fisharmonija, ir Sa- 
muelis pradeda giedoti. 

Sykį pažinojau vieną keliaujantį pamokslininką (pui- 
kų vyruką, kadaise dirbusį traukinių konduktoriumi), ku- 
ris tarp giesmės eilučių mėgdavo rikteléti: „Aš dainuoju 
prastai, bet galiu sukelti linksmą triukšmą dievo garbei.” 
Tas pats buvo ir su Samueliu. Jo keliamas triukšmas bū- 
davo panašus į dūdų, jis dūdavo savo džiaugsmą dievui. 
Jei dievui tikrai patinka tokie dalykai, tai labiausiai jis 
turėjo žavėtis vidurinėmis Samuelio gaidomis, nes jose 
būdavo daugiausiai džiaugsmo. Niekas negalėjo jam pri- 
lygti. Ir tik tada, kai jis nusileisdavo į žemutinės gaidas — 
dainuodavo boso partiją — arba pakildavo aukštyn, bū- 
davo galima išgirsti melodiją, giedamą švariu soprano 
balsu Sofijos ir .kitų. Nespėjus nutilti vienos giesmės 

aidui, jj jau užgoždavo kita, taip ir vyksta mišios. Pas- 
kui Samuelis eina į katedrą. Tuoj prasidės pamokslas. 

Jis buvo apie Joną krikštytoją, ilgas pamokslas. Pra- 
sideda nuosaikiai ir visą galią bei tempą įgauna pa- 
lengva. Pagaliau užvaldo kalbėtoją, suteikia jam spar- 
nus. Įsmeigęs akis į galinę mėlyną sieną, jis ima skra- 
joti, netenka ryšio su žeme ir joje esančiais žmonėmis. 
Žmonės paleidžia jį, ir tada prasideda ilgas duslus gau- 
desys — šnypštimasis, kosėjimas, čiaudėjimas, kėdžių 
siai, bumbėjimas, pokalbiai ir vaikų verksmas. Vieni 
solidūs asmenys snaudė, kiti tiesiog miegojo, pora mo- 
tinų krūtimi maitino vaikus, visi kiti nuobodžiavo ir ne- 
ramiai muistési. 

Sykį vakare — tiesa, iš bažnyčios jau išėjome, mi- 
šios pasibaigė, visi vorele išgužėjome ir patraukėme na- 
mo — sykį vakare pas mane buvo svečių, ir nebeatmenu 
dėl kokios priežasties buvo pakviestas Samuelis su savo 
sena ragana žmona. Viskas ėjo puikiai; mes pavalgėme 
ir sėdėjome aplink stalą, šnekučiuodamiesi ir gerdami 
alų, bet staiga Samuelis be jokios priežasties pradėjo 
pulti municipaliteto tarybą, kurios du nariai ir pirmi- 
ninkas Abrahamas sėdėjo kartu. 

Jo tikslas, matyt, buvo ne tiek pažeminti juos, kiek 
išaukštinti save, bet papasakojęs mums, koks nuostabus 
vyras jis tapo dievo ir savęs padedamas, jis ėmėsi jtvir- 
tinti tą mintį, aiškindamas, kokie paniekos verti, buki 
ir menki yra tarybos nariai ir kubilius Rudolfas. Jis mė- 
gavosi savo kalba, įsikarščiavo ir atsistojęs ėmė lieti žo- 
džių srautą kaip sekmadienį sakykloje. Tai, manding, 
buvo demaskuojama kalba; jis siautėjo. Svečiai kantriai 
kentė. Ir galų gale, kai jau atrodė, jog visa tai niekad 
nesibaigs, Knudas ir tylusis Hendrikas pakilo, ramiai 
priėjo prie Samuelio — nebuvau matęs šito atliekant 
sklandžiau — suėmė jį už pečių ir sėdynės, pakėlė be- 
sispardantį ir mosuojantj rankomis kaip kankinį per 
dangun žengimo šventę, nunešė į priemenę ir išmetė į 
tamsą laukan. Samuelis pasėdėjo verkdamas ant šlaito, 
paskui ramiai nuėjo namo. 

XLV. LUZIS 


R kas galėjo žinoti, kad paštas vis dar 
Umanake? Jau kovas, o atsakymo vis nėra. Jei būčiau 
žinojęs, tai galėjau vėl nuvažiuoti tenai, paimti savo 
telegramą ir, nebodamas jokių kliūčių, nuvežti ją į God- 
hauną. Gyveni ir mokaisi, bet dažnai tai kainuoja daug 
beprasmiškų proto kančių. 

Susivaldyti man padėdavo kelionės į kitą įlankos pu- 
se. ,Vaziuokit,— pasakė man gydytojas —ir būkit ten 
dvi, keturias, penkias dienas; tegu Deividas palieka jus 
ten vieną. Važiuokit ten, kur bent jau skaičiuosit laiką 
dienomis, o ne valandomis ir sekundėmis.“ Puiki teorija 
ir prasta praktika, visiškai sužlugdžiusi mano viltis. 

Man visada atrodė, kad verčiau būti vienam; aš no- 
rėdavau vienatvės. O dabar gyvenau ankštame kambary 
su Salamina ir jos vaiku. Ji nuolat namie, amžinai ką 
nors daro, tvarko, siuva arba tarškina puodais ir keptu- 
vėmis, barškina indus. Ir tai, kad ji stengėsi dirbti ty- 
liai, vaikščiodavo pirštų galais, kažkodėl dar labiau er- 
zino mane. Ji tartum sakė: „Aš galvoju apie tave.“ Taip 
ir buvo. Tai slėgė mane lyg kokia sunki našta. „Liaukis 
stypčiojusi aplinkui! — norėjosi sušukti. — Nesėdėk, įdū- 
rusi į mane akių.“ Tai ji mėgdavo; jos žvilgsnį jausda- 
vau net nugara. O tie ilgi tylos tarpai, trikdomi tik vos 
girdimų garsų — aš žinojau, kas tai. Ji verkdavo. Tada 
aš išeidavau iš namų. 

Nespėjus man tris kartus peržingsniuoti pakrante, 
Salamina jau būdavo man už nugaros. Ji buvo lyg be- 
protė, aš — irgi. Ne, aš nekliedéjau ir neverkiau, nieko 
nesakydavau,— iš kur ji galėjo atspėti mano nuotaiką? 

Ji ir nežinojo — ir kaip tik dėl to kraustėsi i$ proto. Varg- 
šelė! Būdama tokia jautri menkiausiam nuotaikos atspal- 
viui, ji su pasibaisėjimu žiūrėjo į mano špižinį apval- 
kalą. Nežinodama, kas mane slegia, ji kaltino save. 

— Ar Salamina bloga? — klausdavo ji. 

— Ne, — atsakydavau,— tu gera. 

Žodžiai, žodžiai! Ji nusisukdavo ir verkdavo. Naktį, 
kai jau būdavom seniai atsigulę, girdėdavau jos slopi- 
namą verksmą. Sykį ji atsikėlė, grindimis nušlepsėjo ba- 
sos kojos; ji atsiklaupė prie mano lovos. Švelniai pasakė 
mano vardą, aš apsimečiau miegąs. Ilgai ji klūpojo ant 
šaltų grindų ir verkė. 

Kas gali kelti daugiau smalsumo už paslaptį? Pro- 
tui — tai Mėlynbarzdžio?? kambarys: kad ir kas atsitiks, 
vis tiek reikia pažiūrėti. O jeigu neleidžia spyna, tai mes 
panaudojame dinamitą, sunaikiname patys save ir vis- 
ką aplinkui. bet pažiūrime. 

Taip, netekusi vilties, padarė ir Salamina. Ir vieną va- 
karą prikišo degtuką prie užtaiso. Mudu sėdėjome namie, 
aš skaičiau, ji siuvinėjo, viskas buvo kaip visada. Paskui 
ji padėjo siuvinį, atsisuko į mane ir prabilo: 

— Tu nuolatos duodi žmonėms pinigų, už kuriuos jie 
nieko nėra padarę. Rugpjūčio mėnesį aš atėjau dirbti 
pas tave. Laikas užmokėti mano algą. 

— Tavo algą? Kaip? 

Aš išgirdau teisingai, bet buvau tiesiog pritrenktas. 
Ir ji sakė tiesą — aš nemokėjau jai algos. 

Tiesą sakant, kai ją priėmiau, apie algą nekalbėjome. 
Matydamas jos aiškų pasitikėjimą manimi, o vėliau pa- 
matęs jos nuoširdų atsidavimą mano reikalams, buvau 
nusprendęs gerokai viršyti tą kuklų dešimties kronų mė- 
nesinį mokestį, kurį gauna danų tarnaitės. Pradėjau nuo 
to, kad be jokių apribojimų patikėjau jai savo pinigų 
dėžutę, leidau jai imti iš ten kiek reikės jai pačiai ir jos 
vaikams. Nors ji labai priešinosi, man atrodė, kad galop 
savo pasiekiau. Taip pat niekada neleidau jai atsiskai- 


2 Mėlynbarzdis— prancūzų rašytojo Šarlio Pero pasakos vei- 
kėjas, fantastinis piktadarys, kuris užmušdavo savo žmonas, kam tos su- 
laužydavo draudimą įeiti jo kambarin. 


8. Salamina 225 


tinéti nei dėl savo, nei dėl namų išlaidų ir nekreipdavau 
dėmesio, kai eidama parduotuvėn, ji sakydavo: 

— Nešuosi iškeisti penkių kronų popierėlį. 

Nežiūrėdavau į grąžą, kai ji kišdavo man ją suskai- 
čiuoti. 

— Imk iš dėžutės, — sakydavau jai, —o kai nebeliks, 
aš vėl įdėsiu. 

Ir dievaži — ji elgėsi garbingai. Bet dėl algos... Tei- 
sybė, aš jai dovanodavau pinigų. Tuo metu ji jau turėjo 
susitaupiusi trijų tarnaičių algą. 

Bet štai ji sėdi čia ir sako: 

— Aš noriu atsiimti savo algą. 

Ir žiūri į mane akmeniniu veidu. 

Kai žmogaus toks veidas, su juo sunku kalbėtis. Mė- 
ginau paaiškinti jai savo ketinimus, kaip viskas yra, kiek 
ji jau gavo. 

— Taip, dovanos! — su panieka atkirto ji. — Bet aš no- 
riu savo algos. O savo vaikams iš tavo dėžutės aš nieko 
nepaėmiau. Už vaikus mokėjau pati. 

Jei ji taip sako, tai, be abejo, taip ir darė. Sykį uz- 
tikau ją imant pinigus iš savo kasos, kad galėtų uzsi- 
mokėti už medžiagą paltui. Uždraudžiau jai taip daryti. 
Bet Salaminai buvo sunku susitaikyti su neįprasta tvar- 
ka, kurią norėjau įvesti. O štai dabar ji sėdi ir įžūliai 
reikalauja savo uždarbio. Aš jos tada nekenčiau. 

— (Gerai, — pasakiau.— Rytoj tu gausi šimtą dvide- 
šimt kronų, už aštuonis mėnesius; po penkiolika kronų 
už mėnesį. Danijoje mokama po dešimt. 

— Ajungulak,— pasakė ji.— Dabar aš išeisiu. Rytoj 
pasiimsiu savo daiktus ir su Umanako paštu išvažiuosiu 
į Kerasaką. 

Tai pasakiusi Salamina atsistojo, nuėmė savo patalą 
nuo gulto, paklojo ten mano antklodes ir išėjo. 

— Ačiū dievui! — atsidusau. 


Kai kitą rytą pabudau, atrodė, kad ausyse tebeskam- 
ba žadintuvo skambučio aidas. Kaip buvo šalta ir tamsu! 
Ne taip kaip tais rytais, kai atsikeldavau šiltai, degant 
lempai ir kunkuliuojant arbatinukui. Užsidegiau žvakę, 
užsimečiau chalatą, išsėmiau iš viryklės pelenus, įdėjau 

prakuru, uždegiau. Paskui išėjau į kiemą, švietė Zvaigz- 
dės, oras buvo tyras kaip krištolas, namuose nė žiburio, 
aplink nė gyvos dvasios. Atrodė, kad esu vienas visam 
pasauly — gera. „Sielai be küno,— pagalvojau, — nereikia 
jokio kitokio grožio, kaip atviro visatos grožio.“ Paju- 
tau tiesiog susižavėjimą; paskui nukrėtė šaltis ir įlindau 
vidun. 

Sėdėjau, gėriau kavą, ir staiga suskambo žadintuvas. 
O aš maniau, kad jis prieš tai skambėjo. 

Salamina atėjo anksti. Nežinojau, ar ji atėjo pinigų, 
bet išrašiau čekį, padaviau jai. Ji paėmė ir išėjo. 

Po pusvalandžio vėl sugrįžo, jos akys buvo užverk- 
tos, raudonos. 

— Aš dabar viską supratau. — pasakė ji.— Atsipra- 
šau.— Ji stovėjo ir laukė.— Ar aš galiu sugrįžti? — pa- 
klausė pagaliau. 

— Ne,— atsakiau.— Aš nesu pirklys ir nenoriu, kad 
mano namuose gyventų tokia moteris. 

— Aš nevažiuosiu į Kerasaka,— pasakė Salamina.— 
Ledas dar tikriausiai nepatikimas, be to, šalta taip toli 
važiuoti. Man gėda ten važiuoti. 

— Pasakyk ten, kad aš tave apgavau, pasakyk, kad 
mušiau tave, pasakyk ką tik nori. Tau nėra ko gėdintis. 
Bet sugrįžti tau neleidžiu. 

— Nevažiuosiu,— pasakė ji. 

Mudu ėmėme svarstyti tą klausimą, ginčytis. Aš pa- 
grasinau, kad paliksiu namą jai ir išvažiuosiu į Nugat- 
siaką. Ji pradėjo verkti. Dėmėtu, paraudusiu veidu ji 
grįžo pas Margretą. 

Tą dieną buvo Margretos gimimo diena, pažadėjau 
suruošti jai pokylį. Atėjo Salamina ir paklausė, ar gali 
išvirti pietus. Leidau. Pietūs buvo per sūrūs — nuo aša- 
rų. Prieš pietus Salamina užsivilko dailų šilkinį anoraką, 
kurį buvau padovanojęs per Kalėdas. 

— Užsivilkau šįvakar jį — pasakė ji,— nes tikriausiai 
paskutinį kartą pietaujame kartu. 

Vakaras buvo liūdnas, nes visi mylėjo Salaminą. 
Kartkartėmis nuo minčių jos akyse susitvenkdavo ašaros; 
tada išeidavo laukan paverkti. 

Kitą dieną Salamina pasiėmė daiktus. Ji atrodė lyg 
nemiegojusi, lyg visą naktį verkusi. Susikrovė daiktus 
ir sutvarkė kambarį. Atėjo mergaitė padėti išnešti skry- 
nią. Kol ji tvarkėsi, visą laiką prašė, kad leisčiau pasi- 
likti ir vėl man dirbti. 

— Leisk man ateiti rytais ir užkurti tau ugnį, juk 
taip šalta. Tu sušalsi! Leisk man siūti tau kamikus, skalb- 
ti tavo anorakus. Leisk man virti tau, plauti indus, tvar- 
kyti namą. Aš noriu pas tave dirbti. Noriu atiduoti tau 
pinigus. Man nereikia jokio užmokesčio. 

— Ne. 

Pagaliau atėjo laikas. Ji stovėjo prieš mane, veidu 
plūdo ašaros. 

— Ačiū tau už viską, — pasakė ji. — Už dovanas, už 
pinigus, kur davei, už maistą, už namus. Ačiū, kad bu- 
vai geras. Ačiū, ačiū. 

Uždariusi duris, ji dar ilgai stovėjo lauke; paskui, 
nebesulaikydama ašarų, nuėjo pakalnėn. 

Ji buvo palikusi patalynę. Vakare atėjo jos pasiimti. 
Paprašė, kad leisčiau pakloti lovą. 

— Juk tau bus 3alta,— verkė ji.— Leisk man ateiti 
rytą užkurti ugnį. 

— Ne. 

Negalėjau jos paleisti vienos, nuėjau kartu iki Marg- 
retos namo. Negalėjau nueiti, kol ji neuždarė durų. 

Septintą ryto ji atėjo. 

— Visą naktį — pasakė ji. — aš šaukiau: „Kinte, Kin- 
te, Kinte, tau šalta!“ Ak, Kintei šalta ir niekas juo nepa- 
sirūpina. O rytą jis turės keltis šaltame name, kurti ug- 
nį, virtis pusryčius, viską daryti pats. Kaip aš galiu sė- 
dėti be darbo, kai tas, kurį myliu, turi dirbti? Prašau, 
prašau tave, leisk Salaminai dirbti pas tave. Labai pra- 
šau! Man nereikia pinigų, leisk man dirbti. 

Nuėjau pas Margretą. Ten pamačiau savo anoraką, 
kurį Salamina slapta parsinešė išskalbti. Salamina. pa- 
ėmė jį. 

— Kintės anorakas,— graudžiai pasakė Salamina, ir 
abi apsiverkė. 

Pažiūrėjęs pro langą, matydavau, kaip prie Margre- 
tos namo stovi Salamina. Ji stovėdavo ir žiūrėdavo į ma- 

no namą, apkabinusi delnais pečius, nes būdavo šalta. 
Tik trumpam sugrįždavo vidun pasišildyti, paskui vėl 
išėjusi stovėdavo ir žiūrėdavo. Kartais vaikštinėdavo — 
nepaguodžiama, sunėrusi rankas, nuleidusi galvą. 

Ji sugalvodavo visokių pretekstų, kad galėtų ateiti 
pas mane. 

— Ak, Kinte, Kinte,— verkdavo ji, — Salamina neval- 
go, Salamina nemiega. Ji visą naktį guli ir galvoja: „(Gal 
Kintei šalta arba jam ko nors reikia.“ Ak, verčiau jau 
Salamina numirtų. 

O kaip jai byrėdavo ašaros! 

Sykį ji paėmė mano didelį medžioklinį peilį ir pada- 
vė man. 

— Nužudyk Salaminą,— pasakė ji.— Nužudyk, nužu- 
dyk. 

Sykį užėjęs pas Margretą, radau ją vieną. 

— (Gal dabar Kintė jau retai beužeis pas mus, — pa- 
sakė ji ir ėmė šluostytis akis. 

Tai negalėjo ilgai tęstis; ir, žinoma, nesitęsė. Sala- 
mina atgavo savo postą, nors gyventi turėjo pas Marg- 
retą. Man tikrai reikėjo vienumos; nuo galimybės naktį 
likti vienam atlėgdavo įtampa. Manau, kad ir Salamina 
buvo labiau patenkinta, nors ir turėdavau nuolatos ginti 
iškovotąją laisvę nuo jos atkaklių nepasotinamo nuosa- 
vybės jausmo antpuolių. Ko gero, jokiu atžvilgiu ji ne- 
pasirodė tokia tikra savo tautos duktė. Turėdamas gal- 
voje gerai žinomą panašų atvejį, kai vienas vargšas, 
doras, švelnios širdies žmogus neteko bet kokių teisių į 
savo kūną, širdį ir sielą, aš kartais sakydavau jai: 

— Klausyk, Salamina, aš — ne Andersenas, o tu— 
ne Sofija, todėl nebereikia tų nesąmonių. 

Salamina juokdavosi. 


Kovo dienos ėjo lyg baimindamosi manęs, kaskart iš 
baimės sudrebėdamos ir sustodamos. O praėjusios kuo 
greičiau puldavo priekin ir paskęsdavo vakarykščių die- 
nų bedugnėje. Atrodė, kad nuo tos vasario pirmosios 
praėjo metai, kad ji buvo prieš man gimstant; o iki ryt- 
dienos laukti reikės visą gyvenimą. 

Kovas: netoli ekvinokcija, kai naktį ims pultį diena. 
Jaučiamas pavasaris, bet šaltis rodo, kad dar žiema. Le- 
das dabar storiausias, sniego daug; pats metas kelionėms. 
Vieną dieną į sostinę Godhauną atšliuožė dvejos rogės 
iš šiaurės: žiemos paštas. 

Kitą dieną kolonijos valdytojo kontoroje kilo dide- 
lis pagyvėjimas: paštas rūšiuojamas, į namus siuntinė- 
jami vietiniai laiškai. Pagyvėjimas ir radijo stotyje, kur 
Holtonas Mioleris telegramų krūvą išsiunčia taip greit, 
kaip tik jas gali praryti oras; siunčia jas visas į vieną 
vieta — į Julianehobą. Iš ten visos eis į Daniją, — ne, vie- 
na į Ameriką. Ta eis per Liuisburgą. „,„Lopum dubcu du- 
bew dubme dubog“, — stuksena telegrafistas. Liuisburgas 
ją priima, perduoda į Niujorką arba Bostoną, ji eina 
toliau. 

Mažame telegrafo kambarėlyje Adirondako kaimely- 
je sėdi kantri ir pareiginga telegrafistė misis Koventri. 
Tegu viešpats palaimina ją, o Vestern Junjegen bendrovė 
atlygina jai už tai, ką ji padarė klientams. Ji priėmė 
telegramą ir po paskutinio tarkštelėjimo aparate tuojau 
pakėlė telefono ragelį. Gal ant telefono laidų susikaupė 
sniego; kovo sniegas minkštas, prie visko limpa. Jei ant 
laido ir buvo sniego, jis nuo tų žodžių ištirpo. Tai, ką aš 
pats sau šnibždėjau sausį, buvo išgirsta kovo mėnesį. 

Atėjo atsakymas. Žinoma, jis atėjo — koks aš buvau 
kvailys — taip greit, kad galėjai palaikyti mano žodžių 
aidu. Tą atsakymą, popieriaus lapelį, atnešė Enoksas, Tro- 
lemano pasiuntinukas. 

— Salamina,— pasakiau lyg tarp kitko — po kelių 
dienų išvažiuoju į pietus, pasitikti pirmojo „Disko“ reiso 
Holsteinsborge. 

Tai štai kas! Salamina nušvito. Ji suprato, kad blogi 
laikai mums visiems baigėsi. 

EE GDLORSUITAS yra 71°15' šiaurės platumo- 
je, o | Holsteinsborgas tiesiai j pietus nuo jo — 66^55'. Va- 
dinasi, tarp ju — du šimtai šešiasdešimt mylių. Bet ke- 
lionė šunimis yra ne itin patikima ir kelias dažnai esti 
aplinkinis, nes viskas priklauso nuo nepastovios, prog- 
nozėms nepaklusnios stichijos. Vandens plotai, tokie kaip 
Umanako fiordas, sąsiauris tarp Disko salos ir Vaigato 
bei Disko įlanka gali vienais metais užšalti, o kitais ne. 
Kai kur savaitę gali būti tvirtas ledas, o paskui nutirpti 
ir visus metus neužšalti. 

Kelionės maršrutas, net esant palankiausioms sąly- 
goms, būna vingiuotas, nes nuo vieno iki kito taško že- 
mėlapyje nubrėžtas kelias yra arba visai nepravažiuo- 
jamas, arba jį kerta statūs skardžiai bei vingiuoti tar- 
pekliai, jau atrasti kitų keliautojų. 

Nuo Igdlorsuito iki Umanako tiesia linija yra pen- 
kiasdešimt mylių; bet traukiant rogėmis, didžiumą žie- 
mos arba visą žiemą susidaro trigubai daugiau. Mano 
tikslas buvo Holsteinsborgas. Rogėmis nukakti tenai ne- 
turėjau vilties. Galima buvo Disko įlankos pakrante pa- 
siekti Egedesmindę ir iš ten plaukti į pietus valtimi. Bet 
visa tai buvo spėlionės, man tik norėjosi būti Holsteins- 
borge balandžio dvidešimtą. Iš Igdlorsuito išvažiavau ko- 
vo trisdešimtą. 

Grenlandų mums rodomas rūpestis nedaro mums gar- 
bės. Jie tvirtai įsitikinę, kad mes esame silpni. Salamina 
dažnai kartodavo tą nesamone, kad aš sušalsiu, dažnai 
verkdavo dėl to, kad aš miegu ant grindų. 

— Tu ne grenlandas,— sakydavo ji — tu sušalsi. 

I$ kokiu baltuju jie tai suzinojo? 

Kelionės išvakarėse pas mane susirinko svečių: Ru- 
dolfas, Abrahamas ir Martinas. Prie žemėlapio aptarėme 
mano kelionę. Aišku buvo viena: vėl turėsime važiuoti 
pro Kangerdluarsuką, nes Umanako fiordas neužšalęs. 
Dar daugiau — Kangerdluarsuko žiotyse irgi ledo nebu- 
vo ir pasiekti Uvkusigsatą galėsime tik valtimi. Bet aš 
tai numačiau: Deividas kajaku turės persikelti per Kan- 
gerdluarsuką, palikti stovykloje mane su šunimis, nusi- 
gauti į Uvkusigsatą ir atsiųsti kajaką atgal man. 

— Ką?! Palikti jus vieną su šunimis? Mes to negalim 
daryti. 

Jie priešinosi karštai ir vieningai. Pagaliau nuspren- 
dėme, kad Martinas, savanoriu be užmokesčio pasisiū- 
lęs kelionėn, pasiliks stovykloje drauge su manimi ir pas- 
kui parplukdys atgal kajaką. Tai buvo protingas — bent 
dėl kajako — pasiūlymas, draugiškas, ir aš sutikau. Bet 
svarbiausia buvo kitkas: jie baiminosi, kad vienas galiu 
žūti. 

Salamina vis jaudinosi, kad galiu sušalti, vis kamšė 
mane, Oo kai nesidaviau, telkėsi pagalbon Margretą ir ki- 
tus. ,Grenlandams gerai ir taip, — sakė ji. — bet ne tau." 
O šalikai! Jeigu yra kas nors — taip, mielosios teta ir 
mama, prisipažįstu — jeigu yra kas nors, ko aš nekenčiu, 
tai visokiausių šalikų, kurie vyniojami ant mano ilgo 
kaklo. O Salamina itin mėgo juos. Rytą prieš kelionę 
ji atsinešė savąjį. 

— Užsirišk jį, būtinai reikia. 

— Ne,— pasakiau aš, bet ji uznéré jį man kaip lasą. 

— Ačiū,— pasakiau ir vėl nusirišau. 

Bet vis dėlto pirmą kartą Grenlandijoje peršalau, ir 
kaip reikiant. 

Kovo trisdešimta. Naktį per visą pėdą prisnigo. Die- 
na apniukusi. Devinta valanda — rogės sukrautos, šunys 
nekantrauja. 

— Sudie, Margreta, Salamina, grįšime gegužės mé- 
nesj. 

Atkabinę rogiu kampą nuo jas laikančio kuoliuko, 
mes su sniego sūkuriu pasileidžiame pakalnėn. Aš, įsi- 
kibęs į užgalį, ariu kulnimis sniegą, stabdau. Ir tada, vi- 

dury nuokalnés, mus pasiveja Salamina ir apvynioja 
man kaklą šaliku. 

Važiuojame dvejomis rogėmis. Vienose Deividas, aš 
ir krovinys: maistas šunims, produktai mums, fotoapara- 
tai, kino kameros, miegmaišiai, palapinė, drabužiai; trau- 
kia keturiolika šunų. Martino rogėse kajakas; traukia 
devyni šunys. Tikėjausi nusipirkti dar šunų ir roges Sa- 
tute iš Johano Langės; kadais jis apšovė mane, bet da- 
bar, kai aš jau nesu toks naivus, turėtų prekiauti gar- 
bingai. Man reikėjo daugiau šunų, bet buvo priešingai — 
netekdavau jų. Nenuvažiavus nė penkių mylių, paaiškėjo, 
kad išvakarėse pirktas šuo niekam tikęs. Mes iškinkėme 
ji, atsukome namų pusėn ir botagu patarėme traukti kur 
pasakyta. Kiek vėliau puikus iš Pavijaus pirktas Suo ap- 
šlubo nuo žaizdų, nes apkramtė mieli kinkinio bičiuliai. 
Naudos iš jo nebuvo, vos vilkosi. Tą popietę ketvirtą 
valandą susitikome du žmones, keliaujančius iš Uvku- 
sigsato. Jie pasakė gerą naujieną: partija, atvežusi juos 
čionai, stovyklauja su valtimi Kangerdluarsuko pakran- 
tėje ir bus ten visą naktį. Jei paskubėsime ir juos ten 
rasime, tai nebereikės keliauti kajaku į Uvkusigsatą. Vos 
išgirdę apsisprendėme. Prieš rimtą darbą reikėjo pasi- 
stiprinti: aš išėmiau savo primusą, ir visi atsigėrėme ka- 
vos. Tai buvo vienintelis tą dieną valgytas maistas, iš- 
skyrus važiuojant pagraužtus džiūvėsius. 

Fiordo pradžioje keletui minučių sustojome pasišne- 
kėti su stovyklaujančiais vyrais iš Nugatsiako. Jie gy- 
veno savotiškame urve po stūksančia uolos iškyša. Links- 
mi žmonės. Jiems atidavėme iš Pavijaus pirktą šunį. Per- 
važiavę sausumą, pasiekėme takoskyros keterą kaip tik 
prieš visai sutemstant. Tamsoje per plyšių pilną ledyną, 
kalvuotas morenas buvo labai sunku važiuoti; netrukus 
pradėjo snigti. Pasiekėme fiordą ir toliau kepėstavome 
palei vingiuotą netoliese vos matomą krantą. Ir pasa- 
kysiu — buvo šalta: vėjas ir pustomas sniegas! Nukore 
galvas, vos vilkome koją už kojos, nieko nematydami, 
nieko negirdėdami, tik pūgos staugimą. Pagaliau susto- 
jome. 

— Jie čia, — pasakė Deividas. 

Ant kranto guléjo iStraukta valtis, Salia du kajakai. 
Žmonių arti nebuvo, kaip ir jokių ženklų, kad ju esama. 
Pririsome šunis ir pasistatėme mažąją palapinę. Aš vi- 
duje uždegiau žvakę ir pažiūrėjau į laikrodį. Buvo ant- 
ra. valanda — keliavome septyniolika valandų. Uždegiau 
primusą ir išviriau kavos, tai buvo puikumėlis! Atsigu- 
liau. 

Ar miegojo Martinas, Deividas? Ne. Jie sėdėjo. Po 
dviejų valandų auš, o auštant atplaukia ruoniai. Jiedu 
iki tol pasivaikščios. Kai penktą pabudau, vyrai buvo 
grįžę. Nepasisekė, ruonių nebuvo. Atsigėrėme kavos. Pil- 
koje ryto šviesoje apžiūrėjome savo kaimynų būstą — 
mažą įdubą kalvos šlaite, apkastą sniegu, iš viršaus už- 
dengtą brezento gabalu ir menkais krūmokšniais. Tai 
buvo jaukus guolis, toks jaukus, kad gyventojai dar 
keletą valandų miegojo, nepaisydami mūsų keliamo 
triukšmo. Galop, markstydamiesi nuo šviesos, išlindo ke- 
turi vyrai. Vidudienį Martinas leidosi ilgon kelionėn na- 
mo. Mėginau prisiminti kitą tokį draugiškumo aktą iš 
savo gyvenimo. Bet neprisiminiau. 

Dangus prasiblaivė, vėjas pasisuko, bet vis stiprėjo. 
Mūsų palapinė stovėjo sausumoje, kaip tik ten, kur pra- 
sideda fiordo ledas. Tą dieną mylios pločio lytis buvo 
nunešta jūron. Gerai, kad turime valtį, šunų dabar ne- 
reikia. Dieną praleidome dykinėdami, aš stengiausi at- 
sikratyti peršalimo ir beveik visą laiką gulėjau maiše. 
Tai krečiamas šalčio, tai baisiausiai karščiuodamas, pro- 
tarpiais galėjau pamankštinti savo vaizduotę mintimis 
apie mirtį nuo plaučių uždegimo šitoje neišvaizdžioje 
vietoje. 

Kitą rytą Deividas vėl atsikėlė penktą ir išėjo ieško- 
ti ruonių. Ir vėl nesėkmingai. Bet oras buvo geras — 
giedra ir ramu. Mes sudėjome palapinę, išardėme roges, 
nuleidome nuo ledo priešalo valtį, sukrovėme viską jon, 
sumetėme šunis ir nusiyrėme: šeši vyrai, dvylika šunų, 
krūva mantos ir iš paskos pririšti du kajakai. Vakarop 
dangus apniuko, atšalo — artėja audra. Pasinaudodami 
vėju, iškėlėme burę. Palinkę nuo škvalo, plaukėme per 
sugrūstą ledą ir stovyklą pasiekėme pačiu laiku. Na ir 
pūtė tą naktį! 

Rytojaus diena buvo šalta, bet vėjas tebesiautėjo. 
Jis išginė iš įlankos visus ledus, bet per jį negalėjome 
ir plaukti. 

Kitas rytas irgi netiko kelionei. Diena buvo tamsi, 
grėsmingi debesys kabojo visai žemai. Tačiau vėjas 
kiek aprimo, mes susėdome į valtį. Reikėjo nuplaukti 
tris mylias, kad aplenktume Akuliarusako kyšulį, pas- 
kui dar kokią mylią, kad pasiektume ledą. Bet, priar- 
tėję prie kyšulio galo, už jo pamatėme tokį štormą, to- 
kias verdančias bangas ir vandens dulkių sūkurius, kad 
mūsų širdys suvirpėjo. Pasukome į krantą. Aš jau kal- 
bėjau apie mažą kaimelį, prisiglaudusį tame uolėtame 
kyšulyje, ir apie tai, kad vieną dieną rasiu jame prie- 
globstį; toji diena atėjo. Žmonės, pamatę mus, išbėgo 
pasitikti. Mes ištraukėme valtį ant kranto ir sunešėme 
daiktus į namus. Ir po dešimties minučių aš jau svečia- 
vausi pas pačius puikiausius Grenlandijos žmones — se- 
nąjį Paviju Amoseną ir jo žmoną. 

Maža pasakyti, kad jie buvo puikūs. Jų atsidavimas 
vienas kitam, abipusis dėmesys — visa tai išliko mano 
atminty kaip jaudinantis šeimyninės laimės pavyzdys. 
Jam kaip vaikui reikėjo jos, jis žiūrėjo į ją kaip į vi- 
sagalę būtybę; ji meiliai žavėjosi juo, jo amžinu kavos 
gėrimu, seniokiškomis manieromis, nepabaigiamomis kal- 
bomis. 

— Nesuprantu tų dalykų, — pasakė jis, kai ėmiau ro- 
dyti, kaip veikia kino filmavimo kamera.— Parodykit jai, 
ji viską išmano. 

Kai atėjo laikas miegoti, — Deividas ir kiti įsitaisė ša- 
limais tuščiame name,— kai Pavijus nusirengė ir atsigu- 
lė, ji padėjo jam po ranka termosą su kava, degtukus, 
puodą, kad galėtų nusispjauti po kosulio priepuolių, ir 
tik tada atsigulė šalia jo. Jiedu gulėjo atsisukę vienas į 
kitą, uždėję kits kitam ant peties ranką. Dabar senasis 
Pavijus jau miręs; ir keista, kad jo žmona tebegyvena. 

Vėjas tą dieną buvo neapsakomas. Mes retsykiais iš- 
drįsdavome išlįsti lauk ir pasilenke, kad nenuvirstume, 
apsidairydavome. Fiordas virte virė, vėjas pjovė bangų 
keteras ir taškė jas į purslus. Iš Itivdliarsuko fiordo jū- 
ron atvarė penkių mylių ilgio ledą — tai buvo tas pats 

ledas, ant kurio mes ketinome išlipti. Sutemus iš už kal- 
no pasirodė du vyrai; jie pėsti atėjo iš Uvkusigsato. 

Jie pasakė, kad žmonės kaimely, pamatę, kokia kilo 
audra mums išplaukus, manė mus sugrįšiant. O kai ne- 
grįžome, jie ėmė nerimauti. Todėl Ditlifas ir Karlas Vi- 
lumsenai atėjo pažiūrėti ar mes laimingai pasiekėme 
krantą. Nakvoti jie nenakvosią; mat kaimelyje jiedu 
pažadėję sugrįžti, jeigu mes sveiki. Stai už tokius daly- 
kus mes tikrai skolingi Grenlandijai. O kuo atsimokame? 
Žiupsnis tabako, pora cigarų, stiklinė degtinės — ir ma- 
nome esą nuostabūs žmonės. 

Dėdė Karlas Vilumsenas, senas nebepajėgus medžio- 
tojas iš Uvkusigsato, turėjo du sūnus — Rasmusą ir... ak 
pamiršau jo vardą. Sėkmingai įveikę vaikystės pavojus, 
jie tapo ramsčiu tėvui senatvėje. Ir jie buvo geri rams- 
čiai, geri vyrai. 1930 metais atvažiavo didelė Vegenerio 
ekspedicija, be kitų dalykų, tirti žemyninio ledo. Ji ap- 
sistojo prie fiordo pradžios už kelių mylių nuo Uvkusig- 
sato. 

Pasaulis skaitė apie tragišką ekspedicijos vadovo Alf- 
redo Vegenerio žūtį. Įrengęs žiemojimo stovyklą žemy- 
ninio ledo centre, už pustrečio šimto mylių, Vegeneris 
su dviem ekspedicijos dalyviais paskutinį sykį išvažia- 
vo į stotį atgabenti produktų dviem drąsuoliams, liku- 
siems žiemoti. Jie nusikasė tenai, Vegeneris ir du drau- 
gai; vienas nušalo koją. Vegeneris su kitu draugu išėjo 
atgal į stovyklą, bet neparėjo. 

Alfredo Vegenerio kūną rado pavasarį; toji vieta bu- 
vo pažymėta sukryžiuotomis slidėmis. Jo kišenėse buvo 
rastas laikrodis ir didelė suma pinigų, bet mokslinių 
dienoraščių, kuriuos Vegeneris visad nešiojosi su sa- 
vimi,— nerasta. Artėjant mirčiai, jis, be abejo, juos pa- 
tikėjo savo draugui. Ir, matyt, apsiriko, nes jau nebe- 
buvo žmogaus, galėjusio pažymėti tą vietą, kur jo drau- 
gas atsigulė ir numirė; ko gero, visai netoli namų. Tai 
buvo Rasmusas Vilumsenas. Taigi senajam Vilumsenui 
beliko vienas sūnus. Tų pačių trisdešimt pirmųjų vasarą 
ir tasai paskendo, plaukdamas kajaku. 

Audra šėlo dvi dienas. Trečią dieną, ramią ir saulė- 
ta, mes išplaukėme. Drauge su mumis negrabia sena 

valtimi pasisvečiuoti į Satutą išplaukė ir senasis Pavijus 
su žmona ir vaikaičiais. Paskui jis persėdo į mažytes ro- 
ges, traukiamas penkių šunų. Kaskart po keleto mylių 
Pavijus sustabdydavo savo šunis ir klausdavo: 

— Kaip, ar neišgėrus po gurkšnelį kavos? 

Ir išsitraukdavo termosą. Jų jis, kaip pasirodė, tu- 
réjo begalę. 

Sykį dvidešimt minučių stovėjome, kol Deividas sė- 
lino prie ruonio. Bet jam nepavyko. Mes gėrėm kavą 
ir žiūrėjom. Netoli Satuto patekome ant suaižėjusio le- 
do. Vienintelis nuotykis, kad aš sušlapau vieną koją. 
Mes išsikapstėme į mažą salelę, nes toliau važiuoti ne- 
begaléjome. Sala — žemės plotelis, apsuptas vandens: 
toks tą dieną buvo Satutas. Bet žmonės mus pamatė, at- 
plaukė ir perkėlė į kitą pusę. 

Johanas Langė, gyvenantis Satute, už penkiolikos my- 
lių nuo Umanako, turėjo galimybę žinoti daug tuo metu 
svarbių dalykų. Pirmiausia jis pranešė, kad mano kate- 
ris sutvarkytas, nuleistas į vandenį ir prieš savaitę buvo 
Satute. Koks ledas? Taip, blogas — iš Satuto dabar nie- 
kur nenuvažiuosi. 

— Bet argi tai svarbu? — pridūrė jis.— Nejaugi jums 
čia blogai? Būkite kaip namie, svečiuokitės. 

Mes atvažiavome trečią valandą. Penktą Deividas, iš 
kažko pasiskolinęs kajaką, išplaukė Umanakan. Iki ten 
daugiausiai keturios valandos, tad rytą mano kateris bus 
Satute. 

Vakaras buvo nuostabus: danguje nė debesėlio, van- 
duo tyvuliavo ramut ramutėlis. Nuo tos ramybės ir sau- 
lės atrodė, jog jau šilta, pavasaris. Bet iš tikrųjų buvo 
šalta. Tai dar labiau paaiškėjo sutemus. Miriadai mirk- 
sinčių žvaigždžių tikrai atrodė šalti. 

— Eikit vidun, — pasakė Langė, — Deividas jau ten. 
Šalta, juk dešimta valanda. Eikit vidun. 

Jis pripylė degtinės. 

— Į Deivido sveikatą! 

Priemenėje pasigirsta žingsniai, durų trinksėjimas, 
balsai. Johanas suklusęs pašoka, atlapoja duris: ten stovi 
Deividas. Keli vyrai laiko jį lyg alpstantj. Nuvedame ir 
pasodiname jį prie krosnies. Deividas pakelia galvą ir 

šypsosi visai taip pat — man taip atrodo — kaip šypso- 
josi tą spalio dieną, kai buvo išgelbėtas jūroje. Šį kartą 
jis išsigelbėjo pats. Štai kas atsitiko. 

Po pusantros valandos jam išplaukus iš Satuto, ly- 
gus fiordo paviršius ėmė šalti. Plaukiančiam kajaku tai 
didelis pavojus, ir Deividas tą suprato. Jis apsisuko ir 
kiek galėdamas nuskubėjo į Satutą, tai buvo kuo tik- 
riausios lenktynės su mirtimi. Šiaurės jūra ankstyvą pa- 
vasarį esti prie užšalimo ribos, o kad ledas užsitrauktų, 
šalčio beveik nereikia. Vos tik vanduo nurimsta, tuoj 
virsta ledu. Ta diena kaip tik buvo rami, o nusileidus 
saulei, dar paspaudė šaltis. Ir beveik per akimirką, kai 
tik oro judėjimas nebetrukdė, didžiulis vandens plotas 
ėmė stingti. O kai ledas jau užsitraukia, tai storėja kas 
minutę. 

Deividas turėjo ne tik skintis kelią per ledo stichiją; 
darbuodamasis apledėjusiu irklu, jis turėjo varyti prie- 
kin nuolat didėjantį kajako svorį. Tai buvo lenktynės 
su laiku, ir atstumas buvo prieš žmogų. Bet Deividas 
laimėjo. Jis nebuvo iš galingųjų — nestambaus sudėjimo 
ir siaurų pečių. Jis turėjo ištvermės ir įgūdžių, bet ne 
jėgų. Ar būtų galėjęs stipresnis žmogus nuplaukti to- 
liau? Nedaug. Kitą dieną aš apžiūrėjau kajaką. Gramz- 
dos liniją aiškiai rodė nutrinta juosta, colio pločio ir 
pusės odos storio gylio. Mirties lankas turi daug temp- 
lių. 

Pasakodami, kaip keliavome pasitikti garlaivio, ne- 
galime iš galvos išmesti praėjusių dienų skaičiaus. Kaip 
vėluojantis tarnautojas, iš priemiesčio skubantis į savo 
traukinį, kas minutę dirsčioja į laikrodį, kiek dar turi 
minučių ir sekundžių, taip ir aš kas vakarą išsiimdavau 
savo kalendorių ir skaičiuodavau dienas. Satutą mes pa- 
siekėme šeštą dieną. Šešios dienos, o įveikta tik vienos 
dienos kelias, esant geram ledui. Jau iš pat pradžių ke- 
liomis dienomis atsilikta. 

Geriausias žadintuvas — neramios mintys; jau auštant 
buvau ant kojų, išėjau laukan. 

— Labas rytas, Deividai. Ką, tu visą naktį nesigulei? 

— Ledas blogas,— sako Deividas.— Einam, pamatysit. 

Užlipę ant kalvos, sustojame ir žiūrime Umanako pu- 
sėn. Fiordas, kuris vakar buvo vasaros jūra, kuris naktį 
apsiklojo ledo pluta, dabar buvo pilnas lyčių, atoslūgio 
suneštų iš fiordų. Mes buvome tartum išmesti negyvena- 
mon salon kaliniai, pačiame vidury lėtai judančio ledo. 
Kaip pasakytų pesimistas, ištrūkti iš čia jokių šansų iki 
birželio. Padėtis tikrai atrodė bloga, bet ne beviltiška; 
antraip kam gi mes būtume kasdien kopę ant kalvos ap- 
sidairyti ir pagalvoti. Taip praėjo septintoji diena. Va- 
karop šį tą sugalvojau: pasiimti kelis vyrus ir, stumiant 
valtį ledu, prasigauti pro tuos ledus kiton pusėn — į Uma- 
naką. Jeigu tos lytys paskui sušals į ištisą ledą, Deividas 
iš paskos atvažiuos su šunimis. O jeigu ledai išsisklai- 
dys, tai aš išdidžiai grįžtu motorine valtimi ir jį pasiimu. 

Atrodė, kad dangus tiesiog šypsosi mums — tokia 
giedra ir puiki diena buvo mums išplaukiant. Aš pasku- 
tinį kartą nuo kalvos apžiūrėjau ledo plotus, atsisveiki- 
nau su savo šeimininku, drauge su penkiais stambiais 
grenlandais nustūmėme valtį per ledą. Lygiai po penkių 
valandų vėl buvome Satute, tenutolome nuo jo keturias 
mylias. 

Kas atsitiko? Nieko ir drauge labai daug. Tiesiog rei- 
kėjo stumti labai sunkią valtį ledu. Ir ne lygiu ledu, 
anaiptol, o per sangrūdas, kurių buvo apstu. Pagaliau 
pasiekėme vandenį, ne tikrą vandenį, o ploną ledą. Eiti 
juo negalima, o valtis su traškesiu laužia jį. Irkluoti ne- 
įmanoma, kol neišsilauši ledo aplink valtį ir priekin. Ir 
labai apsidžiaugi, vėl atsidūręs ant tvirto ledo. Bet ta- 
da reikia ant jo užtraukti ir valtį, o tai sunkus darbas. 
Vėl stumiesi per nelygų ledą. Džiaugiesi priėjęs vietą, 
kur vėl galima nuleisti valtį. Taip, priežasčių džiaugtis 
daug ir jos rimtos, bet tarp tų džiaugsmų ilgi tarpai kar- 
tėlio. Už dviejų mylių nuo Satuto yra salelė, mes išlipo- 
me apsidairyti jau nuo sausumos. Ir tai, ką pamatėme, 
drauge su tuo, ką buvom padarę, paskatino mus apsi- 
spręsti. Esant tokiam vėjui ir tokiam orui kaip tada, jei 
įmanoma, ant ledo verčiau nenakvoti. Pasukome atgal. 

Taip baigėsi aštuntoji diena, su ja dingo ir viltis. 

MLVII. PABAIGA 


IEKO gero nezadéjo ir devin- 
toji diena: tyku, šalta, visur traukia ledas. 

— Dar daug dienų iš čia nepajudésit,— pasakė Jo- 
hanas. 

Dešimtoji diena: tyku, šalta; ledas per naktį kai kur 
aplaužytas, bet jūra šąla toliau. 

— Nieko nebus,— sako mūsų šeimininkas.— Eikit vi- 
dun, sėskitės. 

Bet aš nėjau. Lipau ant kalvos ir dairiausi. 

Satute gyveno vienas senas daugelio ekspedicijų da- 
lyvis Karlas Matisenas. Jis sutiko mane vaikščiojantį ir 
pasikvietė į namus. 

— Jeigu jūs norite ištrūkti iš čia ir nukeliauti į Ke- 
rasaka,— pasakė jis man, geriant kavą, — tai rytoj gal ir 
galėsit. 

Ar aš noriu! Kerasakas kaip tik mūsų kelyje. O mums 
prieš tai visi sakė, kad pro jį negalima keliauti. 

— Prie šito fiordo galima patekti sausuma, — pasakė 
Karlas.— Jei naktis bus šalta, rytą galėsit eiti. 

— Taip, — pasakė Johanas, kai papasakojau jam, kad 
norime judėti — jeigu jus norit pro ten važiuoti... 

Lyg mums ne tas pats, pro kur važiuoti! 

Visą naktį buvo tyku ir šalta. Rytą dar labiau atša- 
lo, papūtė aštrus priešinis vėjas. Ledas turėtų laikyti, 
bet koks jo storis, galėjau tik spėlioti. Deividas su mano 
surastu vedliu atsargiai ėjo priekyje, aš važiavau iš pas- 
kos rogėmis, bet jose buvo pakinkyti tik du šunys, kiti 
dešimt bėgo palaidi. Vedlio šunys vorele sekė iš paskos. 

Taigi aš turėjau tik dvylika šunų, Satute nusipirkti ne- 
pavyko. 

Ant šviežio ledo platybių buvo pabirę daugybė žmo- 
nių ir šunų; visi ėmėsi darbo. Mes nebuvome pirmieji, 
prieš valandą pravažiavome žvejus, kurie leido į aketes 
valą, retsykiais traukė grenlandinius uotus. Diena buvo 
žvarbi, žvejų rogės sustatytos ant galo, kad gintų nuo 
aštraus vėjo. 

Itivdliarsuko fiordas. Jo pavadinimas reiškia perėji- 
mą iš vieno fiordo į kitą. Jei aš būčiau mokėjęs eskimų 
kalbą arba jei Deividas būtų turėjęs daugiau proto, mes 
būtume patraukę ten tiesiai iš Uvkusigsato. Visą kelią 
fiordas buvo užsiklojęs senu ledu. Jis buvo nelygus, ypač 
paskutinę mylią, pilna sutraiškytų lyčių, piestu stovinčių 
gabalų, suslėgtų netolimo aisbergo. Pusę mylios iki sau- 
sumos įveikti buvo sunku. Vienas šuo susižeidė koją. 

Perėja buvo nesunki — nedidelė įkalnė, gražus eže- 
rėlis, pora stačių skardžių, ir mes vėl ant jūros ledo. Iki 
Kerasako tik dvidešimt dvi mylios. Vaizdai tą dieną bu- 
vo gražūs, ne blogesni kaip ir visur kitur Grenlandijoje. 
Mes mėgavomės jais, atsilošę ant elnio kailių, šunys bė- 
go neraginami, mes, pakėlę galvas, dairėmės į bėgančius 
prošal didžiulius skardžius ir uolas. Norėjosi, kad kelio- 
nės valandos virstų dienomis. Kerasaką pasiekėm greit — 
per greit — per keturias valandas. 

Labai malonu čia, prisimenant „niekšą“ daną Trole- 
maną, papasakoti ir apie susitikimą su kitu danu, irgi pre- 
kiju, bet tokiu geru žmogumi, kad tik džiaugčiausi jį 
susitikęs dar sykį. Gali būti, kad jis niekuo ne geresnis 
už daugelį kitų danų, prekybos punkto vedėjų. Daugu- 
ma jų tikri darbininkai, nebijo triūso. Tompsonas, Kera- 
sako prekybos punkto vedėjas, be tarnybos, dar džiovin- 
davo grenlandinius uotus; jie buvo tokie skanūs, kad 
lygių visoje Grenlandijoje nerastum. Keleivį jaudina sve- 
tingumas, su kuriuo jis visur sutinkamas. Tai būdinga 
nuokampioms vietoms. Ir tai diktuojama būtinybės — juk 
svetingumas itin reikalingas ten, kur gyvenama toli vie- 
nas nuo kito. O tokiose tuščiose platybėse svetingumui 
itin palankios sąlygos. Tompsono svetingumas žydėte žy- 


241 


déjo. Ar bent buvo arti to. Vos tik pasisveikinome, jis 
mane maloniai pradžiugino. 

— "Disko" jau išplaukė,— pasakė jis prie taurelės.— 
Beje, per radiją prieš porą dienų jums perduota telegrama. 
Tuo laivu plaukia jūsų draugas. 

Iš Kerasako išvažiavom kitą dieną septintą valandą. 

Čionai atvažiavome su dvylika šunų, likome su de- 
šimtimi. Tas, kur vakar susižeidė koją, rimtai apšlubo. 
Kitas, anaiptol ne šlubas, pabėgo. Nenorėjom gaišti ir jo 
gaudyti, nes tą dieną laukė ilgas kelias: perkirsti fiordą, 
pasiekti sausumą, paskui iki Kekertako. Pasiėmėme ved- 
lj nes Nugsuako kalnų sniegynuose galima lengvai pasi- 
klysti. 

Sausumoje pirmiausia reikėjo įkopti ilgon stačion įkal- 
nėn užšalusiu upeliu. Tarpais būdavo visai plikas ledas, 
kur ir žmonėms tiesiog sunku laikytis ant kojų, o kartais 
įlūždavome ir vos neatsidurdavome trijų pėdų gylio sro- 
vėje. Ant kranto sniego buvo gilu; juo klampojome į 
kalną. Ėjome iki antros valandos, kol pasiekėme patį 
aukščiausią tašką. Viršūnėje sustojome pailsėti bei pa- 
valgyti ir iš kokių trijų tūkstančių pėdų aukščio žiūrė- 
jome į snieguotus šlaitus, nusidriekusius beveik iki są- 
siaurio galo prie Kekertako. 

Leistis žemyn irgi nebuvo taip lengva kaip manėme. 
Tai buvo pietinis šlaitas, tad sniegas, visą dieną šildomas 
saulės, buvo šlapias ir sunkus. Vakarop dangus priplūdo 
tamsių debesų; artėjo audra, pradėjo snigti. Fiordą pa- 
siekėme tamsoje. Tačiau buvome išgirsti ar pamatyti dar 
toli nuo kaimo; dar nematéme jo žiburių, o rogių keliu 
mūsų pasitikti jau bėgo nemažas būrys. Pusę dešimtos 
privažiavome prie prekybos punkto vedėjo Nilso Dorto 
namų. Čia, galiausiai gerai pavalgęs, šilumoje, įlindęs į 
savo maišą ir greitai užmigęs, aš užbaigiau dvyliktą ke- 
lionės dieną. 

Tai, ką Kekertake sužinojome, sugriovė visas mūsų 
viltis nusigauti iki Disko įlankos kranto. Ledo nebuvo. 
Arčiausia vieta nuo Holsteinsborgo, kur galima nuvažiuo- 
ti rogėmis, buvo Godhaunas; ten galėjom tikėtis gauti 
katerį ir patraukti toliau į pietus. Iki Godhauno jokių sun- 
kumų neturėjo būti, neskaitant kėlimosi vandeniu per 

Vaigatą, nes rogių kelias visą laiką eina žema pakrantės 
juosta. Vienintelė problema — gauti valtį, bet Kekertake 
kaip tik atsirado tinkamas laivas. Aš jį išsinuomojau. 
Dėl to turėjau įsivelti į derybas ir svarstymus, kurie, 
piratiškos įgulos džiaugsmui, baigėsi tik po kelių dienų. 
Tada su juo patekom į Disko. Bet ten, Kekertake, kitą 
dieną prasidėjo audra, ir tai gerokai apmalšino mano su- 
sierzinimą dėl laiko, prarasto per derybas su piratais. 

Jie labai greit atmetė mano pirmą pasiūlymą mokėti 
pagal nustatytą tarifą, kurį man davė prekybos punkto 
vedėjas. Tarifas buvo sudarytas atsižvelgiant į laiko są- 
naudas ir visokias galimas kliūtis, todėl atrodė priimti- 
nas visais metų laikais. Bet jie pasakė, kad to negana. 
Kiek aš užmokėsiu? Pakėliau atlyginimą, pridėjau pre- 
mijas. Jie sutiko. Bet (aš paskyriau atlyginimą kiekvie- 
nam žmogui) jie norėjo plaukti aštuoniese. Aš dvejo- 
jau — tiek daug. Pagaliau sutikau. Sutaréme išplaukti 
rytoj, jei prasiblaivys oras; jie patenkinti išsiskirstė. Va- 
kare buvo šokiai, vakaras pasitaikė puikus — mat Keker- 
take daug puikių merginų, o šokama senoje bažnyčioje. 
Bet pačiame įkarštyje manęs atėjo pašaukti; reikia nu- 
eiti pas prekybos punkto vedėją. Ten, prie jo namų, sto- 
vėjo visa mano įgula. 

— Kas atsitiko? — paklausiau. 

— Jie reikalauja dar pinigų, — atsakė Nilsas Dorfas. 

Nilsas buvo grenlandas, doras, draugiškas, dosnus 
žmogus. Jis mokykloje išmoko aritmetikos, o gerų ma- 
nierų Danijoje. Jis buvo minkštaširdis ir nuolankus. 

— Ką man daryti? — paklausiau jo. 

— Na, jeigu jie nori daugiau, — tarė mano advoka- 
tas, — tai reikia duoti. 

Šį kartą jie pasakė sumą, kiek iš viso nori už ke- 
lionę. 

— Gerai, — pasakiau aš.— Sutinku. Išplaukiam,— jau 
buvo pradėję giedréti,— šeštą ryto. 

Šeštą valandą — rytas buvo ramus ir giedras, — kai su 
Deividu krovėme roges ir kinkėme penkiolika šunų (pen- 
kis nusipirkau iš Nilso), prie mūsų priėjo kapitonas. 

— Penki vyrai nenori plaukti — pasakė jis. 


— O dieve! Tai tegu pasilieka. Suraskit kitus, bet 
ką, tik plaukim. 

Du jis suranda, už keleto mylių pakrantėje žino dar 
vieną, kuris sutiks. Išvažiuojame trejomis perkrautomis 
rogėmis. 

Atsidūrę Nugsuako pusiasalyje,— Kekertakas yra sa- 
la — keturias mylias važiuojame pakrante. Čia, aukštai 
ant skardžio prisnigta ir apsnigta, ilsisi mūsų valtis. Ima- 
mės darbo ir šiaip taip ją atkasame. Jūra toje vietoje pri- 
grūsta lyčių, nėra kur nuleisti valties. Apjuosiame aplink 
valtį virvę, prikinkome penkiolika šunų ir patraukiame į 
kalną, paskui, už pusės mylios žemyn. Čia nuo aukšto 
ledo krašto — dabar atoslūgis — nuleidžiame valtį, nu- 
stumiame ant ledo, sukrauname jon daiktus. Šunys žva- 
liai bėga šalia, mes stumiame valtį priešalu, štai ji jau 
vandeny. Šunis valtin, visi lipkit! Stumdamiesi kartimis, 
pro ledo lytis išsigauname į atvirą vandenį; pučia ne- 
stiprus brizas, iškeliame burę. Už keleto mylių sustoja- 
me prie kranto paimti žmogaus, tada pasukame Disko 
link. 

Mūsų įgula, išskyrus vadą vairininką, piktų akių ir 
niauraus žvilgsnio, panašų į Dantę, buvo linksma. Visi 
mielai tinginiavo, leisdami tą popietę vėjui darbuotis iki 
paskutinio atodūsio. Jie kalbėjosi ir juokavo, rūkė mano 
cigaretes, visi vieningai valgė mano maistą, o kai jį 
baigė, tada išsitraukė savo ir valgė toliau, su niekuo ne- 
sidalindami. Jiems patiko mano daiktai ir norėjo visko — 
mano pypkės, mano laikrodžio, mano primuso. Tik vai- 
rininkas nieko neprašė, iš nieko nesijuokė, nesišypsojo, 
su niekuo nekalbėjo, žiūrėjo piktai. Jo blyškiai žalios 
akys piktai žibėjo tamsiame veide. : 

Mes ketinome Disko saloje išlipti patogioje vietoje, 
paskui lygiu krantu rogėmis nusigauti iki Skanseno kai- 
mo ir ten pernakvoti. Bet priartėjus prie kranto, įgula, 
tarytum suinteresuota kelionės sėkme, ėmė mus atkal- 
binėti. Jie sakė, kad sniegas gilus, tarpais pusnys tiesiog 
neįveikiamos, ir mes niekad nenusikasim į Skanseną, ne 
tik šią naktį. Kodėl nepasikliauti valtimi? Jie mus ten 
nuplukdys. Ir mudu lyg kvailiai sutikome; mačiau, kaip 
Deividas dvejojo, bet ir jis pasidavė. Ėmėme derėtis dėl 

sąlygų, susitarėme. Pakeitę kursą, vasariška jūra nusi- 
yrėme į Skanseną. 

Vis dėlto buvo ne vasara, ir mes savo planą pakeitė- 
me ne dėl malonumo, kad galėtume plaukti kaip kokie 
faraonai Nilu barka ir mėgautis. Saulei nusileidus, ėmė- 
me drebėti nuo šalčio, ir linksmoji įgula retkarčiais leis- 
davo mums pasišildyti prie irklų. Deividas, be abejo, 
beveik nieko geresnio neturėdamas užsivilkti, galiausiai 
atsigulė tarp šunų ir užsidengė jais. Šalta buvo vakarop, 
bet naktį dar blogiau. Sėdėjome sukišę kojas į ledinę 
koše, nors iš tikrųjų joms reikėjo šildyklės. Ne, mes plau- 
kėme jūra ne pramogos dėlei, mums rūpėjo greičiau 
įveikti kelią arba bent tikrai patekti į Skanseną. 

Pagaliau mes tikrai ten patekome, bet buvo jau ge- 
rokai po vidurnakčio. Sustojome prie stataus žemo žvy- 
ringo kranto. Išlipę užstūmėme aukštyn roges, padedami 
dalies įgulos, ir atsidūrėme lygioje vietoje. Aplink tam- 
savo išsibarstę kaimo namai, kiek atokiau — didesnis pre- 
kybos punkto vedėjo namas. Tai buvo mano tikslas. 

Priėjus arčiau, namas atrodė tamsus, bežadis, nesve- 
tingas. Aš ėmiau dvejoti. 

— Pašaukit jį — ragino mano įgula, atlapojusi du- 
ris.— Šaukit jį, eikit vidun. 

Ir mes beveik visi kartu sugužėjom vidun. Aš gar- 
siai pašaukiau šeimininką. Atsiliepė vyriškas balsas, ir, 
atsivėrus vidinėms durims, pasirodė aukšta, panaši į vai- 
duoklį figūra su apatiniais baltiniais. Iš pažiūros tai buvo 
geras žmogus. Net balsas jo buvo žemas, ramus. Jis už- 
degė žvakę ir dar sykį pakvietė vidun; paskui užsitem- 
pes kojines ir batus — visą tą laiką linksmai kalbėdamas, — 
nuėjo pažiūrėti, kaip kraunami mano daiktai, o jo žmona, 
triūsusi prie viryklės, nepaisydama mano mandagių ir 
nenuoširdžių prieštaravimų, ėmė dengti stalą vakarienei. 
Šiedu žmonės — Mozesas ir jo žmona, abu grenlandai — 
kaip įsitikinau per tą vieną vakarą, yra vieni iš geriausių 
"ir kilniausių žmonių šioje šalyje. Ji turėjo gerą galvą, o 
jam užteko proto tai suprasti. Ji buvo tikrai kultūringa 
moteris, tai rodė skoningai ir itin švariai sutvarkyti na- 
mai, puiki duona, jos interesai, apie kuriuos sužinojau iš 
pokalbio, jos svetingumas priimant svečius. 

Kai po valandos ar panašiai panüdau priglausti gal- 
và, Mozesas nuvedė mane viršun į jaukų miegamąjį (ten 
jau buvo pakurta ugnis) ir parodė tokį minkštą patalą, 
apie kokį nuvargęs žmogus gali tik svajoti. 

Mano įgula atėjo per pusryčius. Jie reikalavo pinigų. 
Dalį atlyginimo jie turėjo gauti grįžę į Kekertaką; taip 
buvo sutarta su prekybos punkto vedėju Nilsu. Bet ne, 
jie norėjo, kad aš atsiskaityčiau su jais dabar. Neapsi- 
kentęs užmokėjau. Iš kur galėjau žinoti, kad jie gaus 
antrą kartą ir iš Nilso? Jie gavo. Ir vos tik mudu su 
Deividu vėl leidomės į kelią, iš karto supratom, kad 
visos jų pasakos apie pusnis — grynas melas! O keleivi, 
saugokis Kekertako. 

Užmokėję piratams, nusipirkę roges, ėmėme gaudyti 
šunis: penki, pirkti Kekertake, buvo pabėgę. Laimė, ne- 
seniai buvo pasnigę ir netrukus aptikome jų pėdsakus 
tarp netolimų kalvų. Jie vedė čia į kalną, čia pakalnėn, 
čia ratu, kol galiausiai visus penkis radome prie namų. 
Pakinkėme juos ir išvažiavome. Buvo vidurdienis. 

Vedlys buvo žmogus, apie kurį pasakojau seniau, — 
tas pats, kuris išauklėjo savo žmoną su lazda. Tai buvo 
puikus žmogus ir pats geriausias šunų važnyčiotojas ge- 
riausiame šunų važnyčiotojų kaime visoje Grenlandijoje. 
Skanseno gyventojai — angliakasiai. Vasarą jie dirba at- 
virose kasyklose kalvose, o žiemą, ką iškasę, gabena že- 
myn į Godhauną parduoti. Disko salos kalvomis tai ne- 
lengvas kelias. 

Sniegas buvo lygus ir kietas, važiavome vora — ved- 
lys priekyje, paskui aš, Deividas paskutinis. Jam teko 
gerokai pavargti su surinktais šunimis. 

Diena buvo puiki; aš gulėjau atsilošęs prieš saulę ir 
snaudžiau. Ir atsibudau pačiu laiku — pamačiau, kaip 
vedlys, laikęsis už rogių galo, staiga dingo už stačios 
pusnies. Bet buvo per vėlu, kad spėčiau pašokti — aš irgi 
aukštielninkas nulėkiau apačion. Šaltas sniegas galutinai 
išbudino mane. 

Ten pasitaikė labai stati nuokalnė. Tokiais atvejais 
šunys nuvedami atgal, viržiai pakišami po rogėmis. Žmo- 
gus įsikimba į rogių galą, kulnimis spiriasi į sniegą, ver- 

čia roges atgal, kol pats beveik atsisėda, ir leidžiasi. Ne 
greičiau kaip bėga šunys. 

Du trečdaliai kelio į Godhauną eina krantu, paskui 
ten, kur kelią pastoja kalnų atšaka, besibaigianti stačiais 
uolėtais skardžiais, sukama salos gilumon, per aukštą per- 
ėją. Ilgas ir varginantis kopimas aukštyn, paskui. nuo 
viršūnės — ilgas malonus slydimas iki Godhauno. 

Godhauno apylinkėse kelias eina lyguma. Čia, atsu- 
kęs nugarą kalvoms ir atsigręžęs jūron, plytinčion už 
lygumos, stovi vienišas medinis pastatas — pats didžiau- 
sias gyvenamasis namas Grenlandijoje. Tai Danijos po- 
liarinė stotis, pastatyta visiems Grenlandijos tyrinėto- 
jams. Jie gali skaityti stoties bibliotekoje knygas, daryti 
tyrimus ir eksperimentus laboratorijoje, gali miegoti lo- 
vose, maitintis svetingoje valgykloje, o protinės ir dva- 
sinės paramos gauna iš stoties direktoriaus daktaro Por- 
sildo. Aš ten ieškojau maisto ir pastogės. Išėjau iš ten 
po dviejų savaičių, praturtėjęs visu tuo, ką stotis galėjo 
duoti. Norėtųsi, kad pasauly daugiau būtų tokių prie- 
globsčių. 

Buvo mėnesiena, kai mes išnirome lygumon ir greitai 
nulėkėme stoties link. Prie jos vaikštinėjo du danai; jie 
įsistebeilijo į mus. Būdamas tikras, kad jų susižavėję 
žvilgsniai nukreipti į mane,. atsilošiau su tuo parodomuo- 
ju atsainumu, kuris būdingas geram važnyčiotojui. Kitą 
dieną susitikau tuos pačius danus — valdytoją poną Šul- 
cą ir jo žmoną. 

— Tai buvot jūs! — sušuko jie ir abu nusijuokė.— 
Mudu nė nežiūrėjom į jus. Mus sudomino šunys. Šito- 
kie šunys, pagalvojom, tikrai ne vietiniai. 

ODHAUNAS, balandžio ke- 
turioliktoji; jau šešiolika dienų, kai iškeliavome iš namų. 
Turime -dar savaitę, o iki Holsteinsborgo valtimi trys die- 
nos. 

Godhaune yra trys kateriai: Grenlandijos gubernato- 
riaus, Poliarinės stoties, ,Krabé", anksčiau priklausiusi 
Vegenerio ekspedicijai, ir ,Avangnamiokas". Guberna- 
toriaus kateris, kaip dera, skirtas tik oficialiems asme- 
nims; Poliarinės stoties katerio tuo metu nebuvo galima 
nuleisti į vandenį; ,Krabé" ir ,,Avangnamiokas" pasiro- 
dė tinkami naudoti ir nuomoti. 

Grenlandija, valstybinė monopolija, yra uždara atsi- 
tiktiniams turistams ir užsienio verslovininkams, tad ke- 
liautojas čia atsiduria keistoje padėty. Teoriškai jis pri- 
valo absoliučiai viską turėti savo: savo pastogę, tiksliau 
palapinę; valtį kelionėms ir nuosavas degalų stotis jai; 
maistą. Teoriškai net pasiturintis žmogus čia gali numirti 
iš bado, kai aplink visko apstu. Jis negali nieko reikalau- 
ti, nes vyriausybė, kuriai priklauso namai, valtys, par- 
duotuvės, yra ne išrinkta liaudies, o paskirta valdyti liau- 
džiai, su kuria baltasis keliautojas neturi nieko bendra. Ir 
nors nė vienas prekybininkas, išskyrus Trolemaną, nie- 
kad neatsisakė parduoti užsieniečiui prekių, pašaliniai 
pirkti teisės neturi. 

Umanake reikia prašyti, kad galėtum ką nors nusi- 
pirkti. 

— Ar galiu, sere, atimti truputį jūsų brangaus laiko 
ir paprašyti, kad malonėtumėt atrakinti sandėlį ir leistu- 
mėt man nusipirkti svarą vinių? 

Jeigu kartais jüs niekaip negaunat atsakymo j| ra$- 
tiSka kreipimasi del kokios nors prekés, tai negalima jos 
reikalauti perdėm atkakliai. Tai būdinga bet kokiai vals- 
tybinci įstaigai, čia kaltas pats darbo principas. O tokio- 
se monopolijose kaip Grenlandija padėtį gelbsti vien ne- 
sugriaunamas valdininkų mandagumas. 

Taip jau buvo, kad aš, neturėdamas jokios teisės rei- 
kalauti katerio, atėjau pas gubernatorių ir paprašiau jos 
kaip paslaugos. Buvau priimtas kuo maloniausiai. Pavai- 
šintas portveinu ir likeriais, išreiškiau savo viltis ir iš- 
drįsau pasakyti tą prašymą. Ir iš karto radau draugą, 
kuris, turėdamas aukštą postą, mato daug sunkumų, ži- 
no visas kliūtis, trukdymus ir galimus atsitiktinumus, ku- 
rie net neatėjo mano išsiblaškiusion galvon. Ak, jeigu 
mes jaunystėje gautume tokių patarimų! Ir prie jų dar 
šiek tiek strichnino, arseno arba galą virvės jiems įgy- 
vendinti. Bet jis esąs pasiryžęs apgalvoti, o kol kas duos 
nurodymą apžiūrėti katerius ir pranešti, kokia jų būklė. 

Koks nuostabus gyvenimas! Išėjau iš jo lyg ant spar- 
nų. Dar yra penkios dienos, ne — septynios! Laivas, kaip 
aš jau žinojau, vėluoja dvi dienas. Įveikti tokį kelią ir 
nesuspėti laiku! Reikia būti Holsteinsborgo prieplaukoje 
kaip pažadėjau! Tokios smulkmenos yra labai svarbios; 
man atrodė: tik tam ir gyvenu, kad išpildyčiau tą pa- 
žadą. Nuskubėjau į radijo stotį ir nusiunčiau telegramą: 
,Pasitiksiu." 

Žinoma, kitą dieną pas gubernatorių atėjau per anksti. 

— Dar neaišku, — pasakė jis ir nusišypsojo.— Mes ne- 
galime visko daryti taip skubotai. Pasistengsiu sutvarky- 
ti viską po pietų. 

— Žinoma,— sušukau aš.— Labai atsiprašau. 

Suprantate, kai pats vienas bastaisi po pasaulį ir vis- 
ką sau darai pats, tai kažkaip užmiršti, jog ne kiekvienas 
sugalvotas planas įgyvendinamas per vieną minutę. Pa- 
sijutau kiek sugėdintas. 

Kitą dieną atėjau po pietų. Gubernatorius sutiko ma- 
ne kuo džiugiausiai. Jis turįs gerų naujienų: davęs nu- 
rodymą apžiūrėti katerius. 

— Dabar pamatysime, — tarė jis. 

Puiku, galvojau išeidamas, nes i$ vietinių sužinojau, 
kad ,Avangnamiokas" yra ne visai tvarkingas, bet ,,Kra- 
bė“ buvo absoliučiai gera, kai ją ištraukė žiemai, vadi- 
nasi, tokia pat turėtų būti dabar. Todėl iš kvailumo dar 
tą patį vakarą nuėjau pas gubernatorių. Jis, manding, 
šiek tiek nustėbo, bet, būdamas labai mandagus, puikiai 
tą nuslėpė. 

— Pranešimas apie katerius jau gautas, — pasakė jis.— 
Dabar jis verčiamas; prašom kiek vėliau. 

— Prašom,— mandagiai pakvietė gubernatorius, kai 
atėjau kitą dieną.— Užeikite, sėskitės. Pasikalbėsime apie 
viską. į 
Tiesiog jaučiau, kad reikalai blogi — gubernatorius 
buvo toks meilus ir lyg kiek liūdnas. Jis įpylė man ir 
sau portveino. 

— Sėskitės,— paragino jis. Paskui tyliai neryžtingai 
atsikosėjo ir prabilo: — Aš perskaičiau pranešimą, mis- 
teri Kentai, ir labai gailiuosi, turėdamas pasakyti, — jis 
vėl atsikoséjo,— kad aplinkybės nepalankios. Matote, 
misteri Kentai, „Krabės“ variklį reikia remontuoti. Jis 
tikriausiai labai prastas. Taigi mat... kaip viskas negerai. 

— Na tai kas! — lyg kvailys pašokau.— Reikia jį tuč- 
tuojau remontuoti. Nedelsdami paskirkim žmones. 

— Ne, ne,— pasakė gubernatorius, mažumą apstul- 
bes,— mes to negalime padaryti. Matote, žmogus, kuris 
taiso variklius, šaltkalvis, dabar yra išplaukęs škuna 
medžioti vėplių. Ne, misteri Kentai, daugiau nėra kam 
daryti to darbo. 

Aš sutrikęs išėjau. 

Vaikštinėdamas po miestelį, tą dieną sužinojau, kad 
yra dar du žmonės, mokantys remontuoti variklius. Ma- 
no viltys atgijo, kitą rytą nuėjau su naujiena pas gu- 
bernatorių. 

— Ne, misteri Kentai,— atsakė jis.— Aš pažįstu tuos 
žmones, jie netinka. 

Viskas veltui! Jau praėjo devyniolikta. Daviau tele- 
gramq: ,,Nusivyles, nėra katerio." 

Vakare kilo puiki idéja: Kristofersonas, danas, Po- 
liarinés stoties tarnautojas, patyres mechanikas, motoris- 
tas; visiems kitiems toli iki jo. 

— Žinoma,— pasakė daktaras  Porsildas,— rytoj jis 
gali pradėti. 

Dar yra laiko! Atlėkiau vos prasidėjus darbo dienai, 
įpuoliau vidun, išklojau savo naujieną. 

— Hm! — sukosėjo gubernatorius.— Taip, jis tinka. 

— Galime pradėti? Tučtuojau? — sušukau aš. 

— Ne, misteri Kentai, pas mus reikalai taip netvar- 
komi. Ne... žinote, pirmiausia reikėtų gauti daktaro Por- 
sildo laišką, kuriame jis išreikštų savo malonų leidimą 
pasinaudoti Kristofersono paslaugomis. Matote, tai mums 
reikalinga ataskaitoms. 

Žinoma, reikalinga, kurgi ne. Atrodė, kad aš niekad 
neišmoksiu tvarkyti reikalų teisingai. Tekinas leidausi 
atgal. 

— Gubernatorius, — pasakiau, — kuo palankiausiai žiū- 
ri į malonų daktaro Porsildo pasiūlymą. Jis norėtų, kad 
tas pasiūlymas... jei būsite toks geras... būtų raštiškas. 
Matote, jiems to reikia ataskaitai. Jiems būtina... 

— Nesąmonė,— piktai suprunkštė daktaras, imdamas 
plunksną. Laišką jis parašė tučtuojau. Laikydamas jį ran- 
koje prieš vėją, kad nudžiūtų, nubėgau pas gubernatorių. 

— Štai, sere,— pasakiau uzduses ir padaviau laišką. 

Gerasis gubernatorius dukart perskaitė. 

— Sėskitės, misteri Kentai, aš privalau pagalvoti.— 
Jis perskaitė, sulankstė laišką, įkišo atgal į voką ir ati- 
džiai padėjo ant stalo tam skirton vieton.— Taip, to pa- 
kanka. Dabar apie užmokestį jam. 

— O, dėl to jau sutarta, — greitai atsakiau.— Aš pri- 
valau užmokėti daktarui Porsildui už Kristofersono darbo 
laiką. 

Gubernatorius nusišypsojo. 

— Ne, misteri Kentai,— pasakė jis, — šitie dalykai pri- 
valo būti tvarkomi normaliai. Mūsų ataskaitos turi būti 
nepriekaištingos. Ne, daktaras Porsildas turi pateikti ad- 
ministracijai sąskaitą už mechaniko darbo laiką, tada 
mes sumokėsime daktarui Porsildui. Tada mes galėsim 
pridėti tą sumą prie jūsų sąskaitos už katerį. Sąskaita bus 
persiųsta į kontorą Kopenhagoje ir ten įregistruota. O 
jūs ją apmokėsite, kai ten būsite, vykdamas iš Grenlan- 
dijos. 

— Gerai, sere. Ar dabar jau galime pradėti darbą? 

— Kaipgi, žinoma, ne, misteri Kentai.— Aš tikrai nie- 
kad neišmoksiu tvarkyti reikalų! — Ne. Aš paruošiu po- 
tvarkį ir duosiu kurjeriui, kad nuneštų daktarui Porsil- 
dui. Gavęs jį, daktaras Porsildas gali duoti nurodymą 
mechanikui, kad prisistatytų. 

Apsvaigęs nuo sėkmės, užbėgau ant kalvos ir išsiun- 
čiau gerą žinią: „Viskas sutvarkyta. Būsiu.“ 

Paskui; palikęs laiko gubernatoriaus kurjeriui nuneš- 
ti potvarkį, sugrįžau į Poliarinę stotį. Bet paskubėjau: 
potvarkis dar- negautas. Buvo dešimta valanda, iki vidur- 
dienio dvi valandos. Kristofersonas jau laukė leidimo pra- 
dėti darbą. Dvyliktą jis išėjo papietauti. Pamaniau, kad 
ir kurjeris užėjo pavalgyti. Pirmą valandą jo dar nebuvo. 
Grįžo Kristofersonas ir vėl ėmė laukti. Apie trečią jis 
vėl išėjo — pasakė turįs reikalą namie. Rasiu jį ten. Ket- 
virta, penkta. Potvarkio nėra. Šeštą taku atėjo žmogus — 
laiškas daktarui Porsildui. Daktaras atplėšė jį, tai buvo 
potvaIkis. 

— Jis gali rytoj pradėti? — paklausiau aš. 

— Ne,— sausai atsakė daktaras.— Rytoj poilsio die- 
na. 

Tą vakarą man atėjo telegrama: „Disko“ atplaukė į 
Holsteinsborgą“. 


XLIX. dederis B i 

OLSTEINSBORGAS, pati pie- 
čiausia Šiaurės Grenlandijos kolonija, yra gyva vieta. 
Čia yra konservų gamykla, laivų statykla, vasarą uoste 
sausakimša žvejų valčių, kurios gaudo uotus. Čia šio 
verslo centras. Holsteinsborge žmonės dirba, ir tai iš kar- 
to matyti; tvirtai suręsti mediniai namai rodo, kad už 
pastangas atlyginama. Laivų kapitonai šį uostą mėgsta: 
krovikai — vyrai ir moterys — laivą iškrauna dvigubai 
greičiau negu bet kuriame kitame Grenlandijos uoste. 

Jei ne nuolat rodomas svetingumas, už tingumą ir 
storaodiškumą keleivis negailestingai pasmerktų danus, 
Nemokšiškumas ir tingumas — būdingas Grenlandijos da- 
nų bruožas. Bet žaislinio kaimelio ir ryškiaspalvių admi- 
nistracinių pastatų vaizdas yra toks mielas lyg Senajame 
Pasauly — maži grenlandų nameliai, žmonės su gražiais 
kostiumais, „panašūs į vaikus“, vaikštinėjantys visur ir 
pagyvinantys reginį, geras valdytojas, dosnus svetingu- 
mas; visa tai taip jaudina širdį, kad objektyviai nebegali 
spręsti. 

Holsteinsborge pabundi lyg nuo krestelėjimo. Čia, kar- 
tu su paskutiniu varpo dūžiu, septintą valandą išeina į 
darbą artelės, išžingsniuoja valdytojas — aštraus žvilgs- 
nio, budrus. Jis pradeda darbą, privalo pradėti ir visi 
kiti. Jis savo greita eisena suspėja visur, su juo drauge 
ir reikalai. Jis yra energijos pavyzdys. Grenlandijos ko- 
lonijinė sistema skatina vietos gyventojus uoliu darbu 
gerinti savo būvį, tik kažkodėl čia, Grenlandijoje, nėra 
apstu tokių žmonių. 

1932 metais Holsteinsborge valdytojas buvo Rosmu- 
senas?!. Kai žmonės Godhaune aiškinosi, svarstė, inspek- 
tavo, pranešinėjo, kopijavo, rašė laiškus, potvarkius ir 
visa tai segė trimis egzemplioriais į aplankalus, jis, iš- 
girdęs apie kelias radiogramas, pasakė sau: „Aišku, jiems 
reikės katerio“, ir kai „Disko“ nuleido inkarą, kateris 
stovėjo su ekipažu, pripiltas benzino, pasiruošęs plaukti 
jūron. 

Yra didelis skirtumas tarp „būti pasiruošusiam“ ir 
„Tuošimosi“. Tai ne tiek vieno proceso stadijos, kiek kie- 
kybiškai priešingos būsenos: buvimas ir nebuvimas. Jos 
neišmatuojamos kaip nulis ir begalybė, ir jų negali su- 
artinti nei atimtis, nei sudėtis. Bent jau negali suartinti 
tų charakterių, kuriems atstovauja: Hamletas niekad ne- 
pavirs Don Kichotu. (Beje, Hamletas buvo danų princas.) 
Guvaus proto žmogus apibūdinamas taip — „pagaulus, 
lankstus, pasiruošęs veikti“. Per labai trumpą laiką jis 
išanalizuoja įvykius, visas jų puses, suvokia, apsvarsto, 
atmeta, apsisprendžia ir veikia. Jei pasauly tokio proto 
žmonių nebūtų, tai jūrų garlaivyje „Frydrichas IV“, ko- 
vo gale išplaukusiame iš Niujorko į Kopenhagą, vienu 
keleiviu būtų buvę mažiau. Vienos dienos galėjo neuž- 
tekti susiruošti į garlaivį, galėjo atrodyti taip — per ma- 
ža laiko, jūra per daug audrota, šiaurėje perdėm šalta, 
apskritai — žygis labai nerimtas. Kitaip sakant, neverta 
rizikuoti. Taigi kas — šviesa ar tamsa? Bukagalviai ar 
guvaus proto žmonės? Grenlandijon atplaukė guvaus pro- 
to žmogus. 


Nei vėjas, nei lietus, 

Nei ledas, nei kaitra 

Nesulaikys šių sielų neramių 

Nuo to, ką jos spėriai įvykdyti ketina. 


Audra jos nesulaikė, tik vieną dieną užgaišino Hols- 
teinsborge. Kitą dieną nurimo, jie išplaukė. Audra vėl 
pakilo, jie nuleido inkarą mažoje įlankėlėje prie to pa- 

?! Knudas Johanas Viktoras Rasmusenas (1879—1933) — danų 
šiaurės tyrinėtojas, etnografas, Tulės stoties įkūrėjas. Dalyvavo ir orga- 
nizavo keletą ekspedicijų tyrinėti šiaurės Grenlandijai ir šiaurinei Ame- 
rikos pakrantei. 

vojingo kranto ir praleido naktį. Atvira, nešildoma gren- 
landų žvejybinio katerio kajutė, įgula — trys grenlandai. 
Balandis, bet oras žiemiškas, drėgna, kiaurai veriantis šal- 
tis. Smarkus bangavimas, tuk, tuk, tuk tuksena variklis. 

Balandžio dvidešimt septintoji Godhaune buvo tokia 
graži diena, kokią tik galima įsivaizduoti šiaurėje. Saulė 
mėlyname danguje šviečia ir šildo taip, kad jauti, jog 
pagaliau iš tikrųjų atėjo pavasaris. Vėjelis pučia tik tiek, 
kiek reikia, kad jūros mėlis atrodytų dar gražesnis. Duo- 
kite mums skaidrų orą ir aiškų horizontą, kad žinotume, 
kas atplaukia! Nusileidęs nuo kalvos, pamatau, kad ka- 
teris beveik sutvarkytas. Vyrai variklį jau išardė ir vėl 
sudėjo, nušveitė varines ir plienines dalis, visa kita nu- 
dažė aliuminiais arba raudonais dažais. Variklis veikia. 
Jis veikė ir iki tol, bet dabar gal veikia geriau. Kristo- 
fersonas parašė pranešimą; kartu su potvarkiais, susira- 
šinėjimu, sąskaitomis ir taip toliau jis bus įtrauktas į 
archyvą. Viskas jame bus įregistruota, viskas, išskyrus 
tai, dėl ko tie registruoti raštai buvo rašomi — kelionę į 
Holsteinsborgą. Šiaip ar taip, šiandien kateris bus nu- 
leistas, ir ko gero spėsiu išplaukęs pasitikti jų katerį. 
Vėl stoju savo postan ant kalvos. 

Tolumoje, ramioje mėlynoje lygumoje, kurion žvel- 
giu, pasirodo mažytė dėmelė. Žiūriu, neatitraukdamas 
akių, bet dėmelė nei juda, nei didėja. Ir vis dėlto, nors 
ir koks neįtikėtinas atrodė jos atsiradimas, ji pasidarė 
realesnė ir artimesnė. Visai kaip mano laikrodžio va- 
landinė rodyklė — tada ji buvo prie trijų, dabar prie ke- 
turių. Visai kaip mano gyvenimas, kai atsigręžiu atgal: 
vieną dieną supratau esąs; paskui šešerių metų, paskui 
dvylikos ir taip toliau. Tai ne augimas, o tapimas. Žiū- 
rėdamas į tą laivelį, lyg iš naujo pergyvenau savo gy- 
venimą. Gal aš dabar, šitaip žiūrėdamas, negyvenu — 
laikas eina, o aš stoviu? Pralenkiau savo gyvenimą ir 
dabar laukiu, kol jis mane pasivys. O tas mano gyveni- 
mas slenka be galo lėtai, tiesiog nepakeliama sėdėti ir 
laukti. Gal vyrai jau nuleido katerį? Einu pažiūrėti. 

Pusė uosto — ledas. Prie ledo pakraščio prisišvarta- 
vusi škuna, kuri grįžo iš vėplių medžioklės; iškrauna 
galvas ir odas. Tolėliau nuo tos vietos, kur ant kranto 

stovėjo „Krabė“, per ledą iškirstas kanalas. Juo plaukia 
,Krabé". Aš išbėgu ant ledo, šaukiu ir mojuoju, bet nie- 
kas nekreipia dėmesio. Jie plaukia pasitikti katerio iš 
Holsteinsborgo. 

Pagaliau jis pasirodo. Išnyra iš už uosto kyšulio ir 
taip greit atlekia, kad man net kvapą užgniaužia. Ji sto- 
vi ant denio. Po kelių akimirkų aš šalia jos. 


Antra dalis 


+. — —- — 

ODHAUNAS. Danu poliarinés 
stoties bibliotekoje galima sužinoti, kad apie Grenlan- 
dijos atradimą ir apgyvendinimą jau parašyta nemaža 
tomų. Ko gero, verta tiems tomams paskirti vieną poilsio 
dieną ir, prisimenant šiandieninės Grenlandijos šaknis, 
leistis į šiaurę. 

085 metais Erikas Rudis, ištremtas pirmiausia iš Nor- 
vegijos, o paskui iš Islandijos laisvos respublikos, iš- 
plaukė į vakarus netolimon, ne visiškai nepažįstamon že- 
mėn; palei jos leduotas pakrantes aplankęs pietinį ky- 
šulį, pasuko šiaurėn ir, radęs neužšalusį krantą, išlipo. 
Žemė jam pasirodė gera, panaši kaip gimtinėje. Jis bu- 
vo gudrus, išradingas, energingas vyras, tikras tyrėjas. 
Jis išplaukiojo fiordus, kuoleliais pažymėjo savo valdas — 
geriausią vietą fermai visoje Grenlandijoje — ir, davęs 
šaliai vardą, kurį ji po šiai dienai tebeturi, grįžo Islan- 
dijon, susitaikė su tėvynainiais ir paskleidė žinią apie 
negyvenamą žemę vakaruose. Taigi dar prieš aštuonis 
amžius iki Nepriklausomybės deklaracijos Amerikoje Va- 
karų pusrutulyje buvo paskelbta pirmoji respublika. Ne- 
trukus gyventojų ten atsirado keli tūkstančiai. Jie turėjo 
parlamentą, bažnyčias, katedrą. Vyskupus skirdavo Ro- 
mos popiežius. Atsirado literatūra, ir neturime pamiršti, 
kad pirmasis Grenlandijos respublikos egzistavimo šimt- 
metis sutapo su Islandijos literatūrine epocha, su mažos 

valstybės aukso amžiumi, kuris lyginamas su Atėnų su- 
klestėjimu, valdant Perikliui. 

Grenlandijos gamta panaši į Islandijos. Bežemiams 
islandų fermeriams tai buvo žemės; jie kūrėsi čia, gy- 
veno ir dirbo kaip tėvynėje. Ir tai galų gale juos pra- 
žudė. Jie priklausė nuo prekybos su Norvegija ir Islan- 
dija, kur pirko tokias būtinas prekes kaip miškas ir 
grüdai. Jie nenorom turėjo paklusti Norvegijos valdo- 
vams ir primestai prekybos monopolijai. Ir kai prekyba 
žlugo, jiems atėjo galas. Norvegijoje tai niekam nerū- 
pėjo. Grenlandija buvo pamiršta. 

Aštuoniolikto amžiaus pradžioje jaunas norvegų ku- 
nigas liuteronas Hansas Egedė susidomėjo pats, o pas- 
kui sudomino pirklius bei Danijos ir Norvegijos karalius 
mintimi, kad reikia sugrąžinti bažnyčios prieglobstin pra- 
rastus ir paklydusius krikščionis — Grenlandijos kolonis- 
tus. Jis pasiėmė abu testamentus, išplaukė į Grenlandiją 
ir 1721 metais, kaip jau minėjome, davė pradžią šiuolai- 
kinėms kolonijoms. Prekyba ir dievo žodis — tai tiks eski- 
mams, jeigu baltieji jau išmirę. 

Hansas Egedė buvo karingas, jis turėjo misionieriaus 
įkarštį, prekijo gudrumą ir užkariautojo užmojį. Jis ten 
apsistojo ir įsitvirtino. Pirkliai pasitraukė, karaliui Gren- 
landija įkyrėjo, grėsė žlugimas, bet misionierius atsilaikė. 
Šiuolaikinės Grenlandijos administracija — tiesioginis 
apaštalo Hanso dvasios ir darbų palikuonis. Ji paveldėjo 
visas aštuoniolikto amžiaus liuteroniškas dorybes. 

Ar ne geriau būtų buvę palikti eskimus savo primity- 
viam gyvenimui be švietimo gėrybių? Tai grynai akade- 
minis klausimas. Jeigu baltiesiems buvo lemta ateiti, tai 
dėkok dievui, Grenlandija, kad tai buvo Hansas Egedė. 
Jo pasekėjai palengva atpratino tave nuo senųjų papro- 
čių; jie pamaitino tave ir išmokė gyventi šiuolaikiškai, 
subrandino tave, pastatė ant kojų. 

Prekyba su Grenlandija, į kurią iš pradžių dėta labai 
daug vilčių, niekad nebuvo nuolatos pelninga. Altruisti- 
nis administracijos pobūdis šiandien, atrodo, yra skati- 
namas nuomonės, kad Grenlandijoje didelio pelno vis 
tiek nepasieksi. Trijų šimtų danų armija gauna dideles 
algas. Nedidelės pajamos iš prekybos ir dosnūs atskaity- 

mai nuo kriolito?? gavybos pelno daugiausia atitenka da- 
nams. 

Vakarų Grenlandija administraciniu požiūriu padalinta 
į dvi pagrindines sritis — Pietus ir Šiaurę. O misionierių 
darbo ir prekybos patogumui suskirstyta į rajonus, kurie 
turi administracinius centrus, vadinamus kolonijomis. 
Stambesniuose rajonuose yra prekybos punktai. Toks 
punktas yra Igdlorsuite. Beveik visi eskimai dabar gy- 
vena sėsliai arba kolonijose, arba prie prekybos punktų. 
Jie yra priklausomi nuo prekybos. O tolimesniuose van- 
denyse, kur medžiota praeityje, ruoniai ramiai plaukioja 
bandomis. Bent jau ruoniams šį tą pažanga davė. 

Jei atsižvelgsim į valstybės tarnautojų tingumą ir 
administracijos vangumą bei konservatyvumą, tai Gren- 
landijoje nėra nė vieno nereikalingo dano. Visi baltieji, 
taip pat ir danai, gyvena gerai. Jiems reikia gerų namų 
ir gero maisto, geros algos, nes danai Grenlandijon ke- 
liasi ne dėl gero klimato. Gera alga, geri namai, geras 
maistas — visa tai jie čia gauna. Ir moka už tai Gren- 
landija. 

Kai laivu įplauki į Umanako uostą, akį pirmiausia pa- 
traukia tvirti, patogūs pastatai — sandėliai, parduotuvės 
ir gyvenamieji danų namai. Yra ir vienas kitas medinis 
namas su smailiais stogais — jie eskimų, tarnaujančių ad- 
ministracijoje. Daug mažų namelių iš velėnos, iš arčiau 
pažiūrėjus gana skurdžių — juose gyvena medžiotojai. 
Grenlandijos medžiotojas moka už viską. Gydytojo na- 
mas Umanake — pats didžiausias visame miestely — aš- 
tuoni kambariai ir erdvi pastogė, aptvertas kiemas ir 
sandėliai. Namo fasadas atsuktas į neužstatytą žemės 
plotą, pro langus matyti tolimas didžiulis Storiono ma- 
syvas. Už gydytojo namo ir kiemo, prispaustas prie uolos 
ir iš priekio užgožtas gydytojo namo stogo bei sandėlių, 
stovi vienaukštis apgriuvęs namas. Tai ligoninė, skirta 
visiems Umanako rajono ligoniams. 

Bet produkcijos centrai vis dėlto yra tolimi kaimai: 
jų gyventojai neša naštą už visus. Metinės prekybos 


22? Retai gamtoje aptinkamas mineralas. Plačiai naudojamas aliuminio, 
balto matinio stiklo, emalių gamyboje. Kriolito atsargos Grenlandijoje — 
gausiausios pasauly po TSRS. 

punkto vedėjo pajamos yra nedidelės: jis turi namą, tar- 
naitę, gauna kurą, algą ir premijas — tai maždaug de- 
šimt—dvylika kartų viršija geriausio medžiotojo uždarbį. 
Medžiotojai užmoka už viską — uz jo namą, anglį, tar- 
naitę. Tai jie pastatė namą, sandėlį, parduotuvę. Jie pa- 
dengia didžiulį Umanako deficitą, Šiaurės Grenlandijos 
sostinės Godhauno deficitą; jie apmoka už katerius, šku- 
nas ir garlaivius, taip pat administracijai. Už tai jie gau- 
na teisę pirkti krautuvėje daiktus beveik už savikainą, 
jų vaikai gali lankyti mokyklą, kur yra mokomi gren- 
landų kalbos pagrindų, išmoksta skaityti ir rašyti, sužino 
apie Daniją ir Palestiną. Kokia iš mokslo nauda Grenlan- 
dijos medžiotojui, apie kurį galima pasakyti kaip apie 
Heraklį: ,Siurk$tus, netašytas, tinka tik dideliems dar- 
bams.“ | 

Mes nusikratéme nuo kojų Godhauno sniegą ir „„Kra- 
be" išplaukėme į Kekertaka! 


II. NELAIMINGASIS | AJ 
| AM, 

2 —2 ĖLEI plaukėme į 
Kekertaką ir nepatekome tenai. Diena buvo rami, tyki, 
saulė aptraukta dūmelio. Po pietų papūtė stiprus rytų 
vėjas, aptemo. Vidury įlankos pakilo didelės bangos; 
vėjas ir bangos vis stiprėjo, dangus grėsmingai apniuko. 
Mes pasukome į Ritenbenką ir nuleidome inkarą visiško- 
je tamsoje. Čia prekybos punkto vedėjas buvo Torse- 
nas — puikus žmogus! Pernai jis mirė. Mėgstu skaityti 
savo dienoraštyje, kad jis „sutiko mus su tokiu nuosta- 
biu svetingumu, kurio niekad neužmiršime“. Prisimenu 

jo nepaprastą gerumą, kaip jis, nors mes ir kaip prieši- 
nomės, privertė apsigyventi jo kambary. 

Kitą dieną po pietų mes plaukėme toliau. Kokia die- 
na! Sniegas tirpo ir upeliukais plūdo nuo plikų kalnų. 
Balandžio 30 diena, bet panašu į birželį; iš tyro dangaus 
švietė šilta saulė. Jūra rami kaip veidrodis. Netoli Ke- 
kertako kelią pastojo ledas. Kokią mylią prasistūmėme, 
buvo likusios dar septynios; priplaukėme prie pakrantės 
priešalo ir išlipome. Krante stovėjo keturi namai ir buvo 
daugybė žmonių, jie tuoj susibūrė aplinkui ir padėjo iš- 
krauti daiktus. Pasisamdžiau žmogų su rogėmis, kad pa- 
dėtų nusigauti iki Kekertako. Jis pasisamdė dar du. Aš 
visiems užmokėjau. 

Kelias buvo nelygus. Vingiavo įkalnėn ir žemyn, per 
plikas uolas, per nelygų jūros ledą, o vienoje vietoje 
staigiai leidosi nuo ledinio vertikalaus keturių pėdų skar- 
džio. Aš apsimečiau, kad esu geras važnyčiotojas, Frensė 
apsimetė, kad nebijo, todėl vienas kitam netrukdėme. 
Taip be didesnių nuotykių pasiekėm Kekertaką. Buvo 
šešta vakaro. Septintą valandą Frensė jau miegojo gerojo 
Dorfo svetainėje; durys buvo uždarytos, visi vaikščiojo 
pirštų galais. 

Šokius ji pramiegojo. Bet nepramiegojo puotos, atsi- 
budo nuo triukšmo, dengiant stalą. Vienuoliktą sėdom 
prie vaišių. Išvažiuoti turėjom dvyliktą. 

Štai čia, vidurnaktį, stovėdamas prie šunimis pakin- 
kytų rogiu, ruošdamasis peržengti Nugsuaka,— Šiaurės 
Grenlandijos slenkstį — aš atsigręžiu ištaisyti uzuomar- 
šiškos klaidos — pristatyti savo žmoną. Ši pažintis buvo 
neišvengiama, bet vis dėlto kaip knygos autorius aš jos 
bijojau; bijojau ir atidėliojau. Jei tai būtų romanas, aš 
nė kiek nesivaržyčiau, galėčiau pasakoti teisybę. Romane 
galėčiau pavaizduoti ją kaip didvyre,— ji tokia ir bu- 
vo,— tapyti ją iš natūros. Tada ji būtų pačios eilutės, o 
ne tarp jų. Bet dabar... Kadangi mes nerašome apie tai, 
kas svarbiausia, aš tegaliu nuvesti jus prie stovinčių ro- 
gių ir tamsoje parodyti vieną figūrėlę. „Štai matote, sėdi 
įsisupusi į elnių kailius ir šiltai apkamšyta. Tai jauna 
moteris, niekad iki šiol nebuvusi šiaurėje. Teisybę sa- 
kant, ji gimusi Virdžinijoje, niekad nepatyrusi kelionės 

sunkumų. Įdomu, ką ji apie visa tai mano?" Ji išgirsta 
mūsų pokalbį, sublizga dantys, juokiasi. Na, laikas ke- 
liauti. 

— Eu, eul 

Šunys pašoka, viržiai įsitempia, mes lekiame tolyn. 
„Viso gero!" 

Keliaujame penki ketveriomis rogėmis. Kam toks ka- 
ravanas, nežinau, nebent Nilsas Dorfas, kuris jį subūrė 
ir pats važiuoja vienose rogėse. Matyt, jis nenorėjo vie- 
nas grįžti atgal arba nemėgo prikrauti rogių. Mes jau 
Kekertake. Vedlio nebereikia, reikia pagalbos nešti daik- 
tams. Du pasamdytieji vyrai pasidalino vienų rogių kro- 
vinį ir dar norėjo imti daugiau. Netrukus jau kasėmės į 
kalvą, nuo kurios prieš dvi savaites lėkėme žemyn. Nors 
kilome ir lėtai, kelias pasirodė neilgas; išaušus jau bu- 
vome gana toli. Taip ir buvo suplanuota, vidurnaktį iš- 
važiavome — kad gegužės pirmą, dienos metu, nereikėtų 
traukti pietiniu Nugsuako šlaitu, kaitinamu saulės. Vie- 
nas šuo apšlubo, ir aš jį paleidau. Mano viržiai buvo su- 
dėvėti, kylant į gerą kalną, vienas kitas nutrūkdavo. Ne- 
tekdavau stipriausio šuns jėgos tada, kai to labiausiai 
reikėdavo. Bet šiaip kelionė buvo maloni. Ir kaip tik tuo 
laiku, kai žmonės paprastai keliasi ir pusryčiauja, mes 
lėkėme šiaurės fiordu. Lėkėme, nors kiekvienas važny- 
čiotojas kiek galėdamas stabdė, kulnais ardamas sniegą, 
kad nenusisuktume sprando. 

Į kalną kopti sunku, bet pavargęs visada gali sustoti 
ir atsikvėpti. Nuokalnėje tai padaryti sunku. Mylią po 
mylios važiuojame žemyn. Vos nuo sniego skardžių nu- 
sileidome ant lygaus upės ledo, griuvau, pakirstas mėš- 
lungio klube. Gydydami vyrai vos nenutraukė man ko- 
jos. Ledas buvo nekoks. Niekas nenukentėjo, bet Nilsas 
įlūžo ir peršlapo nuo galvos iki kojų. Krante jis persi- 
rengė sausais drabužiais. 

Fiordo ledas buvo apsemtas per tris colius, ir nuo bė- 
gančių šunų ant mūsų tiško smulkus lietus. Bet važiuoti 
buvo lengva, pavažos slydo puikiai. Man savo šunų žiū- 
rėti nereikėjo, jie bėgo paskui priekines roges. Aš snau- 
džiau, Frensė miegojo. Bet staiga užlėkėme ant ledo 
nuolaužos, rogės virstelėjo, ir Frensė iškrito į vandenį. 

Tai atsitiko netoli Ikerasako, ir ji atvažiavo plačiai at- 
merktomis akimis. 

Po šito pasakojimo apie Arktikos gyvenimo sunku- 
mus bei pavojus šiek tiek nepatogu konstatuoti, kad Ke- 
rasake mes lyg atsisveikinome su žiema. Mano kateris 
suposi ant vasariškos jūros bangų už penketo mylių — 
juo plaukėme namo. Gegužės ketvirtą, trečią valandą ry- 
to, skaisčiai šviečiant saulei, mes išlipome ant ledo už 
aštuonių mylių nuo Igdlorsuito. Mes, keleiviai ir ekipa- 
žas, iš viso vienuolika žmonių ir septyniolika šunų. Pa- 
kinkėme šunis, sukrovéme visa, kas tilpo į dvejas roges, 
ir patraukėme namo. Per miegantį kaimą nulėkėm tiesiai 
prie mano durų. Prašom! Eik vidun, Frense, tai mūsų 
namai. 


III. PUIKUSIS GEGUŽĖS MĖNUO 


4 


2 GDLORSUITAS — tai nuokampi vieta, ato- 
kiai nuo keliautojų takų, aplinka čia taip skiriasi nuo 
įprastinės, tad man atrodo, jog visos gyvenimo smulk- 
menos gali būti įdomios. Apie daugelį paprastų dalykų 
rašau todėl, kad jie stebėtinai panašūs į mums įprastus. 
Tiesiog nuostabu, kaip grenlandų galvosena, elgesys, dar- 
bas ir žaidimai panašūs į mūsų. 

Per dešimt minučių nuo mūsų pargrįžimo, nors buvo 
ketvirta valanda nakties, žmonės visuose namuose suki- 
lo ir susirinko pas mus pasveikinti, išgerti į mūsų svei- 
katą ir pažiūrėti nuotakos. Kai mes sėdėjom namie ir su 
rinktine publika gėrėme kavą, lauke stovėjo didžiulė 


263 


minia, laukianti progos bent ką pamatyti, nors akies 
krašteliu dirstelėti, kai prasivers durys. Po kavos gėrėme 
alų ir degtinę. Atėjo daugiau svečių. Užgrojo muzika. 
Šokome maždaug nuo septynių iki vidurdienio. Paskui 
valandą pamiegojome. Vakare kviestiniai pietūs ir šokiai, 
pasibaigę ketvirtą ryto. Kitą dieną ilsėjomės. 

Gegužės mėnesį šiaurės Grenlandijoje yra taip gražu, 
kad, atvėrus šią vietą pasauliui, — neduok dieve! — čion 
suplūstų visi laisvi, turtingi malonumų ieškotojai iš viso 
pasaulio. „Žiemos malonumai šiltą pavasarį!“ — šauktų 
reklaminiai plakatai. Giedros dienos, saulėlydžiai, trun- 
kantys visą naktį, ir visas šis nelytėtas pasaulis — jūra ir 
sausuma, — visur galima keliauti. Jūros ledas laikosi vi- 
są gegužę, kai kuriais metais visą birželį. Gausu ruonių, 
ir medžiotojai dienų dienas klajoja, namo grįžta su kau- 
pu prikrautomis rogėmis. 

Ruonių medžioklė ant ledo gana paprasta: reikia arba 
tinklų ir beveik jokios nuovokos, arba reikia šiek tiek 
įgudimo, kurį sumanus žmogus gali įgyti per vieną se- 
zoną. Tinklai ruoniams statomi tada, kai ledas gerai su- 
tvirtéja,— tada nėra rizikos netekti tinklų. Iškirtus ake- 
tes,— vis ta pačia nepamainoma peikena,— prie peikenos 
pririšama virvė, stumtelima nuo vienos aketės tiek, kad 
lengvasis galas iškiltų artimiausioje aketėje. Tam reikia 
įpratimo, bet ne itin didelio. Tinklai paprastai statomi 
netoli kokio kyšulio arba aisbergo, arba ties storo ir plo- 
no ledo riba. Jei medžiojama be tinklų, tai ledas tampa 
savotiškais spąstais. Prie kvėpavimo angos arba proper- 
šos, vietoj spyruoklinių spąstų, atsistoja budrus medžio- 
tojas. Ruonis iškyla pakvėpuoti, ir tas gyvybiškai svarbus 
oro įkvėpimas jam gali būti paskutinis. 

Surasti kvėpavimo angą gana sunku, nes dažnai ją 
žymi tik žemas, beveik nepastebimas sniego kauburėlis, 
po kuriuo kvėpuoja ruonis. Suradęs angą, medžiotojas 
laukia su šautuvu, ietimi arba peikena. Laukia nejudė- 
damas, tiesiog sustingęs, nes menkiausias triukšmas ar 
krebždesys ant ledo per vandenį pasiekia artėjančio ruo- 
nio ausis. Jeigu nieko neįtariantis ruonis prunkšdamas iš- 
nyra, jo laukia šūvis arba greitas ir tikslus smūgis ieti- 
mi, ir viskas baigiasi. 

Iš pavėjinės pusės medžiotojas gali prieiti prie ruo- 
nio per du tris šimtus jardų, nesimaskuodamas, tik lai- 
kydamasis tylos. O tada reikia sėlinti. Nors keista, bet 
ruonis iš kitų gamtos būtybių yra tiksliausia žmogaus imi- 
tacija. O žmogus, galima sakyti, ruonio imitacija. Bent 
jau žmogus, šliaužiantis pilvu, spjaudantis ir prunkščian- 
tis, kilsčiojantis galvą apsidairyti, ruoniui atrodo ruonis. 
Tiksliau — ruoniui žmogus yra panašesnis į ruonį už ko- 
kį kitą gyvūną, su kuriuo susiduria vandeny. 

Medžiotojas dažniausiai sėlina prie ruonių, slėpdama- 
sis už muslino skydelio, pritvirtinto ant mažų rogučių, 
kurių pavažos apvyniotos kuo nors minkštu. Susilenkęs 
arba šliaužte medžiotojas atsiduria visai arti. Tada iški- 
ša šautuvą pro skylę musline, padeda ant įtaisytos atra- 
mélés ir nusitaikes Sauna. 

Sitaip sélinama tada, kai ruoniai, i$vilioti i$ vandens 
šiltos pavasario saulės, snaudžia palei kvėpavimo angas. 
Ledas aplink angą yra nuožulnus; turbūt ne dėl sąmonin- 
gu ruonio pastangų, o dėl nuolatinio šliaužiojimo, ir ruo- 
nis, gulintis ant krašto, nuo menkiausio judesio nuslysta 
vandenin. Jeigu šūvis nebūna mirtinas, ruonis panyra, ir 
tiek jį matysi. Ankstyvą ir vėlyvą pavasarį, kai būna 
properšų, medžiotojas rogėmis nusiveža kajaką ir, pali- 
kęs šunis, plaukioja, ieškodamas ruonio, arba kantriai 
laukia ant ledo krašto. Nušovęs ruonį, kajaku nuplaukia 
ir jį pasiima. Pavasarį medžiotojas išeina iš namų ke- 
lioms dienoms ir miega tik tada, kai pavargsta. Papras- 
tai jis neturi nei miegmaišio, nei antklodés. Atsigula ant . 
rogių, kojas apsuka elnio kailiu — jeigu turi. Ūkiškas, 
protingas žmogus, toks kaip Abrahamas, pasiima primusą 
ir geria karštą kavą, valgo virtą mėsą. Deividas, geres- 
nis medžiotojas ir ne toks sumanus žmogus, valgo žalią 
ruonieną. Ji valgoma, o: atšaldytos ruonio kepenys yra 
tikras skanėstas. Apskritai žmonės pasauly nemėgsta dirb- 
ti, bet to nepasakysi apie pavasario medžioklę Grenlan- 
dijoje. 

Mes išvažiavome penkeriomis rogėmis; kaip ir visi, 
vykome į Nugatsiako pastoriaus padėjėjo gimimo dieną, 
Rudolfas su Margreta, Abrahamas, Luiza su.vaikais, Mar- 
tinas ir Salamina, Nilsas Nilsenas ir mudu. Kelias buvo 


265 


geras, sniegas abipus jo purus ir gilus. Rudolfas važiavo 
pirmas, mes paskui jį vorele, tad aplenkti vienas kitą 
beveik nebuvo įmanoma. Aš keletą kartų pamėginau, bet 
nesėkmingai. Visi juokėsi. Paskui netoli Nugatsiako vi- 
sos rogės sustojo. 

— Nagi,— pasakė Rudolfas, — jūs važiuokit pirmas, o 
mes iš paskos. 

Tai reiškė maždaug tą: jūs taip veržiatės pirmauti, 
prašom, suteikiame jums tą garbę, priimkite. Bet aš ne 
taip labai vėržiausi, kad sutikčiau. 

Igdlorsuite yra bažnyčia, viename jos gale įkurdinta 
mokykla. O Nugatsiake sekmadienio pamaldos būna mo- 
kykloje, joje vykdavo ir šokiai, ir tai nebuvo jokia švent- 
vagystė. Susirinko visa Nugatsiako jaunuomenė, visos 
gražuolės, atėjo nemaža tokių, kurie nebuvo nei jauni, 
nei gražūs; daug tiesiog valkatų. Tai buvo tikra miš- 
rainé. Sukaktuvininkas Benjaminas, ir šiaip pokvailis, 
šiandien visai pakvaišo. Jis be atodairos kaip žiogas šo- 
kinėjo ir strykčiojo, išdarinėdamas tokias figūras, kurios 
patiko jam, bet trukdė kitiems. 

— Žiūrėk, Kinte! — šaukė jis.— Matai, kaip reikia! 

Jis sukosi, brovėsi prieš srovę, gadindamas visą šokį. 

Olabis visą savo dėmesį skyrė vien Frensei. Visa jo 
išvaizda tartum sakyte sakė: „Ji verta paties geriausio 
partnerio, ir ji mokės jį įvertinti.“ Olabis laikėsi iškil- 
niai, ir tai, be abejo, buvo nebylus priekaištas tam kvai- 
lam Benjaminui. Jis šoko tiesus, išdidus, daug ir ilgai 
sukosi — tikras savimeilės įsikūnijimas. Partnerei „jo eks- 
celencija" pasirodė nuobodus. Pats vikriausias šokėjas bu- 
vo Mortonas. Storulis Pavijus, be abejo, irgi čia buvo ir 
šoko itin šauniai, bet niekas jam nepavydėjo. 

Kitą dieną grįžtant prasidėjo lenktynės. Šešerios rogės 
išvažiavo valandą prieš mus, ir mūsų penkerių grupė 
pasišovė anas pasivyti. Mes turėjom pasikinkę po aš- 
tuonis šunis. Mano rogėse sėdėjome dviese, prieky va- 
žiavo Rudolfas. Po penkiolikos mylių aplenkėme vieną 
atsilikusį, kitus jau matėme priekyje. Pasivijome juos, 
kurį laiką važiavom iš paskos — kelias „čia buvo blogas. 
Paskui Rudolfas ėmė spausti. Jis lenkė vienas roges po 
kitų, paskui jį važiavo Martinas, aš trečias, paskui Nil- 

sas ir Abrahamas. Važnyčiotojai šaukė, plakė botagais 
šunis; vienuolika lekiančių rogių — tikras pragaras. Pra- 
lenkiau penkerias roges, šeštosios buvo netoli. Pasukau į 
šalį, susilyginau su jomis, ir staiga jų kinkinys pasklido 
į šalis. Vienas šuo atsidūrė prieš pat mano roges, įsi- 
painiojo į viržius, pargriuvo. Akimirka, ir abejų rogių 
šunys susipynė į vieną kaukiantį kamuolį. Kol mes sten- 
gėmės viską atmazgyti, Nilsas, Abrahamas ir mano pra- 
lenktoji vora prašvilpė pro šalį. Kol išsinarpliojom, jie 
spėjo nuvažiuoti pusę mylios. 

Vėl pasivijau vilkstinę, pralenkiau lėtuosius, pasivi- 
jau pirmaujantį ketvertą, priartėjau prie jo. Kelias ne- 
toli namų buvo platus, išvažinėtas, čia galėjau pabandyti 
laimę. Martinas su Nilsu važiavo petys į petį. Susilygi- 
nau su jais. Tai bent buvo lenktynės tarp mūsų trijų! 
Kiekvienas norėjo išsiveržti į priekį, bet nė vienas ne- 
galėjo ilgiau pirmas išsilaikyti. Mano rogėse buvo pus- 
maišis džiovintos smulkiažvynės stintos šunims šerti. Pa- 
ragines savuosius ir kiek išsiveržęs į priekį, atsistojau ir 
numečiau žuvis tiesiai kitam kinkiniui po nosimi. Tai 
viską nulėmė. Ėmiau vytis Abrahamą, už penkių šimtų 
jardų nuo kranto susilyginau su juo, bet pralenkti ne- 
galėjau. Atvažiavome kartu. Rudolfas stovėjo prie savo 
namo ir rūkė. 

— Gerai,— pasakė jis, kai važiavau pro šalį. 

Vieną dieną, susikrovęs į roges drobes ir pasiėmęs 
kelioms dienoms maisto sau ir šunims, nuvažiavau į 
Kangerdlugsuaką stovyklauti ir tapyti. Važiuoti fiordu’ 
buvo sunku: sniegas tirpo, ir nuo kalvų ant ledo plūdo 
vanduo. Kuo toliau, tuo blogiau. Ėmiau būgštauti, ar 
pasiseks tame stačių sienų kanjone rasti sauso ledo plo- 
telį palapinei, neturėjau jokio noro kurtis ant apsemto 
ledo. Staiga pamačiau kaip tik tokią vietą, kokios reikė- 
jo — žvyringą pakrantės seklumą, atsisukusią į pietus. 
Sustojau, iškinkiau ir pririšau šunis, pasistačiau palapinę. 

Manau, kad kiekvienam žmogui labiausiai patiktų bū- 
ti išradėju negu bet kuo kitu. Juk net menkiausias su- 
galvotas daiktas suteikia tiek džiaugsmo. Ko gero, kiek- 
vienas žmogus yra išradėjas, nes kodėl visa, ką tik 
išrandi, pasirodo jau užpatentuota? Mano palapinė ant ro- 

giu, kiek žinau, yra mano išradimas. Aš be jokio paten- 
to ir mokesčio su malonumu rekomenduoju visam pasau- 
liui rogių palapinę. 

Palapinė, atvaizduota skyriaus pradžioje, yra tvirtai 
pririšta prie rogių dirželiais, jungiančiais jos dugną su 
rogių viršumi. Kai nereikia — sulankstai ir gali patogiai 
sėdėti. Du plokšti metaliniai gnybtai, užmauti ant rogių 
šonų, laiko dvi plonas kartis reikiamoje padėty; dar vie- 
na kartis, prisiūta prie brezento, laiko stogą. Norint pa- 
lapinę pastatyti, reikia nuimti nuo rogių daiktus, ištemp- 
ti dugną ir pririšti jo kampus prie rogių priekio, pasta- 
tyti kartis, ant. jų uždėti skersinį, ištempti dvi virves ir 
gerai pririšti. Visa tai padaroma per nepilną minutę. Ta- 
da uždegamas primusas. Po trijų minučių uždaroje pa- 
lapinėje jau maloniai karšta. Ji pakankamai didelė dviem 
žmonėm, o porą naktų joje nakvota ir ketverto. 

Apsistojau puikioje vietoje. Šniokščiantis upelis sklei- 
dė ore pavasario garsus ir nešė pro pat mano slenkstį 
geriamą vandenį. Bet, vos spėjęs įsikurti, krūptelėjau — 
mano ausis pasiekė tolimas aidus griaustinis. Išsigandęs 
apsidairiau. Priešais mano stovyklą stūksojo pusantro 
tūkstančio pėdų kalnas, jo viršūnė buvo apsidraikiusi 
debesimis, papėdėje. irgi kilo debesis — garai, dūmai? Kas 
tai galėtų būti? Ir kol aš nustebęs spoksojau, nuo viršaus 
ėmė slinkti sniegas — griūtis. Griaustinis tebedundėjo. 
Greitai apsigręžiau. Ne, užgriuvimas man negresia. Pa- 
prasčiausias debesuotos dienos vakaras. Pašėriau šunis, 
išsiviriau pietus, pavalgiau ir atsiguliau. 

Atsibudau anksti, pažiūrėjau į laikrodį. Gulėjau ir 
klausiausi: šniokščia upelis, vėjas plazdena palapinę, į 
jos šonus švelniai šiugžda didelės snaigės. Atkėliau vie- 
ną sparną, iškišau galvą: priešais mane nelytėtas baltas 
pasaulis, balta pūga. Užrišau palapinę, atsiguliau ir mie- 
gojau toliau. Beveik visą dieną pustė. Mano palapinė 
stovėjo tvirtai, viduje buvo šilta. Ką mes — aš ir šunys — 
daugiau galėjome veikti tokią dieną? 

Į vakarą pradėjo giedrėti. Liovėsi snigę, vėjas nuri- 
mo, žemi debesys pakilo ir išsidraikė. Lengvas kaip pū- 
kas menininkų mėgstamas rūkas išsisklaidė. Priešais ma- 
ne vakaro šviesoje degė grėsmingi, aštrūs, gigantiški snie- 

guotu viršukalnių kontūrai. Gal per daug gigantiški, bet 
taip atrodo todėl, kad patys esame labai maži. Pamégi- 
nau tapyti — kokia nesąmonė! 

Mano šunys nuolat kėlė triukšmą, ir tai mane erzi- 
no. Jų buvo aštuoni, ir norėdamas, kad būtų ramūs, pa- 
dalinau juos į dvi grupes — vienoje penki Langės, kitoje 
trys svetimi. Bet Niakarnetė, gražuolis iš Nugatsiako, at- 
leistas iš vedlio pareigų, rodė charakterį, ir nei dieną, 
nei naktį nesiliovė vergiškas kitų dviejų šunų skalijimas. 
Keletą sykių neištvėręs turėjau lįsti iš palapinės ir bota- 
gu ramdyti juos, kad nutiltų, o galop prie palapinės po 
ranka susikroviau krūvą akmenų. Dabar esu pasaulio ak- 
menų mėtymo čempionas. Tai jau šis tas. 

Fiorde tapiau dvi dienas, paskui susikroviau daiktus 
ir išvažiavau. 

Toks keliavimas teikia retą malonumą. Su savimi turi 
viską — namą, krosnį, maisto, darbo įrankius — bet ku- 
rioje vietoje jautiesi kaip namie. Klajoklio gyvenimas 
turbūt turi daug žavesio. Ir nors mes klajoklį statome ant 
visuomenės žemiausiosios pakopos, gyvenimas, ko gero, 
jam teikia kur kas daugiau pasitenkinimo negu mums. 
Jo klajonės — tai ir reakcija į nepasitenkinimą, ir prie- 
monė juo atsikratyti. Kadangi klajoklio namas visada 
stovi toje vietoje, kurią pats pasirinko, tai savas būstas 
jam visada patinka. Mes visi esame civilizacijos propa- 
gandos aukos ir jos matais matuojame žmogaus pasieki- 
mus, nesvarstydami, ar civilizacija tam tinkama, turėdami 
galvoje vienintelį žmogui rūpimą rezultatą — jo laimę. 
Norėdamas sutrumpinti nuobodulio valandas, per klaidą 
atsivežiau Grenlandijon Jeilio universiteto daktaro Pang- 
loso keturtomį. Daktaras, iš savo kėdės stebėdamas „ge- 
riausią iš visų galimų pasaulių“ (kapitalizmą!) sprendžia 
apie civilizaciją pagal pragyvenimo lygį, kurį kaip ir de- 
ra nulemia daiktai. Storame nuobodžiame veikale, man- 
ding, parašytame tam, kad jauni bankininkų sūnūs turė- 
tų iš kur pasisemti argumentų prieš prancūzų revoliuci- 
jos idėjas, autorius neduoda peno apmąstymams, kad 
žmogaus gyvenime svarbu dvasiniai turtai ir kad, be nuo- 
savybės, dar kai kas turi reikšmę. Išimtis yra viena for- 

muluoté, pateikta Smitsono komisijos (1895, 591). Su ma- 
lonumu ja cituoju: „Civilizacija — iš tikro tai tik menas 
gyventi visuomenėje.“ Turima galvoje — gyventi taikiai 
ir laimingai. 

Tačiau jokia pripažinta formuluotė neleidžia priskirti 
manęs prie civilizuotų žmonių, jei aš gyvenu ant ledo vie- 
nas. Taigi norintiems pažinti tiesą drįstu pasakyti, kad 
daugelį dienų man buvo labai patogu ir jaučiausi labai 
patenkintas, ir jeigu ten būtų buvusi mano antroji pusė, 
tai mes ten būtume praleidę visą gegužę, o paskui vos 
sveiki išsikapstę, kaip kad vėliau iš tikro atsitiko. 

Paskutinė mudviejų kelionė vos nesibaigė tragiškai. 
Prieš tai keletą dienų praleidome Nugatsiake, gyverome 
name, kur buvo bažnyčia—mokykla—šokių salė, dirbome, 
vaikščiojome švelniame nešaltame pasauly, kurį gren- 
landai vadina sila. Sparčiai artinosi vasara, ledas jūroje 
buvo lyg plynas tvenkinys, pakrantės — ištisa upė. Žiū- 
rėdavome, kaip kinkiniai plaukia per ją; persikrausty- 
mas nuo kranto ant ledo ir atgal būdavo panašus į mažą 
nuotykį. Galop vienas žmogus mums pasakė: 

— Jeigu jūs dabar neišvažiuosit namo, tai neišsikasit 
iš čia iki pat vasaros. 

— Gerai, — atsakiau, — šįvakar išvažiuojame. 

Kad nors jie nebūtų pasakoję Frensei visų tų baisių 
istorijų — apie ledą ir visa kita. Aš numaniau, kad le- 
das prastas, bet argi reikia sakyti viską, ką žinai. Mes 
atidėliojome kelionę, tikėdamiesi, kad atšals, bet buvo 
priešingai. Diena, kai išvažiavome, iki pietų buvo pati 
šilčiausia tais metais, paskui pasidarė drėgna ir šalta. 
Tiesa, ne tiek šalta, kad stingtų ledas; tiesiog debesuota, 
niuru, nemalonu, dar pakilo pietryčių vėjas. Sukrovėme 
daiktus — drobes, stovyklavimo reikmenis ir visą kitą 
mantą. 

— Tikiuosi, tu labai nepyksi,— pasakė Frensé,— jei 
per tą kelionę aš šiek tiek bijosiu. 

Kelias Igdlorsuitan buvo gerai matyti, kietai suplūk- 
tas, gerokai iškilęs tirpstančio sniego lygumoje. Maršru- 
tas lyg plūdurais. pažymėtas aisbergų, pažįstamų iš dau- 
gelio kelionių prieš tai. 

— Nevažiuokit tuo keliu,— sakė protingi žmonės.— 
Verčiau kokią valandą traukit tiesiai jūron, o paskui su- 
kit kairėn Igdlorsuito link. 

Padarėme taip, kaip mums patarė. Šeštą valandą pa- 
sikinkėme šunis, atsisveikinome su draugais ir išvažia- 
vome. Net nustebome — ledas buvo tvirtas ir sausas. 

— Tiesiog nuostabu! — sušuko Frensė, atsilošdama už 
manęs. 

Priekyje tvyrojo rūko juosta. Pagalvojau, kad nuga- 
ra negali išduoti mano baimės. 

Praėjo valanda. Rūkas artėjo, tirštas, juodas. Pasku- 
tinį kartą apsiziüréjau. kur esąs — pagal saulę, vėją, 
krantą, — ir įvažiavom į rūką. 

Jeigu ledas būtų ir toliau buvęs stiprus, jei būtų bu- 
ve, kaip žmonės sako, — juo toliau nuo kranto, tuo ledas 
tvirtesnis, — būčiau nesijaudinęs. Rūkas užstojo krantą ir 
prarijo viską, kas buvo už šimto jardų. Saulės nematėme, 
didžiumą laiko apskritai nematėme jokios šviesos vaka- 
ruose. Bet vėjas pūtė nesiliaudamas. Geras ledas pavirto 
blogu, blogas — tiesiog neįmanomu, kol tapo ištisa jūra 
su sniego košės salelėmis; kelią turėjau rinktis pagal tai, 
kur ledas dar laikė. Nuolat vingiuodamas į šalis nuo tie- 
saus kurso, vandeny nepalikdamas jokių pėdsakų, ga- 
lėjau tik spėlioti apie krypties teisingumą, nes žinojau, 
kad tokioje tamsoje klaidos neišvengiamos. Vėjas buvo 
gana stiprus, vanduo bangavo ir taškė į roges. 

— Laivarogés,— pasakiau, stengdamasis palinksminti 
Frense. 

Vanduo sémé roges. Važiavome, stengdamiesi nepa- 
taikyti į baisias gilias duobes,— jų buvo pilna. Staiga šu- 
nys prasmego vandenin ir ėmė plaukti. Aš įsirėmiau kul- 
nimis ir iš visų jėgų įsitvėriau į užgalį. Rogės sustojo 
kaip tik ant paties krašto. 

— O dieve! — susijaudinusi šūktelėjo Frensė. Tai bu- 
vo vienintelis kartas per visą tą naktį, kai ji garsiai šau- 
kėsi dievo. 

O tuo laiku šunys plaukė, visi aštuoni. Galop išlipo 
ant ledo luito už dešimties pėdų. Šūksniu sustabdžiau 
juos. Apsukome roges, Frensė laikė jas, o aš po vieną 

partempiau šunis atgal. Kuo greičiausiai sprukome iš tos 
vietos. 

Visai nedaug pavažiavę, atsidūrėme tarp daugybės 
aisbergų, o aš kaip tik to stengiausi išvengti. Ledas prie 
aisbergų per atlydį visada esti blogas ir dažnai pavojin- 
gas. Trūkinėdamas aisbergas pribarsto aplink nuolaužų, 
jos spaudžia ledą, tirpsta, aplink susidaro ežerėliai. Pa- 
vasarį vanduo nuo jų plūste plūsta upeliais. O šunys 
mėgsta aisbergus. Net jeigu kelias kuo puikiausias, snie- 
gas kietas ir sausas, šunys, gavę bent menkiausią progą, 
suka prie aisbergo, lyg nusikamavę nuo monotonijos. Pa- 
našiai kaip, anot knygų, ištroškęs keliautojas dykumoje 
bėga prie oazės. Mano šunys tą dieną po tiek valandų 
taškymosi ir plaukiojimo tiesiog troško „išlipti sausu- 
mon". Kol kas, mosuojant botagu, man pavykdavo ap- 
lenkti aisbergus dideliu lanku, bet, kad ir kaip stengiau- 
si, rūko prietemoje atsidūrėme prie jų. Šunys lėkė per 
vandenį, nepaisydami nei mūsų, nei viso kito, ir savo 
tikslą pasiekė. Taigi visi saugiai atsidūrėme saloje. Man 
atėjo mintis čia apsistoti. Turėjome palapinę, maisto ir 
kuro — visko, ko reikia. Buvome kiaurai peršlapę, su- 
šalę, pūtė aštrus vėjas. Bet kas žino, ką bloga gali at- 
nešti ateinančios valandos? Ne, verčiau tolyn. Bet kaip? 

Nuėjau patikrinti kelio su peikena. Pamačiau, kad 
šviežias vanduo tik vos užšalęs, o gylis toks, kad leng- 
vai panirtų rogės su kroviniu, kai kur ir žmogus. Ke- 
liose vietose prakirtau peikena ir pamatavau, bet dugno 
nepasiekiau. Ką gi, geresnės išeities nematydamas, vis 
dėlto turėjau apsispręsti. Ir apsisprendžiau. Apčaižiau 
šunis, kurie vos vilkosi, ir pasukau vandenin. Už šimto 
jardų šunys vėl ėmė plaukti. Tai bent apsisprendžiau! 
Velniop! Vis tiek pirmyn. Nėrėm į vandenį, šunys kaps- 
tydamiesi ir taškydamiesi ištraukė mus. Vis dėlto išsi- 
kapstėme. Ši niūri lyguma, jūra su sniego košės salų 
archipelagais, galop virto — mes ne iš karto tai pastebė- 
jome — žemynu su ežerais ir ežerėliais. Pagaliau tamsiai 
pilko sniego košė pašviesėjo, paskui pasidarė visai bal- 
ta — patekome ant tvirto sniego. Šunys džiaugsmingai 
puolė pirmyn. 

Mūsų kursas buvo keletą rumbų į šoną nuo priešinio 
vėjo. Pasukau todėl, kad tirpstantis vanduo nuo salos 
tekėjo ant ledo ir graužė jį maždaug per mylią aplinkui. 
Be to, šunys, net grįždami namo, labai nemėgsta bėgti 
prieš vėją, suka šalin, o maniškiai lėkė kaip tik tiesiai 
prieš jį. 

— Eu, eu! Eu, eu! (Kairėn!) 

Užėjus rūkui, jau seniau buvau pastebėjęs, kad keli 
aukštyn. Pasižiūri ir toliau bėga. Jie žiūrėjo ton dangaus 
pusėn, kur turėjo būti saulė. Praėjo gerokai laiko, kol aš 
supratau, kad kryptis prieš vėją, kurios jie prieš mano 
norą stengėsi laikytis, veda tiesiai namo. Manau, kad, 
palikus juos savo valiai, jie būtų parvežę mus tiesiai 
prie slenksčio. Reikia pridurti, kad mano šunims tai bu- 
vo pirmoji žiema Igdlorsuite, šiuo keliu jie važiavo pir- 
mą kartą ir apskritai nuo kaimo tebuvo nutolę tik po 
keletą mylių. Kitą dieną pasakiau apie tai Rudolfui. 

— Taip, — atsakė Rudolfas, — geri šunys supranta. 

Važiuodami tokiu greičiu, po pusvalandžio privalėjo- 
me sukti į pietvakarius, tiesiai namų link. Pakeliui apti- 
kome vėžes. Šunys, paprastai linkę laikytis bet kokių 
vėžių, dabar perkirto jas nė nedirstelėję. Dabar jau ne- 
abejojau, kad jie žino kelią, nors, be tų vėžių, nemačiau 
jokio orientyro. Šunys bėgo greit, kiek sulėtėdavo, kai 
reikėdavo pervažiuoti pelkę, paskui vėl lėkė pirmyn. Gal 
jie užuodė namus? Mes ir patys jau beveik užuodėm. Prie- 
kyje sniege pasirodė juodas ruožas — properša. Neplati, 
kokių penkių pėdų. Ačiū dievui! Siaurą properšą reikia 
įveikti įsibėgėjus, jei pristabdysi, šunys užsispirs. Tvo- 
jau botagu per batą, ragindamas juos, ir pasislinkau į 
priekį. Šunys atsispyrė ir peršoko, išskyrus vieną. Rogės 
iš inercijos irgi beveik perlėkė, bet ne visai. Įstrigome 
pačiam vidury. Šunys, atsigavę po šuolio, įsiręžė, rogės 
pajudėjo, galas nuslydo nuo ledo ir paniro. Paniro, ži- 
noma, su dviem trečdaliais gale sudėto krovinio. Priekis 
užsivertė aukštyn, šunys sustojo. 

Tokiais momentais viskas vyksta greit, negalvojant. 
Frensė bemat atsidūrė ant ledo šalia manęs ir iš visų 


273 


jėgų traukė. AS raginau šunis. Visi drauge ištraukėme 
roges, nuo kurių tekėjo vanduo. 

— Bjauri vieta, — pasakiau, kai pradėjom važiuoti. 
Frensė neatsiliepė. 

Už mylios nuo namų radom išvažinėtą rogių kelią, 
sausą, aukštai iškilusį virš skystos lygumos tarytum ro- 
mėnų kelias. Jis vedė — dabar jau visi žinojom — tiesiai 
namo. Netrukus pasirodė žemė, išnirome iš už aisbergų ir 
pamatėme kaimą. Žmonės irgi pamatė mus. Jie būriavosi 
ant kranto, mat buvo sekmadienio vakaras. Atsiloškit, 
amerikiečiai, atrodykit abejingi. Šmaukštelėjau per batą, 
šunys užgulė viržius. Su triukšmu perlėkėm priešalą ir 
atsidūrėme namie, 

— Dar nėra dvylikos? Užeikit, mieli bičiuliai, užeikit. 

Vakarojome iki ketvirtos, 


IV. GIMIMO DIENA Ms 


| > RTĖJA gegužės galas. 
Galas ledui, galas žiemai. Greitai gimimo diena. Gren- 
landų paprotį švęsti savo gimtadienį skatina visuotinis 
vieno kitam abejingumas. Kiekvienas žmogus metuose 
turi vieną dieną, kai kaimynai jį privalo pastebėti. Kiek- 
vienas tą dieną pasidaro kilmingas. Kilmingumas įparei- 
goja, nors priklauso nuo žmogaus išgalių. 

Frensės gimimo diena — pati ji prisidėjo tik tiek, kad 
kartu su Salamina triūsė prie viryklės — turėjo būti iš- 
kilmingas įvykis. .To laukė visi. Kava ir pyragas visam 


274 


kaimui, alus; namuose pietūs, visuotiniai šokiai. Šokiai 
toje nykioje kubiliaus dirbtuvėje? Ne, palaukit. 

Dabar teks kalbėti apie gerą ketinimą, puikią mintį. 
Ji tol plėtojosi, kol pagaliau virto ginču, į kurį galop 
įsitraukė kaimo gyventojai, prekybos punkto vedėjas, 
valdytojas ir gubernatorius. Galų gale ginčas persikėlė į 
Kopenhagą pas Valdybos direktorių, kol buvo paruošti, 
įteikti, išmarginti rezoliucijomis ir trimis egzemplioriais 
įsegti į bylas dokumentai — baigiamasis mūsų mažos 
grenlandiškos dramos aktas. Atsiprašau, bet scenon rei- 
kia įvesti Trolemaną. 

Kai man dar kovo mėnesį kilo ši mintis, aš nuėjau 
pas jo prakilnybę ir pasiteiravau. 

— Labai gaila,— pradėjau, artédamas prie reikalo kuo 
taktiSkiau,— kad puikūs, geri Igdlorsuito žmonės, mėgs- 
tantys smagiai pasilinksminti ir pašokti, neturi tam erd- 
vios patalpos. Ar jums taip neatrodo? 

— Žinoma,— pasakė Trolemanas.— Taip, misteri Ken- 
tai, ir aš taip manau. Tikra gėda, misteri Kentai. 

— Tai va, — tariau,— man atėjo mintis, kad mes jiems 
tokią patalpą galim duoti, mudu abu. Pastatykim žmo- 
nėms šokių namą. 

Trolemanas nušvito. 

— Apie tą patį ir aš visą laiką galvojau, misteri Ken- 
tai. Pastatysiu jiems namą, sakiau sau, padovanosiu. 
Jiems jo tikrai reikia. Žinot, misteri Kentai, kai aš bu- 
vau Rytų Grenlandijoje... tai buvo... palaukit... 

— Na tai kaip dėl namo? — paklausiau švelniai po 
pusvalandžio, kai jis baigé.— Ar prisidésit? Ar padengsit 
drauge su manim dalį išlaidų? 

Jis nustebo, atrodė net kiek pritrenktas. 

— Bet, misteri Kentai, palaukit, — tarė jis — palaukit. 
Suprantat, misteri Kentai, ne dabar. Matote, vasarą ar- 
ba kitais metais galbūt važiuosiu į Daniją. Ne, misteri 
Kentai, dabar negaliu. Suprantate... 

— Manau, kad įstengsiu vienas, — pasakiau. 

Kovo mėnesį žmonės ėmė vis labiau ir labiau šnekėti 
apie būsimą šokių namą, savo mintyse jie jau matė jį 
stovintį išrinktoje vietoje. O ta vieta buvo puiki, pa- 
čiame kaimo centre, Prieš porą metų tą sklypą paliko 

Johanas Langė; jis buvo išlygintas, sausas, su išbetonuo- 
tais pamatais. Buvęs šeimininkas teises į jį perleido do- 
vanai. Pilietinio karo aukų atminimo dieną padėjome 
apatinį vainiką. Talkininkavo visas kaimas. Tą vakarą 
baigėme grindis, visas šokių grindis! Pastatėme stulpus ir 
lyg ringą aptvėrėme virvėmis. Iki rytdienos kovos! 

Gimimo dieną oras buvo nuostabus, apie tokį galima 
tik svajoti — be debesų, šiltas. Saulė, kuri nenusileido, 
keliavo ratu, lyg norėdama palaiminti viską iš visų pu- 
sių. Jeigu mūsų namo grindys būtų buvusios po stogu, 
tai mes tą dieną būtume panorėję jį nugriauti. Poreikis 
yra laimės elementas arba jos prielaida; rojuje turėtų 
būti šalta tiek, kad palaimintiesiems reikėtų saulės. Šal- 
ta kaip tik tiek, kaip buvo Grenlandijoje tą dieną, ge- 
gužės 31-ąją. 

Palaimintieji turėtų norėti rojaus vaisių, kaip tą ge- 
gužės popietę žmonės norėjo pyrago ir kavos. Jie turi 
būti pasiilgę pramogų, ir narcizų pilnos pievos jiems turi 
tikti šokiams kaip mums pušinės lentos. Taip, dievas 
būtų pasielgęs nedorai, jeigu nebūtų sukūręs pažadėto- 
sios žemės 71“15' šiaurės platumos ir 53720' vakarų ilgu- 
mos, kokia ji buvo 1932 metų gegužės trisdešimt pirmą 
dieną. Visą tą šviesią naktį nesiliovė šokančių kojų 
griaustinis. Bent jau šiuo požiūriu šventė buvo dieviška. 

Kitą dieną pas mane atėjo Trolemanas. 

— Šita šokių salė, — pasakė jis,— negali čia stovėti. 
To neleidžia įstatymas. 

— Koks įstatymas? — paklausiau. 

— Administracijos įstatymas, kuris sako, kad priva- 
tus namas negali būti statomas arčiau kaip dvidešimt 
žingsnių nuo valdiško namo. 

— O prie kokio valdiško namo stovi salė? — nustebęs 
paklausiau. 

— Prie to sandélio,— parodė jis.— Negalima statyti 
šokių salės ten, kur pradėjot. 

Ten, kur rodė Trolemanas, stovėjo senas, beveik su- 
griuvęs statinys, panašus į urvinio žmogaus namą, jei 
jis tokį turėdavo. Keleivis būtų pagalvojęs, kad tai aš- 
tuoniolikto amžiaus liekana. Žemos, suzmekusios, sukry- 
pusios velėnų sienos, aptvėrusios pažliugusios žemės plo- 

tą. Neobliuotos įlinkusios lentos, atstojančios stogą. 
Vaizdingas laužas arba akį dreskiantis skaudulys — kaip 
kam labiau patinka. Joje dar tebebuvo laikomos statinės 
su taukais. Kaip tik pora kubiliaus pašiūrei. Netoli jo, 
arčiau kaip už dvidešimties pagal įstatymą leidžiamų 
žingsnių, stovėjo Rudolfo ir Jonaso namai. Dešimtį metų 
mūsų statybos vietoje stovėjo Johano Langės namas. Iki 
tol, atrodo, niekam nė į galvą neatėjo tą seną sandėlį 
laikyti pastatu; niekam, bet ne Trolemanui. Žmonės ėmė 
apie tai kalbėti ir, būdami gero būdo, linkėjo jam nu- 
sprogti. ,,Palauksim,— maniau, — o paskui pasišnekėsim su 
valdytoju." 

Bet gegužės mėnesį... pakalbėkim apie kitką. Tai at- 
sitiko prieš vidurnaktį. | 

Senasis Emanuelis, išdidusis ir Saunusis angakoko vai- 
kaitis, dar nė nemanė atsisakyti medžioklės. Pavasarį jis 
pasidarydavo jaunas ir nenusileisdavo geriausiems me- 
džiotojams. Jei tik ledas laikydavo, Emanuelis pirmas 
išeidavo ir paskutinis pareidavo. Taigi maždaug tuo lai- 
ku, kai mes klaidžiojom rūke, Emanuelis, pasikinkęs šu- 
nis, su vienu jaunu draugu išvažiavo į Svartenhuką me- 
džioti ruonių. Po dienos ar dviejų iš rytų ėmė pūsti stip- 
rus vėjas — aptirpęs ledas per kelias mylias atplyšo nuo 
kranto ir nuplaukė jūron. Žmonės ieškojo ledo pakraščiu 
ir Svartenhuko pakrantėse, nors vilties aptikti Emanue- 
lio ir berniuko pėdsakus turėjo nedaug. Tušti ieškojimai 
patvirtino bügstavimus — ir puikus senis, ir berniukas 
dingo. 

Tuo metu Igdlorsuite buvo žymus svečias, geras dai- 
lininkas, talentingas kaulo raižytojas, apsiskaitęs, išsila- 
vinęs, mielas Umanako pastorius grenlandas Otas Ro- 
singas. Aš nuėjau pas jį, papasakojau apie tragišką Ema- 
nuelio žūtį ir paklausiau, ar man bus leista jo atminimui 
kapinėse pastatyti kryžių. Jis leido, padėkojo man už 
tokią mintį. Aš ant popieriaus nupiešiau kryžiaus eskizą. 

— Jau aštuonios dienos, kaip jis išvažiavo,— pasakė 
kažkas per gimtadienio pokylį. 

Mes pakėlėme bokalus, išgėrėme: 

— Už Emanuelį! 

Buvo kaip tik vidurnaktis. Įėjo mūsų pagalbininkas 
berniukas Tobijas. 

— Emanuelis sugrįžo, — pasakė jis. 

Tas senas pagonis Emanuelis — mes, žinoma, pasiun- 
tėm jo pakviesti — šypsojosi nuo ausies iki ausies. 

— Štai, Emanueli, čia tau, pilkis,— pasakiau, pastatęs 
prieš jį romo butelį. Kitą dieną jis jautėsi gerai. Paro- 
džiau jam savo eskizą. Jam patiko. 

Ar dėl to kryžiaus, ar dėl romo jis vėl pasikinkė šu- 
nis ir išvažiavo medžioti. Išbuvo tris dienas, bet nieko 
neatsitiko. Šį sykį romo įpyliau pats — taurelę. Mes taip 
pat šykščiai daliname žemiškuosius džiaugsmus, kaip ir 
danguje dalinami dangiškieji. 


V. "MIRŠTA ŠARLOTĖ ———-23 


IK vienas žmogus numirė mūsų sa- 
loje per praėjusį rudenį ir žiemą — sena moteris, jau 
ilgą laiką sirgusi tuberkulioze. Visi žinojo, kad jos mir- 
tis netoli, bet kai šaltą niūrią sausio dieną pasirodė bü- 
relis tamsių figūrų, einančių per sniegą bažnyčios link, 
ir, prisijungęs prie jų, pamačiau, kad nešamas karstas, 
mane nukrėtė šiurpas. Dar prieš valandą ji buvo gyva; 
o per kitą valandą toje pašiūrėje ji sušals į ledelį. Mir- 
ties glėbys šiaurėje kietas, 

Žmonės čia įpratę prie mirties. Jie keliauja, medžioja 
ir gyvena drauge su mirtimi. Į duris pasibeldė mirtis? Ji 
guli su jais lovoje, Jie tai žino ir yra pripratę. 1860 me- 
tais (tai vieninteliai po ranka esantys duomenys) 42 pro- 

centai Grenlandijos gyventoju buvo jaunesni kaip pen- 
kiolikos metu, 55 procentai — tarp penkiolikos ir šešias- 
dešimt, du procentai — per šešiasdešimt ir vienas procen- 
tas neaiškus. Jeigu liūdesys dėl mirusiųjų truktų ilgai, 
tai visi grenlandai nuo jo būtų išmirę. 

Senoji Šarlotė, Olabio motina, nugyveno dar vieną 
tamsos periodą ir vėl atėjo į šviesą, bet jos jėgos greitai 
seko. Vieną naktį birželio pradžioje jos sena širdis su- 
virpėjo ir sustojo. Dingo dar vienas senovės paminklas. 

Laidotuvės Grenlandijoje — visuotinis įvykis, žmonės 
suplūsta bažnyčion. Tarpueily ant dviejų ožių stovi neš- 
tuvai, o ant jų toji paskubom sukalta dėžė — karstas. Jo 
dangtis nuimtas. Po baltu apdangalu guli tai, kas likę iš 
Šarlotės; maža, susitraukusi. Kai apeigos baigtos, nešėjai 
išneša karstą laukan ir padeda ant žemės; žmonės sustoja 
aplink, dabar visi žiūrės į Šarlotę. Apdangalas nuimamas. 
Visi, suaugę ir vaikai, spraudžiasi prie karsto. Baisu 
žiūrėti į išsišiepusį Šarlotės veidą. Visi tyli, net Olabis, 
kuris stovi nuleidęs galvą ir verkia. Visi laukia, ką da- 
rys jis. Jis prieina artyn, neatitraukdamas akių ilgai ir 
įdėmiai žiūri į palaikus vienintelės moters, kuri jį my- 
lėjo. Paskui pasilenkia ir padeda jai ant krūtinės mažą 
puokštelę popierinių gėlių. Kai jis atsitraukia, vyrai 
uždeda dangtį ir prikala jį. Tai visko pabaiga. 

Įkalnė į kapines ilga ir sunki, tad eina ne visi. Ke- 
letas artimų draugų, keletas giedorių, keletas smalsuo- 
lių ir Olabis — vienas. 

Šarlotė tą dieną nepalaidojama — įšalusioje žemėje 
kapo neiškasi. Tokiam atvejui — jei atveju galima va- 
dinti taisyklę — ant uolėtos kalvelės guli akmenys, ak- 
meninis guolis, likęs atviras po paskutinio jame miego- 
jusio ir iškeliavusio. Čia paguldoma Šarlotė. Vyrai ir 
berniukai kruopščiai sukrauna virš jos akmenis. Paskui, 
sustoję netoliese, gieda. 

Sušalę iki kaulų — ant kalvos siautėja vėjas, — žmo- 
nės skuba namo. Aplink visą laiką zuja šunys. Kai pas- 
kutinis žmogus nueina, šunys pribėga artyn ir uostinėja 
akmenų krūvą. 

Krikščioniškos laidotuvės mažai kuo skiriasi nuo 
grenlandiškų laidotuvių pagonybės laikais. Žmogui yra 

įgimta pagarba mirusiajam; jis linkęs atiduoti gamtai 
galutinai sunaikinti tai, ką ji sukūrė, grąžinti dievui ne- 
liestą jo tvarinį. Žemė aplink senas Moravijos broliu? 
stovyklas Grenlandijoje yra lyg korys išmarginta ak- 
meninių namelių su akmeniniais stogais. Tai kapai, ir 
pro plyšius galima pamatyti sudūlėjusius skeletus. Tai 
irgi krikščioniški kapai. Ir jie nuo pagoniškų grenlandų 
kapų skiriasi tik tuo, kad vietoje dviejų kamerų turi 
dvi ir, kiek galiu spręsti iš to, ką mačiau, prasčiau pa- 
statyti. Priešakinėje pagonių kameroje yra daug smulkių 
dovanų mirusiojo vėlei, dažnai pagamintų kruopščiai ir 
meniškai. Šie daiktai padaryti iš medžiagų — medžio, il- 
čių ir kaulo,— kurios laikui nelengvai įkandamos. Ar 
trapios krikščionių gėlės nerodo menko jų tikėjimo ne- 
mirtingumu? 

Visi miršta, visi kada nors gimė. Kad ir kokios ap- 
eigos, krikščioniškos ar pagoniškos, puoštų gimimą ir 
mirtį, gyvas kūnas ir kraujas visada toks pat. 

„Krikščioniški“ grenlandai niekuo nerizikuoja. Kūdi- 
šis suteiktų jam krikščionišką vardą, jau yra gavęs pa- 
gonišką iš senutės priėmėjos. Ji — pagoniškas kunigas; 
ir iškilmingų momentu, kada nupjaunama virkštelė, ji 
duoda kūdikiui eskimišką vardą. 

— Karlas Tobijas Paulius, — oriai sumurma pastoriaus 
padėjėjas virš knirkiančio Šarlotės berniuko. Bet ji jau 
davė jam vardą ir taip jį vadina visi žmonės — Olabis. 


23 Čekų religinės sektos nariai. Ši sekta susikūrė XV amžiaus vidury 
ir paplito visame pasauly. Grenlandijoje irgi buvo jų stovyklų. 

VI. PRAMOGOS 


| , TMENATE bores Ja- 
koba, kurį kadaise užpuolė Trolemanas ir už tai gavo ko 
nusipelnė? Sykį tas berniukas su dviem mergaitėm sė- 
do į valtį ir nusiyrė palei krantą, ketindamas ant uolų 
prisirinkti paukščių kiaušinių. Radę tinkamą vietą, išlipo 
į krantą. Palikęs mergaites prižiūrėti valtį, Jakobas per- 
siropštė per pakrantės akmenis ir ėmė kopti į uolą, nes 
lizdai buvo aukščiau. Bet Jakobas iki jų neužlipo. Užko- 
pus apie keturiasdešimt pėdų, jam kažkas atsitiko: ar 
paslydo, ar nulūžo uolos briauna, — tos bazaltinės uolos 
gana trapios, — ir jis nukrito. Mergaitėms atrodė, kad jis 
krinta labai lėtai — jo rankos buvo išskėstos, jis krito 
kniūpsčias, taip ir liko gulėti išsitiesęs ant aštrių ak- 
menų. 

Nežinau, kaip tos mažos mergaitės atnešė Jakobą iki 
valties. Jis buvo sunkus, o suglebusį kūną nešti itin 
nepatogu. Bet jos kažkaip įstengė. Netgi įkėlė jį valtin 
ir paguldė ant dugno priekyje. Nustūmė sunkią valtį 
vandenin— tai irgi nelengva padaryti. Ir parsiyrė atgal į 
kaimą. 

Kol mes triūsėme prie Jakobo, susirinko didelė minia. 
Dauguma atrodė labiau skatinami smalsumo negu susi- 
rūpinimo, iš Jakobo šeimos irgi niekas nesiėmė padėti. 
Berniukas buvo gyvas, bet be sąmonės. Negalėjome pa- 
sakyti, kas jam nesulūžę. Pririšome ji prie lentos, kad 
negalėtų judėti. Tuo tarpu keli vyrai ruošė mano katerį, 
ūžė lempa, kaitinanti variklį. Išnešėme Jakobą lauk, lie- 
pėme atnešti apklotų ir patalų, ant kurių guldysime len- 
tą. Turėjau liepte liepti Jakobo šeimai atnešti tuos pa- 

talus. Į valtį iš jo šeimos irgi niekas nesédo. Po aštuonių 
valandų jis buvo Umanako ligoninėje. Po mėnesio mirė. 

Kiaušinių rinkimas ant uolų yra paplitęs sezono vers- 
las. Visų paukščių kiaušiniai tinkami maistui, kiek jų 
ragavau, visi buvo gero skonio. Bet šis verslas tik vie- 
nas iš daugelio pavojingų grenlando gyvenime. Mes irgi 
rinkome kiaušinius — ne ant uolų. 

Į šiaurę nuo Ubekento salos yra pulkelis žemų žole 
apaugusių salelių, į kurias kasmet perėjimo metu plaukia 
visi tie iš Igdlorsuito, kurie tik gali. Mes ketinome pri- 
sodinti pilną valtį draugų ir praleisti ten porą dienų. Ir 
kai gubernatorius... Ką, nejaugi net kiaušinių rinkti Gren- 
landijoje negalima be... Ne, žinoma, galima. Bet lukte- 
lėkit. Kalbama apie mūsų mielą draugą Rudolfą, kurį 
norėjom pasiimti... Kai gubernatorius atvyko į Igdlorsui- 
tą, mes paklausėme, ar Rudolfas Kvistas, kubilius, kurs 
visad keliom savaitėm pralenkia savo grafiką ir jau 
porą metų neturėjo laisvadienių, gali porai dienų išplauk- 
ti su mumis. Mat Trolemanas, pasakėme jam, neleidžia. 
Gubernatorius buvo malonus. Jis pažadėjo pasiteirauti, 
išsiaiškinti ir pažiūrėti, ką galima padaryti, o paskui pra- 
nešti man. Ir tikrai, po kiek laiko viskas buvo sutvarky- 
ta — Umanako valdytojas gavo pranešimą iš sostinės, lie- 
piantį jam susisiekti su Trolemanu, kuriam nurodyta, kad 
duotų Rudolfui dvi laisvas dienas. Galima sakyti, kad 
Grenlandijoje nė žvirblio plunksna nenukris, neužregist- 
ruota dideliame popieriaus lape trimis egzemplioriais. 

Gubernatorius buvo malonus ir dėl šokių namo. Ma- 
lonus man, malonus Trolemanui. Jis pažadėjo mums įsi- 
gilinti į reikalą, apgalvoti ir pažiūrėti, kuo galima padėti. 
Spėju, kad ir Trolemanui jis pasakė tą patį. Su juo jis 
kalbėjo po manęs, mes matėme pro langą. Gubernatorius 
ramus, prekybininkas — jegančiomis akimis, susijaudines 
matavo metrus savo kreivomis kojomis. Mums pasirodė, 
kad jis kiek išgąsdino gubernatorių. Šiaip ar taip, su- 
grįžęs gubernatorius mėgino įkalbėti mane pasirinkti na- 
mui sklypą tolimoje pelkėje kalvos šlaite. Pelkė netiko. 

— Gerai, — pasakė gubernatorius, — aš pagalvosiu. 

Jis švilpuku susišaukė įgulą, užlipo ant katerio ir sta- 
čias, tiesus lyg admirolas nuplaukė į garlaivį. Saulė Zyb- 

séjo jo raudonuose, auksu siuvinétuose epoletuose, auk- 
suoto perlais papuošto kardo rankenoje ir varinése sa- 
gose; vėjas plaikstė policininko munduro skvernus. Šis 
reginys visiems sukėlė šypsenėlę. 

Ta diena, kai gavę leidimą Rudolfui, išplaukėme kiau- 
šiniauti, buvo skirta kilnesniam darbui negu lizdų dras- 
kymas. Buvo neįsivaizduojamai gražu, atrodė, kad žemos 
salelės yra pačiame visatos centre — taip plačiai prieš 
akis plytėjo dangaus pusrutulis. Pūtė lengvas vėjelis, jau- 
tėsi oro grynumas, žole vilnijo bangos. 

Plaukėme dvylika žmonių ir vos neapvertėme valties, 
skubėdami pirmi iššokti į krantą. Sprendžiant iš to lau- 
kinio įkarščio, su kuriuo žolėje ieškojome „deimantų“, 
galėjai pamanyti, kad esame apimti aukso karštligės. Mes 
tikriausiai praleidome nemažai kiaušinių, kol akys išmo- 
ko išskirti juos tirštoje žolėje, kur jie būdavo beveik ne- 
pastebimi. Paukščių klykavimas, aidintis ore, rodė jų ne- 
viltį, bet mums jis tik padėjo. Paukščių lizdus plėšti be- 
širdiška, bet smagu. 

Iš pradžių peršukavome mažesnes saleles, paskui 
vakarop nuleidome inkarą pačios didžiausios salos jau- 
kioje įlankoje. Išlipome į krantą ir įsirengėme stovyklą, 
nusprendę čia praleisti naktį. Vieta buvo ideali: gėlas 
vanduo, tiršta žolė, patogi gulėti; tiems, kuriems reikėjo 
civilizacijos patogumų (keletui to reikėjo), stovėjo ve- 
lėnos namas,— ten buvo galima gulėti ant gulto. Pasta- 
tėme palapinę. Kol moterys iš kvepiančių žagarų kūrė 
laužą, vyrai tįsojo ant žolės ir, užvertę butelių dugnus 
dangun, nusiteikė poilsiui. 

Spyglių kvapas, alaus skonis, mielos geros moterys, 
atlaidžiai žiūrinčios į dykinėjančius vyrus. Tai buvo links- 
ma puota: prisikirtome kiaušinienės, gėrėme alų, paskui 
šokome. Elizabeta, gana pagyvenusi šaunuolio Jonaso 
žmona, caksėjo liežuviu. 

Reikia pasiklausyti Elizabetos, kad suprastum, jog 
šokti galima pagal liežuvio caksėjimą, kad galima cak- 
sėti į taktą, ilgai ir garsiai. Nuostabus talentas. O Jona- 
sas šoko džigą. Jiedu taip įjuokino visus, kad galų gale 
ir pati Elizabeta neištvėrė. Orkestras kapituliavo ne dėl 
nuovargio, o dėl juoko. Buvo jau rytas, kai mes išsiskirs- 

téme po savo migius. Moterys pasirinko didelę palapinę. 
Aš įsitaisiau aukštoje tankioje žolėje — tai buvo minkš- 
tas guolis, tokiame jau daug mėnesių nebuvau miegojęs. 

Dieną vėl rinkome kiaušinius, paskui išardėme sto- 
vyklą ir nuplaukėme namo. Tokios yra Grenlandijos pra- 
mogos. 


VII. PLATUMOS 


> tos pütatintibos dienos! Gren- 
Dsaoifofo jos susideda tarsi iš nieko; tai būdinga laimin- 
gam gyvenimui visose vietose. Šiame pasakojime, kuris 
tėra tik Grenlandijos dienoraštis, nuotykio neatsitemp- 
si nutvéres už nosies. Nuotykių būna, nors ir gana 
retai, ir tas retumas suteikia gyvenimui skonį. Nepaisant 
pavojų, medžiotojus nuotykiai paprastai ištinka retai. Jie 
gyvena ramų gyvenimą, o ramybė, manding, ir yra lai- 
mė. Karti mintis mums, amerikiečiams! Ir nepriimtina 
mūsų laiko dvasiai. Bet mes turime suprasti, kad dėl sa- 
vo principų, nervų ir idealų, dėl viso to, ką laikome 
savo būdingais požymiais, mes tampame tik aukomis, 
žaisliukais evoliucijos dėsnio, vadinamo pažanga. Mūsų 
bendruomenė stokoja — visos bendruomenės stokoja — 
abstraktaus mąstymo. Jo trūksta mūsų vadams, visiems — 
tokio daikto apskritai nėra. Paleiskit vaizduotę iš narve- 
lio, atriškit ją, ir ji nesugebės pakilti aukščiau viršutinės 
šakelės medžio, prie kurio šešėlio įprato. Aplinka: jos 
jėgos visur skverbiasi taip pat klastingai kaip atmosfe- 

ros slėgis. Pažanga: jos slėgis lygus 760 milimetrų gyv- 
sidabrio stulpelio į kvadratinį centimetrą. 

Pažangos prielaida — nepasitenkinimas. Jis skatina 
žmogų veikti, taip kuriama istorija. Pas mus aukščiausi 
apdovanojimai — meilė ir pagarba. Savo teisę į tas do- 
vanas mes įrodome savo nepasitenkinimu, pažanga. Pa- 
žanga — mes tą žaidimą pažįstame, bet esam nepakanka- 
mai autoritetingi spręsti apie savo laimę. 

Beje, neautoritetingi ir grenlandai; šiandien jie jau 
nėra gamtos vaikai kaip prieš du amžius. Jie jau nera- 
mūs, turi visokiausių norų. Ir net pirmieji pažangos žings- 
niai iš pažiūros tokie žavingi, kad jų fone blanksta viskas, 
kas anksčiau atrodė šviesu. Nors ir keista, į ją links- 
ta patys geriausi, energingiausi žmonės. Ir palikę mė- 
gautis silpniems ir bevaliams, jie pasmerkia praeitį. Jei- 
gu jau atėjo pažanga, tai jos stygius nepakenčiamas. Ir 
aš pavydžiu tik pačių nepatenkintųjų pasitenkinimui, są- 
lyginei ramybei tų, kurie potencialiai pasiruošę gyveni- 
mui pažangos sąlygomis, bet likimo valia gyvena paly- 
ginti toli nuo jos. 

Kad ir kokia apgaulinga bei neapibrėžta būtų laimė, 
ji turi būti praktiškai įvertinama. Mes privalome mokytis 
jos kalbą, užčiuopti pulsą, ja patikrinti žmogų. Ir jeigu, 
kaip galima tikėtis, ji yra geriausių žmonijos atstovų eg- 
zistavimo priežastis arba požymis, tai mes, naudodamiesi 
tuo kriterijumi, galime susieti laimę su įvairiomis pažan- 
gos pakopomis. Grenlandijoje pažanga ėjo iš pietų į 
šiaurę. Ji gavo pradžią Gothobe 1721 metais, per trisde- 
šimt septynerius metus pasiekė Umanaką, o dar po tris- 
dešimties — Upernaviką. Čia sakoma: juo toliau nuo ko- 
lonijos, juo geresni žmonės; patys geriausi gyvena pa- 
čioje Grenlandijos šiaurėje. 

Mes keliavome, neturėdami jokių tyrinėjimo šia tema 
tikslų. Keliavome pasižiūrėti šalies, aš — piešti. Kelionės 
po Grenlandiją vasaros metu — plaukiojimas išilgai pa- 
krantės arba kopimas į kalvas rinkti kiaušinių — yra vie- 
ni iš tų nenuotykingų malonumų, kurie labiausiai išlieka 
atminty, bet kurių neįmanoma aprašyti. Bet jeigu jau 
taip toli nuklydome, tai pasidairykime po Grenlandiją. 

Aisbergai — Karato fiordo žiotys pilnos ju — plaukio- 
jantys milžinai, uolų apréminti plokščiakalniai, triumfo 
arkos, po kuriomis gali praplaukti mažesnių laivų flotili- 
jos, didžiuliai stulpai su masyviu plačiu viršumi ir goti- 
kiniai bokštai — matomoji ledo fantazija. Ledo formos 
yra nejsivaizduojamai įvairios, tiek daug jėgų darbuoja- 
si čia: jūra, bangos, potvyniai, saulė, žemės trauka. Aš 
tyriau ledo formas, ieškodamas jų konstravimo principų; 
jos principų neturi. Pieškite, kas tik patinka, duokite 
laisvę vaizduotei, ir tikrovė pralenks vaizduotę. Konstra- 
vimo galimybių riba — tai taškas, kuriame prasideda grio- 
vimas. Kaip buvo gražu tą dieną, kai mes iškeliavom 
šiaurėn! Pūtė šiaurrytis, geras gaivus vėjelis. Dangus 
indigo spalvos, išmargintas baltų avinėlių, mėlyna jūra 
ir ledas. Nesakykite, kad ledas panašus į nefritą arba 
krištolo krislelius, verčiau, nepelnytai girdami akmenį ir 
krištolą, pasakykite, kad jie yra tokie gražūs, jog pa- 
našūs į ledą. Ledas — tai absoliutybė. Mes plaukėme tarp 
ledų, kol atsidūrėme pavėjinėje pusėje nuo Svartenhuko. 

Čia matėme ruonį. Kurį laiką sukiojomės aplink, sten- 
gdamiesi priartėti per šūvį, bet veltui. Nuplaukėme to- 
liau. 

Maždaug už penkiasdešimties mylių į pietus nuo Svar- 
tenhuko gamtovaizdis pasikeičia. Palei krantą eina že- 
mos apvalainos uolos, už jų plyti pievos. 

Šiauryn uolos žemėja ir vietoj jų atsiranda plačios 
smiltainio arba žolės lygumos. Atstumai čia didžiuliai, 
masteliai grandioziški, šalis neaprėpiama ir monotoniška. 
Taip atrodo Siondre. Upernaviko uostas, į kurį atvykome 
pirmą valandą nakties; čia yra prekybos punktas. 

Visos atkampiausios pasaulio gyvenvietės traukia 
nuotykių ieškotojus, jose dar yra kiek šansų. Gaila, bet 
fantastines istorijas apie Klemaną aš girdėjau tik viena 
ausimi. Savo pavardę — atrodo, tai nustatė vokiečių vy- 
riausybé — jis gavo pagal dokumentus, ištrauktus i$ ki- 
šenės vieno vokiečio, žuvusio Šlezvige arba per prancū- 
zų—prūsų karą. Jis tvirtino kilęs iš didelių protėvių. 

— Šitas žmogus, — pasakė jis sykį, rodydamas į Pas- 
tero portretą — mano dėdė. (Gal senelis arba motinos 
dėdė — dabar nebeatmenu.) 

Siaip ar taip, Klemanas atsidüré Grenlandijoje, gavo 
tarnybą, vedė, jam gimė sūnus; čia jis ir mirė. Klemanas 
sūnus buvo karalius uoste, į kurį mes atplaukėme. Jis 
valtimi atsiyrė mūsų pasitikti. 

Tai buvo ramus žmogus, geraširdis ir kiek bejėgiškas. 
Vėliau, kai savo namuose grojo smuiku (sūnus pritarė 
akordeonu), jis mums pasirodė panašus į seną varganą 
italą rylininką. Berniukas, grojęs akordeonu, buvo blyš- 
kus mėlynakis pelenų spalvos blondinas, per mažas pa- 
gal metus. Jis sėdėjo, nesiekdamas kojom grindų, su di- 
deliu akordeono diržu per petį ir grojo pasitikėdamas 
bei gerai, kaip suaugęs muzikantas. 

Man atrodo, kad mes niekad neužmiršim jo žavaus 
vaikiško veidelio, jo grojimo ir jo šypsenos, kai retkar- 
Ciais pakeldavo akis ir pažvelgdavo į mus. Tai buvo iki 
ašarų jaudinantis reginys: liūdnas mišraus kraujo senis 
su smuiku ir jo mėlynakis sūnus. Visa šeima, visi namai 
buvo paženklinti liūdesio. Atrodė, kad visų jų egzistavi- 
mas eina veltui, yra beprasmis. Mums jie buvo labai 
malonūs. 

Visas kaimas atrodė apleistas; stebėjomės, kaip aps- 
kritai žmonės čia gyvena. Jiems tai sekėsi sunkiai. Dau- 
guma buvo apsirengę skarmalais ir gyveno varganose 
velėnų lūšnose. Čia matėme ir elgetų, nors kitose Gren- 
landijos vietose jų nebuvau sutikęs. Kaimo gyventojai 
turi nekokį vardą. Jie rakina duris. Įdomu, ką ten ga- 
lėtų imti vagis? Ir vis dėlto kaimelis mums patiko — ja- 
me gyveno Klemanas. Pažadėję apsilankyti dar kartą, 
kitą dieną išplaukėme toliau, į šiaurę. 

Šiauriau Siondre Upernaviko pakrantė dar labiau kei- 
čiasi. Žemos apvalainos uolos auga, pasidaro didžiulės, 
kalvos virsta kalnais. 

— Kaip gražu! —sakė mums ekipažas, žiūrėdamas į 
juos. 

— Kaip gražu! — pritarėme mes. 

— Kaip gražu! — būtų sušukęs Rusijos stepių arba 
Argentinos pampų gyventojas, arba Tirolio ar Tibeto kal- 
nietis. Kalnai visada kelia susižavėjimą. Vertikalė, štai 
kas svarbu žmogui. 

Mes esame ne tik savo aplinkos — Zemés, vandens, 
oro, klimato, maisto — produktas, bet platesne prasme ir 
tam tikro dėsningumo, viso to, kas negyva ir gyva, pro- 
duktas. Mes turime kraują ir kūną — tokius mus padarė 
žemės gyvenimas; mūsų jausmai — mūsų pasaulio este- 
tikos produktas; pagal minčių pobūdį mes esame racio- 
nalistai. ,Nudirbami dideli darbai, kai susitinka kalnai 
ir zmonés"?*, Norėčiau rasti tam protingą pagrindimą, Ži- 
noti, kodėl taip yra. (Viešpatie, kas gi tai?! Kodėl taip? 
Kodėl anaip? Kodėl vandenynas šlapias ir lygus? Kodėlįę..) 
Vandenynas lygus todėl, kad vanduo ieško žemiausio 
lygio, o kadangi yra skystas, tai nusileidžia iki jo. Visa, 
kas egzistuoja, negyva ir gyva, turi tą pačią tendenciją. 
„Tuščia ir plokščia lyguma!“ Ozimandija?? — mirtis, už- 
marštis, visko pabaiga ir dėsnis. 

Organinės gyvybės žemėje evoliuciją galima apibū- 
dinti kaip siekimą įgauti vertikalią padėtį, pasipriešinti 
nenumaldomai traukos jėgai. Sėdėk tiesiai, sakome vai- 
kui; stokis, stovėk tiesiai; būk tiesus gyvenime. Verti- 
kalumo kategorijomis mes išreiškiame pagyrimą: iškilus 
protas, gili mintis, didelis tikslas. Kalnus mes giriame 
tais pačiais žodžiais kaip ir karalius: didingi, kilnūs, nuo- 
stabūs, puikūs. Dievą mes apgyvendinome danguje. Mū- 
sų bokštai ir bokšteliai kyla aukštyn. Dievo kalnai jau- 
dina mus. Kad taip mūsiškiai kalnai jaudintų dievą! 

Dievo kalnai prie Umanako, uolos ir kalnai kiek šiau- 
riau 72710" — toliau šiaurėje nesu buvęs — verti to, kad 
nukeliautum prie jų pasimelsti. Kodėl žmonės mūsų be- 
dieviškais laikais nedievina kalnų? Mes tomis dienomis, 
praleistomis šiaurėje, dievinome juos. 

Įspūdį, kad kalnai slegia, sukelia švelnumas, kurį pa- 
tiriame, retkarčiais aptikę juose mažus žmonių gyvena- 
mus kaimelius. Jeigu jie bent kiek pateisina mūsų lū- 


24 Anglų poeto ir dailininko Viljamo Bleiko mintis, kad darbo žmo- 
nės savo didingumu panašūs į kalnus, dažnai cituojama R. Kento knygose 
ir pasisakymuose. Viena paskutinių R. Kento knygų, kurioje jis daug 
pasakoja apie Tarybų Sąjungą, pavadinta „Apie žmones ir kalnus“ (Of 
men and mountains). 

235 Egipto faraono Ramzio Antrojo kapas, kurio griuvėsiai yra netoli 
Tebų negyvoje smėlio dykumoje. Rokvelui Kentui ideali horizontali 
plokštuma — amžinos ramybės simbolis, kalnai — gyvenimo simbolis. 

kesčius, iš pažiūros žada bent kokį prieglobstį, šilumą ir 
namų jaukumą, tai mūsų dėkinga vaizduotė apdovanoja 
kalnus visomis komforto dorybėmis. Ir tie, kurie ten 
statė savo namus, ieškojo to paties, ko ieškome mes: 
prieglobsčio, jaukios vietelės, gal užuoglaudos nuo be- 
Iibės aplinkos. 

Prie Tasiusako ėmė pūsti smarkus vėjas. Visą dieną 
keliavome; vakaras. Vėjas buvo šaltas. Įplaukėme val- 
timi pro siaurus stačiasienius „vartus“ ir nuleidome in- 
karą ramioje įlankoje, visiškai apsaugotoje nuo vėjo ir 
bangų, lyg kokiame miško ežerėly. Mums reikėjo prieg- 
lobsčio ir mes jį radome. Oras buvo audrotas, tad išbu- 
vome čia keletą dienų. Mums čia taip patiko, kad įsi- 
rengėme stovyklą atviroje, vėjuotoje aukštoje vietoje, 
kad galėtume gėrėtis tuo kampeliu. 

Vėliau dar kartą patekome kiton tokion jaukion vie- 
ton, ji buvo pačiame šiauriausiame mūsų kelionės taške. 
Mes išlipome į krantą, norėdami aplankyti priešakinę ten 
žiemojančią amerikiečių ekspedicijos partiją. Ėjome į 
svečius, kaip manėme, pas nepažįstamus žmones, o rado- 
me seną draugą Šmelingą iš En Arboro. Jų stovykla bu- 
vo dideliame slėnyje tarp dviejų fiordų, matomų nuo 
perėjos viršūnės. Tiesiai priešais stovyklą kitoje pieti- 
nio fiordo pusėje driekėsi platus ledynas; jo lediniai 
skardžiai ir raukšlėtas paviršius tą saulėtą dieną buvo 
akinantis. Nuostabi vieta; bet apsaugok dieve. mane nuo 
čionykščių lapkričio audrų! 

Grįždami dvi dienas praleidome Kraushaune: už pen- 
kių valandų kelio mus sustabdė audra. Mėginome ke- 
liauti toliau, bet vos tik išplaukėme iš uosto, užklupo 
sniego škvalas. Pabrukę uodegą, puolėme atgal. Kitą die- 
ną oras buvo toks nuostabus, kad laukti tikrai buvo 
verta. 

Šiaurės peizažas yra apšviestas labai mažu kampu, to- 
dėl reljefo formos yra labai iškilios, daiktų šešėliai itin 
ilgi. Bet be šiaurės peizažui būdingo didingumo, be kont- 
rasto tarp plokščios vandenyno lygumos ir aukštyn ky- 
lančių kalnų, jis turi dar vieną jaudinantį ypatumą. Tas 
ypatumas — ledas. Įsivaizduokite kalnus, jūrą: ruduo, 
diena giedra, popietė; jūra mėlyna, žemė auksiškai pur- 

purinio atspalvio; blyškus žemas dangus nuo purpuro 
spalvos iki aukso, nuo blyškios iki ryškiai raudonos. Ir 
į tą vaizdą nelyginant saulės spindulių pluoštas į lempos 
apšviestą kambarį, nelyginant smuikai ir fleitos į bosų 
garsus įsirėžia ledas, švarus kaip oras, skaidrus, aštrus, 
skaudžiai akinantis. Blyškus dangus dabar atrodo juodas; 
jūra, dangus ir žemė dabar yra vienos žemos tonacijos, 
kurios fone dainuoja akinantis baltumas. 

Kugdlerkorsuito salos pietvakariuose, už trumpo die- 
nos kelio nuo Kraushauno, yra idealios piramidės formos 
viršukalnė, į kurią, kaip mums atrodo, linksta kalnai. 
Kitoje mažos įlankėlės pusėje, to gražaus kalno papėdė- 
je, žemame kyšulyje mes įsirengėme stovyklą. Krovėme 
į krantą palapinę, miegamuosius maišus, virtuvės rakan- 
dus, maistą, mano drobes ir dažus. Laimė, Kraushaune pa- 
miršom pasirūpinti žibalo, ir pasiuntėme valtį atgal į 
šiaurę. Po valandos palapinė buvo pastatyta, ant virvės 
pleveno išdžiaustyti skalbiniai, viskas sutvarkyta, Frensė 
sėdėjo saulėkaitoje, aš pakrantėje piešiau, ir galėjai pa- 
manyti, kad mes čia gyvename visą vasarą. 

Palapinė stovėjo lygioje, samanotoje aikštelėje tarp 
uolų. Netoliese telkšojo lietaus vandens bala, kurioje 
prausdavomės, šaltas švarus šaltinis, iš kurio gėrėme, 
prieš akis viršukalnė, kuria gėrėjomės; švietė mus šil- 
danti saulė. Saulė? Kol mes ja džiaugėmės, nuo kalno 
atslinko šešėlis, papūtė šaltas vėjas. Kaip malonu buvo 
palapinėje! Primuso šiluma, karštas maistas. Vakare dan- 
gų užtraukė debesys. 

Kita diena žadėjo audrą: tamsios kalvos dūlavo blyš- 
kaus citrinos geltonumo dangaus fone; viršum šviesos 
juostos žemai kabojo debesys. Vos man pradėjus dirbti, 
užlėkė vėjo gūsis su lietumi. Po pietų lietus pliaupė to- 
lygiai, pūtė smarkus vėjas, vakare virtęs tikru štormu. 

Grenlandijoje palapinės kuoliukai beveik nenaudingi. 
Uolų skardžiai ir akmenuota žemė jiems netinka. Akme- 
nų čia apstu — jie atstoja pasvarus atotampoms, tinka 
prislėgti dugno kraštams. Laukdami audros, mes ant dug- 
no kraštų sukrovėme gal pustonę jų. Savo drobes susta- 
čiau lauke priekine puse į viršų, kad lietaus vanduo 
tekėtų nupieštų kalnų šlaitais. Ar paveikslai genda nuo 

lietaus ir saulės, geriau išsiaiškinti iš karto. Patikimai 
pritvirtinę viską, sėdėjome prie primuso, kuris ūždamas 
skleidė šilumą, ir laukėme. Na ir pūtė! Lengvas brezen- 
tas plazdėjo taip, lyg tuojau pat ketintų suplyšti į sku- 
tus. Šiaurrytys slėgė smailų palapinės viršų tiesiog ne- 
apsakomai. Kartelė sulinko kaip ištemptas lankas ir lūžo. 
Palapinė sugriuvo. Vos apsaugojau ją nuo degančio pri- 
muso. Šiaip taip parėmiau palapinę, radau kitą pagalį ir 
su juo atitiesiau kartelę. Pakėlėme palapinę ir vėl pri- 
risome. Dar atnešėme akmenų. Užbaigę šitą darbą, ne- 
nusirengę atsigulėme ir ėmėme laukti paties blogiausio. 
Ir sulaukėme. 

Apie pirmą valandą nakties vėjas nerimdamas pasi- 
keitė į pietvakarį. „Tegu pucia,— pagalvojau, — blogiau 
vis tiek nebus.“ Triukšmas buvo kurtinantis: prie bre- 
zento plazdėjimo prisidėjo mūša. Buvom taip pavargę, 
kad vis tiek užmigom. 

Kažkas atsitiko! Atsipeikėjęs aš pamačiau, kad Fren- 
sė laiko mus užgriuvusį brezentą, nuo kurio teka van- 
duo. Lūžo kita kartelė. Audra buvo pačiame smarkume, 
pūtė štorminis vėjas, lietus pylė ištisine siena. Nesvar- 
bu, reikia eiti lauk ir imtis darbo. Pagaliu sutvirtinau 
lūžusią kartelę, įtempiau atotampas, atnešiau dar pusę 
tonos akmenų. Viską sutvarkęs, nusivilkau permirkusius 
rūbus, ir šiltas elnio kailio maišas man atrodė kaip tik- 
ras rojus. Iki dešimtos valandos ryto audra nurimo. 

Aštuntą vakaro atplaukė mano kateris, jūra smarkiai 
bangavo, ir kateris sustojo toli nuo kranto. Peteris maža 
valtele mėgino keltis į krantą, bet nepasisekė. Galų gale 
mes pernešėm savo mantą ant kyšulio, per trejetą pėdų 
iškilusio virš vandens. Iš čia, atriedėjusiai bangai pa- 
kėlus valtelę, mes sumetėm jon daiktus ir palengva pa- 
tys persikraustėm į ją. Patyrėme tik vieną nedidelę ne- 
sėkmę. Reikėjo tik kelių sekundžių paguldyti drobėms 
ant valtelės priekio. Per ilgai. Po akimirkos valtelė jau 
sukosi putoto vandens verpete, o drobės plaukiojo van- 
deny. Mes gelbėjome drobes, o Peteris valtelę. Geru tonu 
ir tikru menu laikoma tai, kad drobėse, demonstruoja- 
mose parodoje, nematyti patirtų išmėginimų pėdsakų. 

| PERNAVIKAS 3 yra pačiame: nedi- 
delés salos gale, nelabai toli nuo žemyno kranto. Jis 
prasideda nuo uosto vienoje uolėto kyšulio pusėje, te- 
siasi eile namų, išsimėčiusių gal per pusę mylios, ir bai- 
giasi krautuve bei gyvenamaisiais administracijos namais 
kitoje kyšulio pusėje. Virš kaimelio iškilusi bažnyčia. 
Ji stovi kalvos šlaite ir atrodo kaip vyskupas su manti- 
ja ir mitra; iš viršaus žiūri į savo menką, nusižeminusią, 
elgetišką ganomųjų minią. Daktaro namas, didelis, iš- 
puoštas, sakytum išpjaustytas faneros pjūkleliu, pseudo- 
norvegiško stiliaus, savo didingumu nusileidžia tik baž- 
nyčiai. Toliau geras senoviškas valdytojo namas, paskui 
solidūs jo padėjėjo ir pastoriaus padėjėjo namai, paga- 
liau ligoninė. Tai lengvas surenkamas statinys, nupirk- 
tas jau nebe naujas iš anglies šachtos. Dideli daktarų 
namai, mažos ligoninės. Beje, daktarai dėl to nekalti. 

Mažame uolėtame kyšulyje uoste stovi du paminklai, 
žymintys „šiauriausią vietą“, kurią buvo pasiekęs Da- 
nijos ministras pirmininkas Stautingas ir Amerikos pa- 
siuntinė Danijoje ponia Oven. Tolimoje Šiaurėje pasta- 
tytas paminklas Piriui, o prie Siondre Upernaviko — pa- 
minklas Danijos karaliui, kurio paliepimu čia buvo iš- 
gelbėti keleiviai ir laivo ekipažas po katastrofos. Gren- 
landijoje daug paminklų. Jie pastatyti kilniems žmonėms, 
kiti įamžina kokius nors žmogaus darbus. Yra Uperna- 
vike vienas paminklas, rodantis išimtinę vieno valdytojo 
meilę savo liaudžiai. Tai šokių salė. 

Lembkė Otas, visų mylimas nepamainomas Uperna- 
viko valdytojas, susiruošė išvažiuoti iš Grenlandijos. Jis 

praleido čia puse gyvenimo; tai nemažai. Kita pusė gy- 
venimo dar buvo jam prieš akis, tėvynė Danija laukė 
jo, iškėtusi rankas. 

— Taip, — pasakė jis kiek liūdnai, — gera išvažiuoti. 

Buvo kraunami jo daiktai, žmona atsisveikindama ap- 
važinėjo visus kaimus. Duktė buvo namie — graži, bal- 
taplaukė mergina, ką tik atvažiavusi iš Danijos. Su ma- 
dinga europietiška suknele ir baltos zomšos aukstakul- 
niais bateliais ji atrodė egzotiškai Grenlandijos aplinkoje. 
Mes turėjome vėl susitikti su jais garlaivyje, kuris veš 
juos į tėvynę. Mielas šeimininkas, geras, doras žmogus; 
mes atsisveikinome lyg amžiams. 

Uoste stovėjo Upernaviko škuna. Ja Lembkės Oto 
šeima turėjo plaukti į pietus iki uosto, kuriame sustoja 
garlaivis. Susitarėme ten susitikti. Laive radau škiperį ir 
paprašiau, kad pataisytų mano katerio variklį. Škiperis 
buvo jaunas, gražus mėlynakis danas, kiek keistas ir 
perdėm jautrus. Jis užpyko ant manęs, kam aš neatsakiau 
į jo pasveikinimą. 

— Aš nusprendžiau, — pasakė jis su Džordžo Vašing- 
tono tiesumu,— kad niekad gyvenime su jumis nekal- 
bėsiu. 

Laimė, aš buvau visiškai nekaltas dėl to incidento, 
mudu greitai išsiaiškinome ir ta proga išgėrėme pintą 
degtinės. Kaip gerai, kad viskas susitvarkė, galvojau 
vėliau. 

Vakare buvo šokiai, nuėjau ir aš. Tarpduris buvo 
prisikimšęs, salė pilna. Atsisėdau ant žolės, išsitraukiau 
pakelį cigarečių, pavaišinau aplinkinius, užsirūkiau. Pro 
duris iš salės išėjo jaunas vyriškis ir pasuko prie manęs. 

— Duokite cigaretę, — griežtai paprašė jis, — greičiau! 

Jo įsakmus prašymas skambėjo užgauliai, ir aš atsa- 
kiau. Jis kokią minutę grasino, paskui nuėjo pas kitus. 
Aš baigiau rūkyti, numečiau nuorūką. Dabar galima eiti 
šokti. 

Minia tarpdury prasiskyrė, praleisdama mane. Mano 
bičiulis, pastebėjau, ėjo iš paskos. Šokiuose merginos 
paprastai stovi nugara į sieną: gali rinktis bet kurią. Aš 
taip ir padariau — ištiesiau ranką, kviesdamas vieną iš 
jų, ir staiga — trinkt! — į mane trenkė petys, aš atšlijau, 

ir vaikinas sugriebė merginą. Man reikėjo neprasidėti. 
Bet aš supykau. Pasivijau jį, spustelėjau petim ir atsi- 
ėmiau merginą. Man atrodė, kad atlikau tai gana sklan- 
džiai. Likau su grobiu, tai yra su mergina, pradėjau šok- 
ti. Tas pusgalvis vėl puolė mane. Nepaleisdamas iš ran- 
kų merginos, nutaikiau momentą, kai jis stovėjo netvirtai, 
ir smagiai stumtelėjau. Jis sukdamasis nulėkė gal porą 
jardų ir atsitrenkė į sieną. Paskui puolė, vėl pastvėrė 
merginą ir ėmė tempti į save. Aš palikau ją ir išėjau. 

Prie durų stovėjo mano ekipažas — Hendrikas, Pete- 
ris, Knudas. 

— Jei kiek, būtume prisidėję ir mes,— pasakė Knu- 
das. 

— Nejaugi? 

— Imaka,— taip sakoma grenlandiškai,— galbūt. 

Bet kas būtų buvę, jeigu jie būtų prisidėję? Esu ma- 
tęs Knudą kaime rungtyniaujant su vyrais — kilnojant 
svorius ir laužiant rankas — ir jis visada nugalédavo. 
Hendrikas, be abejo, buvo dar stipresnis. Galėjau drąsiai 
lažintis už savo tris muškietininkus prieš tuos Uperna- 
viko valkatas. Bet džentelmenai Grenlandijoje nesimuša. 

Preveno uostas yra už gero dienos kelio į pietus nuo 
Upernaviko neplačiame sąsiauryje tarp dviejų salų. Kiek- 
vieną rudenį čia šimtais suplaukia baltieji delfinai, bet 
išplaukti pavyksta nedaugeliui. Tai spąstai. Jiems vado- 
vavo danų poetas Drosvėjus. Prekybos punkto vedėjas 
trisdešimt antrais metais buvo Nikolaisenas, amerikiečių 
meno — savo žmonos — globėjas. Prevenas — tai arktiniai 
Atėnai. 

Prieš keletą metų garlaivyje susipažinau su vienu 
džentelmenu, Amerikos danu, kuris man pasiskundė: 

— Mano duktė, sere, padarė baisų dalyką. Ji ištekė- 
jo ir apsigyveno Grenlandijoje. | 

Ši „iškreiptų pažiūrų“ moteris atsidūrė Prevene, ji 
gyveno čia ir buvo patenkinta. Ir ką dar radau Prevene, 
kaip manote? Savo seną draugę, jos susijaudinusį tėvą, 
atvažiavusį maldauti ją, kad grįžtų. 

— Aš siūliau tam jaunam vyriškiui gerą vietą su 
dvigubai didesne alga, negu gauna dabar,— aiškino man 

bičiulis per pirmąjį susitikima,— bet jie nesutinka išva- 
žiuoti. 

— Na, o dabar jie važiuos? — paklausiau jį Prevene. 

— Kas važiuos? Kur? — nustebo jis.— Ką jūs, aš ir 
pats niekad iš čia nevažiuočiau, jei galėčiau pasilikti. 
Tai puikiausia vieta, nuostabiausia vieta, vienintelė vie- 
ta, kur verta gyventi. 

Ir mudu ėmėme planuoti, kaip abiem pasilikti Gren- 
landijoje, kaip pragyventi. 

— Pienas, štai kas, — pasakė bičiulis (jis vertėsi pie- 
no produktų prekyba),— banginių pienas. 

Ir baigę pokalbį, mudu jau beveik pardavinėjome ak- 
cijas vieno protingiausių mūsų amžiaus verslų. , Bangi- 
nių pienas — pasaulio maistas", „Baltojo delfino vaikai“. 
Mūsų garbei buvo papjautas riebus delfiniukas; suvalgę 
jį, išplaukėme. 

Mes palikome kalnus ir nuleidome inkarą niūrioje 
vietoje pietuose — ašarų pakalnėje. Siondre Upernavi- 
ke kažkas buvo negerai — vos išlipę, pajutome visur tvy- 
rantį liūdesį. Kol ėjome su Klemanu į jo namus, jis pa- 
pasakojo: miršta kūdikis, jo dukters vaikas. 

Į Vilumo Klemano dukters namus galėjai įeiti tik la- 
bai susilenkęs arba keturpėsčias. Stovėti viduje neįma- 
noma. Grindys ir sienos iš velėnų, lubos irgi velėna, su- 
klota ant supintų karčių. Viduje buvo sausakimša žmo- 
niu, oras blogas. Ant gulto — mažas vaikas, aštuonių 
mėnesių. Jis gailiai dejavo. Moteris kilnojo jo kojas auk- 
štyn žemyn. Jo galva buvo baisiai ištinusi, praradusi 
formą, iš vienos akies tekėjo pūliai. Aš pažiūrėjau ir iš- 
ropojau laukan, tėvai man iš paskos. Motina buvo dar 
beveik mergaitė, baltos odos, mėlynų akių blondinė, li- 
guistos išvaizdos, visai nusikamavusi nuo rūpesčių ir liū- 
desio. Vyras — nepalaužiamas, gražus, neaukštas, tamsios 
odos, juodaplaukis, tipiškas grenlandas. Pasakiau jiems, 
kad kūdikį reikia nedelsiant gabenti į Upernaviko ligo- 
ninę. Jie ėmė priešintis; bet akušerė palaikė mane, ir jie 
nusileido. 

Išplaukiant juos lydėjo visa procesija. Priekyje ėjo 
Rosmusas, aukštas, tvirtas Vilumo sūnus, jis nešė ant 
priegalvio baltai suvystytą kūdikį. Rosmusas laikė jį švel- 

niai, žengė atsargiai. Šalia jo ėjo Vilumas ir baltai ap- 
sirengusi akušerė. Jie ėjo lėtai, tebuvo girdėti tik kojų 
brūkščiojimas. Rosmusas su kūdikiu nulipo beveik sta- 
čiais laiptais prie laukiančios valties; vyrai prilaikė jį 
už pečių, kad nepargriūtų. Tėvai, Vilumas ir akušerė at- 
ėjo iš paskos; vyrai nuyrė juos iki katerio; atgal grįžo 
tik Vilumas. Visi stovėjo ir žiūrėjo, kol besiplaikstanti 
vėliavėlė su juostomis ir žvaigždėmis dingo už kranto 
vingio. 

Mudu su Frense pasistatėme ant kranto palapinę ir, 
palikę sargą jos saugoti (ne nuo žmonių, nuo šunų), nu- 
ėjome pas Vilumą. Jis išliejo mums savo sielvartą, visa, 
kas slėgė jį. Jis neteko tarnybos. Klemanų giminė ėmė 
smukti. 

Nesvarbu, kad lemtingas įsakymas dar neparašytas. 
Prieš jį liudijo jo prekės, tiksliau — neužpildytos sąskai- 
tos, tušti sandėliai. Jis buvo pasmerktas ir tai suprato. 
Jo patetiški beprasmiški mėginimai paaiškinti man viską 
tik išdavė jo sutrikimą, parodė jo netinkamumą tam dar- 
bui ir patvirtino kaltę. Vilumo atleidimas buvo daugia- 
mečio nemokšiško punkto valdymo kulminacija. Silp- 
no būdo viršininkas negalėjo apsaugoti punkto — jį iš- 
grobstė savi vaikai. Vilumas maldavo užtarti jį, parašyti 
valdytojui laišką. Parašiau. Kas iš to? Prekyboje nesiva- 
dovaujama sentimentais. 

Buvo jau beveik vidurnaktis, kai palikome vargšus 
senukus ir nuėjome į savo palapinę miegoti. Kaip vis- 
kas nurimo naktį! Jokio vėjelio, jokio garso. Kartais at- 
rodė, kad toje absoliučioje tyloje gali išgirsti kosmoso 
pulsą. Pasiklausę tikrai išgirdome. 

— Ar girdi, — šnibždėjome,— tą tolimą dunksenimą? 

Ėmėme lipti kalvelėn, nuo kurios matyti jūra, bet, 
dar nepasiekę viršūnės, supratome: variklis. Paskui pa- 
matėme mano katerį. Nepraéjo, nė penkios valandos, o 
jis grįžta. Ten, kur pleveno juostos ir žvaigždės, dabar 
kabėjo danų vėliava su kryžiumi, ji buvo nuleista iki 
pusės stiebo. 

Iš visų namų išėjo žmonės. Jie susirinko prieplaukoje 
ir tylėdami žiūrėjo, kaip kateris priplaukia ir leidžia in- 
karą. Nuo kranto nusiyrė valtis parvežti keleivių. Jau 

sulipo visi, kas prieš penkias valandas išplaukė: jauni 
tėvai, baltoji akušerė ir Rosmusas, taip pat švelniai ir 
atsargiai ant pagalvės nešantis kūdikį. Jis prilaikomas 
užlipo laipteliais ant prieplaukos. Sustojęs atidengė kū- 
dikio veidą, kad Vilumas galėtų pasižiūrėti. Vilumas per- 
ėmė apklostytą kūnelį į savo rankas ir nuėjo namo. Ilga 
procesija kaip ir anksčiau nusekė iš paskos. 

Atrodė, kad tepraėjo keletas sekundžių. Žmonių srau- 
tas nusekė paskui Vilumą į namus. Rosmusas atėjo pa- 
kviesti mūsų. 

Žmonės stovėjo kambario pasieniais, o vidury, pa- 
dėtas ant dviejų kėdžių ir pagalvės, gulėjo miręs kūdi- 
kis. Mergaitė buvo dailiai aprengta — su naujais šliauž- 
tinukais iš nebalinto muslino, ant kaklo užrištas ryškiai 
raudonas kaspinas, mažos kojytės apautos kamikais. Ji 
lyg miegojo, ilgi juodi antakiai beveik lietė skruostus. 
Mielas, nepaprastai gražus vaikelis. 

— Kokia ji graži! — pasakiau tyliai. 

— Taip, — sušnibždėjo stovintieji šalia. 

Kažkas atnešė gabalą muslino. Pakėlėme vaikelį ir 
pakišome musliną. Paskui juo apvyniojome kūnelį — ap- 
link kojas, liemenį, mielą miegantį veiduką. Moteris 
kruopščiai susiuvo medžiagos kraštus. Kai darbas buvo 
baigtas, Rosmusas. paėmė ryšulį ir, tyliai visų mūsų ly- 
dimas, nuėjo grubiai pastatytos lavoninės link. Vaiko 
tėvai ėjo šalia. Jie buvo ramūs — motina lyg palaužta 
sielvarto, tėvas nesutrikdomas, sukištomis į kišenes ran- 
komis. 

Lavoninė buvo pastatyta iš netašytų akmenų, be skie- 
dinio, niūri, drėgna landynė. Ant grindų pribirę drožlių 
nuo paskutinio daryto karsto. Stovėjo du šiurkštūs sta- 
lai. Žmonės vieną nuvalė, ir Rosmusas ant jo padėjo 
ryšulį. Visi išėjo ir patraukė namo, tik vienas žmogus 
pasilikęs dalba dar užrėmė duris, kad neatsidarytų. 

Devintą valandą mes išplaukėme. Po šešių valandų 
atvyko gubernatorius, ir Vilumo, kaip prekybos punkto 
vedėjo, gyvenimas pasibaigė. 


IX. KARAS 


IESIU, be atvangos piešiu. Vaikausi grožį, 
sutrikęs, išmuštas iš vėžių jo gausumo. Godžiai stengiuo- 
si suimti savin per vienerius trumpus metus tiek grožio, 
kad jo užtektų visam gyvenimui. Lygiai taip pat galima 
sukti kaleidoskopą, stengiantis per dieną išsemti visas 
jo kombinacijas. Apie tapybą kalbu todėl, kad noriu pa- 
rodyti, kuo buvo užpildytas laikas, o ne kalbėti ta tema. 
Pokalbiai apie meną — tikras mūsų polinkių iškrypimas. 
Mes keliavome po fiordus, apsistodavome kur labiausiai 
patikdavo ir dirbome. 

Ieškojome naujų vaizdų kaip tikri tyrinėtojai, sten- 
gėmės nutolti nuo filmavimo grupės, kuri su savo pala- 
pinėmis, lėktuvais, kateriais ir teniso stalais pakrantės 
smėlyje užplūdo mūsų vietas lyg skėriai. 

— Jūs čia, — pasakiau sykį jiems, — trukdote man dirb- 
ti, kaip aš trukdyčiau jums, nuolat lisdamas į kadrą. 

Beprasmiška daugybė žmonių, begalės dykinėtojų, 
žioplinėjančių be darbo, diena paverstos naktys, miegoji- 
mas, girtavimas, besaikis valgymas, garsūs ginčai, šleikš- 
tus tuščiai švaistomų pinigų, laiko, maisto, gėrimų re- 
ginys,— visa tai buvo panašu į užsitęsusią girtavimo or- 
giją. 

Vietiniai žmonės viską matė, įsidėmėjo. Jie matė, 
kaip jų prekybos punkto vedėjas šliaužiojo griovyje ir 
beveik lojo. Jie matė, kaip girti, vos ant kojų besilai- 
kantys baltieji stengiasi pataikyti vienas kitam kumščiu 
į veidą. Jie girdėjo, kaip klykia ir keikiasi baltosios mo- 
terys. Jų vaikai dirsčiodavo į palapines ir matė, kaip 

baltieji miega šu savo moterimis. Jie matė viską; vieną 
moterį praminė adliskutak — čiužinys. 

Pagarba įstatymui? Žmonės, kuriems net žibalą laiky- 
ti kaime draudžiama, matė, kaip benzinas vežamas sta- 
tinėmis ir kraunamas vidury kaimo, matė, kaip jų ka- 
ringas prekybos punkto vedėjas ir gubernatorius nepa- 
stebi didelių degančių benzino lempų ir šildančių pri- 
musų bažnyčios palėpėje — kino žmonių bendrabutyje. 
Baltoje lempų šviesoje jie gėrė „Kiršvaserį“. Turiu pri- 
pažinti — tai užgavo mane. Lempos girtuokliavimui, kai 
aš ilgais tamsiais žiemos vakarais vargingai piešiu prie 
ruonio taukų spingsulės. Kaimo žmonės visa tai matė ir 
suprato. Demoralizacija? Ne. Žmonių mąstymas taip greit 
nepakinta. Seni įpročiai įaugę kraujyje, viskas daroma 
pagal įprotį, mąstoma senoviškai, moralinės vertybės yra 
amžių senumo ir tvers ilgai. Bet ką jie mano apie mus — 
visai kas kita. 

Prisiminkim šokių salę, jei jau palietėm priešgaisrinį 
saugumą. Ar pavojingos sename apgriuvusiame velėnos 
pastate dvi degančios žvakės? Matyt, pavojingos, jeigu 
tam klausimui išspręsti reikėjo kruopščiai ir nuodugniai 
aiškintis. Tas reikalas nuo prekybos punkto vedėjo per- 
ėjo pas gubernatorių, o dabar apsistojo pas Grenlandijos 
valdybos direktorių Kopenhagoje. O tuo metu girta kom- 
panija degina žibalą ir benziną prigriozdintoje bažnyčios 
palėpėje. Įstatymas, matyt, buvo atšauktas, tikėjausi, kad 
dabar jau nugalės sveikas protas. Bet praėjo rugpjūtis, 
o sprendimas dar nepriimtas. Tuo laiku — mes dar nesi- 
ruošėme važiuoti — Umanake buvo užsakyta miško me- 
džiaga. Rugsėjo šeštą atplaukė škuna ir atvežė medį, 
prekes parduotuvei, paštą, bet nė žodžio apie šokių salę. 
Rugsėjis! Po trijų savaičių mes išvažiuojam. 

Škunos škiperis buvo, tikiuosi, mano draugas. Šiaip ar 
taip, jis nuolatos mėtėsi iš vienos priešiškos tvirtovės į 
kitą, ir, nepaisant to, ką sakė Trolemanui, man pranešė 
štai ką: Trolemanas jam pasakė, kad jokiu būdu neleis 
statyti salės. 

— Statykite salę ant kalvos,— pasakė Olsenas juok- 
damasis.— Tai vienintelė vieta, kur jums leis statyti. At- 
minkit, aš tą žinau. 

Aš irgi tą žinojau. Škuna išbuvo pas mus dvi paras. 
Paskui dieną ketvirtą valandą išplaukė į Nugsuaką, iš 
Nugsuako turėjo plaukti į Umanaką, paskui po keleto 
dienų vėl grįžti čia. Škuna išplaukė Trolemanai. 

— Nagi, Hendrikai, Peteri, Kundai, paruoškit katerį 
kelionei, pripilkit bakus. Rytoj plaukiam į Umanaką. 

Diena buvo prasta, bet mes išplaukėme. Po dviejų 
valandų pakilo vėjas, o didžiulės bangos nežadėjo nie- 
ko gero. Mes išsigandę pasukom atgal. Po trijų valandų, 
nepaisydami visų protingų perspėjimų, vėl išplaukėm jū- 
ron ir dešimtą vakaro buvome Umanake. Nuėjau tiesiai 
pas valdytoją. 

— Taip, — atsakė valdytojas, — aš girdėjau. Rašyti ne- 
ketinau. Ne, direktorius sako, kad negalima. Žinote, yra 
įstatymas — dvidešimt žingsnių.— Jis linksmai nusijuokė, 
toks buvo jo įprotis.— Ne, ten negalima. 

Jis vėl nusijuokė. Aš pratrūkau. 

— Aš noriu išsiaiškinti — pasakiau.— Aš čia esu sve- 
timas ir noriu suprasti, kaip Grenlandijoje tvarkomi rei- 
kalai. Jūs tą velėnos griuveną vadinate pastatu? Tai ko- 
dėl prie jo stovi du privatūs namai? Jūs pats leidote 
ten pastatyti privatų namą, ir jis išstovėjo daugelį me- 
tų; kaip tik toje vietoje, kur norime statyti mes. Bet 
mūsų komunalinis namas ten negali būti. Kodėl? Jūs tik 
pasakykite man. Kas čia per įstatymas? Jūs be jokios tvar- 
kos užstatėte geriausią kaimo vietą, beprasmiškai užėmėt 
plotą. Kas statė kaimą? Kieno jis pagaliau yra? Kodėl 
žmonės negali gauti gero sklypo savo namui? A? Gaisro 
pavojus! Juokas ima. Jūs leidote girtai gaujai žaisti 
sprogmenimis bažnyčioje, gyventi, virti valgį, deginti ži- 
balą prigriozdintoje palėpėje. A, jie vokiečiai! Dabar 
suprantu. Visi kiti, vietiniai žmonės, tėra tik grenlandai. 
Pasakykit man — teisingai supratau? 

— Taip, taip, visai teisingai. — Valdytojas linksmai 
juokėsi. 

— Ir jūs suprantate, — rėkiau aš (manau, kad jis ka- 
žin ar suvokė bent žodį), — kad visa administracija pa- 
laiko tą pakvaišėlį Trolemaną? Kad jūs, užuot padėję 
doram visuomeniniam sumanymui, kaip įmanydami jam 
trukdote! Tai irgi teisybė? 

— Taip, taip, teisybė. 

Jis plyšo iš juoko, negalėdamas atsižavėti. 

— Gerai, tai kur mes galime statyti šitą namą? 

— Kur norite, misteri Kentai, tik už dvidešimties 
metrų nuo mūsų pastatų. 

— Jei aš atsitrauksiu lygiai dvidešimt metrų, galiu 
statyti ten namą? 

— Žinoma, galite. 

— Gerai, ten mes ji ir pastatysim. 

Paprašiau jį, kad duotų dailidę. Valdytojas tučtuojau 
sutiko. 

— Ir paimsiu iš jūsų tik tiek, — pasakė jis,— kiek mes 
turėsim jam užmokėti. 

Už tai ačiū valdytojui. Pagaliau bent vienas žmogus 
mums padėjo. 


X. UŽUOLAIDOS 

—o—C Š atsidūriau Umanake 
anksčiau negu Trolemanas; kol jis sugrįš, turėjome daug 
ką nuveikti. Niekas neabejojo, kad jis mėgins mums 
trukdyti. Bet mūsų pusėje pagaliau įstatymas, jo pusėje 
kol kas valdžia. Kitą rytą mes išplaukėme ir vakare bu- 
vome namie. Ir- čia — seniai apie ją nekalbėjome — mū- 
sų laukė Salamina, laukė mūsų, Kentų, ir — to dar niekas 
nežinojo — mūsų dailidės. 

Salamina iki atvykstant mano žmonai turėjo daugybę 
privilegijų, igavo neribotą valdžią ir maudėsi prestižo 

spinduliuose, pati neleido jiems užgesti. Vertindamas jos 
prisirišimą prie manęs ir fantastišką pavydumą, vis dėl- 
to turiu pasakyti, kad tas prisirišimas yra per daug ins- 
tinktyvus, kad galėtum jį laikyti savanaudišku. Ją jau- 
dino švelnumas, dosnumas, rūpestis, žmogiškos vertybės, 
kurias reikšdavau jos atžvilgiu. Tas pasireiškimas bu- 
vo materialiniai ir dvasiniai privalumai, kuriuos jai tei- 
kiau. Netgi mes, romantikai, negalime kaip reikiant at- 
skirti pirktos ir dovanotos meilės. Meilė laimima. Kaip? 

Iki gegužės ketvirtos Salamina namuose turėjo beveik 
neribotą valdžią, kuri Grenlandijoje yra moters prero- 
gatyva. Atrodė, jog reikėtų laukti nepasitenkinimo, kad 
ją pakeis teisėta ir miela žmona — šeimininkė. Bet Sala- 
mina nerodė nepasitenkinimo. Savo jausmų ji nemokėjo 
valdyti ir pavydo nebūtų mokėjusi nuslėpti. Ji didžiavosi 
savo mokėjimu tvarkyti namų ūkį, matė, kad aš be jos 
negaliu išsiversti, todėl nėmaž neabejojo, kad mes ir 
dviese be jos nemokėsim apsieiti. Kad mano žmona elg- 
sis su ja draugiškai, Salamina neabejojo: apie mano žmo- 
ną, kurios nebuvo mačiusi, sprendė pagal mane. Salami- 
na manė būsianti mūsų abiejų draugė. Negana to — ji 
tikėjosi, kad mano žmona įvertins jos nepavargstantį 
budrumą, sekant mane, prakeiktą budrumą, kurio aš ne- 
įvertinau. 

„Štai, — tarytum sakė ji, atiduodama mane Frensei,— 
štai, imkite jį. Jis man suteikė nemažai vargo, bet aš da- 
riau ką galėjau. Dabar pažiūrėsim, ką mudviem pavyks 
padaryti dviese.“ 

Žinoma, ji atbėgdavo pas Frense su įvairiomis nau- 
jienomis. Pavyzdžiui: ,Kinte ant kranto kalbasi su Ama- 
lija..." 

Salamina buvo geros Sirdies moteris ir su charakte- 
riu. Už tai, ką jai daviau, už tą padėtį, kurią jai sukü- 
riau, ji galėjo padaryti man viską, kas įmanoma ir net 
neįmanoma. Ir ji jautė kartėlį, matydama, kad aš ne 
itin vertinu tą dovaną, teikiamą iš visos širdies. Gegužė, 
pavasaris atnešė jai laisvę. 

Salamina, patraukli trisdešimtmetė našlė, buvo ne iš 
tų, kurie visą gyvenimą turi sėdėti nuošaly. Ir nors jos 

principai, pažiūros, gal ir sveikas protas buvo prieš antrą 
ištekėjimą, nei jos sąžinė, nei protas neneigė meilės. 

Tarp profesijų, grenlandams prieinamų per danų ad- 
ministracijos malonę, viena garbingiausių — dailidės pro- 
fesija. Garbingiausia, naudingiausia ir bene kilniausia pa- 
saulio profesija. Darbas, šiaip ar taip, formuoja žmogų. 
Dailidės Jenso Langės gyvenimas prasidėjo gerai: likimas 
dosniai apdovanojo jį gražia išvaizda, gera galva, pa- 
trauklumu. Davė jam, drįstu tvirtinti, gerą skonį. Jis iš- 
sirinko Salaminą. 

Matyt, per atostogas, — mes davéme Salaminai tris sa- 
vaites, kad praleistų jas namie Umanake,— Jensas užka- 
riavo ją. Kokį ji turėjo jausti džiaugsmą, kai mes 
išvažiavome parsivežti dailidės! O dailidė buvo tik vie- 
nas. Taigi Salamina stovėjo ant kranto ir laukė mūsų, 
mūsų... ir Jenso. Nuo to laiko iki pat mūsų išvykimo 
Margretos namai, kur gyveno Salamina, tapo ir Jenso 
namais. Tai buvo vieninteliai grenlandų namai su užuo- 
laidomis ant langų. Jie jas užtraukė: tegu taip ir būna. 


XI. SOKIŲ SALĖ Igdlorssuame gato ER 

KARSTANT“) kitos dienos rytui, sek- 
madieni, prie Sokiu salés pamato susirinko didelé minia. 
Žmonės atsinešė kiek turėjo kastuvu, bertuviu, lauztuvu, 
kūjų, pjūklų. Jie atėjo dirbti. 

PIRMOJI DIENA. Atmatavome dvidešimt žingsnių 
nuo šventos relikvijos, dar penkis pridėjome savo gera 


Atsklandoje: Užrašas reiškia: Igdlorsuito susirinkimų ir šokių salė. 

valia, jkaléme baslį. Nuo to baslio kaip kampo viršūnės 
pažymėjome dvidešimt vienos ir dvidešimt aštuonių pė- 
dų stačiakampį, įkalėme baslius, ištempėme virveles. Da- 
bar į darbą, kasėjai! Jie noriai kibo į darbą. Vieni kasė, 
kiti nešė akmenis, keletas žmonių kalė klojinius. Vakare 
jie jau buvo gatavi. 

ANTROJI DIENA. Į darbą atėjo daug žmonių. Vieni 
nešė akmenis ir smėlį, kiti maišė skiedinį, treti krėtė jį. 
Vakare pamatai buvo išlieti. 

TRECIOJI IR KETVIRTOJI DIENA. Vėl daug žmonių. 
Daugumai darbo nėra. Statome karkasą, pjauname rąstų 
galus, lyginame juos, kalame sijas, darome jose lizdus. 
Tam darbui sugaišome dvi nesunkias dienas. 

PENKTOJI DIENA. Iš paties ryto vėl daugybė žmonių, 
bet jų trūksta. Duokit dar, šaukit visus, šaukit moteris! 
Nuimam pamatų klojinius. Betonas jau sukietėjęs. Dabar 
kimbame į grindų platformą! Žmonių pakako glaudžiai 
apstoti visą platformą iš keturių pusių: grindys sunkios. 
Pasiruošę? Keliam! Ir kaip didžiulis šimtakojis krabas 
platforma nušliaužė į vietą. Pakėlę į pečių aukštį, mes 
atsargiai, kad nenulenktume varžtų, nuleidome platfor- 
mą, varžtai įlindo į kiaurymes. Po tokio darbo visiems 
prasidėjo baisus kosulio priepuolis — galėjai pagalvoti, 
kad jie tuoj išleis kvapą. Alus išgydė kosulį. Šeštą va- 
karo karkasas buvo baigtas, dvi sienos apkaltos lento- 
mis. Pastatėme pastolius — kelsime gegnes. Ar nematyti 
škunos su Trolemanu? Kol kas ne. 

ŠEŠTOJI DIENA. Vakare visos keturios sienos jau 
apkaltos lentomis, iškeltos gegnės ir uždengta didesnė 
dalis stogo. Trolemano vis dar nėra. 

SEPTINTOJI DIENA. Telkiasi lietus. Dirbome kaip pa- 
klaikę iki aštuntos vakaro, stiklinome langus, dengėme 
stogą toliu, dirbome ir dėjome duris. Dirbome lyg pat- 
rakę ir namą baigėme. Ir tą patį vakarą grįžo Trolemanas. 
Jis išlipo iš valties, nuėjo tiesiai namo ir nesirodė. Vė- 
liau mums Umanake pasakojo, kad Trolemanas, atplau- 
kęs ir sužinojęs, ką mes sumanėme, elgėsi kaip pamišėlis, 
žingsniavo pirmyn atgal lyg sugautas žvėris, .siuto. Jis 
rėkė sustabdysiąs statybą, reikalavo, kad jį skubiai par- 
vežtų namo, bet niekas jo neklausė. 

Sakiau, kad uZzbaigéme namą. Pastatas buvo baigtas, 
bet dar neišdažytas ir nepapuoštas. Architektūrinės puoš- 
menos buvo flagštokas ant stogo ir pjaustytas, gana 
įmantrus, labai dailus ornamentas, pritvirtintas virš fa- 
sado durų. Bet kam aprašymas? Pažvelkit į šio skyriaus 
piešinėlį. Ornamentas buvo baltas su sidabru, užrašai 
virš jo raudonomis ir juodomis raidėmis. Namą nudažė- 
me šviesiai mėlynai, taip nusprendė žmonės. Apvadus — 
dramblio kaulo spalva, suveriamas duris — tamsiai mė- 
lynai. Viduje kampe sukalėme aukštą kėdę akordeonis- 
tui, du ilgus suolus svečiams; prieš duris padarėme plačią 
betono pakopą. Pasirüpinome ir peizazu — iškasėme gilų 
griovį, kad nuo namo nutekėtų vanduo, ir nutiesėme per 
ji gražų tiltelį. Paskui atsitraukéme keletą žingsnių ir 
pasigrožėjome namu. 

Namas išėjo gražus. Kaimas didžiavosi kaip Justina 
su savo kalėdine suknele, 

SEIT] radome nesunkiai: į pietus nugaben- 
ti mus pasisiūlė danai su patogiu ir tvirtu Geodezijos 
instituto kateriu. Su Upernaviko škuna neplauksim. Ta- 
da ir jai nereikės užsukti Igdlorsuitan, mes turėsim pro- 
gą keliauti į Godhauną seno bičiulio Januso Siorenseno 
draugijoje, o su Otu Lembke paskui vis tiek turėjome 
susitikti. Kateris iš Umanako turėjo išplaukti spalio pir- 
mą. Liko taip mažai laiko, o darbų dar tiek daug! Ačiū 
dievui, kad turėjome tiek darbų! 

Malonu galvoti apie sugrįžimą tėvynėn. Dieve, kar- 
tais man atrodo, kad visos mano klajonės yra tik tam, 
kad Amerika, jos kalnai, jos uolos, upeliukai ir visa ki- 
ta būtų dar brangesni. Ameriką mes mylime ne mažiau, 
nors taip pamilome Grenlandiją. 

Bet argi tikintieji, tikintys pomirtiniu gyvenimu, ne- 
sikimba kuo tvirčiau į šios žemės gyvenimą? Ir jeigu bū- 
tų įmanoma, tai ar mūsų draugai mirdami nežadėtų su- 
grįžti atgal? 

„Mes dar pasimatysim“,— viliasi tikintieji. 

— Mes dar pasimatysim,— sakėme savo draugams 
grenlandams,— mes dar sugrįšime. 

Bet jie tuo abejojo. Salamina verkė. 

— Gal mums geriau nusižudyti, — liūdnai pasakė Mar- 
tinas. 

— Nuo to laiko, kai numirė Izaokas, jūs man kaip 
tikras tėvas, — pasakė Abrahamas. 

— Jūs mums visiems kaip tėvas ir motina, — sakė Ru- 
dolfas Jonasas, Peteris, Knudas. 

Nuo viso to nebuvo lengviau. Jūs žinote, kaip liūd- 
na skirtis su brangiais draugais ir jausti, kad visam lai- 
kui. Pas mus taip išsiskiriama tik su mirusiais. Mūsų 
pasaulis, Europa, Amerika, yra ankštas, žmonės srautais 
plūsta iš vieno žemyno į kitą. Mes susitiksim vėl, mes 
galime susitikti dar kartą: dėl to bet kuris išsiskyrimas 
neturi tragiško atspalvio. Grenlandijoje kitas dalykas. 
Grenlandams Grenlandija — visas pasaulis. Mes jiems lyg 
nukritę iš Marso, atvažiuojame, gyvename kurį laiką, 
mus čia pradeda mylėti, pasidarome čia reikalingi ir iš- 
važiuojame — sakytum vėl į Marsą — visam laikui. 

Mes patys nežinojome, ar čionai besugrįšim, ir ne to- 
dėl, kad Grenlandija toli, kad čionai neįmanoma vėl at- 
važiuoti. Grenlandija — uždara šalis: jon negalima atva- 
žiuoti. Varteliai kiek praveriami, pateiki leidimą, kuria- 
me nurodytas kelionės tikslas, laikas. Viskas gerai: tam 
tikslui ir tokiam laikui jūs įleidžiamas. Aplankyti Gren- 
landiją antrą kartą pasimatymui su mylimais draugais? 
Administracijos požiūriu meilė — ne motyvas kelionei. 
Bet vis dėlto aš vėl čia ir rašau šią knygą Grenlandijoje. 

— AS ra$iau direktoriui,— pasaké man Abrahamas,— 
kad jüs mums reikalingas. 

Taip lengva ir taip gera atsiduoti sentimentaliems post- 
ringavimams apie varg$us, o Grenlandijoje Zarstyti mei- 
likaujamas pagyras paprastiems grenlandams. Tartum 
koks „tėvelis“ rausti i$ pasididžiavimo, Siepiesi iš pasi- 
tenkinimo, pelnęs grenlandų dėkingumą ir pripažinimą. 
Tai pasiekta menkomis išmaldomis. Aukštindamas gren- 
aš pats esu jų auka, ir man tai patinka. Tegu prisipaži- 
nimas atleidžia mane nuo sentimentų ir suteikia teisę 
bešališkai įvertinti tuos žmogiškus padarus — šiurkščios, 
šaltos; rūsčios aplinkos, sunkaus gyvenimo ir paprastos 
kultūros produktus. 

Šiandien būtų tiesiog kvaila kabintis už išjuoktos mū- 
sų Nepriklausomybės deklaracijos dogmos, kad visi žmo- 
nės gimsta lygūs. Iš tikrųjų taip nėra, ir mes tai žinome. 
Bet, sekdama paskui tą bet kokios pagarbos netekusį di- 
dingą demokratijos mostą, ta pati mintis mūsų laikais 
įgauna naują formą: visos rasės vienodos. Aš tai patvir- 
tinu, bet prie vis stiprėjančio visuotinės nuomonės balso 
Amerikoje, kad negrai ne blogesni už mus, noriu pri- 
durti dar vieną nuomonę, susiformavusią Igdlorsuite: 
mes — tai sakoma, pagiriant mus — panašūs į grenlandus. 
Pagal visus požymius, pagal juoką ir eskimų ašaras, pa- 
gal tai, kas jiems kelia juoką ir virkdo, pagal tai, ką 
jie myli ir kaip myli, pagal visas dvasines savybes, pasi- 
reiSkianCias intymiame bendravime,— tie žmonės tokie 
pat kaip mes. 

Bet, pateikdamas šį apgalvotą įvertinimą, privalau aiš- 
kiai pasakyti, kad, prastai mokėdami jų kalbą, ne apie 
viską mes galėjome spręsti tik teigiamai. Mūsų pokal- 
biuose, kai jie išeidavo iš kasdienių rėmų, mes turėjome 
naudotis vaikiškai paprastais išsireiškimais, kurie nelei- 
do keistis bent kiek subtilesnėmis mintimis. Todėl aš ne- 
žinau, ar jiems būdingas proto subtilumas ir ar galėjo 
geras eskimų kalbos mokėjimas atverti bendrų interesų 
gelmes, suteikti peno pačiam visuomeniškiausiam laiko 
leidimui — paSnekesiui. Aš kalbu apie juos kaip apie 

draugus, bet mums labai stigo draugystés duonos ir drus- 
kos — pokalbiu. 

Pokalbis gyvybiškai būtinas draugystei, jis maitina ir 
stiprina ją, nes pokalbyje išryškėja interesų bendrumas. 
Bet draugystė atsiranda ne iš pokalbių. Jie tik padeda at- 
skleisti jausmus ir žmogaus charakterį, kurie yra drau- 
gystės pagrindas. Mus iki sielos gelmių jaudina grenlan- 
dų jausmai, o daugumos jų charakteriai paliko mūsų šir- 
dyse didelį įspūdį. 

Prie jau žinomų faktų, rodančių retą Salaminos jaut- 
rumą ir Martino jautrumą, galiu pridurti, kad grenlandų 
skonis, derinant gėles, jų muzikos suvokimas (dabar jie 
naudojasi mūsų gamomis), jų maistas (atmetus prietarus 
dėl jo rūšies ir kilmės), jų supratimas apie tai, kas gerai 
kvepia ir kas malonu,— visa tai kaip ir pas mus. Jų ra- 
mūs balsai malonūs, netriukšmingas elgesys, taikingumas 
rodo subtilią prigimtį, kurios mes galime tik pavydėti. 
Rami aplinka privalo ugdyti ramybę; tokia nuostabi ap- 
linka turi skatinti žmogų gilintis į save. Gyvenimas lau- 
ke Grenlandijos gyventojams, aš jau sakiau, reiškia dau- 
giau negu mums. Jie (mes patys sugalvojome tą pasaky- 
mą) — gamtos vaikai. 

Bet charakteris — kitas dalykas. Tai jausmų priešin- 
gybė, drausminanti, tramdanti nerūpestingą pataikavimą 
sau,— nemalonios pareigos! Aš tikėjausi šiame pasakoji- 
me apie Grenlandiją išvengti perdėto grenlandų medžio- 
tojo sunkumų vaizdavimo. Jo šalis — šalta Šiaurė; jo sti- 
chija — jūra; jo pavojai — audra, ledas, medžioklės at- 
sitiktinumai. Viso to pakanka, kad per nugarą nueitų 
šiurpas. Aprašinėti tai, vadinasi, melodramatizuoti Šiau- 
re ir falsifikuoti neginčijamą tiesą, kad grenlandui tai 
paprasta kasdienybė. Medžiotojas didvyriškai grumiasi 
su pavojais, lengvai ištveria nepriteklių. Tai ir yra jo 
charakteris. 

Išlipti iš šilto patalo — jis mėgsta jį, turi jį — ir ne- 
pusryčiavus, tamsų šaltą sausio rytą, užsivožus ant gal- 
vos kajaką, nešti jį mylią ar dvi per nelygų ledą iki at- 
viro vandens, nuleisti ir irtis ten, kur su pirma aušros 
prošvaiste gali pasirodyti ruoniai; valandų valandas lauk- 
ti, stirti, nušalti žandus ir rankas; ir tai daroma ne pagal 

šeimininkui, o savo noru ir diena iš dienos,— štai kas 
formuoja charakterį. 

Grenlandijos medžiotojai — tikrai stiprūs žmonės, įpra- 
tę prie rūstaus gyvenimo, kuriame nuolat ko nors stinga. 
Jų įstatymų kūrėjai apsiėjo be Likurgo??, įstatymus dik- 
tavo būtinumas. Tai didvyriška tauta, ir aš rizikuosiu 
pareikšti, kad ant velėnos sienų nameliuose, kur gyvena 
penkiolika tūkstančių taikių grenlandų, rėmeliuose kabo 
daugiau Danijos kariškųjų diplomų už išimtinę drąsą, ne- 
gu mes galėtume pateikti kongreso medalių, tenkančių 
milijonams žmonių. 

Na, o dabar, kai užkėlėme grenlandus ant pjedestalo, 
užlipkime ten patys, ir jei bus per ankšta, nustumkime 
keletą jų žemyn. Grenlandai — tikri žmonės; jie nuolan- 
kiai kenčia nepriteklius, gyvena sunkų gyvenimą po at- 
viru dangumi, kenčia alkį, šaltį, uodus. Tą patį galime 
daryti ir mes. 

Karštame ceche Fordo gamykloje Detroite dirba dau- 
giausia negrai: nustatyta, kad karštį jie pakelia lengviau 
negu baltieji. Gal čia turi reikšmės rasė, metų metai 
darbo pietų medvilnės plantacijose? Pirio ekspedicijoje į 
Šiaurės ašigalį buvo negras. Kadaise buvo sakoma, kad 
eskimai neilgai tegali gyventi normaliame klimate. Tai 
gryna nesąmonė: labai daug eskimų gyvena Danijoje. 
Itin paplitusi nuomonė, kad eskimai ne taip kaip mes 
jaučią šaltį. Matyt, ir tai mitas. Šiaip ar taip, jų putnūs 
žandai neteikia jiems jokių privalumų: jie nušąla grei- 
čiau negu mūsų liesi. Be to, ranka rankon su tais gryna- 
kraujais eskimais dirba „baltieji grenlandai". Jie nė kiek 
ne geresni už pirmuosius, bet ir ne blogesni. Jeigu balta- 
sis panorės, jis gali iškęsti daug ką. Ir su malonumu. Abe- 
jojate? Mano sūnus, keturiolikos metų berniukas (rašau 
apie 1935 metų įvykius) vasario mėnesį su paštu važia- 
vo į Umanaką. Jie mėgino prasigauti vienu maršrutu, 
bet pateko ant plono ledo, pasirinko kitą kelią — sausu- 
ma prie Kangerdlugsuako fiordo pradžios. Kelias visą 
laiką buvo blogas: ant apsnigto ledo jie įlūžo, krante bu- 


29 Legendinis senovės Spartos įstatymininkas. 


Vo giliai sniego, pripustyta didelių pusnių. Normaliomis 
sąlygomis sausumos atkarpą galima nuvažiuoti per dvi 
tris valandas, jie sugaišo beveik dvi dienas. Iš viso jie 
važiavo keturias dienas, dvi naktis nakvojo lauke. Buvo 
pačios šalčiausios dienos, temperatūra nukrito iki 35—40 
laipsnių: Du grenlandai — jie važiavo iš viso keturiese — 
buvo apsirengę elnio kailiais. Berniukas savo kailinių 
rūbų nenorėjo imti. „Per daug karšta“, — pasakė jis. Visi 
keturi miegojo, sėdėdami sūnaus palapinėje ant rogių; 
jos dydis trys pėdos iš keturių. Berniukas nušalo nosį, 
visi grenlandai nušalo nosis ir skruostus, o vienas per- 
vargęs apšlubo („išsisukau koją per kelį“); sūnus grįžo 
namo sveikas ir labai žvalus: „Buvo šaunu!" 

Grenlandai nesupranta, kodėl europiečiai turtingi, O 
jie ne, kodėl vieni daiktų turi begales, o kiti nieko (aš 
mėginau tai paaiškinti, bet susipainiojau). Čia tas, kam 
sunkiu metu pasisekė medžioklėje, mėsą pasidalina su 
visu kaimu. Visi gauna savo dalį, bet niekas už tai ne- 
dėkoja. Kai. aš per Kalėdas išdalinau dovanų už šimtą 
dolerių, tik vienas kitas sakė „ačiū“, dauguma nė negal- 
voja apie kokį dėkingumą. Jie žino, kad tai mums pa- 
tinka: jie puikūs meilikautojai. 

Sunku pasakyti, ką apie mus mano grenlandai; jie tą 
slepia nuo europiečių. Jie gerbia darbą, bet skaičiavimo 
darbu nelaiko. Ir jie nesupranta, kodėl varginantis ,,pro- 
tinis darbas“ duoda žmogui teisę į didžiulę algą ir privi- 
legiją miegoti lovoje (šito aš nemėginau paaiškinti). Jiems 
nėra tekę matyti, kad baltasis bent kiek padirbėtų. Jie 
mūsų negerbia ir, manau, nemėgsta. 

Kai ką nors perki iš grenlando, apie kainą jis nekalba. 
„Ak, tie paprasti, vaikiški žmonės!" — sako turistai. Pa- 
prasti kaip pats šėtonas; patiklūs kaip bankininkas, vai- 
kiški kaip Henris Fordas. Tik pamėgink, ką parduodamas, 
paprašyti mažiau — jie bemat tuo pasinaudos. Iš tavo 
neišmanymo jie stengiasi pelnyti kuo galima daugiau. 
Kaip sužinojome, danai šitą skatina. Ir tegu atvykėlis 
būna tiesiog Kalėdų senelis — dauguma atvykėlių tokiais 
dedasi, — grenlandai prekiaudami jį Ciulpte iščiulps. „Taip 
mums liepė valdytojas,— sako grenlandai,— kad iš sve- 
timšalių imtume trisdešimt kronų už šunį, bet ne iš da- 

nų." O šuns kaina — dešimt kronų. Mieli prekybos prin- 
cipai! 

Trisdešimt ketvirtųjų metų rudenį Peteris, vienas iš 
mano trijų muškietininkų, pasiklydo jūroje. Vėliau buvo 
rastas jo kajakas — suplėšytas į skutus. Manoma, kad 
taip galėjo padaryti tik jūrų vėplys. Per Kalėdas Peterio 
sesuo Amalija atėjo su dovana: atnešė nebenauja, kruopš- 
čiai išlygintą anoraką. „Jis Peterio — sako Amalija be- 
veik su ašaromis.— Mes jį palikome specialiai jums.“ Tai 
buvo klostėtas anorakas, tokius sau siuvasi puošeiva Ola- 
bis. Ji visai pigiai nupirko iš jo anoraką prieš porą dienų. 
Grenlandai mano, kad mes esame vaikai. 

Kartais jie vagia. Per Amerikos moterų dosnumą, at- 
važiuodamas trisdešimt ketvirtaisiais metais, aš atsive- 
žiau penkiasdešimt svarų kavos, kurią turėjau išdalinti 
Igdlorsuito žmonėms. Per bendrą kafemiką šokių salėje 
aš trumpam laikui palikau ant stalo savo puodelį su ka- 
va. Ir jį kažkas pavogė. Jauna moteris, kurią savo kate- 
riu atveziau iš Siondre Upernaviko aplankyti giminių 
Igdlorsuite, kuria kelionės metu rūpinausi ir maitinau, 
kitą vakarą kišo ranką pro mano rūsio langelį prie kon- 
servų. Mano bičiulis Bojė, jaunasis medžiotojas, sykį pie- 
taudamas pas mane, prisikišo kišenes mano cigarų. Pa- 
mačiau jo pūpsančias kišenes ir viską supratau. 

— Einam laukan,— pasakiau Bojei. 

Sustojome abu tamsoje. 

— Atiduok cigarus,— pasakiau jam. 

Kurį laiką buvo tylu. Paskui Bojė ištraukė cigarus ir 
atidavė man. 

— Ačiū, — pasakiau. 

— Ne, palaukit — tarė Bojė — aš turiu dar.— Ir pa- 
davė man.— Ir dar,— pridūrė.— Ir dar cigarečių. 

Susidėjau viską į savo kišenes, pagaliau baigėsi. 

. — Na, o dabar klausyk, Boje,— pasakiau — ar norė- 
tum gauti kiek cigarų? Štai jie. Imk. Atiduodu tau. 

Bojė buvo pritrenktas. 

— Ne, ne,— pasakė jis — negaliu imti. Aš esu blo- 
gas. Taip, aš esu blogas. Tai Sara man liepė juos paimti. 
(Tuo aš nė kiek neabejojau.) Negaliu imti cigarų. 

AS brukte jbrukau jam. Vėliau tą vakarą vaikštant, 
jis vel prisigretino prie manes. 

— Va, atsiimkit cigarus,— pasakė jis.— Aš negaliu ju 
pasilikti. Aš esu blogas. 

— Ne, tu geras, — pasakiau aš.— Labanakt. 

Keletą kartų iš mano dėžės buvo išvogta anglis; dėžė 
stovėdavo lauke. Sykį kažkas įsigavo mano pašiūrėn ir 
paėmė nuo lentynos mažą gabalėlį baltojo delfino mėsos. 
Sykį dingo vienas mano palapinės kuolelis (iš jo išeina 
geras žeberklo kotas). Tai ir viskas per dvejus su vir- 
šum metų. 

Gudrauja grenlandai negudriai, primityviai; prie leng- 
vo grobio jie nepratę. Bet štai atėjome mes, baltieji, ir 
daugeliui jų mes esame tiktai grobis. Storapilviai kler- 
kai ir vikšrai žemės matininkai, šliaužiojantys jų kalvo- 
mis, arba teplioriai su savo dažais, — kaip mes galim tu- 
rėti jiems bent kokios reikšmės? Kodėl sielos gilumoje 
jie turi mus gerbti labiau negu darbininkai gerbia lepü- 
nėlius — bankininkų sūnelius? Grenlandai turi išdidumo. 

Jie gyvena tokį gyvenimą, į kurį mes mintyse kartais 
sugrįžtame. Jie tinka tam gyvenimui, mes netinkame. Aš 
pavydžiu jiems. 


Jie yra tokie ramūs ir patenkinti. 

Aš stoviu, žiūriu į juos ilgai ilgai. 

Jie neverkšlena ir nesiplėšo dėl savo būklės. 

Jie neguli tamsoje atviromis akimis ir nerauda už savo 
nuodėmes. 

Jie neįvaro man šleikšiulio savo kalbomis apie pareigą 
dievui. 

Nėra nepatenkintų — nė vienas nėra apsėstas daiktų tu- 
rėjimo manijos. 

Nė vienas neklūpo prieš kitą, neklūpo ir prieš gyvenusį 
tūkstantmečius praeity. 

Nė vienas nėra gerbiamiausias ar darbščiausias visam 
pasauly. 


Maniau, kad ir aš taip galėčiau. Bet nesugebėjau. 

XIII. SUDIE, E „T 


ISKAS puiku, misteri Trolemanai,— 
pasakiau aš ir, pažvelgęs į sąskaitą, apmokéjau.— O da- 
bar, misteri Trolemanai,— ak, šitas atsisveikinimas buvo 
saldesnis už medų, juk mudu nė karto atvirai nesiplūdo- 
me,— dabar, misteri Trolemanai, dėl šokių salės. Aš ti- 
kėjausi, kad ji bus statoma iš lėšų, surinktų iš vietinių 
gyventojų draugų. Bet niekas neprisidėjo. Gal kartais 
jūs? Ar nenorite įnešti bent kiek šokių salei? 

Dar niekad nebuvau matęs taip staigiai e Ro 
jis réké ant manes, grasino Kumščiu: 

— Aš nugriausiu tą šokių salę, sulyginsiu su zeme! 
Jus pamatysit, pamatysit! 

Juokinga buvo klausytis, kaip jis šaukė. 

Aš nuėjau pas Abrahamą ir papasakojau apie tą gra- 
sinimą. Jis sušaukė municipalinę tarybą, pakvietė ir pas- 
toriaus padėjėją. Jie surašė skundą gubernatoriui. Aš pa- 
siėmiau jį su savim ir atidaviau gubernatoriaus kance- 
liarijon, kur skundas buvo įsegtas į bylą, bet atsakymo 
negauta. Be to, archyvo byloje dabar yra dovanojimo 
raštas: Igdlorsuito gyventojai savarankiškai, be jokios da- 
nų priežiūros turi visas nuosavybės teises į šį namą. 

Tą vakarą municipalinė taryba surengė oficialų šokių 
salės atidarymą — kafemiką mūsų garbei. Pastatas, at- 
rodęs toks didelis, buvo perpildytas. Minia prie durų 
prasiskyrė prieš mus. Mes nuėjome į vidurį, kur buvo 
palikta laisvos vietos. Čia stovėjo dvi kėdės, balta stal- 
tiese užtiestas staliukas, ant jo du puodukai su lėkštelė- 
mis. Kai baigėme gerti kavą, mus ratu apstojo žmonės, 

visi akimirką aptilo. Paskui uzgiedojo choras. Vadovavo 
pastoriaus padėjėjas Samuelis. Buvo sunku sulaikyti aša- 
ras. Giedojimas nutilo, ir Samuelis kreipėsi į mus: 

— Šiandien, — pasakė jis,— mes sveikiname Kentą ir 
jo žmoną ir dėkojame jiems už didelę dovaną. Mes ap- 
gailestaujame, kad neturėjome laiko pasiruošti. Aišku, 
mes negalime deramai atsidėkoti už tokią neįkainojamą 
dovaną: visoje Šiaurės Grenlandijoje nėra geresnės šokių 
salės, netgi tose vietose, kur žmonės gyvena geriau už 
mus. Šis namas priklauso mums. Šiandien mes jaučiame, 
kad šis namas, gražus, brangus namas, priklauso mums, 
ir esame už tai labai dėkingi. Mes prisiminsime Kentą 
ir jo žmoną tol, kol stovės šis namas, ir jausime dėkingu- 
mą už nuostabią dovaną. Žmonės iš kitų kaimų, nepažįs- 
tami su Kentu, pamatę šį namą, supras, kaip jis myli 
Igdlorsuita. Mes labai dėkingi Kentui už kitas dovanas, 
pokylius, už pagalbą neturtingiems. Daugybė žmonių yra 
dėkingi Kentui. Dabar Kentas su žmona išvažiuoja į tė- 
vynę, ir mes linkime jiems laimingos ir sėkmingos ke- 
lionės. Igdlorsuito gyventojai ilgai prisimins Kentą. Jo 
dovana, stovinti vidury kaimo, primins mums jį. 

Kai Samuelis baigė kalbėti, susirinkusieji pagiedojo 
dar vieną giesmę. Aš atsistojau ir padėkojau, kalbėjau 
tuo darkytu dialektu, kurį Salamina buvo išmokusi su- 
prasti. Frazę po frazės ji vertė į normalią eskimų kalbą; 
jos persakyti mano žodžiai buvo trumpi ir aiškūs. 

— Mes, — sakiau aš,— išgyvenę tarp jūsų tokį ilgą 
laiką ir dabar išsiskirdami, norime pasakyti apie didelį 
prisirišimą, kurį jaučiame jums, ir kaip skauda širdį, jus 
paliekant. 

Salamina išvertė šitaip: 

— Jis sako, kad jie myli jus. 

Maniau, kad mano kalba užbaigs iškilmes, galbūt taip 
manė ir visi kiti. Prasidėjo visuotinis bruzdesys, kalbos, 
bet staiga pasirodė Bojė, braudamasis pro žmones lyg 
jaunas bulius. Jis sustojo pačiam rato vidury, ir visi nu- 
tilo. Bojė prabilo. Jis kalbėjo energingai ir užsidegęs. Jo 
mostai nebuvo panašūs į pastoriaus, balsas skambėjo vi- 
Sai ne taip kaip iš sakyklos. Dieve, koks jis atrodė gra- 

žus! Liesas jaunas veidas švytėte švytėjo ryžtu. Bojė pà- 
sakė: 

— Daug žmonių keliauja po svečias šalis, kai kurie 
jų yra lankęsi ir čia. Tačiau dar niekada nebuvome matę 
tokių užsieniečių kaip šie. Jie daro tiek gero, kiek pa- 
jėgia, dovanoja dovanas, kuriomis visi labai patenkinti. 
Kentui ir jo žmonai mes esame nepaprastai dėkingi, nes 
per jų gerumą geri buvo ir kiti užsieniečiai. Lygindami 
juos su tais, kurie lankėsi anksčiau, mes galime pasakyti, 
kad jie gerumu prilygsta Hansui Egedei ir jo žmonai iš 
senovės laikų. Jiems mes be galo dėkingi, lygiai taip 
pat dėkingi ir Kentams. Mes niekada nepamiršime nei 
materialinio, nei dvasinio gėrio, kurį mums atnešėte. 

Šios kalbos tekstas, kurį man Bojė atidavė, buvo pasi- 
rašytas taip: „Šitą parašė grenlandų šalies medžiotojas 
Bojė Malakisenas iš Igdlorsuito." 

Žmonės vėl užgiedojo: 

Garbė dievui danguje ir taikai žemėje. 

Rytą lijo, iš pilko dangaus krito dulksna. Su keliais 
bičiuliais gurkšnojome kavą, o žmonės nešė mūsų mantą 
pakrantėn. Manau, kad padėti atėjo visi. Durys buvo 
atlapos, žmonės ėjo ir nešė, ką reikėjo. Pagaliau, kai vi- 
sa, kas reikalinga buvo išnešta, mes ėmėm sutrikę vaikš- 
tinėti po prišnerkštą namą. Laikas, laikas eiti! Seniai lai- 
kas: Knudas, aukščiausias kaimo vyras su generolo Gran- 
to barzda, verkia ant Frensės peties ir vadina ją motina; 
Martinas ir Jonasas kalba nusižudysią; Rudolfas, Abra- 
hamas spaudžia ir nepaleidžia mano rankos. Tarytum mes 
skiriamės amžinai. Laikas! Einam. 

Pakrantėje susirinko visas kaimas. Pamenu, kad ran- 
kas paspaudėm visiems, net kūdikiams ant rankų. Ru- 
dolfas ir Abrahamas sėdo valtin prie irklų. Kai užlipom 
ant laivo denio, žmonės pradėjo giedoti. Šito buvo per 
daug — apsiverkéme. 

Kai nuplaukéme, žmonės ėjo iš paskos krantu, užlipo 
ant prieplaukos kalvos. Niekad neišdils iš mūsų atminties 
ta kalva, pulkas mažų figūrėlių, mosuojančios nosinės, 
dūmų kamuoliukai ir šautuvų poškėjimas. Sudie, Igdlor- 
suite. 

Abi geodezinés žvalgybos valtys, kurios gabeno mus, 
atplaukė į Godhauną prieš pat pačią baisiausią audrą, 
kokia tik atmenama šioje pakrantėje. Škuna iš Uperna- 
viko neatplaukė į uostą. Niekas niekada nesužinos, kas 
jai atsitiko. Denio lenta ar kas kita, rasta po metų, ne- 


daug tepasako, 

Priešaky mėlynuoja platūs ir ram: 
įlankos vandenys. Šen bei ten plūdi 
riuoja aisbergai; dideli kaip  kalni ;, 
bet jų permatomas mėlis yra kur kės 
švelnesnis nei pačių gležniausių gėlių. 
Kitapus įlankos, už aštuonių mylių, yra 
kalnuota Upernaviko sala, kurios sti 
čias sienas vietomis perrėžę ledint i 
slėniai. Tie ledynai yra panašūs į ple: 
čius vingiuotus neirito kelius, vedan- 
čius nuo vasaros palei vandenį prie 
amžinos žiemos aukštuose ledynuose 
salos gilumoje. Už šiaurinio Upernavi- 
ko kyšulio atsiveria į tolius nueinan- 
tys mėlyni kalnagūbriai su snieguotom 
viršūnėm,— tarsi iškilę iš jūros. Ta 
nuostabusis Umiamako kraštas; jo van 
denys ištisus metus — ledo dykumos 
sausuma — piktų dvasių valdos. Šit: 
tolimų kalnų fone stūkso gotikinės Ka 
rato salos masyvas, šalimais — didžiu 
lė Kakertarsuako sala su savo penkių 
tūkstančių pėdų Fudzijama. Už Kaker 
tarsuako žemė vėl traukiasi už vin- 
giuotų fiordų labirintų su kalnuotai: 
krantais, paskui vėl staigiai priartėja. 
Tai Svartenhuko pusiasalis, savotiškai 
suspaustas, pradingstantis už šiaurinio 
Igdlorsuito įlankos kyšulio. Ten, kur 
kalnai susieina su dangumi, pusiasalis 
atrodo mėlynas; visi kalnai, jūra, ledas 
nušviesta auksinės nenusileidžiančios 
vasaros saulės šviesos. à; 


